
Šiandien man šimtas metų. Pavyko ne tik išgyventi visą šimt- 
metį, bet ir pamatyti naują tūkstantmetį. 

Patekėjusi saulė kopia į Kangčendžangos kalną už mano 
lango, o aš atsirėmusi į priegalvius pati sau šypsausi, kaip viskas 
juokinga. Jei būčiau baldas, pavyzdžiui, dailus krėslas, mane lai- 
kytų antikvarine vertybe. Nublizgintų, restauruotų ir išdidžiai 
eksponuotų muziejuje. Deja, mano žmogiškojo apvalkalo liki- 
mas kitoks negu laiko subrandinto meniško raudonmedžio kū- 
rinio. Priešingai - mano kūnas subliūško kaip džiuto maišas su 
kaulų nešuliu. 

Visa, kas manyje atrodytų gražu, glūdi giliai viduje. Tai per 
šimtą metų šioje žemėje užgyventa išmintis ir nenutrūkstamas 
širdies akompanimentas, lydintis menkiausią žmogišką pajautą 
ir poelgį. 

Lygiai prieš šimtą metų, lygiai tą pačią dieną mano tėvai, 
kaip ir visi indai, paprašė astrologo išskaityti naujagimės ateitį. 
Tarp keleto pasiliktų motinos daiktų tikrai turiu ir aiškiaregio 
pranašystę, koks bus mano gyvenimas. Pamenu, tėvai sakydavo 
mane nugyvensiant gražų amžių, bet numanau 1900 metais juos 
turėjus vilčių, kad su Dievo pagalba perkopsiu penktą dešimtį. 

Girdžiu kažką tyliai beldžiant į duris. Tai ištikimoji mano 

tarnaitė Keva, nešina padėklų su angliška pusryčių arbata ir 
šalto pieno ąsotėliu. Taip ir neatpratau gerti arbatos anglišku 
papročiu, nors pastaruosius septyniasdešimt aštuonerius metus 
gyvenu Indijoje - ir ne šiaip Indijoje, o Dardžilinge. 

Neatsiliepiu į Kevos linktelėjimą - šį išskirtinį rytą noriu il- 
giau pabūti su savo mintimis. Be abejo, Keva norėtų šnektelėti 
apie tai, kas šiandien laukia, mielai padėtų man atsikelti, nusi- 
prausti ir pasipuošti iki pradedant rinktis maniškiams. 

Saulė vieną po kito išdegina debesis ant sniego viršūnėmis 
kepurėtų kalnų ir žydrame danguje vėl ieškau atsakymo į klau- 
simą, su kuriuo septyniasdešimt aštuonerius metus kas rytą 
kreipdavausi į dangaus aukštybes. 

Tebūnie šiandien ta diena, - melsdavau dievų, kiekvieną į 
praeitį nueinančią valandą būdama tikra, kad kažkur šios pla- 
netos oru tebekvėpuoja mano vaikelis. Jei jis būtų miręs, būčiau 
tą akimirką pajutusi, kaip pajutau visų, kuriuos per gyvenimą 
mylėjau, išėjimą. 

Akyse tvenkiasi ašaros ir atsigręžiu į naktinį stalelį prie 1o- 
vos dar kartą įsižiūrėti į vienintelę jo nuotrauką, kurią turiu, - 
joje man ant kelių šypsosi dvejų metukų angelėlis. Tą nuotrauką 
kartu su jo mirties liudijimu gavau iš savo draugės Indiros, kai 
po kelių savaičių man buvo pranešta apie sūnelio mirtį. 

Mąstau - nuo tada praėjo visas gyvenimas. Juk mano sūnus 
dabar irgi jau senas. Šių metų spalį jis švęs savo aštuoniasdešimt 
pirmąjį gimtadienį. Tačiau net turėdama tokią lakią vaizduotę 
sunkiai įsivaizduoju jį seną. 

Ryžtingai nusisuku nuo sūnaus atvaizdo suvokdama, kad 
šiandien turiu pasidžiaugti švente, kurią man ketina surengti 
maniškiai. Tačiau kažkodėl tokiomis progomis žiūriu į kitos 
savo palikuonės vaikus ir jos vaikų vaikus dar labiau geliama šir- 
dimi, primenančia, kaip man jo visada trūko. 

Žinoma, jie tiki ir visada tikėjo, kad mano sūnus mirė prieš 
septyniasdešimt aštuonerius metus. 

„Madži', tu juk turi jo mirties liudijimą! Tegul ilsisi ramy- 
bėje, - atsidususi ne kartą man sakė duktė Muna. - Pasidžiauk 
gyvais saviškiais.“ 

Po šitiek metų imu suprasti, kaip savo širdgėla iškankinau 
Muną. Ir kas, ja dėtas, būtų nesikankinęs. Ji nori, kad man jos 
pakaktų - jos vienos. Tačiau motinos širdžiai niekas negali at- 
stoti prarasto kūdikio. 

O šiandien bus taip, kaip nori mano duktė. Sėdėdama 
krėsle gėrėsiuosi savo į šį pasaulį paleistomis kartomis. Neį- 
kyrėsiu palikuonims Indijos istorijos pasakojimais. Jiems su- 
važiavus eikliais vakarietiškais visureigiais su savo vaikučiais, 
kurių žaislai dabar yra kažkokie elektriniai prietaisai, nemi- 
nėsiu, kaip mudvi su Indira raitos kopdavome į stačius kalnų 
šlaitus Dardžilingo apylinkėse, kaip retuose namuose tebuvo 
elektra ir vanduo iš čiaupo arba kaip godžiai rijau sučiurusias 
knygas, kurios tik patekdavo man į rankas. Jaunuomenę erzina 
pasakojimai apie praeitį - ji nori gyventi dabartimi, lygiai kaip 
ir aš jaunystėje. 

Numanau, kad daugelis maniškių visai netrokšta trenktis per 
pusę Indijos aplankyti prosenelės, švenčiančios šimtąjį gimta- 
dienį, bet gal per griežtai sprendžiu. Pastaruosius keletą metų 
daug mąsčiau, kodėl jaunimui, regis, nejauku šalia senių - juk 
jie iš mūsų galėtų daug naudingo sužinoti. Ir radau atsakymą, iš 
kur kyla tas nejaukumas, - mūsų sugriuvę kūnai rodo, ką jiems 
patiems ruošia ateitis. Trykšdami sveikata ir grožiu jie temato, 
kaip galiausiai sumenks ir jų kūno jėgos. Jie nežino, ką įgis. 


* Mama (hindi). Čia ir toliau - vertėjos pastabos bei padėka Danguolei Žalytei ir Alfredui 
Steibliui už konsultacijas dėl indiškų realijų. 

Kaip jų žvilgsniui įsiskverbti į mūsų vidų? Kad suprastų, kaip 
išauga dvasia, išminčiai sutramdžius nežabotą karštį ir prislopi- 
nus savimaną. 

Pripažįstu, kad tokia jau žmogaus prigimtis — įstabiai sudė- 
tinga. Lioviausi ja stebėtis. 

Kevai antrąkart pabeldus į duris, priimu ją. Ji prapliumpa 
hindi greitakalbe, aš gurkšnoju arbatą ir mintyse kartojuosi ketu- 
rių savo anūkų ir vienuolikos proanūkių vardus. Sulaukęs šimto 
metų žmogus nori įrodyti, kad bent jo protas veikia be sutrikimų. 

Keturi anūkai, kuriuos man padovanojo duktė, sėkmingai 
eina per gyvenimą ir patys tapo savo vaikus švelniai mylin- 
čiais tėvais. Jie sulaukė gerovės stojus naujiems laikams, kurie 
Indijai atnešė nepriklausomybę nuo britų, o jų vaikai nuėjo 
dar toliau. Kiek pamenu, bent šešetas ėmėsi nuosavo verslo ar 
dirba pagal profesiją. Iš savanaudiškų paskatų norėčiau, kad 
kuri nors iš mano jauniausių atžalų pasektų manimi ir susi- 
domėtų medicina, bet suvokiu, kad nebūtinai viskas turi būti, 
kaip norėčiau. 

Kevos padedama maudausi vonioje ir mąstau, kad mano 
palikuonims pagelbėjo laiminga dalia, buklus protas ir šeimos 
ryšiai. Ir kad mano mylimai Indijai prireiks dar šimto metų, 
kol jos gatvėse badaujantys milijonai gaus nors trupinėlį svar- 
biausioms reikmėms patenkinti. Kiek įstengdama daugelį metų 
mėginau jiems padėti, tačiau suvokiu, kad mano pastangos - tai 
tik raibulys vandens paviršiuje prieš riaumojantį skurdo ir ne- 
priteklių tvaną. 

Kantriai sėdėdama, kol Keva gobsto mane naujuoju sariu, 
gimtadienio proga dovanotu dukters Munos, nusprendžiu šian- 
dien nepasiduoti ašaringoms mintims. Kiek įmanydama sten- 
giausi palengvinti gyvenimą tiems, su kuriais teko susidurti, ir 
turiu būti tuo patenkinta. 

- Jūs žavinga, ponia Čavan. 

Matydama savo atspindį veidrodyje suprantu ją gudraujant, 
bet myliu ją ir už tą apgaulę. Pirštai siekia perlų, beveik aštuo- 
niasdešimt metų kabančių man ant kaklo. Testamentu paliksiu 
juos Munai. 

- Jūsų duktė atvyksta vienuoliktą, o kiti šeimos nariai - dar 
po valandos. Kur norėtumėt laukti, kol jie susirinks? 

Šypsausi jai, mat jaučiuosi gerokai supanašėjusi su raudon- 
medžio krėslu. 

— Pasodink mane prie lango. Noriu matyti savo kalnus. 

Ji padeda man atsistoti, švelniai priveda prie krėslo su rank- 
tūriais ir pasodina. 

— Gal dar ką nors atnešti, ponia? 

— Nieko. Eik į virtuvę ir paragink mūsų virėją sužiūrėti pietų 
valgiaraštį. 

— Klausau, ponia. 

Perkelia nuo naktinio stalelio varpelį man po ranka ir išeina 
pro duris. 

Atsuku veidą saulei, jau žeriančiai spindulius pro didžiulius 
kalvos viršūnėje įsikūrusio mano vienaukščio langus. Lepinda- 
masi atokaitoje kaip katė, menu išėjusius draugus, kurie šiandien 
nesusirinks švęsti kartu su manimi. Mylimiausia mano draugė 
Indira mirė prieš penkiolika su viršum metų. Prisipažinsiu, tai 
buvo vienas retų atvejų mano gyvenime, kai palūžusi apsirau- 
dojau. Net mano dukters atsidavimas negali prilygti tai meilei 
ir draugystei, kurią man dovanojo Indira. Iki pat mirties likusi 
egocentriška ir vėjavaikė Indira visada ištiesdavo ranką, kai man 
labiausiai jos reikėdavo. 

Žvelgiu į rašomąjį stalelį nišoje kitapus kambario ir vis grįžtu 
mintimis prie to, kas užrakinta jo stalčiuje. Trijų šimtų puslapių 
laiškas. Jis, nuo pat pradžių pasakojantis mano gyvenimo isto- 

riją, rašytas mylimam mano sūnui. Bėgant metams ėmiau būgš- 
tauti, kad užmiršiu kokias nors smulkmenas, kad mano atmin- 
tyje jos išbluks kaip grūdėta, nespalvota nebyliojo kino juosta. 
Jei mano sūnus dar gyvas (o tuo iki šios dienos tikiu), jam yra 
paruoštas pasakojimas apie motinos gyvenimą ir negęstančią 
meilę prarastam vaikeliui. Arba apie tai, kaip ji buvo priversta 
jį palikti... 

Pradėjau rašyti tą pasakojimą būdama pusamžė ir many- 
dama, kad jo gali bet kurią akimirką prireikti. Tačiau tas pasa- 
kojimas nepaliestas ir neatverstas išgulėjo beveik penkiasdešimt 
metų, nes jis nemėgino manęs susirasti, o aš irgi iki šiol jo ne- 
radau. 

Net mano duktė nežino mano gyvenimo istorijos iki tos aki- 
mirkos, kai atėjo į šį pasaulį. Kartais mane graužia sąžinė, kad 
neatskleidžiau jai tiesos. Tačiau manau, kad jai turėtų pakakti 
mano meilės, kuri buvo atimta iš jos brolio. 

Žvilgteliu į rašomąjį stalelį ir mintyse regiu gelstančių popie- 
riaus lapų pluoštą jo viduje. Ir prašau dievų parodyti man kelią. 
Kai mirsiu, - o tai įvyks netrukus, - būtų siaubas, jei tie lapai pa- 
tektų į blogas rankas. Kelias akimirkas svarstau, ar nepakūrus ži- 
dinio ir nepaprašius Kevos šūstelti į jį tuos lapus. Tačiau nejučia 
papurtau galvą. Niekada tam nepasiryšiu - o kas, jei netyčia vis 
dėlto jį rasiu? Vis tiek dar yra vilties. Šiaip ar taip, juk išgyvenau 
iki šimto metų - galiu išgyventi ir iki šimto dešimt. 

Tačiau kam reikėtų patikėti tuos lapus, jei... 

Mintimis karta po kartos peržvelgiu savo šeimos narius. 
Kaskart paminėjusi kurio nors vardą įsiklausau, kokį nurodymą 
gausiu iš aukščiau. Ir apsistoju ties vienu iš savo proanūkių. 

Aris Malikas, vyriausiojo mano anūko Viveko vyriausiasis 
sūnus. Tyliai susijuokiu pajutusi nugara nubėgantį šiurpuliuką — 
tai ženklas, gautas iš aukštesnių jėgų, žinančių kur kas daugiau, 

nei man pavyko sužinoti per visą gyvenimą. Aris vienintelis iš 
mano palikuonių turėjo laimę gimti mėlynakis. Vienintelis po 
dingusio mylimo mano sūnelio. 

Sutelkiu dėmesį mėgindama prisiminti, kas dar jį skiria iš 
kitų, - guodžiuosi, kad turėdamas vienuolika proanūkių net du- 
kart už mane jaunesnis žmogus sunkiai ką nors apie juos prisi- 
mintų. Be to, jie pasklidę po visą Indiją ir retai juos matau. 

Ario tėvui Vivekui iš visų mano vaikaičių pavyko daugiausia 
užgyventi turto. Jis visada turėjo galvą, nesvarbu, kad nuobodo- 
kas. Vivekas inžinierius ir pakankamai uždirba, kad žmona ir 
trys vaikai gyventų visko pertekę. Jei atmintis manęs neapgauna, 
Aris mokslus ėjo Anglijoje. Nuo mažens buvo guvaus proto, ta- 
čiau ką veikė baigęs mokyklą, jau iškrito iš galvos. Šiandien išsi- 
aiškinsiu. Stebėsiu jį. Net neabejoju - pamatysiu, ar pasitvirtins 
dabartinė mano nuojauta. 

Patogiau įsitaisiusi ir nusiraminusi, kad greičiausiai išspren- 
džiau dilemą, užsimerkiu ir pasiduodu snauduliui. 


— Kur jį nelabasis nešioja? - nekantraudama sukuždėjo Sa- 
myna Malik vyrui į ausį. - Prisižadėjo bent šįkart nevėluoti, — 
pridūrė nužvelgdama susirinkusią visą Anahitos šeimą ir arti- 
muosius. 

Susirinkę aplink senąją damą elegantiškoje vienaukščio sve- 
tainėje, svečiai užvertė sukaktuvininkę dovanomis ir sveikini- 
mais. 

— Nepanikuok, Samyna, - ramino žmoną Vivekas, - atsiras 
mūsų sūnus. 

— Aris žadėjo pasitikti mus stotyje, kad dešimtą užkiltume į 
kalną kaip viena šeima... Sakau tau, Vivekai, tas vaikas visiškai 
negerbia tėvų, man tiesiog... 

— Cit, pjari , juk jis - veiklus vyriškis, be to, geras vaikis. 

— Sakai? —- suabejojo Samyna. - Dar neaišku. Kai tik skam- 
binu jam į namus, kaskart atsiliepia vis kitas moteriškas balsas. 
Žinai gi, kaip ten yra tame Mumbajuje, tarp Bolivudo pajo- 
džargų ir verslo ryklių, - vėl prašneko pakuždom, kad jų pašne- 
kesio nenugirstų kiti šeimos nariai. 

— Na taip, o mūsų sūnui jau dvidešimt penkeri ir jis turi savo 
verslą. Pats savimi pasirūpins, - atsakė Vivekas. 

— Patarnautojai laukia jo įžengiant, kol kas neneša šampano 
tostui paskelbti. Keva nerimauja, kad tavo senelė pervargs, jei 
versim dar ilgiau laukti, - atsiduso Samyna. - Jei Aris per dešimt 
minučių nepasirodys, paprašysiu tęsti sveikinimus be jo. 

— Na, ar nesakiau, kad šito neprireiks, - plačiai šypsodamas 
tarė Vivekas, pro duris įžengus mylimiausiam sūnui. - Mama 
kaip visada ėmė panikuoti, - nusišypsojo Ariui šiltai jį apkabin- 
damas. 

- Žadėjai būti stotyje. Visą valandą laukėm! Kur buvai din- 
gęs? — susiraukusi Samyna užsipuolė sūnų, nors ir žinodama, 
kad bus nugalėta jo žavesio. 

— Atleisk, mamut, - pergalingai nusišypsojęs, Aris suėmė 
motinos ranką. - Teko užtrukti, mėginau skambinti tau į mobi- 
lųjį. Bet kaip visada niekas neatsiliepė. 

Aris su tėvu persimetė gudriomis šypsenėlėmis. Samynos 
nemokėjimas naudotis mobiliuoju telefonu buvo tapęs šeimos 
juokų tema. 

— Na, šiaip ar taip, aš jau čia, - pasakė jis dairydamasis ir 
nužvelgdamas aplink susirinkusią savo gentį. - Gal praleidau ką 
svarbaus? 


* Mieloji, brangioji (hindi). 

— Ne, be to, tavo prosenelė buvo smarkiai užsiėmusi priim- 
dama kitų palikuonių sveikinimus - tikėkimės, nepastebėjo ta- 
vęs vėluojant, - paaiškino Vivekas. 

Susispietusiame būryje, vienijamame bendro kraujo, Aris 
atsigręžęs susirado akimis matriarchę, kurios genai lyg nemato- 
mos gijos siejo kelias kartas. Pažvelgęs į prosenelę, iškart sutiko 
į jį įsmeigtą giedrą klausiamą žvilgsnį. 

— Ari! Taip ir maniau, kad galų gale mums pasirodysi, - nu- 
sišypsojo ji. - Eikš, pabučiuok prosenelę. 

— Nors tavo močiutei visas šimtas, niekas neprasprūsta jai 
pro akis, - sušnibždėjo Vivekui Samyna. 

Anahita ištiesė sudžiūvusias rankas norėdama apkabinti Arį, 
minia prasiskyrė ir visų susirinkusiųjų akys nukrypo į jį. Priėjęs 
Aris priklaupė priešais ją, žemu pranam" reikšdamas pagarbą ir 
laukdamas palaiminimo. 

- Nani", - pradėjo meiliu kreipiniu, kuriuo ją buvo įpratę va- 
dinti anūkai ir proanūkiai. - Atleisk, kad vėluoju. Iš Mumbajaus 
tolimas kelias, - paaiškino. 

Pakėlęs akis sutiko skvarbų jos žvilgsnį, kuriuo ji tarytum 
mėgino pažvelgti į pačią jo sielą. 

— Nieko baisaus, - sausi, laibi it vaiko piršteliai palytėjo jam 
skruostą lyg drugelio sparnas. - Nors žinai ką, - ji prislopino 
balsą iki kuždesio, kad girdėtų tik jis, - aš iš vakaro visada pasiti- 
krinu, ar gerai nustačiau žadintuvą, - ji mirktelėjo jam ir moste- 
lėjo stotis. - Mudu dar pasikalbėsim. Matau, Keva nenustygsta, 
nori pradėti iškilmes. 

- Žinoma, nani, būtinai, - stodamasis Aris pajuto, kaip 
rausta. - Būk pasveikinta, gražaus gimtadienio! 


* Nusilenkimas sveikinantis sudėjus rankas (hindi). 
** Senelė iš motinos pusės (hindi). 

Grįždamas prie tėvų Aris patyliukais nusistebėjo, iš kur pro- 
senelė gali žinoti tikrąją jo vėlavimo priežastį. 

Tądien viskas klostėsi, kaip ir buvo numatyta: Vivekas, kaip 
vyriausiasis Anahitos vaikaitis, pasakė už širdies griebiančią 
kalbą apie nepaprastą jos gyvenimą. Atsirišo šampano suvilgyti 
liežuviai, pamažu ištirpo po ilgo laiko susitikusių giminaičių šal- 
tukas. Bendraamžiams palikuonims vėl susiradus vietą giminės 
hierarchijoje, prislopo prigimtinės rungtynės dėl viršenybės, jau- 
nesnieji atsikratė drovumo ir rado bendrą kalbą su vyresniaisiais. 

— Tu tik pažiūrėk į savo sūnų! - tarė Vivekui Anahitos duktė 
Muna. - Pusseserės dėl jo alpsta. Metas jam pagalvoti apie ves- 
tuves, - užbaigė mintį. 

— Kažin, ar jis tam pritartų, - niurgztelėjo Samyna anytai. — 
Šiais laikais vaikinai, regis, ieško savosios iki trisdešimties. 

— O jūs neketinat parinkti jam mergaitės? - pasiteiravo 
Muna. 

— Žinoma, parinktume, bet kažin ar jis klausys, - atsiduso 
Vivekas. - Aris - naujos kartos atstovas, savo likimo kalvis. Turi 
savo verslą, keliauja po pasaulį. Dabar kiti laikai, mamut, mes 
su Samyna turim savo vaikams iš dalies leisti pasirinkti vyrus ir 
žmonas. 

— Nejaugi? - kilstelėjo antakį Muna. - Labai jau šiuolaikiškai 
mąstai, Vivekai. Kad ir kaip būtų, judviem visai neblogai kartu. 

— Taip, mamut, - pritarė jai Vivekas imdamas žmoną už ran- 
kos. - Jūs gerai man parinkote gyvenimo draugę. 

Jis nusišypsojo. 

— Tačiau mums jau tektų plaukti prieš srovę, - pridūrė Sa- 
myna. - Jaunimas šiais laikais elgiasi kaip tinkamas, vadovaujasi 
savo galva, - norėdama pakeisti temą, metė žvilgsnį į Anahitą. — 
Jūsų mama, kaip matau, šiandien laiminga, - pasakė ji Munai. — 
Ji išties kažkoks gamtos stebuklas. 

— Taip, iš tikrųjų, - atsiduso Muna, - bet man neramu, kad 
ją šitoje pakriaušėje prižiūri vien Keva. Žiemą čia taip šalta, kad 
jos kaulams tikrai ne į sveikatą. Kiek kartų prašiau persikelti pas 
mus į Guhagarą, ten ją prižiūrėtume. Bet, aišku, ji spyriojasi. 
Sako čia jaučianti glaudesnį ryšį su savųjų vėlėmis ir, žinoma, 
savo praeitimi. 

— Paslaptinga praeitimi, - kilstelėjo antakį Vivekas. - Mamut, 
gal tau kaip nors pavyktų iš jos išgauti, kas buvo tavo tėvas? Žinau, 
jis mirė iki tau gimstant, bet visos kitos mano žinios miglotos. 

— Kai buvau maža, mėginau sužinoti - pamenu, kaip įkyrė- 
davau jai klausimais, bet dabar, - truktelėjo pečiais Muna, - jei 
ji nori pasilaikyti savo paslaptis, tebūnie. Pasaulyje nėra tokių 
gimdytojų, kurie labiau mylėtų savo vaiką negu ji mane, tad ne- 
noriu užgauti jai širdies. 

Susiradusi akimis motiną, Muna šiltai pažvelgė į ją, o Ana- 
hita, sugavusi dukters žvilgsnį, pamojo jai kviesdama prieiti. 

— Klausau, madži, kas nutiko? —- paklausė Muna prisigreti- 
nusi prie motinos. 

— Trupučiuką pavargau, - Anahita nurijo žiovulį. - Norė- 
čiau prigulti. Bet pirma gal galėtum atsiųsti vyriausią mano 
proanūkį Arį. 

— Būtinai. 

Padėjusi motinai atsistoti, Muna pavedėjo ją pro giminai- 
čių būrį. Priekin žingtelėjo Keva, kaip visada nesitraukianti nuo 
savo šeimininkės. 

— Mama norėtų pailsėti, Keva. Gal nuvestum ją prigulti? 

— Žinoma - juk ji privargo per dieną. 

Muna nusekė jiedvi akimis ir grįžo pas Viveką su žmona. 

— Nuėjo pailsėti, bet prašė, kad po kokios valandos pas ją 
ateitų Aris, jei galės. 

— Tikrai? - Vivekas suraukė antakius. - Įdomu, ko. 

— Nežinomi mano motinos minčių keliai, - atsiduso Muna. 

— Na, tada turiu jam pasakyti - nugirdau, kad neketina il- 
giau užtrukti. Ryt anksti jam reikia į kažkokį verslo susitikimą 
Mumbajuje. 

— Na, bent kartą tegul šeima būna svarbiau už reikalus, - pa- 
reiškė Samyna. - Einu jo paieškoti. 

Iš motinos išgirdęs, kad po valandos yra kviečiamas pas pro- 
senelę, Aris, kaip tėvas ir pranašavo, nėmaž neapsidžiaugė. 

— Negaliu praleisti šito lėktuvo, - paaiškino. - Suprask, ma- 
mut, turiu rūpintis savo verslu. 

— Na ką, tada prašysiu tavo tėvo pasakyti savo senelei, kad 
vyriausiasis jos proanūkis neranda laiko su ja pasikalbėti, kai ji 
pageidauja. 

— Mamut, bet... - pamatęs rūškaną motinos veidą, Aris at- 
siduso. - Tebūnie, - linktelėjo. - Pasilieku. Atleisk, pasiieškosiu 
vietos, kur yra ryšys, - turėsiu atidėti susitikimą. 

Samyna žvilgsniu nulydėjo nueinantį sūnų, įbedusį akis į 
mobilųjį telefoną. Nuo pat gimimo jis buvo atkaklus vaikas ir, 
kaip kiekviena motina, ji buvo itin atlaidi pirmagimiui. Jis vi- 
sada jai buvo išskirtinis - nuo pat tos sekundės, kai pirmąkart 
atmerkė akis, kurių mėlynumas ją tiesiog pribloškė. Vivekas dėl 
tų sūnaus akių vis erzino žmoną, neva abejodamas jos ištiki- 
mybe. Tie juokai baigėsi jiems apsilankius pas Anahitą ir iš jos 
išgirdus, kad velionis Munos tėvas taip pat buvo mėlynakis. 

Aris buvo šviesesnio gymio už brolį ir seserį, veriantis jo 
žvilgsnis prikaustydavo visų dėmesį. Šitiek jo gavęs per savo dvi- 
dešimt penkerius gyvenimo metus, be abejo, buvo kiek išpuikęs. 
Tačiau išganingai malonus būdas saugojo jį nuo šiurkštumo. Iš 
visų vaikų Aris motinai buvo meiliausias, kilus kokiam nesusi- 
pratimui akimirksniu stodavo į jos pusę. Tai truko, kol jis pa- 
reiškė pradedantis savo verslą ir išsidangino į Mumbajų... 

Šiandien giminės susibūrime apsilankęs Aris atrodė gerokai 
atšiauresnis, pasinėręs į savo mintis, ir atvirumo sau valandėlė- 
mis Samyna prisipažindavo, kad jis vis mažiau jai patinka. Grįž- 
dama nuo sūnaus pas vyrą meldė, kad tai būtų laikina. 


— Jau gali ateiti vyriausiasis mano proanūkis, - pareiškė Ana- 
hita, Kevos pasodinta lovoje ir apkamšyta išpurentomis pagal- 
vėmis. 

— Gerai, ponia. Pakviesiu. 

- Ir norėčiau, kad niekas mums netrukdytų. 

— Supratau, ponia. 

— Labą vakarą, nani, - po kelių sekundžių žvaliai įžengęs pro 
duris pasisveikino Aris. - Gerai pailsėjai? 

— Taip, pailsėjau, - Anahita mostelėjo į krėslo pusę. - Pri- 
sėsk, Ari. Ir atleisk, kad sugrioviau tau rytdienos verslo planus. 

— Niekis, - Aris šiandien antrąkart pajuto skruostus užplūs- 
tant raudonį, - anokia bėda. 

Žiūrėdamas į skvarbias jos akis stebėjosi, kaip ji šitaip moka 
skaityti jo mintis. 

— Tavo tėvas man sakė, kad gyveni Mumbajuje ir sėkmingai 
suki verslą. 

— Na, kol kas nepasakyčiau, kad labai sėkmingai, - atsakė 
Aris. - Bet labai stengiuosi, kad taip ir būtų. 

— Matau, esi ambicingas jaunuolis. Neabejoju, ateis diena, 
kai tavo pastangos duos vaisių. 

— Ačiū, nani, už padrąsinimą. 

— Žinoma, tie vaisiai gali ir neatnešti to džiaugsmo, kokio 
dabar tikiesi. Gyvenimas - toli gražu ne vien darbas ir turtai. 
Vis dėlto šią tiesą turėsi pats atrasti, - pridūrė ji. - O dabar pa- 

klausyk, Ari, noriu tau kai ką įteikti. Atrakink šiuo raktu biuro 
stalčių ir išimk iš jo ten gulintį popierių pluoštą. 

Aris paėmė raktą iš prosenelės saujos, pasuko jį spynoje ir 
išėmė iš stalčiaus pageltusį seną rankraštį. 

— Ir kas gi čia? - paklausė jos. 

— Tavo prosenelės gyvenimo istorija. Surašiau ją, kad liktų 
atminimas apie prarastą mano sūnų. Deja, taip jo ir neradau. 

Aris matė, kaip sudrėko Anahitos akys. Kadaise jis buvo 
girdėjęs tėvą kalbant apie Anglijoje mirusį kūdikį - ten jo pro- 
senelė buvo atsidūrusi per Didįjį karą. Kiek įstengė prisiminti, 
grįždama į Indiją turėjo jį palikti. Rodos, Anahita nenorėjo ti- 
kėti, kad jos sūnelis mirė. 

— O aš maniau, kad... 

— Taip, Žinau, tau sakyta, kad man buvo išduotas jo mirties 
liudijimas. O aš - viso labo nelaiminga motina, aiman, susipy- 
kusi su protu ir negalinti patikėti savo numylėto vaikelio mirtimi. 

Nesmagiai pasijutęs Aris pasimuistė krėsle. 

— Teko girdėti tokių kalbų, - nesigynė jis. 

- Žinau, ką galvoja maniškiai - beveik esu tikra, kad ir tu ma- 
nai tą patį, - tvirtai tęsė Anahita. - Bet patikėk - daugiau dalykų 
dangus ir žemė slepia", nei gali paaiškinti žmogaus išduoti doku- 
mentai. Neįmanoma numoti ranka į tai, ką byloja motinos širdis, 
motinos siela. Klausyk, ką pasakysiu: mano sūnus nemiręs. 

— Tikiu, nani. 

— Matau, kad netiki, - Anahita truktelėjo pečiais. - Bet man 
vis vien. Kita vertus, iš dalies ir aš pati kalta, kad šeima manimi 
netiki. Juk taip jiems ir nepaaiškinau, kas nutiko prieš daugybę 
metų. 


* Užuomina į Shakespeareo „Hamletą“: „Daugiau dalykų, / Horatio, dangus ir žemė slepia, / 
Nei jūsų filosofija aprėpia“ (vertė Alfonsas Nyka-Niliūnas). 

— Kodėl gi? 

— Nes... - Anahita susimąsčiusi nukreipė žvilgsnį į savo 
mylimuosius kalnus. Ir palengva papurtė galvą. - Bus negerai, 
jei dabar tau imsiu pasakoti. Viskas yra čia surašyta, - ji pirštu 
bakstelėjo į popieriaus lapus Ario rankose. - Kai ateis laikas, - o 
tu suprasi, kada jis ateis, - galbūt perskaitysi mano pasakojimą. 
Tada jau pats nuspręsi, ar imtis tolesnio tyrimo. 

— Supratau, - atsakė Aris, nors nieko nesuprato. 

— Nieko daugiau tavęs neprašau, tik iki mano mirties niekam 
iš mūsiškių nepasakok, ką Čia rasi parašyta. Į tavo rankas ati- 
duodu savo gyvenimą, Ari. Kaip supranti, - Anahita patylėjo, — 
mano laikas šioje žemėje sparčiai senka. 

Aris, priblokštas jos pareikšto noro, išplėtęs akis žiūrėjo į 
prosenelę. 

— Nori, kad perskaityčiau ir paskui imčiau aiškintis, kur yra 
tavo sūnus? - pasitikslino. 

— Kaip tik to ir noriu. 

— Tačiau nuo ko man pradėti? 

— Aišku, nuo Anglijos, - įrėmė į jį akis Anahita. - Paseksi 
mano pėdomis. Viskas, ką tau reikia žinoti, surašyta lapuose, 
kuriuos laikai rankose. Be to, kaip man sakė tavo tėvas, esi lyg ir 
kompiuterių bendrovės savininkas. Tad kam jau kam, o tau tas 
žuviatinklis tikrai turėtų būti prieinamas. 

— Norėjai pasakyti „Žiniatinklis '? - susijuokė Aris. 

— Na taip, dėl to ir manau, kad tu akies mirksniu rasi, kur 
prasidėjo visa istorija, - užbaigė Anahita. 

Aris įkandin prosenelės nukreipė akis į kalnus už lango. 

— Nuostabus vaizdas, - pasakė norėdamas jai pasigerinti. 

- Išties - dėl to niekur iš čia ir nenoriu keltis, nors mano 
duktė ir nepatenkinta. Netrukus ateis diena, kai iškeliausiu į 
aukštybes, aukščiau už tas viršukalnes, ir tai bus laimė. Ten su- 

tiksiu daugybę žmonių, kurių gedėjau būdama gyva. Bet, jei ir 
tada bus kaip dabar, tarp jų nerasiu to, kurį labiau už visus no- 
rėčiau pamatyti. 

— Iš kur žinai, kad jis gyvas? 

Anahitos žvilgsnis vėl nukrypo į horizontą, o netrukus ji už- 
merkė pavargusias akis. 

— Jau sakiau, viskas surašyta mano pasakojime. 

— Neabejoju, - Aris suprato, kad priėmimas baigtas. - Palik- 
siu tave ilsėtis, nani. 

Anahita jam linktelėjo. Atsistojęs Aris pagerbė prosenelę 
įprastu pranam ir pabučiavo į abu skruostus. 

— Sudie, manau, greitai susitiksim, — tarstelėjo žengdamas 
durų link. 

— Gal ir taip, - atsakė ji. 

Jau išėjęs už durų Aris, pastūmėtas ūmai kilusios nuojautos, 
grįžo atgal. 

— Nani, kodėl pasirinkai mane? Kodėl neatidavei šito rank- 
raščio savo dukteriai arba mano tėvui? 

Anahita įrėmė į jį skvarbų žvilgsnį. 

— Dėl to, Ari, kad toji istorija, kurią laikai rankose, gal ir yra 
mano praeitis, bet kartu ji tavo ateitis. 

Aris iš jos išėjo gerokai nukamuotas. Žingsniuodamas per 
vienaukščio kambarius pasuko prie lauko durų, šalia kurių po 
drabužių kabykla kėpsojo jo portfelis. Sukrovęs į jį pageltusius 
lapus, patraukė į svetainę. Jį pamačiusi iškart prisistatė močiutė 
Muna. 

— Kojai iš tavęs reikėjo? - paklausė anūko. 

— Et, - nerūpestingai atsakė Aris, - netiki, kad jos sūnus mi- 
ręs, ir nori, kad Anglijoje rasčiau jo pėdsakus. 

Įspūdžiui sustiprinti jis pavartė akis. 

— Ir vėl! - Muna lygiai taip pat teatrališkai pavartė akis. — 

Klausyk, aš tau parodysiu jo mirties liudijimą. Jos sūnus mirė 
maždaug trejų metukų. Nesivargink, Ari, - Muna uždėjo ranką 
anūkui ant peties, - nekreipk dėmesio. Deja, tai tik senutės vaiz- 
duotė, tau tikrai neverta dėl jos švaistyti savo brangaus laiko. Pa- 
klausyk manęs. Aš viso to klausiausi kur kas ilgiau už tave. Na, o 
dabar, - nusišypsojo Muna anūkui, - eime, išgersi su saviškiais 
šampano taurę prieš kelionę. 


Aris įsėdo į paskutinį lėktuvą iš Bagdogros į Mumbajų. Mėgino 
susitelkti į skaičius, bet akyse stovėjo Anahitos veidas. Šiaip ar 
taip žiūrėsi, močiutė teisi - Anahita nelabai susigaudo tikrovėje. 
Kita vertus, akis į akį prosenelė pasakė tokių stulbinamų dalykų, 
kurių niekaip negalėjo iš anksto apie jį žinoti. Gal tame jos ra- 
šytame pasakojime vis dėlto kažkas yra... gal ir vertėtų grįžus 
namo rasti laiko jį peržvelgti. 

Nors jau buvo po vidurnakčio, Mumbajaus oro uosto atvyks- 
tančiųjų sutikimo salėje Ario laukė dabartinė jo mergina Bambi. 
Likusi nakties dalis maloniai praėjo jo bute langais į Arabijos 
jūrą, mėgaujantis liaunu merginos kūnu. 

Rytą jis atsibudo jau iškart pavėlavęs į sutartą susitikimą 
ir, dėdamas į portfelį reikiamus dokumentus, išėmė Anahitos 
įteiktą lapų pluoštą. 

Vieną dieną rasiu laiko jį perskaityti, pagalvojo mesdamas 
rankraštį į apatinį rašomojo stalo stalčių ir išskubėjo iš namų. 


6 metų 


„prisimenu. Nuščiuvusio vidurnakčio tyloje menkutis vėjelio 
dvelksmas būdavo tikra palaima, padedanti tverti amžinai kepi- 
nantį sausą Džaipuro karštį. Kartu su kitomis moterų pusės namų 
gyventojomis ir vaikais dažnai lipdavau ant Mėnulio rūmų stogo 
ir ten visos pasiklodavome guolius. 

Gulėdama ir žiūrėdama į žvaigždes klausausi žavingo tyro 
balso giesmės. Ir suprantu, kad būtybė, kurią myliu, šią akimirką 
švelniai liūliuojama keliauja aukštyn iš šios žemės... 


Krūptelėjusi pabundu ir pasijuntu esanti savo miegamajame 
Dardžilinge, o ne ant rūmų stogo Džaipure. Mėginu ramintis, 
kad tai buvo sapnas, vis dar menkai susivokdama, nes ausyse 
tebeskamba girdėta giesmė. Bet kuo puikiausiai žinau, kad esu 
su visa sąmone. 

Mėginu atgauti nuovoką ir suvokiu, ką tai reiškia: jei esu da- 
bartyje, vadinasi, šią akimirką miršta kažkas iš tų, kuriuos myliu. 
Vis tankiau plaka širdis, užsimerkiu ir mintyse pereinu per šeimos 
narius — žinau, kad iš antro žvilgsnio pamatysiu, kuris iš jų išėjo. 

Šįkart prieš akis tuščia. Keista, pamanau, dievai iki šiol nė 
karto neapgavo. 

Ir vis dėlto kas?.. 

Užsimerkiu ir giliai, ramiai alsuoju įdėmiai klausydamasi. 

O tada suprantu. Kuo puikiausiai suprantu, kas man sakoma. 

Mano sūnus... mylimas sūnelis. Žinau, kad ne kas kitas, o jis 
galiausiai iškeliavo į aukštybes. 

Akys pritvinksta ašarų ir žvelgdama pro langą mėginu ieš- 
koti paguodos danguose. Tačiau dabar naktis ir už lango tik ne- 
perregima tamsa. 

Pasigirsta tykus beldimas į duris ir įeina Keva susirūpinusiu 
veidu. 

— Ponia... Girdėjau, verkėte. Gal negaluojate? - klausia priei- 
dama ir įdėmiai žvelgdama man į akis tikrina pulsą. 

Nieko nesakydama purtau galvą, kol ji ieško nosinaitės nu- 
šluostyti mano veidu riedančioms ašaroms. 

— Ne, - raminu ją, - nesergu. 

— Tad kas nutiko? Susapnavot baisų sapną? 

— Ne, - pakeliu į ją akis suvokdama, kad nieko nesupras. — 
Ką tik mirė mano vaikelis. 

Keva žiūri į mane su siaubu. 

— Iš kur sužinojot? Nejaugi mirė ponia Muna? 

— Mirė ne duktė, Keva, o sūnus. Tas, kurį prieš daugelį metų 
palikau Anglijoje. Jam buvo aštuoniasdešimt vieni, - šnabždu. — 
Bent pagyveno. 

Keva vėl žiūri į mane suglumusi ir uždėjusi ranką ant kaktos 
tikrina, ar nekarščiuoju. 

- Ponia, betgi jūsų sūnus mirė prieš daugelį metų. Veikiau- 
siai jums prisisapnavo, - sako mėgindama įtikinti ne tik mane, 
bet ir save. 

— Galbūt, - švelniai atsakau nenorėdama kelti jos sieloje sąmy- 
šio. - Bet vis tiek norėčiau, kad užrašytum dieną ir valandą. Ne- 
noriu pamiršti šios akimirkos. Supranti, man jau nėra ko laukti. 

Pavargusi jai šypsausi. 

Ji padaro, kas liepta - ant lapelio užrašo dieną bei valandą ir 
duoda man. 

— Dabar jau man nieko nenutiks, gali eiti. 

- Supratau, ponia, - dvejodama atsako Keva. - Tikrai nesergat? 

— Tikrai. Labanakt, Keva. 

Jai išėjus paimu nuo naktinio stalelio rašiklį ir brūkšteliu 
kelis žodžius šalia sūnaus mirties dieną ir valandą žyminčių 
skaičių. Iš stalelio stalčiaus ištraukiu sučiurusį mirties liudijimą. 
Rytoj Kevos paprašysiu įdėti raštelį ir mirties liudijimą į voką ir 
išsiųsti advokatui, įgaliotam sutvarkyti reikalus po mano mir- 
ties. Paprašysiu, kad jis man paskambintų, ir nurodysiu, kam po 
mano mirties išsiųsti tą voką. 

Užsimerkusi laukiu, kol ateis miegas, nes staiga šioje žemėje 
pasijuntu neapsakomai vieniša. Suvokiu, kad laukiau šios akimir- 
kos. Dabar, kai sūnus mane paliko, atėjo mano eilė juo pasekti... 


Po trijų dienų, įprastą rytmečio valandą, Keva pabeldė į savo 
šeimininkės duris. Neišgirdusi atsako nenustebo - ponia Čavan 
šiomis dienomis dažnai snūduriuodavo kone iki vidurdienio. 
Keva nusprendė pusvalandį luktelėti ir per tą laiką apsitvarkyti. 
Grįžusi vėl pabeldė, bet ir vėl nieko daugiau neišgirdo, vien tylą. 
O tai jau buvo neįprasta, tad tyliai pravėrusi duris Keva pamatė 
šeimininkę kietai įmigusią. Ir tik atitraukusi užuolaidas, savo 
papročiu apie šį bei tą šnekučiuodama, susivokė, kad ponia Ča- 
van kalbinama neatsiliepia. 


Mobilusis suskambo Ariui vairuojant automobilį Mumbajaus 
gatvių eismo chaose. Matydamas, kad skambina tėvas, su kuriuo 

jau nebuvo kalbėjęsis kelias savaites, paspaudė mygtuką ir pri- 
dėjo telefoną prie ausies. 

— Tėti! - žvaliai atsiliepė. - Kaip laikaisi? 

— Labas, Ari, aš - gerai, tik... 

Aris tėvo balse išgirdo gedulingą gaidą. 

— Kas negerai? - paklausė. - Sakyk. 

— Tavo prosenelė, Anahita... Noriu pranešti, kad ji mirė šian- 
dien anksti ryte. 

— Ak, tėti. Kaip gaila ir liūdna. 

— Visiems mums liūdna. Ji buvo nuostabi, visi jos pasigesim. 

— Išties. Bent jau nugyveno gražų amžių, - švelniai ėmė 
guosti tėvą Aris, mikliai apvažiuodamas taksi, netikėtai sustojusį 
jam prieš pat nosį. 

— Tikrai kad gražų. Laidotuves nukeliam po keturių dienų, 
kad visa giminė galėtų susirinkti. Bus ir tavo brolis, ir sesuo, ir 
visi kiti. Tikiuosi, neišskiriant ir tavęs, - pridūrė Vivekas. 

— Nori pasakyti, laidotuvės penktadienį? - nutirpęs paklausė 
Aris. 

— Taip, vidurdienį. Jos laidotuvių laužas bus uždegtas Dardži- 
lingo ghate“, dalyvaus tik šeimos nariai. Gedulingas apeigas su- 
rengsime vėliau, nes yra daugybė norinčių pagerbti jos atminimą. 

— Tėti, - suaimanavo Aris, - penktadienį niekaip negaliu. 
Iš Valstijų atskrenda perspektyvus klientas aptarti sutarties dėl 
programinės įrangos. Sudaręs tą sutartį, per dieną ištrauksiu iš 
nuostolių savo įmonę ir ji taps pelninga. Kad ir kaip norėčiau, 
niekaip negaliu penktadienį būti Dardžilinge. 

Kitame linijos gale stojo tyla. 

— Ari, - galiausiai tarė tėvas, - net aš žinau, kad būna valandų, 
kai darbo reikalai turi užleisti vietą šeimos reikalams. Tavo mo- 


* Į upės prieplauką vedantys laiptai (hindi). 

tina tau šito neatleis, juolab kad pernai per savo sukaktuves Ana- 
hita akivaizdžiai parodė, koks tu jai išskirtinai brangus. 

— Atleisk, tėti, - ryžtingai tarė Aris, - bet nieko negaliu pakeisti. 

— Tai paskutinis tavo žodis? 

— Paskutinis. 

Ario telefone pasigirdo pypsėjimas - pokalbis kitame linijos 
gale nutrūko. 


Penktadienio vakarą Aris grįžo namo nesiekdamas kojomis že- 
mės. Derybos su amerikiečiais taip puikiai pavyko, kad jie iškart 
sukirto rankomis. Jis ketino šįvakar kur nors nusivežti Bambi 
smagiai atšvęsti ir užsuko į savo butą palįsti po dušu ir persi- 
rengti. Iš savo skyrelio vestibiulyje paėmęs kažkokį laišką liftu 
pakilo į šešioliktą aukštą. Įžengęs į namus pakeliui į miegamąjį 
atplėšė voką ir perskaitė jo turinį. 


Chano ir Čauhano advokaty biuras 
Čaurastos aikštė 

Dardžilingas 

Vakarų Bengalijos valstija 

Indija 


2001 m. kovo 2 d. 
Gerbiamasis bone, 
įteikiu Jums šį voką savo klientės Anahitos Čavan nuro- 


dymu. Kaip Jums turbūt jau žinoma, ponia Cavan mirė 
prieš kelias dienas. 

Leiskite pareikšti nuoširdžią užuojautą - 
advokatų biuro dalininkas 
Devakas Chanas 


Aris atsisėdo ant lovos ir ūmai suvokė, kad per sujudimą dėl de- 
rybų ir pasiruošimą joms su kolegomis jam visiškai išgaravo iš 
galvos, kad šiandien įvyko prosenelės laidotuvės. Sunkiai atsidu- 
sęs atplėšė advokato persiųstą voką ir pamanė, kad tėvai turbūt 
niekada jam neatleis už tai, kad jiems net nepaskambino. 

„Ką gi, tebūnie“, - niūriai tarė sau Aris, atskleisdamas iš voko 
išimtą dokumentą ir prie jo pridėtą laišką. 


Brangusis Ari, 


kai skaitysi šį laišką, manęs jau nebus. Prie jo pridėti 
duomenys apie mano sūnaus Moho mirtį. Tai tikroji jo 
mirties diena ir valanda. Taip pat pridėtas jo mirties 
liudijimas. Kaip matysi, datos nesutampa. Dabar, mielas 
vaikeli, galbūt tai nieko tau nereiškia, bet jeigu ateityje 
norėtum išsiaiškinti, kas jam nutiko, gali prireikti ir 
vienų, ir kitų duomenų. 

O tuo tarpu, kol vėl susitiksime kitame pasaulyje, 
priimk nuoširdžiausią mano meilę. Niekada nepamiršk, 
kad ne mes esame tikrieji savo likimo valdovai. Klausykis 
ir stenkis išgirsti, žiūrėk ir stenkis pamatyti - žinau, kad 
rasi tikrąjį kelią. 


Tave mylinti prosenelė 
Andhita 

Aris atsiduso. Visiškai nebuvo nusiteikęs mąstyti nei apie prose- 
nelės paleistas miglas, nei apie tai, kaip dabar ant jo pyksta tėvai. 
Nenorėjo, kad šįvakar jam kas nors gadintų puikią nuotaiką. 
Paleidęs dušo srovę spustelėjo prie lovos stovinčio grotuvo 
mygtuką ir pasigirdus trankiems dūžiams palindo po dušu. 
Apsivilkęs marškiniais ir vieną iš rankomis pagal užsakymą 
siūtų kostiumų, išjungė muziką ir jau žengdamas iš miegamojo 
akies krašteliu užkliuvo už Anahitos laiško. Nejučia sulankstė 
popieriaus lapus, sukišo atgal į voką ir padėjo į stalčių prie pa- 
geltusio rankraščio. Galiausiai išjungė šviesą ir išėjo iš namų. 


p 
Yondonas, 


2014 metų liepa 
p 


Lėktuvui leidžiantis virš Londono Rebeka Bradli prisiplojo 
veidu prie stiklo. Puikią vasaros dieną žemai po kojomis dryk- 
santis žalių atspalvių skiautinys žvilgėjo pasidabruotas ryto ra- 
sos. Pasirodžius miesto vaizdams, Didysis Benas ir Parlamento 
rūmai po dangų remiančių Niujorko daugiaaukščių jai priminė 
žaislinį lėlių miestą. 

— Panele Bradli, jus išlaipinsime pirmiausia, - informavo ją 
stiuardesė. 

— Dėkoju, - atsakydama jai Rebeka vos išspaudė šypseną. 

Įkišusi ranką į persimetamą per petį rankinę susirado saulės 
akinius dideliais juodais stiklais, tikėdamasi jais paslėpti nuo- 
vargį, nors kažin ar ją pasitiks fotografai. Jai reikėjo kuo greičiau 
pabėgti iš Niujorko, tad paskambinusi į oro linijų bendrovę pa- 
keitė užsakymą ir išskrido ankstesniu reisu. 

Buvo nuoširdžiai laiminga, kad niekas — net jos agentas ir 
Džekas - nežino, kur ji. Vakar pavakare išėjęs iš jos buto Džekas 
sėdo į lėktuvą ir parskrido į Los Andželą. Ji neįstengė jam duoti 
norimo atsakymo ir pareiškė turinti pagalvoti. 

Rebeka dar pasirausė rankinėje ieškodama raudonu ak- 
somu trauktos dėžutės ir ją atidarė. Dovanotas žiedas buvo 
išties įspūdingas, nors jos skoniui gal kiek per prašmatnus. Ta- 

čiau Džekas mėgo plačius mostus, kaip ir derėjo vienai geriau- 
siai mokamų pasaulio kino žvaigždžių. O ir negalėjo pasiten- 
kinti kuklesne dovana, juk nereikia pamiršti, kad jai atsakius 
„taip“ viso pasaulio laikraščiai ir žurnalai būtų įdėję sužadėtu- 
vių žiedo nuotrauką. Džekas Heivardas ir Rebeka Bradli buvo 
populiariausia Holivudo pora ir žiniasklaidai vis buvo negana 
žinių apie juos. 

Lėktuvas ėmė leistis ir uždariusi aksominę dėžutę Rebeka 
įsmeigė bereikšmį žvilgsnį į langą. Su Džeku ji susipažino prieš 
metus romantinės komedijos filmavimo aikštelėje ir nuo tada 
tarsi tapo įkaite tų, kuriems nuosavą gyvenimą atstojo ne tik jos 
suvaidinti pagrindiniai vaidmenys filmuose, bet ir jos asmeninis 
gyvenimas. O iš tikrųjų - lėktuvui leidžiantis Rebeka prikando 
lūpą - pasaulio įsivaizduojama „svajonių meilės istorija“ tarp jų- 
dviejų buvo lygiai toks pat vaizduotės vaisius kaip ir jos filmai. 

Net Rebekos agentas Viktoras kurstė ją palaikyti su Džeku 
romantišką ryšį. Ne kartą Viktoras jai sakė, kad šie santykiai su- 
teiks tik dar daugiau spindesio kylančiai pasaulinei žvaigždei. 

„Užvis labiausiai publikai patinka holivudinės poros tikrame 
gyvenime, meilute, - sakydavo jai. - Net kai karjeros kreivė ima 
leistis, žmonėms vis tiek reikia parke žaidžiančių tavo vaikučių 
nuotraukos.“ 

Rebeka ėmė skaičiuoti, kiek laiko praėjusiais metais ji iš tik- 
rųjų praleido kartu su Džeku. Jis buvo įsikūręs Holivude, ji — 
Niujorke, ir labai dažnai perkrautas jųdviejų grafikas neleido 
matytis ištisas savaites. O kai jau matydavosi, buvo medžiojami 
prie kiekvieno kampo. Net vakar pietaudami ankštoje kaip ki- 
šenė itališkoje užeigėlėje buvo apgulti nuotraukų ir autografų 
prašytojų. Galiausiai Džekas nusivedė ją pasivaikščioti po Cent- 
rinį parką, kad turėtų kur tyliai ramiai pasipiršti. Ji galėjo tik 
viltis, kad niekas ten jų nenužiūrėjo... 

Taksi, kuriuo abu grįžo į jos butą Sohe, ištikta stipraus klaus- 
trofobijos priepuolio ir dar Džeko spiriama duoti atsakymą, Re- 
beka nei iš šio, nei iš to nusprendė išskristi į Angliją anksčiau, 
nei buvo numačiusi. Staiga jai tapo nepakenčiama, kad visas 
pasaulis pro didinamąjį stiklą stebi menkiausią tavo krustelė- 
jimą, o nepažįstami žmonės kasdien lipa ant kulnų, lyg jiems 
priklausytų tavo gyvenimas. Visuotinis susidomėjimas jųdviejų 
santykiais, pernelyg išviešintas asmeninis gyvenimas, kai net 
kavinukėje už kampo negali atsikąsti riestainio nesutraukdamas 
smalsuolių minios, galiausiai padarė savo juodą darbą. 

Prieš kelias savaites radusi prie savo buto durų tykančius žur- 
nalistus, Rebeka užsirakino vonioje ir susirietusi ant grindų ėmė 
isteriškai raudoti - tada gydytojas jai ir paskyrė valiumo. Vaistai 
padėjo, tačiau Rebeka suprato, kad šis kelias niekur nenuves. Tai 
grėsmingas klystkelis, kuriame lengva paslysti ir vaduojantis iš 
įtampos patekti į priklausomybės nelaisvę. Lygiai kaip Džekui — 
jam tai buvo puikiai pažįstama. 

Svaigaus jų romano pradžioje Džekas ją ramino kokainą var- 
tojantis tik retkarčiais. Nori vartoja, nori ne. Esą šiaip atsipa- 
laiduoja. Tačiau geriau jį pažinus Rebekai paaiškėjo, kad tai ne 
visai teisingas teiginys. Jai prakalbus apie nuolatines stiprias do- 
zes ir alkoholio kiekį Džekas imdavo šiauštis ir gintis. Rebekai, 
visai nevartojančiai kvaišalų ir labai mažai išgeriančiai ko nors 
stipresnio, būdavo grasu šalia apdujusio išrinktojo. 

Jųdviejų romano pradžioje Rebekai atrodė, kad gyvenimas 
nebegali būti nuostabesnis: nepaprastai sėkminga karjera ir ta- 
lentingas gražuolis gyvenimo draugas. Tačiau rožiniai akinių 
stiklai ilgainiui papilkėjo: juos aptemdė kvaišalai, svaigalai, reti 
susitikimai ir pamažu ryškėjanti Džeko nesaugumo būsena, pa- 
siekusi kulminaciją prieš septynis mėnesius, kai ji buvo nomi- 
nuota „Auksiniam gaubliui“, o jis ne. 

Ir tada kaip tik laiku Rebekai atėjo pasiūlymas imtis dide- 
lio vaidmens britų filme „Nakties ramuma“ apie praėjusio am- 
Žiaus trečiojo dešimtmečio anglų aristokratų šeimos gyvenimą. 
Tai buvo ne tik proga pabėgti nuo paviršutiniškų vaidmenukų, 
kuriuos gaudavo iki šiol, bet ir didelė garbė - juk ją pasirinko 
pripažintas britų režisierius Robertas Houpas. Džekas net čia 
sugebėjo įmaišyti šaukštą deguto - girdi, filmo kūrėjams pri- 
reikė Holivudo išgarsintos jos pavardės, kad įtiktų pinigų da- 
vėjams. Tuo Džeko išmintis nesibaigė - esą iš jos nieko daugiau 
nereikėsią, tik puikiai atrodyti vieną po kito keičiant tos epochos 
kostiumus, ir tegul ji nė nedrįstanti manyti šį vaidmenį pelniusi 
aktorės talentu. 

— Tu per graži, kad į tave kas rimtai žiūrėtų, vaikuti, - pri- 
dūrė pildamasis dar vieną taurelę karčiosios. 

Lėktuvui nusileidus ir galiausiai sustojus Hitrou oro uoste 
salone užsidegė šviesos ir Rebeka atsisegė saugos diržą. 

— Jūs pasiruošusi, panele Bradli? - paklausė stiuardesė. 

— Taip, ačiū. 

— Sakė, bus po poros minučių, ne daugiau. 

Rebeka paskubomis perbraukė šepečiu kupetą ilgų juodų 
plaukų ir susuko juos į kuodą. Džekas tai vadino Odrės Hebern 
įvaizdžiu, ir išties žiniasklaida nuolat lygino Rebeką su šia legen- 
dine žvaigžde. Buvo net pasklidę kalbų apie ketinimus kitąmet 
filmuoti „Pusryčių pas Tifanį perdirbinį. 

Negalima klausytis jo plepalų, antraip praras pasitikėjimą 
savimi kaip aktore. Pastarieji du Džeko filmai žlugo, ryškiai 
švietusi jo žvaigždė ėmė blėsti. Tenka pripažinti nemalonią 
tiesą: jis pavydi jai sėkmės. Kad ir ko buvo prikalbėjęs Džekas, 
ji buvo pasiryžusi įrodyti esanti kai kas daugiau nei gražus vei- 
delis, o turiningas būsimo filmo scenarijus kaip tik suteikė tokią 
progą. 

Galiausiai Rebeka puoselėjo viltį, kad nusidanginusi filmuo- 
tis į nuošalų Anglijos užkampį gaus apmąstymams reikalingos 
erdvės ir ramybės. Nepaisydama Džeką užgriuvusių keblumų, 
tvirtai žinojo, kad myli jį ir tik jį. Tačiau kartu suvokė: kol jis 
neapsispręs pažaboti vis stiprėjančios priklausomybės, ji negalės 
priimti jo rankos. 

— Palydėsime jus iš lėktuvo, panele Bradli, - tarė šalia išdygęs 
juodai kostiumuotas oro bendrovės apsaugos pareigūnas. 

Užsidėjusi saulės akinius Rebeka išėjo iš pirmosios klasės 
kabinos. Svarbių asmenų salėje laukdama, kol bus paimtas jos 
bagažas, vėl susimąstė, kad su Džeku toli nenueis, jei jis nepri- 
pažins savo problemų. Ir išėmusi iš rankinės mobilųjį įbedė į jį 
akis svarstydama, kad greičiausiai taip ir reikėtų jam pasakyti. 

— Panele Bradli, jūsų bagažas jau nuneštas į automobilį, — 
pasakė apsaugininkas. - Tik bijau, kad lauke jums teks pereiti 
fotografų ugnies ruožą. 

— O varge! - nusivylusi pakėlė į jį akis. - Ir kiek? 

— Užtektinai, - patvirtino nuogąstavimus. - Nesijaudinkite, 
su Manimi saugiai pro juos praeisite. 

Jis davė ženklą, kad jau galima kilti, ir Rebeka atsistojo. 

— Nesitikėjau šito, - paaiškino kartu su juo eidama į atvyks- 
tančiųjų sutikimo salę. - Atskridau kitu reisu, negu buvau nu- 
mačiusi. 

— Ką gi, atsidūrėte Londone kaip tik tą rytą, kai pasklido di- 
džioji naujiena. Leiskite jus pasveikinti. 

Rebeka nustėrusi sustojo. 

— Ir kokia ta naujiena? - stačiai paklausė. 

— Na... jūsų ir Džeko Heivardo sužadėtuvės, panele Bradli. 

— Sužadė... Viešpatie švenčiausias, - suvapėjo ji. 

— Mačiau žavingą nuotrauką, darytą Centriniame parke, kur 
ponas Heivardas mauna jums žiedą ant piršto. Šįryt ši nuotrauka 

pasirodė didžiųjų mūsų laikraščių pirmuosiuose puslapiuose. 
Ką gi, - jis stabtelėjo prie slankiųjų durų, - pasiruošusi? 

Iš saulės akinių slepiamų akių ištryško ašaros ir Rebeka pik- 
tai linktelėjo. 

— Tvarka, pervesim jus kiek įmanoma greičiau. 


Po penkiolikos minučių, automobiliui pasukus iš Hitrou oro 
uosto, Rebeka bejėgiškai įsispoksojo į didžiulę savo ir Džeko 
nuotrauką, besipuikuojančią „Daily Mail“ pirmajame puslapyje 
kartu su riebia antrašte: 


Džekas ir Bekė: tai rimta! 


Nors vaizdas buvo grūdėtas, tačiau leido įžiūrėti, kaip Džekas 
Centriniame parke mauna jai ant piršto žiedą. Rebeka kuo pui- 
kiausiai žinojo, kad nuotraukoje jos akys išpūstos iš panikos, ta- 
čiau žurnalistas tai pavadino džiaugsmingu netikėtumu. Blogiau- 
sia, kad buvo išspausdintas dar ir Džeko komentaras, matyt, gau- 
tas vakar pavakare jam išėjus iš jos buto. Jis nedviprasmiškai pa- 
tvirtino pasipiršęs Rebekai, tik esą dar nenumatyta vestuvių data. 

Drebančiomis rankomis pasiraususi rankinėje ji vėl susirado 
mobilųjį. Pamačiusi begalę Džeko, savo agento ir žurnalistų ži- 
nučių, išjungė telefoną ir įmetė atgal į rankinę. Šią akimirką ne- 
būtų įstengusi atsakyti nė į vieną iš tų žinučių. Buvo įtūžusi ant 
Džeko, kam jis apskritai pasakojo apie tai, kas įvyko parke. 

Jau kitą rytą pasaulio žiniasklaida bus pilna spėlionių, koks 
dizaineris jai kurs vestuvinę suknelę, kur vyks jungtuvių apeigos, 
kam nors parūps, ar tik ji ne nėščia. 

Rebeka užsimerkė ir įkvėpė visa krūtine. Jai dvidešimt devy- 
neri ir dar vakar mintis apie šeimą ir vaikus jai buvo lyg mira- 
žas - tai, kas laukia nebent labai toli. 

Bet Džekas jau artėjo prie keturiasdešimties, buvo permie- 
gojęs kone su visomis savo partnerėmis - pagrindinių vaid- 
menų atlikėjomis - ir, kaip pats teigė, pagaliau atėjo metas su- 
rimtėti. O jai tai buvo tik antras rimtas romanas po daugybę 
metų trukusios meilės istorijos su vaikystės draugu. Tą meilę 
taip pat pražudė sparčiai kylanti jos karjera ir staiga užgriuvusi 
šlovė. 

- Atleiskite, panele Bradli, bet kelionė į Devoną gali užtrukti 
kelias valandas, - pasakė draugiškai nusiteikęs vairuotojas. — 
Beje, mano vardas Greihamas, jei pakeliui ko prireiks, prašom 
sakyti, sustosim. 

— Gerai, - atsakė Rebeka, nors tą akimirką labiau norėjo, kad 
jis nuvežtų ją kur nors į Afrikos dykumą, kur nebūtų nei foto- 
grafų, nei laikraščių, nei mobiliojo ryšio. 

— Vykstate išties į nuošalų kampelį, panele Bradli, - Greiha- 
mas tarytum atsiliepė į jos mintis. - Dartmure tikrai nežilpins 
akių naktiniai žibintai ir prašmatnių parduotuvių vitrinos, - tęsė 
vairuotojas. - Galiu pasakyti, kad filmuositės žavingame sename 
dvare. Ten lyg nusikeli į kitą epochą. Net nemaniau, kad tokiuose 
dvaruose dar kas nors gyvena. Šiaip ar taip, išvyka į kaimą, pa- 
tikėkit, man yra maloni permaina. Paprastai vežioju aktorius į 
studijas per Londono eismo spūstis. 

Jo žodžiai kiek apramino Rebeką. Gal tame pasaulio pa- 
krašty žiniasklaida paliks ją ramybėje? 

— Regis, įsitaisėm uodegą, panele Bradli, - motociklą, - žvilg- 
telėjęs į užpakalinio vaizdo veidrodėlį pasakė Greihamas staiga 
sugriaudamas jos lūkesčius. - Nesijaudinkit, greitkelyje tuoj jo 
atsikratysim. 

- Ačiūjums, - padėkojo Rebeka, bandydama apmaldyti per- 
temptus nervus. 

Atsilošusi ant užpakalinės sėdynės užsimerkė ir uoliai pasi- 
stengė užsnūsti. 


— Jau beveik atvykom, panele Bradli. 

Keturias su puse valandos tai nusnausdama, tai pabusdama 
riedančiame automobilyje Rebeka po tolimo skrydžio lėktuvu 
buvo pametusi laiko nuovoką. Apsiblaususiomis akimis pa- 
žvelgė pro langą. 

— Kur mes? - paklausė žvilgsniu aprėpdama atšiaurius pel- 
kingus tyrlaukius. 

- Dartmure. Šiandien, kai saulėta, mielas vaizdas, bet žiemą 
čia niūroka. Atleiskite, - Greihamas atsiprašė suskambus jo mo- 
biliajam, - filmo direktorius. Pavažiuosiu į kelkraštį atsiliepti. 

Vairuotojui atsiliepus į skambutį, Rebeka atidarė dureles ir 
išlipo į šiurkščia žole apaugusio siauro keliuko pakraštį. Giliai 
įkvėpusi gryno oro pajuto saldų gaivumą. Pelkynų augaliją šiu- 
reno švelnus vėjelis, o tolumoje, ties dangaus ir žemės riba, Re- 
beka išvydo dunksančias dantytas akmenų krūsnis. Mylių my- 
lias besidriekiančiose platybėse - nė gyvos dvasios. 

— O Viešpatie! - dustelėjo išgirdusi, kad Greihamas vėl pa- 
leido variklį, ir įlipo atgal į mašiną. —- Čia taip ramu, — pasakė 
vairuotojui. 

— Ramu, - pritarė šis. - Deja, panele Bradli, filmo direktorius 
kaip tik paskambino pranešti, kad prie viešbučio, kuriame bus 
apgyvendinti aktoriai, jau susirinkęs fotografų būrys. Laukia 
jūsų atvykstant. Tad jis siūlo mums važiuoti tiesiai į Astberio 
dvarą, kur filmuositės. 

— Važiuojam. 

Automobiliui pajudėjus Rebeka iš dar didesnio nusivylimo 
prikando lūpą. 

— Užjaučiu, panele Bradli, - supratingai sušneko vairuoto- 
jas. - Savo vaikams vis kartoju, kad kino žvaigždžių šlovė ir tur- 
tai — ne visai tai, ko Žmogui reikia. Turbūt jums nelengva, ypač 
tokiomis valandėlėmis kaip dabar. 

Nuojo užuojautos Rebeka pajuto gerkle kylant kietą gumulą. 

— Kartais nelengva. 

— Galiu nudžiuginti, kad per filmavimą niekas negalės prie 
jūsų prieiti. To dvaro valdos - geras šimtas akrų, o iki paties 
dvaro nuo valdų ribos - maždaug pusė mylios. 

Rebeka pamatė, kad jie privažiavo kalstyto metalo vartus, 
prie kurių budėjo apsaugininkas. Greihamas pasignalizavo ir sar- 
gybinis juos atvėrė. Rebeka nuostabos pilnomis akimis dairėsi po 
senų ąžuolų, kaštonų, bukmedžių parką, kuriuo ėjo kelias. 

Tiesiai prieš akis iškilo didžiulis pastatas, tiksliau - rūmai: 
tokius ji buvo mačiusi nebent knygose ar istorijos laidose per te- 
leviziją. Tikras barokinis tortas su skulptūrinėmis puošmenomis 
ir kaneliūrų išvagotomis kolonomis. 

— Tai bent, - ištarė atsikvapsčiusi. 

— Yra į ką pažiūrėti, ar ne? Nors geriau negalvoti, kiek kai- 
nuoja tokio namuko šildymas, - pajuokavo Greihamas. 

Jiems privažiavus arčiau Rebeka priešais rūmus išvydo mar- 
murinį fontaną ir pasigailėjo žinanti per mažai architektūros ter- 
minų atsivėrusioms grožybėms apibūdinti. Net kvapą gniaužė 
iš pasigėrėjimo grakščia simetrija: prie pagrindinio korpuso su 
kupolu šliejosi du elegantiški sparnai. Puošniai įrėmintuose ne- 
priekaištingų proporcijų languose, kuriais tarsi brangakmeniais 
buvo nusodintas visas fasadas, žaidė saulė, o ant mūro tarpu- 
langėse buvo nutūpę iš akmens iškalti cherubinai, pramaišiui 
puikavosi dekoratyvinės vazos. Masyvaus centrinio portiko, re- 

darbo dvivėres ąžuolines duris. 

— Karalienei gėdos nepadarytų, kaip manote? - tarė Grei- 
hamas sukdamas palei rūmus į šoninį kiemą, pilną furgonų ir 
sunkvežimių. Klegantis būrys pro duris nešiojo į vidų kameras, 
prožektorius ir kabelius. - Tikisi rytoj pradėti filmavimą - bent 
man taip sakė, - pridūrė statydamas automobilį. 

— Labai jums ačiū, - padėkojo Rebeka lipdama pro dureles, o 
Greihamas nuėjo prie bagažinės išimti jos lagamino. 

— Tai viskas, ką atsivežėt, panele Bradli? Tokios kino žvaigž- 
dės kaip jūs paprastai gabenasi konteinerį bagažo, - pašmaikš- 
tavo vairuotojas. 

— Teko paskubom susikrauti, - prisipažino Rebeka, paskui jį 
sekdama per kiemą rūmų link. 

— Ką gi, panele Bradli, prašom nepamiršti, kad per visą f1l- 
mavimą būsiu jūsų paslaugoms - jei tik prireiks kur nors nu- 
vykti, iškart kvieskite mane - sutarta? Buvo malonu susipažinti. 

— O, ką mes matom! - prie jų atžygiavo laibas jaunuolis. Iš- 
tiesė Rebekai ranką. - Sveika atvykusi į Angliją, panele Bradli. 
Aš filmo direktorius Stivas Kampionas. Apgailestauju, kad šįryt 
jums teko pereiti per pasibaisėtinos mūsų geltonosios spaudos 
baudžiamąją rikiuotę. Čia pagaliau būsite nuo jų saugi. 

— Labai jums ačiū. Kaip manote, kada galėsiu nuvykti į vieš- 
butį? Būtų gerai palįsti po dušu ir snustelėti, - pasakė Rebeka, 
sumurusi ir pavargusi po kelionės. 

— Puikiai suprantu. Po rytinės kankynės oro uoste neno- 
rėjome jūsų pasmerkti dar vienam išbandymui, - atsakė Sti- 
vas. - Tad kol kas lordas Astberis maloniai pasiūlė jums apsi- 
stoti šiuose rūmuose, kol rasime jums kitą būstą. Kaip jau turbūt 
pastebėjote, - Stivas mostelėjo ranka į milžinišką pastatą, - čia 
užtenka laisvo ploto. Režisierius Robertas trokšta ryt pradėti fil- 

muoti ir nenori, kad jus ar kitus viešbutyje gyvenančius aktorius 
kas nors blaškytų. 

— Atleiskite, kad sukėliau sumaištį, - pasiteisino nuraudusi 
Rebeka, staiga pasijutusi kalta. 

— Ką jūs, turėjome to tikėtis, kviesdami filmuotis tokią Ži- 
nomą jauną aktorę. Taigi, ūkvaizdė prašė jums atvykus ją pa- 
kviesti, parodys jūsų kambarį kitame aukšte. Penktą vakaro 
šiandien salone susirinks visa vaidybinė grupė, tad iki to laiko 
galėsite valandą kitą pamiegoti. 

— Ačiū, - dar kartą padėkojo Rebeka, pagavusi Stivo balse 
tam tikrą gaidelę. Suprato jo mintyse įgijusi gyvos bėdos etiketę 
ir neabejojo, kad talentingų britų aktorių trupė (nė vienas iš jų 
šlove ir komercine vaidmenų sėkme kol kas negalėjo su ja nė 
lygintis) jam pritars. 

— Luktelėkite, paieškosiu ponios Trevatan, - pasakė Stivas ir 
paliko Rebeką nesmagiai stoviniuoti kieme stebint, kaip opera- 
torių komanda pro šalį nešioja filmavimo įrangą. 

Netrukus pro duris pas ją atskubėjo putli rausvaskruostė pu- 
samžė moteriškė pražilusiomis garbanomis. 

— Panelė Rebeka Bradli? 

— Ta pati. 

— Matau, vaikeliuk, - moteriškė plačiai nusišypsojo. - Iškart 
jus pažinau. Ir, pasakysiu, gyvenime jūs dar gražesnė. Mačiau 
visus jūsų filmus ir labai džiaugiuosi su jumis susipažinusi. Aš 
ūkvaizdė, ponia Trevatan. Prašom eiti paskui mane, parodysiu 
jūsų kambarį. Tik kelias iki jo netrumpas. Greihamas paskui at- 
neš jūsų daiktus, - sustabdė Rebeką, pamačiusi ją jau siekiant 
lagamino rankenos. 

— Gal ir nepakelčiau, - nesipriešino Rebeka, įtempusi ausis, 
kad perprastų ryškią devonietišką moteriškės tarmę. - Rūmai 
stačiai nuostabūs. 

— Visas nuostabumas išgaruoja, kai ruoša tenka man vienai 
su šiokiais tokiais ateinančiais pagalbininkais. Nusiplūkiu kaip 
juodas jautis. Aišku, prieš krūvą metų mūsų čia buvo trisdešimt 
einančių nuolatinę tarnybą, bet dabar kiti laikai. 

— Numanau, - atsakė Rebeka, ponios Trevatan vedama iš 
kambario į kambarį ir pagaliau įžengusi į erdvią virtuvę, kurioje 
prie stalo sėdėjo moteris su medicinos sesers apranga ir gėrė 
kavą. 

— Iš virtuvės trumpiausias kelias į miegamuosius - tarnų 
laiptais, - paaiškino ponia Trevatan Rebekai, kuri sekė paskui 
ją stačiomis siauromis pakopomis. - Įkurdinsiu jus jaukiame 
kambaryje tolimajame namų gale. Pro jo langą atsiveria puikus 
vaizdas į sodą, o už jo - pelkynai. Jums labai pasisekė, kad lor- 
das Astberis sutiko čia skirti jums kambarį. Šiaip jis nemėgsta 
svečių. Kaip gaila, juk kadaise po šių namų stogu laisvai galėjo 
nakvoti keturiasdešimt žmonių, bet tos dienos jau seniai praėjo. 

Galiausiai pro dar vienas duris jos atsidūrė prie plačių antre- 
solės laiptų. Rebeka pakėlė galvą ir nustebusi apžvelgė kupolo 
vidų, o tada įkandin ponios Trevatan nužingsniavo plačiu prie- 
blandoje skendinčiu koridoriumi. 

- Štai ir atvykome, - pasakė ūkvaizdė, atverdama erdvaus 
kambario aukštomis lubomis duris, pro kurias pirmiausia į akį 
krito plati dvigulė lova. - Prieš kiek laiko buvau atidariusi lan- 
gus, kad prasivėdintų, tad dabar šaltoka. Bet jau geriau šaltukas 
negu plėkų tvaikas. Jei bus šalta, įjunkite elektrinį židinį. 

- Ačiū jums. Kur čia tualeto kambarys? - paklausė Rebeka. 

— Turbūt vonios kambarys, vaikeli? - nusišypsojo ponia Tre- 
vatan. - Kitoje koridoriaus pusėje, trečios durys į kairę. Bijau, 
kad jame mažoka patogumų. Na, palieku jus ilsėtis. 

— Galėčiau paprašyti stiklinės vandens? - nedrąsiai paklausė 
Rebeka. 

Ponia Trevatan stabtelėjo nepriėjusi durų ir atsigręžė su 
užuojauta veide. 

— Na, žinoma, jūs gi turbūt nuvargusi. Ar šiandien ko nors 
valgėte? 

— Ne, lėktuve negalėjau net pažiūrėti į pusryčius. 

— O kaip žiūrėtumėt į gardžios arbatos puodelį su skrebu- 
čiais? Atrodot išties nusikamavusi. 

— Būtų tiesiog puiku, - padėkojo jai Rebeka ūmai pajutu- 
si, kad apsisuko galva, ir klestelėjo į krėslą prie tuščios židinio 
angos. 

— Tada gerai, atnešiu, - susimąsčiusi pažiūrėjo į ją ponia 
Trevatan. — Tu, vaikeliuk, turbūt nedrąsi mergytė, visa kita - tik 
prašmatnus įvaizdis? Na, prašom įsikurti, o aš užeisiu po valan- 
džiukės. 

Geraširdiškai nusišypsojusi ūkvaizdė išėjo pro duris. 

Netrukus Rebeka leidosi į žygį koridoriumi ir, per klaidą 
pirmiau įsibrovusi į skalbinių sandėliuką, o paskui - į kitą mie- 
gamąjį, galų gale susirado didžiulį vonios kambarį su senovine 
kalinėto metalo vonia per vidurį. Aukštai virš klozeto buvo pri- 
taisytas bakelis su kybančia surūdijusia grandinėle, tad atsigė- 
rusi vandens iš čiaupo grįžo į savo kambarį. Priėjusi prie aukštų 
langų pažvelgė į vaizdą apačioje. Už plačios terasos prie namų 
iš užpakalinės pusės įveistas sodas akivaizdžiai buvo kruopščiai 
prižiūrimas. Takų pakraščiai buvo gausiai apželdinti nepriekaiš- 
tingai išpuoselėtais žydinčiais augalais ir krūmeliais, viduryje 
besidriekiančios pievelės žaluma buvo išmarginta ryškiaspalvių 
žiedų. Už aukštos kukmedžių gyvatvorės, juosiančios klasikinį 
sodą, plytėjo pelkynai, savo atšiaurumu visiška glotniai sušu- 
kuotų pievelių šiapus gyvatvorės priešingybė. Nusispyrusi batus 
Rebeka įsliuogė į lovą - per daugelį metų išgulėtas čiužinys buvo 
patogiai minkštas. 

Po dešimt minučių tyliai pabeldusi į duris ir pro jas įžen- 
gusi ponia Trevatan rado Rebeką kietai miegančią. Pastačiusi 
padėklą ant stalo šalia židinio, rūpestingai apklostė ją antklode 
ir patyliukais išėjo. 


— Gerbiamosios ponios, gerbiamieji ponai, leiskite jus pa- 
sveikinti susirinkusius Astberio dvare, kuris, turbūt visi sutik- 
site, nepaprastai tinka filmuoti „Nakties ramumą“. Išties jau- 
čiuosi pagerbtas gavęs leidimą kurti filmą viename gražiausių 
Anglijos rūmų ansamblių ir tikiuosi, kad visi būsime patenkinti 
bendru mūsų darbu ir jo vaisiais. 

Režisierius Robertas Houpas maloniai nusišypsojo susirin- 
kusiems savo filmo aktoriams. 

— Turbūt šios senovinės sienos sukrėstos regėdamos šitiek 
susirinkusių talentų su tokia įspūdinga kūrybine patirtimi. Dau- 
gelis jūsų vieni kitus jau pažįstate, bet ypač norėčiau pasveikinti 
prie mūsų prisidėjusią Rebeką Bradli, kuri atvyko iš Amerikos 
nutvieksti mūsų, senamadiškų britų, Holivudo spindesiu. 

Visų akys nukrypo į kamputyje užsiglaudusią Rebeką, pri- 
blokštą tokios gausios išgarbintų britų aktorių draugijos. 

— Sveiki, - nuraudusi ji nusišypsojo susirinkusiems. 

— Nuo šiol atiduodu jus į Hugo Manerso rankas - puikusis 
jo scenarijus turėtų atskleisti viską, ką turite geriausia, - toliau 
kalbėjo Robertas. - Netrukus visiems išdalysim spaudos dažais 
dar kvepiančią galutinę jo redakciją. Filmo direktorius Stivas 
taip pat kiekvienam iš jūsų įteiks darbo grafiką. Tad man lieka 

tik pasakyti: sėkmingai pradedam filmuoti „Nakties ramumą“. 
Dabar žodis Hugui. 

Scenarijaus autorius „Oskaro“ laureatas Hugas Maner- 
sas buvo sutiktas audringais plojimais. Rebeka tik puse ausies 
klausėsi jo kalbos, mat staiga ėmė būgštauti be reikalo įkišusi 
čia savo vargšę galvą. Didžiausias jos rūpestis buvo amerikietiš- 
kas anglų kalbos akcentas: pastaruosius du mėnesius Niujorke ji 
lankė dikcijos ir tarties pamokas, kad įgustų kasdieniame gyve- 
nime kalbėti kaip tikra anglė. Tačiau vis tiek puikiai suprato, kad 
imdamasi šio vaidmens ji taps lengvu kritikos taikiniu. Britų Ži- 
niasklaida nieko taip nemėgsta, kaip pliekti amerikietes aktores, 
vaidinančias anglų moteris. Juolab anksčiau vaidinusias komer- 
ciškai sėkminguose filmuose. 

Ir kažin ar jai padės Niujorko Džuljardo mokyklos Dramos 
skyriaus stipendininkės diplomas bei geriausios aktorės prizas 
už Beatričės vaidmenį Šekspyro pjesėje „Daug triukšmo dėl 
nieko. Holivude nerasi aktorės, net atėjusios nuo Rebekai vi- 
siškai nepažįstamo madų podiumo, kuri nelaikytų savęs rimta 
kūrėja. Ji suvokė, kad kaip tik dabar turi progą įrodyti esanti 
klasikinį pasirengimą įgijusi aktorė ir galiausiai pelnyti kritikų 
pripažinimą. 

Hugui baigus kalbėti dar kartą kilo audringi plojimai, filmo 
direktorius Stivas ėmė dalyti naujausią scenarijaus redakciją ir 
kiekvienam aktoriui įteikė asmeninį darbo grafiką. 

- Pradžiuginsiu, Rebeka, rytoj jums nereikės pasirodyti fil- 
mavimo aikštelėje. Rytą kostiuminėje susitiksite su dizainere ir 
jos pagalbininkais - jie pritaikys jums kostiumus pagal figūrą, o 
paskui jūsų lauks šukuosenų ir grimo meistrai. Be to, Robertas 
pasiūlė skirti jums valandą padirbėti su sceninės kalbos konsul- 
tantu, jis padės mokytis vaidmens tekstą pirmajai filmavimosi 
dienai. 

— Puiku. Gal jau aiškėja, kada galėsiu persikraustyti į vieš- 
butį? Norėčiau išsikrauti daiktus ir įsikurti. 

— Greičiausiai lauke vis dar tyko fotografai. Tad kol bus mė- 
ginama rasti jums kokią ramią vietą, lordas Astberis su Robertu 
sutarė apgyvendinti jus rūmuose. Pasisekė jums, mergyt, - šyp- 
sodamasis pridūrė Stivas, - sakyčiau, kiek poniškesnė vieta už 
man paskirtą kamarėlę virš vietinės alinės. Be to, čia gyvendama 
iš tikrųjų pajusite vietos dvasią. 

Šalia pasipainiojęs akinamo grožio skulptūriškų veido 
bruožų vyriškis ištiesė jai ranką. 

— Spėju, panelė Bradli? Aš Džeimsas Vo. Vaidinsiu Lorensą - 
regis, kartu su jumis turėsime nemažai, kaip čia pasakius, inty- 
mių scenų. 

Jis šelmiškai mirktelėjo, o ji neliko nepastebėjusi pavergian- 
čio jo žavesio ir išraiškingų mėlynų akių, kurių žvilgsnis neabe- 
jotinai praskynė jam kelią tarp labiausiai pasižymėjusių jaunųjų 
britų kino aktorių. 

— Smagu su jumis susipažinti, Džeimsai, - pasakė ji stoda- 
masi ir tiesdama jam ranką. 

— Vargšiukė, - užjaučiamai tarė jis, - ką tik atvykusiai iš Vals- 
tijų jums turbūt kaip kūju į kaktą smogė tas furoras, sukeltas dėl 
sužadėtuvių su Džeku Heivardu. 

— Tai kad... - Rebeka nesumojo, ką atsakyti. - Tikrai kaip 
kūju į kaktą, - sumikčiojo. 

— Beje, sveikinu, - Džeimsas vis dar nepaleido jos rankos. — 
Jam pasisekė. 

— Ačiū, - sausai atsakė ji. 

— Ojei prieš filmavimą norėtumėt dviese pasikartoti mūsų 
bendras scenas, tik duokit man žinią. Bent jau mane ima siau- 
bas, - prisipažino jis. - Baugoka dirbti kartu su šitais kino ir 
teatro šviesuliais. 

Aris atsiduso. Visiškai nebuvo nusiteikęs mąstyti nei apie prose- 
nelės paleistas miglas, nei apie tai, kaip dabar ant jo pyksta tėvai. 
Nenorėjo, kad šįvakar jam kas nors gadintų puikią nuotaiką. 
Paleidęs dušo srovę spustelėjo prie lovos stovinčio grotuvo 
mygtuką ir pasigirdus trankiems dūžiams palindo po dušu. 
Apsivilkęs marškiniais ir vieną iš rankomis pagal užsakymą 
siūtų kostiumų, išjungė muziką ir jau žengdamas iš miegamojo 
akies krašteliu užkliuvo už Anahitos laiško. Nejučia sulankstė 
popieriaus lapus, sukišo atgal į voką ir padėjo į stalčių prie pa- 
geltusio rankraščio. Galiausiai išjungė šviesą ir išėjo iš namų. 


p 
Yondonas, 


2014 metų liepa 
p 


Lėktuvui leidžiantis virš Londono Rebeka Bradli prisiplojo 
veidu prie stiklo. Puikią vasaros dieną žemai po kojomis dryk- 
santis žalių atspalvių skiautinys žvilgėjo pasidabruotas ryto ra- 
sos. Pasirodžius miesto vaizdams, Didysis Benas ir Parlamento 
rūmai po dangų remiančių Niujorko daugiaaukščių jai priminė 
žaislinį lėlių miestą. 

— Panele Bradli, jus išlaipinsime pirmiausia, - informavo ją 
stiuardesė. 

— Dėkoju, - atsakydama jai Rebeka vos išspaudė šypseną. 

Įkišusi ranką į persimetamą per petį rankinę susirado saulės 
akinius dideliais juodais stiklais, tikėdamasi jais paslėpti nuo- 
vargį, nors kažin ar ją pasitiks fotografai. Jai reikėjo kuo greičiau 
pabėgti iš Niujorko, tad paskambinusi į oro linijų bendrovę pa- 
keitė užsakymą ir išskrido ankstesniu reisu. 

Buvo nuoširdžiai laiminga, kad niekas - net jos agentas ir 
Džekas - nežino, kur ji. Vakar pavakare išėjęs iš jos buto Džekas 
sėdo į lėktuvą ir parskrido į Los Andželą. Ji neįstengė jam duoti 
norimo atsakymo ir pareiškė turinti pagalvoti. 

Rebeka dar pasirausė rankinėje ieškodama raudonu ak- 
somu trauktos dėžutės ir ją atidarė. Dovanotas žiedas buvo 
išties įspūdingas, nors jos skoniui gal kiek per prašmatnus. Ta- 

čiau Džekas mėgo plačius mostus, kaip ir derėjo vienai geriau- 
siai mokamų pasaulio kino žvaigždžių. O ir negalėjo pasiten- 
kinti kuklesne dovana, juk nereikia pamiršti, kad jai atsakius 
„taip“ viso pasaulio laikraščiai ir žurnalai būtų įdėję sužadėtu- 
vių Žiedo nuotrauką. Džekas Heivardas ir Rebeka Bradli buvo 
populiariausia Holivudo pora ir žiniasklaidai vis buvo negana 
žinių apie juos. 

Lėktuvas ėmė leistis ir uždariusi aksominę dėžutę Rebeka 
įsmeigė bereikšmį žvilgsnį į langą. Su Džeku ji susipažino prieš 
metus romantinės komedijos filmavimo aikštelėje ir nuo tada 
tarsi tapo įkaite tų, kuriems nuosavą gyvenimą atstojo ne tik jos 
suvaidinti pagrindiniai vaidmenys filmuose, bet ir jos asmeninis 
gyvenimas. O iš tikrųjų - lėktuvui leidžiantis Rebeka prikando 
lūpą - pasaulio įsivaizduojama „svajonių meilės istorija“ tarp jų- 
dviejų buvo lygiai toks pat vaizduotės vaisius kaip ir jos filmai. 

Net Rebekos agentas Viktoras kurstė ją palaikyti su Džeku 
romantišką ryšį. Ne kartą Viktoras jai sakė, kad šie santykiai su- 
teiks tik dar daugiau spindesio kylančiai pasaulinei žvaigždei. 

„Užvis labiausiai publikai patinka holivudinės poros tikrame 
gyvenime, meilute, - sakydavo jai. - Net kai karjeros kreivė ima 
leistis, žmonėms vis tiek reikia parke žaidžiančių tavo vaikučių 
nuotraukos.“ 

Rebeka ėmė skaičiuoti, kiek laiko praėjusiais metais ji iš tik- 
rųjų praleido kartu su Džeku. Jis buvo įsikūręs Holivude, ji - 
Niujorke, ir labai dažnai perkrautas jųdviejų grafikas neleido 
matytis ištisas savaites. O kai jau matydavosi, buvo medžiojami 
prie kiekvieno kampo. Net vakar pietaudami ankštoje kaip ki- 
šenė itališkoje užeigėlėje buvo apgulti nuotraukų ir autografų 
prašytojų. Galiausiai Džekas nusivedė ją pasivaikščioti po Cent- 
rinį parką, kad turėtų kur tyliai ramiai pasipiršti. Ji galėjo tik 
viltis, kad niekas ten jų nenužiūrėjo... 

Taksi, kuriuo abu grįžo į jos butą Sohe, ištikta stipraus klaus- 
trofobijos priepuolio ir dar Džeko spiriama duoti atsakymą, Re- 
beka nei iš šio, nei iš to nusprendė išskristi į Angliją anksčiau, 
nei buvo numačiusi. Staiga jai tapo nepakenčiama, kad visas 
pasaulis pro didinamąjį stiklą stebi menkiausią tavo krustelė- 
jimą, o nepažįstami žmonės kasdien lipa ant kulnų, lyg jiems 
priklausytų tavo gyvenimas. Visuotinis susidomėjimas jųdviejų 
santykiais, pernelyg išviešintas asmeninis gyvenimas, kai net 
kavinukėje už kampo negali atsikąsti riestainio nesutraukdamas 
smalsuolių minios, galiausiai padarė savo juodą darbą. 

Prieš kelias savaites radusi prie savo buto durų tykančius žur- 
nalistus, Rebeka užsirakino vonioje ir susirietusi ant grindų ėmė 
isteriškai raudoti - tada gydytojas jai ir paskyrė valiumo. Vaistai 
padėjo, tačiau Rebeka suprato, kad šis kelias niekur nenuves. Tai 
grėsmingas klystkelis, kuriame lengva paslysti ir vaduojantis iš 
įtampos patekti į priklausomybės nelaisvę. Lygiai kaip Džekui — 
jam tai buvo puikiai pažįstama. 

Svaigaus jų romano pradžioje Džekas ją ramino kokainą var- 
tojantis tik retkarčiais. Nori vartoja, nori ne. Esą šiaip atsipa- 
laiduoja. Tačiau geriau jį pažinus Rebekai paaiškėjo, kad tai ne 
visai teisingas teiginys. Jai prakalbus apie nuolatines stiprias do- 
zes ir alkoholio kiekį Džekas imdavo šiauštis ir gintis. Rebekai, 
visai nevartojančiai kvaišalų ir labai mažai išgeriančiai ko nors 
stipresnio, būdavo grasu šalia apdujusio išrinktojo. 

Jųdviejų romano pradžioje Rebekai atrodė, kad gyvenimas 
nebegali būti nuostabesnis: nepaprastai sėkminga karjera ir ta- 
lentingas gražuolis gyvenimo draugas. Tačiau rožiniai akinių 
stiklai ilgainiui papilkėjo: juos aptemdė kvaišalai, svaigalai, reti 
susitikimai ir pamažu ryškėjanti Džeko nesaugumo būsena, pa- 
siekusi kulminaciją prieš septynis mėnesius, kai ji buvo nomi- 
nuota „Auksiniam gaubliui, o jis ne. 

Ir tada kaip tik laiku Rebekai atėjo pasiūlymas imtis dide- 
lio vaidmens britų filme „Nakties ramuma“ apie praėjusio am- 
žiaus trečiojo dešimtmečio anglų aristokratų šeimos gyvenimą. 
Tai buvo ne tik proga pabėgti nuo paviršutiniškų vaidmenukų, 
kuriuos gaudavo iki šiol, bet ir didelė garbė - juk ją pasirinko 
pripažintas britų režisierius Robertas Houpas. Džekas net čia 
sugebėjo įmaišyti šaukštą deguto - girdi, filmo kūrėjams pri- 
reikė Holivudo išgarsintos jos pavardės, kad įtiktų pinigų da- 
vėjams. Tuo Džeko išmintis nesibaigė - esą iš jos nieko daugiau 
nereikėsią, tik puikiai atrodyti vieną po kito keičiant tos epochos 
kostiumus, ir tegul ji nė nedrįstanti manyti šį vaidmenį pelniusi 
aktorės talentu. 

— Tu per graži, kad į tave kas rimtai žiūrėtų, vaikuti, - pri- 
dūrė pildamasis dar vieną taurelę karčiosios. 

Lėktuvui nusileidus ir galiausiai sustojus Hitrou oro uoste 
salone užsidegė šviesos ir Rebeka atsisegė saugos diržą. 

— Jūs pasiruošusi, panele Bradli? - paklausė stiuardesė. 

— Taip, ačiū. 

— Sakė, bus po poros minučių, ne daugiau. 

Rebeka paskubomis perbraukė šepečiu kupetą ilgų juodų 
plaukų ir susuko juos į kuodą. Džekas tai vadino Odrės Hebern 
įvaizdžiu, ir išties žiniasklaida nuolat lygino Rebeką su šia legen- 
dine žvaigžde. Buvo net pasklidę kalbų apie ketinimus kitąmet 
filmuoti „Pusryčių pas Tifanį perdirbinį. 

Negalima klausytis jo plepalų, antraip praras pasitikėjimą 
savimi kaip aktore. Pastarieji du Džeko filmai žlugo, ryškiai 
švietusi jo žvaigždė ėmė blėsti. Tenka pripažinti nemalonią 
tiesą: jis pavydi jai sėkmės. Kad ir ko buvo prikalbėjęs Džekas, 
ji buvo pasiryžusi įrodyti esanti kai kas daugiau nei gražus vei- 
delis, o turiningas būsimo filmo scenarijus kaip tik suteikė tokią 
progą. 

Galiausiai Rebeka puoselėjo viltį, kad nusidanginusi flmuo- 
tis į nuošalų Anglijos užkampį gaus apmąstymams reikalingos 
erdvės ir ramybės. Nepaisydama Džeką užgriuvusių keblumų, 
tvirtai žinojo, kad myli jį ir tik jį. Tačiau kartu suvokė: kol jis 
neapsispręs pažaboti vis stiprėjančios priklausomybės, ji negalės 
priimti jo rankos. 

— Palydėsime jus iš lėktuvo, panele Bradli, - tarė šalia išdygęs 
juodai kostiumuotas oro bendrovės apsaugos pareigūnas. 

Užsidėjusi saulės akinius Rebeka išėjo iš pirmosios klasės 
kabinos. Svarbių asmenų salėje laukdama, kol bus paimtas jos 
bagažas, vėl susimąstė, kad su Džeku toli nenueis, jei jis nepri- 
pažins savo problemų. Ir išėmusi iš rankinės mobilųjį įbedė į jį 
akis svarstydama, kad greičiausiai taip ir reikėtų jam pasakyti. 

— Panele Bradli, jūsų bagažas jau nuneštas į automobilį, 
pasakė apsaugininkas. - Tik bijau, kad lauke jums teks pereiti 
fotografų ugnies ruožą. 

— O varge! - nusivylusi pakėlė į jį akis. - Ir kiek? 

— Užtektinai, - patvirtino nuogąstavimus. - Nesijaudinkite, 
su manimi saugiai pro juos praeisite. 

Jis davė ženklą, kad jau galima kilti, ir Rebeka atsistojo. 

— Nesitikėjau šito, - paaiškino kartu su juo eidama į atvyks- 
tančiųjų sutikimo salę. - Atskridau kitu reisu, negu buvau nu- 
mačiusi. 

— Ką gi, atsidūrėte Londone kaip tik tą rytą, kai pasklido di- 
džioji naujiena. Leiskite jus pasveikinti. 

Rebeka nustėrusi sustojo. 

— Ir kokia ta naujiena? - stačiai paklausė. 

— Na... jūsų ir Džeko Heivardo sužadėtuvės, panele Bradli. 

— Sužadė... Viešpatie švenčiausias, - suvapėjo ji. 

— Mačiau žavingą nuotrauką, darytą Centriniame parke, kur 
ponas Heivardas mauna jums žiedą ant piršto. Šįryt ši nuotrauka 

pasirodė didžiųjų mūsų laikraščių pirmuosiuose puslapiuose. 
Ką gi, - jis stabtelėjo prie slankiųjų durų, - pasiruošusi? 

Iš saulės akinių slepiamų akių ištryško ašaros ir Rebeka pik- 
tai linktelėjo. 

— "Ivarka, pervesim jus kiek įmanoma greičiau. 


Po penkiolikos minučių, automobiliui pasukus iš Hitrou oro 
uosto, Rebeka bejėgiškai įsispoksojo į didžiulę savo ir Džeko 
nuotrauką, besipuikuojančią „Daily Mail“ pirmajame puslapyje 
kartu su riebia antrašte: 


Džekas ir Bekė: tai rimta! 


Nors vaizdas buvo grūdėtas, tačiau leido įžiūrėti, kaip Džekas 
Centriniame parke mauna jai ant piršto žiedą. Rebeka kuo pui- 
kiausiai žinojo, kad nuotraukoje jos akys išpūstos iš panikos, ta- 
čiau Žurnalistas tai pavadino džiaugsmingu netikėtumu. Blogiau- 
sia, kad buvo išspausdintas dar ir Džeko komentaras, matyt, gau- 
tas vakar pavakare jam išėjus iš jos buto. Jis nedviprasmiškai pa- 
tvirtino pasipiršęs Rebekai, tik esą dar nenumatyta vestuvių data. 

Drebančiomis rankomis pasiraususi rankinėje ji vėl susirado 
mobilųjį. Pamačiusi begalę Džeko, savo agento ir žurnalistų ži- 
nučių, išjungė telefoną ir įmetė atgal į rankinę. Šią akimirką ne- 
būtų įstengusi atsakyti nė į vieną iš tų žinučių. Buvo įtūžusi ant 
Džeko, kam jis apskritai pasakojo apie tai, kas įvyko parke. 

Jau kitą rytą pasaulio žiniasklaida bus pilna spėlionių, koks 
dizaineris jai kurs vestuvinę suknelę, kur vyks jungtuvių apeigos, 
kam nors parūps, ar tik ji ne nėščia. 

Rebeka užsimerkė ir įkvėpė visa krūtine. Jai dvidešimt devy- 
neri ir dar vakar mintis apie šeimą ir vaikus jai buvo lyg mira- 
žas — tai, kas laukia nebent labai toli. 

Bet Džekas jau artėjo prie keturiasdešimties, buvo permie- 
gojęs kone su visomis savo partnerėmis - pagrindinių vaid- 
menų atlikėjomis - ir, kaip pats teigė, pagaliau atėjo metas su- 
rimtėti. O jai tai buvo tik antras rimtas romanas po daugybę 
metų trukusios meilės istorijos su vaikystės draugu. Tą meilę 
taip pat pražudė sparčiai kylanti jos karjera ir staiga užgriuvusi 
šlovė. 

— Atleiskite, panele Bradli, bet kelionė į Devoną gali užtrukti 
kelias valandas, - pasakė draugiškai nusiteikęs vairuotojas. — 
Beje, mano vardas Greihamas, jei pakeliui ko prireiks, prašom 
sakyti, sustosim. 

— Gerai, - atsakė Rebeka, nors tą akimirką labiau norėjo, kad 
jis nuvežtų ją kur nors į Afrikos dykumą, kur nebūtų nei foto- 
grafų, nei laikraščių, nei mobiliojo ryšio. 

— Vykstate išties į nuošalų kampelį, panele Bradli, - Greiha- 
mas tarytum atsiliepė į jos mintis. - Dartmure tikrai nežilpins 
akių naktiniai žibintai ir prašmatnių parduotuvių vitrinos, - tęsė 
vairuotojas. - Galiu pasakyti, kad filmuositės žavingame sename 
dvare. Ten lyg nusikeli į kitą epochą. Net nemaniau, kad tokiuose 
dvaruose dar kas nors gyvena. Šiaip ar taip, išvyka į kaimą, pa- 
tikėkit, man yra maloni permaina. Paprastai vežioju aktorius į 
studijas per Londono eismo spūstis. 

Jo žodžiai kiek apramino Rebeką. Gal tame pasaulio pa- 
krašty žiniasklaida paliks ją ramybėje? 

— Regis, įsitaisėm uodegą, panele Bradli, - motociklą, - žvilg- 
telėjęs į užpakalinio vaizdo veidrodėlį pasakė Greihamas staiga 
sugriaudamas jos lūkesčius. — Nesijaudinkit, greitkelyje tuoj jo 
atsikratysim. 

- Ačiūjums, - padėkojo Rebeka, bandydama apmaldyti per- 
temptus nervus. 

Atsilošusi ant užpakalinės sėdynės užsimerkė ir uoliai pasi- 
stengė užsnūsti. 


— Jau beveik atvykom, panele Bradli. 

Keturias su puse valandos tai nusnausdama, tai pabusdama 
riedančiame automobilyje Rebeka po tolimo skrydžio lėktuvu 
buvo pametusi laiko nuovoką. Apsiblaususiomis akimis pa- 
žvelgė pro langą. 

— Kur mes? - paklausė žvilgsniu aprėpdama atšiaurius pel- 
kingus tyrlaukius. 

— Dartmurė. Šiandien, kai saulėta, mielas vaizdas, bet žiemą 
čia niūroka. Atleiskite, - Greihamas atsiprašė suskambus jo mo- 
biliajam, - filmo direktorius. Pavažiuosiu į kelkraštį atsiliepti. 

Vairuotojui atsiliepus į skambutį, Rebeka atidarė dureles ir 
išlipo į šiurkščia žole apaugusio siauro keliuko pakraštį. Giliai 
įkvėpusi gryno oro pajuto saldų gaivumą. Pelkynų augaliją šiu- 
reno švelnus vėjelis, o tolumoje, ties dangaus ir žemės riba, Re- 
beka išvydo dunksančias dantytas akmenų krūsnis. Mylių my- 
lias besidriekiančiose platybėse - nė gyvos dvasios. 

— O Viešpatie! - dustelėjo išgirdusi, kad Greihamas vėl pa- 
leido variklį, ir įlipo atgal į mašiną. — Čia taip ramu, — pasakė 
vairuotojui. 

— Ramu, - pritarė šis. - Deja, panele Bradli, filmo direktorius 
kaip tik paskambino pranešti, kad prie viešbučio, kuriame bus 
apgyvendinti aktoriai, jau susirinkęs fotografų būrys. Laukia 
jūsų atvykstant. Tad jis siūlo mums važiuoti tiesiai į Astberio 
dvarą, kur filmuositės. 

— Važiuojam. 

Automobiliui pajudėjus Rebeka iš dar didesnio nusivylimo 
prikando lūpą. 

— Užjaučiu, panele Bradli, - supratingai sušneko vairuoto- 
jas. - Savo vaikams vis kartoju, kad kino žvaigždžių šlovė ir tur- 
tai — ne visai tai, ko žmogui reikia. Turbūt jums nelengva, ypač 
tokiomis valandėlėmis kaip dabar. 

Nuo jo užuojautos Rebeka pajuto gerkle kylant kietą gumulą. 

— Kartais nelengva. 

— Galiu nudžiuginti, kad per filmavimą niekas negalės prie 
jūsų prieiti. To dvaro valdos - geras šimtas akrų, o iki paties 
dvaro nuo valdų ribos - maždaug pusė mylios. 

Rebeka pamatė, kad jie privažiavo kalstyto metalo vartus, 
prie kurių budėjo apsaugininkas. Greihamas pasignalizavo ir sar- 
gybinis juos atvėrė. Rebeka nuostabos pilnomis akimis dairėsi po 
senų ąžuolų, kaštonų, bukmedžių parką, kuriuo ėjo kelias. 

Tiesiai prieš akis iškilo didžiulis pastatas, tiksliau - rūmai: 
tokius ji buvo mačiusi nebent knygose ar istorijos laidose per te- 
leviziją. Tikras barokinis tortas su skulptūrinėmis puošmenomis 
ir kaneliūrų išvagotomis kolonomis. 

— Tai bent, - ištarė atsikvapsčiusi. 

— Yra į ką pažiūrėti, ar ne? Nors geriau negalvoti, kiek kai- 
nuoja tokio namuko šildymas, - pajuokavo Greihamas. 

Jiems privažiavus arčiau Rebeka priešais rūmus išvydo mar- 
murinį fontaną ir pasigailėjo žinanti per mažai architektūros ter- 
minų atsivėrusioms grožybėms apibūdinti. Net kvapą gniaužė 
iš pasigėrėjimo grakščia simetrija: prie pagrindinio korpuso su 
kupolu šliejosi du elegantiški sparnai. Puošniai įrėmintuose ne- 
priekaištingų proporcijų languose, kuriais tarsi brangakmeniais 
buvo nusodintas visas fasadas, žaidė saulė, o ant mūro tarpu- 
langėse buvo nutūpę iš akmens iškalti cherubinai, pramaišiui 
puikavosi dekoratyvinės vazos. Masyvaus centrinio portiko, re- 

darbo dvivėres ąžuolines duris. 

— Karalienei gėdos nepadarytų, kaip manote? - tarė Grei- 
hamas sukdamas palei rūmus į šoninį kiemą, pilną furgonų ir 
sunkvežimių. Klegantis būrys pro duris nešiojo į vidų kameras, 
prožektorius ir kabelius. - Tikisi rytoj pradėti filmavimą - bent 
man taip sakė, - pridūrė statydamas automobilį. 

— Labai jums ačiū, - padėkojo Rebeka lipdama pro dureles, o 
Greihamas nuėjo prie bagažinės išimti jos lagamino. 

— "Tai viskas, ką atsivežėt, panele Bradli? Tokios kino žvaigž- 
dės kaip jūs paprastai gabenasi konteinerį bagažo, - pašmaikš- 
tavo vairuotojas. 

— Teko paskubom susikrauti, - prisipažino Rebeka, paskui jį 
sekdama per kiemą rūmų link. 

— Ką gi, panele Bradli, prašom nepamiršti, kad per visą fil- 
mavimą būsiu jūsų paslaugoms - jei tik prireiks kur nors nu- 
vykti, iškart kvieskite mane - sutarta? Buvo malonu susipažinti. 

— O, ką mes matom! - prie jų atžygiavo laibas jaunuolis. Iš- 
tiesė Rebekai ranką. - Sveika atvykusi į Angliją, panele Bradli. 
Aš filmo direktorius Stivas Kampionas. Apgailestauju, kad šįryt 
jums teko pereiti per pasibaisėtinos mūsų geltonosios spaudos 
baudžiamąją rikiuotę. Čia pagaliau būsite nuo jų saugi. 

- Labai jums ačiū. Kaip manote, kada galėsiu nuvykti į vieš- 
butį? Būtų gerai palįsti po dušu ir snustelėti, - pasakė Rebeka, 
sumurusi ir pavargusi po kelionės. 

— Puikiai suprantu. Po rytinės kankynės oro uoste neno- 
rėjome jūsų pasmerkti dar vienam išbandymui, - atsakė Sti- 
vas. - Tad kol kas lordas Astberis maloniai pasiūlė jums apsi- 
stoti šiuose rūmuose, kol rasime jums kitą būstą. Kaip jau turbūt 
pastebėjote, - Stivas mostelėjo ranka į milžinišką pastatą, - čia 
užtenka laisvo ploto. Režisierius Robertas trokšta ryt pradėti fil- 

muoti ir nenori, kad jus ar kitus viešbutyje gyvenančius aktorius 
kas nors blaškytų. 

— Atleiskite, kad sukėliau sumaištį, - pasiteisino nuraudusi 
Rebeka, staiga pasijutusi kalta. 

— Ką jūs, turėjome to tikėtis, kviesdami filmuotis tokią Ži- 
nomą jauną aktorę. Taigi, ūkvaizdė prašė jums atvykus ją pa- 
kviesti, parodys jūsų kambarį kitame aukšte. Penktą vakaro 
šiandien salone susirinks visa vaidybinė grupė, tad iki to laiko 
galėsite valandą kitą pamiegoti. 

— Ačiū, - dar kartą padėkojo Rebeka, pagavusi Stivo balse 
tam tikrą gaidelę. Suprato jo mintyse įgijusi gyvos bėdos etiketę 
ir neabejojo, kad talentingų britų aktorių trupė (nė vienas iš jų 
šlove ir komercine vaidmenų sėkme kol kas negalėjo su ja nė 
lygintis) jam pritars. 

— Luktelėkite, paieškosiu ponios Trevatan, - pasakė Stivas ir 
paliko Rebeką nesmagiai stoviniuoti kieme stebint, kaip opera- 
torių komanda pro šalį nešioja filmavimo įrangą. 

Netrukus pro duris pas ją atskubėjo putli rausvaskruostė pu- 
samžė moteriškė pražilusiomis garbanomis. 

— Panelė Rebeka Bradli? 

— Ta pati. 

— Matau, vaikeliuk, - moteriškė plačiai nusišypsojo. - Iškart 
jus pažinau. Ir, pasakysiu, gyvenime jūs dar gražesnė. Mačiau 
visus jūsų filmus ir labai džiaugiuosi su jumis susipažinusi. Aš 
ūkvaizdė, ponia Trevatan. Prašom eiti paskui mane, parodysiu 
jūsų kambarį. Tik kelias iki jo netrumpas. Greihamas paskui at- 
neš jūsų daiktus, - sustabdė Rebeką, pamačiusi ją jau siekiant 
lagamino rankenos. 

— Gal ir nepakelčiau, - nesipriešino Rebeka, įtempusi ausis, 
kad perprastų ryškią devonietišką moteriškės tarmę. - Rūmai 
stačiai nuostabūs. 

— Visas nuostabumas išgaruoja, kai ruoša tenka man vienai 
su šiokiais tokiais ateinančiais pagalbininkais. Nusiplūkiu kaip 
juodas jautis. Aišku, prieš krūvą metų mūsų čia buvo trisdešimt 
einančių nuolatinę tarnybą, bet dabar kiti laikai. 

— Numanau, - atsakė Rebeka, ponios Trevatan vedama iš 
kambario į kambarį ir pagaliau įžengusi į erdvią virtuvę, kurioje 
prie stalo sėdėjo moteris su medicinos sesers apranga ir gėrė 
kavą. 

— Iš virtuvės trumpiausias kelias į miegamuosius - tarnų 
laiptais, - paaiškino ponia Trevatan Rebekai, kuri sekė paskui 
ją stačiomis siauromis pakopomis. - Įkurdinsiu jus jaukiame 
kambaryje tolimajame namų gale. Pro jo langą atsiveria puikus 
vaizdas į sodą, o už jo - pelkynai. Jums labai pasisekė, kad lor- 
das Astberis sutiko čia skirti jums kambarį. Šiaip jis nemėgsta 
svečių. Kaip gaila, juk kadaise po šių namų stogu laisvai galėjo 
nakvoti keturiasdešimt žmonių, bet tos dienos jau seniai praėjo. 

Galiausiai pro dar vienas duris jos atsidūrė prie plačių antre- 
solės laiptų. Rebeka pakėlė galvą ir nustebusi apžvelgė kupolo 
vidų, o tada įkandin ponios Trevatan nužingsniavo plačiu prie- 
blandoje skendinčiu koridoriumi. 

- Štai ir atvykome, - pasakė ūkvaizdė, atverdama erdvaus 
kambario aukštomis lubomis duris, pro kurias pirmiausia į akį 
krito plati dvigulė lova. - Prieš kiek laiko buvau atidariusi lan- 
gus, kad prasivėdintų, tad dabar šaltoka. Bet jau geriau šaltukas 
negu plėkų tvaikas. Jei bus šalta, įjunkite elektrinį židinį. 

— Ačiū jums. Kur čia tualeto kambarys? - paklausė Rebeka. 

— Turbūt vonios kambarys, vaikeli? - nusišypsojo ponia Tre- 
vatan. - Kitoje koridoriaus pusėje, trečios durys į kairę. Bijau, 
kad jame mažoka patogumų. Na, palieku jus ilsėtis. 

— Galėčiau paprašyti stiklinės vandens? - nedrąsiai paklausė 
Rebeka. 

Ponia Trevatan stabtelėjo nepriėjusi durų ir atsigręžė su 
užuojauta veide. 

— Na, žinoma, jūs gi turbūt nuvargusi. Ar šiandien ko nors 
valgėte? 

— Ne, lėktuve negalėjau net pažiūrėti į pusryčius. 

— O kaip žiūrėtumėt į gardžios arbatos puodelį su skrebu- 
čiais? Atrodot išties nusikamavusi. 

— Būtų tiesiog puiku, - padėkojo jai Rebeka ūmai pajutu- 
si, kad apsisuko galva, ir klestelėjo į krėslą prie tuščios židinio 
angos. 

Trevatan. - Tu, vaikeliuk, turbūt nedrąsi mergytė, visa kita - tik 
prašmatnus įvaizdis? Na, prašom įsikurti, o aš užeisiu po valan- 
džiukės. 

Geraširdiškai nusišypsojusi ūkvaizdė išėjo pro duris. 

Netrukus Rebeka leidosi į žygį koridoriumi ir, per klaidą 
pirmiau įsibrovusi į skalbinių sandėliuką, o paskui - į kitą mie- 
gamąjį, galų gale susirado didžiulį vonios kambarį su senovine 
kalinėto metalo vonia per vidurį. Aukštai virš klozeto buvo pri- 
taisytas bakelis su kybančia surūdijusia grandinėle, tad atsigė- 
rusi vandens iš čiaupo grįžo į savo kambarį. Priėjusi prie aukštų 
langų pažvelgė į vaizdą apačioje. Už plačios terasos prie namų 
iš užpakalinės pusės įveistas sodas akivaizdžiai buvo kruopščiai 
prižiūrimas. Takų pakraščiai buvo gausiai apželdinti nepriekaiš- 
tingai išpuoselėtais žydinčiais augalais ir krūmeliais, viduryje 
besidriekiančios pievelės žaluma buvo išmarginta ryškiaspalvių 
žiedų. Už aukštos kukmedžių gyvatvorės, juosiančios klasikinį 
sodą, plytėjo pelkynai, savo atšiaurumu visiška glotniai sušu- 
kuotų pievelių šiapus gyvatvorės priešingybė. Nusispyrusi batus 
Rebeka įsliuogė į lovą - per daugelį metų išgulėtas čiužinys buvo 
patogiai minkštas. 

Po dešimt minučių tyliai pabeldusi į duris ir pro jas įžen- 
gusi ponia Trevatan rado Rebeką kietai miegančią. Pastačiusi 
padėklą ant stalo šalia židinio, rūpestingai apklostė ją antklode 
ir patyliukais išėjo. 


— Gerbiamosios ponios, gerbiamieji ponai, leiskite jus pa- 
sveikinti susirinkusius Astberio dvare, kuris, turbūt visi sutik- 
site, nepaprastai tinka filmuoti „Nakties ramumą . Išties jau- 
čiuosi pagerbtas gavęs leidimą kurti filmą viename gražiausių 
Anglijos rūmų ansamblių ir tikiuosi, kad visi būsime patenkinti 
bendru mūsų darbu ir jo vaisiais. 

Režisierius Robertas Houpas maloniai nusišypsojo susirin- 
kusiems savo filmo aktoriams. 

- Turbūt šios senovinės sienos sukrėstos regėdamos šitiek 
susirinkusių talentų su tokia įspūdinga kūrybine patirtimi. Dau- 
gelis jūsų vieni kitus jau pažįstate, bet ypač norėčiau pasveikinti 
prie mūsų prisidėjusią Rebeką Bradli, kuri atvyko iš Amerikos 
nutvieksti mūsų, senamadiškų britų, Holivudo spindesiu. 

Visų akys nukrypo į kamputyje užsiglaudusią Rebeką, pri- 
blokštą tokios gausios išgarbintų britų aktorių draugijos. 

— Sveiki, - nuraudusi ji nusišypsojo susirinkusiems. 

— Nuo šiol atiduodu jus į Hugo Manerso rankas - puikusis 
jo scenarijus turėtų atskleisti viską, ką turite geriausia, - toliau 
kalbėjo Robertas. - Netrukus visiems išdalysim spaudos dažais 
dar kvepiančią galutinę jo redakciją. Filmo direktorius Stivas 
taip pat kiekvienam iš jūsų įteiks darbo grafiką. Tad man lieka 

tik pasakyti: sėkmingai pradedam filmuoti „Nakties ramumą . 
Dabar žodis Hugui. 

Scenarijaus autorius „Oskaro“ laureatas Hugas Maner- 
sas buvo sutiktas audringais plojimais. Rebeka tik puse ausies 
klausėsi jo kalbos, mat staiga ėmė būgštauti be reikalo įkišusi 
čia savo vargšę galvą. Didžiausias jos rūpestis buvo amerikietiš- 
kas anglų kalbos akcentas: pastaruosius du mėnesius Niujorke ji 
lankė dikcijos ir tarties pamokas, kad įgustų kasdieniame gyve- 
nime kalbėti kaip tikra anglė. Tačiau vis tiek puikiai suprato, kad 
imdamasi šio vaidmens ji taps lengvu kritikos taikiniu. Britų Ži- 
niasklaida nieko taip nemėgsta, kaip pliekti amerikietes aktores, 
vaidinančias anglų moteris. Juolab anksčiau vaidinusias komer- 
ciškai sėkminguose filmuose. 

Ir kažin ar jai padės Niujorko Džuljardo mokyklos Dramos 
skyriaus stipendininkės diplomas bei geriausios aktorės prizas 
už Beatričės vaidmenį Šekspyro pjesėje „Daug triukšmo dėl 
nieko“. Holivude nerasi aktorės, net atėjusios nuo Rebekai vi- 
siškai nepažįstamo madų podiumo, kuri nelaikytų savęs rimta 
kūrėja. Ji suvokė, kad kaip tik dabar turi progą įrodyti esanti 
klasikinį pasirengimą įgijusi aktorė ir galiausiai pelnyti kritikų 
pripažinimą. 

Hugui baigus kalbėti dar kartą kilo audringi plojimai, filmo 
direktorius Stivas ėmė dalyti naujausią scenarijaus redakciją ir 
kiekvienam aktoriui įteikė asmeninį darbo grafiką. 

— Pradžiuginsiu, Rebeka, rytoj jums nereikės pasirodyti fil- 
mavimo aikštelėje. Rytą kostiuminėje susitiksite su dizainere ir 
jos pagalbininkais - jie pritaikys jums kostiumus pagal figūrą, o 
paskui jūsų lauks šukuosenų ir grimo meistrai. Be to, Robertas 
pasiūlė skirti jums valandą padirbėti su sceninės kalbos konsul- 
tantu, jis padės mokytis vaidmens tekstą pirmajai filmavimosi 
dienai. 

— Puiku. Gal jau aiškėja, kada galėsiu persikraustyti į vieš- 
butį? Norėčiau išsikrauti daiktus ir įsikurti. 

— Greičiausiai lauke vis dar tyko fotografai. Tad kol bus mė- 
ginama rasti jums kokią ramią vietą, lordas Astberis su Robertu 
sutarė apgyvendinti jus rūmuose. Pasisekė jums, mergyt, - šyp- 
sodamasis pridūrė Stivas, - sakyčiau, kiek poniškesnė vieta už 
man paskirtą kamarėlę virš vietinės alinės. Be to, čia gyvendama 
iš tikrųjų pajusite vietos dvasią. 

Šalia pasipainiojęs akinamo grožio skulptūriškų veido 
bruožų vyriškis ištiesė jai ranką. 

— Spėju, panelė Bradli? Aš Džeimsas Vo. Vaidinsiu Lorensą — 
regis, kartu su jumis turėsime nemažai, kaip čia pasakius, inty- 
mių scenų. 

Jis šelmiškai mirktelėjo, o ji neliko nepastebėjusi pavergian- 
čio jo žavesio ir išraiškingų mėlynų akių, kurių žvilgsnis neabe- 
jotinai praskynė jam kelią tarp labiausiai pasižymėjusių jaunųjų 
britų kino aktorių. 

— Smagu su jumis susipažinti, Džeimsai, - pasakė ji stoda- 
masi ir tiesdama jam ranką. 

— Vargšiukė, - užjaučiamai tarė jis, - ką tik atvykusiai iš Vals- 
tijų jums turbūt kaip kūju į kaktą smogė tas furoras, sukeltas dėl 
sužadėtuvių su Džeku Heivardu. 

— Tai kad... - Rebeka nesumojo, ką atsakyti. - Tikrai kaip 
kūju į kaktą, - sumikčiojo. 

— Beje, sveikinu, - Džeimsas vis dar nepaleido jos rankos. — 
Jam pasisekė. 

— Ačiū, - sausai atsakė ji. 

— Ojei prieš filmavimą norėtumėt dviese pasikartoti mūsų 
bendras scenas, tik duokit man žinią. Bent jau mane ima siau- 
bas, - prisipažino jis. - Baugoka dirbti kartu su šitais kino ir 
teatro šviesuliais. 

— Suprantu, - pritarė Rebeka ir kažkaip šilčiau į jį pažiūrėjo. 

— Na, neabejoju, kad jūs nuostabiai pasirodysit, ir... jei šitam 
pasaulio pakrašty, kur esam nublokšti, pasigesit draugijos, tik 
pamokit man pirštu. 

— Taip ir padarysiu - ačiū jums. 

Džeimsas, dar kartą reikšmingai pažvelgęs į akis, paleido jos 
ranką ir pasišalino. 

Drovėdamasi įsimaišyti į aktorių būrį, Rebeka prisėdusi 
ėmė skaityti savo darbotvarkę, tuo pat metu mąstydama, kaip 
Džeimsas įsigudrino pasveikinti ją sužadėtuvių proga ir kartu 
nedviprasmiškai užsiminti norintis su ja daugiau pabendrauti. 

— Rebeka, aktoriai su visa filmavimo grupe po kelių minučių 
išvažiuoja vakarieniauti į viešbutį, - pasakė staiga šalia išdygęs 
Stivas. - Rytoj iš pat ryto atvyks mus aptarnaujantys maisto tie- 
kėjai, bet šįvakar naujosios jūsų geriausios draugės ponios Tre- 
vatan paprašysiu ko nors patiekti jums iš virtuvės. Labai jai pati- 
kot ir ji užsimojo jus atpenėti. 

- Kokia ji gera. Šiaip jau vis dėlto norėčiau perskaityti naująjį 
scenarijų. 

— Jūs gerai jaučiatės? - Stivo akyse buvo matyti susirūpinimas. 

— Gal kiek esu išsimušusi iš paros ritmo ir, tiesą sakant, pri- 
blokšta atsidūrusi tarp šitiek nuostabių aktorių, - prisipažino ji. 

— Suprantu, bet gal padrąsinsiu pasakydamas, kad su Ro- 
bertu dirbu jau daugelį metų ir jis dar nė karto neapsiriko rink- 
damasis aktorius savo filmams. Žinau, kad jis labai vertina jūsų, 
kaip aktorės, gebėjimus. Antraip, kad ir kokia būtumėte garsi, 
tiesiog nebūtumėte čia patekusi. Supratot, ką norėjau pasakyti? 

— Supratau, ačiū jums, Stivai, - nuoširdžiai padėkojo ji. 

— Taigi susitiksime rytoj. Labos nakties savo rūmuose. Čia 
prie jūsų tikrai niekas neprisiartins, galite būti rami. 

Ją palikęs Stivas paragino aktorius išeiti iš salono. Likusi 

viena Rebeka atsistojo ir tik dabar gavo progą iš tikrųjų apsi- 
žiūrėti, kur atsidūrusi. Pro didžiulius langus krintančių liepos 
saulės spindulių žėrinti šviesa minkštino rūsčius salone stūksan- 
čių raudonmedžio baldų pavidalus. Visur buvo pristatyta sofų, 
lengvų kėdžių, o svarbiausias akcentas buvo milžiniškas mar- 
murinis židinys. Rebeką nukrėtė vakaro vėsos sukeltas drebulys 
ir ji pagalvojo, kaip būtų gerai jį užkurti. 

- Štai kur tu, vaikeliuk, - tarpduryje pasirodžiusi ponia Tre- 
vatan prisiartino perėjusi per saloną. - Stivas sakė, kad ko nors 
patiekčiau jums vakarienei. Turiu nuo jo šviesybės pietų likusį 
naminio inkstų ir mėsos apkepo luitelį ir kelias roputes. 

— Roputes? - pasiteiravo Rebeka. 

— Jūsiškai bulves, vaikeliuk, - nusišypsojo ponia Trevatan. 

— Kad aš nelabai alkana, gal šiaip kokių salotų? 

— Aišku, - ponia Trevatan nužvelgė ją skvarbiomis akutė- 
mis. - Kiek matau, turbūt nuolat laikotės dietos. Nesupykit, pa- 
nele Rebeka, bet jus vėjas gali nupūsti. 

— Gerai, pasisaugosiu, - atsakė Rebeka sugluminta apžiūri- 
nėjimo, tegul ir geranoriško. 

— Jūsų valia, bet sočiai pasistiprinusi visai kitaip pasijustu- 
mėt. Vakarienę jums atnešti į kambarį? 

— Būčiau labai jums dėkinga. 

Ūkvaizdei išėjus Rebeka nutaisė gižią miną, mat ponia Tre- 
vatan pataikė atspėti jos mitybos įpročius. Ką ir kalbėti, Rebeka 
išties paisė, ką dedasi į burną, - o kaip kitaip? Be lieknos figūros 
karjeros nepadarysi. 

Išėjusi iš salono ji pasuko į didįjį vestibiulį, iš kurio platūs 
laiptai vedė į jos kambarį. Stabtelėjusi užvertė galvą apžvelgti 
didingo kupolo - tarp jo briaunų buvo įstatyti langeliai ir ant 
marmurinių grindų po kojomis žaidė krintančios šviesos at- 
spindžiai. 

— Labą vakarą. 

Rebeka net pašoko išgirdusi sodrų vyrišką balsą ir atsigręžė. 
Nustėrusi įsmeigė akis į žmogų prie pagrindinių lauko durų, 
vilkintį senamadišką tvido švarką ir palaikes velvetines kelnes, 
sukištas į guminius ilgaaulius. Susivėlę šiurkštūs plaukai buvo 
pražilę ir prašėsi kirpėjo žirklių. Jos spėjimu, jis buvo įpusėjęs 
šeštą dešimtį. 

— Sveiki, - netvirtai ištarė ji. 

— Aš Entonis, o jūs? 

— Rebeka - Rebeka Bradli. 

— Mat kaip, - pagyvėjusios akys parodė, kad ją atpažino. — 
Amerikiečių kino žvaigždė. Man sakė, kad jūs didelė įžymybė, 
bet aš vargu ar buvau anksčiau apie jus girdėjęs. Šiaip jau filmų 
nežiūriu. Atsiprašau. 

Jis gūžtelėjo. 

— Nėra už ką, jūs visai neprivalėjote apie mane girdėti. 

— Tikrai kad taip. Na, man metas, - aiškiai nejaukiai pasijutęs 
jis ėmė mindžikuoti tarpduryje. - Darbo lauke turiu iki sutemų. 

Ir linktelėjęs jai išėjo pro duris. 

Perėjusi vestibiulį Rebeka ėmė kilti laiptais, gėrėdamasi ant 
sienų kabančia aliejine tapyba - įvairių Astberių kartų portre- 
tais. Viršutinėje laiptų aikštelėje pasirodė ponia Trevatan su pa- 
dėklu ir įkandin Rebekos nusekė į jos kambarį. 

— Na štai, vaikeliuk, - atnešiau šlakelį sriubos ir keptos švie- 
žios duonos su sviestu. Aaa, čia dar mano kepto Beikvelo py- 
rago gabaliukas su kremu, - pridūrė teatrališku mostu nukel- 
dama lėkštės gaubtą. 

— Labai ačiū. 


* Sluoksniuotos ir su maltais migdolais užmaišytos biskvitinės tešlos kepinys, perteptas 
uogiene. 

— Gal dar ko nors? 

— Ne, nieko, dėkui. Kokie vis dėlto gražūs šie namai, ar ne? 

— Tikrai gražūs, vaikeliuk. Ir neįsivaizduojat, kiek buvo pa- 
aukota norint juos išlaikyti, - lengvai atsidususi atsakė ponia 
Trevatan. 

— Bandau įsivaizduoti. Beje, pirmame aukšte sutikau sodi- 
ninką, - pridūrė Rebeka. 

— Sodininką? - ponia Trevatan kilstelėjo antakį. - Pirmame 
aukšte, viduje? 

— Taip, viduje. 

— Na, vienas toks vyriokas kartą per savaitę ateina nušienauti 
vejos. Gal ieškojo jo šviesybės. Ką gi, paliksiu jus ramiai paval- 
gyti. Kokiu metu ryt norėsite pusryčiauti? 

— Šiaip jau aš nepusryčiauju, bet mielai išgerčiau sulčių ir už- 
valgyčiau jogurto. 

— Ką gi, matysim. 

Pasukusi durų link, ponia Trevatan aiškiai nepritariamai 
šnirpštelėjo, bet atsigręžusi ant slenksčio drąsinamai nusišyp- 
sojo jaunajai moteriai. 

— Labanakt, mieliausioji. Saldžių sapnų. 

— Labanakt. 

Rebeka pavalgė porų ir bulvių sriubos su miltų užkulu ir su- 
raitė visą duoną traškia plutele, storai apteptą sviestu. Prieš savo 
valią vis tiek dar nebuvo pasisotinusi, tad šaukšteliu pakabino 
ponios Trevatan atnešto keisto saldėsio. Kaip paaiškėjo, buvo 
labai gardu, tad suvalgiusi ir šį patiekalą Rebeka graužiama są- 
žinės išsitiesė lovoje - sau pasakė, kad negalima įprasti kimšti 
sunkaus, nors ir skanaus angliško maisto. 

Skrandžiui atlikus savo darbą, nusirito nuo lovos ir susirado 
rankinę. Atsargiai išėmė telefoną ir įjungė. Paspaudė balso pašto 
pranešimų mygtuką ir pridėjo telefoną prie ausies. Nieko neišgir- 

planšetinį kompiuterį taip pat pamatė, kad nėra interneto ryšio. 

Nusišypsojo lūpų krašteliu. Šįryt norėjo atsidurti ten, kur 
niekas jos nerastų - nei tiesiogiai, nei kokiomis nors ryšio prie- 
monėmis, - ir štai, rodos, šis noras išsipildė. Vėl išsitiesusi lovoje 
įsižiūrėjo į artėjančias sutemas už lango: saulė palengva sėdo už 
horizonto virš pelkingų tyrlaukių, plytinčių anapus sodo. 

Nuo naktinio staliuko paėmusi scenarijų, Rebeka ėmė skaiti- 
nėti. Ji turėjo vaidinti ledi Elizabetą Sajers, jaunutę gražuolę di- 
dikų dukrelę. Veiksmo laikas - 1922 metai, pats džiazo amžiaus 
įkarštis. Tėvas apsisprendęs ją ištekinti už kaimyno dvarininko, 
bet Elizabetos ketinimai visai kiti. Filmo problematika sukosi 
apie tokius dalykus kaip britų aristokratija besikeičiančiame pa- 
saulyje, pirmieji nedrąsūs moterų žingsniai emancipacijos link 
ir kilęs darbininkijos pasipriešinimas aristokratijos viršenybei. 
Elizabeta įsimyli netinkamą partiją - poetą Lorensą, sutiktą per 
bohemišką pasilinksminimą Londone. Jai tenka spręsti, ar už- 
traukti negarbę tėvams, bet paklausyti širdies - sena kaip pa- 
saulis dilema. Vis dėlto šmaikščiame, tačiau peno jausmams 
duodančiame Hugo Manerso scenarijuje tai buvo viso vaidmens 
puošmena. 

Kaip paprastai pagal grafiką buvo numatyta filmuoti ne nuo 
istorijos pradžios, tad pirmoji scena Rebekos laukė poryt - kartu 
su Džeimsu Vo, vaidinančiu į jaunikius jai netinkamą poetą. 
Veiksmo vieta — sodas, o jame, be kita ko, aistringas bučinys. 
Rebeka atsiduso. Kad ir būdama profesionali aktorė, ne kartą 
gundyta prieš kamerą, vis tiek baimindavosi meilės scenų, ku- 
rias turėdavo vaidinti su beveik nepažįstamais partneriais. 

Akies krašteliu Rebeka pagavo kažką šmėstelint besidrie- 
kiančiame sode. Priėjusi prie lango pamatė ant suolo ką tik pri- 
sėdusį sodininką. Net iš tolo buvo matyti kažkoks jo vienišumas, 

statula, stebeilydamas į tirštėjančias sutemas. 

Nusimaudžiusi Rebeka palindo po antklode su gurgždan- 
čiu krakmolytu užvalkalu. Gulomis kartodamasi savo vaid- 
mens žodžius striuka praėjusio amžiaus trečiojo dešimtmečio 
britiška tartimi, ji pasijuto šį vakarą tarsi iš tikrųjų persikėlusi 
į pasaulį, kuriame vyko filmo veiksmas. Rodos, nuo anų laikų 
šiuose namuose mažai kas pasikeitė - kažkodėl pasidarė net 
nejauku. 

Matydama, kad jau po dešimtos, Rebeka išjungė šviesą, nors 
buvo įsitikinusi, kad dėl staigios laiko juostos permainos neuž- 
migs. Savo pačios nuostabai, visą naktį miegojo kaip užmušta 
ir atsibudo tik aštuntą ryto poniai Trevatan įžengus su pusryčių 
padėklu. 

Dešimtą nusileidusi laiptais susirado kostiuminę, kur jai tu- 
rėjo pagal figūrą pritaikyti drabužius. Škotė kostiumų dailininkė 
Džina, nužiūrėjusi ją nuo galvos iki kojų, pasakė: 

— Brangute, jūs stačiai sukurta tai epochai. Net veidas anų 
laikų mados. Žodžiu... paruošiau jums staigmeną. 

— Nejaugi“ 

— Taip taip. Vakar šnektelėjau su dvaro ūkvaizde ir iš jos iš- 
girdau, kad viename miegamajame viršutiniuose kambariuose 
išlikusi didelė aukščiausios klasės trečiojo dešimtmečio suknelių 
kolekcija. Turbūt jas vilkėjo kadaise mirusi dabartinio lordo Ast- 
berio giminaitė ir paskui ilgus metus jų niekas nelietė. Paprašiau 
leisti užmesti į jas akį - grynai iš smalsumo ir, žinoma, - ji mirk- 
telėjo Rebekai, - su mintimi, kad gal rasiu jums ką nors tinkama. 
Būtų nuostabu jas panaudoti filme. 

— Be abejo, - pritarė Rebeka. 

- Na, o dabar, - Džina išraiškingu mostu nutraukė šilko už- 
dangalą nuo drabužių pakabų rėmo, - prašom pasigrožėti. 

Rebeka net išsižiojo išvydusi sukabintas reto grožio sukneles. 

— Nieko sau, - pasakė atsikvapsčiusi. - Tiesiog nuostabu. 

— Ir dar puikiai išsilaikiusios. Nė neįtartum, kad pasiūtos 
prieš devyniasdešimt metų. Nemaža dalis - geriausių ano meto 
drabužių modeliuotojų Lanven, Vionė, Patu kūriniai. Tikras lo- 
bis. Aukcione už jas susižertum didelius pinigus. Nekantrauju 
pažiūrėti, kaip jos jums tinka. Pagal jūsų matmenis, tikrai turėtų 
būti kaip tik. Atrodo, jūsų figūra ir ūgis kone tiksliai sutampa su 
buvusios savininkės. 

— Bet argi kas leis vilkėti tas sukneles, net jei man tiktų? — 
paklausė Rebeka. 

- Negaliu pasakyti. Ukvaizdė, regis, labai tuo abejoja - sakė 
paklausianti lordo Astberio. Bet pirmiausia jums reikia pasima- 
tuoti - nuo to ir pradėsim. Nagi, - Džina nukabino vieną suk- 
nelę, - ką pasakysit apie šitą - tiks rytoj vaidinti pirmąją sceną 
su Džeimsu Vo? 

Po dešimt minučių Rebeka įsmeigė akis į savo atvaizdą veid- 
rodyje. Nuo Džuljardo studijų laikų jai neteko vilkėti istorinio 
kostiumo, Holivude vaidino vien šiuolaikines merginas, retai 
išlendančias iš džinsų ir marškinėlių. Lanven suknelė, kurią vil- 
kėdama stovėjo prieš veidrodį, buvo pasiūta iš šilko su viršutiniu 
šifono sluoksniu ir rankomis dailiai siuvinėta karoliukais. Pasi- 
sukus gurnelius švelniai paglostė batistinis krašto apsiuvas. 

— Ką gi, jei reikės, ant kelių atsiklaupusi maldausiu lordo Ast- 
berio, kad paskolintų vieną kitą, - ryžtingai pareiškė Džina. — 
Pasimatuokim šią. 

Rebekai pasimatavus visas pasakiško grožio sukneles - vieną 
gražesnę už kitą, ir dar idealiai tinkančias, - Džina plačiai išsi- 
šiepė. 

— Na, tam kartui gal pakaks. Pirma proga pasikalbėsiu su 
ūkvaizde. Brangute, jau matau, būsit ne mergina, o svajonė, — 

kalbėjo padėdama Rebekai nusivilkti paskutinę suknelę. - O 
perėjusi per šukuosenų modeliavimo ir grimo kambarį pavirsit 
į tikrą trečiojo dešimtmečio deivę! - ji mirktelėjo Rebekai kaip 
sąmokslininkė. - Paėjėkit koridoriumi ir rasit reikiamas duris 
dešinėje. 

— Atrodo, šiuose namuose man prireiks GPS imtuvo, - pasu- 
kusi durų link šypsodama pasakė Rebeka. - Vis pasiklystu. 

Išėjusi iš kostiuminės tol ėjo koridoriumi, kol rado šukuo- 
senų modeliavimo ir grimo kambarį. Atsisėdo į krėslą prieš 
veidrodį ir viena iš šukuosenų stilisčių pačiupinėjo žvilgančią 
tankių juodų Rebekos plaukų sruogą. 

— Kaip jaučiatės prieš rytdieną, kai jus trumpai apkirpsime ir 
nudažysime? — paklausė. 

Kartu su agentu Viktoru svarstant vaidmens sutarties sąlygas 
šis klausimas buvo nesantaikos akmuo - viena iš sąlygų Rebekai 
buvo trumpai apsikirpti trečiojo dešimtmečio stiliumi ir nusi- 
dažyti šviesiai, kad plaukų spalva būtų tokia pat kaip Rebekos 
veikėjos motiną vaidinančios aktorės. 

— Sakyčiau, nieko baisaus, - gūžtelėjo Rebeka. - Juk ataugs. 

- Žinoma, kur jie dėsis. O po filmavimo vėl galėsim nudažyti 
natūralia jūsų spalva. Malonu girdėti, kad nedejuojate, - prita- 
riamai pasakė plaukų stilistė. - Reta aktorė be to apsieina. Ir gali 
būti, kad jums visai patiks naujasis stilius - trumpa šukuosena 
puikiai tiks prie dailių smulkių jūsų bruožų. 

— Be to, gal manęs niekas nebeatpažins, kai tapsiu šviesia- 
plaukė, - pasvarstė Rebeka. 

— Vargu ar jums tai padės, - įsiterpė grimuotoja, priėjusi ir 
įsitaisiusi krėsle prieš Rebeką. - Toks veidas visada jus išduos. 
Nagi, sakykit, kas per žmogus Džekas Heivardas? Ekrane į jį ne- 
gali atsižiūrėti. Ar šitaip jis atrodo ir iš ryto? - paerzino Rebeką. 

Rebeka kiek pagalvojo. 

— Taip, jis žavus ir iš ryto. 

— Nė kiek neabejoju, - plačiai nusišiepė grimuotoja. - Turbūt 
negalit patikėti, kad iš tikrųjų su juo tuokiatės. 

- Žinot, ką? Visiškai teisingai - negaliu tuo patikėti. Iki, mer- 
ginos, susitiksim iš pat ryto nurėžti man karčių! 

Nusišypsojusi, kad sušvelnintų kandžius savo žodžius, Re- 
beka atsistojo ir išeidama pamojavo abiem meistrėms. Žvilgtelė- 
jusi į laikrodėlį pamatė, kad tik trečia, vadinasi, iki susitikimo su 
sceninės kalbos konsultantu dar dvi valandos. 

Viena iš aprengėjų anksčiau Rebekai buvo sakiusi, kad pa- 
ėjėjus pelkynų link galima pagauti mobiliojo ryšio signalą, tad 
ji užbėgo į viršutinius kambarius paimti mobiliojo telefono. 
Salone jau buvo prasidėjęs filmavimas, tad pro įstiklintas duris 
įsmuko į valgomąjį, išeinantį į terasą, ir net paširdžius nudiegė 
pagalvojus, kad rytoj jai teks stoti prieš kameras. 

Nusileidusi aptrupėjusiais akmeniniais laiptais Rebeka spė- 
riai perėjo skersai sodą. Atsisėdusi ant suolelio, ant kurio vakar 
sėdėjo jos slapčia nužiūrėtas sodininkas, pamėgino įjungti mo- 
bilųjį - ryšį rodanti skalė virpčiojo tarp vienos padalos ir nulio. 

— Velniai rautų! - burbtelėjo vėl neprisijungusi prie balso 
pašto. 

— Kas nutiko - gal padėti? 

Netikėtai išgirdusi kažkieno balsą Rebeka krūptelėjo ir pa- 
kėlusi akis į rožyną pamatė vakar sutiktą sodininką su sodo žir- 
klėmis rankose. 

— Ne, nieko, ačiū. Tik niekaip nepagaunu mobiliojo ryšio. 

— Deja, prastai jis mus aprėpia. 

— Gal ne taip jau ir blogai būti atkirstam nuo pasaulio. Aš 
visai patenkinta, - prisipažino ji. - Kaip jums patinka jūsų tar- 
nyba? - mandagiai pasiteiravo. 

Keistai į ją pažiūrėjęs jis linktelėjo. 

— Niekada apie tai nebuvau susimąstęs, bet turbūt patinka. 
Šiaip ar taip, niekur kitur savęs neįsivaizduoju. 

— Tai turėtų būti kiekvieno sodininko svajonė. Kokios nuo- 
stabios rožės. O spalvos, spalvos - ypač tos, kurią genite. Sodrus, 
kone juodas aksominis purpuras. 

- Išties, - pritarė jis. - Ji vadinama vidurnakčio rože - tai gana 
paslaptingas augalas. Ją prisimenu nuo tada, kai čia esu, seniai 
jau turėjo nunykti. Tačiau kasmet pražysta lyg ką tik pasodinta. 

— O aš bute turiu viso labo keletą kambarinių augalų, - tęsė 
Rebeka. 

— Turbūt mėgstate sodininkauti? 

— Kai buvau maža, tėvų sode turėjau savo lysvelę. Man tai 
buvo raminamas prieglobstis. 

— Žemės darbai, pastangos ją suvaldyti tikrai ištraukia iš slo- 
gučio, - pritariamai linktelėjęs atsakė sodininkas. - Kaip jums 
čia viskas atrodo po Valstijų? 

— Viskas kitaip negu ten, kur man teko lankytis, bet jau seniai 
nepamenu, kad būčiau taip puikiai išsimiegojusi kaip šiąnakt. Čia 
tokia ramybė ir tyla. Bet šiandien mane perkels į viešbutį. Neat- 
rodo, kad lordas Astberis pageidautų svečių. Jei atvirai, - prasitarė 
Rebeka, - norėčiau čia dar pasilikti. Čia jaučiuosi saugi. 

— Ką gali žinoti, gal lordas Astberis ir apsigalvos. Beje, - jis 
parodė į jos mobilųjį, - jei paprašysit ponios Trevatan, galėsit 
paskambinti laidiniu telefonu iš jo kabineto. 

— Puiku, ačiū, paprašysiu, - stodamasi atsakė Rebeka. - Su- 
sitiksime. 

— Štai, prašom, — sodininkas žirklėmis nukirpo vienintelį 
nuostabiosios vidurnakčio rožės stiebelį, - kad kambaryje turė- 
tumėt ką nors gražaus. Visai maloniai kvepia. 

— Labai ačiū, - Rebeką sujaudino toks dosnumas. - Tuoj pat 
pamerksiu. 

Paieškojusi ponios Trevatan ir galiausiai radusi ją virtuvėje, 
Rebeka paprašė vazos rožei pamerkti ir paminėjusi, ką sakė so- 
dininkas, paklausė dėl telefono šeimininko kabinete. Ponia Tre- 
vatan nuvedė ją į knygų lentynomis palei sienas nustatytą tamsų 
kambarėlį, kur ant rašomojo stalo kūpsojo netvarkinga popierių 
šūsnis. 

— Prašom, tik labai ilgai nekalbėkit, jei skambinsit į Ameriką. 
Jo šviesybė dažnai stebisi telefono sąskaitomis. 

Poniai Trevatan išėjus Rebeka sau pagalvojo, kad „jo švie- 
sybė“ skamba kaip kokio žmogėdros titulas. 

Prisėdusi ir susiradusi mobiliajame reikiamą telefono nu- 
merį, pakėlė nuo svirtelės ragelį - tai buvo senutėlis telefonas su 
sukamu disku, po kuriuo buvo surašyti skaičiai. Galų gale susi- 
protėjusi, ką daryti, kaišiodama pirštą į disko angeles ėmė sukti 
Džeko numerį. Graužiama sąžinės ji su palengvėjimu atsikvėpė 
išgirdusi iškart įsijungusį balso paštą. 

— Labas, čia aš, esu tokioje vietoje, kur nėra nei interneto, nei 
telefono ryšio. Šiandien persikelsiu į viešbutį, tada su tavim ir 
susisieksiu. Tiesa, visai neblogai laikausi. Žinai... - Rebeka ėmė 
galvoti, ką dar jam pasakius, bet tai, ką ji norėjo pasakyti, buvo 
taip svarbu ir sudėtinga, kad tą akimirką ji niekaip nerado rei- 
kiamų žodžių. - Na, netrukus tau paskambinsiu, iki. 

Dar kartą pakėlusi ragelį, susuko savo agento Viktoro tele- 
foną ir išgirdusi jo balso paštą paliko panašią žinutę. 

Išėjusi iš kabineto patraukė ieškoti Stivo, pasiryžusi priremti 
jį prie sienos ir tiksliai išsiaiškinti, kur ji gyvens filmavimo lai- 
kotarpiu. Rado jį prie filmavimo grupę aptarnaujančių maisto 
tiekėjų furgono, sustojusio kieme ties rūmų šonu. 

— Kuo puikiausiai suprantu, Rebeka, norit žinoti, kur kraus- 
totės, - akivaizdžiai sumišęs prakalbo Stivas. - Tiesą sakant, kaip 
tik ruošiausi jūsų ieškoti ir pranešti naujieną - tikiuosi, malonią. 

Prieš penkias minutes pas mane buvo atėjęs lordas Astberis ir 
pasakė, kad galit čia pasilikti per visą filmavimo laikotarpį, jei 
norit. Net nustebau žinodamas, kad anksčiau tokia mintis jam 
būtų visiškai nepatikusi, - paaiškino Stivas. - Mes jau radome 
jums gretimame kaime nuošalų viešbutuką nakvynei su pusry- 
čiais, bet, nemeluosiu, tas būstas gal ne visai atitinka įprastus 
jūsų reikalavimus. Ir dar nėra tvirtų garantijų, kad ten jūsų ne- 
patykos paparacai. Žodžiu, spręskit. 

— Gerai - jei galima, pagalvosiu. 

Nors jai patiko dabartinio būsto teikiama ramybė ir sau- 
gumo jausmas, vis dėlto kėlė dvejonių dar nematyto lordo Ast- 
berio kaimynystė po vienu stogu. 

— Žinoma, - tarė Stivas sutraškėjus radijo siųstuvui. - Atleis- 
kit, Rebeka, mane kviečia į aikštelę. 

Grįžusi į savo kambarį Rebeka, ruošdamasi susitikimui su 
sceninės kalbos konsultantu, pasikartojo vaidmens replikas. At- 
sistojusi įsižiūrėjo į tolius už lango. Juk išties jaučiasi čia saugi. 
Dabar jai kaip niekada reikia ramybės ir tylos, kad galėtų visiš- 
kai atsidėti vaidybai. Šis vaidmuo gali būti lūžio taškas, svarbus 
jos karjeros posūkis. 


Po sceninės kalbos pratybų Rebeka susirado į terasą atėjusį Stivą 
ir pasakė mielai pasiliksianti Astberio dvare. 

— Manau, esamomis aplinkybėmis tai pats protingiausias 
sprendimas, - tarė Stivas su palengvėjimu, kad išsisprendė prob- 
lema. - O ponia Trevatan sakė mielai jus vakarais valgydinsianti. 
Regis, ketina priglausti jus po savo sparneliu. 

Stivas nusišypsojo. 

— Na, aš vakarais paprastai nedaug valgau, taigi... 

— Sveiki gyvi, - pasigirdo kažkieno balsas jiems už nugaros. 

Rebeka pamatė laiptais į terasą lipantį sodininką. 

— Labą vakarą, lorde Astberi. Rebeka sakė pasiliekanti, — 
kreipėsi į jį Stivas. - Labai dėkojame už maloniai jūsų padarytą 
išimtį. 

— Entonis, - patikslino vyriškis. 
tonį. 

— Gal kartais vakare, kai visi išsiskirstys, panele Bradli, padė- 
sit man sodininkauti, - pasiūlė jis šaipokiškai žybtelėjęs akimis. 

— Aš... jūs... jūs - lordas Astberis? - išlemeno ji. 

— Taip, tas pats, nors, kaip Stivui ką tik sakiau, mane vadina 
Entoniu. 

Rebeka pajuto kaistant skruostus. 

— Man taip nesmagu - nesupratau, kas jūs. 

— Na, turbūt aš ne visai atitinku jūsų susikurtą paveikslą, — 
ramiai atsakė Entonis. - Deja, šiais laikais vargšams bajorėliams 
be skatiko kišenėje tenka imtis juodo darbo. Juodi kaklaraiščiai 
ir frakai - nebe mūsų nosiai. O dabar jums leidus eisiu aptvar- 
kyti pupmedžių. 

Jis pasišalino ir pasuko už šoninio rūmų sparno. 

— Oi, Rebeka! — Stivas atsilošęs nusikvatojo. - Klasikinis 
atvejis! Nežinau, kaip ten Valstijose, bet Anglijoje šiuolaikiniai 
aristokratai didžiausi nevalos, baisesni už paskutines padugnes. 
Nutriušę skarmalai ir seni kledarai vietoj automobilių jiems kaip 
koks garbės ženklas. Joks save gerbiantis to sluoksnio atstovas 
nevaikščios namie išsipustęs. Tik taip ir ne kitaip. 

— Supratau, - pasakė Rebeka, pasijutusi šiems Žmonėms sve- 
tima kvailelė. 

— Na, svarbiausia, kad neišmanymas, atrodo, jums visiškai 
nepakenkė, - į jos tylėjimą atsakė Stivas. - Atvirkščiai, pelnė 
kvietimą neribotą laiką pasilikti su juo po vienu stogu. 

Čia akiratyje pasirodė Džeimsas Vo ir pamažu prisiartino 
prie Stivo ir Rebekos. 

— Rebeka, kaip tik norėjau paklausti, ar šį vakarą esat užsi- 
ėmusi. Pamaniau, gal mums verta kartu ko nors užkąsti ir geriau 
susipažinti. Ryt iš ryto vaidinam pirmą bendrą sceną, per ku- 
rią - kaip čia geriau pasakius - turėsim gana artimai bendrauti. 

Jis šelmiškai išsišiepė. 

— Šiaip jau ketinau anksti gulti, - atsakė ji. 

— Manau, Greihamas gali paskui jus parvežti, tad jūsų planai 
nesugrius. 

— Gal... geriau nereikia. Spauda... 

— Šįryt jie iš čia išsinešdino, - patikino Džeimsas. — Negi lei- 
sit, kad tie įžymybių medžiotojai trukdytų jums kurti vaidmenį? 

— Na taip, tiesa. Gerai, susitinkam, - galiausiai nusileido Re- 
beka, nenorėdama pasirodyti išpuikėlė. 

— Sutarta, - nusišypsojo Džeimsas. - Susitiksim viešbutyje 
aštuntą. Nebijokit, paprašysiu rasti mums staliuką toliau nuo 
pašalinių akių. 

Džeimsui nuėjus Stivas su ugnelėmis akyse pažvelgė į Re- 
beką. 

— Regis, dar viena jūsų auka. Atsargiai, jis garsėja kaip nedo- 
rėlis. 

— Pasisaugosiu. Ačiū, Stivai. 

Ir nuėjo iškėlusi galvą. 

Grįžusi į savo miegamąjį, netrukus išgirdo beldžiant į duris. 

— Prašom. 

Įėjo ponia Trevatan. 

— Atleiskit už įkyrumą, Rebeka, bet girdėjau, kad susipažinot 
su jo šviesybe. 

— Taip, tiesa, - numykė kabindama į seną raudonmedžio 
spintą kelis atsivežtus drabužėlius. 

— Šitąjį, leiskit man pakabinti, - pasisiūlė ponia Trevatan. 

— Ne, ką jūs, man... 

- Prisėskit, o kol aš apsitvarkysiu, geriau pasišnekučiuokim. 

Rebeka nenoromis pakluso ir pritūpusi ant lovos krašto ėmė 
laukti, kol ponia Trevatan iškraustys likusį jos lagamino turinį. 

— Tikrai kad mažai daiktų atsivežei, vaikeliuk, - pareiškė 
ji. - Kad nepamirščiau, ko atėjau, - jo šviesybė jus kviečia šį- 
vakar su juo pavakarieniauti. Jis lygiai aštuntą sėda prie vaka- 
rienės stalo. 

— Oi, labai gaila, bet turbūt negalėsiu. Susitariau būti kitur. 

— Aišku. Ką gi, jo šviesybė nusivils. Ir dar po to, kai malonėjo 
jus priimti po savo namų stogu. 

Rebeka kuo puikiausiai išgirdo ūkvaizdės balse smerkiamą 
gaidelę. 

— Prašom mano vardu atsiprašyti - ir pasakykite, kad mielai 
su juo pavakarieniausiu bet kurį kitą vakarą, - pasakė norėdama 
prisigerinti. 

— Gerai, pasakysiu. Šiaip jis negali pakęsti namie minios 
sambrūzdžio. Jo šviesybei reikia ramybės, visiškos ramybės. Bet 
ką darysi — iš bado šuva ir varškę ėda. 

— Atleiskit, nelabai supratau. 

— Norėjau pasakyti, vaikeli, kad šiems namams išlaikyti rei- 
kia tų pinigų, kuriuos jų šeimininkas gaus iš filmavimo, - paaiš- 
kino ponia Trevatan. 

— Suprantu. Ar lordas Entonis... turi šeimą? - nedrąsiai pa- 
klausė. 

— Ne. 

— Tad gyvena čia vienas? 

- Taip. Na, susitiksim rytą. Kiek girdėjau, vos prašvitus. Ar ne 
per vėlai šįvakar grįši, vaikeliuk? Ryt turėsi būti pailsėjusi ir žvali. 

— Garbės žodis, nenusivėlinsiu. Ačiū, ponia Trevatan. 

Rebeka matė, kad pusamžė moteriškė elgiasi su ja motiniš- 
kai, ir ją tai veikė raminamai. 

Ji nebuvo iš tų, kurie norėtų sugrįžti į vaikystę. Apie Rebe- 
kos praeitį beveik niekas nieko nežinojo, net jos agentas. Nors 
Džekui ji kartą papasakojo visą tiesą, kai buvo su juo išvykusi 
trumpų atostogų į vėjuotą rudeninį Nantaketą. 

Jis laikė apkabinęs ją verkiančią glėbyje ir šluostė ašaras. 

Rebeka palingavo galva ir atsiduso. Tada jautėsi Džeko tikrai 
mylima. Atsistojusi ėmė žingsniuoti pirmyn atgal girgždančio- 
mis grindimis - ankstesni prisiminimai taip nederėjo prie vė- 
lesnių, kai jis apkvaitęs kažką nerišliai vapėdavo ir dar būdavo 
agresyvus. Ne kartą ji iš visos širdies troško, kad jie vėl kaip aną 
savaitgalį būtų ponas ir ponia Pavardeniai, niekieno neatpažinti, 
besigobstantys nuo žvarbos. Tiesiog vienas kitą mylintys vaiki- 
nas ir mergina. 

Tačiau viskas buvo kitaip ir ji žinojo, kad beprasmiška norėti 
ko kita. 

Nustūmusi šias mintis į šalį Rebeka apsižiūrėjo, kad liko 
mažiau nei valanda iki vakarienės kartu su antrojo pagrindinio 
vaidmens atlikėju. 


— Gerą vakarą, - palabino Džeimsas Rebeką, įžengusią į ne- 
didukę jo numerio svetainę, kur stalas jau buvo padengtas vaka- 
rienei. Pabučiavęs į abu skruostus nuvedė prie stalo. - Atsižvelg- 
damas į aplinkybes pamaniau, kad mieliau norėtum pavakarie- 
niauti čia. 

— Gerai, ačiū, - sutiko Rebeka apsidžiaugusi, kad išvengs 
smalsių vakarieniautojų žvilgsnių, bet kartu nerimaudama dėl 
apkalbų, galinčių pasklisti tarp viešbučio tarnautojų. 
numerį, tai kur kas blogiau, negu jie būtų kartu pasirodę viešai 
viešbučio restorane. 

— Būk rami, personalas nė žodžiu neprasitars, - Džeimsas, 
atitraukdamas kėdę Rebekai pasodinti, rodos, perskaitė jos 
mintis. - Robertas sakė, kad su viešbučiu sutarta, jog apie mūsų 
asmeninį gyvenimą nebus skleidžiama jokių žinių. Jei į spaudą 
pateks kas nors apie aktorių gyvenimą, prodiuserių bendrovės 
teisininkai iškels viešbučiui bylą. 

— Tada gerai, - pasakė Rebeka. 

— Kažkokia beprotybė, ar ne? - atsiduso Džeimsas, sėsdamas 
priešais ją. - Na, sriubos mums jau atnešė, tad pradėkim, kol dar 
neataušo. Gal vyno? - jis kilstelėjo butelį. 

— Ne, ačiū, - atsakė Rebeka. - Noriu rytoj būti žvali. 

— Na, tai kaip tave „atrado * - paklausė Džeimsas, gerokai 
šliūkštelėdamas vyno į savo taurę. 

Svarstydama, ką atsakyti, Rebeka pamaišė dubenėlyje skystą, 
neaiškios kilmės viralą ir pagalvojo, kad ponios Trevatan pasiū- 
lymas buvo kur kas geresnis. 

— Šiaip jau nepasakyčiau, kad mane kas nors „atrado“. Tie- 
siog būdama dvidešimties atlikau kuklų vaidmenį televizijos se- 
riale ir nuo tada ėmiau gauti vis svarbesnius vaidmenis. 

Ji gūžtelėjo pečiais. 

— Aš Holivudo dar neišbandžiau, - pasakė Džeimsas. - Jau 
čia, Jungtinėje Karalystėje, spaudos dėmesys yra siaubas, bet, 
kiek girdėjau, Los Andžele visiškas košmaras. 

- O taip, - patvirtino Rebeka, - dėl to ten ir negyvenu. Mano 
butas Niujorke. 

— Šaunuolė. Manau, protingai pasirinkai. Vienas mano 
draugas prieš porą metų buvo už balos filmuotis Los Andžele - 
sakė, dauguma žvaigždžių tiesiogine prasme net nekelia kojos 
iš namų. Užsibarikaduoja kalnų apsupty už budriai saugomų 
sienų, apsistatę stebėjimo kameromis. Negalėčiau taip gyventi, — 
pridūrė vyptelėdamas. 

— Tavo draugas nemelavo, o man irgi netinka toks gyveni- 
mas. Niujorke jautiesi kur kas laisviau. 

— Na, nebent retkarčiais tave suseka net tolimiausiame De- 
vono užkampyje. 

Džeimsas kilstelėjo antakius. 

- Iš tiesų tikras pragaras. 

Neišvalgiusi sriubos Rebeka atrėmė šaukštą į lėkštės kraštą. 

— Man jau seniai atrodo paradoksalu, kad bet kurios jaunos 
aktorės tikslas yra tokia kaip tavo šlovė ir turtas, - susimąstęs 
prakalbo Džeimsas. - Tačiau kokia didelė viso to kaina. Aišku, 

aš ne tavo lygos žaidėjas, tačiau net mano kvailystės patenka į 
laikraščius. 

- Turbūt žmonės įsivaizduoja, kad su tuo dėmesiu galima 
susigyventi, — atsiduso Rebeka. -— Priprasti lyg prie normalaus 
dalyko. Bet mane vis tiek erzina pramanai. 

— Betgi sužadėtuvės nepramanytos, Rebeka? 

Rebeka patylėjo svarstydama, ką atsakyti, o Džeimsas tuo 
metu nurinko sriubos dubenėlius ir iš patarnautojų atneštos šil- 
dyklės išėmė dvi lėkštes. 

— Sakyčiau, toji žinia buvo paskelbta... kiek per anksti. Tačiau 
taip, Džekas tikrai manęs prašė už jo tekėti. 

— Ir tu jam atsakei „taip ? 

— Maždaug. Na, tai gal pasikalbam apie filmą? - ji nusuko 
kalbą kitur. : 

— Su malonumu, - Džeimsas saviškai suprato užuominą. — 
Žodžiu, panele Bradli, ryt rytą aš bučiuosiu gražiausią pasaulio 
moterį. Vargas man! - jis užvertė akis į dangų ir dramatiškai atsi- 
duso. - Aktoriaus darbas - didžiausia nesąmonė. Turiu pasakyti, 
Rebeka, kad nėra ir negali būti gražesnės už tave, - Džeimsas 
pasilenkė iš arčiau apžiūrėti jos bruožų. - Šitame veide nematau 
nė menkiausio grimo pėdsako. Net lūpų dažų. 

— Tada rytoj manęs nepažinsi. Būsiu storai nutinkuota. Vei- 
das bus išpieštas kaip lėlės. 

— Na, tais laikais taip reikėjo atrodyti, - santūriai atitarė 
Džeimsas. - Beje, ar iki Džeko įsimylėdavai savo partnerius? 

— Ne, - sąžiningai prisipažino Rebeka. - O tu? 

Džeimsas gurkštelėjo vyno. 

— Negalėčiau pasigirti krištoline reputacija, - nesigynė jis 
šelmiškai žybtelėjęs akimis. - Dirbdamas su šitiek nuostabaus 
grožio moterų turbūt elgiausi kaip vaikas saldumynų parduotu- 
vėje. Bet, jei atvirai, nebuvau nei geresnis, nei blogesnis už bet 

kurį karštagalvį dvidešimtmetį - tik toks skirtumas, kad buvau 
žiniasklaidos akiratyje. Na, užteks apie mane, - nusišypsojo 
jis, - sakyk, kaip tau pasirodė Anglija? 

Tą vakarą Rebeka pasijuto kuo toliau, tuo šilčiau žiūrinti į 
Džeimsą. Kaip žinomas aktorius, jis buvo savikritiškas ir pasi- 
rodė turintis puikų humoro jausmą. Jai patiko, kad jis nelabai 
rimtai žiūri į savo karjerą ir aktorystė jam iš esmės tėra darbas. 
Po Džeko svaičiojimų apie savo brangųjį talentą ir per retas 
progas jį parodyti Džeimso požiūris Rebekai buvo gaivaus oro 
gurkšnis. 

— Pripažinkim, - tarė Džeimsas jai gurkšnojant mėtų arbatą, 
o pats įsipylęs kavos su brendžiu, - jei atrodytume kaip galinės 
autobuso sėdynės keleiviai, kažin ar mums būtų tekę vaidinti 
Elizabetą ir Lorensą. Tiesiog taip yra. 

Rebeka nusišypsojo. 

— Eisiu, - pasakė matydama, kad jau po dešimtos. 

- Žinoma - aš sliūkinsiu į miegamuoju vadinamą šluotų san- 
dėliuką už sienos, o tu įsitaisysi kaip princesė savo bokšte. Na ką, 
tenka palinkėti tau labos nakties? - jis nusišypsojo. - Nenoriu, 
kad lauke tykantys fotografai klaidingai mus suprastų. 

— Ačiū tau, - stodamasi pasakė Rebeka. - Susitiksim rytoj 
per filmavimą. 

Džeimsas švelniai pabučiavo ją į skruostus. 

— Be juoko, Rebeka, jei tik norėtum šnektelėti, visada mane 
rasi. 

— Ačiū, labanakt, - sukuždėjo eidama iš numerio. 

Žemyn nusileido laiptais, kad netyčia kas nors neužkluptų 
išeinančios iš lifto, ir nuskuodė prie pagrindinių viešbučio durų. 
Pamačiusi mersedese laukiantį Greihamą, mikliai įsėdo pro už- 
pakalines dureles. 

Po penkiolikos minučių Rebeka įžengė į savo miegamąjį ir 

uždarė iš vidaus duris. Ponia Trevatan buvo uždegusi naktinę 
lempelę ir atklojusi antklodę. Nusirengusi ir įsliuogusi į patalus 
Rebeka iš tiesų pasijuto kaip Džeimso minėta princesė. 

Kažkurią nakties akimirką Rebeka krūptelėjusi pabudo, aiš- 
kiai kambaryje kažką išgirdusi. Įjungusi šviesą pamatė, kad vi- 
duje nieko nėra. Truktelėjo į šnerves oro, regis, prisodrinto svai- 
gaus gėlių aromato kvepalų. Negalėjai sakyti, kad tai nemalonus 
kvapas, tik keistai stiprus. Gūžtelėjusi pečiais Rebeka išjungė 
šviesą ir tučtuojau vėl užmigo. 


— Jums po penkių minučių į aikštelę, panele Bradli, - para- 
gino į grimo kambarį įėjęs pasiuntinys. 

— Viskas, ji pasirengusi, - pasakė grimo dailininkė Krisė, dar 
sykį papudruodama Rebekai kaktą. - Prašom, - tarė nuimdama 
jai nuo pečių apsauginę skraistę. 

— Oho! - šūktelėjo pasiuntinys Rebekai pakilus ir atsigrę- 
žus. - Nuostabiai atrodote, panele Bradli, - pagyrė susižavėjęs. 

— Gerai sakai, tikrai nuostabiai, - pritarė Krisė. 

— Ačiū, - padėkojo Rebeka, dar neapsipratusi su trumpai 
kirptais šviesiais plaukais, alebastriniu odos baltumu ir tam- 
siai raudonais lūpų dažais. Pati sau buvo į save nepanaši. Kori- 
doriumi sekdama paskui pasiuntinį pateko į didįjį vestibiulį ir 
pamatė plačiaisiais marmuriniais laiptais jos link besileidžiantį 
Entonį. 

Pakėlusi galvą žvilgtelėjo į jį ir nusišypsojo. 

— Labas rytas. 

Ją pamatęs Entonis sustojo ant laiptų it stabo ištiktas. 

— O Viešpatie, - žioptelėjo. 

— Kas nutiko? 

Entonis nustėręs nieko neatsakė, tik spoksojo išpūtęs akis. 

— Gal jau eime, panele Bradli, - paragino pasiuntinys. 

- Iki pasimatymo, - sutrikusi Rebeka pasakė suakmenėjusiai 
figūrai ant laiptų ir paskui pasiuntinį išėjo iš vestibiulio. 

Džeimsas jos laukė salone, o filmavimo komanda statė tera- 
soje apšvietimo įrangą. 

— Kokie gražūs plaukai, mano miela, - pasakė jis plačiai šyp- 
sodamasis, - o po grimo kauke tikrai tu? 

— Gal po kuriuo sluoksniu ir atkastum, - sąmoju į sąmojį 
atsakė Rebeka ir čia abu buvo pakviesti į aikštelę. 

— Tau jau turbūt visi sakė - ir nemelavo - kad esi tiesiog 
kerinti. Tik dar mieliau žiūrėčiau į tave tokią, kaip motina pa- 
gimdė... čia aš, aišku, apie veidą, - šelmiškai sukuždėjo Džeim- 
sas siūlydamas jai ranką atsiremti žengiant į lauką. 

Režisierius Robertas Houpas priėjęs patenkintas apkabino ją 
per pečius. 

— Puikiai atrodot, Rebeka. Pasiruošusi? 

— Kaip niekada, - nervingai dustelėio ji. 

— Viskas bus puiku, pamatysit, - nuramino jis Rebeką. - O 
dabar abu paprašysiu parepetuoti visą sceną nuo pradžių. 

Po dviejų valandų Rebeka kartu su Džeimsu grįžo į saloną. 
Klestelėjo į krėslą pervargusi nuo įtampos. 

— Tegul juos galas, pagaliau baigta. 

— Pasakiškai pasirodei, - tarpduryje užsirūkydamas pareiškė 
Džeimsas ir jai nusišypsojo. - Tartis tiesiog be priekaištų. 

— Ačiū tau, - nuoširdžiai padėkojo Rebeka. - Tikrai labai 
man padėjai atsipalaiduoti. 

— Kaip manai - rodos, mes būsim geri partneriai? O bučiuo- 
tis man patiko, - pridūrė merkdamas akį. 

Raustelėjusi Rebeka pakilo nuo krėslo. 

— Pasiieškosiu atsigerti ko nors šalto. Iki. 

Ir išėjo pro duris nelaukdama, kol jis sugalvos sekti iš 

paskos - nenorėjo sukelti jam nė minties, kad jųdviejų meilės 
ryšys iš ekrano galėtų persikelti į tikrovę. Tokiomis akimis į 
mielas vaikinas, bet tegul jis būna paprastas draugas - ne mei- 
lužis. 

— Rebeka, - sustabdė ją Stivas pakeliui prie maisto furgono. — 
Administracijai ką tik skambino įtūžęs jūsų agentas ir pranešė, 
kad su juo buvo susisiekęs jūsų sužadėtinis. Ir vienas, ir kitas 
teiraujasi, kur jūs. Gal galėtumėt jiems duoti žinią? 

— Tikrai abiem perdaviau žinutę, kad puikiai laikausi, - at- 
rėmė Rebeka. - Bet čia neveikia mobilusis ryšys. 

— Žinau. Dėl to visiems jau kilo keblumų, tad paprašysiu 
lordo Astberio leisti naudotis jo laidiniu telefonu. Žinoma, są- 
skaitą mes apmokėsim, tad prašom laisvai skambinti. Juk neno- 
rim, kad spaudoje pasirodytų siaubą varančių spėlionių, girdi, 
jus kažkas pagrobė, - tai pasakęs jis nuskuodė toliau. 

Rebeka atsidususi ėmė kilti laiptais į savo kambarį paimti 
mobiliojo numeriams surinkti. 

— Rebeka... 

Atsigręžusi žvilgtelėjo žemyn. Vestibiulio tarpduryje stovėjo 
Entonis. 

— Sveiki, - netvirtai ištarė ji. 

Jis ir dabar stebeilijo į ją įsisiurbęs akimis - jai net nejauku 
pasidarė nuo to kiaurai veriančio žvilgsnio. 

— Turit laisvą minutę? - paklausė jis. - Noriu jums šį tą pa- 
rodyti. 

— Tikrai turiu, - atsakė ji. Vargu ar galėjo atsakyti kitaip. 

Entonis kilstelėjo ranką kviesdamas nulipti pas jį. Neatplėš- 
damas akių nuo Rebekos veido palaukė, kol ji priėjo, ir tada nu- 
sišypsojo. 

— Eime. 

Nusivedė ją ilgu koridoriumi į sales kitoje rūmų pusėje, lan- 
gais į sodą. Stabtelėjęs priešais vieną salę atsigręžė į ją. 

— Pasiruoškite staigmenai. 

- Pasiruošiau, - atsakė Rebeka, o jis atvėrė duris ir abu įžengė 
į erdvią biblioteką. 

Nuvedęs į salės vidurį Entonis suėmė ją už pečių ir atsuko 
veidu į židinį. 

- Žvilgtelėkit į paveikslą virš židinio. 

Rebeka nevalingai išplėtusi akis įsižiūrėjo į jaunos šviesia- 
plaukės moters portretą - ji buvo panašiai apsirengusi, kaktą 
puošė brangakmenių diadema. Tačiau Rebeką pribloškė ne vien 
moters iš portreto drabužiai - toji moteris turėjo jos veidą. 

- Ji... - pratarė Rebeka atgavusi žadą. - Ji visai kaip aš. 

— Ir aš matau. Panašumas... - Entonis kiek patylėjo, - nejti- 
kėtinas. Rytą pamatęs jus šviesiais plaukais ir apsirengusią kaip 
dabar pamaniau, kad man vaidenasi. 

Rebeka vis dar neįstengė atplėšti žvilgsnio nuo didelių rudų 
akių, širdiškų lygiai tokio pat blyškaus kaip jos veido apybrėžų, 
riestos nosytės ir putlių lūpų. 

— Kas ji“ 

— Mano senelė Violeta. O dar keisčiau, kad ji taip pat buvo 
amerikietė. 1920 metais ištekėjusi už mano senelio Donaldo, 
atsikėlė pas jį į Astberį. Anais laikais buvo laikoma viena gra- 
žiausių visos Anglijos ir Amerikos moterų. Deja, mirė jauna, tad 
nesu jos matęs. O senelis pagyveno tik mėnesį po jos mirties, - 
patylėjęs Entonis sunkiai atsiduso. - Galima sakyti, tai buvo Ast- 
berių giminės galo pradžia. 

— O kaip mirė Violeta? - tyliai paklausė Rebeka. 

- Ją ištiko dažnos ano meto moters likimas - mirė gimdy- 
dama... 

Entoniui susigraudinus užlūžo balsas. 

— Kaip liūdna, - sumišusi atsakė Rebeka. 

Susitvardęs Entonis kalbėjo toliau. 

— Taigi vargšė mano mamytė Deizė - tikras angelas - liko 
našlaitė, auginama savo senelės. Mano mama štai čia, - jis pa- 
rodė dar vieną portretą, jame buvo pavaizduota pusamžė mote- 
ris kietai sučiauptomis lūpomis. — Atleiskit už ašaringą pasako- 
jimą, bet keistas dalykas - po Violetos mirties Astberių giminės 
medį lyg amaras būtų pagraužęs, - ūmai atitraukęs akis nuo 
portreto jis pažvelgė į Rebeką. - Jūs kaip nors nesusijusi su Niu- 
jorke gyvenančiais Dramneriais? Dvidešimto amžiaus pradžioje 
tai buvo turtingas ir galingas klanas. Tiesą sakant, šį dvarą nuo 
žlugimo ir išgelbėjo Violetos kraitis. 

Entonis nenuleisdamas nuo jos akių laukė atsakymo. Ko jau 
ko, o kalbų apie savo praeitį Rebeka vengė, juolab su nepažįsta- 
mais žmonėmis. 

— Ne, mano tėvai kilę iš Čikagos ir niekada nėra minėję 
Dramnerių. Mūsų panašumas turbūt grynai atsitiktinis. 

— Ir vis dėlto... - prisiverstinai šyptelėjo Entonis. - Vis tiek 
keista, kad atsidūrėte Astberyje ir čia vaidinate Violetos laikų 
personažą. Ir dar būdama šitaip į ją panaši. 

— Išties keista, bet galiu jus patikinti, kad nesama jokios gi- 
minystės, - nukirto Rebeka. 

— Tebūnie taip. Tačiau galite įsivaizduoti, kad šįryt išvydęs 
jus vestibiulyje buvau gerokai priblokštas. Prašom atleisti. 

— Ką jūs, visiškai suprantama. 

— Nebetrukdysiu jūsų, bet pajutau, kad turiu jums parodyti 
Violetos portretą. Ir gal šįvakar suteiksite man garbę kartu pava- 
karieniaudama? - pridūrė Entonis. 

— Dėkoju, mielai. O dabar jau tikrai turiu eiti. Po kokios va- 
landos turiu būti aikštelėje. 

— Žinoma, eikite. 

Entonis atidarė duris ir praleido Rebeką pirma savęs. Tylė- 
dami jie priėjo vestibiulio tarpdurį. Atsisveikindama Rebeka nu- 
sišypsojo ir vėl ėmė lipti laiptais pasiimti mobiliojo. Atsidūrusi 
miegamojo sienų prieglobstyje ir uždariusi duris ji pajuto, kad 
kojos staiga pasidarė vatinės. Nieko nelaukdama klestelėjo į krėslą 
prie židinio, įrėmė kaktą į delnus ir keliskart giliai kvėptelėjo. 

Ji pamelavo Entoniui. Apie savo tėvus ji nieko nežinojo, tik 
motinos vardą ir pavardę - Dženė Bradli. Ir kad Dženė atidavė 
penkerių metų dukterį kitų globai. 

Bobas ir Margareta, geri, mieli žmonės, buvę Rebekai kaip 
tikri tėvai, paėmė mergaitę globoti, kai jai buvo šešeri. Daugelį 
metų jie bandė Rebeką įsivaikinti, tačiau jos motina vis nepa- 
sirašė sutikimo tardama, kad ateis toks metas, kai pati įstengs 
auginti dukterį. 

Tokia padėtis labai slėgė Rebeką - trokštamas pastovumas ir 
saugumas jai buvo nepasiekiamas. Būdama dar visai vaikas, nak- 
timis negalėdavo užmigti persekiojama minties, kad štai motina 
ją atsiims ir grįš iš atminties beišblėstantis senasis gyvenimas. 

Galiausiai, Rebekai sulaukus devyniolikos, Bobas ir Marga- 
reta švelniai, atsargiai jai pasakė, kad motina mirė perdozavusi. 

Rebeka taip ir nesužinojo, kas buvo jos tėvas. Nebuvo tikra, 
kad apie tai žinojo ir jos motina. Spėjo buvusi pradėta motinai 
parsidavinėjant dėl svaigalų ir kvaišalų. 

Ji nelaiminga spoksojo į sieną. Kas žino - gal ir tikrai jos 
tėvas buvo Violetos Dramner giminaitis? Kodėl gi ne, visaip 
gali būti. Tačiau jos gimimo liudijime tėvas nebuvo įrašytas, tad 
nieko nebuvo įmanoma sužinoti. 

Pirmąkart nuo atvykimo į Angliją Rebeka pasijuto skaus- 
mingai pasiilgusi ramybės Džeko glėbyje. Stvėrusi mobilųjį, ku- 
rio adresyne buvo jo numeris, ir nusinešusi į Entonio kabinetą 
susuko numerį laidiniu telefonu. 

Vėl paliko žinutę balso pašte, mat žinojo, kad Džekas dėl 
saugumo niekada neatsiliepia į nepažįstamųjų skambučius. 

— Sveikas, brangusis, čia aš. Čia nėra mobiliojo ryšio, dėl to 
vėl skambinu laidiniu telefonu. Paskui vėl mėginsiu tau prisi- 
skambinti. Turiu maždaug valandą, tada turėsiu grįžti į aikštelę. 
Tikiuosi, gerai laikaisi. Iki. 

Padėjusi ragelį susuko Viktoro numerį - šis atsiliepė. 

— Kaip tu, brangute? Jau ketinau sukelti ant kojų CŽV tavęs 
ieškoti. 

— Viskas man gerai. Filmuojamės nuostabiuose senoviniuose 
rūmuose, o kad išvengčiau kilusio visuotinio žiniasklaidos dė- 
mesio, šitų rūmų savininkas, toks lordas Astberis, leido čia man 
apsistoti. Nesirūpink, Viktorai, čia aš kaip Dievo ausy. 

— Tai gerai. Na, o kaip tos sužadėtuvės su Džeku? Galėjai iš 
pradžių su manim bent pasitarti prieš sakydama „taip“. 

— Ką aš girdžiu? Rodos, pati sprendžiu, už ko man tekėti, 
Viktorai, ar tu manai kitaip? 

Rebeka susierzinusi ėmė barbenti pirštais stalą. 

- Žinoma, ir aš taip manau, širdele, - nuramino ją Vikto- 
ras. - Noriu tik pasakyti, kad viskas būtų praėję sklandžiau, jei 
būtum man iš anksto pasakiusi ketinanti paviešinti sužadėtu- 
ves - būtume lengviau išsisukę. 

— Tarp mūsų kalbant, visa esmė, - atrėžė ji, - kad aš net ne- 
ištariau jam „taip. 

Kitame linijos gale kelias sekundes spengė tyla. 

— Ką?! Tu mane kvailini, Rebeka? 

— Visai ne, - Viktoro balse išgirdus paniką Rebeką suėmė 
juokas. - Džekui pasakiau, kad turiu pagalvoti. Ir dabar gal- 
voju, - pabrėžė ji. - Aš niekuo dėta, kad jis užbėgo įvykiams už 
akių ir patvirtino gavęs mano sutikimą. 

— Jėzaumarija, Rebeka. Mane jau visas pasaulis griebia už 

perklės, kad iš tavęs išpeščiau kokį žodį. Dabar niekaip nepavyks 
išsiginti - Džeko gerbėjų armija užvers tave grasinamais laiškais 
ir paskelbs tavo filmams boikotą. 

Rebekai dar labiau pakilo kraujospūdis. 

— Viktorai, šiek tiek palauk, leisk man pagalvoti - ar aišku? — 
atrėmė nesvyruodama. 

— Na, gal bent šįkart po Džeko aš būsiu pirmas vaikinas, ku- 
riam tu praneši, ką nusprendei? Ir tikiuosi, kad tas sprendimas 
bus teigiamas. Klausyk, mergyt, - pridūrė jis nuleidęs balsą, — 
juk visada galima išsiskirti, jei išeis šnipštas. Tai lemiamas tavo 
karjeros etapas ir labai nenorėčiau, kad neigiami vieši atgarsiai 
sukeltų jam pavojų, - kiek patylėjęs Viktoras tarė: - Juk turbūt 
neatsirado kas nors kitas? 

— Varge mano, Viktorai! Aišku, ne. 

Rebekai ėmė sekti paskutinė kantrybė. 

— Na, bent tiek. Svarbiausia, nebūk per daug maloni ir drau- 
giška su tuo jaunikliu britu, vaidinančiu tavo meilužį. Apie jo 
nuotykius su damomis sklinda nekokios kalbos. 

— Paskaita jau baigta? - drėbtelėjo Rebeka. - Gal vis dėlto 
norėtum išgirsti, kaip šiandien vyksta filmavimas, ar tau visai 
neįdomu? 

— Klausyk, mažyt, gal kitą kartą? Lekiu į dalykinius pusryčius. 

— Lėk, ką jau su tavim. 

— Na štai, kokia tu gera. Paskui paskambinsi, sutariam? 

— Sutariam. Iki, Viktorai. 

Padėjusi ragelį Rebeka liūdnai įsistebeilijo į savo atlasinius ba- 
telius. Puikiai žinojo, kad Viktoras nori jai gero - jis puikus agen- 
tas ir iki šiol be priekaištų skynė kelią jos karjerai. Tačiau kartais 
perlenkdavo ją globodamas. Kas jis jai - tėvas, šeimininkas? 

Rebeka nužvelgė ant Entonio rašomojo stalo išrikiuotas se- 
nas nuotraukas sidabriniuose rėmeliuose ir jai tapo pavydu to 

stabilumo, teikiamo tvarkingos šeimos, kurios protėvius galima 
atsekti per kartų kartas. Nuotraukos buvo nespalvotos ir pagal 
matytą portretą Rebeka iškart pažino Entonio motiną. Nuotrau- 
koje ji laikė už rankos gražutę mergytę šviesiomis garbanomis. Ji 
turėjo panašumo su Entoniu ir Rebeka spėjo tą mergytę esant jo 
seserį. Kildama nuo rašomojo stalo ir užmetusi akį į seną kelio- 
ninį žadintuvą Rebeka pamatė, kad jai liko tik dvidešimt minu- 
čių ko nors užkąsti prieš popietinį filmavimą. 


Vakare be penkiolikos aštuntą kažkas tyliai pabeldė į Rebekos 
kambario duris. 

— Prašom, - atsiliepė ji, nors dabar būtų džiaugusis, jei ne- 
būtų priėmusi Entonio kvietimo kartu pavakarieniauti. Po pir- 
mos filmavimosi dienos buvo nusikamavusi. 

— Jau pasiruošėt, Rebeka? - pro durų plyšį pasirodė žvalus 
ponios Trevatan veidas. 

— Būsiu po kelių minučių. 

Išsinėrusi iš chalato, Rebeka užsitempė džinsus ir marški- 
nėlius, išsidžiovino vis dar it svetimus trumpai kirptus plaukus. 
Atsistojusi priešais veidrodį įsižiūrėjo į veidą. Pamanė, kad prie 
naujos plaukų spalvos veidas be makiažo atrodo blankus. Jautėsi 
visiškai nepanaši į save. 

Išėjusi iš miegamojo ir leisdamasi pagrindiniais laiptais svarstė 
apie jau iš tolo matomą ponios Trevatan atsidavimą lordui Ento- 
niui. Kaip ir viskas šiuose namuose, abipusis šeimininko ir sam- 
domos tarnautojos prieraišumas buvo kitos epochos liekana. Sa- 
kytum, Astberio dvarą ir jo gyventojus būtų aplenkęs laikas. Kiek 
pastovėjusi prie valgomojo slenksčio, Rebeka pabeldė į duris. 

— Prašom. 

Stumtelėjusi duris Rebeka rado Entonį jau sėdintį ilgo dai- 

laus darbo raudonmedžio stalo gale. Jis vienui vienas sėdėjo di- 
džiulėje salėje prie stalo, aplink kurį galėjo susėsti būrys žmo- 
nių, ir tai dar labiau pabrėžė jo vienišumą. 

— Labą vakarą, - nusišypsojo mostu kviesdamas ją sėstis ša- 
lia iš kairės. Rebekai priėjus atsistojo ir atitraukė iš užstalės kėdę. 

— Dėkoju, - sumurmėjo ji, o Entonis vėl atsisėdo į savo vietą. 

— Gal vyno? - paklausė nuo sidabrinio padėklo kilstelėda- 
mas grafiną su rubininiu gėrimu. - Ragausime jautienos, tad 
raudonasis bus puikus akompanimentas. 

— Truputėlį, - iš mandagumo sutiko Rebeka - tiesiog ji labai 
retai vartojo svaigalus. Ir tais retais atvejais - ne raudonąjį vyną. 
Tiesą sakant, ir jautienos nebuvo nusiteikusi valgyti. 

— Žinoma, mano mamytė vynui išpilstyti kviesdavosi vy- 
resnįjį liokajų; - paaiškino Entonis pildamas jai į taurę vyno. - 
Deja, jam išėjus į pensiją nebėra lėšų samdyti kitą. 

— Įsivaizduoju, kiek išlaidų reikia tokiems rūmams išlai- 
kyti, - pasakė Rebeka. 

— Manau, neįsivaizduojate ir negalite įsivaizduoti, - atsi- 
duso Entonis poniai Trevatan įėjus su padėklu ir abiem jiems 
patiekus sriubos. - Bet mes kažkaip vis dar sukamės, ar ne, po- 
nia Trevatan? 

Jis šiltai šypsodamas pažvelgė į savo ūkvaizdę. 

— O kaipgi, milorde, sukamės, - linktelėjo ponia Trevatan 
išeidama pro duris. 

— Ponia Trevatan čia tvarkosi kone pati viena. Jei ji išeitų, 
nežinau, ką daryčiau. Prašom, - jis mostelėjo į sriubos lėkštes, — 
skanaus. 

— Ji turbūt čia tarnauja visą gyvenimą? 

— Taip, visą gyvenimą - kaip ir jos protėviai. Jos motina Mei- 
belė vaikystėje buvo mano auklė. 

— Turėtų būti nuostabu priklausyti seną istoriją turinčiai gi- 

minei, žinoti savo ištakas, - tarė Rebeka siurbtelėdama šlakelį 
sriubos. 

— Iš dalies taip, - atsiduso Entonis. - Nors, kaip jau minėjau, 
po Violetos mirties virš šių namų pakibo grėsmės šešėlis. Ar ži- 
note, mielas vaike, kad tai su jos suknele tada pamačiau jus ant 
laiptų? 

Rebeka pakėlė į jį akis ir staiga nugara perbėgo drebulys. 

— Negali būti. 

— Bet yra. Ojos duktė Deizė, tai yra mano mama, rūpestingai 
išsaugojo visas velionės sukneles. 

— Greičiausiai Deizė nežinojo, kad jos motina Violeta mirė 
ją gimdydama? 

— Ne, nežinojo, tačiau ji dievino Violetą - ar greičiau savo 
susikurtą motinos vaizdinį. Kaip ir aš dievinau savo motiną, — 
liūdnai pridūrė Entonis. 

— Ar jūsų mama seniai mirusi? - atsargiai paklausė Rebeka. 

— Jau bus dvidešimt penkeri metai. Ką čia slėpti - ir dabar 
man jos trūksta. Mes buvome labai artimi. 

— Taip, netekti motinos - didžiausia nelaimė. 

— Matote, mes buvome vieni pasaulyje. Ji man buvo viskas. 

— O tėvas? 

Aštrių bruožų Entonio veidas apsiniaukė. 

- Jis nebuvo geras žmogus. Vargšei mamytei buvo baisi kan- 
čia atsidūrus jo valioje. Pirmiausia jis nemėgo Astberio, dau- 
giausia būdavo Londone, - paaiškino jis. - Mamytė nuoširdžiai 
gedėjo, kai jis mirė kažkokiame bjauriame Ist Endo kekšių lizde. 
Rodos, mirtinai nusigėręs parkrito ir nusisuko sprandą. 

Pro Rebekos akis neprasprūdo, kaip jis sudrebėjo nuo tų 
prisiminimų. Kuo puikiausiai suprato, kaip jis jaučiasi. Umai 
panoro pasakyti, kad ir jai pažįstamos šios kančios, tačiau dar 
nebuvo pasirengusi nepažįstamajam atskleisti savo paslapčių. 

— Užjaučiu, jums turėjo būti nelengva, - tiek teišspaudė. 

— Laimė, man tada buvo vos treji, tad jo beveik nepamenu. 
Vaikystėje man visiškai jo netrūko. Vis dėlto pakalbėkime ne 
vien apie mano praeitį, - Entonis atrėmė šaukštą į ištuštintos 
sriubos lėkštės kraštą. - Papasakokite apie save, - paprašė po- 
niai Trevatan nurinkus sriubos lėkštes ir abiem jiems patiekus 
po jautienos gabalą. 

- Et, sakyčiau, esu tiesiog paprasta amerikietė, Čikagos mer- 
gaitė - tokia kaip visos, - atsakė ji. 

— Kažin ar kaip visos, - paerzino ją Entonis. - Daug kas pa- 
sakytų, kad šįvakar sėdžiu prie stalo su viena gražiausių pasaulio 
moterų. Lygiai taip pat kadaise buvo kalbama apie mano senelę 
Violetą. 

Rebeka nuraudo susidrovėjusi dėl komplimento savo iš- 
vaizdai. 

— Man tiesiog pasisekė pasinaudoti palankiomis progomis. 
Kitaip nei daugybei kitų jaunų aktorių. 

— Esu tikras, kad šį tą lėmė ir talentas, - tęsė Entonis, - nors, 
kaip jau sakiau, nemačiau nė vieno jūsų filmo. Ir dar galiu pri- 
durti, kad yra daug gražių moterų, tačiau tik labai nedaugelis 
turi neatsispiriamo žavesio, išskiriančio jas iš kitų. Jūs jo turite — 
kiek girdėjau, turėjo ir Violeta. Ji buvo Londono ir Niujorko 
aukštuomenės numylėtinė, Astberio dvare savo žavesiu kerėjo 
šio pasaulio galinguosius. Tai buvo dienelės, - ilgesingai nutęsė 
jis. - Kartais man atrodo, kad tiesiog per klaidą gimiau ne tais 
laikais. Bet pakaks apie tai. 

Entonis tylomis suvalgė visą minkštos jautienos gabalą, o 
Rebeka tik knaibė savo porciją. Galiausiai Entonis paklausė: 

— Daugiau nebevalgysit, vaikeli? 

- Nebe, - Rebeka droviai pažiūrėjo į pusiau teišvalgytą savo 
lėkštę. - Atleiskite, tikrai nelabai turiu apetito. 

— Matau. Tad turbūt neverta jūsų gundyti paragauti ponios 
Trevatan obuolių ir gervuogių apkepo? 

— Turbūt... 

Rebeka vos tramdė žiovulį ir Entonis stebėtinai švelniai pa- 
lietė jai ranką. 

— Pavargot šiandien. 

— Truputėlį. Išties reikėjo anksti keltis ir eiti į šukuosenų sti- 
listų ir grimo kambarį. 

— Suprantama. Ir turbūt mažiausiai, ko pasigendate, tai įky- 
raus irzlaus senioko kaip aš draugijos. Bene bus geriau jums eiti 
ilsėtis į viršutinius kambarius, o aš ponios Trevatan paprašysiu 
atnešti jums karšto pieno. Gal tai ir senamadiški migdomieji, bet 
aš tikiu jų veiksmingumu. 

- Jei tik jūs nebūtumėt prieš... 

— Žinoma, ne. Bet mielai dar kartą paprašyčiau malonios 
jūsų draugijos. Nors labiausiai mėgstu vienatvę, šis vakaras man 
buvo tikras džiaugsmas. O, ponia Trevatan, - dirstelėjo į šalį 
Entonis, - Rebeka eina ilsėtis, pažadėjau, kad atnešite jai karšto 
pieno. 

— Būtinai, jūsų šviesybe. 

— Tad tuo kartu išsiskirsime, - atsistojęs kartu su Rebeka En- 
tonis paėmė jos ranką ir pabučiavo. - Buvo malonu jus matyti. 
Saldžių sapnų. 

— Kitaip ir nebus. Ir labai dėkoju už vakarienę. 


Įsitaisiusi lovoje su šilto pieno stikline ant naktinio staliuko ir 
žvelgdama į tirštą prieblandą, regis, vis dar nenorinčią užleisti 
vietos tikrai nakties tamsai, Rebeka nuo pat pradžių prisiminė 
pokalbį su Entoniu. Nepriekaištingos jo manieros, keista kalbė- 
sena buvo tokia pat praeities atgyvena kaip ir visi namai. Tačiau 

gyvenant tarp tų žavingų plynų akrų dunksančiuose dabarties 
nepalytėtuose rūmuose buvo visiškai lengva įsivaizduoti, kokia 
vaga tekėjo gyvenimas prieš šimtą metų. Aktorių ir filmavimo 
grupės palikti ištuštėję namai grįžo į įprastą ritmą ir Rebeka 
kone apčiuopiamai juto, kaip juose palengva tirpsta šių laikų 
tikrovė. 

Rebeka pasipurtė: rytoj reikės norom nenorom grįžti į dabar- 
tinį gyvenimą, verdantį anapus užburtų Astberio rūmų sienų, ir 
iš tikrųjų pasistengti susisiekti su Džeku. Išjungusi šviesą susi- 
ruošė miegoti. 

Ir šįkart gerokai prieš auštant kambaryje stipriai pakvipo 
gėlėmis — šnerves užliejęs aromatas prišaukė sapnus apie išsva- 
jotus, bet niekada nematytus tolimus kraštus. Ir jai rodėsi, kad 
tikrų tikriausiai girdi kažką giedant aukštu balsu - jis ir nubaidė 
miegus. Nesusigaudydama, kur esanti, atsikėlė iš lovos ir ausyse 
tebeskambant giesmei nušlitiniavusi atlapojo duris. Koridorius 
skendėjo tamsoje, o melodija staiga nutrūko. 

Grįžusi į lovą ir vėl atsigulusi Rebeka save įtikinėjo, kad tai 
buvo tik sapnas. Vėl buvo tylu, tačiau jos nepaleidžiantis aukštas 
mielas balsas tol liūliavo, kol nunešė atgal į miego karalystę. 


J 
ndija, Sfumbajus 


Aris džiaugėsi pagaliau parėjęs namo. Paskutinė sunkios savai- 
tės diena biure buvo irgi nelengva. Įžengęs į savo butą per du 
aukštus, pasuko tiesiai į virtuvę dosniai įsipilti džino su toniku, 
vildamasis apraminti sudirgusius nervus. Ir kartu tikėdamasis, 
jog Lali neims zyzti, esą jis per daug geria. Jei palygintų su kai 
kuriais kolegomis vakariečiais, pamatytų, kad jis, galima sakyti, 
nė į burną neima. Užsukęs į svetainę ir radęs ją tuščią nusprendė, 
kad Lali maudosi duše žemesniame aukšte. Kaip ilgas išsitiesęs 
ant sofos, truktelėjo gėrimo. 

Susimąstė, kodėl gyvena pilnas tokios įtampos, nors jo 
bendrovė beregint stiprėja. Ypač pastaruoju metu, kai pasaulio 
finansų krizė Ameriką ir Europos šalis privertė atsigręžti į In- 
diją, viliojančią daug mažesnėmis verslo sąnaudomis. Šiandien 
jo įmonė turi daugiau darbo, negu gali aprėpti - atsidusęs Aris 
pagalvojo, kad iš dalies čia ir glūdi problema. Susirasti patikimų 
ir patyrusių vadybininkų, kurie padėtų susidoroti su besiple- 
čiančio verslo reikalais, pasirodė besą košmariškai sunku. Vis- 
kas baigėsi tuo, kad jis velka dešimties samdomų darbuotojų 
krūvį. 

Lali nuolat įkalbinėja jį pasiimti atostogų, kaišioja ramių 
paplūdimio poilsinių viešbučių lankstinukus. Regis, jai nesuvo- 

kiama, kad šiuo metu jo smegenys tiesiog negali persijungti į 
lėtą ritmą. 

— Pažadu, kai susirasiu patikimų darbuotojų, kur nors išva- 
žiuosim. 

- Ari, širduk, juk tą patį sakei jau prieš trejus metus, - liūdnai 
atsidususi ji surinkdavo lankstinukus jam iš po nosies ir šveis- 
davo į šiukšlių dėžę. 

Graužiamas sąžinės priekaištų, kad privertė ją pratrūkti, 
Aris parvažiuodavo namo su kokiu nors savo sekretorei patiku- 
siu juvelyriniu dirbiniu ar suknele iš jos mėgstamų modelinių 
drabužių parduotuvių. Paskui kelias dienas jie diskutuodavo, ką 
daryti, kad daugiau pabūtų dviese, bet jau kitą savaitę Aris grįž- 
davo prie įprastos aštuoniolikos darbo valandų dienos. 

Ištuštinęs taurę džino su toniku ir atsikėlęs įsipilti dar, jis 
mintyse prisipažino keliskart ją aprėkęs, kad išsilietų. 

— Kaip manai, iš kur aš traukiu pinigų paskolai už šituos du 
aukštus padengti? Iš kur atsiranda tie pašvitai tavo drabužių 
spintoje“ 

Jos atsakymas visada būdavo toks pat: 

— Man vis vien, kur gyventi ir kuo prisidengti nuogybę. Viso 
to reikia tau, Ari, o ne man. 

Aišku, tai netiesa, kalbėjo pats sau žengdamas į terasą, iš ku- 
rios vėrėsi vaizdas į Arabijos jūros pakrantę. Ji nenori pripažinti, 
kad praradusi viso to pasigestų, tačiau juk taip ir būtų. 

Aris suvokė, kad pernelyg ilgos jo darbo valandos - ne vie- 
nintelė juodu kankinanti problema. Lali jau greitai trisdešimt ir 
ji veržiasi ištekėti. Aris dėl šito jos nesmerkė; šiaip jau ji pati pa- 
darė kompromisą ir nepaklusdama savo šeimos valiai prieš ket- 
verius metus persikraustė į jo butą tikėdamasi, kad jis netrukus 
pasipirš. Tačiau kad ir kiek save ragino, Aris neįstengė ištarti jos 
laukiamų žodžių. Pats nelabai suprato, kodėl, nes jis neabejotinai 

mylėjo Lali. Ji buvo labai graži ir savo švelnia, ramia prigimtimi, 
maloniu būdu - jam puiki atsvara. Draugai Ariui šimtus kartų 
kartojo, kad Lali idealiai jam tinka. 

Tad ko jis laukia? Jam jau trisdešimt šešeri ir dar iki Lali jis 
dairėsi poros — šitaip per jo rankas perėjo visa virtinė gražuolių. 
Tačiau kažkokia nuojauta stabdė jį nuo galutinio žingsnio. 

Pastarosiomis savaitėmis jis pastebėjo Lali vis dažniau kaž- 
kur išeinant iš namų, nors anksčiau ji kur kas dažniau jo lauk- 
davo po ilgos dienos pasiruošusi pavalgydinti ir nuraminti. 
Pati aiškinosi ilgiau užtrunkanti sporto salėje ar užsiplepanti 
su draugėmis. Ir kas galėtų ją kaltinti? Juk dirbdamas namie jis 
dažnai nepastebėdavo, ar ji yra bute, ar ne. 

Iš terasos grįžęs į vidų Aris apėjo didžiulį butą ieškodamas 
Lali. Šįvakar jam reikėjo jos draugijos, o ji, regis, nė rašteliu ar 
telefono žinute nepranešė, kur ir su kuo esanti. Išsimaudęs duše 
atsidarė šaldytuvą užsinorėjęs valgyti. Mikrobangų krosnelėje pa- 
sišildė vakarykštės vakarienės likučius, įsipylė vyno ir nuėjo į sve- 
tainę. Įsijungęs didžiulį televizorių ėmė eiti per kanalus, kol aptiko 
kažkokias anglų futbolo rungtynes. Kaip visada turėjo parsinešęs 
darbo, bet šįvakar buvo toks nusikapanojęs, kad nebeveikė galva. 

Horizonte švietė viena nebloga naujiena - Aris pastebėjo, 
kad prieš dvejus metus į darbą jo priimtas jaunas pardavimo va- 
dybininkas lenkia kitus bendradarbius. Prieš porą savaičių Aris 
pakartotinai pasikvietė jį darbo pokalbio ir pasiūlė aukštesnes 
pareigas — prižiūrėti įmonės operacijas Indijoje, nes tolydžio 
auganti šalies ekonomika buvo įgijusi vis didėjantį pagreitį. Jei 
per ateinantį pusmetį Dhirenas pateisintų lūkesčius, galėtų tapti 
vienu iš įmonės vadovų. 

Maždaug po trijų savaičių Aris turėjo vykti į susitikimą su 
galimais klientais Londone. Per tą kelionę kas nors turės vairuoti 
jo paliktą laivą ir tai bus gera proga patikrinti kandidatą. 

Pasvarstė, ar nepasikvietus kartu vykti ir Lali. Greičiausiai 
ten beveik neturės kada su ja pabendrauti, tačiau mergina bent 
galėtų pasigrožėti miestu. Taip ir nusprendė - kai Lali pasirodys, 
pasiūlys jai vykti kartu. 

Pusę vienuoliktos Aris svetainėje išjungė šviesą ir laiptais 
nusileido į miegamąjį. Kad šitaip vėlai Lali dar nebūtų parsira- 
dusi, ir dar neperspėjusi, buvo visiškai neįprasta. Ariui smilki- 
nyje ėmė tvinkčioti gysla. Mėgino skambinti jai mobiliuoju, bet 
iškart įsijungė balso paštas. Gal supyko, tarė sau prisiminęs ją 
keliskart grasinus jį palikti. Pasitelkdamas nemenkus derybi- 
ninko gebėjimus visada ją perkalbėdavo. Perkalbės ir dabar. 

Aštuntą ryto, baigdamas gerti kavą prieš eidamas į darbą, 
Aris išgirdo spynoje sukamą raktą. Į virtuvę įėjo išbalusi, iš veido 
išėjusi Lali. Be įprasto nepriekaištingo makiažo atrodė kaip nu- 
sibėgiojęs vaikas. Matydamas ją stovinčią virtuvės tarpduryje 
Aris suprato, kad ji smarkiai susinervinusi. 

— Gal malonėtum pasakyti, kur buvai? - pasiteiravo jis. 

— Nakvojau pas tėvus. 

— Nejaugi? Maniau, su jais nebesikalbi, - nustebo jis. 

— Nesikalbėjau, nes tau jie nepatinka. 

— Labai atsiprašau, - paprieštaravo Aris, - puikiai prisimenu, 
kaip išgirdę, jog persikraustai pas mane, jie pareiškė, kad tavo 
kojos jų namuose nebūtų. Neatrodė, kad ir tu per daug prie jų 
prisirišusi. 

Ji įrėmė į jį dideles juodas ašarotas akis. 

— Jie mano tėvai, Ari. Visąlaik jų ilgėjausi ir kasdien graužė 
sąžinė, kad juos apvyliau. 

— Apvylei? - savo ruožtu išpūtė akis Aris. - Ką nori tuo pasa- 
kyti? Priėmei jiems nepatinkantį sprendimą - tik tiek. 

— Žinai... - atsidususi ji papurtė galvą. - Ari, man atrodo, 
mes labai skirtingi. 

— Ką tai reiškia? 

- Jau nesvarbu, - ji liūdnai gūžtelėjo. - Nenoriu kivirčytis. 

— Lali, kas čia vyksta? Nagi, klok atvirai. 

Ji patylėjo ir prieš prabildama giliai įkvėpė. 

— Grįžtu pas tėvus, Ari. Atėjau tik pasiimti daiktų. 

— Tvarka. Ir kuriam laikui? Iki ryt? Mėnesiui? Suvisam? 

— Suvisam. Atleisk. 

— Vadinasi, iš tiesų nori man pasakyti, kad mane palieki? — 
Aris pasitikslino, galiausiai pradėdamas kažką suprasti. 

— Taip, iš tikro. Ir nenoriu nei ginčų, nei diskusijų. Tik pasi- 
imti savo mantą. 

Aris matė, kad ją net purto sukilusios emocijos. 

— Supratau. Ar tikrai nenori apie tai pasikalbėti? 

— Tikrai nenoriu. Nebėra ką sakyti. Einu krautis daiktų. 

Ji pasuko durų link, o jis liko žiūrėti jai į nugarą. Nepasa- 
kytum, kad pernelyg susisielojęs - šitaip jau ne kartą būta. Vis 
dėlto jos sumanymas grįžti pas visada kreivai į jį žiūrėjusius tė- 
vus jo nenudžiugino. Pakilęs nuo stalo laiptais nusekė įkandin 
jos į miegamąjį. 

— Lali, pjari, žinau, tau skaudu, bet gal tikrai mums reikėtų 
pasikalbėti. Tiesą sakant, buvau sumanęs pasiūlyti tau vykti 
kartu su manim į Europą. Tu visiškai teisi, mums reikia atsi- 
kvėpti, pabūti kartu. 

— Kaip nepabūdavom, Ari, taip ir dabar nepabūsim. Tu kas- 
dien vaikščiosi į dalykinius susitikimus, o aš lauksiu tavęs vieš- 
butyje. O kai pareisi, iš nuovargio niekas tau neberūpės, tik krisi 
miegoti. 

Lali iš drabužių spintos apačios ištraukė lagaminą, padėjo 
ant lovos ir priėjo prie komodos. Ėmė kraustyti jos stalčius ir 
dėti daiktus į lagaminą. 

— Lali... - Aris žengė prie jos ketindamas apkabinti. - Man... 

— Neliesk manęs! - sušuko išsisukdama iš jo glėbio ir grį- 
žusi prie drabužių spintos ėmė traukti ant pakabų sukabintus 
drabužius. 

— Lali, kas tave taip įskaudino? Būk gera, pasakyk. Aš myliu 
tave, tu juk Žinai, pjari, ir nenoriu, kad išeitum. 

— Ne, Ari, - ji pakėlė į jį pilnas liūdesio akis. - Tikiu tavim. 
Bet turiu išeiti pati dėl savęs. 

Lali nuleido galvą ir jos akys pritvinko ašarų. 

— Kodėl? Man rodos, tarp mūsų viskas puiku, pastaruoju 
metu taip gerai sutarėm. Ir kas gi... 

— Suprantu, tau atrodo, kad viskas gerai, - tarė ji užtrauk- 
dama lagamino užtrauktuką, o paskui ėmė krauti į kelionkrepšį 
reikmenis nuo tualetinio staliuko. - Ari, tu čia niekuo dėtas. 
Tiesiog taip yra. 

— Brangioji, tu kalbi mįslėmis, o aš jų neįmenu. Jei aš niekuo 
dėtas, tai tada kas? 

Lali patylėjo ir žiūrėdama į tolį pratisai atsiduso. 

— Mūsų lūkesčiai skirtingi. Aš noriu ištekėti, susilaukti vaikų 
ir turėti tokį vyrą, kuris rastų bent truputį laiko pasidžiaugti kartu 
su manimi atokvėpio valandėle, - Lali žvilgsnis užkliuvo už Ario 
ir jos veide šmėstelėjo blankus šypsnys. - O tau pirmiausia rūpi 
sėkmė ir pinigai, visa kita nesvarbu. Viliuosi, jie tau atneš lau- 
kiamą laimę. Ką gi, - tarė Lali užsegusi kelionkrepšį ir nuo lovos 
nutempusi lagaminą, - gatvėje manęs laukia tėvas. Einu, - suieš- 
kojusi džinsų kišenėje padavė jam raktų ryšulį: - Buto ir automo- 
bilio raktai, - padėjusi raktus ant tualetinio staliuko, Lali pažvelgė 
jam į akis. - Sudie, Ari. Visada tave mylėsiu ir linkiu tau laimės. 

Kol Lali rideno iš miegamojo savo nešulius ir sunkiai vilko 
aukštyn laiptais, Aris stovėjo lyg apduotas. Sumojo ko nors 
griebtis tik išgirdęs trinktelint laukujes duris. Išbėgęs iš buto pa- 
matė ją užsiveriančiame lifte. 

— Lali! - trenkė kumščiu į mygtuką, kad liftas atsidarytų, bet 
jis jau buvo pradėjęs leistis. 

Aris parslinko į namus, uždarė duris ir liko stovėti į jas atsi- 
šliejęs. Negali būti, kad ji išties išėjo. Gal tai tik gudrybė norint 
jį priremti prie sienos, kad ją vestų? Na, jei taip, ryžtingai nu- 
sprendė Aris, tada neišdegs. Šantažu nieko iš jo nepeši. 

Ir dar jis pagalvojo, kad ji nė dviejų minučių neištvers tėvų 
lūšnoje. Dėl Dievo meilės, jie net vandentiekio neturi, o jai teks 
gyventi viename kambaryje su keturiais jaunesniais broliukais 
ir sesutėmis. Po tokio gyvenimo, kokį matė su juo, kažin ar jai 
labai patiks. 

Pagalvojo, ką dėl jos yra padaręs, ir dabar jau suglumimas 
užleido vietą pykčiui. Ji vis kartodavo, kad materialūs dalykai jai 
nerūpi. Girdi, jei glaustųsi su juo paplūdimyje šakų lapinėje ir 
mistų pardavinėdami ožragių sėklas už kelias rupijas per dieną, 
jai būtų vis vien, nes gyventų su juo - mylimuoju. 

— Na ką, - garsiai pareiškė tuščiam butui, - pagyvens truputį 
pas tėvus, o tada matysim, kaip yra iš tikrųjų. 

Ir priėmęs naują iššūkį bei suvokęs, kad jau vėluoja, Aris 
čiupo automobilio raktelius ir išrūko į biurą. 


Po savaitės Aris jau nebe taip šauniai laikėsi. Nuo tada, kai išėjo, 
Lali nė karto jo neieškojo, o jis, užuot mėgavęsis mintimi, kad 
dabar iki soties turi laiko niekieno netrikdomas sėsti prie kom- 
piuterio ir pasivyti darbų terminus, daugiausia spoksojo pro di- 
džiulius savo buto langus stebėdamas paplūdimyje besibūriuo- 
jančias laimingas šeimas ir klausydamasis džiugaus į pasišiaušu- 
sią jūrą brendančių mauduolių spygavimo. 

Teko sau pripažinti, kad jos ilgisi. Ir ilgisi stipriau, nei galėjo 
įsivaizduoti. Kiek kartų ranka siekė mobiliojo, adresyne susi- 

rado jos numerį, tik išdidumas neleido paspausti skambučio 
mygtuko. Išdidumas sakė, kad tai jis buvo jos paliktas. Vadinasi, 
Lali pirmoji turi paskambinti. Nekankinsiu jos, mąstė Aris. 
Išklausysiu jos atsiprašymų, be žodžių priimsiu atgal, o tada, 
kai pats nuspręsiu, paprašysiu už manęs tekėti. Tegul būna jos 
viršus. 

Tačiau bėgo dienos ir Ario ryžtas ėmė silpti. Tą vakarą, vie- 
nas sėdėdamas dideliame tuščiame savo bute, norėjo su kuo 
nors pasikalbėti apie savo galvosūkį ir paprašyti patarimo. "Ta- 
čiau kad ir kiek laužė galvą, niekaip negalėjo prisiminti tokio 
artimo žmogaus, kuriam būtų galėjęs patikėti šią išpažintį. Pa- 
staruoju metu buvo pernelyg užsiėmęs, kad palaikytų ryšius su 
vaikystės draugais, o prieš dešimtmetį atsisakęs atvykti į Anahi- 
tos laidotuves susigadino santykius su tėvais, broliu ir seserimi. 
Dabar jis skambindavo namo ne dažniau kaip kas mėnesį: kuris 
iš namiškių atsiliepdavo, su tuo ir pasikalbėdavo - ar visi sveiki, 
ar nėra kokių naujienų. Net jeigu atsiliepdavo motina, jos balsas 
skambėdavo šaltai ir abejingai. Ir niekas iš namiškių jam nebe- 
paskambindavo šiaip, be jokios progos. 

Visi manęs atsižadėjo, pagalvojo atsidusęs ir ėmė leistis laip- 
tais į vienišą guolį. Palindęs po antklode ilgai gulėjo susidėjęs 
rankas už galvos ir stebėjosi, kaip iki Lali išėjimo galėjo nutikti, 
kad niekam neužtekdavo laiko. O dabar, kai jos neliko, vakaro 
valandos slinko lėtai lyg kylantis rūkas. 

Kitą rytą, kai prieš akis laukė ilgas tuščias savaitgalis, Aris 
apsisprendė. Nutarė pamynęs išdidumą pirmas pralaužti le- 
dus. Įkvėpęs oro susirado jos numerį ir pirmąkart nenuspaudęs 
skambutį nutraukiančio signalo ėmė laukti, kol bus sujungtas 
su jos numeriu. Tačiau vietoj džiugaus Lali balso, kviečiančio 
skambintoją palikti žinutę, tepasigirdo monotoniškas birbimas, 
reiškiantis, kad numeris nebenaudojamas. 

Pirmąkart po Lali išėjimo Aris pajuto širdį varstančius len- 
p;vučius baimės šiurpuliukus. Iki pat šios dienos jis buvo įsitiki- 
nęs, kad yra tiesiog įveltas į ambicijų grumtynes, ir buvo pasi- 
ruošęs kilniaširdiškai jas pralaimėti. Iki šiol jam nė nedingtelėjo, 
kad Lali galėtų ne juokais nutraukti su juo santykius. 

Aris dar kartą mėgino skambinti jai į mobilųjį, bet išgirdo tą 
patį signalą. Vis stiprėjant panikai ėmė mąstyti, kaip iš tikrųjų 
reikėtų jos ieškoti. Žinojo tik tiek, kad jos tėvai gyvena kažkur 
I)haravio lūšnyno labirinte - kartą pas juos lankėsi, bet dabar 
būtų neatsekęs tos vietos. Tada Aris ėmė karštligiškai galvoti, ką 
pažįsta iš jos draugų. Lali turėjo savą moterišką draugiją, o dau- 
guma jos draugių buvo tokios pat neturtingų tėvų dukterys kaip 
ir ji pati. Ji suprato, kad tai nėra rafinuotos damos, su kuriomis 
būtų galima papietauti „Indigo restorane. Aris nė iš tolo nenu- 
tluokė, kur jų ieškoti. 

Pats ėmė stebėtis, kaipgi atsitiko, kad ketverius metus gyven- 
damas su Lali po vienu stogu jis beveik nieko nežinojo apie jos 
gyvenimą už namų durų. Ar čia yra ir mano kaltės? - negailes- 
lingai klausė savęs, žingsniuodamas į saulėtą savo namų terasą 
ir atgal. 

Galiausiai pats sau pripažino, kad, žinoma, jis irgi dėl to 
kaltas. Bent jau tiek, kad aiškiai leido jai suprasti neturintis jo- 
kio noro bendrauti su jos tėvais. Ir nesistengė bent dėl šventos 
ramybės. Jie nėra blogi žmonės... taip, neturtingi, bet darbštūs 
ir uolūs hinduistai, įdiegę vaikams tvirtas dvasines vertybes ir 
iš menkų savo išteklių didžiulėmis pastangomis suteikę jiems 
išsilavinimą. 

Aris bejėgiškai susmuko krėsle ir pasirėmė galvą rankomis. 
Suvokė iš aukšto žiūrėjęs ne tik į juos, bet ir į tai, ką jie laikė 
gyvenimo pagrindu, - aklą tikėjimą savais dievais, nuolankumą 
ir atsidavimą likimo valiai: visa tai jis niekino. Jie buvo „senoji 

Indija, lygiai kaip ir jo tėvai, šimtmečius viešpatavusios britų 
valdžios išmokyti keliaklupsčiauti. 

Senoji karta, regis, vis dar nesuvokė, kad valdžia pasikeitė 
ir niekam nebereikia lenktis. Žmonių padermė, kuriai jis pri- 
klausė nuo gimimo, atsistojo ant savo kojų ir dabar jai atviri 
visi keliai. 

Ariui norėjosi bėgti nuo senųjų vertybių, kaip jam atrodė, 
pakerpančių sparnus savo išpažinėjams. Sėdėdamas ir žiūrėda- 
mas į tuštumą Aris suprato ant kažko pykstantis. Ant ko? 

Staiga jis išdrįso sulaužyti sau duotą pažadą, kurio laikėsi 
daugybę metų. Susiėmė galvą ir apsiverkė. 


Aris suprato, kad taip lengvai nepamirš ilgų juodų šio savait- 
galio valandų, kai praregėjęs išvydo, koks jis tapo ir kodėl taip 
atsitiko. Nebūtų galėjęs pasakyti, ar apraudojo prarastąją Lali, 
ar save patį ir tą vienišą, piktą savimylą, koks tapo. Su ašaromis 
liedamas širdgėlą savęs klausė, gal jam tiesiog pakriko nervai, 
penkiolika metų kasdien be atvangos kažkur save genant. 

Taip, jis sukūrė klestinčią verslo įmonę ir ji jau duoda mate- 
rialios grąžos. Tačiau suvokė, kad per tą laiką prarado save. 

Pamėgino prisikasti iki priežasčių, dėl ko tapo toks piktas 
ir - dar baisiau - bejausmis, kur dingo užuojauta, kurios jam ka- 
daise širdyje netrūko. Prisiminė tuos laikus, kai mokėsi vienoje 
Anglijos internatinėje mokykloje: prisiminė, kaip į jį žiūrėjo kiti 
berniukai vien dėl to, kad jis indas. Nors Indija jau prieš šešias- 
dešimt metų buvo atgavusi nepriklausomybę, aukštieji britų 
visuomenės sluoksniai nebuvo linkę atsisakyti savo imperinės 
viršenybės prieš buvusius valdinius. 

O blogiausia, kad tėvai šitaip juo didžiavosi. Nors Arį šiur- 
pino britų valdymo padariniai visai indų padermei, pačių indų 

s;monėje buvusių jų šeimininkų kultūra ir tradicijos paliko ne- 
išdildomą žymę. Indams iki šiol svajonių viršūnė yra išleisti savo 
vaiką mokytis į uždarą privilegijuotą britų mokyklą. 

Ir nors Aris suvokė, kad per tuos Anglijoje praleistus pen- 
kerius metus buvo tiesiog priverstas įrodyti esąs ne prastesnis ir 
ne kvailesnis už anglų vaikus, vis dėlto jį ginė ir įgimtas sėkmės 
siekis. Ir dar jis suprato, kad stengdamasis atsikratyti būdingų 
savo tėvynainių savybių tapo toks pat imperialistas kaip tie, ku- 
rie kadaise valdė jo gimtąją šalį. Jis prarado savo indišką sielą. 

Sekmadienio vakarą Aris išėjo iš savo buto ir Džuhu Taros 
kelyje pirmo sutikto praeivio paklausė, kaip rasti artimiausią 
šventyklą. Gėdydamasis išsiduoti prisistatė esąs nevietinis. 

Šventykloje nusiavė batus, atliko reikiamas apeigas ir su- 
kalbėjo maldas - kadaise jam tai buvo taip pat natūralu kaip 
kvėpuoti, o dabar regėjosi keista ir svetima. Atliko ir pūdžos 
apeigas, tik šįkart aukojo ne turto deivei Lakšmei, kurią pasta- 
raisiais metais pagerbdavo per retus savo apsilankymus šven- 
tykloje, bet meilės deivei Parvatei ir visagaliam saugotojui bei 
globėjui Višnui. Paprašė jų atleidimo, ypač už atotrūkį nuo tėvų. 
Ir meldė, kad pas jį grįžtų Lali. 

Jau ramesnis Aris grįžo namo ir išsyk paskambino tėvams. 
Šįkart atsiliepė motina. 

— Sveika, mamut. Aš... 

— Kas nutiko, beta'? 

Vien tai, kad ji iškart pajuto kažką negera, vėl jį pravirkdė ir 
sugniuždė. Aris maldavo jos, tėvo, brolio ir sesers atleidimo. 

— Atleisk man, mamut, labai prašau, - kūkčiojo į ragelį. 

— Sūneli, širdis plyšta tavęs klausantis. Kas gi tau uždavė 
širdį - bene Lali? 


* Sūnau (hindi). 

Aris nuščiuvo. 

— Iš kur Žinai, mamut? 

— Argi ji tau nepasakojo, kad buvo pas mus atvažiavusi prieš 
porą savaičių“ 

— Ne, nepasakojo. 

— Mat kaip. 

— Ką ji sakė, mamut? - paklausė Aris. 

— Sakė... - jis išgirdo Samynos atodūsį, - nebegalinti laukti, 
kada tu sumanysi rimtai įsipareigoti. Įsitikinusi, kad tu per ma- 
žai ją myli, ir bus geriausia, jeigu ji tau paliksianti laisvę. Tu gi 
žinai, pjara, kaip ji norėjo šeimos. 

— Žinau. Ir tikrai ją mylėjau. Ir tebemyliu. Patikėk, mamut. 
Ilgiuosi jos... Kaip noriu, kad grįžtų. Jei žinai, kur ji, perduok jai 
nuo manęs šiuos žodžius. Man... - Ariui užlūžo balsas. 

— Ak, sūnau, man tavęs labai gaila, bet ji pas tave negrįš. 

— Kodėl? 

Išgirdęs savo balsą Aris pamanė kalbantis kaip išpaikintas 
trimetis, kuris negauna mėgstamo žaislo. 

— Kaip gaila, kad kaip tik man tenka tau pasakyti, bet gal ir 
geriau, jei žinosi. Manau, pameni, kad Lali tėvai buvo suradę jai 
jaunikį, tačiau su tavimi susipažinusi ji atsisakė už jo tekėti. 

— Rodos, prisimenu, - Aris jį buvo beveik užmiršęs. - Pus- 
brolis iš Kalkutos apylinkių. Ūkininkas, gerokai už ją vyresnis. 
Lali sakė, kad vien į jį žiūrėti jai šlykštu. 

— Gal šlykštu, o gal ir ne, - dviprasmiškai atsakė Samyna, — 
bet ji vakar už jo ištekėjo. 

Priblokštas Aris neteko žado. 

— Ari, girdi mane? 

— Girdžiu, - vargais negalais atsiliepė jis. - Kodėl? Niekaip 
nesuprantu... 

— O aš suprantu, - ramiai tarė motina. - Lali jau beveik tris- 

dešimt, Ari. Ji neturi nei amato, nei profesijos, kuri ją maitintų, o 
tėvai irgi neturtingi, kad sukrautų jai kraitį. Sakė su tuo pusam- 
Žiu vyriškiu bent jau būsianti saugi ir materialiai aprūpinta visą 
likusį gyvenimą. 

— Ką?! - Aris negalėjo patikėti motinos žodžiais. - Mamut, 
betgi ji sa manim - su manim buvo saugi ir aprūpinta! Aš galbūt 
jai skyriau per mažai laiko, bet materialiai ji visko iš manęs gavo. 

— Taip, bet negavo to, ko jai iš tavęs labiausiai reikėjo, tik tu 
šito nepaisei. To, ko reikia kiekvienai moteriai, ypač Indijoje. 

— Kalbi apie vestuves? - suurzgė Aris. 

— Apie ką daugiau? Pačios Lali žodžiais, jeigu ji tau atsibostų, 
išmestum ją be nieko į gatvę. Kaip tavo meilužė, ji neturėjo jo- 
kių teisių, jokios padėties, jokios nuosavybės... o visa tai be galo 
svarbu, ir tu privalai tai suprasti. 

— O, kad ji būtų man pati tai pasakiusi. 

Aris prikando lūpą. 

— Neabejoju, kad sakė, ir daug kartų, kol galiausiai neteko 
vilties, - Samyna atsiduso. - Sakė, kad tu jos negirdi. Kad jau- 
nystė ir grožis - viskas, ką ji turi. O laikas bėga. 

— Aš... to nesupratau. Patikėk, tikrai nesupratau, mamut. 

— Oji buvo per daug išdidi, kad žemintųsi ir maldautų ją vesti. 

— Mamut, ką man dabar daryti? - paklausė suimtas nevilties. 

— Galbūt pradėti iš naujo? - mėgino ką nors patarti Sa- 
myna. — Ir gal vis dėlto išmokti gautą pamoką. Tačiau Lali tu 
praradai amžiams. 

— Man... aš... man jau metas, turiu darbo. 

— Nepradink... - dar išgirdo sakant motiną prieš paspausda- 
mas mygtuką baigti pokalbį. 

Kitą dieną pirmąkart gyvenime Aris nenuėjo į darbą. Pa- 
skambino naujajam pardavimo vadybininkui Dhirenui, kad 
peršalo ir susirgo. Kelias dienas miegojo it žvėris, kuriam atėjo 

žiemos miego metas. Iš lovos buvo išlipęs tik pavalgyti, atsigerti 
ir suvaikščioti į vonią. Kažkur dingo legenda tapusi jo energija ir 
pamatęs savo atspindį veidrodyje pats sau pasirodė susitraukęs, 
išbalęs, tarsi kas būtų iš jo išplėšęs gabalą esybės. Sugrudusia šir- 
dimi pagalvojo, kad iš dalies taip ir yra. 

Užėjus retoms būdravimo prošvaistėms gulėjo spoksodamas 
į lubas niekaip negalėdamas suprasti, kur dingo ta ugnelė, su 
kuria jis kasdien atkakliai darbavosi penkiolika metų. Į skambu- 
čius iš darbovietės jis neatsakinėjo. Tiesiog neturėjo jėgų. 

Antradienio naktį nusvirduliavo į terasos šviesą ir parimęs 
ant turėklų, žvelgdamas į žemai po kojomis plytintį pasaulį susi- 
mąstė apie savo ateitį. Ir išvydo prieš akis atsivėrusią juodą tuš- 
tumą. Nuleido galvą ant rankų. 

- Lali, kaip aš gailiuosi, - atsiduso. 

Viduje subirbė telefonspynė. Pribėgo prie jos garsiai melsda- 
mas, kad tai būtų ji, ir stvėrė ragelį. 

- Klausau! 

— Beta, tai aš, mama. 

— Užeik, - pasakė iš nusivylimo pats sau tylomis nusikeikęs, 
kad tai ne Lali. 

Ne tik nusivylė, bet ir nustebo - nuo tėvų namų iki Mumba- 
jaus penkios valandos kelio automobiliu. 

— Sūneli... 

Ariui atidarius duris Samyna jau laukė pasiruošusi priimti 
savo vaiką į mylinčios motinos glėbį. 

Tą akimirką Aris pajuto staiga ištirpus visą per dešimt metų 
susikaupusią įtampą ir kartėlį, stovėjo sūpuojamas motinos 
rankų, kūkčiodamas kaip mažas vaikas. 

— Atleisk, mamut, labai prašau. 

- Ari, - Samyna nubraukė sūnui nuo kaktos plaukus ir pa- 
žiūrėjusi jam į akis nusišypsojo, — tu grįžai pas savus, o visa kita 

nesvarbu. Na, kuo nors pavaišinsi seną motinėlę? Ji iš tolimos 
kelionės. 


14 vakarą motinai Aris išsakė pastarosiomis dienomis jį apsė- 
dlusias mintis, išsikalbėjo apie slogias savo nuojautas dėl ateities. 

— Ką gi, pagaliau tu kalbi iš širdies, ne vien tai, kas sukasi 
lavo praktiškoje galvoje, - mėgino bent taip jį guosti Samyna. — 
Visą laiką mąsčiau, kur dingo mano sūnus ir ar kada vėl jį pa- 
matysiu. Tad gera pradžia jau padaryta. Tu išmokai labai svar- 
bią pamoką, Ari: kad būtum patenkintas gyvenimu, vieno gero 
dalyko neužtenka. Pinigai ir sėkmė neatneš laimės, jei širdis 
bus užsklęsta. 

— Tą patį man sakė ir Anahita, kai paskutinįkart ją mačiau, — 
susimąstė Aris. - Ir dar sakė, kad vieną dieną pats tai suprasiu. 

— Tavo prosenelė buvo nepaprastai išmintinga. 

— Tikrai, ir kaip gėda, kad neatvykau paskutinįkart su ja at- 
sisveikinti. 

— Na, jei tiki dvasiomis kaip ir velionė, neabejoju, kad ji yra 
šalia mūsų ir priėmė tavo atsiprašymą. Oi, —- nusižiovavo Sa- 
myna, - pavargau po kelionės, norėčiau numigti. 

— Žinoma, - atsakė Aris ir nuvedė ją žemyn laiptais į vieną iš 
puikiai apstatytų miegamųjų. 

— Kiek daug ploto, ir visame būste tu vienas, - pasakė Sa- 
myna sūnui pastačius jos lagaminėlį. - Bent vieną naktį pail- 
sėsiu be tėvo knarkimo į ausį. Žiūrėk, dar nenorėsiu išvažiuoti! 

— Pasilik, kiek nori, mamut, - pasakė Aris pats nustebintas 
savo pasiūlymo nuoširdumo ir susigėdęs, kad iki šiol dar nebuvo 
pasikvietęs motinos į namus. - Ir ačiū, kad atvažiavai, - padė- 
kojo ją bučiuodamas ir linkėdamas labos nakties. 

— Juk tu mano vaikas, o man buvo neramu dėl tavęs. Ne- 

svarbu, kokiuose rūmuose gyventum ir koks būtum turtuolis, 
visada liksi mylimasis mano pirmagimis. 

Samyna švelniai paglostė sūnui skruostą. 

Žinodamas, kad už kelių metrų miega motina, po valandos 
pats atsigulęs Aris pajuto stebėtiną ramybę. Buvo nuolankiai dė- 
kingas, kad ji nekaltino jo už ankstesnį elgesį ir kad vos išgirdusi 
jį papuolus į bėdą iškart atsirado šalia. O tada pagalvojo apie 
Anahitą - kaip ji šitiek metų nenorėjo tikėti, kad jos pirmagimio 
nebėra tarp gyvųjų. 

Gal motinos tikrai iš prigimties turi šeštąjį jausmą, kuris pa- 
sako, kas nutinka jų vaikams? 

Ario akys užkliuvo už komodos. Jos stalčiuje jau vienuolika 
metų guli taip ir neatversta jo prosenelės gyvenimo istorija. Kad 
ir būdamas vienas, Aris išraudo - lygiai kaip kadaise per prose- 
nelės suteiktą audienciją. 

Tikėjosi - jei Anahita dabar yra šalia, tai išgirs jo atsipra- 
šymą, kad numojo ranka į jam patikėtą rankraštį. Išlipęs iš lovos 
ištraukė stalčių ir išėmė pageltusius lapus. Žvilgtelėjęs į neprie- 
kaištingai dailią rašyseną pamatė, kad rašyta angliškai smulkio- 
mis, gerai įskaitomomis raidėmis. 

Ariui apsunko vokai. Dabar ne metas rankraščiui studijuoti, 
bet jis pasižadėjo pradėti skaityti rytoj. 


Rytą prieš ilgą motinos kelionę namo Aris nusivedė ją papusry- 
čiauti į kavinę. 

— O rytoj jau eisi į darbą? - paklausė Samyna. - Būtų labai 
gerai, šitaip lengviau atitrūktum nuo sunkių minčių negu akli- 
nėdamas po vienišą butą. 

— Tai gražiausia, mamut, - sukrizeno Aris, - vieną minutę 
mane puoli, kad per daug dirbu, o kitą varai į tarnybą! 

- Gyvenime visur turi būti pusiausvyra, ir jos kiekvienas 
lurim siekti. Žiūrėk, šitaip ir rasi laimę, kurios ieškai. Oi, kad 
kiek, būčiau pamiršusi, - Samyna panaršiusi rankinėje ištraukė 
suskaitytą Radjardo Kiplingo knygą „Apdovanojimai ir fėjos“, — 
tėvas prašė ją tau perduoti. Sakė, kad būtinai perskaitytum vieną 
jo mėgstamiausių eilėraščių „Jei“. 

- Gerai, - nusišypsojo Aris. - Žinau tą eilėraštį, bet neskai- 
čiau nuo mokyklos laikų. 

Vos išlydėjęs motiną, išgavusią iš jo pažadą sugrįžus iš kelio- 
nių iškart apsilankyti, Aris nuvažiavo į savo biurą. 

Pasikvietęs į kabinetą Dhireną pasakė jam paliekantis rūpin- 
lis verslo reikalais, kol pats bus išvykęs į Londoną, o toji kelionė 
galinti užtrukti ilgiau, negu pirmiau manęs. 

Po paros jis sėdo į naktinį lėktuvą, skrendantį į Hitrou. 
Nekreipdamas dėmesio į lėktuvo salone rodomus filmus, Aris 
perskaitė tėvo minėtą Radjardo Kiplingo eilėraštį ir ironiškai 
nusišypsojo. Jis suprato, ką tėvas norėjo tuo pasakyti. O tada, 
užsisakęs taurę vyno, iš portfelio išsiėmė prosenelės prirašytų 
pageltusių lapų pluoštą. 


* Anglų literatūros klasiko Rudyardo Kiplingo (1865-1936) garsusis eilėraštis „Jei“ (If) pa- 
rašytas tėvo priesakų sūnui forma: jame linkima nepasiduoti, vyriškai ištverti sunkumus. 

Vaikeli, viską prisimenu. Nuščiuvusio vidurnakčio tyloje men- 
kutis vėjelio dvelksmas būdavo tikra palaima, padedanti tverti 
amžinai kepinantį sausą Džaipuro karštį. Kartu su kitomis mo- 
terų pusės namų gyventojomis ir vaikais dažnai lipdavau ant 
Mėnulio rūmų stogo ir ten visos pasiklodavome guolius. 

Džaipuro miestas įsikūręs lygumoje, apsuptoje rusvų plikų 
kalvų. Vaikystėje maniau, kad gyvenu gražiausiame pasaulio 
kampelyje - tai buvo tarsi pasakų miestas. Pastatai dažyti ža- 
viausiu rausvu atspalviu. Gatvės apkraštuotos kupolais vaini- 
kuotais namais su dailiai drožinėtomis medinėmis langų grote- 
lėmis ir elegantiškomis kolonomis paremtomis verandomis. Ir, 
žinoma, gražiausioje vietoje - Mėnulio rūmai tarp vešlių sodų, 
tarsi miestas mieste. Jų vidus buvo tikras labirintas, banguoto- 
sios arkos vedė į vidinius kiemus, pilnus savų paslapčių. 

Ne tik pats miestas, bet ir jo gyventojai buvo spalvingi: vy- 
rai galvas apsivyniodavo ryškiaspalviais turbanais - geltonais, 
fuksijų ar rubino raudonio. Mėgdavau iš aukštai į juos Žiūrėti 
įsitaisiusi vienoje iš rūmų terasų gatvės pusėje ir lygindavau su 
skruzdėlėmis, be atvangos zujančiomis savais keliais. 

Savo rūmuose vidury stebuklingo miesto, tarp aukščiausių 

to krašto didžiūnų, lengvai įsivaizduodavau esanti princesė, kaip 
ir daugelis mano žaidimų draugių. 

Tik, aišku, nebuvau jokia princesė. 

Iki devynerių metų gyvenau tarp žmonių tose gatvėse, dabar 
besidriekiančiose po mano kojomis. 

Mano motina Tyra buvo senos baidhų (taip indai vadina ži- 
niuones ir vaistytojas) giminės palikuonė. Priimdama žmones, 
iš viso miesto pas ją ateinančius patarimo ir pagalbos, nuo ma- 
žumės sodindavosi mane šalia. Mažučiame sodelyje už namo ji 
augino gardžiakvapes žoleles ajurvediniams gydalams, ir daž- 
nai ją matydavau ant šilnodos' grūdant gugulu“, mandžysthą““ 

ar gokhru“" vaistams gaminti. Lankytojus, regis, tai veikė rami- 
namai ir jie išeidavo laimingesni, širdyje tikėdami, kad sugrįš 
didžioji meilė, išnyks auglys arba nepraėjus nė mėnesiui pavyks 
pradėti vaiką. 

Kartais į namus pasibeldus moteriškosios giminės lankyto- 
jai, mama liepdavo mūsų tarnaitei išsivesti mane kelias valandas 
pasivaikščioti. Ilgainiui pastebėjau, kad šį nurodymą ji duodavo 
tada, kai atėjusi moteris iš baimės perkreiptu veidu įsitaisydavo 
ant pagalvėlių galiniame kambaryje. 

Žinoma, tada nesupratau, kuo mano motina padėdavo toms 
moterims, bet dabar jau žinau. Ji padėdavo besilaukiančioms 
nelaukiamų kūdikių. 

Vaikeli, galbūt sakysi, kad toks darbas dievų akyse yra nuo- 
dėmė. Šituo reikalu paprastai ateidavo arti dešimt vaikų turin- 
čios moterys (kitų būdų išvengti gimdymo tais laikais Indijoje 
nebuvo) iš tokių vargingų šeimų, kad dar vienos burnos jos 


* Akmeninė plokštelė su akmeniniu grūstuvėliu maisto produktams trinti. 
** Mira (skr.). 

sis Širdžialapė raudė (skr.). 

**** Kibioji pedalija (skr.). 

liesiog neišmaitintų. Ir atvirkščiai - motina taip pat padėdavo 
kūdikiams ateiti į šį pasaulį. O kai paūgėjau, imdavo ir mane 
į pagalbininkes. Pirmąkart pamačiusi gimstant kūdikį, prisipa- 
žinsiu, užsidengiau akis, bet akys pripranta prie visko, ypač prie 
prigimtinių dalykų, ir pradedi žiūrėti į juos kaip į stebuklą. 

Kartais mes su motina sėsdavom raitos ant žemaūgio ar- 
kliuko, kurį tėvas laikė užmiesčio arklidėse, ir jodavom į kaimus 
šalia Džaipuro. Kaip tik tada sužinojau, kad ne visi vaikai gyvena 
rausvame pasakų mieste su mylinčiais tėvais ir kas vakarą lau- 
kiančia vakariene. Per tas iškylas prisižiūrėjau baisybių: pama- 
čiau, kokį skurdą, ligas, badą ir kančias tenka kęsti žmogiškoms 
būtybėms. Jau ankstyvoje vaikystėje supratau, kad gyvenimas 
neteisingas. Šią pamoką išmokau visam gyvenimui. 

Mano mama, kaip ir visi hinduistai, buvo labai prietaringa, 
nors tėvas dažnai šaipydavosi, esą jos prietaringumas dar toliau 
pažengęs. Kartą, kai man buvo šešeri, susiruošėm keliauti į Holi 
šventę už dviejų šimtų mylių — tai didžiulės linksmybės, per 
kurias visi stengiasi kuo gausiau vieni kitus apiberti spalvotais 
milteliais. Dienai pasibaigus visi nuo galvos iki kojų būna išmar- 
ginti visomis vaivorykštės spalvomis. 

Tądien išėję iš namų pasukom keliu, vedančiu į geležinkelio 
stotį, iš kurios turėjome pradėti kelionę. Staiga tiesiai mums prieš 
akis praskrido balta pelėda: mama persigandusi ūmai sustojo. 

— Viskas, nebevažiuojam, - pasakė ji mudviem su tėvu. — 
Grįžkim. 

Tėvas, pripratęs prie motinos prietaringumo ir norėdamas 
per Holi aplankyti giminaičius, nusišypsojo ir papurtė galvą. 

— Ne, mano pjari, tiesiog pro mus praskrido mielas gražus 
paukštis. Tai nieko nereiškia. 


* Viena svarbiausių hinduistų metinių švenčių, dar vadinama Didžiąja pavasario švente. 

Tačiau motina apsisukusi ant kulno jau drožė atgal į namus. 
Nepaisydama tėvo protestų, ji griežtai atsisakė jam paklusti. 
Taigi tą savaitgalį visi trys sėdėjom namie, o mudu su tėvu rūš- 
kanais veidais galvojom apie pusbrolius, dėdes ir tetas, už šimtų 
mylių visus kartu švenčiančius Holi. 

Tačiau rytojaus dieną išgirdome apie tuos kraštus nusiaubu- 
sius potvynius. O nuo traukinio, į kurį ketinome lipti, svorio su- 
griuvo tiltas. Traukinį su visais keleiviais prarijo ūžiantys raudoni 
purvini vandenys. Šimtas sielų iš mūsų miesto namo negrįžo. 

Po šio įvykio net tėvas ėmė rimčiau žiūrėti į motinos nuo- 
jautas. Man paūgėjus motina ėmė mane mokyti, kaip sutaisyti 
paprastus vaistus nuo kosulio, peršalimo ir meilės kančių. Viską 
mokė daryti pagal mėnulio kalendorių: kas mėnesį būdavo tam 
tikras laikotarpis, per kurį paruošti gydalai buvo stipresni. Mo- 
tina paaiškino, kad mėnulis mums, moterims, teikia moteriškų 
galių. Ir kad gamta, kurią dievai sukūrė žmonėms apsirūpinti 
viskuo, ko reikia, yra didžiausia galybė pasaulyje. 

— Vieną dieną, Ani, išgirsi tau giedančias dvasias, - pasakė 
paguldžiusi mane nakčiai ir apkamšydama antklode. - Tada ga- 
lutinai ir sužinosime, ar būsi paveldėjusi mūsų giminės dovaną. 

Tąkart nesupratau, apie ką ji kalba, bet vis tiek pritariamai 
linktelėjau. 

— Taip, madži, - atsakiau, o ji bučiuodama palinkėjo man 
labos nakties. 

Žinojau, kad mano giminė iš motinos pusės laikė jos sutuok- 
tinį žemesniu už ją. Motina buvo aukštos kastos palikuonė. Ji 
buvo Džaipuro maharani antros eilės pusseserė, nors, tiesą sa- 
kant, man atrodė, kad visi mano pažįstami Indijoje buvo mūsų 
ar kokių nors mūsų pažįstamų pusbroliai ir pusseserės. Dvejų 
metų ji buvo sužadėta su turtingu savo pusbroliu iš Bengalijos, 
bet jis lyg tyčia būdamas šešiolikos apsirgo maliarija ir galiausiai 

mirė. Kol motinos tėvai ieškojo jai kito deramo jaunikio, ji per 
Navratri šventę susipažino su mano tėvu ir jie užmezgė slaptą 
meilės ryšį, kuris pasireiškė išimtinai paslapčia perduodamais 
laiškais. 

Kai mano seneliai pranešė suradę dukteriai aukštakilmį, tik 
daug vyresnį - penkiasdešimtmetį jaunikį, norintį imti mano 
motiną kaip trečiąją žmoną, ji pagrasino pabėgsianti iš namų, 
jeigu tėvai neleisią tekėti už jauno gražaus mano tėvo. Nežinau, 
kokius sunkumus teko įveikti mano tėvams, kad galų gale susi- 
liktų, - pasakojimai apie tai jau prieš man gimstant buvo tapę 
šeimos legenda, tačiau galiausiai mano seneliai, kad ir nenoro- 
mis, sutiko išleisti dukterį už širdies išrinktojo. 

- Tavo seneliams pasakiau, kad jų dukters neapipilsiu nei 
rubinais, nei perlais ir nepastatysiu jai rūmų, bet ji visada bus 
apgaubta mano meilės, - sakė man tėvas. - Ir tu, mano beti“, 
prisimink, kad už laimę mylėti ir būti mylimai galima atiduoti 
visus maharadžos turtus. 

Mano tėvas Kamalešas buvo visiška motinos priešingybė. 
Jis buvo filosofas, poetas ir prozininkas, garsaus poeto ir vi- 
suomenės veikėjo brahmano Rabindranatho Tagorės idėjų ša- 
lininkas. Uždirbtą menką algą tėvas išleisdavo pragyvenimui ir 
kas mėnesį spausdinamai brošiūrai, kurioje reikšdavo radika- 
lias pažiūras, ypač susijusias su britų okupacine valdžia Indi- 
joje. Jis buvo savarankiškai puikiai išmokęs anglų kalbą ir, tu- 
rint omenyje jo politines pažiūras, tenka laikyti likimo ironija, 
kad finansavo savo kūrinių leidybą iš pamokų aukštakilmiams 
indams, norintiems bendrauti su to paties luomo britais jų 
gimtąja kalba. 


* Hinduistų šventė deivės Durgos garbei. 
** Duktė (hindi). 

Jis mokė ir mane, savo dukterį, - ne tik anglų kalbos, bet ir 
daugelio kitų dalykų, nuo istorijos iki gamtos ir tiksliųjų mokslų. 
Kitos indų mergaitės mokėsi siuvinėjimo meno ir maldų Šivai, 
reikalingų susirasti gerą ir malonų vyrą, o aš skaičiau Čarlzo 
Darvino „Apie rūšių kilmę“ ir mokiausi matematikos. Be to, 
būdama aštuonerių mokėjau jodinėti be balno - lekiančią raitą 
miesto pakraščių dykrose tėvas ragindavo joti dar greičiau ir jį 
pavyti. Kaip ir daugelis mažų mergaičių, dievinau tėvą ir nė- 
riausi iš kailio, kad tik jam įtikčiau. 

Taigi turėdama radikalių pažiūrų tėvą, kuris viską matavo 
logika, ir motiną, kuri kartą savo ir vyro miegamajame pama- 
čiusi šikšnosparnį iškvietė į namus odžhą' piktosioms dvasioms 
išvaryti, nuo mažens buvau pažįstama su neįprasta pasaulėžiūrų 
įvairove. Daug ką paveldėjau iš abiejų tėvų, tačiau turėjau ir kai 
ką grynai savo. 

Kartą priklaupęs ant kelio tėvas guodė mane gatvėje pa- 
mačiusią berniukus mušant leisgyvį iš bado šunį - šluostyda- 
mas man ašaras, suėmęs už smakro pakėlė veidą, kad į jį pa- 
žiūrėčiau. 

- Ani, brangi dukrele, turi jautrią širdį, kuri užgauta muša 
garsiau už šimtą tablų . Kaip ir tavo tėvas, neapkenti neteisybės 
ir renkiesi teisingumą. Bet neapsigauk, dukrele, nes žmonės 
nėra tokie paprasti, jų sielos dažniau ne juodos ir ne baltos, o 
pilkos. Ten, kur tikėsiesi rasianti gėrį, rasi ir blogio. O tai, kas 
atrodys bloga, gali turėti ir šį tą gera. 


* Viena iš brahmanų pokasčių. 
** Indiškas būgnas. 

Kai man buvo devyneri, kilus šiltinės epidemijai, per musonų 
sezoną nusiaubusiai mūsų miestą, staiga mirė tėvas. Negelbėjo 
nė gydalai iš gausaus motinos arsenalo. 

— Tiesiog jam atėjo metas, pjari, mačiau, kad atėjo, ir vis- 
kas, - pasakė man motina. 

Kiek įmanydama stengiausi perprasti, kaip ji gali taip ramiai 
priimti tėvo mirtį. Kaukiau lyg paklaikusi prie bežadžio jo kūno, 
o ji neišliejo nė ašarėlės, rami ir tyli sėdėjo šalia. 

— Ani, kai ateina metas ir žmogų pašaukia iš šio pasaulio, 
jam tenka išeiti, - ramino ji mane. - Ir nieko čia nepadarysi. 

Man visiškai netiko jos požiūris. Spiegdama spardžiausi ne- 
norėdama skirtis nuo tėvo kūno, užkelto ant laidotuvių laužo. 
Prisimenu, kaip mane jėga nuo jo atplėšė, svamiui pradėjus 
giedoti, ir padegė šiaudinį mirusiojo gultą. Pakilus aitriems dū- 
mams nusisukau ir įsikniaubiau į motinos sijoną. 

Po tėvo mirties nelabai iš ko turėjom gyventi. Džaipuro ma- 
harani, kaip mamos pusseserė, pasiūlė mums savo namų pas- 
togę. Taigi abidvi su mama iš savo mielų namelių mieste persi- 
kraustėm į Mėnulio rūmų zananą - moterų pusę. 

Zananoje, atskirtos nuo vyrų giminės, kartu gyveno visos 
rūmų moterys. Nes, be abejo, tais laikais visos moteriškosios ly- 
ties atstovės nuo pat paauglystės turėjo laikytis pardos tradicijos. 
Be sutuoktinio ir artimiausių giminaičių, jokiam kitam vyrui 
nebuvo galima matyti mūsų veido. Net jei susirgdavome, gydy- 
tojas turėjo nustatyti ligą iš už širmos. Jei išeidavome į viešumą, 
veidą ir visą kūną turėdavome aklinai apsigobti skraistėmis. Da- 
bar negaliu patikėti, kad taip buvo iš tikrųjų, o tada atrodė, kad 
nė negalėtų būti kitaip, tai buvo tiesiog kasdienybė. 

Persikrausčiusios ne iškart pripratome prie zananos klege- 
sio ir erzelio. Savo namuose turėjome tarnaitę ir samdėmės ber- 
niuką sodui prižiūrėti. Tačiau jiems išėjus likdavome tik trise, o 

kai norėdavome atsiskirti nuo pasaulio, užsirakindavome lauko 
duris. Rūmuose laukė visai kitas gyvenimas. Gyvenome visu 
dideliu būriu, kartu valgėme ir miegojome. Kartais ilgėdavausi 
senųjų savo namų tylos ir nuošalumo, kur galėdavau užsidaryti 
savo kambaryje ir niekieno netrikdoma pasinerti į skaitomos 
knygos pasaulį. 

Tačiau gyvenimas dideliame būryje turėjo savų pranašumų. 
Man niekada netrūko žaidimų draugių, nes zananoje gyveno 
daug mano amžiaus mergaičių. Visada būdavo kam su manimi 
žaisti triktraką arba man dainuojant akompanuoti styginiu ins- 
trumentu vyna. 

Mano žaidimų draugės buvo mandagios, dailių manierų 
vietos kilmingųjų dukterys. Bet čia man baisiai trūko vieno da- 
lyko - ankstesnių pamokų. Tik apsigyvenusi rūmų moterų pu- 
sėje supratau, koks vis dėlto pažangus buvo mano tėvas, pradė- 
damas mane lavinti. 

Ne kas kitas kaip jis mane praminė Ani - visas mano var- 
das, Anahita, reiškia „gražnos įsikūnijimas“. Visada maniau, kad 
tas vardas man netinka. Galėjau pasigirti mokslingumu (ir bet 
kurią bendraamžę pralenkti žirgų lenktynėse), bet mergaitiškai 
gražintis menkai temokėjau. Moterų pusėje dažnai matydavau, 
kaip kitos gyventojos puoselėjo savo grožį ir dabindamosi prieš 
veidrodį ilgas valandas derindavo sijono spalvą prie stuomens - 
Radžastano provincijoje nebuvo vilkimi tradiciniai sariai. 

Beveik visos princesės ir dauguma kilmingų jų pusseserių 
buvo sužadėtos su tais, kurie jų tėvams atrodė tinkami į jauni- 
kius. Nors buvau kilusi iš aukštos kastos, bet gimusi neturtin- 
goje šeimoje. Tėvas paliko mažai turto, žinojau, kad ir motina 
man nesukraus kraičio. Nė vienam pageidaujamam sužadėtiniui 
nebuvau viliojantis laimikis ir motina tebenaršė giminės medžio 
atžalas ieškodama tokio, kuris norėtų mane vesti. Aš dėl to nei 

nusivyliau, nei susirūpinau - tiesiog įsidėmėjau tėvo žodžius, 
pasakytus mano motinos tėvams prašant jų dukters rankos. 

Norėjau rasti savo meilę. 

Sulaukusi vienuolikos ir daugiau kaip metus išgyvenusi za- 
nanoje, ėmiau skinti savo mokslų ir jodinėjimo įgūdžių vaisius. 
Maharani mane pasirinko į kompaniones savo vyriausiajai duk- 
teriai princesei Zamyrai. 

Nors princesės kompanionės pareigos suteikė man naujų 
privilegijų ir leido imtis įdomios naujos veiklos, pavyzdžiui, ly- 
dėti princesę į medžioklę arba lankytis tokiose rūmų patalpose, 
į kurias iki tol man buvo uždrausta eiti, vis dėlto neprisimenu, 
kad tai būtų buvęs laimingas metas. 

Zamyra buvo išlepinta, sunkaus būdo mergaitė. Jei žaisda- 
vom kokį žaidimą ir ji pralaimėdavo, apsipylusi ašaromis bėg- 
davo pas motiną skųstis, kad ją apgaudinėju. Mano kalbinama 
angliškai, kaip buvo liepta jos motinos, ji užsikimšdavo ausis 
ir neklausydavo. O jei kartais išdrįsdavau ją aplenkti per rytinį 
jodinėjimą, įniršusi apsibliaudavo ir visą dieną dėdavosi manęs 
nematanti. 

Ir viena, ir kita supratome, kur šuo pakastas, - nors ji buvo 
princesė, iš prigimties aš buvau apdovanota tam tikrais gabu- 
mais, kurių jai trūko. Dar blogiau, kad visiems krito į akis mano 
liaunumas ir gražus sudėjimas, nors visai nebuvau linkusi savęs 
puoselėti. O Zamyra negalėjo pasigirti nei vienu, nei kitu. 

— Madži, - verkdavau apsikabinusi motiną, šluostančią man 
ašaras. - Zamyra manęs nekenčia! 

— Ji tikrai sunkus vaikas. Betgi žinai, pjari, ne ką čia paveiksi. 
Negi pačiai maharani sakysim, kad tau nepatinka jos vyriausioji 
duktė? Pasistenk, kiek įmanoma, - meldė motina. - Tau garbė, 
kad buvai pasirinkta, ir, neabejoju, vieną dieną ką nors iš to lai- 
mėsi. 

Kaip visada motina neklydo. 1911 metais Indijos kunigaikš- 
tystėse kilo didelis sujudimas. Praėjusiais metais mirė Indijos 
imperatorius Eduardas. Naujuoju karaliumi tapo jo sūnus Jur- 
gis V, birželį oficialiai karūnuotas Anglijoje. O gruodžio mėnesį 
Delyje įvyko didysis Karūnavimo durbaras', į kurį buvo su- 
kviesti visos Indijos kunigaikščiai. Ir aš, kaip princesės Zamy- 
ros kompanionė, buvau įtraukta į milžinišką jos tėvo, Džaipuro 
maharadžos, palydą. 

Motina nenustygo iš jaudulio. 

— Ani, - kalbėjo suėmusi rankomis man veidą ir iš viršaus 
žvelgdama į akis, - kai gimei, aš pagal paprotį paprašiau astro- 
logo sudaryti tavo horoskopą. Ir kaip manai, ką išpranašavo 
žvaigždės? 

Papurčiau galvą. 

— Neįsivaizduoju, madži, - ką gi jos išpranašavo? 

— Ogi tai, kad vienuolikos tau nutiks šis tas nepaprasta. Su- 
tiksi kažkokį žmogų, kuris pakeis visą tavo gyvenimą. 

— Tikrai neįtikėtina, - pagarbiai atsakiau. 

Ir tik dabar, rašydama šį pasakojimą, žvelgdama į praeitį ma- 
tau, koks buvo teisus tas astrologas. 


* Čia - iškilmingas priėmimas (hindi). 


Neįmanoma apsakyti Karūnavimo durbaro spindesio ir didy- 
bės. Artėjant prie lygumos, kur buvo įrengtas Karūnavimo par- 
kas - palapinių miestas Delio pakraštyje, - atrodė, kad visa In- 
dija traukia į tą pačią vietą. 

Kartu su Zamyra ir jaunesniosiomis princesėmis pagal 
pardos reikalavimus įsitaisiusios palankinuose ant didžiulių 
dramblių maharani svitoje, žvilgčiojome į lauką pro palankinų 
užuolaidas. Dulkėti vieškeliai buvo užkimšti visų įmanomų rū- 
šių transportu: nuo vieno iki kito kelkraščio grumdėsi dviračiai, 
prakaitu pažliugusių jautukų traukiami visokio gero prikrauti 
vežimaičiai, automobiliai ir drambliai. Visi, kas gyvas, - turtuo- 
liai ir vargšai — traukė į Karūnavimo parką. 

Kiekvienam maharadžai buvo pastatyta po atskirą palapi- 
nių stovyklą, kiekviena jų buvo aprūpinta vandeniu ir elektra. 
Mums atsidūrus savo stovykloje mane apstulbino prabangiai 
įrengtos moterų patalpos. 

— Turim net vonią! - šūktelėjau Zamyrai stebėdamasi šiuo- 
laikiniais stebuklais, leidžiančiais neribotą laiką tenkinti mūsų 
reikmes. 

Zamyrai jie nepadarė tokio įspūdžio. Įveikėm tolimą kelią, o 
ji prastai pakeldavo keliones. 

— Kur mano pūdžos dėžutė? - rėkavo ant kambarinių, kraus- 
tančių keliondėžes, - šių buvo be skaičiaus, - iš rūmų atsiga- 
bentas karališkosios šeimos moterų. - Kokia šiurkšti patalynė, - 
raukėsi riebiais pirštais braukdama per savo lovos skalbinius. - 
Pervilkit kitais užvalkalais! 

Manęs neišgąsdino Zamyros irzlumas. Pagelbėjusi kambari- 
nėms iškraustyti atsigabentą mantą ir rūpestingai jų priežiūrai 
palikusi Zamyrą vonios kambaryje, išėjau į lauką apsižvalgyti. 
Mūsų stovyklą supo išpuoselėti nuostabaus grožio sodai, nak- 
ties dangus buvo apšviestas milžiniško parko žiburių. Tolumoje 
staiga iššovė fejerverkai — besisukantys spalvų dervišai; aitrūs 
dūmai maišėsi su ore tvyrančiais tirštais smilkalų aromatais. 
Girdėjau kažkur trimituojant dramblius ir ausį glostančius si- 
tarų stygų garsus. 

Tai buvo tyros, nedrumsčiamos laimės akimirka. Kelių 
kvadratinių mylių plote buvo susirinkusios visos aliai vienos In- 
dijos kunigaikštystės. Šiame parke įsikūrusią tūkstantinę minią 
sudarė garbingiausi, galingiausi ir mokyčiausi šalies žmonės. O 
kartu su jais buvau ir aš, Anahita Čavan. 

Pakėlusi akis į dangų kreipiausi į savo tėvą. 

— Aš čia, tėti, aš čia, - džiugiai pakalbinau jį. 

Ką ir kalbėti, šitaip glaudžiai susirinkę šalies didieji suskato 
varžytis, kas ką pranoks. Kiekvienas maharadža stengėsi kuo 
prabangiau išpuošti savo stovyklą, pasipuikuoti kuo gausesne 
palyda ar dramblių vilkstine. Kunigaikščiai kėlė vis prašmatnes- 
nes vaišes ir pokylius. Padėdama Zamyrai puoštis prieš jos mo- 
tinos ir tėvo rengiamą pirmąjį pokylį mūsų stovykloje, mąsčiau, 
kad už tuos rubinus, deimantus, smaragdus ir perlus, kuriais 
puikavosi didieji kunigaikščiai ir jų žmonos, galėtum nusipirkti 
pusę pasaulio. Visi jautė didžiulį pakilimą. 

— Šįvakar ateis aštuoniolika kunigaikščių su savo maha- 

rani! - tarė Zamyra, ant putlaus riešo užsismaukusi auksinę apy- 
rankę. - Madži sakė, kad bus ir to princo, kuriam esu pažadėta, 
tėvas. Kuo gražiau mane papuošk. 

— Žinoma, o kaipgi, - sutikau. 

Galiausiai keturios maharadžų žmonos su svarbiausiomis 
palydovėmis išėjo ir įsitaisė už pardos širmos pažiūrėti į savo 
sutuoktinius ir svečius vyrus, susirinkusius į didijį priėmimą 
prieš pokylį. Mes, likusios zananoje, lengviau atsikvėpėme, kad 
visos mūsų ponios išėjo puikiai nusiteikusios, ir ėmėme ruoštis 
netrukus sutikti viešnias su vaikais, kurios turėjo vakarieniauti 
kartu su mumis atskirai nuo vyrų. 

Vakarui traukiant į naktį, moterų pusės priėmimų palapinėje 
knibždėjo visas tuntas viešnių su savo atžalomis. Nuostabos pil- 
nomis akimis stebėjau, kaip mūsiškės maharani pasitinka į sve- 
čius atvykusių maharadžų žmonas. Vienuolikos metų vaikui tos 
moterys buvo stačiai pasakų būtybės: oda įtrinta aliejais, iškve- 
pinta ir dailiai išpiešta chna raštais, ant kaklo - paukščių kiauši- 
nių dydžio perlai, žėrintys apgalviai inkrustuoti rubinais ir sma- 
ragdais, į šnerves įsegti neįkainojami deimantai. Jų vaikai buvo 
lygiai taip pat prašmatniai išpuošti - net trimečiai berniukai ir 
mergaitės nuo galvos iki kojų spindėjo auksu, akį traukė puikių 
meistrų darbo įmantrūs papuošalai apie gurnelius ir ant kaklo. 

Pamenu, kokį įspūdį man padarė šis reginys, bet kartu ir 
trikdė. Buvau priblokšta vienoje vietoje matydama šitiek turto, 
kurio savininkėms naudotis juo atrodė savaime suprantama, ir 
tuo pat metu puikiai žinodama, kiek mūsų šalyje vargstančių ir 
badaujančių. 

Tačiau nieko negalėjau padaryti, tik išsižiojusi žiūrėti vyks- 
tantį spektaklį. 

Juk štai šiame sambūryje turėtų išsipildyti astrologo, gimimo 
dieną sudariusio mano horoskopą, pranašystė. Žmonės beveik 

niekada nepastebi laimę žadančių, visą gyvenimą aukštyn ko- 
jom apversiančių akimirkų. Ir šįkart tai įvyko be fanfarų. 

Tyliai sėdėjau zananos priėmimų palapinės kamputyje ir 
vogčiomis nudūlinau palapinės angos link įkvėpti gryno oro. 
Atkėlusi uždangą iškišau galvą į lauką ir veidą paglostė švelnus 
vėjelis. Pamenu, kaip žvelgdama į begales žvaigždžių dangaus 
skliaute šalia išgirdau kažkieno balsą. 

— Atsibodo? 

Atsigręžusi pamačiau greta stovinčią mergaitę. Iš keliskart 
aplink kaklą apsuktų perlų karolių ir tankius banguotus jos 
plaukus puošiančio smulkaus darbo tviskančio apgalvio supra- 
tau, kad tai turtingų ir įtakingų žmonių duktė. 

— Ne ne, kaip gali atsibosti. 

— Tai aišku, kad gali! Pati matau, kad tau nuobodu - man 
irgi. 

Įveikdama drovumą išdrįsau pakelti į ją akis. Kelias sekun- 
des dėbsojom viena į kitą tarsi mėgindamos įžiūrėti, kas sukasi 
kitos galvoje. 

— Eime į lauką pasidairyti? - pakvietė ji mane. 

— Negalima! - atsakiau persigandusi. 

— Kodėl? Viduje šitiek moterų, niekas mūsų nepasiges. 

Neįprasto šviesiai rusvo atspalvio jos akys su gintariniais taš- 
kučiais kurstydamos žvelgė į mane. 

Giliai įkvėpiau suprasdama, kad laukia bėda, jei kas pastebės 
mane dingus. Tačiau nepaklusdama sveikam protui pritariamai 
linktelėjau. 

— Laikykimės šešėlyje, antraip mus tikrai pastebės, - sukuž- 
dėjo ji. - Eime. 

Ir paėmė mane už rankos. 

Iki šiol pamenu ilgų laibų jos pirštų prisilietimą. Pažvelgusi į 

rusvas akis pamačiau jose žybtelint šelmišką ugnelę. Mano pirš- 
lai sugniaužė jos pirštus ir mūsų delnai susiglaudė. 

Lauke naujoji mano draugė mostelėjo į kitą stovyklos pusę. 

— Matai? Ten puotauja susirinkę maharadžos. 

Aplink pagrindinę durbaro palapinę stiklo indeliuose degė 
tūkstančiai žvakių, apšviečiančių tamsius svetimų kraštų me- 
(žių ir gėlių pavidalus. 

Nepajutau, kaip kartu su ja patraukiau to reginio link, baso- 
mis kojomis braukdama švelnią žolę. Mano draugė, regis, pui- 
kiai žinojo kelią ir netrukus atsidūrėme šalia didžiulės palapi- 
nės. Palei jos kraštą mergaitė vėl nėrė į šešėlį, kad niekas mūsų 
nepastebėtų. Paskui atsiklaupusi ant žemės kilstelėjo sunkų au- 
deklą. Pasilenkusi pridėjo akį prie plyšelio. 

— Būk gera, atsargiai, kad kokios, mus pamatys, - maldavau jos. 

— Kas gi žiūrės į žemę, - sukikeno mergaitė ir aukščiau kils- 
telėjo audeklą. - Eikš, parodysiu savo tėvą. Man jis gražiausias 
iš visų maharadžų. 

Mergaitė pasislinko, kad galėčiau priklaupti toje pat vietoje, 
ir suėmusi storą audeklą žvilgtelėjau pro plyšį. 

Viduje pamačiau daugybę brangakmeniais puoštų didelių 
vyriškų pėdų ir daugiau nieko. Bet nenorėjau nuvilti savo nau- 
josios draugės. 

— Oho! Tikrai įspūdinga. 

— Pažiūrėk į kairę ir pamatysi mano tėvą. 

— Taip taip, - kalbėjau akimis rydama užkulnių eilę, - matau jį. 

- Turbūt jis gražesnis už tavo tėvą! - žybtelėjo į mane akimis. 

Supratau, kad toji mergaitė mane laiko tokia pat princese, o 
I)žaipuro maharadžą - mano tėvu. 

— Mano tėvas miręs, jo čia nėra. 

Mano ranką vėl spustelėjo šilta rusva plaštaka. 

— Kaip gaila, atleisk. 

— Nėra už ką, ačiū tau. 

— Kuo tu vardu? - paklausė ji. 

— Anahita, bet visi vadina mane Ani. 

— O aš Indira, bet savi vadina mane Indi. 

Ji nusišypsojo. O tada kniūbsčiomis išsitiesė ant žemės ir pa- 
rėmė smakrą rankomis. 

— Tai kas tu? - paklausė. Žibančiomis akimis smalsiai ėmė 
mane apžiūrinėti kaip tigrė. - Tu daug gražesnė už kitas Džai- 
puro princeses. 

— Oi ne, aš ne princesė, - pataisiau ją. - Mano mama - Džai- 
puro maharani antros eilės pusseserė. Prieš dvejus metus mirė 
mano tėtis ir dabar mes gyvename Mėnulio rūmų zananoje. 

— Oaš, deja, - ji kilstelėjo antakius, - esu princesė. Jauniausia 
Koč Biharo maharadžos duktė. 

- Ir tau nepatinka būti princese? - abejodama pasiteiravau. 

— Visai ne, - Indira atvirto aukštielninka, susidėjo rankas 
už galvos ir įsižiūrėjo į žvaigždes. - Manau, norėčiau būti tigrų 
tramdytoja cirke. 

Sukikenau. 

— Nesijuok, - sudraudė ji, - aš rimtai. Mama sako, kad iš ma- 
nęs netikusi princesė. Vis išsimurzinu ir įsiveliu į kokią bėdą. Jau 
ėmė svarstyti, ar neatidavus manęs į kokią Anglijos internatinę 
mokyklą, kad ten išmokčiau deramų manierų. Pasakiau, kad jei 
išsiųs, pabėgsiu. 

— Na ir kodėl? Norėčiau pamatyti Angliją. Niekada niekur 
nebuvau iškeliavusi, - svajingai pasakiau. 

— Tai ir džiaukis. Mes nuolat keliaujam tai šen, tai ten. Ma- 
tai, mama labai mėgsta Žmonėtis ir visą sezoną tamposi mus po 
Europą. Kaip norėčiau visada būti mieluose mūsų rūmuose ir 
prižiūrėti savo gyvulėlius. Jei negalėsiu būti tigrų tramdytoja, 
tapsiu dramblių varove ir gyvensiu su savo globotiniais. Žinok, 

Liu Anglija nepatiktų. Tai pilkas, šaltas ir ūkanotas kraštas, 
visa mūsų šeima galiausiai ten peršąla, ypač tėtis, - Indira atsi- 
duso. - Garbės žodis, bijau dėl jo sveikatos. Moki angliškai? — 
paklausė ji. 

Ėmiau suprasti, kad jos mintys kaip drugeliai nuolat lakioja 
nuo vieno žiedo prie kito. 

— Moku. 

Indira mikliai pakilo nuo žemės, atsisėdo po savim pasiki- 
šusi kojas ir padavė man ranką. 

— Sveika, kaip laikaisi? - pasakė puikiai parodijuodama 
striuką anglišką tarseną. - Baisiai malonu su tavim susipažinti. 

Padaviau jai ranką ir mūsų delnai vėl susiglaudė. 

— Tai man malonu su tavim susipažinti, - atsakiau ir žiūrėda- 
mos į akis toliau spaudėm viena kitos ranką. 

Tada abi atvirtom ant žolės ir ėmėm net kratydamosi kvatoti. 
Kai aprimom, susigriebiau, kad turim grįžti į savo stovyklos mo- 
terų pusę, kol dar niekas mūsų nepasigedo. Atsistojau. 

— Kur eini? - paklausė ji manęs. 

— Atgal į mūsų palapinę. Abiem mums klius, jei kas pamatys, 
kad pasprukom. 

— Et, - lengvapėdiškai atsiliepė Indira, - aš pratusi įkliūti. 
Tiesą sakant, nieko kito iš manęs niekas ir nesitiki. 

Norėjau jai pasakyti, kad, būdama ne princesė, o viso labo 
vienos princesės įnamė ir išlaikoma jos kompanionė, tokio at- 
laidumo kaip ji nesulauksiu. 

— Pabūnam dar penkias minutes, gerai? - meldė ji. - Pala- 
pinėje taip nuobodu ir tvanku. Klausyk, - tęsė ji, - už ko tave 
ruošiasi ištekinti? 

— Aš dar nesužadėta, - stojiškai atsakiau. 

— Ir čia tau pasisekė. O aš prieš kelias dienas sutikau savo 
būsimą vyrą - jis senas ir bjaurus. 

- Ir tu už jo tekėsi? Net už seno ir bjauraus? 

— Niekada! Noriu sutikti gražuolį princą, kuris mane mylėtų 
ir... leistų laikyti tigrų, - pasakė ji ir plačiai išsišiepė. 

— Aš irgi noriu sutikti savąjį princą, - tyliai pritariau jai. 

Ir mes, dvi nedidukės mergaitės, užsižiūrėjom į žvaigždes, 
svajodamos apie gražuolius savo princus. Kartais žmonės sa- 
kosi norintys pamatyti savo ateitį. Bet prisiminusi tas tyras vai- 
kiškas akimirkas, kai abi su Indira gulėjom ant žolės, o mums 
prieš akis buvo visas gyvenimas, džiaugiuosi, kad nežinojom 
savo ateities. 


Per tris savaites, kol Karūnavimo parke truko šventinės iškilmės, 
kurios turėjo baigtis visų kunigaikščių prisistatymu karaliui Jur- 
giui, mudvi su Indira tapom neišskiriamos. Kaip jai pavykdavo 
taip dažnai pas mane pabėgti, neturiu supratimo, tačiau Indira 
visada laiku ateidavo į sutartą vietą ir abi leisdavomės ieškoti 
nuotykių. Stovykla virto mūsų žaidimų aikštele, dviejų smalsių 
mergaičių linksmybių sodu. Prekeivių palapinių prekystaliai 
buvo nukrauti skaniai kvepiančiais valgiais - iki auksinio ru- 
dumo apskrudusiais panipuriais ir samosomis, kimštomis ašt- 
riais prieskoniais pagardintomis daržovėmis. Įvairių niekučių 
krautuvėlėse akys raibo nuo molinių ir medinių statulėlių. In- 
dira, niekad nepritrūkstanti rupijų, nupirko ir padovanojo mo- 
linį tigrą, kuris itin sužavėjo mane. 

— Kai nebebūsim kartu, - pasakė ji, - tik pažiūrėk tam tigrui 
į akis ir žinosi, kad tą minutę aš apie tave galvoju. 

Laimė, princesė Zamyra turėjo kuo užsiimti, dažniausiai tai 
būdavo oficialūs vizitai kartu su savo tėvais kitų maharadžų sto- 
vyklose, o ten man nereikėjo būti. Indiros paklausiau, kodėl ji, 
regis, retokai atlieka tokias pareigas kartu su savo šeima. 

— Et, - nerūpestingai paaiškino, - dėl to, kad esu jauniausia. 
Niekam aš neįdomi. 

Supratau, kad yra ne visai taip, nes kartais vis dėlto Indira 
negalėdavo su manimi susitikti ir paskui skųsdavosi, kad kol 
tėvai žmonėjosi, turėjo kelias valandas nuobodžiauti tvankioje 
palapinėje. Tačiau dažniausiai mes matydavomės kasdien. 

Vieną rytą, kai mūsų buvimo drauge laikas sparčiai ėjo į pa- 
baigą ir aš su baime galvojau, kaip reikės grįžti į Džaipuro Mė- 
nulio rūmus su visais ten laukiančiais suvaržymais, mano draugė 
pasirodė spindinčiomis iš džiaugsmo akimis. 

— Eime, - pasakė ir kažkur mane ėmė tempti, vikriai sukio- 
damasi tarp palapinių. 

— Kur? - paklausiau. 

— Pamatysi, - paslaptingai atsakė Indira. 

Po kelių minučių atėjome į man jau pažįstamą Koč Biharo 
maharadžos štovyklą - Indira buvo man ją rodžiusi. 

— Pirmiausia ir svarbiausia, - pasakė ji, - parodysiu savo 
mylimiausią drambliukę. Ji dar maža, tik dvejų metų. Niekas 
nenorėjo jos čia imti, ji dar neišmokyta eiti procesijoje, bet aš 
užsispyriau ir pasiekiau savo. Be manęs ir savo motinos ji būtų 
nunykusi iš liūdesio. 

Įėjom į dramblių tvartą - pilchaną - ir nosį ėmė riesti mėšlo 
dvokas. Indiros vedama pro gardus, kurių gyventojus ji labino 
vadindama vardais, suskaičiavau ne mažiau kaip keturiasde- 
šimt dramblių. Patraukėm tiesiai prie galinių gardų ir pačiame 
paskutiniame radom jauniklę. Mums artinantis drambliukė iš- 
girdo žingsnius ir atpažinusi Indirą sutrimitavo. 

— Kaip laikaisi, Prima, mano gražute? - pakalbino Indira 
nosimi pasitrindama drambliukei į kaktą. - Juk prie manęs tu 
gimei, nepameni? 

Drambliukė apsivijo straubliu mano draugę per liemenį. 
Imdama iš vaisių krūvos dvi bananų kekes Indira atsigręžė į 
mane. 

— O tavo varovas Ditis juk leido man sugalvoti tau vardą, - 
penėdama kalbino drambliukę. - Nusprendžiau pavadinti ją 
Prima - o lotyniškai, kaip žinoma, tai reiškia „pirmoji“. Nes ji 
buvo pirmoji iš dramblių giminės, kurios gimimą pamačiau, — 
Indira pažiūrėjo į mane spindinčiomis akimis. - O dabar ją va- 
dinu tiesiog Gražute, nes argi ji ne gražutė? 

Spoksojau į švelnias, patiklias drambliukės akis ir — juo- 
kinga - širdį man nusmelkė pavydas, kad Indira taip ją myli. 

— Tikrai labai graži, - atsakiau. 

Ūmai iš kažkur išdygo smulkutis žmogelis - indas riešuto 
rudumo oda. 

- Diti, ar mano Gražutė gerai elgiasi? 

— Taip, jūsų karališkoji aukštybe, nors šiaip manau, kad bus 
laiminga, kai grįš namo. 

— Kaip ir mes visi, - atitarė jam Indira. 

Mums išeinant iš dramblidės pagyvenęs varovas pagarbiai 
nulenkė galvą. Susivokiau pirmąkart matanti kitus su mano 
drauge elgiantis kaip su princese, nes tokia ji ir buvo. Įkandin 
Indiros sekdama iš pilchanos pasijutau grimztanti į neviltį. Mer- 
gaitė, su kuria juokiausi, žaidžiau ir kalbėjausi kaip seseria, buvo 
visai iš kito pasaulio, esančio kažkur kitame Indijos pakrašty. Ir 
jau greitai ji bus iš manęs atimta ir sugrąžinta į savo gimtinę. 

Pajutusi kaupiantis ašaras ėmiau tankiai mirksėti. Indira tapo 
mano pasaulio centru, bet dabar suvokiau, kad nuo to centro aš 
esu labai toli, kažkur pakrašty. Geriausiu atveju palinksminau ją 
kelias savaites. Bet ji kaip drugelis nuplasnos kitur ieškotis naujų 
pramogų. 

Kiek įmanydama vijau šias mintis ir save tikinau, kad turiu 
būti dėkinga bent už tą laiką, kai buvom drauge. Kai buvau ma- 
žesnė, mama dažnai mane bardavo dėl ūmai kritusio ūpo - sa- 
kydavo, esą aš kažkodėl linkusi jaustis nelaiminga. Tu iš prigim- 

ties moki džiaugtis laime, bet sugebi ir staiga pulti į neviltį, - kartą 
pasakė man. 

— Greičiau, neatsilik. Noriu tave su dar kai kuo supažin- 
dinti, - tarė Indira. 

Didvyriškai nustūmusi šalin liūdnus apmąstymus, vargais 
negalais jai nusišypsojau. 

— Ir su kuo gi? Gyvu ar negyvu? O gal žmogumi? 

Mes dažnai žaisdavom tokį spėlionių žaidimą ir Indira nusi- 
šypsojo išgirdusi tuos klausimus. 

— Šiaip jau žmogumi. Veduosi tave pas savo mamą. 

Po tų žodžių man širdis vos neiššoko. Džaipuro zananoje 
dažnai būdavo kalbama apie Koč Biharo maharani, gražiąją 
Aješą. Buvau girdėjusi kandžių Zamyros ir jos motinos užuo- 
minų, neva vien dėl to, kad Bakingamo rūmuose buvo susitikusi 
su pačia Indijos imperatore Viktorija, Aješa įsikalbėjo esanti vir- 
šesnė už kitas maharani. 

— Ji kalba angliškai, o Europoje vilki vakarietiškai! - kartą su- 
šuko Zamyros motina. - Bet nuo to, kad yra rengiama prancūzų 
modistų ir vyro apipilta brangakmeniais nuo galvos iki kojų, ji 
nepasidarė geriausia Indijoje žmona ar karalienė! 

Supratau, kad ne dėl to, kas čia paminėta, Zamyra su savo 
gimdytoja menkina Indiros motiną. Visa bėda, kad prieš ke- 
turias dienas Zamyros tėvas viešėjo Koč Biharo stovykloje per 
surengtą neoficialų susibūrimą, o po tos viešnagės pareiškė nie- 
kada nematęs gražesnės moters už Koč Biharo maharani. 

Vaikeli, jau tada supratau, kad moterys moterims retai pa- 
vydi proto, aukštos padėties ir podėliuose sukrautų brangeny- 
bių. Ne, beveik visada moterišką pavydą sukelia kitos moters 
gebėjimas žavėti vyrus. 

— Mam! - šūktelėjo Indira mums įžengus į Koč Biharo sto- 
vyklos moterų buveinę. - Kur tu? 

— Čia, vaikuti, - atsiliepė švelnus balsas. 

Indira ėmė temptis mane per palapinių eilę, kol išėjom į dai- 
lig verandą, kuriai pavėsį teikė siūruojančios palisandramedžių 
šakos. Vidury kiemelio tryško nedidukas fontanas. 

— Atsivedžiau geriausią savo draugę Ani. Galim pas tave 
užeiti? 

— Žinoma, ką tik baigiau pusryčiauti. 

Indiros motina buvo pusiaugula įsitaisiusi tarp krūvos šilki- 
nių pagalvėlių, ant kelių pasidėjusi padėklą su pusryčiais. Ji išsyk 
pastatė padėklą į šalį ir atsistojusi priėjo prie mūsų plačiai išskės- 
lomis rankomis, ruošdamasi apkabinti dukterį. 

Vien tai buvo neįprasta - kai eidavau pas savąsias maharani 
I)žaipuro rūmų moterų pusėje, turėdavau įžengti su žemu pra- 
nam ir atsitiesdavau tik gavusi leidimą. 

— Ir kur buvai pradingusi, išdykėle? — šypsodama paklausė 
maharani apkabindama Indirą. 

Joms šitaip stovint pasinaudojau akimirkos proga apžiū- 
rėti tą moterį, sukėlusią tiek apkalbų stovykloje. Indiros mo- 
lina buvo be jokių brangenybių ir nė trupučio nepasidažiusi. 
lLiauną kūną dengė paprastas laisvas šilkinis drabužis, ant pe- 
čių krito palaidi banguojantys plaukai. Stovėdama jutau, kaip 
mane smaigsto bandydamos įvertinti didžiulės protingos gin- 
larinės jos akys - lygiai tokios kaip dukters. Mintyse pritariau 
/amyros tėvui: ji, be abejo, buvo gražiausia iš visų mano ma- 
lytų Moterų. 

— Aš tik parodžiau Ani savo drambliukę, mamyt. 

Nusišypsojusi maharani pabučiavo dukteriai viršugalvį. 

— Na, verčiau supažindink mane su naująja drauge. 

— Būtinai. Ani, čia mano mama Aješa. Mam, čia Anahita 
Čavan. 

— Sveika, Anahita. 

Maharani man šiltai nusišypsojo ir idealiai išlenktos lūpos 
atidengė sveikus baltus dantis. Priblokšta stovėjau prieš ją it lie- 
žuvį prarijusi. Neregėtai laisvas jos bendravimas ir sau manimi, ir 
su dukra jai tik pridėjo žavesio. Galop sudėjusi rankas pagarbiai 
nusilenkiau įprastu pranam. 

— Man didelė garbė su jumis susipažinti, - vos įstengiau iš- 
tarti ir susidrovėjusi nuraudau iki plaukų šaknų. 

— Ateikit, prisėskit abi prie manęs, įpilsiu judviem arbatos. 

Aješa grakščiai atsilošė į pagalvėles ir mostelėjo mums įsi- 
nes buvo negirdėta, kad maharani sėdėtų tame pačiame aukštyje 
kaip ir jos valdiniai. Savo zananoje mūsų vieta buvo ant grindų, 
o mūsiškės maharani sėdėdavo aukščiau krėsluose. 

Indirai priklaupus ant pagalvėlių šalia motinos, paklusau 
prašymui, tik kiek įmanydama gūžiausi, kad susimažinčiau. 
Aješa suplojo delnais, ir į palapinę akimirksniu įžengė patarnau- 
janti kambarinė. 

- Čai", - paliepė ji, ir nusilenkusi tarnaitė vėl dingo. - Na, 
Anahita, - tarė Aješa sutelkdama dėmesį į mane, - Indira apie 
nieką daugiau nekalba, tik apie savo naująją draugę. Ji man sakė, 
kad labai gerai kalbi angliškai. Iš kur išmokai šios kalbos? 

— Iš savo tėvo, jūsų aukštybe, jis buvo mokslininkas ir moky- 
tojas, - atsakiau dusdama iš jaudulio. 

— Vadinasi, tu laiminga mergaitė, nes tau pasisekė įgyti išsila- 
vinimą. Deja, daugelis kitų tėvų mano, kad neverta savo dukte- 
rims į galvą kimšti mokslų. Gal galėtum ir mano dukrai įskiepyti 
truputėlį drausmės, kai prasidės jos mokslai? - pasakė ji švelniai 
šiaušdama Indirai plaukus. - Ji protinga mergaitė, turbūt kur kas 
protingesnė už savo brolius, tik dabar neturi kantrybės mokytis. 


* Arbatos (hindi, bengalų ir kt. k.). 

- Mam, tu gi Žinai, aš noriu būti ne profesorė, o tigrų tram- 
dytoja! 

Mane vėl pribloškė tas lengvumas ir atvirumas, su kuriuo 
kalbėjosi motina ir duktė. 

— Indira dar man pasakojo, kad gyveni Mėnulio rūmuose 
I)žaipure, - toliau kalbino mane maharani. 

— Taip, iš tikrųjų. 

— Džaipuras - išties Žavingas miestas. 

Ji nusišypsojo. 

Tarnaitė atnešė ir išpilstė arbatą, o aš negalėjau patikėti, kad 
ant šilkinių pagalvėlių gurkšnoju čai kartu su garsiąja gražuole 
Koč Biharo maharani. 

— Mam, aš juk negaliu palikti geriausios savo draugės, - 
staiga pareiškė Indira. - Tegul ji vyksta kartu ir gyvena su mu- 
mis Koč Biharo rūmuose. 

Aš vėl tirštai nuraudau ir nudūriau akis į žemę. 

Maharani kilstelėjo dailų antakį. 

— Mat kaip, - svajingas jos žvilgsnis iš lėto nukrypo į mane. — 
O Indira su tavimi apie tai kalbėjosi, Anahita? 

— Aš... naaa... ne, jūsų aukštybe, - sumikčiojau. 

— Indira, kažin ar Anahita norės palikti saviškius, gimtąjį 
kraštą, draugus ir apsigyventi pas mus. Tu ir vėl galvoji tik apie 
save. Atsiprašau už savo dukterį, Anahita. Kartais ji pirma pa- 
sako, tik paskui pagalvoja. 

— Mam, bet aš dabar tokia vieniša rūmuose, kai broliukai ir 
sesutė išvažiavę mokytis. Tu ir pati juk sakei, kad Anahita galėtų 
mane paskatinti dažniau atsiversti knygas ir padėtų mokytis kal- 
bėti angliškai, - ėmė maldauti Indira. - Šiuo metu ji yra prince- 
sės Zamyros kompanionė ir lygiai tą patį daro su ja. 

— Vadinasi, dar ir dėl to Anahita gali nenorėti keltis iš savo 
namų. Neabejoju, kad princesei Zamyrai jos trūktų. Kad ir kaip 

norėtum, mano mieliausia Indira, negali šiaip pasigrobti žmo- 
gaus kaip daikto. 

Tą akimirką jau tarsi žiojausi sakyti, kad nieko labiau neno- 
rėčiau, kaip būti „pagrobta“ savo puikiosios naujosios draugės. 
Tačiau liežuvis tiesiog nesivertė ir aš sėdėjau apgailėtinai tylė- 
dama, kol maharani toliau priekaištavo dukteriai, kad nebūtų 
tokia savimyla. 

— Mamyt, bet kaip tu nesupranti - mes gi neišskiriamos! Jei 
Ani su manim nevažiuos, aš nunyksiu iš liūdesio, - spyrėsi In- 
dira. 

— Na, mes tikrai galėsim prašyti Ani atvykti pas mus į sve- 
čius, - ramino dukrą maharani. - Galiu ir aš tave vadinti Ani? — 
paklausė ji manęs. 

- Žinoma; jūsų aukštybe, - išbėriau net springdama. - Ir aš 
tikrai labai mielai pas jus atvykčiau. 

— Tada mes tuo pasirūpinsim, mieloji. O dabar jau turiu kilti 
persirengti. Teks eiti į priėmimą pas vicekaralių. 

Maharani atsistojo, aš taip pat mikliai pašokau ant kojų. Ji vėl 
man nusišypsojo. 

— Buvo labai malonu su tavimi susipažinti, Ani. Tikiuosi, 
greitai apsilankysi pas mus Koč Bihare. 

Indira irgi turėjo dalyvauti priėmime, o aš nelaiminga viena 
nukiūtinau į mūsų stovyklą, bardama save už tai, jog tylėjau tu- 
rėdama puikią progą. Reikėjo motinai ir dukrai pasakyti, kad 
nuskrisčiau į mėnulį, jeigu tik galėčiau būti kartu su savo nauja 
geriausia drauge. 


Durbaro iškilmėms artėjant į pabaigą, vis rečiau mačiausi su In- 
dira. Mūsų stovyklos palapinės buvo išardytos ir sudėtos kelio- 
nei atgal į Džaipurą. 

- Kas tau šiandien pasidarė? - paklausė Zamyra. - Tu kaip 
katė, kuriai primynė uodegą. Negi tau čia nepatiko? 

- Žinoma, patiko. 

— Tada turėtum būti man dėkinga, kad tave pasiėmiau. 

— Aš labai dėkinga, Zamyra. 

Mačiau, kaip ji nusisuko kietai sučiaupusi lūpas. Gerai su- 
pratau, kad nerodau jai nei to dėkingumo, nei tos pagarbos, ko- 
kios ji iš manęs reikalauja, bet man buvo vis vien. Su Indira ir jos 
mama jaučiausi reikalinga ir vertinama. Tai buvo dar nepatirtas 
nuostabus jausmas. 


Paskutinę naktį Delyje šmurkštelėjusi į lovą palapinėje įreng- 
l1me kambaryje, kuriame miegojau kartu su Zamyra, tankiai 
sumirksėjau, kad nepravirkčiau. Žinojau, kad anksti rytą išvyks- 
lam ir jau nebus kaip atsisveikinti su Indira. Man vėl ištryško 
ašaros ir šįkart leidau joms riedėti skruostais. Mes net nesugal- 
vojom pasikeisti adresais ir dabar mąsčiau, ar ją pasiektų laiškas, 
liesiog adresuotas „Princesei Indirai, Koč Biharo rūmai . 

Be to, svarsčiau nusiminusi, juk ji grįš į savąjį stebuklingą 
karalaitės gyvenimą ir beveik neabejotinai mane pamirš. Ga- 
liausiai pasinėriau į neramų miegą, lydimą Zamyros knarkimo. 

Išgirdusi Indiros kuždesį pamaniau, kad sapnuoju. 

— Ani! Pabusk, pabusk! 

Atsimerkusi pamačiau ją įsmeigusią į mane akis. Miegai aki- 
mirksniu išlakstė ir pašokau sėdomis. 

— Kaip tu čia patekai? - krūptelėjusi sukuždėjau. 

Šalia manęs lovoje neramiai pasimuistė Zamyra. 

Pridėjusi pirštą prie lūpų Indira ištiesė ranką ir ėmė tempti 
mane iš lovos. Lyg du vaiduokliai su baltais naktiniais marški- 
niais išbėgom iš kambario ir pasileidom per miegančią stovyklą, 

kol susiradom palaidą palapinės kraštą ir pro jį išsmukom į 
lauką. Indira įsitempė mane tarp dviejų palapinių, kad niekas 
mūsų nematytų. 

— Atėjau su tavim atsisveikinti, - pasakė ji. 

Akimirksniu išgaravo visos baisios, juodos mintys apie tai, 
kad ji mane pamirš. Indira prieš iškeliaudama susirado mane 
nakties tamsoje ir net sąžinė ėmė graužti, kad ja abejojau. Akyse 
vėl ėmė tvenktis ašaros. Nejučia ištiesiau į ją rankas ir kritusi į 
mano glėbį ji stipriai mane apsikabino. 

— Kaip man tavęs trūks, - verkiau jai ant peties. 

— Ir man, - lygiai taip pat apsiašarojusi atsakė ji. - Bet nesirū- 
pink, brangiausia Ani, aš rasiu, kaip padaryti, kad tu atvyktum ir 
apsigyventum pas mus Koč Bihare ir mes visada būtume kartu. 

- Indi, neįsivaizduoju, kaip... 

— Tikėk manim, - sukuždėjo ji, - visada galima rasti išeitį. O 
dabar jau turiu grįžti, kol manęs nesusekė, tik čia dar... - ji nuo 
kaklo nusikabino auksinį talismaną - dievo Ganešos figūrėlę — 
ir užkabino ją man, - čia tau, kad manęs nepamirštum. Sudie, 
sesute, myliu tave. Ir pažadu - netrukus vėl būsim kartu. 

Paskutinįkart - dabar jau šelmiškai - žybtelėjusi man akimis 
Indira nėrė į nakties tamsą ir išnyko kaip mažutė šmėkla. 


Visą ilgą kelionę namo į Džaipurą mano ranka šimtus kartų 
siekė kaklo iškirptės. Po drabužiais buvo paslėptas Indiros paka- 
butis - nedrįsau jo rodyti Zamyrai, mat jis buvo toks gražus, kad 
ji būtų iškart pamaniusi mane jį pavogus. 

Grįžus į Mėnulio rūmus, atrodė, viskas greitai vėl ims te- 
kėti įprasta vaga. Tačiau kad ir kaip stengiausi, nesugebėjau į ją 
grįžti. Nekantravau sužinoti, kokį planą suregs Indira. Ji prisiekė 
manęs neapvilsianti. 

Tačiau spėjom pasitikti 1912-uosius, paskui praėjo dar kelios 
savaitės, o iš jos nebuvo girdėti nė žodžio, nors aš prisispyrusi 
stebeilijau savo moliniam tigrui į akis ir meldžiau Indiros mane 
prisiminti. 

Į sausio pabaigą, kai jau buvau netenkanti vilties, netikėtai 
buvau iškviesta į Zamyros motinos kambarius. 

— Duokš, - tarė motina trindama man veidą šiurkščiu rankš- 
luosčiu ir šukuodama plaukus. - Tave kviečiasi maharani, turi 
atrodyti kuo geriausiai. 

Buvau įvesta į mūsų ponios kambarius ir kaip visada išreiš- 
kiau pagarbą žemu pranam. 

— Prašom, sėsk, vaikeli, - ir tu, Tyra, - mostelėjo maharani. 

Abi sukryžiavusios kojas susėdom priešais ją ant grindų. 

— Šį rytą gavau laišką iš Koč Biharo maharani Aješos. Ji rašo, 
kad per Karūnavimo durbarą jos duktė artimai susidraugavo su 
lavimi, Anahita. Ar tai tiesa? 

Pasvarsčiau, ką reiškia šis klausimas, ir dvejojau, ką atsakyti. 
(sal mano draugystė su kita princese jai pasirodė kaip jos pačios 
dukters paniekinimas. Pažiūrėjau jai į veidą, norėdama ką nors 
iš jo išskaityti, bet kaip visada jis buvo abejingas ir neišdavė jo- 
kių jausmų. 

Tad nusprendžiau pasakyti tiesą. 

— Taip, jūsų aukštybe, mes artimai susidraugavome. 

— "Taip artimai, kad, kaip rašo maharani, princesė Indira 
griežtai atsisako ką nors imti į burną, kol tu pas ją neatvyksi. 
Motinos žodžiais, ji gerokai sunegalavo. 

Negalėjau suprasti, ar maharani tuo patikėjo. 

— Ar ji labai serga? - sunerimusi paklausiau. 

— Turbūt liga sunki, jeigu jau motina pati manęs prašo leisti 
lau nedelsiant vykti į Koč Biharą susitikti su princese Indira. 

Žvilgtelėjau į motiną - jos veidas irgi buvo abejingas. 

— Ką pati apie tai manai, vaikeli? - paklausė maharani. 

Pasistengiau atrodyti kuo labiau nusiminusi ir susirūpinusi, 
mat pamaniau, kad dabar nedera prisipažinti, jog mano širdyje 
rusenantis laužas vėl suliepsnojo kaip tūkstančiai fejerverkų. 

— Žinoma, man bus didelė garbė padėti princesei Indirai, 
jeigu jai manęs reikia, - atsakiau žemai nulenkusi galvą, kad 
nė viena iš jųdviejų nepamatytų mano akyse sužibusio neapsa- 
komo džiaugsmo. 

— O tu ką pasakysi, Tyra? - paklausė maharani. - Ar ryšiesi 
gal ne vienam mėnesiui taip toli išleisti dukterį? 

Mano motina nebūtų buvusi mano motina, jei nebūtų iškart 
supratusi, kur linksta mano širdis. Ji linktelėjo. 

— Kaip ir Anahita, laikysiu garbe leisti jai klausyti jos aukš- 
tybės įsakymo. 

— Aš jau kalbėjausi su princese Zamyra, ji taip pat nepriešta- 
rauja, kad Anahita iškeliautų, - pridūrė maharani. 

Vos susivaldžiau nepakėlusi akių į dangų ir nepadėkojusi už 
malonę. Nesistebėjau, kad Zamyra nepuolė dėl manęs kovoti. Jai 
reikėjo sukalbamesnės kompanionės negu aš. 

— Tad jeigu visos sutarėm, Anahita, Koč Biharo maharani 
pasirūpins tavo kelione pas juos. 

— Dėkoju, jūsų aukštybe, - pasakiau vėl nulenkusi galvą. — 
Kada aš išvykstu? - neiškenčiau nepasiteiravusi. 

— Kai tik bus sutvarkyti kelionės reikalai. 

Abi su motina atatupstos pasišalinom pro duris. Vos dingom 
savo poniai iš akių, motina apglėbė mane rankomis. Kilstelėjusi 
pirštais už smakro, įdėmiai pažvelgė man į akis. 

- Šito ir troškai? - paklausė manęs. 

— Labiau už viską pasaulyje, madži. 


Šitaip, brangus sūneli, iš tikrųjų prasidėjo astrologo išprana- 
šautas naujas mano gyvenimo knygos skyrius. Lydėti mane iš 
I)žaipuro į Koč Biharą buvo paskirtas adjutantas. Išlipusi iš 
traukinio, atriedėjusio vieninteliais geležinkelio bėgiais, nu- 
liestais į Koč Biharą - toliausiai šiaurės rytuose esančią Indijos 
provinciją, pažvelgiau į tolį ir dangaus fone išvydau dantytas 
didžiųjų Himalajų kalnų viršūnes. Sekdama paskui nešiką, pa- 
ėmusį kadaise mano tėvui priklausiusį apdaužytą lagaminą, 
pamačiau mūsų laukiančią arkliu pakinkytą tongą — dviratį 
vežimėlį. 

Prieš iškeliaudama iš Džaipuro kiek galėdama daugiau per- 
skaičiau apie tolimąją Indiros provinciją. Niekada nebuvusiems 
Indijoje sunku įsivaizduoti, kaip viena šalis gali aprėpti šitokį 
klimato juostų ir gamtovaizdžių margumyną. Indija - kontrastų 
šalis, kiekvienoje valstijoje gyvuoja begalė skirtingų kultūrų, 
kalbų ir žmonių. Nors kitų mes dažnai suplakami į bendrą mi- 
šinį, ši didi tauta stulbina ryškumu ir įvairove. 

Vežiko padedama įlipau į tongą ir pajutau, kaip prie pra- 
kaituoto kūno iškart prilipo drabužiai. Čia klimatas drėgnas 
ir karštas, visiškai kitoks negu dusinantys sausi Džaipuro karš- 
čiai. 

Vežimaičiui riedant per miestą mačiau, kad namai paprasti, 
bambukinėmis sienomis ir nendriniais stogais, aptekusiais kin- 
rožėmis. Pastatai buvo patupdyti ant rąstinių polių, saugantis 
musonų sukeliamų potvynių. Niekas nešvaistė pinigų tvirtiems 
mūrams kaip Džaipure, galintiems stovėti ir du, ir tris šimtus 
metų. Koč Biharo gyventojai puikiai žinojo, kad bet kuris potvy- 
nis ar žemės drebėjimas gali be pėdsako nušluoti jų būstą. 

Arkliui įsukus į raudonom dulkėm nuklotą kelią ėmiau smal- 
siai dairytis pro dengto vežimėlio langelį, kada pagaliau pamaty- 
siu rūmus. Juos išvydau mums kiek nutolus nuo miesto. Rūmai 
atrodė milžiniški, nuo centrinės dalies su kupolu šakojosi du di- 
dingi sparnai. Įriedėjom į parko keliuką - abipus jo žaliavo veš- 
lios išpuoselėtos vejos. Išgirdau pilchanoje trimituojant dramb- 
lius ir pamačiau ežerą, besidriekiantį palei rūmus per visą jų ilgį. 

Net anuomet, dar neįgudusia mano akimi, tie rūmai, paly- 
ginti su kitais Indijos statiniais, man pasirodė netradiciniai, o 
vėliau sužinojau, kad šio pastato eksterjeras buvo suprojektuotas 
Anglijos dvarų rūmų pavyzdžiu. Vien griežtas išorinis mūras ir 
langai be dailiai drožinėtų medinių grotelių buvo rūsti grakščių 
Džaipuro Mėnulio rūmų priešingybė. 

Mane iki šiol stebina Indijos rūmų išorės ir vidaus kontrastas: 
pašalinio stebėtojo akiai jie atrodo negyvenami, nes beveik visas 
gyvenimas susitelkęs daugybėje pavėsingų vidinių kiemų, taip 
suprojektuotų, kad apsaugotų gyventojus nuo svilinančios Indi- 
jos saulės. Dabar rašydama pamaniau, kad tai būtų taikli meta- 
fora žmogiškoms būtybėms apibūdinti: labai dažnai po išorine 
ramybe ir tykumu slepiasi nerimastinga siela. 

Lygiai toks pat įspūdis man susidarė ir atvykus į Koč Biharo 
rūmus. Sustojus mūsų tongai ir atsidarius jos durelėms, kad ga- 
lėčiau išlipti, susivokiau nuo pat pradžių parke nepastebėjusi nė 
gyvos dvasios. 

Vežikui iškėlus nediduką mano lagaminą, už nugaros iš- 
pirdau: 

— Staigmena, staigmena! 

Indira kaip beždžionėlė šoko man ant nugaros, tamsiai rus- 
vomis laibomis rankutėmis įsikibdama už kaklo. 

— Oi, peša! - šūktelėjau jos apyrankei įsivėlus man į plaukus. 

Ji iškart nušoko ir atsuko mane į save. 

— Pagaliau tu čia! Aš gi tau sakiau - padarysiu taip, kad čia 
alsidurtum. 

- Išties, - pritariau jai, staiga pajutusi, kaip nusikamavau ilgoje 
kelionėje, ir susidrovėjusi po kelių mėnesių nesimatymo su ja. 

Iškart pastebėjau ligos požymius, vaizdingai aprašytus Indi- 
ros motinos laiške. Bet draugės akys žaižaravo, tankūs mėlynai 
juodi plaukai žvilgėjo saulėje, o laiba kaip smilga figūrėlė nuo 
lada, kai pastarąjį kartą ją mačiau, neatrodė labiau sumenkusi. 

- Maniau, tu sunki ligonė, - papriekaištavau. - Naktimis ne- 
miegojau išgirdusi, kad apsirgai. 

Ji rankomis įsisprendė į siauručius klubus ir pavartė akis. 

- Tai aišku, kad apsirgau, - atsakė. — Ir dar taip, kad kelias 
savaites beveik negalėjau valgyti. Kiek gydytojų mama buvo iš- 
kvietusi, kad nustatytų, kas man nutiko. Visi sakė, kad nykstu 
iš liūdesio. Arba iš ilgesio. Ir kai mama pagaliau sutiko tave iš- 
kviesti, iškart pakilau iš lovos, pasijutau sveika ir baisiai užsi- 
maniau valgyti. Ar ne stebuklas? - Indira išraiškingai mostelėjo 
(langop. - Nuo tada šlamščiu kaip arklys, - jos žvilgsnis nukrypo 
į mane ir surimtėjo. - Kaip aš tavęs pasiilgau, Ani. Man atrodo, 
bučiau mirusi be tavęs. 

Mane pribloškė klasta, kurios ji griebėsi, kad turėtų mane 
šalia. Turbūt akys išdavė mano nepatiklumą, ypač bendraujant 
su karališkaisiais asmenimis bei jų dukrelėmis. 

— Ani, negi tu manimi abejojai? 

Tyliai nulenkiau galvą, paskui pakėlusi akis suėmiau ją už 
rankų. 

— Atleisk, kad abejojau. Bet daugiau niekada tavimi neabejo- 
siu - tu mylimiausia mano draugė. 


Pirmosios savaitės kartu su Indira Koč Biharo rūmuose buvo 
kupinos naujų stebuklingų įspūdžių. Rūmų gyvenimas ir mano 
kasdienybė kažin kuo nesiskyrė nuo to, ką mačiau Džaipure. 
Ankstesnės mano zananos gyventojos man buvo galvą išūžusios 
perspėjimais, kad Koč Biharo maharani savąjį moterišką dvarą 
valdo nesilaikydama hinduistams deramo padorumo. Negana 
to, kad tarp rūmų sienų nepaisoma pardos, Aješa dar ir kartu 
su vyru bei vaikais ne kartą buvo iškeliavusi iš Indijos į užjūrius. 
Griežtu hinduizmo tikėjimo vertinimu, visa ši karališkoji šeima 
tokiu elgesiu pažeidžia savo kastos principus. 

Džaipuro damos susirūpinusios dar man kalbėjo, kad, jų 
akimis, Koč Biharo maharani labiau vakarietė, o ne indė. Jos rū- 
muose esą visada pilna svetimšalių svečių - ir europiečių aristo- 
kratų, ir amerikiečių aktorių. Klausydamasi vardijant tas nuodė- 
mes aš lygiai tokiu pat rimtu veidu pritariamai linksėjau. Mano 
pašnekovės neįsivaizdavo, kaip mane žavi tie pasakojimai. 

Ilgainiui paaiškėjo, kad beveik viskas, ko prisiklausiau, buvo 
tiesa. Koč Biharo maharani tikrai šiuolaikiškai tvarkė savo 
dvaro ir šeimos gyvenimą. Rytą atsikėlusios su aušra abi su In- 
dira traukdavome į arklides, kur mūsų laukdavo du dailiai iššu- 
kuoti ir pabalnoti žirgai. Iš pradžių Indira mane aplenkdavo - 
paaiškėjo, kad ji puiki jojikė. Pamenu, kaip strimgalviais balne 
lėkdama per parką, kvatodama ir šūkaudama vėjui gairinant 
skruostus, jaučiausi pilna gyvybės ir laisva, laiminga kaip nie- 
kad gyvenime. 

Praėjo ne vienas mėnuo, kol aplenkiau Indirą, o kai galiau- 
siai pavyko, ji džiaugsmo šūksniais pasveikino mane su pergale. 

Paprastomis savaitės dienomis po pusryčių eidavome į erdvų 
kambarį, kur mus mokė privatus mokytojas. Pamokos Indirai 
atsibosdavo nė smilgai neperdegus, tad man teko pasitelkti visus 
savo gebėjimus įkalbinėjant ją susikaupti. Vis pagaudavau ilge- 
singai žvelgiančią pro langą, tik ir laukiančią, kada pagaliau bus 
paleista aplankyti savo mielosios drambliukės Gražutės, truputį 
pajodinėti jai ant keteros arba pažaisti tenisą puikiai įrengtoje 
aikštelėje. 

O aš mėgavausi galimybe tęsti mokslus. Mūsiškis mokytojas 
britas buvo anglų kalbos dėstytojas - jis visam gyvenimui man 
įdiegė meilę knygoms. Dabar galėčiau pasakyti, kad ir jam pa- 
liko mane matyti klasėje, mat aš privalėjau būti kartu su Indira. 
Per tas pamokas labai pagausėjo mano anglų kalbos žodynas ir 
maharani prašymu stengiausi rasti kuo daugiau progų angliškai 
kalbėtis su jos dukterimi. 

Maharani savo jaunėlei samdė ir anglę guvernantę. Švelnios 
prigimties panelė Ryd akivaizdžiai buvo netekusi vilties nepaža- 
bojamą savo auklėtinę kada nors paversti tikra dama. 

Kas suskaičiuos, kiek kartų Indira nepaisė jos maldavimų 
nevėluoti į priėmimus ar tyliai sėdėti klasėje su knyga. Panelei 
Ryd užtekdavo trumpam nusigręžti, ir Indira šelmiškai man 
mirktelėjusi sprukdavo į lauką ieškoti nuotykių. 

Viena mano mėgstamiausių rūmų salių buvo didžiulė biblio- 
teka, čia mačiau daug neįkainojamos vertės garsių pasaulio ra- 
šytojų romanų pirmųjų leidimų. Įstiklintos spintos su knygomis 
nuolat buvo užrakintos - tiesiog kaip įspūdinga puošmena, vie- 
nas iš dekoro elementų, ir aš abejojau, ar nuo tada, kai tos kny- 
pos čia atsirado, kas nors perskaitė bent vienos iš jų pavadinimą. 
Dažnai apžiūrinėdavau tas knygų spintas - vis magėjo kurią 

nors ištraukti ir bent palaikyti rankose. Tačiau turėjau tenkintis 
savo mokytojo iš Anglijos atsivežtais sučiurusiais „Vėtrų kalno, 
„Oliverio Tvisto“ ar Šekspyro „Hamleto“ egzemplioriais. Ilgomis 
tykiomis popietėmis tas knygas perskaičiau daugybę kartų. 

Kitomis dienomis eidavau pokaičio į bendrą mudviejų su 
Indira miegamąjį - žavų erdvų kambarį. Gulėdama lovoje ap- 
žiūrinėdavau dangiško žydrumo sienas, ranka ištapytas Hima- 
lajų saulutėmis, ir be paliovos dėkojau dievams, kad čia esu. Gal 
dėl to, kad per savo nerimastingą judrumą išeikvodavo daugiau 
jėgų, Indira beveik akimirksniu užmigdavo, o aš dar gromuliuo- 
davau dienos įvykius. 

Artėjant sutemoms rūmai vėl atgydavo. Šį dienos metą mė- 
gau labiausiai — visi su jauduliu laukdavome vakaro. Prie va- 
karienės stalo visada būdavo gausu svečių iš tolimiausių viso 
pasaulio kraštų. Abi su Indira žiūrėdavom, kaip tarnai dengia 
stalą didžiuliame valgomajame - dėlioja gryno aukso servizus, 
brangakmeniais inkrustuotus masyvius peilius ir šakutes, stato 
didžiules vazas su nuostabiomis gėlėmis. Ore tvyrojo smilkalų 
dhuan kvapas, paskleistas per žemutinius kambarius tarno ap- 
neštos sidabrinės smilkalinės. 

Pirmąjį mano vakarą šiuose rūmuose visiems pavakarienia- 
vus prasidėjo kitas ritualas. Negalėjau patikėti savo ausimis iš 
Indiros išgirdusi, ką dabar veiksime. 

- Eisim žiūrėti, kaip tavo mama rengiasi ir ruošiasi vakarui? 
Kodėl? - paklausiau. 

— Nežinau, tiesiog jai patinka, kai visos pas ją susirenkam, — 
gūžtelėjo Indira. 

Eidama skersai milžinišką durbarų salę pastato centre su 
kupolu ir tokio aukščio įėjimu, kad pro jį galėjo įeiti suaugęs 


* Dūmų (hindi). 

«dramblys su maharadžos palankinu ant kupros, mąsčiau, kad aš 
persirengdama tai jau tikrai nenorėčiau žiūrovų. 

Patekusi į maharani kambarius negalėjau patikėti savo aki- 
mis, matydama jos buduare susirinkusį šitokį pulką Žmonių. 
Kambarys buvo sausakimšas tarnaičių, giminių, draugių ir 
mūsų, vaikų. Ir vidury to knibždėlyno prie dailaus darbo perla- 
mutrinio tualetinio stalelio buvo įsitaisiusi pati maharani. 

Braudamasi per žmones Indira nusitempė mane pas motiną. 

— Mam, Ani jau čia, pas mus! - džiūgaudama sušuko. 

— Matau, - maharani maloniai mums abiem nusišypsojo. — 
Tikiuosi, dukrele, daugiau sveikata ir apetitu nebesiskųsi, - ji 
dirstelėjo į mane ir, abi viena kitą supratusios, smagiai susižval- 
pėme. - Sveika, Ani, tikiuosi, tau bus smagu kartu su mumis 
šiuose rūmuose. 

- Ačiū jums, - atsakiau, - neabejoju, kad būsiu čia laiminga. 

Prisipažinsiu, tą pirmąjį vakarą vargiai suvokiau, ką ji sakė. 
Mano dėmesį prikaustė jos veidas - juodai apvedžiotos akys, 
dažais iš mažyčio skardinio indelio teptuku kruopščiai parau- 
donintos lūpos. Ore tvyrojo maharani mėgstamų prancūziškų 
kvepalų aromatas, o ji pati gebėjo vienu metu ir gražintis, ir 
šnekučiuotis su savo svita tai hindi, tai angliškai, tai bengališkai, 
laisvai peršokdama nuo vienos kalbos prie kitos, nelygu į ką 
kreipėsi. 

— Eikš, - pakvietė mane Indira. - Parodysiu kitus mamos 
kambarius. 

Ji nusitempė mane į vonios kambarį, kur stovėjo vakarietiška 
vonia (mes, mergaitės, maudėmės sėdėdamos ant paprasto me- 
dlinio suolo, o iš didelių sidabrinių vazų mums tiesiai ant gal- 
vos pildavo vandenį), ir baltą miegamąjį su auksiniais pagraži- 
nimais, aukštomis lubomis ir milžiniška marmurine lova. Palei 
visus jos kambarius tęsėsi pavėsinga veranda, iš jos patekdavai į 

vidinį kiemą, kuriame tarpo palisandramedžiai, kinrožės ir jaz- 
minaičiai. 

Sūnau, jei šiame pasaulyje kada nors įstabiuose savo rū- 
muose gyveno pasakų karalienė - jauna, graži, maloni, tai buvo 
Aješa, Koč Biharo maharani. Ji visiškai mane pakerėjo, kaip ir 
visus kitus, kas ją matė. 

Kai maharani, stulbinamai graži su nuostabiai siuvinėtu 
smaragdiniu sariu, galiausiai buvo pasiruošusi priimti svečius, 
mes su Indira grįžome į savo kambarį, skubinamos panelės Ryd 
persirengėme naktiniais ir šmurkštelėjome į lovą. 

— Sakyk, juk mano mama visam pasauly gražiausia? - pa- 
klausė manęs Indira. 

— Tikrai tikrai, - atsakiau nedvejodama. 

— O dar svarbiau, - pridūrė ji žiovaudama, - kad mano tėvai 
myli vienas kitą. Tėtis ją dievina. O jis irgi pasaulyje gražiausias. 
Nesulaukiu, kada jį pamatysi. 

Tamsoje prie manęs prislinko jos ranka ir aš jai padaviau sa- 
vąją. 

- Labanakt, brangiausia Ani, - pasakė iš laimės atsidususi. — 
Kaip gera, kad tu čia. 


10 


Vieną rytą iš motinos gavusi laišką ūmai suvokiau, kad Koč Bi- 
lare išbuvau jau beveik du mėnesius. Žinoma, iš pradžių buvo 
sutarta, kad aš su Indira pabūsiu tik kelias savaites. Buvo gėda 
sau pripažinti, kad pasinėrusi į naująjį gyvenimą nepajutau, kaip 
bėga laikas. Motina laiške klausė, kada grįšiu. Staiga suvokusi, 
kad dabartinis mano gyvenimas - tik laikinas epizodas, sustin- 
pau it stabo ištikta. 

Su Indira jau buvome tapusios neišskiriamos, tad ji iškart 
pastebėjo persimainiusį mano veidą. 

— Kas tau? 

Žvilgtelėjau į ją pro laiško viršų. 

— Mama klausia, kada grįšiu. 

— Kur? - nesusivokė Indira. 

— O kur dar - į Džaipurą. 

— Ir ko tau ten važiuoti? — atsakė ji. - Juk gyveni čia, su ma- 
nim. Gal mes galim pasikviesti tavo mamą į svečius? 

— Kažin ar ji leisis į tokį ilgą kelią. 

— Pasikalbėsiu su mama - žiūrėsim, ką ji pasiūlys. 

Indirai šokus ieškoti savo motinos man širdis į kulnus nu- 
sirito. O kas, jei maharani, užsiėmusi savais reikalais, papras- 
Čiausiai nepastebėjo, kad aš vis dar negrįžusi namo? O kas, - net 

sudrebėjau nuo tos minties, - jei turėsiu visiems laikams grįžti į 
Džaipuro zananą* 

Po pusvalandžio grįžusi Indira patenkinta linktelėjo galva. 

— Nesirūpink, Ani. Mama viską išspręs. Kaip visada. 

Tą vakarą, visoms kaip paprastai susirinkus maharani budu- 
are, ji pamojo man prieiti prie veidrodžio, į kurį žiūrėjosi. 

- Indira sakė, kad mama tavęs jau pasiilgo ir laukia, kada grįši. 

— Taip, ji apie tai rašo laiške, - sunerimusi atsakiau. 

- Puikiai ją suprantu. Kokia motina nenorės turėti šalia savo 
vaiko. Vadinasi, turim padėti jai tave aplankyti. 

— Ačiū, jūsų aukštybe, - pagarbiai jai nusilenkiau. O iš tik- 
rųjų norėjau iš dėkingumo išbučiuoti gražųjį jos veidą. 

— Nedelsdama parašysiu jai laišką. Šiaip ar taip ketinau ra- 
šyti, nes noriu'su ja pasitarti dėl ko kita.. 

Man širdis suspurdėjo iš džiaugsmo. Ji nenusiteikusi būtinai 
išsiųsti mane namo. 

Po kelių dienų maharani užėjo į mudviejų su Indira kambarį. 
Ir šįkart norėdama pasikalbėti ne su dukterimi, o su manim. 

— Eime su manim, Ani, - tarė ji ir mostelėjo į duris, vedan- 
čias į verandą. 

— Galima ir man? - ėmė zirzti Indira. 

— Negalima, - pasigirdo griežtas atsakymas. - Noriu pasikal- 
bėti su Ani dviese. 

Nusekiau paskui maharani prie suolo vėsiame kiemo šešė- 
lyje. Net su kasdiene tunika ir kelnėmis ji spinduliavo žavesiu. 

— Ani, aš ne šiaip norėjau su tavimi pasikalbėti be savo dukters. 

— Klausau, jūsų aukštybe. 

— Ar tau patinka čia gyventi? 

— Labai, jūsų aukštybe, - karštai ją patikinau. 

— Norėtum pas mus apsistoti ilgiau? 

- Ak, labai, būčiau dėkinga. Man taip čia patinka! 

Mano užsidegimas turėjo išsklaidyti visas jos abejones. 

Maharani nukreipė nuo manęs akis į tolį. Po kiek laiko atsi- 
(uso. 

— Norėjau tai išgirsti iš tavo pačios lūpų. Puikiai suprantu, 
kokia Indira užsispyrusi ir išpaikinta gyvenimo, kuriam yra gi- 
musi. Taip pat matau, kad, būdama jauniausia ir lepinama vy- 
resnių savo brolių ir sesers, turi daugiau laisvių, nei derėtų. Ne- 
siginu, ir aš prie to esu prisidėjusi. Žinau, kad pasiilgsta brolių 
ir sesers ir iki tau atvykstant jautėsi vieniša. Tačiau ji turi Žinoti, 
kad nebūtinai kiekvienas jos noras bus išpildytas, ypač jei tas 
noras susijęs su kitu žmogumi. 

— Aš myliu ją, - atsakiau. 

Tai buvo paprasčiausi ir teisingiausi žodžiai, kuriuos galėjau 
pasakyti. 

Maharani vėl pažvelgė į mane ir nusišypsojo. 

- Žinau, Ani. Matau iš akių. O tikra draugystė, kurią sudaro 
meilė, ištikimybė ir pasitikėjimas, yra didelė ir brangi retenybė. 
Jusų pačių labui viliuosi, kad ši draugystė lydės jus ir ateityje. Ir 
vis dėlto... - maharani suėmė mane už rankų ir staiga surim- 
tėjo. - Tu juk irgi turi savų minčių ir svajonių. Pažadėk, kad nie- 
kada nebijosi jų pareikšti. Indira yra labai valdingo būdo, - paty- 
lėjusi maharani vėl nusišypsojo. - Kad ir kaip liūdna, matau, kad 
ji daug ką paveldėjusi iš manęs. Nesileisk jos valdoma, gerai? 
Antraip baigsis bloguoju ir tau, ir mano dukrai. 

— Gerai, jūsų aukštybe, - atsakiau iki širdies gelmių sujau- 
dinta, kad nusipelniau jos patarimų. 

Tą akimirką man tapo aišku, kodėl garsiąją Koč Biharo ma- 
harani Aješą dievino kone visi, kuriems teko laimė ją pažinti. 

Ji mokėjo suprasti žmogų. 

— Na, o tavo mama pas mus atvyks maždaug po savaitės. 
Tada suja ir pasikalbėsiu. 

- Ačiū, jūsų aukštybe. 

— Tai aš turiu tau dėkoti, Ani, - paleidusi švelniai paplekš- 
nojo mano rankas vėsiais ilgais pirštais. - Atrodo, mano dukre- 
lei labai pasisekė, kad turi tokią draugę. 


Mama į Koč Biharo rūmus atvyko po dviejų savaičių. 

— Ani, kaip tu užaugai! - šūktelėjo, kai ją pasitikusi nusive- 
džiau aprodyti rūmų. 

Mačiau, kokį pribloškiamą įspūdį jai paliko nesibaigiančios 
salės, išpuoštos neįkainojamomis vertybėmis, maharani surink- 
tomis iš viso pasaulio. Aš jau buvau pripratusi prie šio būsto pra- 
bangos. 

— O kur zanana? - nerimastingai paklausė mama. 

— Et... - nerūpestingai mostelėjau neaiškia kryptimi. - Kaž- 
kur ten. 

— Betgi maharani drauge su kitomis moterimis gyvena za- 
nanoje“ 

— Ne, madži, ji turi savo atskirus kambarius. 

Nesunkiai pajutau, kaip motinai nejauku su manimi vaikš- 
čioti po bendras rūmų sales. Aplink sukiojosi nemažai adjutantų 
ir vyriškosios giminės tarnų, kurie, rodės, mūsų nė nepastebėjo. 
Nors, palyginti su kitomis jos amžiaus moterimis, mano motina, 
kaip Žiniuonė ir vaistytoja, turėjusi tokį vyrą kaip mano tėvas, 
kuris buvo įsitikinęs, kad moterys turi teisę į išsimokslinimą, 
tarsi turėjo laisviau žiūrėti į šių namų tvarką, vis dėlto mačiau, 
kad jai sunkiai sekasi atsipalaiduoti. Ji niekada jokiam kitam vy- 
rui nebuvo pasirodžiusi be šydo, tik mano tėvui. 

— Judvi su princese Indira artėjate prie to amžiaus, kai įženg- 
site į moterų luomą. Ar nuo tada jau laikysitės pardos ir gyven- 
site moterų pusėje? 


Vidurnakčio rožė 151 


— Nežinau, madži, - atsakiau nemeluodama, mums abiem 
prisėdus prie arbatos vidiniame kiemelyje greta mūsų miega- 
mojo. — Turėsiu paklausti. O gal tu paklaustum? Žinau, kad ir 
maharadža, ir maharani yra dideli draugai su Rabindranathu 
lagore, kuriuo, kaip žinai, žavėjosi ir tėtis. Jis nepritaria par- 
dai, - paminėdama mylimą vyrą, mėginau padėti jai priimti čio- 
nykštę tvarką. 

Iki šiol prisimenu sunerimusį motinos veidą, jos viduje 
vykstant kovai tarp sena ir nauja. 

— Būtų gerai prigulti, - galiausiai tarė ji. - Pavargau kelio- 
nėje. 

Žinojau, kad tą patį vakarą mama bus pakviesta į maharani 
buduarą. Man širdis virpėjo pagalvojus, ką ji ten pamatys. Alto- 
rių, prie kurio bus meldžiamasi šių laikų naujovėms, o vyriau- 
sioji to kulto žynė su prancūziškais kvepalais vienoje rankoje ir 
vakarietiškais pašvitais kitoje mano motinai įvarys dar didesnį 
siaubą. 

Kas bus, jei mama pamanys, kad man gresia pavojus likti be 
tikro indiško išsiauklėjimo? Juk ji turi visas teises griežtai įsakyti 
man grįžti į DŽaipurą. 

Žinoma, be reikalo būgštavau. Kai visos trys - Indira, mano 
mama ir aš - įėjome į buduarą, Aješa pakilusi pati priėjo pasi- 
likti mamos per moterų šurmulį. Ji jau buvo įsisupusi į auksu žė- 
rintį sarį, kaklą puošė deimantų vėrinys, o į nosį įsegtas stambus 
rubinas žaižaravo nuo Bakara sietyno šviesos. 

— Ačiū už garbę su jumis susipažinti, jūsų aukštybe, - iš bai- 
mingos pagarbos kone dvilinka pasveikino ją mano motina. 

Matydama tiedvi moteris supratau, kad negali būti didesnių 
priešybių. Viena - stulbinamo grožio, turtinga ir nepriklausoma, 
kita - po vyro mirties sulinkusi nuo vargų naštos. 

— Ką jūs, - švelniai atsakė maharani, - tai man garbė su ju- 

mis susipažinti. Jūs pagimdėte nepaprastą dukterį ir mums pa- 
sisekė, kad ji yra su mumis. Kviečiu į savo maldų kambarį, ten 
galėsime pūdžos auka padėkoti Brahmai, kad su jo palaiminimu 
susilaukėte tokios puikios atžalos. 

Tai tarusi, lydima apstulbusių žvilgsnių, ji išsivedė mano 
motiną ir uždarė duris. 

Po penkiolikos minučių abi moterys grįžo šnekučiuodamosi 
lyg senos draugės. Visas mano motinos nerimas išgaravo be 
pėdsakų ir aš padėkojau dievams, kad maharani puikiai suprato, 
kaip ją prisijaukinti. 

Tą vakarą mano mamą, kaip ir visus kitus, užbūrė švelnūs 
maharani kerai. Ji liaupsino naujosios savo draugės skonį ir 
namų apystatą, drabužius ir puikų filosofijos išmanymą, poe- 
zijos meilę ir plačiojo pasaulio pažinimą. Jos pasidalijo minti- 
mis apie ajurvedos gydymo būdus, o maharani itin susidomėjo 
mano mamos turima aiškiaregystės dovana. 

— Madži, gal tu ką nors jai „regėjai ? - žvaliai paklausiau mo- 
tinos, vieną popietę apsilankiusios maharani kambariuose. 

— Ani, juk puikiai žinai, kad tai turi likti tarp manęs ir ma- 
harani, - atsakė ji. | 

Nepraėjo nė savaitė, o mama jau taip laisvai jautėsi, kad kartu 
su manimi vaikščiojo po sodus rūmų gyventojų vyrų akivaiz- 
doje. Tiesa, neatitraukdama nuo veido ghunghato', ir aš gerbiau 
jos valią. Tačiau visais kitais atžvilgiais ją, kaip ir mane, visiškai 
palenkė Koč Biharo rūmai ir jų gyventojai. 

Mamos grįžimo namo išvakarėse maharani pasikvietė ją į 
savo kambarius. Supratau, apie ką jos kalbėsis, tad abi su Indira 
nerimaudamos laukėme už durų. 


* Šydas, skraistė (hindi). 

— Kas bus, jei mama norės mane išsivežti kartu? Aš turbūt 
mirsiu! - sukuždėjau nerasdama sau vietos. 

Indira tykiai sėdėjo šalia manęs ir laikė už rankos. 

— Matysi, Ani, ji nelieps tau grįžti. 

Žinoma, ji neklydo. Mama išėjo pro duris šypsodamasi ir 
nusivedė mane į miegamąjį pasikalbėti akis į akį. 

— Maharani manęs klausė, ar pasiryžčiau visam laikui tave 
palikti jų šeimoje. Dar ji žadėjo tave išmokslinti kartu su Indira, 
0 kaip tik šito norėjo tavo tėvas. 

- Taip, madži, - sumurmėjau. 

- Be to, ji sakė suprantanti, kad man būtų sunku be tavęs, tad 
pasiūlė tam tikru metų laiku, kai šeima apsistoja šiuose rūmuose, 
į yventi su tavimi. Taigi, dukrele, sakyk, ar norėtum čia likti? 

— Ak, madži, aš... - akyse ėmė tvenktis ašaros. - Manau, taip, 
noriu čia pasilikti. Nors nemažą metų dalį būsiu toli nuo tavęs 
ir baisiai tavęs pasiilgsiu. Bet tėtis tikrai būtų labai laimingas ži- 
nodamas, kad aš toliau mokausi. Ir dar taip negaliu pakęsti tos 
I)žaipuro zananos... 

- Sutinku, čia tikrai turėsi kur kas daugiau galimybių. O tu, 
mano pjari, visada buvai nepaprasta mergaitė, - nusišypsojusi ji 
priglaudė delną man prie skruosto. - Rašysi man kas savaitę, kol 
būsim toli viena nuo kitos? 

— Žinoma, madži. Jei nori, rašysiu kasdien. 

- Užteks ir kas savaitę, brangus vaikeli. O aš sugrįšiu po ko- 
kių keturių mėnesių, kai baigsis musoninės liūtys. Matysi, laikas 
preitai prabėgs. 

— Pasiilgsiu tavęs. 

- Ir aš, - ji išskėtė rankas. - Nepamiršk, aš visada su tavim. 

- Žinau, madži, - pasakiau stipriai ją apkabindama. 

Iki šiol pamenu, su kokiu liūdesiu ji į mane žiūrėjo tą aki- 
imirką, ir kažkas mane pastūmėjo ištarti: 

— O gal man grįžti su tavim į Džaipurą... 

— Ne, Ani, - pažvelgė ji danguosna, - žinau, kad čia likti tau 
lemta likimo. 

Taigi mano motina, apkrauta maharani dovanomis, grįžo 
į Džaipurą. Ir nors išsipildė mano troškimas - Koč Biharo 
rūmus jau galėjau laikyti nuolatine savo pastoge, - vis dėlto 
slapta maudė širdį, kad šitokia dvasiškai apdovanota ir išmin- 
tinga mano motina buvo subtiliai įkalbėta atsižadėti mylimos 
dukters. 


Tą vasarą stojus musoninių liūčių laikotarpiui, kai svilinantis 
žemės karštis net sudiržusius mūsų padus dūrė lyg tūkstančio 
bičių geluonys, mūsų karališkoji svita kartu su kitais Indijos iš- 
rinktaisiais persikėlė į kalnų vasarvietes, kur buvo galima atsi- 
gaivinti malonia vėsa. Mes iškeliavome į Dardžilingą, nuosta- 
baus grožio kalnuotą vietovę septynių tūkstančių pėdų aukštyje 
virš jūros lygio, garsėjančią arbatos plantacijomis, kiek akys už- 
mato žaliuojančiomis kalnų šlaituose. 

Tą vasarą aš visam gyvenimui įsimylėjau Dardžilingą - vien 
kvapą gniaužiantis tolumoje stūksančių Himalajų reginys lyg 
ant sparnų kėlė man dvasią. Britai taip pat seniai buvo išmokę 
bėgti nuo karščių į Dardžilingą ir pavertė jį savo miestu. Kalnų 
šlaituose eilėmis rikiavosi Anglijos vietovardžiais pavadinti balti 
vienaukščiai, griežto plano mieste viešpatavo nepriekaištinga 
tvarka - mūsiškių Indijos kaimų chaoso priešingybė. Svajojau 
kada nors nukeliauti į tikrą Angliją. 

Kaip tik Dardžilinge susipažinau su Indiros broliais ir sese- 
rimi. Visi trys buvo parvykę atostogų iš internatinės mokyklos 
Anglijoje. Septyniolikos, šešiolikos ir penkiolikos metų paaug- 
liai lepino jauniausią sesutę, bet man buvo aišku, kodėl su kur 

kas vyresniais broliais Indira jautėsi it vienstypė. Penkiolik- 
metė jos sesuo Mintė atrodė labai subrendusi ir išprususi. Lyg 
pakerėta prie vakarienės stalo klausydavausi, kaip visas trejetas 
šnekučiuojasi apie savo gyvenimą Anglijoje. Išpuoselėtose ve- 
jose išmokau žaisti kroketą ir iš itin draugiško Indiros jaunes- 
niojo brolio Abivantho išmokau begalę kortų triukų. Į vyresnįjį 
baugščia pagarba - to gražaus ir žavaus jaunuolio akivaizdoje aš 
liesiogine prasme netekdavau amo. 

Namai, kuriuose gyvenome, palyginti su Koč Biharo rūmais, 
buvo menka trobelė, o tai reiškė, kad juose gyvenome šeimyniš- 
kiau. Vasarnamis buvo įsikūręs aukštai ant šlaito, tik arkliams ir 
rikšoms prieinamoje nuošalioje, ramioje vietoje. 

Gražusis maharadža, kurį retai matydavau Koč Bihare dėl 
jam tenkančių valstybės reikalų, dažnai prisidėdavo prie pa- 
prastų šeimos pramogų - tarkim, su visais pietaudavo sode. Ne- 
oficialioje Dardžilingo aplinkoje mačiau tai, apie ką pati svajojau 
savo gyvenime: tikrą meilę ir ištikimybę tarp vyro ir žmonos. 
Matydavau, kaip prie bendro stalo kartais susitinka jų žvilgsniai 
ir abu slapta vienas kitam nusišypso, kaip jo ranka vis tiesiasi 
apglėbti maharani liemenį. Tai buvo nuoširdus jausmas, kurį 
prisiminiau ir iš savo tėvų bendro gyvenimo. 

Nors jie kartu valdė visą karalystę ir jos reikalai atimdavo be- 
palę laiko, supratau, kad tikrasis jų galios šaltinis buvo abipusis 
žavėjimasis ir pasitikėjimas vienas kitu. 

Tą vasarą mes su Indira mėgdavome paryčiais atsikėlusios 
joti stačiais keliukais į Tigro kalną žiūrėti saulėtekio virš Eve- 
resto. Abiem patiko vaikščioti į turgų Dardžilingo centre, kur 
| 'ibeto ir Butano prekeiviai milžiniškomis kailinėmis kepurėmis 
pardavinėjo savo dirbinius. Ką ir kalbėti, dar niekada nebuvau 
lokia laiminga ir Indiros šeimoje jaučiausi visiškai sava. 

Nors jau patyrusi negandų, buvau per maža suvokti, kad gy- 
venimo svarstyklės gali akimirksniu pakrypti į kitą pusę. Ir di- 
džiausios laimės akimirka dar nereiškia, kad kita bus tokia pat. 

Tiems, kurie negalėjo pasigirti tokiu laimingu gyvenimu 
Indijoje kaip mūsų ir įstrigo toli nuo kalnų rojaus, tas sezonas 
buvo ne toks nusisekęs. Lygumas siaubė smėlio audros, viską 
nuklodamos plonyčiu dulkių sluoksniu - net pro menką plyšelį 
išklibusiuose lango rėmuose rytą smėliu būdavo užnešti visi na- 
mai. Nuo musoninių liūčių ištvino upės ir iš įprastų vagų plūs- 
tančios raudonos sąnašos viską šlavė savo kelyje. 

Indijoje prasidėjo ir ligų sezonas - per jį kasmet kiekviena 
motina drebėjo dėl savo vaikų. Klaidžiodama po Dardžilingo 
kapines stebėdavausi, kiek daug net britų vaikų miršta nesulaukę 
pilnametystės. Kasmet gyventojų skaičių sumažindavo šiltinės, 
maliarijos ir geltonojo drugio epidemijos. Toji vasara buvo itin 
negailestinga ir mus pasiekė kalbos apie maro protrūkius visoje 
šalyje. 

Vieną rugpjūčio naktį mane kamavo keisti sapnai ir su 
nepaaiškinama baime pašokau išmušta prakaito. Po savaitės 
buvau pakviesta į asmeninę maharani svetainę ir širdis man 
nusirito į kulnus. Niekada netikėjau mamos kalbomis, esą aš 
paveldėjusi jos dovaną. Tačiau blogos nuojautos suspausta šir- 
dimi artindamasi prie maharani iš anksto supratau, ką ji man 
pasakys. 

Rankoje ji laikė laišką. Mostu kviesdama prisėsti paplekš- 
nojo šezlongą šalia savęs. 

— Ak, mano pjari, kokia nelaimė... 

— Nuo ko mirė mano mama? 

Tai buvo vienintelis kartas gyvenime, kai mačiau maharani 
netekusią žado. 

— O tu... Gal tau kas sakė? Aš tik šįryt gavau laišką. 

— Ne, tik... šiaip supratau, - ištariau tramdydama ašaras. 

— Daugelis sako, kad pajuntame išeinant mylimą žmogų, — 
pasakė mėgindama atgauti pusiausvyrą, - o tu, Ani, turbūt turi 
itin išlavintą nuojautą. Labai liūdna, bet tu neklydai. Tavo mama 
su teta ir dėde buvo pasitraukę į kalnus nuo Džaipuro karščių. 
Deja, didžiulė musoninė liūtis naktį sukėlė kalnų nuošliaužą. 
Niekas iš to kaimo neišsigelbėjo. Labai tave užjaučiu, brangus 
vaikeli. Rodos, netekai ne tik mamos, bet ir tetos, dėdės ir pen- 
kių pusseserių ir pusbrolių. 

Sėdėjau šalia jos ir jaučiau, kaip švelnus jos delnas liečiasi 
prie smulkios šaltos mano rankos. Galvojau apie savo motiną, 
jos pusseserę ir pusbrolį, apie savo pusseseres ir pusbrolius, tarp 
kurių buvo visiškų mažylių, ir niekaip negalėjau suvokti, kad nė 
vieno iš jų nebėra šiame pasaulyje. 

— Ani, tu tik sakyk, jei ko norėtum. 

Papurčiau galvą - buvau per daug sukrėsta, kad įstengčiau 
bent žodį pratarti. 

— Nelaimė įvyko prieš savaitę. Vis dar... - maharani akys irgi 
pritvinko ašarų, - nerasta kūnų. Jei atras, be abejo, vyksi į laido- 
luves Džaipure. 

— Žinoma, - atsakiau, bet abi supratom, kad niekas neras tų 
kūnų. Vargšė mano mamytė amžiams liks saulės kepinamoje su- 
akmenėjusioje raudonoje žemėje. 

- Turbūt norėsi pasimelsti šventykloje. Suieškojau tau šį ap- 
darą, — ji padavė man švelniausio šilko baltą tuniką. - Dažnai 
pagalvoju, kad baltas gedulo drabužis mums, indėms, labiau 
negu juodas palengvina sielvartą dėl tų, kuriuos mylėjome. Ir 
dar, brangus vaikeli, tikrai nebijok dėl savo ateities. Aš paėmiau 
lave iš šeimos, aš dabar tave ir globosiu. Supranti, ką noriu pa- 
sakyti? 

Tąkart nieko nesupratau, bet linktelėjau. 

— Atsimink, net jei nematome tų, kuriuos mylėjome, jie vi- 
sada su mumis, - švelniai pridūrė ji. 

Atsistojau, tą akimirką dar neįstengdama jos žodžiuose rasti 
paguodos. 


Kai jau persirengiau baltąja tunika, kartu su paskirtu mane lydėti 
adjutantu sėdusi į rikšą nuvažiavau į mieste esančią hinduistų 
šventyklėlę. Vienui viena atlikau tradicinį pūdžos aukojimą ir 
sukalbėjau maldas, palengvinančias mirusiųjų kelią. Atlikusi 
apeigas sėdomis atsiklaupiau priešais dievų statulas ir nulenkiau 
galvą iki kelių. Kad ir norėjau tikėti, jausti motiną tebesant ša- 
lia, mano sąmonėje ėmė ryškėti rūsti tikrovė ir susimąsčiau apie 
save. Likau našlaitė be skatiko, visiškai priklausoma nuo karališ- 
kosios šeimos kilniaširdiškumo. Vargu ar kada nors ištekėsiu - 
be šeimos, juolab be kraičio būsiu neįdomi jokiam vyriškiui. Net 
jei ir nenutrūks mano mokslai, kažin ar man bus lemta pačiai 
rinktis gyvenimo kelią. 

Kartu su ašaromis, kurias tą dieną išliejau apraudodama 
prarastą savo šeimą, turiu prisipažinti, išliejau marias ašarų ir 
dėl prarastos savo ateities, kokios troško mano tėvas, - ateities, 
kurioje būtų ką veikti tam bukliam, smalsiam protui, jo su tokiu 
atsidėjimu lavintam ir puoselėtam. Tas būsimas gyvenimas buvo 
be gailesčio nutrauktas. 

Mano petį spustelėjo kažkieno ranka, bet aš nė nekrustelėjau. 

— Ani, mama man pasakė, labai labai tave užjaučiu, - į mano 
mintis prasiskverbė Indiros balsas. - Aš su tavim, Ani, ir tikėk, 
niekada tavęs nepaliksiu. Aš tavim rūpinsiuos. Myliu tave. 

Jos ranka prisilietė prie manosios ir stipriai sugniaužė. Įsi- 
tvėriau į ją tarsi į gelbėjimo ratą. 

Tada ji mane apglėbė, pridengdama sausu kaip skiedrelė 

kunu, o aš verkiau. Nežinau, kiek laiko praėjo, tik galiausiai at- 
sislojau ir paskutinįkart atsisveikinau su savaisiais. Išgūrinau iš 
šventyklos susikibusi rankomis su, jaučiau, vienintele pasaulyje 
bulybe, kuriai tikrai rūpėjau. 

Artinantis nakčiai, negalėdama užmigti, išsirangiau iš šilto 
Indiros glėbio - tarsi nuo kažko mane saugodama ji gulėjo pri- 
siplaudusi — ir įsidrąsinusi išėjau į verandą, prisišliejusią prie 
mūsų kambario. Dvelkė gaivi nakties vėsa, virš galvos spindėjo 
žvaigždės. 

— Madži, - sukuždėjau, - turėjau būti ten, su tavim, o ne čia 
vienui viena! 

Nors ir gedėdama, vis dėlto suvokiau, kad jei būčiau pasili- 
kusi su motina Džaipure, manęs jau nebūtų šioje žemėje. 

Staiga ausyse suskambo aukštas kažkieno balsas. Apsidairiau 
| kairę ir į dešinę, iš kur sklinda toji švelni tyra giesmė. Tačiau 
verandoje ir aplink ją nebuvo nė gyvos dvasios. Giesmė netilo, 
vis tęsėsi švelni jos gaida, primenanti lopšinę, kuria kūdikystėje 
mane migdydavo mama. 

Ir tada prisiminiau kadaise jos sakytus žodžius. Supratau pir- 
mykart išgirdusi giesmę, apie kurią ji kalbėjo. Stovėjau ir jaučiau 
motinos artumą, girdėjau ją sakant, kad man buvo perduota jos 
(lovana ir kad nuo šiol esu tos dovanos saugotoja. Kad mano eilė 
dar neatėjo ir daug dar turiu nuveikti. 


Po mėnesio, beveik liovusis liūtims ir kiek atvėsus rugsėjo orams, 
prįžome į rūmus. Mane susirado viena tik iš matymo pažįstama 
žilaplaukė dama iš zananos. 

— Anahita, turiu tau kai ką perduoti. 

Nustebusi į ją pažiūrėjau, o ji pasivedusi mane į ramų kampą 
pasisodino šalia. 

— Ar žinai, kas aš? - paklausė manęs. 

— Ne. 

— Mano vardas Zyna, aš baidha. Mano vaidmuo šiuose rū- 
muose toks pat, koks buvo tavo mamos Džaipure. 

Ji įsmeigė į mane skvarbias juodas akis ir aš sumirksėjau pra- 
dėdama šį tą suprasti. 

— Jūs žiniuonė? 

- Taip, teisingai. Anuomet tave lankydama mama turbūt 
gavo perspėjimą dėl gresiančios mirties, nes ji man kai ką pa- 
liko. Liepė tau atiduoti, jeigu jai kas nors nutiktų, - Zyna rankoje 
laikė virvele užrištą austinį maišelį ir dabar padavė jį man. - Ne- 
ramią kertę, kur niekas netrukdytų, ir tada išimti. 

— Taip ir padarysiu. Ačiū, kad perdavėte, kad ir kas tai būtų. 

Padėkojau nusilenkdama ir atsistojau. 

- Ji man minėjo, kad ir tu turi žiniuonės dovaną, ir prašė tau 
padėti, - Zyna įdėmiai pažvelgė man į akis. - Ir aš matau, kad 
esi apdovanota. Jei norėsi, išmokysiu tave visko, ką pati moku. 

— Kai buvau maža, mama sakė, kad aš tą dovaną paveldė- 
siu, - pasakiau, o krūtinė kilnojosi nuo sumišusių jausmų. - Aš 
iš anksto žinojau, kad mirė mama, ir tik paskui maharani tai 
patvirtino. 

— Net neabejoju, - palytėjusi lūpomis man kaktą Zyna nusi- 
šypsojo. - Kai tik pajusi, kad jau nori pradėti mokytis, būtinai į 
mane kreipkis. 

— Ačiū jums, Zyna. 

Nuskubėjau į savo mėgstamą rūmų parko kampelį. Tai buvo 
moteriškų galių deivei Durgai skirta šventyklėlė medžių guoto 
tankmėje, kur nuo visų atsiskyrusi dažnai mėgdavau skaityti 
arba svajoti. Atsisėdau sukryžiavusi kojas ir pirštai ėmė nekant- 
riai pašyti kietai sumegztą virvelę. Suvokiau, kad tai paskutinė 

žemiškoji mano motinos dovana, bet neįsivaizdavau, ką rasiu 
viduje. 

Maišelyje radau tris daiktus ir išėmusi pasidėjau juos priešais 
ant plūktos aslos. Tai buvo man adresuotas vokas, mažutė oda 
traukta užrašų knygelė ir dar vienas maišelis - džiuto, taip pat 
užrištas virvele. Pirmiausia išėmiau laišką. 


Brangiausia mano dukrele Ani, 


pjari, viliuosi, kad klystu, tačiau tos dienos, kai turėjau 
palikti Koč Biharo rūmus ir tave, savo mylimą dukrelę, 
išvakarėse išgirdau dvasių giesmę ir jos liepė man būti 
pasiruošusiai. Dabar rašydama nežinau, kada tai įvyks. 
O kadangi negalima gyventi nuolat bijant to, kas gali 
įvykti, džiaugiuosi, kad šito nežinau. Anahita, mano 
mieliausia dukrele, mano gražuole, jeigu skaitai šiuos 
žodžius, aš jau esu palikusi šį pasaulį. Tačiau, kaip ilgai- 
niui patirsi, tas, kuris tikrai tave mylėjo, niekada nuo 
tavęs neatsitolins. 

Tu esi ypatingas vaikas. Žinau, visiems tėvams jų vai- 
kai atrodo ypatingi, tačiau tu buvai ne šiaip sau siųsta į šį 
pasaulį. Abejoju, ar tavo kelias bus lengvas, ir nepamiršk, 
kad likimas mus gali įstumti į daugybę sunkių aplinkybių. 
Tačiau kai tik imsi svyruoti, kuris kelias yra teisingas, 
meldžiu tavęs pasinaudoti savąja intuicijos dovana. Ji 
niekada tavęs neapvils. 

Galbūt man išeinant girdėjai dvasių giesmę - man 
taip atsitiko tada, kai mane pačią paliko motina. Esu 
tikra, kad dabar, skaitydama šiuos žodžius, jautiesi vie- 
niša. Nereikia, Ani, tu neapleista. Tavo gyvenimas yra 
lygiai toks, koks ir turėjo būti aukštesnių jėgų valia. Nie- 

kada nepamiršk, kad jos valdo mūsų likimą. Gali būti, 
pjari, kad dabar, kai skaitai mano laišką, aš sėdžiu jų 
apsupty ir pradedu tai suprasti. 

Tavo paveldėtoji dovana yra ir palaima, ir prakeiks- 
mas. Ji tave įstums į tamsos bedugnę, kai nujausi savo 
mylimo žmogaus mirtį, bet lygiai taip pat nuskraidins iki 
žvaigždėto skliauto, kai tavo išskirtinės galios padės ki- 
tiems pasveikti. 

Gyvenimo kelionėje sužinosi, dukrele, kad bet kokia 
galia gali būti panaudota ir geram, ir piktam. Žinau, kad 
su savo dovana elgsiesi išmintingai. 

Zynai palikau du daiktus - aš ja besąlygiškai pasitikiu 
ir tau prisakau ja pasitikėti. Leiskis jos mokoma visko, ką 
ji žino, - ji supranta, kas tu esi. Vienas iš tų daiktų yra 
ajurvedos vaistų receptų knyga. Ji labai sena ir vertinga - 
man perduota kaip daugelio kartų palikimas. Tikiuosi, 
kad jos turinys padės tau gyvenimo kelyje. Saugok šią 
knygelę, nes į ją sudėta tavo pramočių - nepaprastų gebė- 
jimų moterų - žinios ir išmintis. 

Antrąjį ryšulėlį tavo brangusis tėvelis vadino mūsų 
draudimu. Jo turinys tau bus bent šiokia tokia parama 
atėjus juodai dienai. Turiu pasakyti, kad tavo tėvelis iki 
paskutinės gyvenimo dienos niekada tų daiktelių nemi- 
nėjo ir aš nežinau, ko jie verti ir kaip atsidūrė jo rankose. 
Gal jis turėjo minčių atėjus metui paskirti tau juos krai- 
čio. Jei jauti, kad tokia ir yra jų paskirtis, elkis pagal savo 
valią. 

Mylima dukrele, neleisk likimo lemtam dabartiniam 
sielvartui ir nevilčiai užkirsti kelio tai ateičiai, kokios tau 
troškome abu su tavo tėvu. Galbūt dabar jautiesi apvilta, 
kad mūsų nebėra su tavimi, tačiau galiu tave patikinti, 

kad tą valandą, kai skaitai šiuos žodžius, mes abu esame 
su tavimi ir su meile žiūrime į tave iš aukštybių. 
Kaip sakė tavo tėvas, stenkis niekada sau nemeluoti. 
Kad ir ką darytum, visada būk geras vaikas. 


Myliu tave - 


tavo mylinti mama xxx 


Daug kartų skaičiau tą laišką, nes pirmuosius kelis kartus aša- 
roms temdant akis neįstengiau įskaityti pusės žodžių. Paskui 
virpančiais pirštais atrišau mažąjį džiuto maišelį. 

Šįkart virvelė pasidavė lengvai ir ant žemės išbėriau maišelio 
turinį. 

Jo viduje buvo trys akmenukai. Atrodė kaip paprasčiausi 
grumsteliai, kokių Indijoje bet kur gali rasti ant žemės. Paėmiau 
didžiausią ir jį apžiūrinėdama ėmiau svarstyti, kodėl tėvas juos 
vadino mūsų draudimu. Sumišusi vėl sudėjau juos į maišelį, pa- 
kilau nuo žemės ir liūdna grįžau į rūmus. 

Tik po kelių savaičių sužinojau tikrąją tų akmenėlių vertę: 
iš vietos brangakmenių tiekėjo maharani gavo siuntinį, iš ku- 
rio turėjo išsirinkti akmenis vėriniui, sumanytam jai padova- 
noti vyro. Ant lėkštelės buvo išdėlioti akmenys - lygiai tokie pat 
purvo grumsteliai kaip manieji — ir juvelyras specialiu įrankiu 
ėmė atsargiai gremžti nuo jų purvą. Iš po apnašų sluoksnio su- 
žibus sodriam raudoniui pagaliau susiprotėjau, ką man paliko 
tėvas: tris rubinus. 

Galiausiai nusinešiau džiuto maišelį atgal į tą pačią šven- 
tyklėlę, plikomis rankomis po jos pamatais išrausiau duobutę ir 
giliai užkasiau žemėje. Mama buvo teisi: nors menkai įsivaizda- 

vau, kiek iš tikrųjų verti tie akmenėliai, vis dėlto pasijutau bent 
kiek saugesnė turėdama kuo vaduotis atėjus juodai dienai. Iš 
šventyklėlės išėjau kiek palengvėjusia širdimi. 

Nuo tada, kai Indira dirbdavo princese per valstybinius ren- 
ginius ar priėmimus, kiek tik nugriebusi laiko jį leidau su Zyna 
tarp žolelių lysvių, stengdamasi kuo daugiau iš jos išmokti. Nors 
vargiai ketinau tapti žiniuone ar panaudoti praktikoje nuovirų 
receptus iš oda trauktos mamos paliktos knygelės, jaučiausi įsi- 
pareigojusi išmokti visko, ko ji būtų norėjusi mane išmokyti. 
Pridėjusi gumbuotą pirštą su geltonu nagu ir vesdama per gy- 
dalų receptus, Zyna skaitė mamos užrašų knygelę ir, regis, ėmė į 
mane žiūrėti su dar didesne pagarba. 

- Tu kilusi iš galingos baidhų dinastijos. Čia yra tokių nuo- 
virų, apie kuriuos išmano tik labai nedaugelis, - toliau versdama 
lapus priėjo naują skyrių. - Žiūrėk, yra net tokių, kuriais aki- 
mirksniu galima nužudyti žmogų! - pasakė nuleidusi balsą. 

Paklausiau, ar jai kada teko panaudoti kokį gėrimą kam nors 
pakenkti. 

Ji įbedė į mane akis svarstydama, ką atsakyti. 

— Aš žiniuonė, Anahita. Tik dievai gali man pasakyti, kam ir 
kokio duoti gėrimo. 

Nuo Indiros beveik nieko neslėpiau, bet iš Zynos gautas pa- 
mokas nutylėjau. Nieko nesakiau ir apie užkastus rubinus. Nuo- 
jauta man liepė šias paslaptis pasilaikyti. 


11 
“B; metų 


Įbėgusi į mūsų miegamąjį Indira krito ant lovos ir ėmė kumš- 
Čiais daužyti pagalvę. 

— Niekur nevažiuosiu! Nenoriu! Negaliu! 

Suglumusi žiūrėjau į bliaunančią ir spiegiančią savo draugę, 
lyg; jai būtų ne trylika metų, o treji. 

— Niekas manęs neprivers! Aš pabėgsiu! Nesutinku! 

Pastaruoju metu Indira dažnai pratrūkdavo, jei kas nešoko 
pagal jos dūdelę. Sėdėjau ir tylėjau laukdama, kada ji nurims. O 
lada tyliai paklausiau: 

— Kas tau, Indi? Kas nutiko? 

— Tėvai nori mane įkandin brolių ir sesės išsiųsti į internatinę 
mokyklą Anglijoje. Nekenčiu Anglijos! Ten nuobodu ir pilka, vi- 
sada ten peršąlu. 
naudiškai susirūpinau: jeigu ją išsiunčia į mokyklą, kas laukia 
manęs“ 

— Bet niekas negali tavęs prievarta išsiųsti. 

— Tai tėvas sumanė. Visi turi klausyti jo kaip dievo. Aš - irgi. 
IJievaž, mirsiu! - teatrališkai sušuko. 

Žinoma, kelionė į Angliją - šlovingąją tų, kurie valdo mus, 
indus, gimtinę - man atrodė išsvajotas nuotykis. Įsivaizdavau, 

kaip savo akimis kada nors pamatysiu Vordsvorto auksinius 
narcizus, atšiaurius Jorkšyro viržynus, tarp kurių seserys Bron- 
tės rašė savo užburiančias istorijas, ir, žinoma, pasaulio sostinę 
Londoną. Bet supratau, kad tokios mintys dabar nepaguostų įsi- 
šėlusios mano draugės. 

— Kada turėtum išvykti? 

- Išplaukiu rugpjūtį ir atvykstu trimestro pradžioje rugsėjį. 
Sakiau mamai, kad nieko gero neišeis iš mano sėdėjimo pamo- 
kose, aš iš prigimties nenusėdžiu vietoje, be to, nudžiūsiu ten 
kaip gėlė nuo tamsos ir šalčio. 

— Ak, Indi, kaip man tavęs trūks! 

— Ne, Ani, mane išsiunčia ne vieną, o kartu su tavim. 

— Su manimė! 

— O kaipgi. Jie dar ne tokie sužvėrėję, kad išsiųstų mane 
vieną. Su manim keliausi ir tu, jei tik nesugalvosiu, kaip juos 
perkalbėti, kad mane paliktų. Bet mamai patinka Anglija, ji 
mėgsta ten būti sezono metu, tad iš jos palaikymo nesulauksi. O 
Gražutė? - sušuko Indira. - Ji be manęs nunyks! 

Stengiausi neišsiduoti ir toliau rodytis susirūpinusi ir ne- 
laiminga, kokia pasijutau iš Indiros dar neišgirdusi, kad ir aš 
įtraukta į būsimą užjūrio kelionę. 

— O ten tikrai taip blogai? - paklausiau jos. - Rodos, tavo 
mamai ir tėčiui ten patinka, taip pat tavo broliams ir seseriai. 
Jie pasakojo, kad Londonas - labai gražus miestas, gatvės ten 
apšviestos elektra, o moterys gali laisvai vaikščioti vienos ir net 
rodyti kojas nuo gurnelių! 

— Mes būsim kažin kur toli nuo Londono, - Indira nunėrė 
galvą. - Mus siunčia ten pat, kur ir mano seserį - į kažkokią 
bjaurią mokyklą prie šaltos anglų jūros. Ak, Ani, ką mums, po 
galais, daryti? 

- Galim guostis, kad bent jau turim viena kitą, - švelniai at- 

Susidėjau kelis savo daiktelius: motinos vaistų knygelę, jos 
šilnodą ir ryšelį džiovintų įvairių vaistažolių, jei Anglijoje už- 
kluptų ligos. Ilgai mąsčiusi nutariau savo rubinus palikti užkas- 
tus prie šventyklėlės pamatų - pamaniau, kad ten jiems bus sau- 
giau negu mano lagamine ar kelionkrepšyje. 

Po keturių dienų jau stovėjau iš Kalkutos uosto išplaukiančio 
laivo denyje - gražesnio ir didesnio laivo dar nebuvau mačiusi. 
Nenumaniau, kad tolimame krašte užsibūsime kur kas ilgiau, 
nei įsivaizdavome. 

Karališkoji svita buvo įkurdinta prabangiose viršutinio 
denio kajutėse. Mudvi su Indira turėjome atskirą kambarį pa- 
lei koridorių, kuris buvo rekvizuotas karališkajai šeimai ir jos 
svitą sudarantiems adjutantams, liokajams, kambarinėms ir 
pagrindiniam personalui. Įpratusi skaičiuoti kiekvieną rupiją 
pamaniau, kad už tokius aukso kalnus, kokius reikėjo pakloti 
šitaip gyvenant, buvo galima gauti pusę karalystės: kur jau ten 
pusę - visą! 

Net Indira šyptelėjo mums abiem savo kambaryje apžiūrinė- 
jant įvairiausius šiuolaikinius įtaisus. Be to, abi jau buvom beveik 
keturiolikmetės, tad mums buvo leista su visa šeima dalyvauti 
priėmimuose, kuriuos Indiros tėvai rengė savo didžiuosiuose 
apartamentuose. Kaip ir Indira, buvau aprūpinta vakarietiško 
stiliaus drabužiais — keistomis muslino tunikomis ir graužian- 
čiais vilnoniais megztiniais, kurių, kaip man buvo sakyta, pri- 
reiks pasiekus šaltus Anglijos krantus. 

Vargdama su smulkiomis perlinėmis sagutėmis, kuriomis 
niekaip nesisekė užsisagstyti nepatogios, ankštos palaidinukės, 
veidrodyje nužvelgiau sirpstantį savo kūną. Baisiai susidrovėjau, 
kai panelė Ryd pasvarstė, kad gal jau metas segėti liemenėlę. Ir 
dar ji man davė tokių skudurėlių - tam, ką ji vadino mėnesinė- 
mis. Nelabai seniai, dideliam savo išgąsčiui, buvau jomis apsir- 

nusi, bet, laimė, daugiau tai nepasikartojo. Pasikeitusi, papilnė- 
jusi mano figūra buvo juo labiau pastebima, mat Indiros kūnas, 
regis, nepasikeitė nė per nago juodymą. Ji stiebėsi tik į ūgį, visai 
nėjo į plotį ir dabar buvo gerais trimis coliais už mane aukštesnė. 
Salia jos jaučiausi kaip išpampęs granatas šalia banano. 

- Jau galim eiti, mergaitės? - paklausė panelė Ryd kambarinei 
baigus šukuoti žvilgančius, juodus kaip naktis Indiros plaukus. 

- Taip, panele Ryd, - atsakiau už mus abi. 

— Iš anksto žinau, kaip ten bus nuobodu, - pasakė Indira 
kilstelėdama antakius, mums išėjus iš savo kajutės ir korido- 
riumi patraukus į saloną. 

Įžengusios į didžiulį puošnų saloną, išgirdome sentimentalią 
vakarietišką dainą, kuriai pritarė orkestras. Sietynų šviesoje žai- 
žaravo moterų brangenybės. Visos vilkėjo vakarietiškai, neišski- 
riant maharani - ši buvo pasidabinusi žavinga safyrų mėlynumo 
vakarine suknia. Taip ir likau nesupratusi, ar ji man labiau patik- 
davo su sariu, ar su išeigine suknele: Aješa tarsi chameleonė - oji 
lokia ir buvo - idealiai prisitaikydavo ir vienokį, ir kitokį apdarą. 

— Palaikyk man draugiją, gerai? - paprašė Indira, pro minią 
lcmpdamasi mane prie padavėjo. 

— Gal ko išgertumėt, damos? 

Dailia balta uniforma pasipuošęs liokajus atkišo padėklą. 

Pamerkusi man akį Indira iš kelių gėrimų išsirinko dvi šam- 
pano taures. Padavėjas klausiamai į ją subaltakiavo, tačiau jam 
nespėjus nieko ištarti Indira įsimaišė tarp Žmonių, o aš - jai 
įkandin. 

- Imk, paragauk, - padavė man taurę. - Visai skanu. Nosį 
praužia burbuliukai. 

Ji pakėlė taurę prie lūpų. 

— Sakai, mums galima? - nervingai apsidairiau. - Juk čia al- 
koholis, Indi. Jei kas pamatys, mums tikrai klius. 

— Kam čia įdomu, Ani? Be to, mes beveik suaugusios. Nagi 
gurkštelk, - kurstė mane. 

Taigi priglaudžiau prie lūpų šampano taurę ir gurkštelėjau. 
Ėmė dusinti į nosį sukilę burbuliukai, užspringau, o Indira žiū- 
rėdama į mane nusikvatojo. 

— Ajajai, ar tik ne šampano ragaujam, mergaitės? Ir dar jūsų 
amžiuje! 

Maniau, sudegsiu iš gėdos, kai vyresnysis Indiros brolis Ra- 

— Prašom mano nosinę, Anahita. 

— Ačiū, - padėkojau šluostydamasi ašaras, išpūsdama nosį ir 
koneveikdama save, kad taip ne laiku pasipyniau jam ant tako. 

Pastaruoju metu buvau slapta susižavėjusi Radžu - vasarą 
jis atvyko į:Dardžilingą iš Anglijos, kur mokėsi Harou berniukų 
mokykloje, skirtoje britų ir užsienio šalių aristokratų sūnums. 
Su vakarietiškais drabužiais atrodė toks suaugęs ir išprusęs — 
gražesnio už jį vaikino nebuvau mačiusi. 

— Leiskite jums pristatyti savo draugą Patnos princą Varuną. 
Abu nuo šio semestro studijuosime Oksforde. Mes jiems paro- 
dysim, kaip žaisti kriketą, ar ne? 

Radžas pavaizdavo kamuolio padavimą. 

— Be kalbų, - pritarė princas Varunas. - Na, mergaitės, kaip 
jums patinka kelionė? 

Dirstelėjau į Indirą, nes tokiais atvejais paprastai ji kalbėdavo 
mūsų abiejų vardu. Bet pamačiau, kad ji it stabo ištikta stovi iš- 
pūtusi akis į princą Varuną. 

— Patinka, - suskubau nutraukti tylą, - man tai pirma ke- 
lionė už Indijos ribų. 

— Taigi pasiruoškite - Anglija jus sužavės, o jos orai išgąs- 
dins, - pajuokavo Radžas. - Tikiuosi, įsidėjote užtektinai vilno- 
nių drabužių ir karčiosios druskos. Ir turėsite iš ko pasidaryti 

parstyčių vonias, kai peršalsite mokykloje. Neįsivaizduojate, 
kaip ten būna šalta. 

Indira tebestovėjo be žado akimis rydama Varuną, tad vėl 
atsakiau: 

— Taip, manau, mes gerai pasiruošusios. 

— Na, puiku. Ką gi, mergaitės, čia jus ir paliksim, - linktelėjęs 
man Radžas pažvelgė į seserį: - Kokia tu šiandien tyli, Indira. 
Gal nesveikuoji? 

— Ne, - Indira atitraukė svajingą žvilgsnį nuo princo Va- 
runo. - Aš sveika kaip niekad. 

Užuot pirma dingstimi išėjusi iš „nuobodaus“ pobūvio, kaip 
buvo žadėjusi, Indira užsimanė kartu su manim įsitaisiusi ker- 
tėje stebėti svečius. Ilgainiui jau net aš ėmiau žiovauti suimta 
miego. Galop atsistojau. 

— Eime, Indi, pavargau. 

— Dar penkias minutes, gerai? - paprašė Indira ir aš pase- 
kiau, kur krypsta jos žvilgsnis, - ten, kur princas Varunas links- 
mai šnekučiavosi su dviem anglėmis. 

Pagaliau man pavyko ją ištempti iš salono ir koridoriumi 
parsivesti į mūsų miegamąjį. Nusirengusios atsigulėme į lovą. 

— Indi, kokia tu šįvakar buvai tyli. Kas nutiko? 

Indira gulėjo užsimerkusi, bet atsiliepdama į mano žodžius 
lengvai atsiduso. 

— Nieko. Viskas man gerai. Tiesiog ką tik sutikau žmogų, už 
kurio ketinu ištekėti, - štai ir viskas. 

— Ka?! 

— Taip, pamačiau jį ir iškart tai supratau. 

— Kalbi apie Varuną? 

- Žinoma. 

— Indi, betgi jis princas! Tai reiškia, kad tėvai jam jau yra 
išrinkę sužadėtinę. 

— O dabar aš išsirinkau, už ko tekėti, - staiga atsimerkusi pa- 


vo- eo 


žvilgsniu. - Pamatysi, Ani, ateis diena, ir jis taps mano vyru. 


Ateinančios savaitės plaukiant laivu buvo nesibaigiantis katės ir 
pelės žaidimas - Indira spyrė mane kartu su ja tykoti Radžo ir 
Varuno, kad gautų progą bent žvilgtelėti į savo „būsimąjį vyrą“. 
Kitaip tariant, mes tykodavom prie jų kajučių durų, kada jie eis 
pusryčiauti ar pietauti arba sumanys kuriame nors denyje pa- 
žaisti biliardą ar kroketą. Tada mums likdavo kuo atsainiau pa- 
sirodyti akiratyje, tarsi būtume visiškai atsitiktinai juos aptiku- 
sios, ir atsisėdus žiūrėti, kaip jie žaidžia. 

Mergaitė, niekada nepaisiusi savo išvaizdos, staiga ėmė rū- 
pintis, kuo vilkės per vakarienę, pradėjo kniaukti kvepalus nuo 
motinos tualetinio staliuko ir lūpų dažus iš sesers kambario. 

Bijau ir sakyti, bet visa tai man atrodė juokinga ir gerokai er- 
zino. Indira patyrė pirmąjį susižavėjimą ir žinojau, kad jis grei- 
tai praeis. Tačiau Indi nebūtų buvusi Indi, jei kaip visada stačia 
galva nebūtų puolusi paskui naują aistrą. 

Tos dienos, kai turėjome atplaukti į Sautamptono uostą, iš- 
vakarėse visa karališkoji svita buvo pakviesta vakarienės prie 
kapitono stalo. Indira be atvangos tai suko galvą, kokią suknelę 
apsivilkti, tai sielojosi, kad paskutinį kartą matys princą Varuną. 
Per tą draugės apakimo priepuolį diplomatiškai mėginau aiš- 
kinti, jog Varunas vis tiek matys, kokia ji dar vaikas, kad ir ką 
apsirengtų. 

- Žiūrėk, Mintė davė man vieną savo seną suknelę! - Indira 
įpuolė pro duris ant rankos persimetusi vakarinę persikų spal- 
vos šifono suknelę. - Kaip man siūta. 

— Negi tu išdrįsi ją vilktis? - mėginau perspėti pamaniusi, 

kad iki kaklo užsagstomos tvarkingos muslino ir kartūno suk- 
nutės labiau tinka prie vis dar vaikiškos mūsų išvaizdos. 

- Žinoma! Ani, kaip tu nesupranti? Turiu Varunui padaryti 
įspūdį, kad jis mane pastebėtų! 

- Niekur tu su ja nepasirodysi. Panelė Ryd milijoną metų tau 
neleis rodytis žmonėms šitaip apsirengusiai! Be to, ką pasakys 
mama“ 

— Po keturių mėnesių man jau bus keturiolika. Klausyk, In- 
ijoje daugybė mūsų amžiaus mergaičių jau būna ištekėjusios, — 
papūtė lūpas Indira. - Ani, padėk man: aš iš pradžių kartu su 
l1vim apsirengsiu įprastai, o kai panelė Ryd nuves mus į valgo- 
mąjį, pasakysiu ką nors pamiršusi ir nulėkusi į savo kajutę persi- 
rengsiu. Kaip tau toks planas? 

Man veidas persikreipė iš siaubo. 

— Indi, atsipeikėk, pagalvok apie savo tėvą. Nejaugi nori jį 
apjuokti? 

— Klausyk, Ani! - Indira prisidėjo suknelę prie stuomens. — 
Aš juk neketinu rodytis su apatiniais marškiniais ir kelnaitė- 
mis. Šita suknelė tiesiog yra suaugesnio kirpimo negu mūsų 
įprastos. 

Ir tikrai pati mačiau, kad tai visai padorus ampyro stiliaus 
drabužis: kvadratinė iškirptė, korsažas baigiasi po pat krūtine, 
iki žemės krintančios švelnios šifono klostės. 

— Mintė vilkėjo ją per savo šešioliktąjį gimtadienį. Vadinasi, 
dar neišėjusi iš mados - kaip manai? 

Atsidusau - kad ir ką manyčiau, dabar jau nieko nepakeisi. 

Vakare lydimos panelės Ryd užlipome aukštyn pagrindiniais 
laivo laiptais ir staiga prie valgomojo durų Indira griebėsi už 
burnos. 

— Ak, panele Ryd! Buvau iš ponios Alisos Keraders pasisko- 
linusi vieną knygą ir žadėjau jai šįvakar atnešti prie stalo. Ry- 

toj laivui švartuojantis kils didelis sambrūzdis, galiu jos nebe- 
rasti. 

— Gal man nubėgti jos atnešti, mieloji? - paklausė panelė 
Ryd. 

— Ne, nesivarginkite. Pati nueisiu. Greičiau rasiu žinodama, 
kur pasidėjau. 

Indira nelaukė, kol bus sulaikyta, ir apsigręžusi nulėkė laip- 
tais žemyn, palikusi mane ir panelę Ryd priešais valgomojo 
tarpdurį. 

Atsisėdau ant paauksuotos kėdės prie koridoriaus sienos. 

- Prašom eiti, panele Ryd, aš jos palauksiu. Žinau, dar neval- 
gėte, o rytoj laukia sunki diena. Man nieko čia nenutiks. 

— Na, jei taip sakote, mieloji... - neprieštaravo ji. - Žinant, 
kaip Indira netvarkingai išmėto daiktus, anksčiau kaip po pen- 
kiolikos minučių neverta jos laukti, o man po vakarienės reikia 
tiek dar visko supakuoti. 

- Išties neverta jums gaišti, - pasakiau su palengvėjimu, kad 
įkalbėjau ją eiti į valgyklą žemesniame denyje, kur vakarieniavo 
personalas. — Pažadu, kol ji grįš, niekur nesitrauksiu. 

— Gerai, mieloji, dėkui jums. Grįšiu jūsų pasiimti dešimtą. 

Žiūrėdama, kaip ji leidžiasi laiptais, supratau, kad įkalbėti 
panelę Ryd man pagelbėjo didesnis jos pasitikėjimas manimi 
negu Indira. Jos akivaizdoje aš retai ką nederama iškrėsdavau. 
Laukdama Indiros pasidariau pramogą stebėdama besirenkan- 
čius elegantiškus svečius. Jie kalbėjo striuka britiška tarsena ir 
man teko įtempti dėmesį norint suprasti, kas sakoma. Mane pri- 
bloškė mintis, kad Indijoje išmokta anglų kalba gali būti visiš- 
kai kitokia ir jų krašte galiu būti nesuprasta ir pati nesuprasti 
tenykštės kalbos. 

Pro mane į valgomąjį jau prieš kelias minutes buvo praėję 
visi svečiai ir buvau beprarandanti viltį sulaukti Indiros iki pa- 

dėkos maldos, kurią anglai kaskart sukalba prieš valgį, tačiau 
sLaiga ant laiptų išvydau dievišką viziją, apgaubtą persikų spal- 
vos šifono klostėmis. 

Tankiai sumirksėjau negalėdama patikėti tokia nutrūktgal- 
vės savo draugės permaina. Suknelė nuostabiai derėjo prie aukš- 
tos lieknos jos figūros, be to, Indira įsigudrino ant viršugalvio 
susikeltus plaukus sutvirtinti smeigėmis ir prie smilkinio įsisegti 
persikų spalvos rožę. Ji buvo kerinti - tikra savo motinos antri- 
ninkė, tik jaunesnė. 

— Na, kaip? - nervingai sukuždėjo. 

- Žavingai. Eime! 

Atsistojau ir pasukau prie valgomojo durų. Jas atvėrėme kaip 
lik ceremonimeistrui suplojus delnais ir paskelbus: 

— Ponios ir ponai, meldžiu tylos - žodis kapitonui. 

Visi atsigręžė į kapitoną, o šį pikta lemtis buvo pasodinusi 
vos per kelis žingsnius nuo didžiųjų durų, pro kurias mes su 
Indira taikėmės vogčia įsmukti. Visų akys nukrypo į mus ir aš 
sustingau lyg prožektorių apšviestas zuikis, nukaitusi tokiu pat 
skaisčiu raudoniu, kokiu buvo nuteptos Indiros lūpos. 

Kapitonas susidomėjo, į ką sužiuro visi svečiai. 

- Damos, - mostelėjo mums, - maloniai kviečiu prieš padė- 
kos maldą susirasti savo vietas. 

— Dėkojame. 

Nė trupučio nesumišusi Indira nuėjo prie kapitono stalo - iš- 
lies karališkai iškėlusi galvą ir visiškai nesutrikusi dėl visuotinio 
(lėmesio. Pirmąkart pamačiau, kad ji tikra princesė. Užėmėme 
mums stalo gale paliktas dvi vietas, o sekdama įkandin Indiros 
užmečiau akį į princą Varuną. Nebuvo jokios abejonės - jis pa- 
matė ją kitomis akimis. 

Visą vakarą nenuleidau nuo Indiros akių - persikų spalvos 
suknelė, regis, suteikė jai brandos, elegancijos ir žavesio. Net jos 

tėvai, greičiausiai iš pradžių priblokšti įžengus dukteriai, dabar 
žvelgė į ją palankiai. 

Vėlgi nesmagiai jausdamasi su savo paprasta muslinine 
suknele pagalvojau, kokį stebuklingą poveikį daro grožis ap- 
linkiniams. Niekas nė nemanė pykti ant Indiros, visi buvo jai 
malonūs. Vėl užgrojus orkestrui pats maharadža pakvietė savo 
jauniausią dukterį šokti. Paskui ją pakvietė Radžas ir galiausiai 
princas Varunas. Dešimtą atėjus panelei Ryd ir paklausus, kur 
Indira, mostelėjau į šokėjų būrį. 

Mačiau, kaip panelė Ryd ieško jos akimis ir neranda. 

— Kur jiė 

— Apsivilkusi persikų spalvos suknelę, šoka su princu Va- 
runu. 

Iš panelės Ryd veido supratau, kad pradeda ją atpažinti. Gu- 
vernantės ranka ėmė lėtai kilti prie pasibaisėjimo perkreiptos 
burnos - ji nervingai sušnairavo į maharani pusę. 

— Dabar jau tikrai praradau darbą. Jūs žinojote, ką ji buvo 
sumaniusi? 

— Taip, Žinojau, - patvirtinau. - Bet ką man liko daryti? 

— Abiem mums nėra ką daryti, - sunkiai atsiduso panelė 
Ryd. - Juk ji princesė. 

Tą naktį lovoje begalę kartų turėjau su visomis smulkme- 
nomis klausytis Indiros pasakojimo apie savo triumfą, kurio 
kulminacija buvo šokis su princu Varunu. Baigiantis šokiui jis 
sukuždėjęs jai į ausį, esą ji virtusi nuostabia gražuole, lygiai kaip 
motina. Ir kažkur mano viduje, nors ir vos juntamai, ėmė ai- 
žėti tikėjimo, kad mes su Indira visada būsime kartu, pamatai. Ji 
mano akyse baigia suaugti, ir prikandusi lūpą, kad neapsiverk- 
čiau, pamaniau, jog vieną dieną jai mano draugystės bus per 
maža. Jai reikės vyro meilės. 

Rytą atsibudau su baime laukdama vakarykštės dienos atgar- 

sių. Tačiau teko nustebti - nekilo jokio triukšmo. Laivo keleiviai 
ėjo atsisveikinti su kelionėje sutiktais naujais draugais ir viskas, 
kų girdėjau apie Indirą, tai kaip Žavingai ji atrodė. Regis, bjau- 
rusis ančiukas virto gulbe ir niekas nekreipė dėmesio į pamintas 
aukštuomenės taisykles. 

Indirai skrajojant iš kajutės į kajutę atsisveikinti su naujai- 
siais draugais, nuėjau į denį įsižiūrėti į artėjančią šalį, apie kurią 
buvau tiek daug prisiklausiusi. 

Nors buvo rugpjūtis - kiek buvau girdėjusi, Anglijoje vienas 
šilčiausių mėnesių - drebėjau vilkėdama vien medvilnine palai- 
(dinuke. Buvo dar neįdienoję ir virš Sautamptono uosto tvyrojo 
žemai pakibusi migla. Pirmąkart įkvėpiau Anglijos oro ir paju- 
tau jo prėskumą. Jis niekuo daugiau nekvepėjo, tik tyru, sūriu 
vėjų. 

Mėginau nusipurtyti niūrias mintis galvodama, kad nepra- 
cis nė valanda, ir įkelsiu koją į tą išgarsintą malonų žalią kraštą, 
įkvėpusį vienus didžiausių pasaulio rašytojų sukurti geriausius 
savo kūrinius. 

Bet man nesisekė. 

Mėginau guostis mintimi, kad gal esu tiesiog nuvarginta va- 
karykščių potyrių, tačiau supratau, kad priežastis slypi giliau. 
Vis dar neapsipratusi su keistais naujais jausmais, apėmusiais 
kartu su išgirsta paslaptinga giesme, pajutau, kaip nugara per- 
bėgo šiurpas, oda nuėjo pagaugais ir pasišiaušė rankų plauke- 
liai. Vėliau, žinoma, suvokiau, kad tai buvo perspėjimas apie 
presiantį pavojų. Tačiau tądien, tebelaužydama galvą, ką tai 
reiškia, tariausi, jog nauji išgyvenimai tiesiog sužadino visus 
pojūčius. 

Mums švartuojantis suūkusi laivo sirena paleido griaus- 
mingą paskutinę gaidą, ir deniuose įsiviešpatavo karnavalą pri- 
menantis šurmulys. Prieplaukoje įžiūrėjau mažytes figūrėles, 

mojančias jungtinėmis Džeko vėliavėlėmis ir laukiančias, kada 
jas pastebės grįžę mylimieji. 

Visiems vėl išsislapsčius savo kajutėse pasiimti nešulių ir pa- 
siruošti išsilaipinti, denis ištuštėjo ir aš pasijutau likusi viena. Vėl 
sudrebėjau - mane nupurtė ne tik iš oro besismelkiantis, bet ir 
vienatvės šaltis. Įkišau ranką į kišenę ieškodama nosinės ir pa- 
jutau, kaip iš už nugaros mane per liemenį apsivijo dvi šiltos 
rusvos rankos. 

— Ką čia veiki pati sau viena? Niekur tavęs neradau. 

Indira stipriai mane apsikabino ir nuo mielo jos alsavimo 
pamažu atitirpo gyslose sustingęs kraujas. 

— Žiūriu į Angliją. 

Ji atgręžė mane į save ir įsižiūrėjo į veidą. 

— Tu verkei, Ani. Kodėl? 

— Pati dorai nežinau, - sąžiningai atsakiau. 

Prie mano skruosto pakilęs laibas pirštelis nubraukė ašarą. 

— Neverk, Ani, būk gera, nieko nebijok. Aš su tavim - ne- 
pamiršai? - apglėbusi Indira priglaudė mane prie krūtinės. - Ir 
visada būsiu kartu. 


* Angl. Union Jack - dabartinė Jungtinės Karalystės vėliava, sukurta 1606 m. karaliaus Jo- 
kūbo VI (James, šnek. Jack), pirmojo bendro Anglijos ir Škotijos monarcho, įsakymu su- 
jungus Anglijos vėliavoje pavaizduotą šv. Jurgio kryžių su Škotijos vėliavos šv. Andriejaus 
kryžiumi. 

I)vi savaites visi buvome įsikūrę žavingame Viktorijos laikų 
name Ponto gatvėje Naitsbrižo rajone. Nors šis būstas, palyginti 
su mums įprastų rūmų dydžiu, buvo it triušių gardas, nekrei- 
pėm į tai dėmesio, nes buvo ką pamatyti už namų sienų. Kad 
ir kaip Indira aiškino nekenčianti Anglijos, atvykusi iškart nu- 
savino savo reikmėms šeimos vairuotoją ir užsimojo parodyti 
man Londono grožybes. Malo gatve nuvažiavome pažiūrėti 
Bakingamo rūmų ir besikeičiančios jų sargybos. Apsilankėme 
I ondono Taueryje - ten Indira linksmino mane šiurpiais pasa- 
kojimais, kaip Anglijos karalius Henrikas VIII nukapojo galvas 
dviem savo žmonoms, norėdamas dar kartą vesti. 

— Kokia kvailystė, kad jiems galima vienu metu turėti tik 
vieną žmoną - tenka ją nudėti, kai užsinori kitos! - sukikeno 
ji. - Tu gi Žinai, tėtis galėtų turėti net aštuonias žmonas, jei no- 
rėtų. 

Nuvykusios į Trafalgaro aikštę palesinom aplink Nelsono 
koloną besibūriuojančius balandžius ir paplaukiojom laivu po 
Iemzę. Tačiau iš tikrųjų Indiros mėgstamiausia Londono įžy- 
mybė buvo keli žingsniai nuo mūsų namų Ponto gatvėje. 

Įsivedusi mane pro to pastato pagrindines duris paaiškino, 
kad ką tik įžengėm į garsiausią pasaulyje parduotuvę. 

— Mėgstu „Harrodsą , čia galima visko nusipirkti: nuo naujų 
raktų sugedus spynai iki sūrio ir drabužių - jei nori, gali įsigyti 
net indišką dramblį! Ir dar, - pridūrė mudviem kylant liftu, — 
mama čia turi sąskaitą, tad jei tik ko norėsi, sakyk. 

Ir iš tikrųjų „Harrods“ universalinė parduotuvė, kaip ją va- 
dino Indira, buvo tikras Aladino požemis. Indira dėl juoko kelių 
griežto veido pardavėjų paklausė, ar jų asortimente nėra papūgų 
arba palisandramedžių. 

— Jei ieškote papūgų, panele, prašom eiti į gyvūnų skyrių, 
o sodinukų rasite sodo prekių skyriuje. Jei nerasite ieškomų 
prekių, „Harrods“ tikrai jų užsakys, - paaiškino vienas parda- 
vėjas. 

— Ak, Indi, būk gera, nesišaipyk iš jų! - nesmagiai pasijutusi, 
mums paėjus į šalį meldžiau kikenančios Indiros. 

Pakilome dar vienu aukštu ir Indira nusivedė mane į įspū- 
dingą žaislų skyrių, kur pardavėjai sutiko ją kaip seniai matytą 
gerą draugę. 

— Kai buvau maža, pasprukusi iš namų čia užsisakydavau 
visko, ko tik širdis geidė. Įrašydavau pirkinius į mamos sąskaitą, 
oji nė nepastebėdavo. 

Kvatodama Indira nuvedė mane prie išėjimo ir žemyn nusi- 
leidome neregėtais judančiais laiptais, kuriuos ji vadino eskala- 
toriumi. 

— Nieko šiandien nepirksi? 

— Ne, aš jau turbūt išaugau iš žaislų amžiaus - o tu ne? Eikim 
į moteriškų drabužių skyrių - dar niekad nesu matavusis gatavų 
suknelių. Jaučiu, bus smagu! 

Pulkas konsultančių sunešė Indirai kalną gražiausių suknelių 
ir aš nulydėjau ją į persirengimo kambarį pasimatuoti. Išbuvus 
ten dvi valandas mano kantrybė ėmė sekti. 

— O tavo mama tikrai nieko nesakys? - paklausiau Indirai 

pasisukiojus prieš veidrodį su dar vienu stulbinamu siuvėjų kū- 
riniu ir liepus jį dėti į jau ir taip įspūdingą šūsnį. 

— Kol negaus sąskaitos po kelių savaičių, tikrai nieko nesa- 
kys, - nusišiepė ji. 

Patraukusios pagrindinio įėjimo link, praėjome knygyną ir 
akimirką stabtelėjusi ilgesingai pažvelgiau į jo vitrinas. Indira tai 
pastebėjo ir galbūt graužiama sąžinės, kad taip ilgai mane laikė 
matuodamasi sukneles, pasiūlė užsukti ir į knygyną. 

Ten aš atradau savąją stebuklų šalį. 

Čia, „Harrods“ parduotuvėje, prieš akis rikiavosi begalinės 
cilės knygų, kurios mane taip masino už stiklinių Koč Biharo 
bibliotekos knygų spintų durelių. Ir visos buvo pasiekiamos - tik 
imk iš lentynos. Stovėjau kilnodama knygą po knygos, glosty- 
dama auksu spaustas pavadinimų raides. 

— Rinkis, kokių tik nori, Ani, - tarė Indira, taip pat nekan- 
traudama, kaip aš jos laukdama moteriškų drabužių skyriuje. 

Šįkart jau nesipriešinau ir išsirinkau tris knygas: Čarlzo Di- 
kenso „Niūrius namus“, Šarlotės Brontės „Džeinę Eir“ ir Džeinės 
(Osten „Puikybę ir prietarus“. Iš „Harrods“ išėjau spausdama jas 
prie krūtinės, negalėdama patikėti, kad tai mano knygos ir nie- 
kam nereikės jų grąžinti. 

Kambaryje, kurį mudvi su Indira gavome viršutiniame Ponto 
gatvės namų aukšte, lentynoje atlaisvinau vietos ir išdidžiai pa- 
stačiau tris savo knygas. Ir iškart daviau sau žodį kada nors tiek 
uždirbti, kad galėčiau įsigyti knygų, kiek norėsiu. 

Kad ir kiek Anglijoje man sukėlė įspūdžių nauji vaizdai ir 
garsai, viešnagė Londone dar labiau sustiprino jausmą, kokia 
esu priklausoma nuo Koč Biharo valdovų šeimos. Rūmuose man 
reikėjo nedaug, o tokių išlaikytinių kaip aš ten buvo šimtai. Ta- 
čiau Londone labai aiškiai tai pajutau. Nors Indira turėjo begales 
pinigų ir buvo net per daug dosni, nemėgau jos ko nors prašyti. 

Ramiame namų užkaboryje įrengtame maldų kambarėlyje atsi- 
klaupusi aukodavau pūdžą turto deivei Lakšmei, vildamasi kada 
nors tapti materialiai nepriklausoma. 

Po kelių dienų, akylai prižiūrimos panelės Ryd, vėl apsilan- 
kėme „Harrods“ parduotuvėje, tačiau visai kitokių prekių - mo- 
kyklinių uniformų - skyriuje. 

— Nejau turėsim ryšėti kaklaraiščius kaip vyrai! - niršo In- 
dira panelei Ryd rodant, kaip rišti kaklaraiščio mazgą. - Brrrr! — 
Indira susiėmė už gerklės vartydama akis, lyg iš tikrųjų suimta 
siaubo. - Smaugia! 

Po uniformų atėjo eilė rinktis palaidinukes, storas palaidines 
ir megztinius, kurie kandžiojosi kaip tūkstančiai blusų. 

— O štai ši apranga, - tarė pardavėja, - skirta mergaičių žai- 
dimams, tarkim, netbolui, žolės rieduliui. 

Ji iškėlė beformę rudą palaidinę ir prie jos priderintas plačias 
kelnes. 

— Netbolui? Žolės rieduliui? Nenoriu net žinoti, kaip juos 
žaisti, - pasipūtė Indira. 

— Neabejoju, kad jums patiktų, jei pamėgintumėte, mieloji, - 
tarė panelė Ryd - neišsenkamos kantrybės paveikslas. - Jums 
taip puikiai sekasi judrūs lauko žaidimai. Išmokusi angliškų Žžai- 
dimų su kamuoliu pasijusite kaip žuvis vandeny. 

— Nė nemanau, - susiraukusi atrėžė Indira. 

Ji nutrepsėjo į persirengimo kambarį pasimatuoti bjaurio- 
sios palaidinės, o mes su panele Ryd reikšmingai susižvalgėme. 


Po savaitės mus nuvežė automobiliu į Istborną Sasekso grafys- 
tėje. Šalia manęs ant pliušu trauktos užpakalinės rolsroiso sė- 
dynės įsitaisiusi Indira paniurusi spoksojo į miškingą Anglijos 
gamtovaizdį, kuris man atrodė nepaprastai žavus. Jau ryškėjo 

rudenėjimo ženklai - gelstantys lapai, pūkiniai rytmečio rūkai, 
užkrečiantys ir mane savo mieguistumu. Kelionėje mus lydinti 
panelė Ryd sėdėjo priekyje ir šnekučiavosi su vairuotoju. Paga- 
liau atvažiavome prie atšiauraus pilko pastato, kuris gal ir nepa- 
prįstai man priminė Dotbois Holo mokyklą iš Čarlzo Dikenso 
romano, kur jaunasis Nikolas Niklbis gauna mokyklos savininko 
padėjėjo vietą. 

Vairuotojas iškrovė mūsų lagaminus ir sustatė priešais auto- 
mobilį, o Indira užsispyrė niekur iš jo nelipsianti. Mes su panele 
Ryd nuėjome apžiūrėti mokyklos. 

— Nesijaudinkite, mieloji, net neabejoju, kad čia praleistas lai- 
kas jums bus labai naudingas. Be to, - pridūrė nuleidusi balsą, - 
Indira pirmąkart turės apsieiti be kambarinės. Čia ji turės pati 
apsitarnauti. Įsidėmėkite, nors jūs ir ne princesė, esate puikiai iš- 
auklėta jauna dama su savomis teisėmis, pagaliau jūs - maharani 
giminaitė. Nesileiskite jos paverčiama savo tarnaite - pažadate? 

— Manau, ji tikrai to nedarys, - pasakiau kaip tikra draugė. 

Panelė Ryd nespėjo dar ko nors pridurti, nes besiaikštijanti 
Indira pasekusi mumis pagaliau išlipo iš automobilio ir atsisėdo 
sukryžiavusi kojas ant žvyruoto keliuko. 

— Kelkitės, mano miela! - mėgino ją sudrausminti panelė 
Ryd. - Pradėkite elgtis kaip suaugusi mergina, kokia pastarosio- 
mis savaitėmis taip karštai troškote tapti. 

Indira nė nekrustelėjo. Kiečiau sunėrė rankas, tarsi dar la- 
biau pasiryžusi nepasiduoti, ir be žodžių įsmeigė žvilgsnį į tolį. 

Apėjusi automobilį pritūpiau šalia jos. 

- Klausyk, Indi, dar pamatys kitos mergaitės ir pamanys, 
kad tu lyg mažas vaikas. Kad kokios, - pridūriau, - ims iš tavęs 
juoktis. 

— Nekenčiu, - suurzgė Indira ir pamačiau, kad jos akys pri- 
lvinkusios ašarų. - Niekam iš mano šeimos nerūpi, kad manęs 


184 Lucinda Riley 


nebėra. Tėtis toks užsiėmęs, kad neturėjo kada atsisveikinti. Jie 
paprasčiausiai manęs atsikratė. 

- Pati Žinai, kad tai netiesa. Visi tave dievina, ypač tėvas, jis 
taip nori tavimi didžiuotis. Klausyk, - sukuždėjau šovus į galvą 
netikėtai minčiai, - tu juk turi apsčiai pinigų, ar ne? 

Ji linktelėjo. 

— Tada gerai, - ir aš panaudojau paskutinį ginklą: - Jei tau 
čia nepatiks, mes tiesiog pabėgsim ir pirmu laivu grįšim į Indiją. 
Ką manai? 
šitokį nuotykį. 

— Puiku, - tarė galiausiai atsistojusi ir nuo sijono nusipurtė 
baltas žvyrkelio dulkes. — Ir tada jie pasigailės šitaip pasielgę, 
tiesa* 

— Žinoma. Na ką, pirmyn? 

- Pirmyn. 

Ir tvirtai susikibusios rankomis užlipome laiptais ir įžen- 
gėme į mokyklą. 


Panelė Ryd iš anksto mus buvo perspėjusi, kad kitoms moki- 
nėms būsime kažkas neregėta negirdėta. Anglų internatinėse 
mokyklose indės mergaitės vis dar buvo didžiulė retenybė. Pir- 
mąją savaitę apsišarvavom kantrybe - kur tik pasisukusios su- 
laukdavome smalsių žvilgsnių ir kuždesių, o kai valgomajame 
vietoj kitoms įprastos jautienos mums patiekdavo vištienos, pa- 
sigirsdavo kikenimas. Kitų mergaičių stumiamos nuo savęs, ieš- 
kodamos palaikymo glaudėmės viena prie kitos. Ypač naktimis, 
kai skersvėjo traukiamame dešimties mergaičių miegamajame 
Indira įsliuogdavo į mano lovą ir apsikabinus mums būdavo šil- 
čiau ir jaukiau. 

— Noriu namo, - verkdavo ji ir ašaros merkė mano nakti- 
nius. - Ani, bėkim iš čia, kaip tada sakei, gerai? 

- Žinoma, greitai bėgsim, tik turim bent kiek pabūti ir tavo 
tėvams parodyti, kad tu tikrai stengeisi ištverti. 

Ne tik Indira buvo nelaiminga. Ir aš pasibaisėjau nauju gy- 
venimu. Man buvo grasus iki kaulų smelkiantis angliškas prieš- 
aušrio šaltis, nuo kurio pašiurpusi oda atsileisdavo tik naktį, kai 
mane apsivydavo šiltas Indiros kūnas. Žiaukčiojau nuo prėsko 
angliško maisto, regis, virto paplavose be jokių prieskonių. Ir 
nors maniau gerai mokanti anglų kalbą, vos suprasdavau mo- 
kyklos darbuotojų ir kitų mergaičių greitakalbę, net man žino- 
mus žodžius jos tardavo visai kitaip. Kai jos ko nors klausdavo, 
tylėdavau lyg vandens į burną prisisėmusi ir tik paskui susigau- 
(lydavau, kas buvo sakyta. Ne man buvo ir žaidimai su medi- 
nėmis lazdomis pažliugusiuose laukuose, tiek pat juokingi, kiek 
ir painūs. Man apskritai nesisekė žaisti su kamuoliu, tad lauko 
žaidimų metas buvo baisiausia dienos dalis. 

Dėl nesibaigiančio Anglijos lietaus viskas atsidavė plėkais. 
Naktimis niekas nepakabindavo smilkytuvo kaip Koč Biharo 
rūmuose - tik skaudžiai badė akis plikos elektros lemputės 
šviesa. 

Po dviejų savaičių bėgti norėjo ne tiek Indira, kiek aš. 

O tada vieną rytą į šalčiu alsuojančią klasę atėjo naujas is- 
torijos mokytojas, kuris, matyt, pasiėmęs nemokamų atostogų 
buvo išvykęs į užsienį. Jis buvo jaunesnis už daugelį ligšiolinių 
mūsų mokytojų, negana to, tamsaus riešutinio gymio. 

— Labas rytas, mergaitės, - pasisveikino įžengęs į klasę. 

Mes drausmingai atsistojom ir choru atsakėm: 

— Labas rytas, tamsta mokytojau. 

— Ką gi, tikiuosi, smagiai praleidote vasaros atostogas. Bent 
aš tai tikrai. Aplankiau savo tėvus Indijoje. 

Kitų mergaičių, rodos, tai nesudomino, užtat mes su Indira 
iškart ištempėm ausis. 

— Ir, atrodo, turime dvi naujas mokines iš tos šalies. Kiek ži- 
nau, viena iš judviejų yra princesė. Nagi, - jis akimis susirado 
Indirą ir mane, - katra? 

Klasė staiga pagyvėjo, į mus atsisukusios mergaitės išpūtė 
akis ir ėmė kuždėtis spėliodamos, kuri iš mūsų toji princesė. In- 
dira neryžtingai pakėlė ranką: 

— Aš, tamsta mokytojau. 

— Jos aukštybė Koč Biharo princesė Indira, - mokytojas su- 
pratingai nusišypsojo. - Prieš dvejus metus grįžęs į Indiją lan- 
kiausi Koč Bihare ir mačiau, kokiuose nuostabiuose rūmuose 
gyvena jūsų šeima. 

Po šių žodžių mergaitės dar labiau išpūtė akis ir per klasę vėl 
nuvilnijo šurmulys. 

— Taip, tamsta mokytojau. 

— Gal jūs, Indira, kada nors norėsite mums papasakoti savo 
šeimos istoriją ir dabartinį gyvenimą. Manau, iš to pasakojimo 
kitos mergaitės sužinos daug nauja. 

— Taip, tamsta mokytojau. 

— Ojūs? - jo žvilgsnis nukrypo į mane. - Kur jūs gyvenate? 

— Tuose pačiuose rūmuose. 

— Aišku. Tačiau jūs ne princesė? 

— Ne, tamsta mokytojau. 

— Ani - geriausia mano draugė, - narsiai tarė Indira. - Ir 
kompanionė. 

— Puiku, labai gerai. Ką gi, mergaitės, tikiuosi, padėsite prin- 
cesei Indirai ir panelei Čavan pasijusti kaip namie. Ketinu jums 
papasakoti, ką mačiau keliaudamas po Britų Indiją. 

Pamokai pasibaigus išėjome pasiimti, kaip sakė mūsų ben- 
draklasės, pusdienių - pageltonijusio pieno butelio - ir pasisemti 

žvalumo iš jūros vėjo gūsių, kurie, britų akimis, labai pravartūs 
sveikatai. Paprastai mudvi su Indira kieme nulindusios į pašalį 
svo pieną vogčia pilstėme į krūmus. Šiandien buvo kitaip. Pas- 
kui mus atsekė kitos mergaitės. 

— O tu tikrai princesė? 

— Tikrai gyveni rūmuose? 

- Ir turi daug tarnų? 

— Ar kada jojai ant dramblio? 

— O tu namie nešioji karūną? 

Aplink Indirą susispietė smalsumu netveriančios mergaitės, 
0 aš stovėjau nuošaliai ir žiūrėjau, kaip ji maloningai šypsodama 
stengiasi atsakyti į pasipylusius klausimus. Paskui, pasigirdus 
skambučiui, skelbiančiam pietų metą, sugužėjome į valgomąjį 
ir ten prie mūsų su Indira priėjo mergaitė, vardu Selestrija, su 
kuria visa klasė norėjo draugauti. 

- Prisėsite prie mūsų papietauti, princese Indira? 

- Žinoma. 

Žiūrėjau į tolstančią, su Selestrija besišnekučiuojančią In- 
dirą. Tik štai ji atsigręžė ir pamojo man. 

— Ir Ani tegul ateina. 

Selestrija linktelėjo, tačiau mums priėjus prie ilgo ožiakojo 
stalo kitos mergaitės glaudžiau susėdo ant suolų palikdamos 
vietos tik Indirai ir Selestrijai. Aš likau kyboti ant kraštelio suolo 
gale. 

Tą valandą mačiau, kaip Indira tiesiog pražydo nuo dėmesio 
ir susižavėjimo. Negalėjau jos dėl to kaltinti. Visą gyvenimą ją 
supo keliaklupsčiautojai, tenkinantys visas jos užgaidas. Ji nuo 
gimimo buvo išskirtinė. Aš, Anahita, - ne. 

Tą pirmąją žvarbią anglišką žiemą prisimenu kaip bene vieni- 
šiausią savo gyvenimo laikotarpį. Vis stiprėjant Indiros saviklio- 
vai, savaime ėmė ryškėti spalvinga jos asmenybė ir kitos mergai- 
tės varžėsi dėl jos dėmesio. Jos padėtis klasėje greitai kilo į vis 
aukštesnį rangą, kol pasiekė teisėtai jai priklausančią karalienės 
vietą — taip pat natūraliai, kaip tekanti saulė kas rytą užkopia į 
dangaus skliautą. Nors ji labai stengėsi iškelti ir mane, kitos mer- 
gaitės akivaizdžiai nesidomėjo kažkokia kompanione, nežaiža- 
ruojančia tuo žavesiu, kurio Indira iš prigimties turėjo į valias. 
Pamažu virtau atsiskyrėle, pietų pertraukas daugiausia leidau 
skaitydama bibliotekoje, nenorėdama painiotis Indirai po akių 
jos lūkuriuodama. 

Juo liūdniau, kad, Indirai virstant vis dailesne gulbe (bręs- 
tant išryškėję'apvalumai tik suteikė aukštam jos ūgiui elegantiš- 
kas proporcijas), hormonų pokyčiai ir ūkiškai soti anglų virtuvė 
mane dar labiau išnešė į šonus. Ir dar pastebėjau, kad skaity- 
dama silpnesnėje šviesoje nelabai įžiūriu žodžių. Mane nusiuntė 
pasitikrinti pas mokyklos gydytoją ir jis skaitymui paskyrė bjau- 
rius akinius storais stiklais. 

Retkarčiais Indira naktimis vis dar įsliuogdavo pas mane į 
lovą ir apsikabindavo. 

— Tau čia patinka, Ani? - švelniai kuždėdavo man į ausį. 

- Žinoma, - meluodavau. 

Dieną ji retai mane pastebėdavo, būdavo užsiėmusi su nau- 
josiomis savo draugėmis anglų aristokratų dukterimis. Aiškiai 
jaučiau, kad tapau jai našta, kurios ji drovėjosi. Taigi užsidariusi 
knygų pasaulyje tik ir laukiau birželio, kai abi grįšime į rūmus ir 
vėl viskas bus kaip seniau. 

Į Angliją atėjus pavasariui man širdyje tapo smagiau, mat 
per Velykų atostogas grįžome į namus Londone. Bet ir čia Indirą 
mačiau ne dažniau negu mokykloje, nes ji be paliovos svečiavosi 

naujųjų savo draugių namuose ar eidavo kartu su jomis į praš- 
matnius viešbučius išgerti arbatos. 

Kartą pavakare grįžusi namo iš vienos tokios viešnagės ji 
mane rado mūsų kambaryje su knyga lovoje. 

— Ani, gal padarytum man vieną labai didelę paslaugą? — 
prakalbo neseniai įgyta nauja angliška tartimi. 

Nusiėmusi akinius pakėliau į ją akis. 

— Gerai, Indi, ką man reikės daryti? 

— Na, toks reikalas, kad Selestrijos tėvai išvyksta į Prancūziją 
ir jai būtų baisiai nuobodu namuose kaime vien su guvernante. 
Ji pasiprašė pagyventi pas mus Ponto gatvėje. Mama jau sutiko. 

— Kaip gerai, - išlemenau. 

— Na, - ji demonstratyviai atsiduso, - bėda ta, kad vienintelis 
laisvas kambarys yra buvęs sandėliukas koridoriaus gale. Nega- 
liu ten apgyvendinti Selestrijos — šiaip ar taip, ji lordo duktė. Tai 
va, norėjau paklausti, gal tu labai nesupyksi, jei ten pagyvensi 
kokią savaitę, kol ji čia viešės? 

— Žinoma, nesupyksiu, - atsakiau. 

Ir iš tikrųjų nemačiau ko pykti - man buvo tas pat, kur gy- 
venti, čia ar tarnų kambaryje. Tačiau tą akimirką dar labiau su- 
stiprėjo visą žiemą mane persekioję būgštavimai ir nerimas. Ne- 
kaltinau Indiros - ji tolo nuo manęs, ir tai buvo savaime supran- 
lama. Jai buvo skirta įsilieti į aukštuomenės viršūnes ir vieną 
dieną tapti maharadžos žmona, o man... 

Man nežinia kas skirta. 

Selestrijai užėmus mano vietą šalia Indiros, padėtį dar la- 
biau sunkino vis garsiau grumanti besiartinančio karo audra. 
ILondone visi vieni kitus ramino, esą kaizeriui užteks proto be 
priežasties neužpulti kaimynų. Likus dviem mėnesiams iki va- 
saros atostogų apie nieką daugiau negalvojau, tik kad kilęs karas 
mums tikrai užkirstų kelią į Indiją. 

Kelios dienos po Velykų Indiros tėvai grįžo namo. Jos tėvą į 
Koč Biharą šaukė valstybės reikalai. Po atostogų mes su Indira 
iškeliavome į mokyklą ir, pagaliau vėl atsidūrusi šalia jos, išlie- 
jau, kas gulėjo ant širdies. 

— Visi sako, kad bus karas, - ji nerūpestingai numojo ranka 
į mano nuogąstavimus. - Be to, jei reikės, galėsim pagyventi 
Ponto gatvėje. Girdėjau, Londone laukia linksmas sezonas. 

Mane pribloškė toks abejingumas. Nejau čia ta pati mer- 
gaitė, kuri vos prieš pusmetį verkė, kad reikia skirtis su savo 
augintine drambliuke? Pasidygėjusi dirbtinėmis, rafinuotomis 
manieromis, kurias Indira, būdama gabi aktorė, uoliai kopijavo 

purtyti. 

Mums atvažiavus į mokyklą Indira paklausė, ar nepyksiu, jei 
ji persikels į Selestrijos ir kitų savo draugių miegamąjį, ir aš ne- 
prieštaraudama sutikau. Teko susitaikyti su mintimi, kad Indira 
neatmainomai pasikeitė. 

Pavasario trimestras prabėgo kur kas greičiau nei du pir- 
mieji - iš dalies dėl to, kad galutinai supratau bent kol kas 
praradusi Indirą. Jos lovą šalia manęs užėmė Šarlotė, miela ir 
draugiška mergaitė. Jos tėvas buvo kariuomenės pastorius, tar- 
naujantis krikščioniškoje bažnyčioje užsienyje. Nors su niekuo 
daugiau taip nedraugavau kaip su Indira, vis dėlto jaučiau, kad 
su Šarlote turime daug ką bendra. Kadangi už jos mokslą mo- 
kėjo kariuomenė, ji rimtai žiūrėjo į savo išsilavinimą, kitaip nei 
dauguma mūsų klasės draugių, kurioms mokykla buvo šiaip 
laiko praleidimas prieš įžengiant į aukštuomenę ir prašmatnias 
vestuves. Baigusi mokyklą Šarlotė ketino tapti guvernante. 

— Tėtis iš bažnyčios gauna kuklią algą ir iš jos deda santaupas 
pensijai, kai abu su mama liks be uždarbio. Bet iš tų santaupų 
man nieko neteks, tada arba turėsiu likti su jais namie, arba pati 

užsidirbti duonai, - kartą prisipažino mums šnekučiuojantis 
prieš naktį. 

Jos pasiklausiusi ir pati ėmiau svarstyti, ar man netapus gu- 
vernante. Baigusi mokyklą būsiu įgijusi tokį išsilavinimą, kad jo 
tikrai užteks mažiems vaikams mokyti. Bet paskui atsidususi su- 
simąsčiau, kas gi mane samdytų. Indijoje samdyti mokytą anglę 
buvo prestižo reikalas, tačiau jokia šeima jokiame žemyne savo 
vaikams mokyti nenorės samdyti indės, kad ir kokia ji būtų mo- 
kyta. 

Bėgo dienos ir aš vis labiau suvokiau atsidūrusi niekieno že- 
mėje. Užaugau rūmuose, bet buvau vargšė; mokiausi Anglijoje, 
bet prie to išsimokslinimo nederėjo mano gymis. Buvau ne pras- 
čiokė, bet ir ne tokios aukštos kilmės, kad galėčiau tikėtis gerai 
ištekėti. Galvojau apie Koč Biharo rūmų parke, po šventyklėlės 
pamatais, užkastą džiuto maišelį ir visų dievų ir deivių meldžiau, 
kad tik niekas jo neiškastų ir jo turinys liktų nepaliestas. 

Birželio pradžioje ėmė sklisti dar garsesni gandai apie artėjantį 
karą. Negalėjo būti nė kalbos apie mūsų su Indira grįžimą į In- 
diją. Nebuvo ir galimybės vasaroti Ponto gatvės namuose - jie 
buvo uždaryti, o diduma tarnų paimta į kariuomenę. Be to, In- 
diros motina baiminosi Londonui visai realiai gresiančio bom- 
bardavimo, tad vasarą abi su Indira turėjome praleisti pačioje 
atokiausioje vietovėje, į kokią tik maharani galėjo mus išsiųsti. 
Teko keliauti į Devoną - grafystę Anglijos pietuose. Ten atosto- 
gauti mus pasikvietė buvusio Koč Biharo rezidento - aukščiau- 
sio britų valdžios pareigūno visoje kunigaikštystėje - našlė. 

— Negaliu patikėti, kad mama mus ten tremia! Juk karas 
dar net nepaskelbtas, - niurnėjo Indira, mesdama į lagaminą 
po ranka pakliuvusius drabužius. - Kiek prašiau, kad leistų va- 
žiuoti pas Selestriją ir ten pagyventi - neleido, ir gana. Po ga- 
lais, ką aš veiksiu visą vasarą tam užkampy, kur nebus nė vienos 
draugės? 

Norėjau jai atsakyti, - bet, žinoma, susilaikiau, - kad aš pa- 
laikysiu jai draugiją. Tačiau mums leidusis į kelią Devono link 
ji įsitaisė kuo toliau nuo manęs ant juodos oda trauktos auto- 
mobilio sėdynės ir nusisuko. Kaip visada, Indiros poza bylojo 
tai, kas buvo nepasakyta žodžiais. Kažin ką būčiau atidavusi, 

jei tik būčiau galėjusi pasilikti mokykloje kaip kitos mergaitės, 
kurių tėvai buvo užsienyje. Tarp jų liko ir Šarlotė. Tačiau kaip 
butų reikėję maharani paaiškinti, kad jos duktė nebenori manęs 
, kompaniones? 

Negalėjau šito garsiai sakyti mane priglaudusiai moteriai, 
kuri su mielu noru brangiai mokėjo už mano mokslą, nes buvo 
įsilikinusi, kad jos duktė mane myli ir nori su manimi būti. 

Žvilgtelėjau į surūgusią Indirą ir supratau, kad aš jai nebe- 
reikalinga. 

Įvažiavę į Astberio rūmų parką, pastatus išvydome tik po 
kelių minučių. Žvelgiau į juos lyg užkerėta, nes jų pavidalas ir 
architektūra labai priminė Koč Biharo rūmus. Jie buvo tarytum 
dvyniai, tik vienas gimęs iš ugninio karščio, kitas — iš ledo. Vė- 
liau sužinojau, kad mūsų rūmus Indijoje projektavęs architek- 
las iš dalies rėmėsi Astberio dvaro pavyzdžiu, taigi nieko keista, 
kad prieš akis iškilęs šaltas monolitinis pastatas su kupolu centre 
man pasirodė pažįstamas. 

Sustojome prie milžiniškų akmeninių laiptų, vedančių prie 
pagrindinio įėjimo - atsidarė durys ir pro jas pabiro rūmų tar- 
nai. Mums lipant iš automobilio jie išsirikiavo ant laiptų. Prince- 
sei Indirai buvo surengtas išties karališkas sutikimas. Žengdama 
pro tarnus ji užkopė laiptais, kurių viršuje laukė rūsti plačia- 
strėnė moteris Eduardo laikų drabužiais. 

— Aš Modė Astberi. Sveika atvykusi į Astberio dvarą, prin- 
cese Indira. 

— Ačiū už svetingumą, ledi Astberi, - mandagiai atsakė Indira. 

Namų šeimininkė įsivedė Indirą į vidų, o aš nusekiau joms 
įkandin. 

— Tikiuosi, mieloji, patogiai įsikursite savo kambaryje. Šiuo 
metu esame pristigę tarnų, nes visi jauni vyrai imami į kariuo- 
menę. 

Indira, itin prielankiai atsiliepianti į pagarbą savo karališka- 
jam asmeniui, pritariamai linktelėjo. 

- Žinoma, puikiausiai suprantu. Labai malonu, kad sutikote 
mane priimti. 

— Po kelių dienų atostogų parvažiuos ir mano sūnus Donal- 
das. Gal jis bent kiek jus palinksmins. 

Aš kaip visada stovėjau Indirai už nugaros - buvo nejauku. 
Galiausiai ledi Astberi mane pastebėjo. 

— Matau, atvykote su tarnaite. 

— Ne, - kaipmat atsakė Indira. - Anahita mano draugė ir 
kompanionė. 

— Supratau. 

Ledi Astberi nemaloniai nustebusi pasivedėjo Indirą didžiai- 
siais laiptais į šalį. Palenkusi galvą apie kažką susikuždėjo su In- 
dira. 

- Žinoma, pasirūpinsiu, viską išspręsime. Na, o dabar, prin- 
cese Indira, kambarinė jums ir jūsų... kompanionei parodys jūsų 
kambarius kitame aukšte. Jei ko nors prireiktų, prašom man sa- 
kyti. Susitiksime per vakarienę. 


— Atleisk, Ani, - dar kartą atsiprašė Indira, apsidairiusi tam- 
sioje ankštoje palėpėje, kur buvau įkurdinta. - Turbūt mama per 
visus rūpesčius pamiršo perspėti, kad ir tu atvyksi. Ledi Astberi 
žadėjo rytoj tau paruošti kambarį pirmame aukšte. Tau nebus 
labai nepatogu čia pernakvoti? 

- Žinoma, nieko baisaus, - atsakiau dėkinga, kad Indira 
nuoširdžiai manimi rūpinasi. — Iš čia atsiveria labai gražus 
vaizdas. 

Indira dirstelėjo pro langelį, įstatytą didžiulio pastato pa- 
kraigėje. 


Vidurnakčio rožė 195 


— Tikrai gražu. Na, jei matysi, kad vis tiek čia neapsikenti, 
žinok, kad į mano lovą galima paguldyti dar keturis žmones, — 
pasakė išsišiepusi. 

— Bus gerai ir čia. 

- Jei kas, aš būsiu žemesniame aukšte, Ani, - pasakė suėmusi 
mane už rankų, - atleisk, kad mokykloje buvau tave apleidusi. 
Iievaž, nenorėjau. 

Ir Indira apsikabino mane kaip tada, kai buvome vienos dvi 
prieš visą pasaulį. 

— Ateik pas mane, kai įsikursi, - pasiūlė ir vos pamojavusi 
išėjo. 


Nuo mūsų atvykimo praėjo savaitė, bet ledi Astberi, regis, buvo 
patogiau neprisiminti žadėto mano perkraustymo į žemesnį 
uukštą ir aš tebesiglaudžiau. mažučiame palėpės kambarėlyje. 
Paaiškėjo, kad nuo šeštos ryto ten nebeįmanoma miegoti, nes 
pro langą be užuolaidų įspindusi saulė užliedavo kambarį aki- 
nama šviesa. Pažvelgusi į lauką matydavau išaušus dar vieną 
piedrą dieną. Išsilaksčius miegams nusiprausdavau veidą man 
pastatytame dubenyje ir nulipdavau pro virtuvę vedančiais už- 
pakaliniais laiptais pasigėrėti saulėtekiu gryname ore. 
Vaikštinėdama po milžinišką terasą, kuriai nereikėjo veran- 
dos priedangos nuo blausios angliškos saulės, traukiau į save 
šviežiai nupjautos žolės kvapą. Laiptais nusileisdavau į sodus 
anapus rūmų ir klaidžiodavau tarp gėlių lysvių gėrėdamasi pui- 
kiomis rožėmis. Mėgaujantis ankstyvo ryto tyla ir ramybe at- 
mintyje šmėstelėdavo prisiminimai apie vasaros saulėtekius 
Indijoje. Čia, santūrioje, nuosaikioje Anglijoje, gamta nėra visa- 
palė, naikinanti jėga. Taip, žiemą temperatūra nukrinta ir gyve- 
nimas tampa nebe toks malonus, tačiau, kiek man žinoma, Britų 

salose niekada nėra buvę nei musonų, nei žemės drebėjimų, nei 
kitų didesnių gamtos nelaimių. 

Indija, mano akimis, visiška šios šalies priešingybė. Viskas 
ten ryšku, spalvinga, ten apstu dramatiškų įvykių. Temperatūra 
šauna į padanges, vėjai pučia iš visos sveikatos, upės netelpa 
krantuose - nepaliaujamas, nenuspėjamas šėlsmas. 

Taip pat ėmiau suprasti, kad dauguma britų, palyginti su 
karštakraujais mano tėvynainiais, yra šaltos prigimties. Kartą 
sėdėdama ant suolo prisiminiau, kaip prieš pat mokslo metų pa- 
baigą mano draugė Šarlotė sužinojo apie savo motinos mirtį. Šią 
žinią ji sutiko stojiškai, beveik be ašarų, pasiruošusi susitaikyti 
su likimu. O tada prisiminiau save pačią prieš dvejus metus, kai 
aną baisiąją dieną šventykloje su aimanomis apraudojau mamos 
netektį. 

Ir dar sužinojau, kad nors britai nuolat kariaudavo kokiame 
nors plačiojo pasaulio krašte, nepajudinama anglų žemė, ant ku- 
rios dabar stoviu, jau du šimtus metų neregėjo įsibrovėlių. 

Bet po kelių savaičių ar mėnesių viskas gali pasikeisti. Ne- 
jaugi kaizeris kaustytais batais pereis per Europą ir ims grūmoti 
šiai mažytei tautai, kažin kaip sugebėjusiai užkariauti šitiek pa- 
saulio ir sukurti imperiją, kurioje, kaip anglai mėgo vieni ki- 
tiems kartoti, niekada nenusileidžia saulė? 

— Sveika gyva, ar jūs būsite Indijos princesė? 

Buvau taip pasinėrusi į savo mintis, kad net neišgirdau kažką 
artinantis. Pakėlusi galvą išvydau tokio mėlynumo anglo akis, 
kokių dar nebuvau regėjusi. Jos švietė veide, kurio bruožai tebe- 
buvo paaugliškai blankūs, tačiau jau aiškėjo būsimi suaugusio 
vyro veido kontūrai. To vaikinuko plaukai, mano indišku žvilgs- 
niu, buvo ne tik šiaudų spalvos, bet ir šiaudų šiurkštumo. Kaip 
anglams būdinga, jo skruostai buvo pienas ir kraujas - indų taip 
trokštamas gymis. 

Man saulėtekio šviesoje jis pasirodė kaip Adonis iš graikų 
mitų, skaitytų per istorijos pamokas. 

— Aš... 

Žiodamasi atsakyti į jo klausimą ausyse išgirdau giesmę ir 
ji trukdė man susikaupti. Nugarkauliu perbėgo jau pažįstamas 
virpulys. Kažkokia esybė ar esatis man pasakė, kad šiam nepa- 
Žįstamajam teks svarbus vaidmuo mano gyvenime. 

— Jūs suprantate angliškai? — jis vėl pamėgino mane prakal- 
binti. 

— Taip, - stengiausi nutildyti ausyse skambantį tik man gir- 
(limą balsą, patikinti, kad suprantu, kas man sakoma. Kad tai 
išgirdau labai aiškiai. - Aš laisvai kalbu angliškai, - atsakiau. 

— Ojūsų vardas Indira? 

- Ne, aš jos kompanionė. Anahita Čavan, trumpiau - Ani. 

- Sveika, panele Čavan, trumpiau - Ani, - tarė jis tiesdamas 
man ranką. - Aš Donaldas Astberis. Malonu susipažinti. 

Jo manieros, kaip ir angliška tarsena, buvo nepriekaištingos. 

— Ir man malonu, - susikuklinusi atsakiau. 

Jis draugiškai prisėdo šalia manęs ant suoliuko. 

— Tad, jei ne paslaptis, ką veiki sode tokį ankstyvą rytą? 

— Saulė šviečia pro langą ir pažadina. O tu? 

— Et, tik vakar vėlai vakare grįžau namo iš mokyklos. Ten 
pusę septintos žadina skambutis, tai ir čia atsibudau lygiai tuo 
metu. Toks gražus rytas, tad nutariau keltis ir pažiūrėti, kaip ten 
laikosi mano kumelaitė arklidėse. 

— Myliu arklius, - svajingai nutęsiau. 

— Moki jodinėti? 

- Taip, pirmiau išmokau jodinėti ir tik paskui - vaikščioti. 

— Kiek mačiau indus jodinėjant, nemaniau, kad jie šito mo- 
kosi nuo lopšio. 

- Žinoma, patikėk! Kaip dar būtume judėję tūkstančius metų? 

— Gerai pasakyta, - šypsodamasis atsakė Donaldas. - Norė- 
tum apžiūrėti mūsų arklides? 

— Mielai, - nudžiugusi atsakiau. 

— Tada eime, - jis padėjo man atsistoti nuo suoliuko ir abu 
nužingsniavome sodo takeliais. - Na, ir kaip tau patinka Angli- 
joje? 

— Kai kas patinka, kai kas ne. 

Staiga jis metė į mane įdėmų žvilgsnį. 

— Tu labai galvota ir puikiai kalbi angliškai. Galiu paklausti, 
kiek tau metų? 

— Po poros mėnesių bus penkiolika, - atsakiau kiek pagrei- 
tindama savo gimtadienį. 

— Neįtikėtina. Daugelis tavo amžiaus anglių mergaičių dar 
visiškai paikos kaip vaikai. 

— Ačiū už komplimentą. 

- Nėra už ką, - pasakė jis ir čia mes priėjom arklides. - Štai, 
pažiūrėk, mano kumelaitė Glori. Mama pavadino ją Glorija vie- 
nos mūsų netekėjusios tetos vardu, bet man pasirodė, kad tas 
vardas jai nelabai tinka, tad šiek tiek pakeičiau. Na, kaip ji tau? 
vardą, reiškiantį „puikioji, ir yra grynakraujė. Iš pažiūros Glori 
buvo šešiolikos plaštakų ūgio. Ištiesusi ranką priglaudžiau 
delną jai po prusnomis, o kita ranka ėmiau glostyti pailgą glot- 
nų snukį. 

— Čia tai bent, stebiuosi, - pareiškė Donaldas. - Šiaip ji tru- 
putį niurgzlė, svetimų glostoma būna nepatenkinta. Matau, kaip 
reta moki susikalbėti su arkliais, Ani. 

— Turbūt aš juos kažkaip suprantu. 

— O ką, jei pamėgintum ant jos užsėsti? Norėčiau pažiūrėti, ar 
Glori leisis. Paprastai užsėdus nepažįstamam raiteliui puola bėgti 
kaip patrakusi ir numeta žemėn. Pažiūrėkim, ar leis tau užlipti. 

— Mielai pamėginsiu, - žvaliai atsakiau. 

- Išvesk ją į lauką, o aš pabalnosiu, - nurodė naujasis mano 
(Iraugas. - Neabejoju, ji leis suprasti, ar yra nusiteikusi mums 
pasitarnauti. 

Padariau, kaip liepta, ir, Glori ramiai tebestovint, įšokau į 
balną, kiek leidžia padorumas pasikaišiusi ilgą sijoną, kad galė- 
Čiau sėdėti ją apsižergusi. 

Donaldas nusišypsojo. 

— Rodos, ji tiesiog laiminga su tavim balne. Išsivesiu eržilą. 

Po penkių minučių mes jau draugiškai risnojom žingine per 
parką. Pasukęs savo žirgą arčiau manęs jis pažvelgė man į akis. 

— O jei pasuktume į ne tokią plyną vietovę? Nuo čia iki 
Dartmuro tiesiogine prasme kelios minutės, - tarė mostelėjęs į 
kairę. - Ten puikiai pajodinėtume - manau, tu įgudusi. 

— Žinoma, - atsakiau nežinodama, kas tas Dartmuras, tik 
jaučiau, kad ilgus mėnesius nebuvau tokia laiminga ir laisva. — 
Rodyk kelią. 

— Puikumėlis, - pritarė man Donaldas ir nudulkėjo smagia 
risčia, o man su Glori teko gerai pasistengti, kad neatsiliktume. 

Išjoję iš parko pasileidome į pelkingus tyrlaukius - plaukus 
kedeno šiltas vėjelis ir jutau, kaip lengvėja pastaruoju metu ap- 
sunkęs kūnas. Iš pradžių susikaupusi niukinau savo kumelaitę 
akmenuotu, kupstuotu paviršiumi. Bet Glori atrodė puikiai Ži- 
nanti kelią ir aš, palikusi kliūtis jos atsakomybei, atsilošiau balne 
ir tiesiog ėmiau mėgautis jodinėjimu. 

Po keturiasdešimt minučių grįžome į arklides — ir Žirgai, ir 
raiteliai pūtuodami iš nuovargio. 

— Neįtikėtina, - tarė Donaldas nulipęs nuo žirgo ir perdavęs 
jį žiovaujančio arklininko globai, - niekad nemačiau, kad mer- 
paitė taip laikytųsi balne - kitoms su tavimi nėra ko nė lygintis. 

Supratau, kad jis nuoširdžiai manimi žavisi. 

— Ačiū. Matysi, princesė Indira nė kiek ne prastesnė už 
mane, - pridūriau likusi ištikima draugystei. 

— Na, tada ir jai surengsiu tokį pat egzaminą, bet vargu ar ji 
geriau jodinėja už tave - tai neįmanoma. 

Jis ištiesė man ranką pagelbėdamas nulipti. 

— Ką gi, Ani, tikiuosi, ir kitą kartą pajodinėsi su manim, — 
tarė Donaldas mums kartu žingsniuojant į rūmus. - Gal ryt iš 
ryto? Lygiai pusę septintos? 

— Mielai - sutarta. 

Užskridau laiptais į viršų nusiprausti prieš pusryčius - seniai 
nebuvau tokia laiminga. 


Kad ir kaip būgštavau negalėdama grįžti į Indiją, niekada ne- 
pamiršiu tos pirmosios savo vasaros Astberyje. Nors rugpjūčio 
4 dieną Britanija oficialiai paskelbė Vokietijai karą, ir toliau jo 
beveik nejutome. Ėmė trūkti maisto, tačiau dvare šito nepaju- 
tome, nes tūkstančių akrų derlingos dirbamosios žemės daugiau 
negu pakako prasimaitinti. 

Nors Donaldas buvo dar per jaunas eiti į kariuomenę, vie- 
nas įvykis man akivaizdžiai parodė, kiek karas atneša kančių 
ir apverčia aukštyn kojom žmonių gyvenimą: namo grįžo ledi 
Astberi duktė Selina ir apsigyveno pas mus. Jos vyras, britų ka- 
rininkas, buvo išsiųstas į Prancūziją. Jie susituokė vos prieš me- 
tus su trupučiu ir Selina dabar buvo aštuntą mėnesį nėščia jų 
pirmagimiu. 

Dažną popietę rasdavau ją sėdinčią oranžerijoje, kur tarpo 
kelių Astberių kartų iš kelionių po tolimus kraštus parsivežti au- 
galai. Kai kuriuos atpažinau iš mamos receptų knygelės odiniais 
viršeliais ir jau buvau pasiskynusi jų ūglių, sutrynusi šilnoda ir 
išdėliojusi džiūti saulėje ant pakraigės atbrailos už savo palėpės 

langelio. Per išvykas po sodą ir retkarčiais į Dartmurą aptikau ir 
daugiau retų augalų, tad virtuvėje gavusi nebereikalingų ištuš- 
tintų uogienės stiklainių jiems sudėti gausinau savo vaistažolių 
rinkinį. 

— Ką tu darai su tomis žolelėmis, Ani? - aiškiai susidomėjusi 
vieną tvankią popietę oranžerijoje manęs paklausė Selina, vė- 
duodamasi vėduokle. 

Dvejojau, kaip būtų geriau atsakyti, bet nusprendžiau pasa- 
kyti tiesą: 

— Darau iš jų gydomuosius mišinius. 

— Tikrai? Turbūt Indijoje šito išmokai? 

— Taip, mane išmokė mama. 

Daugiau plėstis šia tema nenorėjau, kad ji nepalaikytų ma- 
nęs kokia nors raganautoja. 

— Kokia tu vis dėlto sumani, - pasakė ji nuoširdžiai susiža- 
vėjusi. - Mano tėtis ėjo aukštas pareigas Indijoje ir žinau, kad 
labai tikėjo tenykščiais vaistais. Jei padarytum kokio antpilo, kad 
mano vaikelis greičiau išvystų šį pasaulį, būčiau dėkinga. 

Apžiūrėjau jos pilvo formą ir pastebėjau, kad per pastarąsias 
kelias dienas kūdikis pasislinko žemyn, o tai reiškė, kad jo gal- 
vutė jau įsistačiusi. 

— Man atrodo, ir taip jau neilgai reikės laukti. 

— Tikrai? Sakai, neilgai? 

- Tikrai, - nusišypsojau. - Esu tikra. 


Deja, kad ir kokių širdingų Indiros kalbų prisiklausiau pirmąją 
mūsų viešnagės Astberyje dieną, mačiau ją dar rečiau negu 
pirma. Ledi Astberi nenuleido negirdomis jos maldavimų pa- 
kviesti iš Londono draugių palaikyti jai draugijos. Nujaučiau 
ledi Astberi turint ir dar vieną motyvą, kurio ji garsiai nemi- 

nėjo - juk, šiaip ar taip, Donaldui netrukus teks iš aukštakilmių 
bričių išsirinkti nuotaką. Pažintys, kurių Indira galėjo parūpinti 
neiškeldama kojos iš namų, buvo vertos dėmesio. 

Vieną dieną susidūriau su ledi Astberi ant didžiųjų laiptų ir 
ji man pareiškė: 

— Dar niekad mūsų namuose nebuvo šitokio žavingų mer- 
gaičių, - ledi Astberi tarė „mergaičių“, - antplūdžio. Anahita, 
vaikeli, galėtum užbėgusi laiptais aukštyn patikrinti, ar kamba- 
rinės nepamiršo pamerkti gėlių ledi Selestrijos miegamajame? 

- Žinoma, gerai, - atsakiau ir nuskubėjau atlikti, kas sakyta. 

Ledi Astberi man nepatiko, žinojau, kad ir ji manęs nemėgsta. 
Ji su vyru, tuometiniu Koč Biharo rezidentu, anksčiau gyveno In- 
dijoje ir iš to, ką dabar kalbėjo, supratau, kad tos šalies negali pa- 
kęsti. Su manimi elgėsi ne ką geriau negu su tarnaite. Toji panieka 
buvo juo didesnė, kad ji mano tėvynainius iš aukšto laikė suskre- 
tusiais stabmeldžiais, kaip nugirdau kartą ją sakant. Žinojau, kad 
ji uoli katalikė ir kasdien vaikšto į mišias dvaro koplyčioje. 

Savo ruožtu šaltas jos oficialumas ir neapsakomas pasipūti- 
mas, mano akimis, įkūnijo blogiausias britų charakterio savy- 
bes. Žinoma, Indira, būdama karališko kraujo ir vakarietiškai 
išauklėta, jos požiūriu, buvo kas kita. Ledi Astberi buvo pasiruo- 
šusi laikyti ją sau lygia, bet... tik tiek. 

Nors, tiesą sakant, ir aš giminiavausi su karaliais, bet apsižiū- 
rėjau vis dažniau ledi Astberi kur nors siuntinėjama. Ji dažnai 
tartum per išsiblaškymą prašydavo manęs pabėgėti atnešti jai 
siuvinio ar knygos iš bibliotekos. 

Padėtis dar labiau paaštrėjo dėl dvarą ištikusio tarnų sty- 
giaus. Tarp dvaro tarnų smarkiai sumažėjus vyrų, mat dauge- 
lis buvo išsiųsti kariauti į Prancūziją, tarnaitėms padvigubėjo 
darbų našta. Nenorėdama pasirodyti nedėkinga storžievė, pa- 
klusdavau ledi Astberi reikalavimams. Man buvo nesunku pa- 

dėti mielam, draugiškam kambarinių būriui, patenkintam, kad 
atsirado užvadas pervilkti lovos skalbinius ar nuvalyti dulkes. 

Pirmosiomis mūsų viešnagės Astberyje dienomis eidavau 
kartu su Indira vakarieniauti į didįjį valgomąjį, bet ten jaučiausi 
prašalaitė ir man buvo nejauku. Ketvirtą dieną padėklas su va- 
kariene man buvo atneštas į kambarėlį palėpėje, ir aš supratau 
užuominą. Dėl to nenuliūdau, nes mano spinta nelūžo nuo to- 
kiomis progomis deramų angliškų vakarinių tualetų, o Indirai 
nenorėjau skųstis jų stoka. 

Kartą man į palėpę vakarienę atnešusi kambarinė Tilė pa- 
klausė, gal man liūdna vienai vakarieniauti. Pasiūlė, jei norėčiau, 
kartu su tarnais sėsti prie virtuvės stalo. Norėdama dar ir pa- 
saugoti jos kojas, kad nereikėtų pas mane kopti laiptais, sutikau. 
Nuo tada kasdien vakarieniaudavau žemutiniame aukšte kartu 
su tarnais, atsakinėdama į nesibaigiančius klausimus, nes juos 
užbūrė mano gyvenimas indiškuose rūmuose. 

Kartą virėja ponia Tomas pasiskundė, kad gelia rankų sąna- 
rius. Pasisiūliau kaip mokėdama numalšinti skausmą ir užde- 
gimą. 

— Kažin ar padės, - tarė ji, - kita vertus, ir nepakenks. 

Šilnoda sugrūdau oranžerijoje išsikastos ajero šaknies ir su 
trupučiu vandens sumaišiau košelę. Vakare poniai Tomas paro- 
džiau, kaip ta košele pasitepti rankas. 

— Savaitę tepkite dukart per dieną ir, manau, turėtų padėti. 

Žinoma, po savaitės ponia Tomas garsiai šlovino mane 
kaip stebukladarę. Netrukus virtuvėje į priėmimą pas mane 
ėmė traukti klientai, prašydami vaistų nuo visokiausios kilmės 
dieglių ir sopulių. Su džiaugsmu jiems padėdavau - šitaip ga- 
vau progą praktiškai išmėginti, ko buvau išmokusi iš mamos ir 
/ynos. Mane šildė ir nuoširdus tarnų gerumas bei palankumas, 
kurio buvau seniai pasiilgusi. 

Tačiau didžiausia tos vasaros laimė, kurios netemdė nei In- 
diros šaltumas, nei ledi Astberi panieka, buvo rytiniai jodinėji- 
mai su Donaldu Astberiu. 

Kitą rytą po pirmosios mūsų iškylos raitomis pašokusi iš lo- 
vos ėmiau spėlioti, ar jis tikrai ateis į arklides, kaip vakar suta- 
rėm. 

— Ani! - šypsodamas tarė jis. - Vėl pajodinėsim? 

— Būtinai, - užsidegusi linktelėjau ir įšokę į balnus nušuolia- 
vom per Dartmurą švelniai glostomi ankstaus ryto saulės. 

Nuo tada susitikdavome beveik kas rytą. Per tas iškylas pa- 
mažu susidraugavome. 

Donaldas buvo visiška motinos priešingybė — šiltas ir atvi- 
ras, nesivaržydama galėjau jam pasakoti apie savo gyvenimą. Jis 
nuoširdžiai susižavėjęs klausėsi mano pasakojimų apie Indiją, 
jos papročius ir kultūrą. 

— Tėtis be galo mylėjo Indiją ir jos žmones, - kalbėjo jis. - 
Deja, ten visiškai nepatiko mamai, dėl to jie ir grįžo į Angliją, kai 
mes su Selina buvom dar maži. Liūdna - tėtis mirė po penkerių 
metų. Mama dėl jo mirties nesiliovė kaltinusi Indijos - ir išties jį 
kamavo besikartojantys maliarijos priepuoliai, tačiau galiausiai 
tėtis mirė nuo plaučių uždegimo. Jis sakydavo, kad jam netinka 
kaip tik angliški orai. Buvo auksinis žmogus. Visada visiems 
stengėsi padėti. 

- Tu į jį panašus? - paklausiau mums sukritus ant šiurkščios 
Dartmuro žolės ir laukiant, kol iš upokšnio atsigers įšilę arkliai. 

— Mama visada taip sako. Kažin ar jai labai patiko, kad jis 
buvo, anot jos, tokios minkštos širdies - tėtis nuolat buvo užsiė- 
męs vargstančiųjų gelbėjimu, net jei dėl to gerokai nukentėdavo 
mūsų banko sąskaita. Be to, jam netrukdė nei žmogaus odos 
spalva, nei tikyba, o mama, sakykim, yra kiek... tradiciškesnės 
mąstysenos. 

Per tuos pasijodinėjimus po viržynus jis išsitarė bijantis, kas 
jo laukia ateityje vykstant karui ir kaip jam seksis po kelerių 
metų imtis valdyti visą didžiulį Astberių dvarą. Šis palikimas tu- 
rėjo pereiti į jo rankas sulaukus pilnametystės - dvidešimt vienų 
metų. 

— Trūksta lėšų vien dvarui išlaikyti, - atsiduso jis, - ką jau 
kalbėti apie rūmų restauravimą - kai kas juose nejudinta jau 
šimtą metų. Matai, dvarą paveldėjo mama. Tėtis nebuvo labai 
ukiškas, be to, niekas nemanė, kad mirs toks jaunas. Kiek matau, 
mama įkišusi galvą į smėlį. O jei tiksliau - į koplyčią. Man nesi- 
verčia liežuvis jai sakyti, kokia sunki padėtis, bet šiaip jau labai 
abejoju, ar net jos Dievas čia pagelbėtų. 

Žiūrėjau į jį ir buvo graudu, kad tokio jauno, vos šešiolikos 
metų Žmogaus pečius slegia šitokia našta. 

— Nuo mano mokėjimo su tuo susidoroti priklauso, ar 
daugybė šeimų turės duonos kasdieninės, - o tada apsivertęs 
kniūbsčias jis išsišiepė žiūrėdamas į mane. - Na ką, rodos, dau- 
giau neturėsiu kur dėtis, tik vesti turtingą nuotaką! Keliamės, 
metas joti namo. 

Donaldui dingus rūmuose persirengti prieš pusryčius, retai 
jį matydavau iki pat kito ryto. Dieną jis būdavo užsiėmęs In- 
diros ir jos draugių linksminimu, teniso žaidimu ir kur kas lė- 
tesniu negu rytą jodinėjimu po parką. Nemanau, kad jis kam 
nors pasakojo apie mūsų rytinius laigymus - bent aš tikrai ne. 
Tai buvo dar viena paslaptis, kurią saugojau alsuodama švelniais 
ilgų Anglijos vasaros naktų kvapais. 

Rugpjūčio pabaigoje, likus porai dienų iki mūsų su Indira grį- 
žimo į mokyklą, Selinai prasidėjo sąrėmiai. Kambarinės su 
rankšluosčiais ir šiltu vandeniu lakstė laiptais aukštyn žemyn. 
Virtuvėje tvyrojo įtampa, kupina įprasto laukimo, kada į pasaulį 
ateis naujas kūdikis, ir nerimo, kad tik viskas gerai baigtųsi jo 
motinai. 

— Daktaras Trefjuzis jau važiuoja iš Ekseterio ligoninės. 
Tik ledi Selina galėjo sugalvoti gimdyti sekmadienio vakarą. 
Tikėkimės, jis tuoj pasirodys, - vartydama akis pasakė ponia 
Tomas. 

Po valandos į žemutinį aukštą nusileido išbalusi Selinos 
kambarinė Tilė. 

- Jos būklė baisi, iš skausmo blaškosi lovoje ir klykia be nuo- 
vokos. Kaip jai padėti, ponia Tomas? Bijau, kad kūdikis įstrigo 
ar dar kas nors. 

— Kvietei jos šviesybę? - paklausė ponia Tomas. 

— Kviečiau, bet ledi Astberi per patrankos šūvį laikosi nuo 
gimdyvės kambario. Kartais atrodo, gal už ją kas kitas jos vaikus 
pagimdė. 

— Ledi Selina turbūt pavargusi, - pasakiau sėdėdama savo 
pamėgtoje virtuvės kertėje. 

— Kur ten pavargusi, panele Ani, visiškai nusikamavusi, kan- 
kinasi jau šešias valandas, - paaiškino Tilė. 

— Jai reikia duoti atsigerti saldinto vandens, kad kraujyje pa- 
kiltų gliukozės lygis, - tyliai paaiškinau. - Ir įkalbėti pavaikšti- 
nėti, kiek pajėgia. 

Visų akys virtuvėje nukrypo į mane. 

— Argi jūs esate mačiusi, kaip gimsta vaikai, panele Ani? — 
paklausė ponia Tomas. 

— Mačiau, ir ne kartą. Žiūrėdavau, kaip mano mama pagel- 
bėdavo gimdyti vietos moterims. 

— Na, skęstantis ir šiaudo griebiasi, - tarė ponia Tomas. - Pa- 
nele Ani, gal užliptumėt su Tile į viršutinius kambarius, o ji pa- 
klaustų ledi Selinos, ar ši nenorėtų su jumis pasimatyti? 

- Jei jau taip sakote... - atsakiau sunerimusi kildama nuo 
kėdės. 

— Na, jei nenorės, tegul pati pasako. Rodos, dabar turim ją 
gelbėti kaip galim. Eikite, vaikeli. 

Nusekiau paskui Tilę laiptais į viršų ir laukdama už durų gir- 
dėjau viduje Seliną vaitojant. 

Iškišusi galvą pro duris Tilė mostelėjo man įeiti. 

— Rodos, nieko nesupranta, ką sakau, tad vis tiek užeikit. 

Įėjusi į miegamąjį radau Seliną aukštielninką tįsančią lovoje 
išbalusiu veidu, prakaitu permirkusiais išsidraikiusiais plaukais. 

— Ledi Selina, tai aš, Anahita. Esu anksčiau padėjusi kūdi- 
kiams ateiti į pasaulį. Neprieštarausit, jei bandysiu jums pagelbėti? 

Selina kilstelėjo nusilpusią ranką - palaikiau tai sutikimo 
ženklu. 

— Pirmiausia jai po galva pakiškim daugiau pagalvių, kad ga- 
lėtume pagirdyti saldintu vandeniu, o tada bėk į žemutinį aukštą 
atnešti drėgnų rankšluosčių, uždėsim jai ant kaktos. Suriškim 
plaukus, - liepiau Tilei, - kad ne taip sukaistų. 

Dviese švelniai įkalbėjusios Seliną pasikelti aukščiau ant pa- 
galvių ir Tilei šiaip taip sugirdžius jai saldinto vandens, patik- 
rinau pulsą - tvinksniai buvo labai tankūs. 

— Ledi Selina, jei leistumėt, jus apžiūrėčiau. Noriu sužinoti, 
kiek esate pasistūmėjusi. 

Neatsimerkdama ji nenoromis linktelėjo. 

Pakėlusi naktinius marškinius ją apžiūrėjau ir iškart pajutau, 
kad įsčios atsivėrusios dar tik per keturis pirštus. Kol neatsivers 
bent per dešimt, nėra ko nė galvoti apie stanginimąsi. 

— Ledi Selina, vaikelis jau pasiruošęs ateiti, tik jūsų kūnas — 
dar ne. Prašysiu jūsų kartu su manim atsistoti ir pavaikščioti. 
Matysit, svorio centras padės jums atsistoti. Galite pamėginti? 

— Ne, ne... kaip skauda, kaip skauda... - aimanavo ji. 

— Na ką gi, bent pamėginkim. 

Pakišusi jai po nugara ranką, pasodinau, nuleidau nuo lovos 
jos kojas ir iš visų jėgų pastačiau. 

— Na štai, o dabar pavaikščiosim, - liepiau. — Šitaip ir skaus- 
mas apmalš. 

Pamaži įkalbėjau ją žengti viena koja, paskui kita ir tada 
ėmėm žingsniuoti į kitą kambario pusę. 

— Na štai, jums puikiai sekasi, - drąsinau ją. 

Dvi ilgas valandas vedžiojau Seliną pirmyn atgal po kam- 
barį, alsavau su ja vienu ritmu, pakuždomis drąsinau visokiais 
žodžiais. Vaikščiojimas ją apramino, pulsas vėl tapo normalus. 

— Dabar turiu stumt! - staiga pareiškė. 

Supratau, kad dabar jau tikrai atėjo metas, tad mostu paro- 
džiau Tilei kloti ant lovos rankšluosčius. Padėjau Selinai ant jų 
atsigulti. 

— Dar nestumkit, ledi Selina, geriau giliai pakvėpuokit, pana- 
šiai kaip lekuoja ištroškęs šuo... va šitaip... 

Pati keliskart tankiais tarpais negiliai įkvėpiau ir iškvėpiau, o 

kai ji mane ėmė mėgdžioti, drąsinamai nusišypsojau. Mikliai pa- 
tikrinau, ar viskas pakankamai atsivėrę, kad kūdikis galėtų išeiti. 
Likau patenkinta, kad dabar jau pats tas, ir liepiau vėl pajutus 
norą iš visų jėgų stangintis. Kai pamačiau pasirodžiusią kūdikio 
galvytę, nakties tylą perskrodė riksmas. 

Prireikė dar kelių stumtelėjimų (Selina taip spaudė man 
ranką, jog, rodės, sutriuškins kaulus), kol išlindo visa kūdikio 
galvytė. O tada padėjau visam smulkučiui dailučiui kūneliui iš- 
slysti iš motinos įsčių. 

— Kaip vaikutis, Anahita, sveikas? - paklausė Selina mėgin- 
dama pakelti galvą ir pažiūrėti, bet pritrūko jėgų. 

— Ak, ak! - pliaukštelėjo rankomis Tilė sau per skruostus, 
žiūrėdama į Selinai tarp kojų klykiantį kūdikį. - Mergytė! Svei- 
kinu, ledi Selina! 

Pakėlusi kūdikį padaviau Selinai į glėbį. Tą akimirką atsila- 
pojo durys ir įžengė gydytojas. 

— Nagi nagi, - tarė priėjęs prie lovos krašto ir žvelgdamas į 
motiną su kūdikiu, dabar jau nurimusią iš nuovargio ir perga- 
lingo džiaugsmo. 

Atidaręs medicinos reikmenų dėžę gydytojas išėmė įrankį 
virkštelei nukirpti. Dėbtelėjęs į mane rūgščiai nusišypsojo. 

— Galima, dabar aš pasirūpinsiu? 

— Žinoma. 

Suprasdama, kad manęs čia nebereikės, pakilau eiti iš kam- 
bario. Tačiau Selina ištiesė į mane rankas. 

— Ačiū tau, Ani, tu nuostabiai viską padarei. 

Kitą rytą nusileidusi į virtuvę pusryčiauti - buvau tokia nu- 
siplūkusi, kad net neatsikėliau jodinėti sa Donaldu - buvau su- 
tikta kaip didvyrė. 

— Jūs išgelbėjot jai gyvybę! Na, bent jau ledi Selina šitaip 
sakė, - tarė Tilė. - Panelė Ani tiesiog nepaprasta, - pareiškė ji 

visai virtuvei. - Tiksliai žinojo, kada ką daryti, ir vis ją ramino. 
Tikiuosi, ta pasiutbobė iš viršutinių kambarių bus jums dėkinga, 
panele Ani. Ar galit patikėti, ji nė nepriėjo prie dukters, kol toji 
mirtimi galavosi? O paskui dar išgirdau, kaip ji po visko laiptų 
aikštelėje daktarui sakė, esą ledi Selinai pasisekė greitai pagim- 
dyti. Ką ir kalbėti, tegul tik dėkoja laimingai žvaigždei, kad laiku 
jus čia atvedė ir kad jūs žinojot, ką daryti. 

Tą pačią dieną Selina pasikvietė mane į viršutinius kamba- 
rius pažiūrėti vaikelio. Laiminga gulėjo su dukrele glėbyje. Man 
priėjus nušvito laiminga šypsena. 

— Sveika, Ani. Žiūrėk, kokia meilutė. 

Ji paplekšnojo laisvą vietą prie lovos krašto, kviesdama mane 
prisėsti, ir aš atsargiai įsitaisiau šalia. 

— Ak, kokia gražuolė! - pirštu paglosčiau aksominio švel- 
numo veidelį. - Kokį vardą jai davėte? 

— Sakyčiau, neturėjau didelio pasirinkimo. Ji vardu Eleo- 
nora kaip ir jos tėvo motina. Gražutė, ar ne, Ani? Nori pa- 
laikyti? 

— Mielai, - atsakiau ir ji padavė man kūdikį. 

— Norėjau tau pasakyti, mieloji Ani, kad vakar tiesiog stebuk- 
lingai man padėjai. Šį rytą pasakiau tai visai šeimai - nežinau, 
kuo man be tavęs būtų baigęsi. Esu tau neapsakomai dėkinga — 
ačiū tau mūsų abiejų vardu. 

— Nėra už ką, - su šypsena atsakiau. - Tai man garbė, kad ga- 
lėjau prisidėti prie tokio stebuklo kaip naujos gyvybės atėjimas. 

— Tikras stebuklas - kokia būtų laimė, jei šitos mažytės tėvas 
dabar galėtų pamatyti savo dukrelę. Žinoma, išsiuntėme į Pran- 
cūziją telegramą, bet Viešpats Dievas težino, kada jis gaus tą žinią. 

Staiga ausyse man suskambo tylūs garsai, o širdį prislėgė 
sunkumas. Supratau, kad šitas kūdikis niekada neišvys savo 
tėvo. Virpėdama prisiverčiau vėl nusišypsoti. 

- Netrukus jis bus čia, - sumelavau. 

— Galiu tik melstis, kad taip ir būtų. Tiesa, princesė Indira 
man sakė, kad rytoj grįžtate į mokyklą, - iš tikrųjų? 

— Taip, iš tikrųjų. 

— Kaip apmaudu, Ani. Norėčiau, kad tu mus abi paglobo- 
tum, 0 ne ta mamos nusamdyta nusenusi gailestingoji seselė. 
Man su tavim kur kas ramiau. Kuo greičiau grįžk, kai galėsi — 
pažadi? 

- Gerai, - atsakiau duodama jai kūdikį. 

— Sudie, Ani, dar kartą tau ačiū. 

— Sudie. Ir būkite abi laimingos su nuostabiąja mažyle. 

Pakilusi patraukiau prie durų ir čia Selina mane sustabdė sa- 
kydama: 

— Ani, tau tikrai tik keturiolika? Stačiai negaliu patikėti. Va- 
kar man atrodė, kad šalia manęs bent triskart už tave vyresnė ir 
lrigubai labiau patyrusi moteris, o ne jaunutė mergaitė. 

— Man tikrai keturiolika. 

Atsisveikindama šyptelėjau ir išėjau. 

Į mokyklą turėjome išvykti rytoj vienuoliktą ryto, taigi tu- 
rėjau laiko paskutinį kartą pajodinėti su Donaldu. Žinoma, jis 
buvo girdėjęs, kaip aš padėjau ateiti į pasaulį jo dukterėčiai. 

Atsisėdom savo pamėgtoje vietoje prie upelio ir jis paklausė, 
iš kur aš žinojau, ką reikia daryti. 

— Iš tikrųjų viskas labai paprasta, - paaiškinau. - Tik rei- 
kia klausyti gamtos. Tavo sesers kūnas pats viską mokėjo, aš tik 
stengiausi jai padėti juo pasikliauti. 

Iš Donaldo akių mačiau, kad šiandien pelniau dar didesnę 
jo pagarbą. 

- Čia tai bent - kaip būtų gerai, jei pasaulyje būtų daugiau 
laip manančių. Mano tėvas nepaprastai gerbė gamtą. Anahita, tu 
pašėlusiai išmintinga, nors dar tokia jauna. 

— Kartais, — tariau bato kulnu kapstydama kietą, sukepusią 
žemę, — tai ne tiek laimė, kiek prakeiksmas. 

— Kas — apie ką tu kalbi? 

— Na, apie protą, kuris siekia permanyti pasaulį, - atsisukusi 
naujų suknelių. 

— Na ką gi, - susijuokė jis, - dėl suknelių mažai kuo galiu pa- 
dėti, bet kad esi graži, tikrai galiu pasakyti. Labai graži. O dabar 
jau turim grįžti namo. 

Iš arklidžių mums žingsniuojant rūmų link, Donaldas staiga 
stabtelėjo ir pasakė: 

— Nepamiršiu, kaip mes rytais jodinėdavom. 

— Ir aš, - atsakiau iš visos širdies. 

Jis pasilenkė ir švelniai pabučiavo man į skruostą. 

— Lik sveika, Ani, aplankyk mus vėl, ir kuo greičiau. Tu tie- 
siog nepaprasta jauna dama, aš labai laimingas, kad su tavimi 
susipažinau. 

Visą kelią atgal į mokyklą Istburne man širdis dainavo iš lai- 
mės. Nors Indira plepėjo, kaip esanti pasiilgusi Selestrijos ir kitų 
mergaičių, nors žinojau, kad manęs vėl laukia nelaisvė ir vie- 
natvė, niekas man negalėjo sugadinti nuotaikos. 

Nes sutikau žmogų, kuriam patinku tokia, kokia esu. Taip, 
mes tik draugai. Mėginau save tuo įtikinti, tačiau jo lūpų ant 
mano skruosto prisiminimas širdžiai sakė ką kita. 

liu dvejus metus Europoje siautė karas ir mes su Indira negalė- 
jome grįžti į Indiją. Per atostogas likdavau mokykloje, o Indira 
vykdavo pas įvairias drauges. Man dėl to širdies neskaudėjo, nes 
lokių kaip aš mokykloje buvo daug, tarp jų ir mano draugė Šar- 
lotė. Tą laiką stengiausi panaudoti ruošdamasi baigiamiesiems 
cgZaminams. 

Šešioliktąjį gimtadienį abi su Indira atšventėme mokykloje 
be didelio triukšmo - visos vaišės buvo kieti kaip akmuo py- 
ragai, mat kepti su kiaušinių milteliais. Indira tai su kuo nors 
susidraugaudavo, tai susipykdavo, o jei kas labai bjauriai įžeis- 
(lavo, eidavo guostis man. Galiausiai įpratau prie permainingo 
jos požiūrio į mūsų draugystę ir iš anksto Žinojau, kad netvirtai 
pasijutusi grįš pas mane ieškoti atramos. 

Kad ir kaip tai buvo skaudu, sau pasakiau, kad jei nebūčiau 
alsiradusi jos gyvenime, nebūčiau galėjusi ir įgyti išsimoksli- 
nimo, kurį man taip norėjo suteikti tėvas. Buvau viena gabiausių 
klasėje ar bent jau pati uoliausia, ir mokytojai ėmė mane kalbinti 
stoti į universitetą. Be abejo, tai buvo neįmanoma, tačiau mane 
šildė vien jau mokytojų įvertinimas. 

1916 metų Kalėdos praėjo Astberyje - prisimenu, kokia 
liūdna buvo ta viešnagė. Kaip jau iš anksto žinojau, Selinai buvo 

pranešta, kad jos vyras spalį žuvo Prancūzijoje. Negalėjai tikėtis 
linksmų švenčių gedinčiuose namuose. 

Selina su juodais našlės drabužiais atrodė sulysusi ir išbalusi. 
Pamačiusi mane pasistengė nusišypsoti. 

— Sveika, mieliausioji Ani, kaip gera Astberyje vėl matyti 
tavo šviesų veidą. 

Kitą dieną mane susiradusi pakvietė pasivaikščioti. 

— Kaip buvo liūdna išgirsti apie jūsų vyro mirtį, ledi Selina, - 
pasakiau mudviem vaikštinėjant po apšarmojusį sodą. 

Tvyrojo tiršta migla, iš sparčiai vakarėjančio dangaus skliauto 
traukėsi liguista saulė. 

— Ačiū tau už gerą žodį, - atsakė Selina. - Kol kas dar ne- 
įstengiu suvokti, kas įvyko. Hugas buvo toks jaunas, Ani, visas 
gyvenimas jam buvo prieš akis. Ir štai... — ji patylėjo, - jo ne- 
bėra. Mama mane tikina, kad sekdama ja turiu ieškoti paguodos 
Dievo meilėje ir maldoje. Bet, jei atvirai, tai aš tik kartoju tuš- 
čius, bereikšmius žodžius. Manęs kojos neneša į koplyčią. Argi 
ne baisu suvokti, kad dabar, kai man labiausiai reikia tikėjimo, 
jis, regis, mane paliko? 

— Ne, tikrai taip nėra. Kartais neįmanoma suprasti, kodėl iš 
mūsų išplėšiami mylimi žmonės, - pritariau jos mintims. - Ta- 
čiau atimdami dievai kartu ir duoda. Jūs turite nuostabią du- 
krytę, kurioje yra ir Hugo dalelė. 

— Taip, ačiū Dievui - arba, jei nori, dievams, - kad ją turiu, - 
tyliai pasakė Selina. - Bet kartu argi ne baisu, kad po Hugo mir- 
ties likau dvidešimt dvejų metų našlė, vėl gyvenu tėvų namuose, 
kur vienintelė mano draugija yra motina ir labai mažai vilties 
kada nors iš Čia ištrūkti? 

— Ledi Selina, patikėkite, jūsų vėl laukia laimė, - pasakiau 
staiga aplankius aiškiai nuojautai. 

Tokiu metu visiškai netiko kalbėti apie čia pat už kampo jos 

laukiančią naują meilę, tačiau visomis kūno ląstelėmis jaučiau, 
kad taip ir bus. 

— Tikrai taip manai, Ani? 

— Tikrai. Ir prisiminkite - nėra reikalo kasdien melstis baž- 
nyčioje. Mes visi priklausome Dievui. Jis yra kiekviename iš 
mūsų. Kad ir kur būtumėte, jis visada jus girdi. 

- Ačiū, brangioji. 

Selina pirštinėta ranka palietė manąją ir mes pasukome į rū- 
mus slėptis nuo šalčio. 


Per tas Kalėdas man neteko rytais pajodinėti. Donaldas prieš 
kelias savaites buvo pašauktas į karinę tarnybą ir kažkur su savo 
batalionu ėjo karinius mokymus. 

Vieną šarmotą gruodžio rytą pusryčiaudama virtuvėje gavau 
man adresuotą laišką. 


Celsio kareivinės 
Londonas 


1916 m. gruodžio 19 d. 
Brangiausioji Anahita, 


tikiuosi, nepyksi, kad išdrįsau tau rašyti. Nežinau, kam 
dar kitam galėčiau patikėti slapčiausias savo mintis. 
Mūsų kariniai mokymai (arba kelias savaites trukusios 
žygiuotės bei šaudymo iš šautuvo pratybos) baigti ir 
rytoj turėčiau išplaukti į kažkokią man nežinomą pa- 
skirties vietą, kurią mes su draugais spėjame būsiant 
Prancūziją. Žinoma, pagal visus reikalavimus parašiau 

laišką motinai ir seseriai, užsimindamas apie artėjantį 
savo išvykimą, ir pasistengiau pasirodyti drąsus ir 
stiprus, koks ir turėčiau būti. 

Nors mes su vaikinais tik ir kalbam, kaip bus linksma 
ir smagu apkasuose, puikiai suprantu, kad pamirštam, 
jog daugelis iš mūsų negrįš. Taigi šįvakar rašydamas tau, 
Ani, likus vos kelioms valandoms iki išvykimo, noriu pa- 
sakyti, kad dar nenoriu mirti. Ar būti suluošintas visam 
gyvenimui kaip daugybė nelaimingyjų. 

Atleisk, niekada nesu rašęs tokio laiško. Bet iš to, ką 
apie tave kalbėjo mūsy tarnai, ir kai kurių dviese mūsų 
išeyventų akimirkų numanau, kad turi tam tikrų galių. 
Ani, jei gali, pasiųsk man kokią nors apsaugą. Jei pasa- 
kysi, kad man nieko bloga nenutiks, žinau, kad taip ir 
bus. Tu mano talismanas. 

Galėtum man parašyti atsakymą nurodytu adresu? 
Labai norėčiau iš tavęs gauti kokią žinią. Tikiuosi, dėl šio 
laiško nepalaikysi manęs nevyrišku ar bailiu. Bet aš vis 
nesiliauju galvojęs apie tuos nuostabius saulėtus rytme- 
čius, kai mes gulėdavom prie upokšnio, o aplink tvyrojo 
tokia ramybė. Gal aš savanaudis, bet norėčiau sulaukti 
daugiau tokių dienų. 

Pasitikiu tavimi ir žinau, kad niekam neatskleisi šio 
laiško turinio. Viliuosi, laikaisi gerai, ir labai prašau už 
mane pasimelsti. 


Su švelniausiais jausmais - 
tavo Donaldas Astberis 

Daugybę kartų vis iš naujo skaičiau Donaldo laišką. Paskui išėjau 
į sodą ir patraukiau tolyn nuo rūmų. Jei Donaldui lemta netru- 
kus palikti šį pasaulį, Žinau, tai pajusiu ir išgirsiu. Bet... nieko ne- 
pajutau. Grynai, švariai nieko. 

Širdis suspurdėjo iš džiaugsmo, nes žinojau, kad jis pereis šį 
išbandymą ir sveikutėlis grįš namo. 

Taigi tvirta ranka galėjau rašyti laišką, kurį vis tiek būčiau 
išguldžiusi nepaisydama nei blogų, nei gerų nuojautų. 


Astberio dvaras 
Devono grafystė 


1916 m. gruodžio 30 d. 
Brangusis Donaldai, 


ačiū, kad parašei. 
Prašau nieko nebijoti. Esu visiškai tikra, kad dar nebūsi 
pašauktas iš šio pasaulio. Tikiuosi tave netrukus pama- 


-owvo LŽ 


Geriausi linkėjimai - 
Anahita Čavan 


Per Kalėdų atostogas net Indiros draugės neatvyko į Astberį jos 
aplankyti. Degalų normavimas sutrukdė joms atvykti iš pietinių 
grafysčių, kur daugelis jų gyveno. Naujųjų metų išvakarėse In- 
dira iš niūrių nuotaikų užvaldyto antro aukšto salono pabėgo 
pas mane į žemutinį aukštą švęsti kartu su tarnais. Čia stovėjo 
pianinas, kuriuo ponia Tomas išbeldė keletą senų angliškų dainų 

melodijų. Be jokios abejonės, palydint senuosius 1916 metus ir 
sutinkant naujuosius 1917-uosius, čia buvo linksmiausias rūmų 
kampelis. 

Tuoj po Naujųjų metų vieną vakarą kažkas pabeldė į mano 
duris. 

— Prašom. 

Pro duris įėjo Indira užverktomis akimis ir ištiesė į mane 
rankas. Nenoromis atsikėliau iš lovos - visas palėpės aukštas 
buvo nekūrenamas, tad įsisupau į antklodę ir priėjau prie jos. 

— Kas nutiko? - paklausiau. 

— Ak, Ani, kaip pasiilgau mamos ir tėčio... ir Indijos. Neken- 
čiu šito krašto. Čia visai nelinksma ir šalta. Žinai, jaučiuosi tokia 
pat našlaitė kaip tu! 

— Patikėk, karas tuoj baigsis ir vėl susitiksi su šeima, - tyliai 
raminau ją. 

- Ir... ak, Ani, supratau, kokia tau buvau bloga, atstūmiau 
ir... - Indira sumosavo rankomis, - palikau nakvoti šitoje šal- 
toje palėpėje, nieko nesakydama ledi Astberi. Klausyk, - staiga 
ji kažką sumanė, - lipkim žemyn į mano aukštą ir miegokim abi 
mano lovoje. Ten bent židinys yra ir galėsim pasikalbėti. 

Kaip visada paklusau jos norams ir galiausiai abi įsisupusios 
į antklodes susėdome jos miegamajame prie židinio: žiūrėdama 
į ugnį ji atsiduso. 

- Žinai, kas naktį sapnuoju mūsų rūmus. Nemokėjau ver- 
tinti to gyvenimo, kokį ten turėjau. Arba tavęs, - pridūrė ji. — 
Žinau, kaip draugė, elgiausi žiauriai, galbūt apskritai esu blogas 
žmogus. Ani, gali man atleisti? 

- Žinoma, galiu, - nusišypsojau jai. 

— Juk mes vėl grįšim į Indiją, ar ne? 

— Be abejo, grįšim. Mes laimim karą ir visi sako, kad jis ne- 
beilgai truks. 

— Žinai, pagalvojau, - atsiduso Indira, - Anglija man sve- 
tima, mano kraštas yra Indija. Kaip aš jos ilgiuosi. Gražutė tur- 
būt jau mano, kad aš galutinai ją apleidau. 

Pagalvojusi apie augintinę drambliukę ji vėl prapliupo aša- 
romis. 

— Gal šis karas mus moko labiau galvoti apie tai, ką turime, o 
ne apie tai, ko mums trūksta, - mėginau ją raminti. 

Ji pakėlė į mane plačiai išplėstas gintarines akis. 

— Kokia tu išmintinga, Ani. Mama man liepė tavęs klausyti — 
turbūt ji neklydo. 

— Nesu išmintinga, Indi, tik susitaikanti. Kad ir kaip stengtu- 
mės, negalim pakeisti to, kas jau yra. 

— Ir dar, - Indira prikando lūpą, - pagalvojau, kad mano 
princas turbūt mane pamiršo. 

- Juk sakiau tau, jei jums skirta būti kartu, tai ir būsit. 

- Aišku, tu teisi, - pritarė Indira. - Ani, miegosi šiąnakt su 
manim? Nenoriu būti viena. 

- Jei tik nori, žinoma, miegosiu. 

Ir vėl susiglaudusios kaip vaikystėje įsitaisėme didelėje Indi- 
ros lovoje. 

— Tu man tikrai atleidi, Ani? - paklausė ji man išjungus 
šviesą. 

— Aš myliu tave, Indi, ir visada tau atleisiu. 


Indira laikėsi žodžio - mums grįžus į mokyklą su manimi bend- 
ravo kur kas daugiau negu ankstesniais mokslo metais. Iš dalies 
dėl to, kad tėvai paėmė iš mokyklos geriausią jos draugę Seles- 
triją. Dabar jau Anglijai buvo iškilęs visai realus bombardavimo 
pavojus, ir nors pirmiausias oro antpuolių taikinys tebeturėjo 
būti Londonas, visa šalis buvo apimta įtampos ir nerimo. 

Prieš Velykų atostogas susikrovėm kelionės bagažą, tikėda- 
mosi įsėsti į traukinį ir nuvykti į Dartmurą. Buvom nustebintos, 
kai paskutinę trimestro dieną mūsų paimti atvažiavo vairuotojas 
su rolsroisu. 

— Kur mes važiuojam? - paklausė Indira, nelabai pažindama 
kelius, kad galėtų pati atspėti. 

Vairuotojas tylėjo ir tik pamačiusi pažįstamas Londono 
gatves Indira plačiai nusišypsojo. Automobiliui pririedėjus prie 
mūsų namų iš Ponto gatvės pusės, Indira metėsi į lauką ir pro 
pagrindines duris užlėkė laiptais. 

Atsidarė durys ir ją pasitiko pati maharani. 

— Mama! 

Iš tolo žiūrėjau, kaip Indira puolė į motinos glėbį. 

— Nesitikėjai? —- tarė maharani glausdama dukterį. - Nieko 
nenorėjau tau sakyti, kol laivas saugiai neįplaukė į Anglijos 
uostą. O tai buvo tik vakar. 

— Kaip tau pavyko? Maniau, keliauti dabar neįmanoma, nes 
visi laivai rekvizuoti kariuomenei, - klausinėjo Indira mums ei- 
nant į vidų. 

— Viską papasakosiu. Neapsiėjau be nuotykių! - nusijuokusi 
maharani galiausiai atkreipė dėmesį ir į mane. - Ani, kokia tu 
užaugusi. Klausyk, Indira, mūsų Ani pavirto į tikrą gražuolę! 

Jos žodžiams neteikiau didelės reikšmės, išklausiau kaip pa- 
prastą mandagybę ir paskui jiedvi nusekiau į elegantišką sve- 
tainę, kur už grotelių jaukiai plaikstėsi židinio liepsna. 

— Nagi, mam, papasakok, kaip tu sukorei šitokį kelią į Ang- 
liją? - paklausė Indira mums visoms trims susėdus ir maharani 
išsiuntus kambarinę atnešti arbatos. 

— Kam reikėjo, pasakiau, kad turiu skubiai pas tave atvykti. 
Rezidentui pareiškiau, kad mano jaunėlė Londone smarkiai su- 
sirgo ir bet kokia kaina turiu pas ją patekti. Taigi mane sutiko 

paimti vieno Britų Indijos karo laivo kapitonas. Jis griežtai mane 
perspėjo, kad neatsako už mano saugumą, - maharani nusišyp- 
sojo, aiškiai patenkinta patirtais nuotykiais, - ir kad man gali 
tekti miegoti paprastame hamake kartu su jūreiviais! Žinoma, 
man surado kur kas patogesnę buveinę ir kas vakarą mes su ka- 
pitonu ir laivo karininkais labai skaniai vaišinomės. 

— Ak, mamyt, - išplėtusi akis šūktelėjo Indira, - galėjai žūti 
toje kelionėje! Juk kiek jau laivų paskandinta. 

- Žinau, pjari, bet nė dienos nebegalėjau tverti nepamačiusi 
savo dukrelės. Be to, laivas plaukė visu greičiu, kad be netikė- 
tumų nuplukdytų mus į tikslą. Plaukėm perpus trumpiau, negu 
įprasta. Na, kaip judvi? 

Jos žvilgsnis, praslydęs pro mane, apsistojo ties mylimąja 
dukrele. 

— Mums su Ani buvo liūdna kaip paukščiams per musoną, - 
ėmė rypuoti Indira. - Maistas baisus, šaltis dar baisesnis, visi čia 
nelaimingi. Mam, turbūt neįsivaizduoji, kokia iš tikrųjų ta Ang- 
lija. Tai grasus, niūrus kraštas - tik ir laukiu, kada grįšiu namo. 

— Indijoje irgi nesaldu. Daug mūsų jaunų vyrų šiame kare 
kaunasi už Angliją, - maharani atsiduso. - Visiems neramūs ir 
sunkūs laikai. Tačiau, - narsindamasi pridūrė ji, - ir tokiais lai- 
kais turime iš gyvenimo pasiimti viską, kas įmanoma. Tad kol 
esu Londone, tuo ir užsiimsime. 

Pasakyta - padaryta: į mūsų namus ėmė plūsti pramogų 
ištroškę svečiai iš viso Londono, nusiteikę pasimėgauti praš- 
matnių maharani puotų linksmybėmis. Ji rengė kviestines vaka- 
rienes ir priėmimus, nors neturėjau supratimo, iš kur karo meto 
Londone traukė tokių delikatesų kaip putpelių kiaušiniai, rūky- 
tos lašišos, ikrai. 

Maharani pasibaisėjo mano garderobu - jis nebuvo atnaujin- 
tas beveik dvejus metus. Buvau išaugusi beveik visus drabužius, 

tad maharani mudvi su Indira išsiuntė į „Harrods“ nusipirkti, ko 
norėsime. Šįkart moteriškų drabužių skyriuje man pasirodė kur 
kas įdomiau. Tiek toli nenuėjau, kad patikėčiau maloniu maha- 
rani pagyrimu, esą aš virtusi į gražuolę. Tačiau net ir aš, prieš 
veidrodį matuodamasi gražias sukneles, mačiau ištirpus vaikiš- 
kam apkūnumui išryškėjusią visai mielą akiai figūrą. 

— Ani, kodėl man neparašei? - vėl man priekaištavo maha- 
rani. - Būk gera, jei ko reikės, nesidrovėk paprašyti. 

Ji išsiuntė mane ir į optikos parduotuvę užsisakyti naujų 
akinių vietoj sulūžusių senųjų, kuriuos buvau negrabiai sutvir- 
tinusi viela. Mūsų su Indira šukuosenos buvo seniai išėjusios 
iš mados ir štai abi išėjome iš grožio salono puikuodamosi 
nauju stiliumi trumpai kirptais plaukais. Į maharani namus 
atėjusi moteris pirmąkart gyvenime mums padarė manikiūrą. 
Tą vakarą per kviestinę vakarienę pasirodžiusi su nauja šilkine 
suknia iš „Harrods“ net pamaniau sulaukusi vieno kito susiža- 
vėjusio svečių žvilgsnio. 

Įpusėjus atostogoms Indira ėmė iš laimės skrajoti padebe- 
siais - kartą per maharani surengtą arbatėlę apsilankė ir princas 
Varunas. Gavęs dvi savaites atostogų, jis iš savo pulko atvyko į 
Londoną. 

Nuo paskutinio jų susitikimo Indira buvo išaugusi į kerinčio 
grožio merginą. Tą vakarą atidžiai juos stebėjau ir spėliojau, ar 
dar kas nors prie stalo pastebėjo tarp jų nusidriekusią tarpusavio 
traukos giją. 

Po vakarienės Indira atėjo į miegamąjį vos man spėjus palįsti 
po antklode. Spindinčiomis akimis, netverianti džiaugsmu iki 
virpulio. 

— Ak, Ani, argi ne nuostabu? - ištarė krisdama ant lovos ir 
užsimerkusi svajingai išsitiesė. 

- Jis tikrai labai gražus. 

- Ir spėk, kas buvo. Jis nori vėl su manim pasimatyti, kol bus 
Londone. Gali patikėti? - ji palaimingai sudėjo rankas. - Aišku, 
mama jokiu būdu manęs neišleis be palydos. Taigi, brangioji 
Ani, ar negalėtum manęs palydėti išgerti arbatos į „Ritzą, o tada 
prie viešbučio durų mane paliktum ir kokią valandą pasivaikš- 
čiotum? Maldauju, - ėmė įkalbinėti, - neįsivaizduoju, kada jį vėl 
pamatysiu. Tiesiog turiu su juo susitikti. 

— Indi, negaliu. Pati žinai, tau jokiu būdu negalima rodytis 
viešumoje vienai su vyriškiu. Tu princesė, turi laikytis taisyklių. 

— Man spjaut! - Indira kniūbsčia krito veidu ant pagalvės, 
paskui pakėlusi galvą žybtelėjo akimis į mano pusę. - Šiaip ar 
taip, mes juk kažin ko neiškrėsim prie arbatos puodelio ir sumuš- 
tinių su agurkais. Žinoma, nebent jis mane nusivestų į numerį... 

— Liaukis, ką tu kalbi! - pasibaisėjusi užverčiau akis. - Jei 
tavo mama mus suseks, o taip ir bus, nes ji mėgsta šnipinėti, 
turėsim nemalonumų. 

— Na, man tai ne naujiena. Ir ką ji man padarys - lieps laiky- 
tis pardos? Būk gera, Ani, pridenk mane - tik vieną kartą. 

— Na gerai, - sunkiai atsidusau, - tik vieną kartą ir tik valandą. 

— Ačiū, ačiū! - gavusi, ko norėjo, Indira apsikabino mane 
abiem rankomis. - Tu pati geriausia draugė, niekas daugiau to- 
kios neturi. 


Rytojaus popietę abi apsirengėme kaip pridera einant gerti ar- 
batos į „Ritz“, išsikvietėme vairuotoją ir išvažiavome. Sėdėdama 
šalia manęs ant užpakalinės sėdynės Indira vos tramdė jaudulį. 
— Prisimeni mūsų planą, Ani? Vairuotojo paprašom paimti 
mus ketvirtą. O tu apsimeti, kad eini kartu su manim į vidų, bet 
prie durų mane palieki. 
— Prisimenu, - susiraukiau šimtąjį kartą girdėdama tą patį. 

Kai išlipome prie didžiųjų „Ritz“ durų ir mūsų vairuotojas 
nuvažiavo, tariau: 

— Sėkmės. 

Pakštelėjusi man į skruostą ji žengė į vidų. Aš apsisukusi nu- 
žingsniavau į Žaliąjį parką, neketindama šaltą Londono pavasarį 
valandą viena sėdėti lauke. Netyčia užmetusi akį į kitą gatvės 
pusę pamačiau elegantišką mūrinį pastatą, kuris skelbėsi esąs 
Karališkoji dailės akademija. Perėjusi gatvę ėmiau žiūrinėti skel- 
bimų lentą ant sienos. Kiek supratau, tuo metu vyko naujų daili- 
ninkų paroda, ir perėjusi didingą portiką užlipau laiptais. Viduje 
priėjau prie kasos vidury įspūdingo vestibiulio. 

— Norėčiau pažiūrėti parodą. Kiek kainuoja bilietas? - pa- 
klausiau prie užtvaro sėdinčios moters. 

- Jūs Karališkosios akademijos narė? 

— Ne. O galima tik nariams? 

Kiek padelsusi ji atsakė: 

— Taip, tik nariams. 

— Atleiskite, kad sutrukdžiau, - atsisveikinau ir kiek įsteng- 
dama elegantiškiau nužingsniavau išėjimo link. 

Vos man nusisukus prie kasos priėjo dvi anglės, laukusios 
eilėje už manęs. Administratorė ir jų paklausė to paties ir gavo 
tą patį atsakymą, kad jos nesančios Akademijos narės. 

— Tokiu atveju už įėjimą penki šilingai vienam žmogui, - at- 
sakė joms administratorė. 

Moterys sumokėjo ir įėjo į vidų. 

Likusi be indiškos karališkosios mantijos apsaugos, šitaip 
pirmąkart savo kailiu patyriau, kas yra rasiniai prietarai Didžio- 
joje Britanijoje — šalyje, kuri mus valdė daugiau kaip pusantro 
šimto metų. Deja, tas pirmas kartas nebuvo paskutinis. 

Viskas baigėsi tuo, kad aš tris popietes pagret drebėdama 
Žaliajame parke laukiau, kol Indira grįš iš pasimatymo su savo 

princu. Nors iki prašmatnios „Fortnum 8 Mason“ universalinės 
parduotuvės ir Pikadilio gatvės linksmybių buvo vienas žingsnis, 
išgąsdinta tos moteriškės Karališkojoje akademijoje viena niekur 
nebedrįsau eiti. Supratau, kaip keistai turėjau atrodyti be kon- 
teksto - karališkosios svitos: savo tamsų gymį įspraudusi į vaka- 
rietiškus apdarus, sėdėdama ant parko suolelio traukiau smalsių 
praeivių žvilgsnius. Nukreipiau akis į savo naująjį draugą - Tomą 
Hardį - ir susitelkiau į jo romaną „Toli nuo beprotiškos minios“. 

Sutartu laiku su Indira susitikusios prie šoninių „Ritz“ durų, 
įlipom į mūsų paimti privažiavusį automobilį ir patraukėm 
namo apimtos visiškai priešingų nuotaikų: ji - nešama pirmo- 
sios meilės sparnų, aš - dar aiškiau suvokusi, kad pasaulyje man 
niekur nėra vietos. 

— Ak, Ani, - vėl turėjau klausytis jos pagyrų savajam princui 
srauto, — aš taip jį myliu, o šiandien iš jo išgirdau, kad ir jis mane 
myli! | 

— Labai džiaugiuosi dėl tavęs, Indi, bet... - jau buvau iš savų 
šaltinių surinkusi žinių apie Indiros princą. - Jis juk vedęs. Pati 
žinai. 

— Aišku, žinau! Antraip nebūtų princas. Buvo sužadėtas dar 
tada, kai nė vaikščioti nemokėjo. Tačiau tos vedybos - tik for- 
malumas. Ne iš meilės. 

— Lygiai taip ir tu sužadėta su Dharampuro maharadža, — 
stačiai priminiau jai. - Indira, tu juk tikrai nesusitaikytum su 
antrosios žmonos padėtimi! Be to, kaip abi žinom, tavo tėvo el- 
gesys su žmona itin modernus. Beveik neabejotina, kad princas 
Varunas išvykdamas svetur bus linkęs pagal pardos papročius 
tave palikti savo rūmuose. 


* „Far from the Madding Crowd“ (1874) - ketvirtasis anglų literatūros klasiko Thomo Har- 
dy (1840-1928) romanas. 

— Na, gal dėl akių iš pradžių ir paliks, - mėgino prieštarauti 
Indira, - bet paskui norės, kad tapčiau jo kelionių po pasaulį 
bendražyge, kaip mama yra tėčio bendražygė. 

— Nejaugi tu, - krenkštelėjau, - nori pasakyti, kad judu su 
Varunu jau apie tai kalbėjotės? 

— Žinoma! Jis nori mane vesti. Šiandien sakė, kad vos mane 
išvydęs suprato, jog kada nors tapsime vyru ir žmona. 

Nustėrusi išpūčiau į ją akis. Tokios kalbos - visiška kvailystė. 
Ji jau pažadėta kitam, dėl vestuvių jau prieš kažin kiek metų su- 
tarta dviejų kunigaikštysčių ir jų valdovų šeimų, ir tų vestuvių 
negalima tiesiog atšaukti. 

Puikiai žinojau, kad Indira pratusi gauti, ko užsigeidusi, ta- 
čiau šito jau būtų per daug net ir jai. Juo pikčiau, kad aš pati 
pakursčiau jų romaną. 

- Indi, susimildama, - vos ne verkdama ėmiau prašyti, - su- 
prask, jūs su princu Varunu niekada negalėsite būti kartu. 

— Nutilk! - piktai atkirto Indira. - Aišku, tai įmanoma - mei- 
lei nieko nėra neįmanoma... 

Kaip visada, kai bent kiek nepritardavau Indiros mintims ir 
jausmams, ji ėmė manęs šalintis. Nebesileidau įtraukiama į jos 
rezgamas apgavystes, bet kuo puikiausiai žinojau, kad tomis po- 
pietėmis, kai motinai sakydavo einanti pas draugę, matydavosi 
su savo princu. Būčiau tuoj pat mielai grįžusi į mokyklą, kad tik 
mūsų su Indira neliktų Londone. 

Po savaitės Varunas grįžo į savo pulką, o Indira puolė į niū- 
riausią depresiją ir prasimetusi nesveikata niekur nėjo iš savo 
kambario. 

Likus porai dienų iki mūsų grįžimo į Istburno mokyklą, ma- 
harani pasikvietė mane į svetainę pasikalbėti. 

— Brangioji Ani, manau, laikas pasikalbėti apie tavo ateitį. 

— Taip, jūsų aukštybe. 

- Prašau, prisėsk, - ji mostelėjo į krėslą prie židinio, kurį vi- 
sada liepdavo pakurti svetainėje. - Gal arbatos? 

Pradėjau gurkšnoti laukdama, ką ji pasakys. 

— Indira dar nežino, bet po kelių dienų išvažiuodama aš ją 
pasiimsiu į Indiją. Mane privertė apsispręsti pastarojo meto jos 
negalavimai. Noriu, kad šiais sunkiais laikais mūsų šeima būtų 
kartu, o Indijoje, bent šiuo metu, yra saugiau. Na, o tau, priešin- 
gai negu mano dukteriai, - nusišypsojo ji, - kaip matau, labai 
gerai sekasi mokslai - nemanyk, mačiau tavo pažangumo lapus. 
Tu labai protinga mergaitė, buvai tokia nuo pat mažens, kai su 
tavimi susipažinau, ir Indirai darai labai gerą įtaką. 

Kaip įmanydama stengiausi nerausti ir sau priekaištavau, 
kad dvi savaites ją apgaudinėjau. 

— Dėkoju jūsų aukštybei. 

— Taigi atėjo metas tavęs, Ani, paklausti, ko f norėtum. Po ke- 
lių savaičių išlaikysi egzaminus ir būsi oficialiai baigusi mokyklą. 
Indirai, - atsiduso maharani, - to vargiai prireiks. Nepraeis nė 
pusantrų metų, ir ji ištekės už Dharampuro maharadžos. Žinoma, 
mano namuose tau visada bus vietos ir neabejoju, kad Indira no- 
rės po vestuvių pasiimti tave į naujuosius savo namus. Tačiau jau- 
čiu turinti tavęs pačios, Ani, paklausti: ar norėtum grįžti su mu- 
mis į Indiją, ar vis dėlto pasilikti Anglijoje ir užbaigti mokslus? 

— Nežinau, jūsų aukštybe. 

— Be to, gavau laišką nuo ledi Selinos iš Astberio rūmų. Ma- 
nau, žinai, kad ji mano dukters Mintės vaikystės draugė. Selina 
rašo, kaip jai padėjai gimdyti. 

— Taip, jūsų aukštybe, teko padėti. 

- Žodžiu, - toliau kalbėjo maharani, kaip maldai sudėjusi 
pirštus su dailiu manikiūru, - jei nuspręstum likti Anglijoje, Se- 
lina tau siūlo vietą Astberio dvare - prižiūrėti jos dukrelę. Ro- 
dos, šiais krizės laikais nelengva rasti gerą auklę. 


228 Lucinda Riley 


Prisipažinsiu, man net širdis suspurdėjo nuo džiaugsmin- 
gos minties apie gyvenimą namuose, į kuriuos pasibaigus karui 
vieną dieną grįš Donaldas. 

— Labai malonus pasiūlymas, tikrai apie tai pagalvosiu. 

- Žinoma, viskas priklausys nuo tavo pasirinkimo, - tęsė 
ji, - bet nujaučiu, kad tavo horizontai turėtų būti platesni negu 
paprastas auklės darbas. 

Supratau, kad turiu labai nedaug laiko apmąstyti jos žodžius. 
Toji moteris, visai neįpareigota manęs atsiklausti, ko norėčiau 
ateityje, turėjo tiek kilnumo ir padorumo, kad atsiklausė ir pa- 
siūlė man laisvę. 

— Nežmoniškai ilgėsiuosi Indijos, - sąžiningai atsakiau, - o 
jei liksiu čia, man trūks ir Indiros. Ji man kaip sesuo. 

- Visi būdami svetur ilgimės Indijos ir savo draugų, - pritarė 
man maharani, - bet suaugusios moters gyvenimas, kuris ten 
tavęs laukia, gali būti ne toks, kokio norėtum. Nors mano dukte- 
riai bus skaudu tavęs netekti, nenorėčiau tavęs matyti visą likusį 
gyvenimą uždarytos zananoje, be darbo tavo protingai galvai. 
Ir dar, - atsiduso maharani, - atleisk, bet tiesiai pasakysiu, kad 
net su mano pagalba, kurią aš, žinoma, suteiksiu, tavo galimybės 
ištekėti bus... ribotos. 

— Taip, suprantu. 

— Taigi, Ani, turi spręsti pati. Džiaugsiuosi, jei norėsi likti 
Anglijoje ir baigti mokslus - manau, būtų apmaudu šitiek dirbus 
jų nebaigti, - bet džiaugsiuosi ir jei norėsi kartu su Indira ir ma- 
nimi grįžti į Indiją. Bilietas į namus tau užsakytas, bet aš lengvai 
galiu jį grąžinti. 

- Jūsų aukštybe, turiu kiek pagalvoti. 

— Be abejo, - atsakė ji. - Pasikalbėsime rytoj rytą. Tikėkimės, 
Indira atsigaus ir galės keliauti. 

— Tikėkimės. 

Pakilusi pasukau durų link, o maharani atsekusi iš paskos 
uždėjo man ant peties ranką. 

— Įsidėmėk, Ani, aš puikiai pažįstu savo dukterį. Ji pernelyg 
panaši į mane. Jos galvą valdo širdis. 

Supratau maharani norint pasakyti, kad ji žinanti apie Indi- 
ros susižavėjimą princu Varunu ir neketinanti su tuo taikstytis. 
Buvo aišku, kad iš dalies dėl to ji ir nusprendė parsivežti Indirą 
namo, ir man tarsi akmuo nuo širdies nukrito. 

Tą naktį užmigus Indirai tyliai sakau ratus po mūsų miega- 
mąjį. Mane užvaldė naujas nepatirtas jausmas - likimas buvo 
mano rankose. Likti vienai Anglijoje ir užbaigti mokslus būtų 
drąsus žingsnis, juk su maharani ir Indira grįžusi į Indiją tu- 
rėčiau tvirtą skydą - karališkosios šeimos globą. Prisiminiau 
sceną Karališkojoje dailės akademijoje ir sudrebėjau. Tačiau 
jei įvyks sutartos Indiros vestuvės, mano ateitis, kaip subtiliai 
užsiminė maharani, bus palaidota naujų Indiros namų moterų 
pusėje. Ir beveik galima neabejoti, kad iki dienų galo liksiu sen- 
mergė. 

O Anglijoje manęs vis dėlto laukia laisvė ir (prisiverčiau tie- 
siai sau prisipažinti, kodėl mane taip gundo Selinos pasiūlyta 
vieta)... Donaldas. 

Suvokiau, kad mes tik draugai ir kad - turint galvoje skir- 
tingą mūsų padėtį - tarp mūsų nieko daugiau ir nebus. Tačiau 
jei grįšiu į Indiją, tikrai jo niekada nebepamatysiu. 

Galiausiai ėmiausi priemonės, kurios imasi visi jaunuoliai, 
kai reikia priimti keblų sprendimą: pasitariau su tėvais. Sukry- 
Žiavusi kojas atsisėdau ant grindų, pakėliau galvą danguosna ir 
paklausiau, ką daryti man, jų dukrai. O tada ėmiau laukti atsa- 
kymo... 

— Nusprendžiau, kad norėčiau likti Anglijoje ir užbaigti 
mokslus. 

Maharani man nusišypsojo. 

— Tikėjausi, kad toks bus tavo atsakymas, Ani. 

— Manyčiau... - tąsyk pirmą kartą garsiai išreiškiau prieš va- 
landėlę atėjusias į galvą mintis, išsikristalizavusias per naktį po 
pasitarimo su tėvais. - Manau, norėčiau eiti medicinos seserų 
mokslus. 

— Taip, su tavo gabumais, regis, tau tiktų ši profesija. 

Ji meiliai, drąsinamai man nusišypsojo. 

— Tačiau kaip man jaustis prieš princesę Indirą? Mes beveik 
šešerius metus nė karto nebuvom išsiskyrusios. Nenoriu, kad ji 
jaustųsi mano pamesta! 

— Mudvi abi žinom, Ani, kad šiuo metu jos širdis kitur. Ji 
daugiau nieko nemato ir negirdi. 

— Taip, tiesa. 

Abi ir be žodžių supratome viena kitą. 

— Palik ją mano rūpesčiui, Ani, šiomis aplinkybėmis gali ma- 
nimi pasikliauti. Manau, teisingai nusprendei pati kurti savo gy- 
venimą. Kas mėnesį siųsiu pinigų, kurių užteks tavo reikmėms, 
ir, jei nori, parašysiu Selinai, kad ketini priimti jos pasiūlymą. 

- Gerai, jūsų aukštybe, bet tik vasarai, - tariau. - Paskui, ma- 
nau, norėčiau eiti į Savanorių medicinos būrį kaip gailestingoji 
sesuo ir padėti kariaujantiems. 

— Tavim neįmanoma nesižavėti, Ani, be to, tai bus geras pa- 
siruošimas ateities planams. Vadinasi, nutarta? 

— Taip, nutarta. Nežinau, kaip jums ir dėkoti už viską, ką dėl 
manęs padarėte. Jūs visada buvote tokia dosni ir gera. 

Pajutau tvenkiantis ašaras ir prikandau lūpą, kad nepravirk- 
čiau. 

— Ani, brangus vaikeli, prisimink, kaip tavo mamai pažadėjau 

lavimi rūpintis, kai ji atidavė tave į mano rankas. Norėčiau, kad 
nepamirštum vietoj jos turinti mane. Jei tik tau ko reikės, paža- 
dėk, kad man parašysi, nes nežinau, kada vėl pasimatysim. Eikš. 

Maharani išskėtė rankas ir aš atsidūriau jos glėbyje. 

— Myliu tave kaip tikrą savo vaiką, Ani. Niekada nebijok, jei 
lik tau ko ateityje prireiktų, kreiptis į mane pagalbos. 

— Ačiū, jūsų aukštybe, - sukuždėjau ašarų pilnomis akimis. 

Padėkojau dangui, kad į mano gyvenimą pasiuntė šią moterį, 
kurios asmenyje kaip reta derėjo galia ir gerumas. Tą akimirką 
jaučiausi išties apdovanota likimo. 

Kaip paaiškėjo, maharani visiškai tiksliai išpranašavo, esą In- 
diros labai nesujaudinsianti žinia, kad lieku Anglijoje ir grįžtu į 
mokyklą laikyti abitūros egzaminų. 

— Rašysi man? - paklausė manęs. - Kasdien? 

— Gal ir ne kasdien, nes daug mokysiuosi, - atsakiau šypso- 
dama, - bet tikrai dažnai. 

Kai jau buvo užsegtas ir žemyn laiptais nuneštas mano laga- 
minas, Indira staiga įdėmiai į mane pažiūrėjo. 

— Maniau, tau nepakenčiama Anglijoje. Ir dėl ko susimanei 
likti? 

— Nes žinau, kad taip bus geriau, - atsakiau. 


Tik atsibučiavusi su maharani ir paskutinįkart apsikabinusi su 
Indira, prieš lipdama į automobilį, turintį mane nuvežti toli nuo 
jų, - galbūt amžinai, - suvokiau visą savo sprendimo mastą. 

Sėdėdamas automobilyje šalia siauro kelio, vedančio per Dart- 
murą, Aris įniršęs kumščiu trankė palydovinės navigacijos im- 
tuvą. Žinojo, kad tai nepadės, - signalas dingo prieš dešimt 
minučių, o maždaug prieš tiek laiko jis paskutinį kartą matė ir 
bet kokią kelio rodyklę. Jis beviltiškai paklydo. 

Neišmanydamas, ko nusitverti, Aris išlipo iš automobilio 
ir visais plaučiais įtraukė gaivaus viržynų oro. Anglijos matais 
buvo karšta diena ir žvelgdamas į kalvotą gamtovaizdį pajuto jo 
žavesį, kone apčiuopiamai aprašytą prosenelės pasakojime. Di- 
džiausią įspūdį darė tyla ir ramybė - nė menkiausio vėjelio, tylą 
kartkartėm pertraukdavo tik virš atšiaurių tyrlaukių skrendan- 
čio suopio klyktelėjimas: nėra abejonės, nuo paskutinio Anahi- 
tos apsilankymo niekas čia nepasikeitė. 

Beprotiška darbotvarkė Londone ir iš vėžių išmušantis laiko 
skirtumas sutrukdė Ariui perskaityti visą jos istoriją. Tačiau ir 
to, ką perskaitė lėktuve, pakako, kad išsinuomojęs automobilį 
patrauktų į Devoną savo akimis pamatyti Astberio dvaro. Dar 
nepasiekęs kelionės tikslo ėmė numanyti, kas kadaise įvyko 
tame dvare. 

Dairydamasis po viržynus Aris pamanė, kad prieš akis lau- 
kiančios kelios dienos bus bent iš tolo panašios į penkiolika metų 

jo neturėtas atostogas. Net jei paaiškėtų, kad nevertėjo smulkiai 
gvildenti prosenelės istorijos, jis bent jau duos sau laiko išpai- 
nioti savo minčių kamuolį prieš stodamas akistaton su Indijoje 
sujauktu savo gyvenimu. 

Ta istorija... kartu ji ir tavo ateitis. 

Tą rytą jam leidusis į kelią Devono kryptimi iš kažkur atai- 
dėjo paskutiniai Anahitos žodžiai. 

Grįžęs prie vairo Aris paleido variklį. Reikia tiesiog riedėti 
toliau, kol privažiuos kokį kaimą, ir tada pasiklausti kelio. Ne- 
varžomas jokių sutartų susitikimų, atsilošęs ėmė gėrėtis aplinki- 
niais vaizdais. 

Po valandos sustojo prie kalstyto metalo vartų ir žvilgtelėjo 
anapus jų į kažkur vedantį keliuką. Nuo pagrindinio kelio ne- 
buvo matyti pastatų, bet jis atkreipė dėmesį, kad vartai užra- 
kinti, o prie jų budi apsaugininkas. Kol svarstė, ką čia padarius, 
iš kitos vartų pusės privažiavo baltas autofurgonas. Apsauginin- 
kas linktelėjo ir atidaręs vartus jį praleido. 

— Gal kuo padėti, bičiuli? - Ario pasiteiravo autofurgono vai- 
ruotojas. 

— Ar čia ir yra Astberio dvaras? 

— Taip, kad jį kur - pats vos radau. Ką tik nugabenau dar 
kabelių - gerą valandą maliausi, kol juos aptikau. Sveikas turbūt 
irgi medžioji tuos paukščius? 

— Taip, - sumelavo Aris. 

— Jeigu tau reikia direktoriaus Stivo Kampiono, važiuok tie- 
siai keliuku, tada į dešinę ir privažiuosi rūmus. Turėtum rasti jį 
kieme. 

Vairuotojas nuvažiavo savais keliais. Vartams pajudėjus užsi- 
verti Aris apsisprendė ir mikliai pro juos įsmuko. 

— Sakė, Stivą Kampioną rasiu rūmų kieme, - paaiškino ap- 
saugininkui. 

Šis abejingai linktelėjo ir mostelėjo judėti toliau. Važiuo- 
(lamas per dvaro parką Aris svarstė, kad rūmai dabar turbūt 
naudojami verslo reikalams - gal kaip viešbutis ar konferencijų 
centras. Tokiomis įstaigomis buvo paversta daug senųjų Indijos 
rumų pastatų. 

Galiausiai akiratyje pasirodžius Astberio rūmams, Ariui at- 
ėmė žadą ne vien jų didybė. Ant pagrindinių laiptų buvo susi- 
rinkęs gausus frakuotų vyrų su cilindrais ir moterų senovinėmis 
vakarinėmis sukniomis būrys. Prie rūmų stovėjo antikvarinis 
rolsroisas, o prie jo - vyriškis senamade vairuotojo uniforma. 

Sulėtinęs greitį Aris pasitrynė akis, nes priešais atsivėrė vi- 
sai kitos epochos gyvenimo scena. Ir, tik pastebėjęs filmavimo 
kameras aplink žmonių būrį, sukikeno susiprotėjęs, kad baltojo 
furgono vairuotojo minėti paukščiai - tai filmavimo grupė, o ne 
medžioklės draustinio fazanai. 

Pamatė kažką įnirtingai jam mojuojant ir rodant sukti prie 
rūmų į dešinę. Matyt, buvo pats scenos filmavimo įkarštis. Pa- 
klusęs nurodymui Aris įvažiavo į šurmuliuojantį kiemą. Susira- 
dęs vietą automobiliui pastatyti, išlipo ir atsidūrė kone pačioje 
kostiumuotų aktorių eilėje prie maisto tiekėjų furgono. Niekas 
nekreipė dėmesio į jį vaikštinėjantį minioje. Nužiūrėjęs rūmų 
šone atviras duris, įslinko per prieangį ir atsidūrė didžiulėje tuš- 
čioje virtuvėje. 

Aris įsistebeilijo į ilgą apibraižytą pušinį stalą, senovinę vi- 
ryklę, pianiną prie sienos. Palaikį krėslą prie židinio. Įdomu, ar 
tai ta pati virtuvė, kurioje Anahita sėdėdavo beveik prieš šimtą 
metų“ 

— Kuo galiu padėti? - iš susimąstymo jį pažadino moteriškas 
balsas. 

Į jį klausiamai žvelgė tvirtai sudėta pusamžė moteriškė. 

— Čia valgyti neneša, mielasis, visi žmonės iš filmo valgo 

lauke, pasiėmę maisto iš tiekėjų furgono. O laikinieji tualetai — 
iš kitos rūmų pusės. 

— Atleiskite, - atsakė jai Aris, - aš nedalyvauju filmavime. 

— Tai ką veikiate mano virtuvėje? 

— Atvykau pažiūrėti Astberio dvaro. 

— Mes nepriimam lankytojų, tad nieko neišeis, - įtariai į jį 
įsmeigtos jos akys susiaurėjo. - Ar tik nebūsit žurnalistas? Nagi, 
prisipažinkit, kaip čia patekot. Apsauga prie vartų neturėjo jūsų 
praleisti. 

— Ne ne, - suskato gintis Aris svarstydamas, kaip, velniai 
rautų, reikėtų pasiaiškinti, kas jį čia atnešė. - Aš... aptikau savo 
šeimos sąsajų su šiuo dvaru. 

— Ką jūs sakot? 

— Taip, iš tikrųjų. Prieš daugelį metų Astberio dvare tarnavo 
viena mano giminaitė. 

— Kas tokia? 

— Anahita Čavan. 

— Niekada apie tokią negirdėjau, - atsakė moteriškė. 

— Čia ji gyveno daugiau kaip prieš devyniasdešimt metų. 
Prieš kelias dienas atvykau į Angliją verslo reikalais ir pama- 
niau, kad būtų įdomu pamatyti tuos namus, apie kuriuos daug 
girdėjau. 

— Ir įžengėt tiesiai pro duris be jokių „jums leidus ? 

— Labai atsiprašau, tiesiog nelabai supratau, į ką turėčiau 
kreiptis. Ar šiuo metu galėčiau rasti dabartinį lordą Astberį? 

— Taip, galėtumėt, bet jis pernelyg užsiėmęs, kad galėtų jus 
priimti iš anksto nesusitaręs. 

— Puikiai suprantu, - sutiko Aris. - Tuo atveju, - panaršęs 
švarko kišenėje jis ištraukė vizitinę kortelę, - gal galėtumėt jam 
perduoti? Čia nurodytas ir mobilusis telefonas, ir elektroninis 
paštas. 

Moteriškei apžiūrinėjant kortelę, Aris pajuto dar kažką esant 
virtuvėje. Atsigręžęs į duris pamatė prie jų aukštą, liekną, gra- 
žią merginą. Ji buvo apsivilkusi senovine suknia, elegantiškomis 
klostėmis krintančia iki dailių gurnelių. 

— Gal trukdau, ponia Trevatan? 

Aris atkreipė dėmesį į vos juntamą amerikietišką merginos 
akcentą. 

— Ne, vaikeli, netrukdot. Šis ponas jau išeina, — vyresnioji 
moteriškė vėl kreipėsi į Arį: - Lordas Astberis neturi elektro- 
ninio pašto ir retai skambina telefonu. Siūlau paštu jam atsiųsti 
raštišką pasiteiravimą, ar galėtų jus priimti. Nagi, panele Rebeka, 
kuo galiu būti naudinga? 

— Norėjau tik paklausti, ar turite antihistamininių vaistų. 
Graužia nosį, akys ašaroja. Gal čia jau žydi ambrozijos? 

— Nežinau, kas tos ambrozijos, bet birželį - pats šienligės 
įkarštis. Jo šviesybę irgi kartais ištinka šienligės priepuoliai. 

Ponia Trevatan iš virtuvės spintelės stalčiaus išėmė plasti- 
kinę dėžutę. Radusi kažkokių tablečių, su visa pakuote padavė 
merginai. 

— Ačiū, ponia Trevatan. Išgersiu per pietus. Dabar turiu eiti 
tiesiai į aikštelę. 

— Atleiskite, kad sutrukdžiau, - pasakė Aris. - Paklausysiu 
jūsų patarimo ir parašysiu lordui Astberiui. Sudie, - jis nulydėjo 
merginą prie durų. - Leiskite atidaryti. 

— Dėkoju, - atsakė ji, nužvelgdama jį didžiulėmis rudomis 
akimis. 

— Atleiskite už įžūlumą, - tarė Aris, kartu su ja įžengęs į ryš- 
kiai saulės apšviestą kiemą, - bet jūs man atrodote labai matyta. 
Ar gali būti, kad jau buvome susitikę? 

— Abejoju, - atsakė ji. - Daugeliui žmonių atrodo, kad mes 
pažįstami. Jūs dirbate filmo administracijoje? 

— Ne, atvykau šeimos reikalais. Šiuose rūmuose kadaise tar- 
navo viena mano giminaitė. Labai norėčiau gauti lordo Astberio 
audienciją, bet pradedu suprasti, kad bus nelengva. 

— Ponia Trevatan labai saugo jo ramybę, tad nuojauta jūsų 
gal ir neapgauna, - atsakė mergina abiem stabtelėjus prie Ario 
automobilio. 

— Šiaip jau gaila, - pasvarstė Aris, - gal jam irgi būtų įdomu 
sužinoti, ko dar nežino iš savo giminės istorijos. Na, vis tiek pa- 
darysiu, kaip patarė toji moteris virtuvėje, — išdėstysiu reikalą 
raštu. 

— Aš gana dažnai susitinku su lordu Astberiu, tad gal man su 
juo apie tai pasikalbėti? - pasiūlė ji. 

— Labai man padėtumėt, nes kažin ar dar ilgai būsiu Ang- 
lijoje, —- išsitraukęs rašiklį ir kitą vizitinę kortelę iš piniginės, 
kažką joje dar užrašė. - Gal galėtumėte jam perduoti? Aš esu 
Aris Malikas, čia mano prosenelės, kuri dirbo šituose rūmuose, 
pavardė. Ką gali žinoti, gal jis ir girdėjęs apie ją. 

Aris atrakino automobilį, o mergina perskaitė, kas parašyta 
kortelėje. 

— Anahita Čavan. Gerai, pone Malikai, būtinai jam įteiksiu. 

— Dėkoju. 

Ūmai pastūmėtas nuojautos, Aris ant užpakalinės automo- 
bilio sėdynės susirado plastikinį aplanką su prosenelės pasa- 
kojimu. Atskyręs jau perskaitytus lapus nuo neskaitytų, padavė 
merginai. 

— Gal dar perduotumėt ir šiuos lapus? Tai dalies mano pro- 
senelės rašyto pasakojimo fotokopijos. Gal ten nėra nieko svar- 
baus, tačiau tai tikrai įspūdingas žvilgsnis į praėjusio amžiaus 
trečiojo dešimtmečio Astberio rūmus ir jų gyventojus. 

— Kaip tik tais laikais vyksta mūsų filmo veiksmas, - susi- 
mąstė ji imdama lapus. - Gal čia kas nors rašoma apie griaučius 

Astberių spintoje? Neabejoju, kad šios sienos saugo nemažai pa- 
slapčių. 

- Dar neperskaičiau visos istorijos iki galo, bet nujaučiu, kad 
laip gali būti, - nusišypsojo jai Aris. 

Jis įsitaisė vairuotojo sėdynėje. 

— Beje, nežinau jūsų vardo. 

— Rebeka - Rebeka Bradli. Susitiksim, pone Malikai,. 

Nusišypsojusi ir pamojusi ranka, ji grakščiai nuplaukė tolyn. 

Aris žiūrėjo į ją per užpakalinio vaizdo veidrodėlį ir vis ne: 
galėjo prisiminti, kodėl ji atrodo tokia matyta. Tikra gražuolė, 
pamanė sau sukdamas iš rūmų kiemo (nors šviesiaplaukės jį 
mažiau žavėjo) ir, grįžęs tuo pačiu keliuku, leidosi ieškoti vieš- 
bučio. 


Vos pasibaigus tos dienos filmavimams, Rebeka per pagrindinį 
vestibiulį nuėjo į tamsųjį kabinetą, kur buvo vienintelis telefo- 
nas visuose rūmuose. Užsidariusi iš vidaus, atsisėdo į nušiurusį 
odinį krėslą ir susuko Džeko numerį. Los Andžele buvo jau de- 
šimta ryto, taigi net Džekas turėjo būti grįžęs iš sapnų karalystės. 

— Klausau. 

Pažįstamas balsas atrodė dar apsimiegojęs. 

— Labas, čia aš, Rebeka. 

— Viešpatie aukštielninkas, Beke! Jau susirūpinau, ar tu išvis 
gyva. 

— Palikau tau žinučių balso pašte, Džekai. Neradai? 

— Na taip, iš tikrųjų radau... kaip tu? Ar pas tave lyja? 

— Ne - kodėl klausi? 

— Tai kad už balos amžiais lyja. 

— Na, ne visada, - atsakė ji staiga keistai suerzinta jo kal- 
bos. - O kaip tavo reikalai? 

— Et, vartinėju scenarijus, ieškau ko nors geresnio - pora at- 
rodo visai nieko, bet mano agentai nepatenkinti sąskaitomis. 

— Gaila. 

— O kaip tu, Beke? Pasiilgai manęs? 

— Aišku, pasiilgau. Apsistojau nuostabiausiuose rūmuose, 
kur spauda manęs nepasiekia. Čia tikrai ramu. Filmavimas 
eina gerai, rodos, iki šiol Robertas Houpas mano vaidyba pa- 
tenkintas. 

— Na va, kaip gerai. Ir kiek dar ten būsi? 

— Manau, mėnesį. 

— Velnioniškai ilgai, širdel. Kaip man be tavęs gyventi? 

— Najau tikrai nenumirsi, Džekai, - šiurkštokai mestelėjo. 

— O gal aš tiesiog pas tave atskrisiu? Turim apie ką pasikal- 
bėti, pasiskirti datą. 

— Džekai, o... - Rebekai užlūžo balsas ir mintyse ji atsiduso. 
Rodos, jam buvo patogiau pamiršti, kad kol kas juos sužadėjo 
tik žiniasklaida, o Rebeka dar galutinai jam neatsakė. - Na, pa- 
žiūrėsim, gerai? Ateinančias savaites mano darbotvarkė labai 
įtempta. Pats Žinai, kaip būna. 

— Žinau, bet taip tavęs pasiilgau, mažyt. 

— Ir aš. Man jau laikas - bandysiu paskambinti savaitgalį. 

- Aha, būk gera. Kažkokia nesąmonė, kad tavęs nerandu, kai 
noriu pasikalbėt. O apie tą mobilųjį ryšį, na, kad jo nėra - nori 
pasakyt, iš tikrųjų? 

- Žinoma, Džekai. Kam man šnekėti, ko nėra? Klausyk, da- 
bar jau tikrai einu. 

— Gerai - myliu tave. 

— Ir aš, iki. 

Padėjusi ragelį Rebeka koja už kojos pakilo laiptais į savo 
miegamąjį. Atsidususi suzmeko krėsle prieš židinį. Kas jai da- 
rosi? Prieš kelis mėnesius ji beviltiškai buvo įsimylėjusi Džeką. 

Tačiau dabar vos prisivertė su juo kalbėtis, o apie meilų kuždė- 
jimą, kaip jo išsiilgusi, net minties nelikę. 

Galbūt šitaip jaučiasi dėl to, kad yra užspeista į kampą. Kaip 
elnias žibintų šviesoje pasijunta įkliuvęs į spąstus. Be to, Angli- 
joje ji atsidūrė tarp vyrų, kurie, rodos, kur kas mažiau save po- 
pina negu Džekas. 

Rebekai iki šiol galvoje netilpo, kaip gali būti, kad Džekas 
daugiau už ją suvartoja drėkinamojo kremo ir kitų odos priežiū- 
ros priemonių. Pamėgino įsivaizduoti, kaip jomis tepasi lordas 
Astberis, ir sukikeno. Turbūt vienintelė jo duoklė savo išvaizdai 
puoselėti buvo žudikiškas skustuvas, kuriuo naudojosi nuo tada, 
kai jam pirmąkart ėmė kaltis barzda ir ūsai. 

Šitaip ji prisiminė, kad turi pasimatyti su Entoniu ir perduoti 
jam pono Maliko vizitinę kortelę bei atšviestus lapus. Žvilgtelė- 
jusi pro langą pamatė Entonį sode karpantį rožes. Išėjusi iš mie- 
gamojo, laiptais nusileido į terasą ir suprato buvusi pastebėta — 
perėjęs per sodą jis pakilo pas ją laiptais. 

— Kaip sekasi, Rebeka? 

— Buvo gera diena, - atsakė ji. - O jums? 

— Et, nieko naujo, kaip visada. 

— Ar ponia Trevatan jums minėjo, kad šiandien buvo apsi- 
lankęs svečias? 

— Ne - ir kas toks? 

— Jaunas indas, Aris Malikas, prisistatė mums kaip senais 
laikais čia tarnavusios moters palikuonis. Prašė manęs perduoti 
jums šiuos lapus. Tai jo prosenelės pasakojimas apie savo gyve- 
nimą Astberio dvare praėjusio amžiaus pradžioje. Štai jos vardas 
ir pavardė. 

Rebeka parodė Entoniui kortelę ir jis ėmė skaityti, kas joje 
parašyta. 

— Anahita Čavan... Bijau, negirdėta. Bet jei ji buvo tarnaitė, 

ta pavardė turėtų būti įrašyta į senas sąskaitų knygas prie algų 
žiniaraščių - jos laikomos bibliotekoje. 

— O gal šie puslapiai daugiau ką pasakys. Ponas Malikas sakė, 
galbūt norėsite paskaityti. 

Entonis mestelėjo akį į rankraščio kopiją - kaip pastebėjo 
Rebeka - dvejodamas. 

- Šiaip jau neturiu potraukio knaisiotis po giminės istoriją. 
Kam judinti praeitį, jei joje tiek skausmo? 

— Atsiprašau, Entoni, tikrai nenorėjau jūsų liūdinti. 

— Prašom man atleisti, - šyptelėjęs puse lūpų Entonis pairo- 
nizavo: - Viskas, ką galiu, tai kaip nors iškęsti dabartį. 

— Suprantu. Tad jums leidus gal aš galėčiau paskaitinėti? Dar 
geriau perprasčiau tą epochą, kurioje gyveno Elizabeta. 

— Elizabeta? 

— Mano herojė filme, - paaiškino Rebeka. 

— Ak taip, žinoma. Mielai prašom, - sutiko Entonis. - Gal 
padarytumėt man garbę ir išlenktumėt su manimi taurelę, kai 
leis filmavimo grafikas? 

— Be abejo, su mielu noru. 

— Nekantriai lauksiu. Iki pasimatymo, - tarė jai kišdamas vi- 
zitinę kortelę į kišenę ir palengva nusileidęs laiptais vėl patraukė 
į savo numylėtą sodą. 

Rebeka pusvalandį žiūrėjo, kaip filmuojama kaimo šventės 
scena, - ji vyko priešais rūmus, tarp parko medžių. Tarp preky- 
stalių zujo maži vaikai - aplinkinių kaimų gyventojų atžalos - ir 
po kiek laiko Rebeka pastebėjo pirmąją dieną virtuvėje matytą 
medicinos seserį, stumiančią kėdėje su rateliais sėdinčią seną 
damą. Iš pagarbos užgniaužusi kvapą stebėjo, kaip Mariona De- 
vero - legendinė britų scenos ir ekrano žvaigždė - vieninteliu 
nepriekaištingu bandymu užbaigė ilgą ir sudėtingą dialogo at- 
karpą. 

Ūmai nusižiovavusi Rebeka grįžo į savo kambarį. Susiran- 
piusi lovoje pusvalandį kartojosi vaidmens žodžius, o paskui jos 
akis užkliuvo už Ario Maliko duoto plastikinio aplanko. 

Kitą kartą pakėlusi akis pamatė, kad jau po vidurnakčio. Pa- 
lindusi po antklode akimirksniu užmigo ir tąnakt sapnavo ma- 
haradžas, rubinus ir egzotišką mėlynakį indų princą... 


1/ 


Kitos trys naktys buvo šiltos ir giedros, žvaigždžių nubertame 
danguje skaisčiai švietė balta pilnatis. Taigi Robertas nusprendė 
filmuoti naktines scenas ir Rebeka tik po antros valandos nak- 
ties pervargusi parslinko į lovą. Šiąnakt, kartu su Džeimsu lauk- 
dama, kada ateis jų eilė bėgti iš tėvų namų antikvariniu rolsroisu, 
atsidususi pagalvojo, kad gali tekti atsigulti dar vėliau. 

— Ir dar atsiranda postringaujančių apie aktoriaus profesi- 
jos žavesį, - tarė Džeimsas, žiovaudamas tamsoje. - Žinoma, 
aš mielai kur nors su tavim pabėgčiau, Beke. Bet visa tai septy- 
nis kartus kartojant pirmą nakties, pavažiuojant vos trisdešimt 
žingsnių, gali trūkti ir auksinė kantrybė. Na ir kvailas būdas už- 
sidirbti duoną. 

— Bent jau esam žavioje gamtoje, neuždaryti Holivudo pa- 
viljone, kondicionierių perkoštame ore, - priminė jam Rebeka. 

— Na taip, tiesa. Tai ką, mūsų mieloji amerikietė pamažu pra- 
deda įsimylėti Angliją? Mačiau, kaip anądien sode čiauškėjai su 
mūsų šeimininku. Ir kaip jis tau patinka? Rodos, tikras atsisky- 
rėlis. 

- Šiaip Entonis puikus žmogus. Manau, tiesiog drovokas. 

— Ką aš girdžiu - Entonis? Ne lordas Astberis? Spėjom susi- 
draugauti? - pašmaikštavo Džeimsas. - O ką, Beke, titulas gal 

lau ir būtų ne pro šalį? Pasektum savo amerikiečių protėvių pė- 
(lomis. Daug pinigingų tėvų palikuonių iškeitė šeimos turtus į 
britų aristokratų vardą. Įsivaizduok, kaip puikiai skambėtų „ledi 
Rebeka Astberi“, - paerzino ją. 

— Cha cha, - panosėje burbtelėjo Rebeka matydama garso 
techniką duodant ženklą, kad tuoj viskas bus paruošta jiems pa- 
kartoti sceną. 

— Dvidešimt sekundžių! 

— Jaučia mano širdis, senajai gūžtai labai praverstų šiugždan- 
lys nauji amerikietiški šlamantieji. Tavim dėtas, pasisaugočiau, 
brangioji. Gali būti, lordas Astberis gviešiasi tavo pinigų. 

— Dešimt sekundžių! 

- Jis mielas, bet vargu ar mano skonio, - sukuždėjo Rebeka. 

— Penkios sekundės! 

- O tai kas tada tavo skonio? 

Rebeka nebeturėjo kada atsakyti, nes priešais rolsroiso prie- 
kinį stiklą taukštelėjo pliauškė ir Džeimsas dar kartą nuvairavo 
tolyn nuo rūmų. 

Po penkių minučių režisieriaus padėjėjas pranešė, kad tai 
paskutinis dublis, galima vyniotis nakčiai. Stivas atidarė dureles 
ir Rebeka išlipo iš automobilio. 

— Na, ir kaip? - paklausė jos. 

— Neblogai, ačiū. 

— Bijau, kad ryt anksti iš ryto vėl jūsų prireiks, bet jau pas- 
kui visi turėsim dvi laisvas savaitgalio dienas, - pasakė kartu su 
Rebeka ir Džeimsu užlipęs didžiuliais pagrindiniais rūmų laip- 
tais. - Norėsite čia pasilikti ar pageidausit, kad liepčiau Greiha- 
mui nuvežti jus į Londoną? 

- Tikrai, važiuojam kartu į Londoną, - pasiūlė Džeimsas. — 
Parodysiu miesto įžymybes. 

— Labai tau ačiū, bet kitą savaitę mano darbotvarkė perpil- 

dyta, - pasiaiškino Rebeka. — Tad ketinu likti čia ir ramiai pa- 
sikartoti vaidmens tekstą - nebent pasidairyčiau po apylinkes. 

— Kada tik norėsit. Greihamas bet kada bus pasiruošęs jus 
nuvežti, kur tik liepsite, - patikino ją Stivas. - Na ką gi, susitik- 
sim šeštą ryto. 

— Tikrai nenori su manim pasivažinėti, Beke? - paklausė 
Džeimsas. - Man nepatinka mintis, kad būsi čia viena ir tavo 
likimas priklausys nuo paslaptingojo lordo Astberio ir labai 
originalui artimos šiuose rūmuose šeimininkaujančios ponios 
Danvers“ versijos malonės, - pašmaikštavo jis. - Žodžiu, jei 
persigalvotum, aš rytoj išvažiuoju popiet, kai tik baigsis filma- 
vimas. 

— Ačiū. Labanakt, Džeimsai, - atsakė pasukusi į kostiuminę 
persivilkti. ' 

Gal tiesiog buvo pervargusi, bet šią minutę neturėjo jokio 
noro kur nors vykti iš Astberio dvaro. Be to, turint omenyje lig- 
šiolinę jos laimę, kas nors gali pastebėti ją kartu su Džeimsu ir 
tada Žemės rutulį akimirksniu apkeliautų jų bendra nuotrauka. 


Rytojaus pavakarę aktoriai ir filmavimo komanda paliko rūmus 
ir Rebeka pasinaudojo proga kiek tinkama pasilepinti vonioje. 
Tįsodama vandenyje sugalvojo rytoj paprašyti Greihamo nu- 
vežti ją į artimiausią miestuką nusipirkti šiek tiek drabužių ir 
stipresnių vaistų nuo šienligės. 

Išlipusi iš vonios ir išėjusi į koridorių, Rebeka prie savo mie- 
gamojo durų rado ponią Trevatan. 


* Anglų rašytojos Daphnes du Maurier (1907-1989) romano „Rebeka“ (Rebecca, 1938) 
veikėja - piktadarė sena ekonomė. Pagal šį romaną 1940 m. pastatytas Alfredo Hitchcocko 
filmas. 

- Atnešiau jums namie džiovintų ramunėlių arbatos, vaikeli. 

— Ačiū, - padėkojo Rebeka. 

- Žinote, ramunėlės padės atsipalaiduoti po sunkios savai- 
tės. Beje, jo šviesybė šį vakarą kviečia jus į terasą aperityvo. Sakė, 
taip sutarėte šiomis dienomis. 

— Taip, tiesa. Koks laikas jam tiktų? 

— Gal pusę aštuntos? Ir dar jis prašė pasakyti, kad, jei sutik- 
tumėt, mielai su jumis pavakarieniautų, - pridūrė ponia Tre- 
vatan. 

— Dėkui, bet ne šiandien. Labai paūmėjo šienligė. 

— Vargšiukė. Na, bet nėra tos ligos, kurios nepagydytų nak- 
ties miegas, - šimtą kartų įsitikinau. Pasakysiu jo šviesybei, kad 
ateisite į žemutinius kambarius pusę aštuntos, mieloji. 

Puikaus skonio ramunėlių arbatai greitai padarius savo 
darbą, Rebeka valandą praleido pasinėrusi į ateinančią savaitę 
laukiančias scenas. Paskui persirengė, prisiminusi čiupo megz- 
tuką ir nusileidusi laiptais išėjo į plokštėmis klotą terasą beveik 
sulig visu pagrindinio rūmų korpuso ilgiu. 

Entonis sėdėjo prie kalstyto metalo stalo - iš to krašto, nuo 
kurio atsivėrė puikūs gėlynai, toliau plytinti veja bei parkas. 

— Dėkoju jums, - sėsdamasi tarė Rebeka. - Koks žavingas 
saulėlydis. Gamta mums surengė tikrą akių puotą. Turiu pasa- 
kyti, kol neatsidūriau Astberyje, nematydavau dangaus. O dar 
čia tokios ryškios žvaigždės. 

— Taip, turbūt mieste sunkiau pastebėti gamtos grožį, - tarė 
Astberis, aukštai iškėlęs ąsotį ir pildamas jai į taurę gintarinio 
gėrimo su vaisiais ir ledukais. 

— Koks tai gėrimas? - kreivai žvilgtelėjo į taurę Rebeka. 

— „Pimms“ - mes, britai, jį geriame retai pasitaikančiais to- 
kiais gražiais vasaros vakarais kaip šis. Nebijokite, šiame koktei- 
lyje daug limonado, tad tikrai neapsvaigsite. 

Rebeka atsargiai lyžtelėjo iš savo taurės. 

— Labai skanu, ačiū jums, - pasakė ji. 

— Džiaugiuosi, kad patiko. Ponia Trevatan sakė, sergate šien- 
lige. 

— Taip, kankina nuo vaikystės, kartais visai nusigaluoju. Beje, 
vakar perskaičiau pono Maliko paliktos istorijos pradžią - jo gi- 
minaitės, kuri kadaise čia dirbo, rašytą pasakojimą. Iki šiol jame 
neradau griaučių spintoje, - nusišypsojo Rebeka. - Tik Donal- 
das - manau, jis ir yra jūsų senelis, apie kurį man pasakojote, - 
yra ryškus to pasakojimo veikėjas. 

— Sakote, ryškus... - Entonis susimąstęs gurkštelėjo „Pimms“. — 
Beje, bibliotekoje perverčiau sąskaitų knygas ir jūsų įvardyto lai- 
kotarpio įrašuose neradau nė menkiausios užuominos apie jokią 
Anahitą Čavan. 

— Na, jei remsimės jos rašytu pasakojimu, ji tikrai čia dirbo, 
tik gal labai trumpai, - toliau svarstė Rebeka. - Ji buvo Eleono- 
ros, jūsų senelio sesers dukrelės, auklė. 

— Selina Fonten. Ji, kiek girdėjau iš mamytės pasakojimų, 
buvo giminės gėda. Ištekėjusi už kažkokio prancūzų grafo apsi- 
gyveno Prancūzijoje. Paskui retai čia rodėsi. 

— Keista, - nusistebėjo Rebeka. - Skaitytoje istorijoje ji atrodė 
puikus žmogus. Atleiskite, Entoni, kad apie tai kalbu, bet tiesiog 
stebiuosi, kodėl nenorite daugiau sužinoti apie savo pirmtakus. 
Pavyzdžiui, aš apsidžiaugčiau nors ką sužinojusi. 

— Nepykit, bet nesutikčiau su šia mintimi, - atsakė jis, kažko 
lyg sunerimęs. - Jei kalbame apie mūsų giminės istoriją, tai po- 
nia Trevatan ne veltui nuolat kartoja: nesišauk bėdos. 

— Turbūt teisingai, tačiau tame pasakojime surašyti įvykiai 
dėjosi beveik prieš šimtą metų. Kuo gali pakenkti išsamesnės ži- 
nios apie tuos, kurie šiuose namuose gyveno iki jūsų? 

Entonis įrėmė žvilgsnį į tolį, paskui atsigręžė į ją. 


Vidurnakčio rožė 251 


— Vadinasi, jūsų manymu, man tos žinios padėtų, Rebeka? 

— Kaip čia pasakius... - žvilgtelėjusi jam į akis, nejučia min- 
lyse palygino jį su vaiku, prašančiu mamos patarimo. Truktelėjo 
pečiais. - Gal tai būdingiau amerikiečiams, bet aš visada noriu 
žinoti faktus, - atsakė Rebeka. 

— Ką gi, gal jūs ir teisi - matyt, reikėtų perskaityti tą jus taip 
pavergusį dokumentą, - galiausiai nusileido Entonis. 

— Prašau man atleisti, Entoni, neturėčiau lįsti ne į savo reika- 
lus. Nenoriu kišti savo trigrašio. 

— Gal tas ponas Malikas jums pasirodė neblogas vaikis? 

— Pirmiausia neatrodo, kad jam dar ko nors iš jūsų reikėtų — 
manau, jis iš tikrųjų norėtų tik pasiteirauti apie savo prosenelę, — 
patikino Rebeka. 

— Gerai, būtinai apie tai pagalvosiu. Na, o ką ketinate veikti 
savaitgalį? — staiga pakeitė temą Entonis. - Turiu prisipažinti, 
labai džiaugiuosi šiuo trumpu atokvėpiu, kai mano namai vėl 
bus tik mano. 

— Tikrai taip ir bus. Pažadu, rytoj nelįsiu jums į akis, - su- 
skato aiškinti Rebeka. - Ketinu savo vairuotojo Greihamo pra- 
šyti, kad nuvežtų mane į artimiausią miestuką. Man reikia šio 
lo nusipirkti iš drabužių. Išvažiuodama per mažai pasiėmiau, be 
to, orai šiltesni, negu tikėjausi. Ir dar pamaniau, kad būtų neblo- 
gai pasižvalgyti po aplinkines vietoves. Ką labiausiai patartumėt 
apžiūrėti“ | 

— Būtinai pagalvosiu, tik sakydamas, kaip džiaugiuosi, kad 
mano namai vėl bus mano, tų žodžių netaikiau jums. Tiesą sa- 
kant, mielai jums pats aprodyčiau mūsų apylinkes. Vargu ar kas 
nors geriau už mane pažįsta šį pasaulio kampelį. 

— Kąjūs, Entoni, tikrai nebūtina, - ėmė tikinti jį Rebeka. - Ko 
jau ko, bet šį savaitgalį dirbti gidu turbūt mažiausiai trokštate. 

- Atvirkščiai - primygtinai siūlausi. Nejuokauju. Jūs nė kiek 

man neįkyrite ir aš sa malonumu jums palaikyčiau draugiją. Po- 
nia Trevatan sako, kad šįvakar esate pervargusi ir neprisidėsite 
prie manęs per vakarienę, taigi galime vėl susitikti šioje terasoje 
iš ryto - tarkim, dešimtą. 

— Gerai, jei jau taip sakote, - sutiko Rebeka, - tačiau tikrai 
nenorėčiau jūsų varginti. 

— Man nebus jokio vargo. Na, o kaip sekasi filmavimas? 

Rebeka šį tą paporino apie filmą ir buvo patenkinta maty- 
dama, kad įsitempęs jos klausytojo veidas pamažu atsileidžia. 

— Žinoma, tikroji žvaigždė šiame filme bus Astberio dva- 
ras. Visi jaučiamės išskirtinai pagerbti, kad esame čia, ir ekrane 
dvaro aplinka jau dabar atrodo pasakiškai. 

— Pagaliau jis pats bus nors ką uždirbęs savo išlaikymui, - at- 
siduso Entonis. - Koks paradoksas: šitas dvaras tapo patraukliu 
jūsų filmo fonu vien dėl to, kad nebuvo iš ko jo modernizuoti. 

— Man čia patinka, Entoni, ir senų laikų vonia netrukdo, - 
pridūrė su šypsena. 

— Tikrai? Tikrai patinka? 

— Taip, tikrai, - patvirtino ji. 

— Tada labai malonu. 

Entonio veidas nušvito kone vaikiška laime. | 

Terasoje pasirodžius poniai Trevatan ir pranešus, kad Ento- 
nio vakarienė jau paruošta, Rebeka su šiokiu tokiu sąžinės grau- 
žimu pasijuto dėkinga galėsianti sprukti į viršutinius kambarius 
ir viena ramiai užkąsti lengvo maisto. 


Rytą Rebeka pabudo kažkokia išgverusi ir varginama šiokio to- 
kio galvos skausmo, kuris privertė susimąstyti, ar tik vakar ne- 
bus padauginusi svaigalų. Kažin, kokio stiprumo iš tikrųjų buvo 
tas „Pimms“, kuriuo ją vakar girdė Entonis? Ponia Trevatan į 

Rebekos miegamąjį įžengė lygiai devintą ir padėjo jai ant kelių 
padėklą su arbata, skrudinta duona ir virtu kiaušiniu. Atsisėdusi 
lovoje Rebeka pajuto šleikštulį ir, nors mėgino valgyti, beveik 
viską paliko. Nurijo ibuprofeno piliulę nuo galvos skausmo, už- 
sitempė marškinėlius, džinsus ir nulipo į žemesnį aukštą. 

— Labas rytas, - Entonis jos jau laukė terasoje. - Na, važiuo- 
jam? 

Abu apėję rūmus priešais fasadą rado stovintį seną reindž- 
roverį. 

— Prašom į vidų. Atleiskite, vargu ar jums yra tekę važinėti 
tokia mašina, - atsiprašė Entonis. 

Jam mėginant paleisti variklį, sėdėdama viduje Rebeka ty- 
liai nusistebėjo niekad nesikeičiančia savo šeimininko uniforma 
tapusiais languotais marškiniais ir senu tvido švarku. Gal tai 
vieninteliai jo drabužiai? Reikia tikėtis, kad ponia Trevatan juos 
retkarčiais išskalbia. 

— Sugalvojau nuvežti jus į Ašbertoną. Ten yra pora butikų, 
nors neįsivaizduoju, ar ten ką nors rasite pagal savo skonį, - pra- 
kalbo Entonis jiems ėmus riedėti keliuku. - Paskui nuvažiuo- 
sime į Pelkių Vaidkombą ir vietos užeigoje papietausime. Na, o 
vėliau gal norėtumėte apžiūrėti Dartmurą? Smagiausia būtų joti 
arkliais, tik gal nesate jodinėjusi. 

— Kaip tik mėgstu jodinėti, - nušvito Rebeka. - Turėjau iš- 
mokti dėl vaidmens, kurį buvau gavusi prieš kelerius metus. Fil- 
mas buvo sukamas Montanoje ir mane joti mokė du tikri kaubo- 
jai. Žodžiu, nesu jums įprasto elegantiško stiliaus raitelė. 

— Ir kas galėtų pamanyti, - akivaizdžiai nustebo Entonis. — 
Deja, mūsų arklidės nebe tokios kaip kadaise. Nuomoju jas vie- 
nai merginai, vietos jojimo mokyklos savininkei, - mainais ji iš- 
laiko porą mano žirgų. Net jaunystėje nebuvau prisiekęs jojikas, 
o dabar dar ir nugarą paskauda, tad mano arkliukai nedaug tesi- 

mankština. Taigi, kol čia esate, labai prašau bet kuriuo jodinėti, 
kiek norėsite. Jiems tikrai bus į sveikatą. 

- Žiūrėkit, dar imsiu ir pasinaudosiu jūsų pasiūlymu, - per- 
spėjo Rebeka. 

- Beje, pamąsčiau apie vakarykštį mūsų pokalbį. Šį rytą pa- 
skambinau ponui Malikui ir pakviečiau rytoj atvykti į Astberį 
pietų. Bet tik su viena sąlyga, - pridūrė Entonis. 

— Ir kokia? 

— Kad jūs prisidėsite prie mūsų. Šiaip ar taip, ne kas kitas, o 
jūs mane įkalbėjot su juo susitikti. 

- Žinoma, mielai prisidėsiu, - sutiko Rebeka. - O kadangi 
rytoj čia viešės ponas Malikas, manau, kad jums, Entoni, vertėtų 
prieš jam atvykstant paskaityti jo prosenelės istorijos pradžią. Ji 
tiesiog kvapą gniaužianti. 

Entonis nervingai į ją sušnairavo. 

— Galit duoti žodį, kad ten mano giminių spintoje nėra griau- 
čių, kurie man įvarytų šoką? 

— Tikrai ne, bent iki tos vietos, kiek perskaičiau. Daugiausia 
Anahita pasakoja apie savo vaikystę Indijoje. Pasijutau lyg atsi- 
dūrusi kitame pasaulyje ir panorau iš tikrųjų ten apsilankyti. Ji 
gyveno nuostabiuose rūmuose kaip princesės draugė, o paskui 
jos abi atvyko į Angliją mokytis internatinėje mokykloje. 

— Gal čia kur nors ir esama giminystės ryšių, - susimąstė prie 
vairo Entonis. - Žinau, kad mano prosenelis prieš mirtį buvo 
rezidentas Koč Biharo valstijoje. 

— Na štai. Man susidarė įspūdis, kad jis mylėjo tą šalį, tačiau 
šie jausmai buvo svetimi jūsų prosenelei Modei. 

— Galima neabejoti. Deja, retai kas sulaukdavo malonaus jos 
pritarimo. Tik jau ne mes, vyrai, - dirgliai pasakė. 

— Ką gi, manyčiau, jums tiesiog pačiam reikėtų apie tai pa- 


skaityti. 

— Na gerai, paskaitysiu. Ir poniai Trevatan rytoj pranešiu apie 
kviestinius pietus. O dabar, - tarė Entonis pastatęs automobilį 
dlailioje judrioje centrinėje gatvėje, - metas pirkiniams. 

Rytmetys pasirodė kur kas smagesnis, nei Rebeka tikėjosi. 
Naujai dažytais plaukais vaikštinėdama saulėje saugoma savo 
plobėjo, Rebeka mėgavosi laisve minioje būti neatpažinta. Api- 
bėgusi kelias parduotuves ir išsirinkusi kelerius naujus marški- 
nėlius, vaistinėje dar papildė vaistų nuo alergijos atsargas ir abu 
nuvažiavo į Pelkių Vaidkombą. 

Atsisėdę prie „Rugglestone Inn“ užeigos lauko staliuko pasi- 
pardžiuodami pavalgė šviežių krabų salotų. 

— Kaip tik tokią ir įsivaizdavau Angliją - lyg iš atviruko, - pa- 
sakė Rebeka, tarsi kokią keistenybę žiūrinėdama saldžiai dailius 
namukus abipus siauros gatvelės. - Beje, jei jau kalbam apie at- 
virukus, turėčiau bent keletą išsiųsti. 

- Tikrai žavus kampelis. Man smagu į jį iš naujo pažvelgti 
pirmąkart matančio žmogaus akimis. Nesu didelis keliautojas, 
tad nuolat matydamas tuos pačius vaizdus atbunki jų grožiui. 

— Ar vaikystėje buvote išsiųstas į internatinę mokyklą kaip 
jūsų senelis Donaldas? - paklausė Rebeka. 

— Ne, mane mokė namie. Mama nepripažino internatinių 
mokyklų, - paaiškino jis. 

— Iš tikro? Stebiuosi. Kaip supratau iš filmo scenarijaus ir 
kiek pati domėjausi ta epocha, man atrodė, kad visiems tokių 
kaip jūsų britų šeimų sūnums internatinė mokykla buvo tarsi 
įšventinimas į luomą. 

— Mamytė būtų be manęs neištvėrusi iš ilgesio. Neįsivaiz- 
duojate, kaip jai būtų buvę slogu vienai rūmuose klausytis savo 
žingsnių. 

— Savaime suprantama. | 

Rebeka atkreipė dėmesį, kad apie motiną jis kalba kažkaip 

mergaitiškai, pakuždomis. Jai dingtelėjo, kad gal Entonis liko 
nevedęs, nes yra gėjus. 

— Kiek esu girdėjusi apie internatines mokyklas, sakyčiau, 
jums pasisekė, kad nuo jos išsisukote. Neįsivaizduoju, kaip ga- 
lima savo vaiką kažkur išsiųsti iš namų. 

— Mamytei vis atrodė, kad tik juokais sakoma, esą britų 
jaunimas siunčiamas mokytis toli nuo namų, nes turi pratintis 
valdyti imperiją. Juk mano vaikystėje, šeštojo dešimtmečio pa- 
baigoje, nebereikėjo valdyti jokios imperijos, - jis atsiduso. - 
Vis dėlto visi sako, kad dabar internatinėse mokyklose nebe 
tokia griežta tvarka. Rodos, šiais laikais ten įvestas net karštas 
vanduo. 

— Vis tiek net minties neturėčiau ten siųsti savo vaiką. 

— Kaip labai taikliai pasakėte, mieloji, tokia tradicija. Na, gal 
šią popietę pajodinėsime po Dartmurą? 

Papietavusi Rebeka vėl pajuto kylant šleikštulį ir įsiskaudant 
galvą. 

— Gal rytoj? Šiandien jaučiuosi truputėlį pavargusi. 

— Na, tada gal grįžtam namo ir ten jums parodyčiau šeimos 
koplyčią? - pasiūlė jis. - Ją statė garsusis anglų architektas Van- 
bru. Koplyčia yra pačiuose rūmuose, tik nugrūsta į tolimą užka- 
borį, į ją patenkama ilga galerija. 

— Gerai, jei tik jums nebus vargas, Entoni, - atsakė Rebeka. 

Po dvidešimt minučių Rebeka jau sekė ilga galerija paskui 
Entonį. Sustojęs prie ąžuolinių durų jis išsitraukė dideliausią 
raktą joms atrakinti. 

Įžengusi pro duris Rebeka su nuostaba ėmė dairytis po pa- 
auksuotų kolonų mišką, šaunantį aukštyn link nedidelio kupolo, 
puošto debesų ir cherubinų atvaizdais. 

— Kaip gražu, - dustelėjo atsigręžusi į Entonį. 

— Gražu, tik gaila, kad dabar taip apleista. Retai čia ateinu. 

Prašom nesivaržyti, - tarė sėsdamasis į klauptus, - laisvai viską 
apžiūrėkite. 

Rebeka taip ir padarė: mėgavosi koplyčios ramybe, kartu jus- 
(lama čia praslinkusių amžių svorį. Apžvelgė nutremptas mar- 
murines grindis - apčiuopiamą įrodymą, kiek sielų per daugelį 
metų čia ieškojo paguodos. 

Atsigręžė pažiūrėti, ką veikia jos bičiulis. Entonis sėdėjo 
įsmeigęs akis tiesiai priešais save - kaip matyti, giliai pasinėręs į 
apmąstymus. Matydama šitaip jį sėdintį vienui vieną, Rebeka pa- 
juto, koks jis pažeidžiamas. Tad priėjusi atsisėdo šalia į klauptus. 

— Jūs tikite Dievą, Entoni? 

— Mano prosenelė Modė buvo labai religinga. Išauklėjo 
mano mamą kaip uolią katalikę. O kadangi aš gimiau, kai ji dar 
buvo gyva, ir man teko paragauti to auklėjimo. Tačiau pats aš 
šituo netikiu. Tiesą sakant, niekada ir netikėjau, nors jai matant 
ir krutindavau lūpas lyg melsdamasis. O jūs tikite? 

— Mano gyvenime tikėjimui nebuvo vietos. Bent jau vaikys- 
tėje tai tikrai. 

— Nors mano vaikystėje religijai teko didelis vaidmuo, min- 
tyse jai skyriau dėmesio ne daugiau negu jūs. Man tai buvo tie- 
siog beprasmė rutina. Mirtinai nuobodi kaip gamtos mokslai 
ar matematika. Jei atvirai, mano manymu, religija per amžius 
kėlė tik sąmyšį ir smurtą. Bent Modės religinis pamišimas tikrai 
mano šeimai nepadėjo. Ji nebuvo... šiltas žmogus. Na, kaip buvo, 
taip buvo, - jis šypsodamas atsisuko į Rebeką. - Jau galime eiti? 

— Galime. Labai ačiū, kad mane čia atvedėte, jaučiuosi pa- 
gerbta gavusi tokią progą. 

— Ką jūs, man vienas malonumas, - nuoširdžiai ją patikino 
Entonis. s 

— Kur palaidoti jūsų protėviai? - paklausė Rebeka, staiga pa- 
būgusi, kad tik atsakymas neslypėtų rūsyje jiems po kojomis. 

— Tokiame, mano akimis, šiurpiame statinyje parko medžių 
guote. Jei norite, galiu jus nuvesti į mauzoliejų, - pasiūlė Entonis 
jiems atgal žingsniuojant ilga galerija. 

— Šiaip jau man baisiai skauda galvą. Gal kurią kitą dieną. 

— Gerai - labai tikiuosi, kad rytoj geriau jausitės ir galėsite 
palaikyti draugiją man ir mūsų jaunajam draugui indui. Ponia 
Trevatan pietums paprastai patiekia visai padorų kepsnį. 

— Žinoma, būtinai. Manau, išsimiegojusi tikrai atsibusiu žva- 
lesnė. 

— Rebeka, aš... - kelias akimirkas Entonis pastovėjo įrėmęs į 
ją akis, paskui papurtė galvą. - Ne, nieko. Tikiuosi, rytoj būsite 
sveikesnė. Gal dar ko nors reikėtų? 

— Manau, tikrai daugiau nieko, tik išsimiegoti. 

— Na, tada vėl einu į sodą. Ačiū jums už tokią malonią dieną. 

Entonis pasuko į terasą, o Rebeka - laiptų link. Užsidariusi 
savo kambaryje, išgėrė dar ibuprofeno ir atsigulusi į lovą pagal- 
vojo, kad šįkart norėtų būti viešbutyje, kur galima ant durų ran- 
kenos pakabinti užrašą „Netrukdyti“. Užsimerkė ir pasistengė 
užsimiršti. 


— Rebeka... Rebeka... - žadino ją kažkieno balsas. 

Atsimerkusi pamatė iš viršaus įsmeigtas ponios Trevatan akis. 

— Miegat jau daugiau kaip tris valandas. Sumaniau jus paža- 
dinti, nes jau beveik septynios vakaro - jei dar ilgiau miegotu- 
mėt, naktį tikrai neužmigtumėt. Atnešiau arbatos ir paplotėlių. 

- Septynios? Ačiū... - krečiama drebulio Rebeka nesusivokė, 
kur esanti. 

— Jo šviesybė sakė, kad jums labai skauda galvą. Gal dar ko 
nors atnešti? Atrodot išbalusi, vaikeli. 

— Ne, aš sveika, ačiū, - atsakė Rebeka, nuleido kojas nuo lo- 
vos krašto ir priėjo prie stalo. - Pamiegojusi jaučiuosi geriau. 

— Įpilti arbatos? d 

— Prašom, ačiū. 

— Girdėjau, rytoj per pietus turėsime dar vieną svečią. Turbūt 
jūs pasakėt jo šviesybei apie tąkart atėjusį indą džentelmeną? 

— Taip, aš, - žvilgtelėjusi poniai Trevatan į akis Rebeka pa- 
matė, kad ji nepatenkinta. - Gal kas negerai? 

— Ne, ne. Tiesiog šiuo metu darbai darbus veja. Turbūt mes 
šiaip nepratę prie nukrypimų nuo kasdienio ritmo. 

— Galiu įsivaizduoti, - užjaučiamai pasakė Rebeka. Patylėjusi 
pridūrė: - Entonis man toks geras. Ir kartu pribloškia jo vieni- 

šumas. Žinoma, man nederėtų kaišioti nosies, bet vis galvoju, ar 
Entonis kada nors turėjo širdies draugę? 

— Kažin... iš tikrųjų - ne. Sakyčiau, jo šviesybė yra iš tų, ku- 
riuos vadina užkietėjusiais senberniais. Na taip, jis iš tų. 

Ponia Trevatan leido sau meiliai nusišypsoti. 

— Kažin ar norėčiau viena nugyventi visą gyvenimą, - atsi- 
duso Rebeka gurkštelėjusi arbatos. 

— Na, kaip aš sakau, kiekvienam savo. Juk ne visiems gali sek- 
tis meilėje. Be to, jis visada turi mane, vaikuti. Na, metas palikti 
jus ramybėje. 

— Tiesa, žadėjau Entoniui duoti iki rytojaus paskaityti tą 
pono Maliko paliktą rankraštį. 

Nuo naktinio stalelio paėmusi lapų pluoštą, Rebeka jį įteikė 
poniai Irevatan. 

Ši įtariai pažiūrėjo į lapus rankose. 

— Na, ir kas čia parašyta? 

— Daugiausia apie gyvenimą Indijoje. Ir, žinoma, Astberio 
dvare. 

— Supratau. Ir nieko, kas galėtų sudrumsti jo šviesybės ra- 
mybę? Jis labai... - ji padelsė ieškodama tinkamesnio žodžio, - 
jautrus ir nenorėčiau, kad jį kas nors prislėgtų. 

- Tikrai neprislėgs. 

— Bet kaip jūs manot, ko reikia tam vaikinui iš Indijos? - ne- 
atstojo ponia Trevatan. 

— Paprasčiausiai jis nori daugiau sužinoti apie savo prosene- 
lės jaunystę. Ko dar jam gali reikėti? 

— Nieko... nieko... - aiškiai nepatikėjusi sumurmėjo ponia 
Trevatan. - Na gerai, paliksiu jus ramiai išgerti arbatos. 

Gardžiuodamasi paplotėliais Rebeka galvojo, kaip vis dėlto 
pavydžiai ponia Trevatan saugo Entonį nuo pašalinių. Tiesą sa- 
kant, jie bendrauja beveik kaip vyras ir žmona. Be to, namuose ji 

dirba tradiciškai žmonai priklausančius darbus ir akivaizdu, kad 
jie labai seniai yra kartu. Paskui Rebeka susimąstė, kažin kaip 
ponia Trevatan pasijustų, jei vienu iš lygties kintamųjų taptų kita 
moteris. Šiaip ar taip suksi, šeimininko ir ūkvaizdės santykiai 
keistoki. Viena vertus, tam tikru požiūriu kone intymūs, nes abu 
tie žmonės smarkiai priklausomi vienas nuo kito, kita vertus, 
kai kuriais atžvilgiais jie labai tolimi. Nejučia nutaisiusi grimasą, 
Rebeka pagalvojo, kad kaip tik toks ir yra daugelio sutuoktinių 
bendras gyvenimas. 

Padėklą su tuščia lėkšte Rebeka padėjo už durų kaip ženklą, 
kad nepageidautina jos trikdyti. Atsisėdusi krėsle pamėgino ra- 
cionaliai apsvarstyti, koks būtų jos gyvenimas, jei ištekėtų už 
Džeko. Tarp jų neturėtų būti šeimininko ir tarnaitės santykių, 
nes abu yra lygūs. Bet ar tai įmanoma? Džeko egoizmo mastas 
prilygsta „Titanikui, o kadangi Rebekos savimeilė ne taip aki- 
vaizdžiai pasireiškia ir pati prigimtis verčia ją bet kokia kaina 
vengti konfliktų, greičiausiai ji pirma sudėtų ginklus. 

Pakilusi Rebeka nuėjo į vonią, paskui pasiėmė scenarijų ir 
įsirangė į lovą. Buvo sunku susikaupti, iš galvos vis nėjo Džekas 
ir jo piršlybos. Galiausiai apsunko akys ir susiruošusi miegoti ji 
aiškiai suprato viena —- kad dar nėra pasiruošusi pasižadėti vi- 
sam gyvenimui. 


— O, Rebeka, - jau beveik rengiausi siųsti ponią Trevatan į 
jūsų kambarį, - Entonis pakilo nuo valgomojo stalo jos pasi- 
tikti. - Šiandien daug geriau atrodote. Nebeskauda galvos? 

— Ačiū, išties nebeskauda, - patvirtino Rebeka žengdama į 
valgomąjį. 

— Kiek supratau, jūs jau buvote susitikę. Rebeka, tai ponas 
Malikas, - pristatė svečią Entonis. 

— Sveiki dar kartą, - šypsodamasi kreipėsi į Arį Rebeka ties- 
dama jam ranką. 

— Rebeka, - sutrikęs atsakė Aris, - turiu atsiprašyti, kad 
mums susitikus taip įkyriai tvirtinau, neva mes pažįstami. Tik 
paskui supratau, kas jūs. 

— Oi, nieko baisaus. Išvaizdos pokyčiai, ir tiek, - juokdamasi 
atsakė ji. 

— Tik vakar laikraštyje pamačiau jūsų nuotrauką su sužadė- 
tiniu, - tęsė Aris. - Galima jus pasveikinti? 

— Ačiū, - nesmagiai pasijutusi raustelėjo Rebeka. 

— Esate susižadėjusi ir ketinate tuoktis? - nustebęs Entonis 
įbedė akis į Rebeką. - Nesupratau šito. 

— Aš?.. n... taip. 

— Mat kaip. Gal sėskim? - susigriebė kviesti Entonis. — 
Pone Malikai, nežinau, ar mūsų valgiai tiks jūsų skoniui. Mano 
ūkvaizdė ištikima tradicinei anglų virtuvei. 

— Prašom vadinti mane Ariu. Nesirūpinkite, mokydamasis 
Harou pripratau prie angliškų patiekalų. 

— Jūs mokėtės Harou? — regis, kažkodėl Entonis buvo pri- 
blokštas šio fakto. 

— Taip, mano tėvai buvo įsitikinę, kad britų mokyklose sutei- 
kiamas geriausias pasaulyje išsilavinimas. Dėl to... 

Tolesnių Ario žodžių Rebeka beveik negirdėjo - jos dėmesį 
ėmė blaškyti žavinga jo išvaizda. Tankūs, žvilgančiomis sruogo- 
mis banguojantys juodi plaukai pro langą krintančiuose saulės 
spinduliuose metė melsvą atspindį. Gana ilgi - viena kita gar- 
bana siekė marškinių apykaklę, tačiau dėl to jo išvaizda nenu- 
stojo vyriškumo. Rusva oda buvo medaus atspalvio, balti marš- 
kiniai nepriekaištingai iškrakmolyti ir išlyginti. Tačiau labiausiai 
Rebekos dėmesį traukė jo akys - nebūtų galėjusi pasakyti, ko- 
kios jos spalvos: šiaip jau mėlynos, tačiau su žaliais ir gintari- 

niais taškučiais, kurie jai priminė vaikystėje žiūrinėtą kaleidos- 
kopo vaizdą. 

— O kąjūs manote, Rebeka? - paklausė Entonis. 

— Atleiskite, - ji vėl susitelkė į pokalbį. - Rodos, kai ką pra- 
klausiau. 

— Sakau Ariui, kad išnykus Britų imperijai daugelis mūsų 
tradicijų pasaulyje galbūt nebe taip gerbiamos kaip anksčiau. 

— Kažin, vargu jums pritarčiau, - nusišypsojo Rebeka. - Mes, 
jankiai, iki šiol jus, britus, mylim. Pavyzdžiui, kad ir šis atvejis — 
Amerikos rinkai sukam filmą apie jūsų aristokratiją. 

— Pritariu Rebekai, - įsiterpė Aris. - Daugelis mano šalyje 
įsišaknijusių papročių kaip tik yra britų valdymo dešimtmečių 
palikimas. Spėju, kai kurias jūsų tradicijas mes labiau saugom 
negu jūs patys. Prisiminkite, kokie mes kriketo gerbėjai, - pa- 
šmaikštavo jis. 

- Jūs gyvenate Indijoje? - paklausė Rebeka, poniai Trevatan 
į lėkštes pilstant sriubą. 

— Taip, esu įsikūręs Mumbajuje, bet daug keliauju po už- 
sienį. 

— Ir ką konkrečiai jūs veikiate? — pasiteiravo Entonis. 

— Mano bendrovė teikia verslui technologinius sprendimus. 
Paprasčiau tariant, mes pagal užsakymus kuriame programinę 
įrangą. 

— Štai kaip. Bijau, aš šioje srityje visiškas dinozauras, - tarė 
Entonis. - Neturiu kompiuterio ir neketinu turėti. Tiesiai kal- 
bant, mane jie gąsdina. 

— Bet mano šešiametis sūnėnas keičia kompiuterio progra- 
mas taip pat sparčiai, kaip verčia knygos puslapius, - pasakė 
Aris. - Norom nenorom turim pripažinti, kad skaitmeninis pa- 
saulis negrįžtamai pakeitė mūsų gyvenimą. 

— Tik ne mano, - be apmaudo atsakė Entonis. - Kaip turbūt 

jau pastebėjote, aš su visais savo namais esu senamadiškas ir tuo 
patenkintas. Na, prašom paragauti. 

Prie pietų stalo Rebeka atsilošusi su įdomumu mielai klau- 
sėsi vyrų kalbų apie britų ir indų istoriją bei jos nulemtas keistas, 
bet ilgalaikes susipynusių dviejų itin skirtingų kultūrų sąsajas. 

Visiems papietavus Entonis tarė: 

— Gal eikime išgerti kavos į saloną? 

Visiems trims įsitaisius salone, ponia Trevatan vyrams įpylė 
kavos, Rebekai - ramunėlių arbatos, o Entonis tuo metu iš biuro 
išėmė lapų pluoštą ir grąžino Ariui. 

— Ačiū, kad suteikėte galimybę paskaityti. Buvo nepapras- 
tai įdomu, ypač 1911 metų Indijos gyvenimo vaizdai. Tai mano 
prosenelio pasaulis. 

— Taip, aš irgi skaitydamas šiuos puslapius daug sužinojau 
apie savo šalies kultūrą, - atitarė jam Aris. 

— Tačiau, - tęsė Entonis, - kiek iki šiol perskaičiau, nelabai 
matau, kokį ryšį tas pasakojimas galėtų turėti su Astberio dvaru. 

— Suprantama, - atsakė Aris. - Tačiau dabar, perskaitęs visą 
savo prosenelės papasakotą istoriją, galiu jums tvirtai pasakyti, 
kad ji su šiuo dvaru turi labai glaudų ryšį. 

- Jūsų prosenelė rašo čia dirbusi, tačiau, kaip jau sakiau Re- 
bekai, nerandu jokio įrašo apie jai mokėtą algą to laikotarpio 
dvaro sąskaitų knygose. 

— Nesistebiu, kad Astberio dvaro dokumentuose nėra likę jos 
pėdsakų. Deja, jos istorija dvare baigėsi nelaimingai, kaip ir vi- 
siems tų įvykių dalyviams. 

- Tada turbūt nieko nenoriu apie tai žinoti, - kategoriškai 
pareiškė Entonis. 

— Tiesą sakant, į Astberį kaip tik ir atvykau tikėdamasis, kad 
jūs galbūt padėsite rasti trūkstamą mano šeimos istorijos dėlio- 
nės detalę, - pasakė Aris. 

- Ir kokia gi ta detalė? 

— Jei visą tą ilgą istoriją nusakysime keliais žodžiais, tai iš- 
kart po Violetos Astberi mirties Anahitai buvo pasakyta, kad jos 
sūnus mirė. Tačiau visą likusį gyvenimą ji tuo netikėjo, - Aris 
kilstelėjo aplanką su likusia rankraščio dalimi. - Tai sudėtinga 
istorija, bet manau, kad niekas geriau jos nepapasakos, negu čia 
parašyta. Norėtumėt perskaityti iki galo? 

— Galbūt, - Entonis regimai sunerimęs pašoko ant kojų. — 
Rebeka, vakar užsiminėt, kad norėtumėt pajodinėti po viržynus. 

— Taip, išties. 

- Jūs mokate joti, Ari? - paklausė Entonis. 

— Moku. 

— Tad kodėl jums dviese neprasiblaškius gryname ore? Aš 
eičiau padirbėti į sodą. 

— Tokia graži diena, mielai pajodinėčiau, - atsakė Rebeka. — 
Prisidėsit prie manęs, Ari? - pakalbino jį. 

Buvo akivaizdu, kad Entonis nori likti vienas. 

— Žinoma, jei tik jums abiem tinka. Nepaprastai skanūs 
pietūs, Entoni, labai ačiū už svetingumą, - Aris suprato užuo- 
miną ir įkandin Rebekos pasuko link stiklinių durų, vedančių 
į terasą. - Tik aš su savim neturiu nei aulinių, nei jodinėjimo 
aprangos. 

— Eikit į kairę ir už pusmylio nuo kiemo rasite arklides, - pa- 
sakė Entonis. - Pasakykit Debei, kad atėjot mano siųsti. Ji duos 
jums visą aprangą. Smagios iškylos! 

- Ačiū jums, - tarė Rebeka, - iki pasimatymo! 

— Aš aiškiai sugadinau jam nuotaiką, - pasakė Aris kartu su 
ja paėjėjęs toliau, kad Entonis negirdėtų. 

— Gal jis žino daugiau negu sako? - truktelėjo ji pečiais. 

— Gali būti. Jūs gyvenate čia su juo kartu? 

— Taip, su juo. Gali susidaryti įspūdis, kad Entonis keistokas, 

bet šiaip jis man labai malonus ir svetingas. Tiesa, ačiū, kad su- 
tikot kartu pajodinėti, - pasakė Rebeka jiems priėjus arklidžių 
kiemą. - Manau, jis nori pabūti vienas. 

— Tai jums ačiū, - nusišypsojo Aris. 

— Palaukit, paieškosiu mūsų Debės, - tarė ji ir nuėjo palei 
žirgų gardus, kiekvienam paeiliui paplekšnodama aksominį 
snukį. 

Arklininkė Debė Rebekai pasiūlė žvilgančią širmą kumelę, o 
Ariui - bėrą eržilą. Balnodama arklius mostelėjo į pelkynų pusę. 

— Kai ten nujosite, laikykitės raitųjų tako, - patarė. - Kol ne- 
pažįstate vietovės, jumis dėta, nenuklysčiau nuo trasos. Antraip 
galit dievaižin kiek užtrukti, kol rasit, kaip parjoti atgal. Būsiu 
iki šeštos, - pasakė dviem raiteliams iškaukšėjus iš arklidžių. 

— Kokia žavinga diena, - pasidžiaugė Aris. - Anglijos orai 
nuosaikūs, jiems nebūdingi kraštutinumai. Kaip ir daugeliui 
čionykščių, - pridūrė su vos juntama ironijos gaidele. 

— Kiek pamenu, labai panašiai rašė jūsų prosenelė. Ką ir kal- 
bėti, anglai tikrai ne tokie atlapaširdžiai kaip mes, amerikiečiai. 

- Ir kaip mes, indai. Tačiau aš esu čia išauklėtas, tad irgi iš- 
mokytas santūrumo, - jis nusišypsojo. - Na kaip, - tarė kartu 
su Rebeka prijojęs viržyną, - pamėginam? Gal spartesne risčia? 

— Mėginsiu, bet jei atsiliksiu, jokite toliau, nelaukite. 

Aris pliaukštelėjo žirgui šoną ir bėris pasileido lengvais šuo- 
liais. Rebeka spustelėjo kumelaitei kulnais ir nušuoliavo paskui 
jį kiek lėtesniu Žingsniu. Tvirčiau pasijutusi balne, labiau pa- 
ragino širmutę ir netrukus jį pavijusi ėmė lėkti šalia. Žirgams 
skriejant visu greičiu ir vienas, ir kitas jojo tylomis. Galiausiai 
visiems keturiems suplukus, Aris užmatė pelkynuose vagą išsi- 
graužusį upokšnį. 

— Paleidžiam žirgus atsigerti, o patys paganytume akis į ža- 
vingą vaizdą? - pasiūlė jis. 

— Mielai, - atsakė Rebeka, ant upokšnio kranto lipdama nuo 
savo širmutės. 

Išsitiesusi ant šiurkščios žolės įsižiūrėjo į dangaus žydrynę. 
Aris pasekė ja ir abu gulėjo šalia nieko nekalbėdami iš gerumo. 

— Girdi? - paklausė Aris. 

— Ką? 

— Nieko, - jis nusišypsojo jai. - Nes nieko ir negirdėti. 

— Ir kaip man tai patinka, - saldžiai atsiduso Rebeka. - Kiek 
būsi Anglijoje? 

— Pasiskyriau kelias dienas palaukti, jei Entonį vis dėlto pa- 
gautų įkvėpimas daugiau pasiskaityti Anahitos pasakojimo. Per 
tą laiką galėsiu vietoje pats atlikti šiokius tokius tyrimus dėl va- 
dinamojo dingusio jos sūnaus. Tiesą sakant, atsidūriau čia pačiu 
laiku. Man reikėjo kurį laiką ištrūkti iš Indijos. 

— Ir kodėl gi? 

— Man atrodo... - atsiduso Aris, - aš visais atžvilgiais savo 
gyvenime atsidūriau ties lūžio riba. Gal mane ištiko kokia nors 
pirmalaikė amžiaus vidurio krizė, bet viskas, kas anksčiau at- 
rodė svarbu, staiga neteko prasmės. 

— Ar žinai, kas sukėlė tą krizę? - atsargiai paklausė Rebeka. 

— Deja, žinau. Paleidau iš rankų puikią merginą, nes mane 
buvo apsėdusi karjera ir kaip pamišęs vaikiausi sėkmės. Tik da- 
bar matau, ką turėjau ir ką praradau. 

— Betgi tu gali jai apie tai pasakyti? 

— Ji prieš dvi savaites ištekėjo už kito. Negaliu jos kaltinti, kad 
mane metė. Ji visą laiką buvo su manim, kol kūriau savo verslą, 
bet aš jos nepastebėjau. Ką gi, - liūdnai atsiduso jis, - jau nieko 
nepakeisi, tuščias reikalas svarstyti, kaip galėjo būti. 

— Na, oaš čia keliavau neieškodama atsakymų, - tarė Rebeka 
kilstelėjusi ant alkūnės ir įsirėmusi skruostu į plaštaką, - bet, 
atrodo, šis kraštas man vis tiek atsakys į kai kuriuos klausimus. 

— Pavyzdžiui? - pasitikslino Aris. 

Rebeka giliai įkvėpė. 

— Tarp mūsų kalbant, aš nusprendžiau, kad dar nenoriu tekėti. 

— Supratau. Bet ar dėl to nekils šiokių tokių keblumų? Kiek 
teko anądien skaityti laikraščiuose, visas pasaulis jau planuoja 
tavo vestuves. 

— Taip, nebus paprasta, bet aš labiau linkusi turėti keblumų 
dabar negu baigti bjauriomis skyrybomis po penkerių metų. Gal 
mes su Džeku kurį laiką dar liksim susižadėję, bet... - Rebeka 
apsivertė kniūbsčia ir ėmė pašyti šiurkščią žolę, - ir to nežinau. 

— Tu jį myli? - tiesiai paklausė Aris. 

— Manau, kad... man jau nebeaišku. 

— Tad prieš spręsdama turi išsiaiškinti. 

Aris atsivertė aukštielninkas ir užsimerkęs susidėjo rankas už 
galvos. Žiūrėdama į jį Rebeka vėl pagalvojo, koks jis gražus. Jai 
vienu metu ir palengvėjo, ir sukėlė nusivylimą žinia, kad jis gedi 
prarastos meilės. Jam ji neįdomi - tai visiškai aišku. Ji irgi atvirto 
aukštielninka ir užsimerkusi ėmė mąstyti, kokia neįprasta visa 
ši scena. Metų metus vyrų puldinėtai pirma pasitaikiusia proga, 
dabar jai buvo tiesiog atgaiva, kad Arį, rodos, visiškai tenkina 
vien pokalbis. 

— Tu šypsaisi, - staiga prakalbo jis. - Kodėl? 

Atsimerkusi sutiko iš viršaus įsmeigtas Ario akis. 

— Nes aš rami ir laiminga. 

— Bet kuris guru pasakys, kad laimės raktas - mokėti džiaug- 
tis šia akimirka. Na, gal dar pajodinėkim? Norėčiau plačiau ap- 


sidairyti. 
— Būtinai, - sutiko ji ir abu vėl sėdo ant žirgų. 
— Nagi... - Aris žvilgsniu aprėpė horizontą, - jeigu tai tas 


upokšnis, kurį savo pasakojime mini prosenelė, tai kur nors neto- 
liese turi būti ir dviaukštis namas. Apsidairykim, gal jį pamatysim. 

Rebeka paskui Arį išjojo iš raitųjų tako ir pasuko į patį vir- 
žyną. Tartum kas jiems būtų rodęs kelią, pajojėję vos kelias mi- 
nutes pamatė kažkokio pastato, pusiau pasislėpusio banguotame 
gamtovaizdyje, kaminus. 

— Tas pats, - tarė Aris, - tikrai matau, kad tas. 

— Kas? 

— Dviaukštis, kuriame gyveno Anahita. Sukim prie jo! 

— Bet aš maniau, kad ji gyveno rūmuose. Jei jau pradėjai, iki 
galo paaiškink, ką turi galvoje! - šūktelėjo savo žirgą paleidu- 
siam Ariui. 

— Viskam savas laikas, - atsakė šis per petį. 

Rebeka risčia nusekė jam iš paskos žemyn nuo kalvos šlaito 
ir abu iš šono prisiartino prie dviaukščio fasado. 

— Tikrai turi būti tas, - tarė Aris, šokdamas nuo žirgo. - Ap- 
žiūrėkim iš arčiau. 

Padėjęs Rebekai nulipti nuo širmutės, kartu su ja patraukė 
prie vartų. Kadaise už jų žydėjęs sodas buvo seniai užžėlęs pel- 
kynų žole ir laukiniais krūmokšniais. 

— Sakytum, tyrlaukiai vėl atsikovojo šį plotą, - pasakė iš visų 
jėgų mėgindamas atstumti vartus. - Regis, čia jau daug metų 
niekieno negyvenama. Gal ir visus devyniasdešimt nuo tada, kai 
šiuos namus paliko Anahita, - svarstė jis, mindamas žolėje taką, 
kad abu galėtų prieiti prie durų. 

Nebūtum radęs namo sienų plotelio, neaptekusio gebenė- 
mis, tad Aris mėgino rankomis jas praskirti ties langu, tačiau 
gebenės nepasidavė. Tada užgulęs visu svoriu bandė pro gebenes 
atidaryti duris, bet irgi nieko neišėjo. 

Laukdama iki juosmens įbridusi į gervuoges ir žoles, Rebeka 
staiga brūzgynuose pastebėjo spalvingą dėmę. Praskyrusi žo- 
lynus aiktelėjo aptikusi dailią rožytę, kurios spalva buvo lygiai 
tokia kaip tos, kurią Entonis nuraškė jai ką tik atvykus į Astberį. 

Pasilenkusi apžiūrėti jos iš arčiau pamatė, kad rožės krūmas su- 
krovęs daugiau besprogstančių pumpurėlių, ir staiga pajuto liū- 
desį, kad šitoks grožis tebežydi jį stelbiančiame chaose. 

— Gal išdaužti langą? - pasvarstė jis. - O gal iš kitos pusės yra 
dar vienos durys? 

— Kažin ar mums dera laužtis į vidų, - nerimaudama per- 
spėjo Rebeka. - Juk vis tiek tai kažkieno nuosavybė. 

— Taip, Entonio, - patvirtino Aris. 

— Tai paprašykim jį rakto, - pasiūlė Rebeka, nekantraudama 
greičiau iš čia dingti. Kažkodėl jai čia buvo nejauku. 

— Apeisiu iš kitos pusės ir pažiūrėsiu, ar nėra dar vienų durų. 

Apsisukęs ant kulno Aris pro ją nužingsniavo prie vartų. 

— Jau reikėtų grįžti namo, - toliau mėgino jį atkalbėti Re- 
beka, - jau po šeštos, o Debei žadėjom būti šeštą. 

- Tiesą sakai. Na, bent jau žinau, kur tas namas. Gal papra- 
šysiu Entonio leisti čia sugrįžti ir gerai apsidairyti. 

— Ką nori pamatyti? - paklausė Rebeka jiedviem lipant ant 
žirgų - šiems ėmus risnoti tolyn nuo apleisto namo jai lyg akmuo 
nuo širdies nusirito. 

— Ar viduje nėra kokių nors mano prosenelės pėdsakų. 

— Betgi praėjo devyniasdešimt metų, nėra ko tikėtis. 

— Gal tu ir teisi, bet norėčiau patenkinti savo smalsumą. 

Grįžę į arklides atidavė Debei arklius atsiprašinėdami, kad 
privertė laukti, ir patraukė į rūmus. Kartu su Ariu palypėjusi į 
terasą vedančiais laiptais Rebeka pamatė Entonį darbuojantis 
siena aptvertame sode. Jis pamojo Rebekai ir Ariui, kad lukte- 
lėtų. 

— Gerai paiškylavote? - paklausė. 

— Puikiai. Ačiū, kad leidote sėsti ant savo žirgų, - atsakė Aris. 

— Nėra už ką. Vargšai arkliukai pastaruoju metu visai ne- 

gauna pajudėti. Kai tik norėsite, galite vėl juos imti. Kiek ruo- 
šiatės būti? 

— Dar nežinau, - atsakė Aris. 

— Na, dabar kapstydamasis po žemę pagalvojau, kad man 
tikrai nedera vengti savo šeimos praeities. Tad vis dėlto toliau 
skaitysiu jūsų prosenelės rašytą istoriją. Kai baigsiu, vėl pasikal- 
bėsim. 

— Ačiū, labai džiaugiuosi. Vadinasi, lauksiu iš jūsų žinios. 

— Ir, žinoma, kol vėl susitiksim, prašom nesivaržyti ir lais- 
vai vaikščioti po visą Astberio dvarą. Dabar čia pats gražiausias 
metų laikas. Tam kartui atsisveikinsiu. 

Ir Entonis nulipęs laiptais vėl dingo sode. 

Rebeka šelmiškai šyptelėjo Ariui. 

— Saugokis. Jei rytoj čia sukiosiesi, gali netyčia gauti vaid- 
menį filme. 

— Vargiai, nebent ten reikėtų statisto suvaidinti indą tarną. 
Gerai, laikysiuosi atokiau. Ir labai tau ačiū, Rebeka. Jei ne tu, 
Entonis nė iš tolo nebūtų manęs prisileidęs. 

— Nėra už ką. Iki, Ari. 

— Iki - tikiuosi, susitiksim. 

Ir šypsodamasis pasuko atgal. 


19 


— Gal nesveikuoji, Rebeka? - paklausė Džeimsas kartu su ja 
ankstų pirmadienio rytą stovėdamas filmavimo aikštelėje. - Ne- 
bematau įprasto tavo džiugesio. 

- Pati nežinau, - nuleidusi akis Rebeka žvilgtelėjo į virpan- 
čias savo rankas — žinojo, kad nervinis drebulys krečia ne dėl 
būsimos scenos, kurioje turi filmuotis. - Tikrai keistai jaučiuosi, 
nors ir turėjau porą laisvadienių. 

— Gal pasigavai kokį virusą, o gal mūsų britiškas maistas per 
sunkus gležnam tavo sudėjimui. Galim Stivo paprašyti, jei rei- 
kia, iškviesti tau gydytoją. 

— Niekaip negaliu atsikratyti galvos skausmo. Vakar jau ma- 
niau, kad praėjo, bet šiandien vėl tas pats. Gal tai migrena, bet 
niekada nesu jos patyrusi. Ačiū, kad rūpiniesi, bet gal kol kas 
žiūrėsiu, kas bus toliau, - pasakė blankiai jam šypsodamasi. 

— Trisdešimt sekundžių, visi pasiruošiam! 

Rebeka džiaugėsi, kad šioje scenoje turi sėdėti. Kankino ne 
tik galvos skausmas, bet ir svaigulys, buvo šleikštu burnoje. Per 
pietų pertrauką teko išgerti dar ibuprofeno. 

Po valandos Rebeka nuskubėjo į savo miegamąjį pasiieškoti 
vaistų ir pakeliui ją patykojo Stivas. 

- Administracija šįryt sulaukė dar vieno jūsų sužadėtinio 

skambučio. Iš balso atrodė smarkiai susirūpinęs - matyt, žadė- 
jote savaitgalį su juo susisiekti, bet jis nesulaukė jūsų atsako. 

- Čia neįmanoma pagauti mobiliojo ryšio signalo, o namų 
telefonu nenoriu skambinti, - paaiškino Rebeka. 

— Matote, aš visiškai jus suprantu, bet, atrodo, jūsų sužadėti- 
nis nesupranta. Kaip jau sakiau, mūsų įmonė padengs sąskaitas, 
tad skambinkite į valias laidiniu telefonu iš lordo Astberio kabi- 
neto. 

— Puiku, vėliau jam paskambinsiu. Atleiskit, kad jis per mane 
jums įkyrėjo. 

Ir nusisukusi nuo Stivo vangiai ėmė kopti laiptais. 


Laimė, Rebekos nereikėjo per vakarinį filmavimą. Per dieną nė 
kiek nepasitaisius savijautai, ji grįžo į savo kambarį džiaugda- 
masi, kad pagaliau gali griūti į lovą. 

Po poros minučių pasirodė ponia Trevatan susirūpinusiu 
veidu. 

- Sirguliuoji, vaikeli? - paklausė atitrepsėjusi ir uždėjo ranką 
Rebekai ant kaktos. 

— Nieko, praeis. Tik labai skauda galvą, visa kita gerai. 

— Neatrodo, kad turėtumėt temperatūros. Gal vėlėliau atnešti 
skanios sriubutės, tada galėtumėt anksčiau eiti miegoti. 

- Ačiū jums, bet kad niekas nelenda į burną, - atsakė nieko 
daugiau nenorėdama, tik kad greičiau išeitų ponia Trevatan ir 
būtų galima sudėti akis. 

— Gerai, vaikeli, bet vis tiek dar užeisiu pažiūrėti, kaip lai- 
kotės. 

— Kad tikrai nebūtina. 

— Norite tylos ir ramybės, - ponia Trevatan nuleido balsą 
beveik iki kuždesio. - Supratau. Labanakt, vaikeli. 

Jai išėjus Rebeka pamąstė, ar ankstesnius Astberio dvaro gy- 
ventojus tarnai irgi persekiojo savo dėmesiu. Čia nuo jo tiesiog 
nebuvo kur dėtis. Nusirengusi Rebeka atsiduso ir palindo po 
antklode. Taip ir nepaskambino Džekui, bet tam visai neturėjo 
sveikatos. Tačiau buvo tikra, kad gerai per naktį išsimiegojusi 
bus žvalesnė. 

Tąnakt Rebeka sapnavo keistus sapnus. Ji buvo tame ap- 
leistame tyrlaukių name, ten tykojo pavojus, tačiau buvo ne- 
įmanoma atplėšti durų ir Rebeka mėgino atidaryti gebenėmis 
apžėlusius langus, o gebenės apsivijo rankas ir supančiota ji ne- 
galėjo nė krustelėti. Vėl pajuto iki kvaitulio svaiginantį aromatą, 
tik staiga nosį ir burną užspaudė kažkieno ranka ir Rebeka ėmė 
dusti... 

Pašoko iš miego krūtinėje besidaužančia širdimi. Ėmė gra- 
balioti šviestuvo jungiklio ir parvertė vandens stiklinę ant šalia 
stovinčio naktinio stalelio. Lipdama iš lovos save ramino, kad tai 
tik baisus sapnas, galbūt sukeltas karščiavimo, - pridėjusi ranką 
pajuto, kad dega kakta, - ir atidariusi duris nušlitinėjo korido- 
riumi į vonią įsipilti į stiklinę vandens. Apsišlaksčiusi veidą šaltu 
vandeniu ir vėl išėjusi į blausiai apšviestą koridorių nušlepsėjo 
savo kambario link. 

Vos neriktelėjo, prie durų užkalbinta lyg iš rūko išnirusio 
pavidalo. 
nis, įsisupęs į turkiškais raštais margintą chalatą. - Nesitikėjau 
čia ko nors sutikti, - pratarė mėgindama atgauti kvapą. 

— Atleiskit, kad išgąsdinau. Išgirdau kažkur koridoriuje šau- 
kiant ir atėjau pažiūrėti. 

— Turbūt aš šaukiau per miegus - susapnavau košmarą. 
Atleiskit, kad pažadinau. 

— Dėl to nesijaudinkite, aš paprastai neramiai miegu, - nura- 

mino ją Entonis. - Na, jei sakote, kad nieko rimta nenutiko, tada 
labos nakties. 

— Labanakt. 

Įėjusi į savo kambarį Rebeka gerai uždarė duris. 


— Vėl skambino Džekas, - kitą rytą susiradęs Rebeką pranešė 
Stivas. - Iki pertraukos pabaigos liko laiko, paskambinkite jam 
iš kabineto, kol geltonoji spauda manęs dar neapkaltino žlug- 
dant jūsų svajonių romaną. 

Ir nueidamas šalin nusišiepė jai prieš akis. 

Išėjusi iš šįkart filmavimo aikštele paverstos terasos, kurioje 
ką tik vaidino, Rebeka nužingsniavo į Entonio kabinetą. Rytą 
galvos skausmas buvo visiškai praėjęs ir galiausiai ji pasijuto 
įstengsianti pasikalbėti su Džeku. 

Kaip visada skambinant ir jo namų laidiniu telefonu, ir 
mobiliuoju iškart atsiliepė atsakiklis. Nusivylusi Rebeka atsi- 
duso ir parpėdinusi į kitą pietinės terasos kraštą, kur maisto 
tiekėjai buvo saulėje sustatę stalus, prisėdo prie kitų aktorių 
papietauti. 

— Prašom prie manęs, mieloji, - pakvietė ją Mariona Devero, 
plekšnodama laisvą kėdę šalia savęs. 

— Ačiū, - šypsodamasi padėkojo Rebeka ir pajuto, kad kaž- 
kas smigtelėjo į paširdžius. Iki šiol nedrįso artintis prie legendi- 
nės aktorės, per savo karjerą susižėrusios visus įmanomus apdo- 
vanojimus ir garbės vardus. 

— Šį rytą stebėjau jus aikštelėje, mieloji, ir noriu pasakyti, kad 
gerai vaidinate. Ne šiaip gerai - puikiai. 

- Ačiū jums, - nudžiugusi nukaito Rebeka. 

— Jūs tokia natūrali prieš kamerą - negaliu atsižavėti. Ar 
daug esate vaidinusi teatro scenoje? 

- Vaidinau Niujorke, kai mokiausi Džuljarde, bet baigusi ro- 
džiausi tik kine. 

— Tikiuosi, turėsite progų vėl išeiti į sceną. Aktorius nie- 
kur negauna tiek adrenalino kaip vaidindamas prieš publiką, 
kuri ištraukia viską, ką jis sugeba, - prisidegusi ploną cigaretę 
Mariona šyptelėjo. - Tik perspėju, kad už tai moka ne algą, o 
išmaldą. 

— Tai kad man pinigai nerūpi ir niekada nerūpėjo. 

— Neatrodo, kad nerūpėtų, mieloji, sprendžiant iš pelningų 
Holivudo filmų jūsų kūrybinėje biografijoje, - sausai paabejojo 
Mariona. 

Rebeka paraudo negalėdama paneigti šios išvados. 

— Gal man galėtumėte ką nors patarti? Bet ką - kad tapčiau 
geresnė aktorė. 

Senoji dama skvarbiai į ją pažvelgė išgarbintomis violetinė- 
mis akimis. 

— Galiu tiek pasakyti, mieloji: tiesiog gyvenkite. Kaupkite pa- 
tirtį ir pažinkite save. Žmogaus dvasios permanymas aktoriaus 
vaidybai suteikia svarumo ir emocinio turinio, kurio neatstos 
jokia technika. Vaidinkite širdimi, o ne protu, - tarė ji spaus- 
dama rankas prie nemenkos krūtinės. 

Patyliukais Rebeką ėmė juokas, bet ji pritarė rimtu veidu. 

— Ačiū, Mariona. Stengsiuosi taip ir daryti. 

— Kaip norėčiau būti jūsų vietoje - pačioje kelio pradžioje, 
kai begalė nuostabių vaidmenų dar tik laukia prieš akis, - ji at- 
siduso. - Kita vertus, dabar aš kur kas geresnė aktorė negu tada, 
kai buvau jūsų amžiaus. Prieš filmavimo pabaigą būtinai turim 
abi kartu susėsti vakarienės. O dabar kol kas atsisveikinsiu, — 
tarė kildama nuo stalo. - Saulė subjauros man visą grimą. 

Rebeka liko sėdėti kur sėdėjusi, palaimingai šildoma ką tik 
išgirstų pagyrų, giedrame danguje šviečiančios saulės ir džiaug- 

damasi, kad nuslopo galvos skausmas. Iš kažkur išdygo Džeim- 
sas ir atsisėdo šalia į Marionos prieš kelias sekundes paliktą 
laisvą vietą. 

— Kaip savijauta - geresnė? - paklausė. - Bent iš pažiūros 
taip atrodo. 

— Ačiū, išties geriau. 

— Gal net galėtum šįvakar su manim pavakarieniauti? Pava- 
žiuotume į tą puikiąją užeigą, apie kurią pasakojai. 

— Kodėl gi ne, - atsakė Rebeka pamaniusi, kad gal ir vertėtų 
trumpam ištrūkti iš Astberio dvaro. 

- Nuostabu - tada turim ten būti prieš aštuonias. Šitame už- 
kampyje visur viską labai anksti uždaro. 

— ...pasakė didmiesčio liūtas, - paerzino jį Rebeka. 

— Aha, ne visai kaimiško sukirpimo, man labiau prie širdies 
pridūmytas naktinis klubas iki paryčių. Na, bet nespjauk į šu- 
linį... 

Su tais žodžiais Džeimsas nudrožė savais keliais. 


— Kur šį vakarą susiruošėt? - pasiteiravo ponia Trevatan, Re- 
bekos įsileista į vidų. - Tokia pasipuošusi. 

— Koks jau ten pasipuošimas, šiaip pranešiosiu šeštadienį 
pirktą naują sijoną. Eisiu į barą su vienu iš aktorių. 

— Taigi negrįšit vakarienės? 

— Ne, šįvakar negrįšiu. 

Rebekai knietėjo pridurti: „Jeigu išleisit iš namų, - bet pri- 
kando liežuvį. 

— Lordas Astberis tikėjosi, kad palaikysite jam draugiją. No- 
rėjo su jumis pasikalbėti apie tą indo džentelmeno duotą isto- 
riją - vėl jį pasikvietė, susitarė dėl rytojaus vakaro. Tikiuosi, ry- 
toj būsite laisva. 

— Be abejo. Prašom už mane atsiprašyti ir perduoti, kad mie- 
lai susitiksiu su juo rytoj. 

— Ką gi, pasimatysime vėlai vakare, vaikeli. Lauksiu, kol lai- 
mingai grįšit namo. Jo šviesybė būtinai reikalauja, kad prieš ei- 
dama gulti užrakinčiau namus ir užstumčiau durų skląstį. 

— Ką jūs, nėra reikalo laukti, nenoriu jūsų varginti. Gal šiam 
vakarui galėtumėt paskolinti man raktą? 

— Tikrai nėra reikalo, - nukirto ponia Trevatan. 

— Gerai, - nusileido Rebeka. - Nesusivėlinsiu. Beje, norėjau 
paklausti, - atsargiai pradėjo kitą kalbą. - Kurioje rūmų dalyje 
yra jo šviesybės miegamasis? 

— Vakariniame sparne, iš kito pagrindinių laiptų šono. Dėl 
ko klausiate? 

Ponia Trevatan, regis, ir nustebo dėl Rebekos klausimo, ir 
pasiruošė dėl kažko gintis. 

— Et, niekai, man tik praėjusią naktį pasirodė, kad kažkas 
kalba už mano kambario durų, bet turbūt prisisapnavo. 

— Ne kitaip. Gražaus vakaro, mieloji. 

Eidama keliuku pas Džeimsą, laukiantį Greihamo automo- 
bilyje, Rebeka negalėjo atsiginti apnikusių minčių. Jei Entonis 
miega kitame rūmų krašte, vadinasi, niekaip negalėjo naktį iš- 
girsti jos šaukiant. Tad ką jis veikė už Rebekos durų? 

Džeimsas iššoko atidaryti jai keleivio durelių. 

— Brangioji, kaip šiuolaikiškai atrodai! - juokais šūktelėjo. 

Važiuodami į „Rugglestone Inn“ persimetė žodžiu kitu apie 
filmavimą. Užeigoje buvo pasodinti toliau nuo pašalinių akių. 

Džeimsas nuėjo prie baro ir grįžo su vyno buteliu. Atsisėdęs 
ėmė pilti į taurę, pastatytą prieš Rebeką. 

— Pakaks! - sustabdė jį Rebeka taurei prisipildžius iki pu- 
sės. - Nenoriu vėl kuo nors prisišaukti tos žiaurios migrenos. 

— "Tu turbūt nekokia gėrėja? 

— Pasakei lyg apie kažką bloga, - pertraukė jį per dantį. 

— Anaiptol. Nuvykęs į Holivudą pastebėjau, kad visi ame- 
rikiečių aktoriai blaivininkai. O britai - beviltiškų girtuoklių 
šutvė. Į sveikatą, - Džeimsas skimbtelėjo į jos taurę. - Atiduo- 
kime duoklę savo silpnybėms. Na, - toliau tauškėjo jis šypsoda- 
mas, — ir kaip gyvenimas Astberio dvare? 

— Tarp mūsų kalbant, kuo ilgiau ten gyvenu, tuo man ten 
keisčiau, — prisipažino Rebeka. — Pavyzdžiui, ponia Trevatan 
taip uoliai globoja lordą Astberį, kad tai jau nesveikai atrodo. 

— Gal jį įsimylėjusi? Tarnyboje moterys dažnai iki ausų įsimyli 
savo darbdavius. Tai nuvalkiota tiesa, bet tikrai dažnai taip būna. 

— Gali būti, bet, negana to, ji nuolat sukiojasi po mano kam- 
barį, tupinėja siūlydama tai valgyti, tai gerti. 

— Man tai būtų rojus. Tiesiog svajonė, kad aplink sukiotųsi 
paslaugi moteris, - klastingai išsišiepė Džeimsas. 

— Matau, ji nori būti maloni, bet jaučiu, jog tiesiog bijo pa- 
likti mane vieną. 

— Sakyčiau, puiku gyventi rūmuose kaip princesei ir būti ap- 
tarnaujamai nuo galvos iki kojų. Mūsų viešbutyje po dešimtos 
apskritai nelieka patarnautojų, - pasakė Džeimsas kilstelėjęs 
antakius. - Vis dėlto, turint galvoje aplinkybes, tikrai buvo gerai 
sumanyta šitaip kurį laiką apsaugoti tavo ramybę. 

— Taip, šituo atžvilgiu puiki išeitis. Atleisk, kalbu kaip pien- 
burnė žvaigždutė. Turbūt dėl visko kalta prasta savijauta, ir tiek. 

— O kaip mįslingasis lordas Astberis? Nebandė prie tavęs lįsti? 

— Dieve gink, ne! - pavartė akis Rebeka. - Man pradeda at- 
rodyti, kad jis nelabai domisi merginomis - vaikinais irgi, tai yra 
apskritai nelinkęs į artimesnius santykius. 

- Aš jo neperkandu, - atitarė jai Džeimsas. - Vienam šitiek 
metų gyventi didžiuliuose rūmuose be interneto ir šiuolaikinių 
patogumų - ką nori sakyk, bet keista. 

— Šiaip jis man patinka, nors, pripažįstu — keistokas, tik jo 
esybė persmelkta kažkokio liūdesio. Kartais norisi imti ir apka- 
binus priglausti jį prie savęs. 

— Ak, tai fu pradedi jį įsižiūrėti? 

— Kur ten! Tik norisi jį nuo kažko apsaugoti - štai ir viskas. 
Atrodo, jis iš tikrųjų nesuvokia dabartinio pasaulio. O Viešpatie, 
aš jau kalbu kaip ponia Trevatan! - niurgztelėjo ji. 

— Iš to, ką pasakei, galiu spręsti, kad jam labai gerai turėti tą 
nepaaiškinamai atsidavusią ponią Trevatan, - santūriai, be pa- 
šaipos pasakė Džeimsas. 

— Pradedu manyti, ar tik čia nebus dalies problemų, - atsi- 
duso Rebeka. - Net jei jis sutiktų sau artimą žmogų, kažin ar kas 
išeitų, ūkvaizdei akylai sekant kiekvieną jų žingsnį. 

— Tai tik dar kartą įrodo, kad ji tikrai jį įsimylėjusi. Gal jie se- 
niai susiuostę, - vyptelėjo Džeimsas. - Jau pradedu įsivaizduoti 
slaptus pasimatymus skalbinių sandėliuke ar sodo padargų pa- 
šiūrėje. 

- Liaukis! - maldaujamai šūktelėjo, susimuisčiusi nuo tokios 
minties. - Pagaliau tai ne mano reikalas. 

— Aišku, ne, bet visada įdomu įsivaizduoti kitų gyvenimą. 
Mes juk aktoriai, brangioji, mums tiesiog būtina analizuoti žmo- 
nių elgesį - nuo to labai priklauso mūsų darbo rezultatas. 

- Ir dar man gerokai pakyrėjo nuolat iš Entonio girdėti, ko- 
kia aš esanti panaši į jo senelę Violetą. Labai nejauku. 

— O tu tikrai panaši? 

— Mačiau jos portretą - taip, panaši, ypač dabar, kai persida- 
žiau plaukus. 

— „Juo toliau, juo keistiau“ - kaip sakė kadaise Alisa“. O tu 
netyčia tai Violetai ne giminė? 


* Luisas Kerolis (Lewis Carroll). Alisa stebuklų šalyje. Vertė Kazys Grigas. V., 1991, p. 14. 

— Ne. Tikrai žinau, kad mano giminės neturi jokių ryšių su 
anglų aristokratais, - Rebeka gurkštelėjo vyno. - Tiksliau, netgi 
priešingai. 

— Atrodo, keisti dalykėliai Astberio dvare galėtų būti kur kas 
įdomesnis scenarijus už tą, pagal kurį dabar filmuojamės, - pa- 
darė prielaidą Džeimsas. 

- Žinai, kartais vilkėdama savo veikėjos kostiumą patiriu 
keistą pojūtį, lyg iš tikrųjų būčiau Violeta - toji moteris, į kurią 
esu panaši, ir gyvenčiau jos gyvenimą pas Astberius dvidešimto 
amžiaus pradžioje. Siurrealistinė būsena. 

— Stenkis nepamesti varžtelių, brangioji, nelabai patartina 
painioti vaizduotę su tikrove. Kai tik matysi, kad neberandi ke- 
lio atgal į realų pasaulį, aš visada šalia. Na, ko nors užsisakom? 

Prie jų stalo nedrąsiai prisiartino kažkokia pusamžė moteris. 

- Atleiskite už įsikišimą, bet jūs gal būsite Džeimsas Vo ir... o 
Dieve! Jūs Rebeka Bradli! Nepažinau jūsų kitokios spalvos plau- 
kais. 

— Ereliškas akylumas, - Džeimsas nusišypsojo moteriai. — 
Kuo galim būti naudingi? 

— Norėčiau abiejų jūsų autografų ir, jei galima, nuotraukos. 

— Mielai. 

Džeimsas išėmė iš stovo servetėlę, išsitraukė rašiklį ir pasi- 
rašė. Stumtelėjo servetėlę Rebekai ir tą akimirką juos apakino 
blykstė. 

— Labai jums abiem dėkoju. Atleiskite, kad sutrukdžiau, - ti- 
kiuosi, jums patinka Anglijoje, panele Bradli. 

Moteriai nuėjus nuo jų staliuko, Rebeka pasibaisėjusi įrėmė 
akis į Džeimsą. 

— Tu leidai jai fotografuoti? Aš niekada to gerbėjams nelei- 
džiu, kol nepasirašo pasižadėjimo, kad nuotrauka nebus pavie- 
šinta ir bus naudojama tik asmeninėms reikmėms! 

— Nurimk, Rebeka, labai abejoju, ar ji puls siųsti tos nuotrau- 
kos artimiausiai geltonosios spaudos redakcijai. 

— Būtent taip dažniausiai ir nutinka, jei kas nors mane nufo- 
tografuoja be parašo, - širsdama atšovė Rebeka. 

— Ką gi, tu žiniasklaidai įdomesnė už mane, - truktelėjo pe- 
čiais Džeimsas. - Nusispjaukim pro kairį petį, kad taip nenu- 
tiktų. 

Įkandin pirmosios gerbėjos pasipylė nenutrūkstamas auto- 
grafų ištroškusių vietos gyventojų srautas ir jiems taip ir neteko 
ramiai šnektelėti. 

— Gal metas sprukti? Atleisk, Rebeka, - pasakė lydėdamas ją 
iš baro į laukiantį automobilį. - Akivaizdu, kad neįvertinau tik- 
rojo tavo šlovės masto - pasirodo, ji pasiekė net šitą apsnūdusį 
kaimelį. 

— Nieko, nesirūpink, - atsakė Rebeka krečiama drebulio. — 
Atsiimu savo nusiskundimus dėl gyvenimo Astberyje - labai 
džiaugiuosi galėdama grįžti į saugų jo prieglobstį. Buvau jau 
beveik pamiršusi, ką reiškia eiti vakarienės į viešą maitinimo įs- 
taigą. 

— Dievaž, tavo gyvenimas turėtų būti tikras pragaras, - pa- 
vartė akis Džeimsas. - Po šimts, kaip su tuo susitvarkai? 

— Taigi, kad nesusitvarkau, ir, jei nori žinoti, aš dar nesutikau 
tekėti už Džeko! Žiniasklaida įsisiautėjo be mano valios, - ji pri- 
kando lūpą. - O aš neturiu supratimo, kaip man elgtis. 

— Suprantu, — tyliai tarė Džeimsas jiems važiuojant per tyr- 
laukių platybes po žvaigždžių nubertu dangumi. 

— Kad ir kaip būtų, - atsiduso Rebeka, - grįžusi į Valstijas 
turėsiu apsispręsti. Nesakau, kad tarp mūsų su Džeku viskas 
baigta, tik neskubu tekėti. 

— Na, jei nuspręstum jį atstatydinti, mielai siūlyčiausi kaip 
alternatyvus kandidatas į tavo širdį ir ranką. 

— Dėkinga už malonų pasiūlymą, sere, - šelmiškai atsakė Re- 
beka, - bet, manau, šito neprireiks. 

— O gaila. 

Automobiliui sustojus prie Astberio rūmų, Džeimsas pa- 
sakė: 

- Jaučiu, tau būtų nepatogu mane čia kviestis išgerti kavos ar 
šlakelio ko nors stipresnio, tad palinkėsiu labos nakties. 

— Labanakt, Džeimsai, ačiū už vakarienę. 

Rebeka atidarė automobilio dureles, bet, nespėjusi iškelti ko- 
jos, Džeimso truktelėta už rankos atsidūrė šiltame jo glėbyje. 

— Prisimink, brangioji, jei tik norėsi, aš visada pasiruošęs su 
tavim pasikalbėti. 

— Ačiū. 

Išsivadavusi iš Džeimso glėbio Rebeka išlipo iš automobilio, 
pasiuntė jam oro bučinį, pamojavo Greihamui ir šis nuvairavo 
tolyn. Pasukusi laiptų link ir ėmusi jais kilti, pamatė kažką sto- 
vint prie durų ir atpažinusi pasipurtė negalėdama patikėti, kad 
nesapnuoja. 

— Džekai! - vos nesuklupo žengdama laiptais. - Dėl Dievo 
meilės, kaip čia atsiradai? 

Jis buvo paniuręs kaip audros debesis. 

— Bandžiau tau prisiskambinti ir pasakyti, kad pas tave at- 
skrendu, bet tu taip ir neatsišaukei. Pradedu suprasti, kodėl. Kas 
ten per gražuolėlis mašinoje? - iškošė pro dantis. 

— Ką tu, Džekai, - Rebeka papurtė galvą, - aš su juo ne... 
norėjau pasakyti, kad... 

— Tvarka, bent jau paaiškėjo, kodėl dvi savaites iš tavęs nieko 
negirdėti. Na ką, manau, geriau man pasišalinti. 

— Džekai, ką tu kalbi! Nė iš tolo taip nėra, kaip sakai! 

— O kas tada, po galais, yra? Jei tai ne jis, tai dėl ko mes nuo 
tada, kai sutarėm tuoktis, tik kartą kalbėjomės? 

— Mes nieko nesutarėm! Būk geras, paklausyk, - Rebeka ap- 
sižiūrėjo, kad abu stovi prie atlapotų pagrindinių durų ir viduje 
bet kas gali nugirsti jų pokalbį. - Ar galėtume eiti į vidų ir aš 
viską tau paaiškinčiau? 

— Ką aš girdžiu! - Džekas šaltai nusišypsojo. - Labai panašiai 
ir aš kalbėdavau patekęs į keblią padėtį. 

Tarpduryje išdygo, kaip atrodė, išsigandusi ponia Trevatan. 

— Gal užeitumėte į vidų. Jo šviesybė nuėjo miegoti ir neno- 
riu, kad jį pažadintumėt. 

— Atleiskite, ponia Trevatan, - atsakė Rebeka, - nežinojau, 
kad atvažiuos mano... draugas. 

— Nežinojai - ir dėl to glėbesčiavaisi su nauju meilužiu, nesi- 
vargindama atsakyti į mano skambučius! 

— Sere, būsiu labai dėkinga, jei pritildysite balsą, - sušnypštė 
ponia Trevatan. 

— Gal mums geriau būtų važiuoti į viešbutį? - pasiteiravo jos 
Rebeka, kartu su Džeku nusekusi įkandin ūkvaizdės į vidų. — 
Mus nuvežtų mano vairuotojas. 

— Nemanau, kad pusę vienuoliktos kas nors jus įsileis, - gai- 
žiai atsakė ši, vesdama juos į nedidukę svetainę pačiame korido- 
riaus gale. - Tikiuosi, čia išspręsite nesutarimus. 

Ir išėjo uždarydama duris. 

— Kas ji — iš aktorių atrankos skyriaus ar kaip? Taigi, - Dže- 
kas susidėjo ant krūtinės rankas, - gal malonėsi man pasakyti, 
kokia čia dedasi velniava? Gal tarp mūsų viskas baigta, tik tavo 
blauzdos per skystos, kad aiškiai pasakytum? 

— Džekai, sakiau tau, čia nėra nei mobiliojo ryšio, nei inter- 
neto, tik vienas laidinis telefonas, kuriuo nenoriu naudotis. 

— Na, kaip dabar matau, bent šiuo klausimu nemelavai, - pri- 
pažino jis. — Šitas užkampis - lyg istorijos vadovėlio paveiksliu- 
kas. Bet vis tiek, net jei tau buvo sunku su manim susisiekti, ši- 

tiek kartų per administraciją prašiau, kad man paskambintum - 
arba nepaskambinai, arba skambinai tuo metu, kai žinojai, kad 
nekelsiu ragelio. Sakyk, kodėl, Beke? 

Rebeka priblokšta ir nusikamavusi klestelėjo ant sofos — 
buvo nepasiruošusi dabar pat kloti ant stalo visas kortas. 

— Turbūt man reikėjo laiko pamąstyti. 

— Apie ką? Apie mus? Prieš tau išskrendant aš dovanojau tau 
sužadėtuvių žiedą ir paprašiau už manęs tekėti! - ėmė šaukti jis. — 
O tu kitą rytą išlėkei man nepasakiusi, nei kur esi, nei kas dedasi 
tavo galvoje. Ir tą vienintelį kartą, kai vis dėlto pasikalbėjom, bu- 
vai tokia šalta — rodos, tik ir laukei, kada padėsiu ragelį. Aš dėl to 
vos iš proto neišsikrausčiau, - persibraukęs plaukus Džekas ėmė 
žingsniais nervingai matuoti grindis. - Ar nesupranti, kaip žiau- 
riai pasielgei palikdama mane kaip kvailį - net neįsivaizdavau, 
ką sau manai. Aš myliu tave, Beke. Tą vakarą prašiau tavęs būti 
su manim kartu visą gyvenimą! Tad kodėl pabėgai? 

— Nepabėgau, - atsakė ji, bandydama nesikarščiuoti. - Jei 
prisimeni, iš anksto ieškojau skrydžio į Angliją. Tiesiog tąkart 
nusprendžiau sėsti į ankstesnį reisą - štai ir viskas. 

— Ką tu kalbi! Ir manai, kad patikėsiu? Nevedžiok manęs už 
nosies. 

— Gerai, atsiprašau. Man atrodo... - padelsė ieškodama rei- 
kiamo žodžio, - buvau išsigandusi. Santuoka - rimtas reikalas, o 
pastaruoju metu tarp mūsų buvo keblumų. 

— Kokių dar keblumų? Nemačiau jokių keblumų, antraip ne- 
būčiau tą vakarą tau pasipiršęs. 

— Kalbu apie... - ji giliai įkvėpė. - Džekai, kalbu apie narko- 
tikus. Kelis mėnesius buvo prasta padėtis. 

— Ką?! Po perkūnais, Beke! Negaliu patikėti - tu tikrai manai, 
kad aš įklimpęs. Visas Holivudas tam tikrais kiekiais vartoja. Tai 
normalu. Nori primesti man priklausomybę?! 

— Atleisk, tiesiog man tai nepakenčiama, ir tiek. 

— Klausyk, galima žmogui retkarčiais leisti sau nedidelę 
pramogą ar negalima? Ypač dabar, kai mano karjeros kelyje 
sunkus ruožas. Bet tu turbūt apie tai nenori Žinoti? - pagiežin- 
gai įgėlė. 

— Džekai, suprask, man tiesiog reikia laiko pagalvoti. Išli- 
pusi iš lėktuvo buvau užpulta visos armijos vietos žurnalistų — 
jie puolė mane sveikinti sužadėtuvių proga. Buvau nemaloniai 
nustebinta, - Rebeka ėmė grąžyti rankas. - Ar tai tu pranešei 
žiniasklaidai, kad mes susižadėję? 

— Ne, niekam nieko nesakiau! 

— Tikrai? Tada iš kokio šaltinio jie ėmė tavo žodžius? 

— Iš to paties kaip visada, mieliausioji, pati puikiai Žinai. Iš 
mano reklamos agento, kuris nesugebėjo nuslėpti šitų reikalų, - 
Džekas užvertė aukštyn akis. - Kam aš visa tai aiškinu, Beke, 
nevaidink naivuolės. Puikiai žinai, kaip būna, ir tu mane įžeidi 
šitaip kaltindama. 

— Atleisk, - vėl pakartojo Rebeka, nebežinodama, ką sakyti. 

— Bet žinai, kas iš tikrųjų mane varo iš proto? - jis atsistojo 
priešais ją akimis svaidydamas žaibus. - Net jei būčiau kam nors 
iš tikryjų patvirtinęs, kad tau piršausi, kas čia bloga? Išeitų, kad 
ne taip tave supratau. Maniau, būsi laiminga. 

— Tai rimtas sprendimas ir aš... 

— Na gerai, čia turėjai į valias laiko apie tai pagalvoti. Tad 
galiu tavęs paklausti, ar apsisprendei? 

Rebeka tylėjo niekaip neišmanydama, ką atsakyti. 

— Viskas aišku, - atsiduso Džekas. - Manau, tokio atsakymo 
užtenka. O tas tipas, kurį mačiau automobilyje, kaip suprantu, 
buvo tavo širdies ramintojas, kol bandei apsispręsti? 

— Nė iš tolo! Džeimsas - šio filmo aktorius. Mielas žmogus. 
Man jis patinka, tačiau už aikštelės ribų mes beveik nesimatom. 

Šį vakarą buvo pakvietęs kartu pavakarieniauti, tai ir buvo arti- 
miausias mūsų bendravimas. 

Džekas įsispitrijo jai į akis. 

— Ir tu tikrai manai, kad patikėsiu? Kiekvienas vaikas žino, 
kad pagrindinių vaidmenų atlikėjai tiesiog privalo vienas kitą 
dulkinti. Tik nebandyk šito neigti - nelaikyk manęs kvailiu. At- 
sibeldžiu čia po dviejų savaičių tylos ir randu savo merginą kito 
glėbyje. Ką dar man siūlai manyti? Iš tikrųjų tikėjaisi, kad aš tarp 
šių dviejų faktų neįžvelgsiu jokio ryšio? 

— Ką gi, galiu tik patikinti, kad jo nėra, - pakartojo Rebeka, 
staiga pajutusi nuovargį. - Jei nori, paklausk ponios Trevatan, 
ji žino, kur aš būnu naktimis. Suprantu, kaip tau gali atrodyti, 
Džekai, tik paprasčiausiai taip nėra. 

— Vajėzau, tavo net kalba pasikeitė. Be visa kita, dar ir an- 
glišku akcentu čia būdama užsikrėtei. 

Abu pasėdėjo tylėdami, geliami vienas kitam pasakytų Žo- 
džių. 

— Tai sakai, mes vis dar kartu? - galiausiai paklausė Džekas. 

— Taip, visi žino, kad mes kartu. 

— Svarbiausias klausimas, Beke, ar tu žinai. Ar jau apsispren- 
dei dėl mano pasiūlymo tuoktis? Nes, rupūs miltai, laiko apsi- 
spręsti tikrai pakako. Ir jei tai teigiamas sprendimas, gal mane 
šiek tiek ir įtikintų, kad nesikedenai su tuo aktorium. 

Rebekos galvoje jaukėsi krūva prieštaringų minčių. 

— Džekai, aš dar neatsipeikėju tave čia aptikusi. Gal tiesiog 
dabar nusiraminkim, o pasikalbėsim rytoj, kai būsim išsimie- 
goję. Mane buvo užpuolusi Žiauri migrena ir dabar... 

— Oi, Beke, neapdumsi man akių ištraukusi vargšės kankinės 
kortą. Važiuoti vakarieniauti su gražuolėliu migrena tau nesu- 
trukdė. Tvarka, - atsiduso Džekas, - atrodo, pamačiau viską, ką 
reikėjo. Turbūt geriausia dabar man grįžti namo. 

- Džekai, būk geras! Niekur neik, - meldė ji. - Turim išsiaiš- 
kinti. Vien dėl to, kad pabėgau išgąsdinta tavo piršlybų, dar ne- 
reiškia, kad nusprendžiau viską baigti. Be visa kita, blogai ir tai, 
kad mes niekad neturim laiko ramiai pasikalbėti akis į akį. Tu 
nuolat esi vienur, aš - kitur. Ir kaip tik dabar turim tokią progą. 
Nemanai, kad turim ja pasinaudoti mūsų abiejų labui? 

Džekas sudribo šalia jos ant sofos ir papurtė galvą. 

— Šią akimirką nežinau, ko noriu, Beke. Mane palaikė tik 
mintis, kad tave vesiu. Mano karjera eina šuniui ant uodegos, 
nebegaunu gerų vaidmenų kaip anksčiau ir imu manyti, kad esu 
Žuvęs. 

Džekas pravirko. Rebeka ištiesė rankas ir jį apsikabino. 

— Džekai, kaip man tavęs gaila. Aišku, tu nežuvęs. Tiesiog 
dabar tau sunkus metas - neabejoju, ir manęs tas pat laukia. 

— Taip, bet tu bent keleriems metams į priekį esi gavusi pa- 
grindinių vaidmenų, o man, rodos, tai jau praeitis. Ir tiesą sa- 
kai, - pripažino jis, - pastaruoju metu gal ir per daug vartoju, bet 
patikėk, Beke, nenusiritau iki priklausomybės. Tik pastaruoju 
metu buvau kiek prislėgtas ir norėjau kuo greičiau atsikratyti tos 
būsenos. Tiki manim? 

— Tikiu, Džekai, - atsakė Rebeka. 

Ką dar galėjo atsakyti? Džekui atsidanginus į Astberį, jai liko 
tik užimti gynybines pozicijas. 

— Ir man skaudu, Beke, žiauriai skaudu, kad paprašyta tapti 
mano žmona turbūt palaikei šį prašymą nerimtu. Pamanei, jog 
man tai tik žaidimas, ir nesupranti, kaip stipriai tave myliu. 

Rebeka švelniai paglostė jam plaukus. 

— Atleisk, kad užgavau širdį, Džekai. Labai prašau, atleisk. 

- Ačiū tau. Beje, ko nors išgerčiau. Galima rasti ko nors sti- 
presnio šitoje Dievo užmirštoje vietoje? 

— Gal ir galima, tik nežinau, kur ieškoti. O gal lipam į mano 

kambarį kitame aukšte ir pamiegam? Rytoj galėtume pasikal- 
bėti, nors anksti rytą turiu būti aikštelėje. 

— Na, jei vis dar nori priimti mane į lovą... - truktelėjo jis 
pečiais. - Ir jei duodi žodį, kad ant kiekvieno kampo nesikede- 
nai su tuo aktorėliu, nes jei taip, velniai rautų, visa filmavimo 
komanda apie tai žino ir nenoriu čia šlaistytis visų pajuokai. 

— Ne, Džekai, - pavargusiu balsu atsakė Rebeka, - garbės žo- 
dis, nieko nebuvo. 

Galų gale Džekas lyg ir šyptelėjo. 

— Rodos, pradedu tavim tikėti. Tad priimk mane į savo 
bokštą, skaisčioji mergele, ir aš atsigriebsiu už prarastą laiką. 

Ir prisitraukęs Rebeką pabučiavo. 

— Nagi, eime, - tarė ji suėmusi jį už rankų ir keldama nuo 
sofos. - Labai gali būti, kad kur nors netoliese tebėra ponia Tre- 
vatan. Ji neina miegoti, kol visi nesugulę. 

Rebeka nusivedė jį per prieblandoje skendinčių koridorių 
labirintą ir galiausiai abu priėjo didįjį vestibiulį. Ponia Trevatan 
išdygo priešais kaip vaiduoklis. 

— Ar jūsų... draugas ketina likti nakčiai? - paklausė ji. 

— Taip, jei jūs ir Entonis neprieštarausite, - atsakė Rebeka. 

— Turbūt suprantate, kad tokį vėlyvą metą vargiai galiu atsi- 
klausti jo šviesybės. Jis atsigulė ir jau miega. Žinoma, ryte jam 
pasakysiu apie jūsų jaunikaičio pasirodymą rūmuose. Laba- 
nakt. 

— Labanakt, mem, labai jums dėkoju. Ir atsiprašau, kad iš 
pradžių sukėliau triukšmo. 

Džekas apdovanojo ją savo legendine nuginkluojančia šyp- 
sena, tačiau ponios Trevatan veidas liko bejausmis. 

— Viešpatie, na ji ir keistuolė, ką? - tarė Džekas jiems užkilus 
laiptais ir užsidarius Rebekos miegamajame. - Oho, tai šitos du- 
rys nerakinamos? - paklausė jis sėdėdamas lovoje. 

- Deja, ne, - atsakė Rebeka, staiga nesmagiai pasijutusi Dže- 
kui ištiesus į ją rankas. 

- Eikš. 

Ji priėjo ir atsidūrė jo glėbyje. 

— Pamiršau, kokia tu žavinga. Ir - kas be ko - iš tavęs išėjo 
nuostabi blondinė. Pasiilgau tavęs, Beke. 

Mylėdamasi ji stengėsi atsipalaiduoti ir mėgautis. Po visko 
Džekas užmigo, o Rebeka nutipeno į vonią. Tyliai grįžusi atsi- 
gulė šalia jo ir išjungė šviesą. 

Paryčiais jis pabudo ir tamsoje vėl prisitraukė ją prie savęs. 
Išsilenkusi prieš jį visu kūnu, negalėjo atsiginti šiurpoko jausmo, 
kad kambaryje dar kažkas yra ir į juos žiūri... 

Padėjusi galvą ant plataus Džeko peties, nuvijo tą mintį ir 
nugrimzdo į miegą be sapnų. 


20) 


Netikėtas vakarykštis Džeko atvykimas sukėlė aikštelėje tikrą 
sujudimą. Grimuotojos vos neapalpo, kai jis ieškodamas Rebe- 
kos atėjo į grimo kambarį. Ji matė, kaip jas užbūrė Džeko kerai. 

— Na, jums ir pasisekė, mergaite, - pasakė pagrindinė gri- 
muotoja Krisė. - Gyvenime jis dar žavesnis negu ekrane, - nu- 
sprendė ji Džekui pabučiavus Rebeką į viršugalvį ir išėjus ko 
nors užkąsti iš maisto tiekėjų pusryčiams atvežtų patiekalų. 

— Tai kada gi jis pasirodė? - kartu su Rebeka atvaidinęs aikš- 
telėje, po valandos paklausė Džeimsas. - Vakar nesakei, kad at- 
vyksta. 

— Pati nežinojau. Laukė manęs, kai išlipau iš mašinos. Deja, 
matė, kaip tu mane apsikabinai, ir pagalvojo apie blogiausia, — 
atsiduso Rebeka. 

— Aišku. Na ką gi, auštant prieš stodamas prie barjero į dvi- 
kovą dėl jūsų garbės, miledi, mielai jį paprotinsiu šiuo klau- 
simu, - pajuokavo Džeimsas. - Garbingai prisipažinsiu, kad su 
didžiausiu malonumu bet kurią minutę būčiau pasidavęs tavo 
kerams, bet, deja, tu nepaleidai jokių kerų, - jis nutaisė vieną iš 
savo šelmiškų grimasų. — Šiaip jis tikrai vaikinas iš stuomens ir 
iš liemens. Jei būčiau linkęs konkuruoti, žiūrėčiau į jį kaip į grės- 
mingą varžovą. Bet, laimė, esu nuo to apsaugotas. 

Per pietus Džekas jau buvo smarkiai pagyvėjęs - grįžęs į 
įprastą būseną - ir mėgavosi jam skiriamu dėmesiu. 

— Kokia laimė, kad čia atvažiavau, Beke, - pasakė maukdamas 
alų, kurio jam sugebėjo parūpinti Stivas. - Puiki ta jūsų šutvė. 

— Taip, visi čia labai svetingi. 

— Negaliu sulaukti, kada pakišiu rankas tau po sijonu ir 
pačiupinėsiu tas prisegamas šilkines kojines, - šnipštelėjo jai į 
ausį. — Ir įsikniaubsiu į šviesius plaukus. Toks jausmas, kad turiu 
naują merginą. 

Po pietų Džekas įsitempė Rebeką į namus. 

— Eime, prigulsim valandėlę, - pasakė kartu su ja kildamas 
laiptais į miegamąjį. 

— Rebeka, gal malonėtumėt supažindinti mane su savo sve- 
čiu? - jiems už nugaros pasigirdo griežtas balsas. 

— Gerą dieną, Entoni, - atsigręžusi atsiliepė Rebeka, mėgin- 
dama neatrodyti prasikaltusi. - Atleiskite, neturėjau galimybės 
pristatyti savo draugo. Jis netikėtai labai vėlai atvyko, o ponia 
Trevatan sakė, kad jūs jau miegate. Tai Džekas Heivardas. Dže- 
kai, susipažink su lordu Astberiu. 

— Sveiki, sere... atsiprašau, lorde Astberi, - prakalbo Džekas 
ir pajuto, kad išgaravo įprasta jo savikliova. Nulipęs laiptais iš- 
tiesė Entoniui ranką. - Ačiū, kad mane įsileidote užgriuvusį be 
perspėjimo. 

Entonis akmeniniu veidu nužvelgė jį nuo galvos iki kojų. 

— Neprisimėnu, kad būčiau ką nors įsileidęs, tačiau, šiaip ar 
taip, sveiki atvykę. 

— Labai dėkoju. Ir mes su Beke mielai persikelsime į viešbutį, 
jei manote, kad taip derėtų. 

— Turbūt ponia Trevatan jums jau paskyrė miegamąjį? 

— O, ne, sere... jūsų šviesybe. Miegojau su Beke - tai yra jos 
kambaryje. 

Rebeką suėmė juokas matant regimą Džeko sumišimą. 

— Aišku, - kilstelėjo antakį Entonis. - Ką gi, jei jums dar ko 
nors reikėtų, prašom sakyti poniai Trevatan. Numanau, Rebeka, 
kad šį vakarą turbūt su manimi nevakarieniausite? Manau, ži- 
note, kad pas mus svečiuosis ponas Malikas? 

— Ne, Entoni, atleiskit, negalėsiu. Mudu su Džeku turim apie 
šį tą pasikalbėti. 

- Puiku. 

Abiem linktelėjęs jis perėjo skersai vestibiulį ir pasišalino. 

— Dievuliau, man jau ta ūkvaizdė pasirodė keistuolė, bet šitas 
žmogėnas ir ją pranoksta! - pareiškė Džekas vėl jiems pakilus 
laiptais. 

— Patikėk, arčiau susipažinęs pamatytum, kad jis labai malo- 
nus. Tiesiog jis turbūt nežino, kaip elgtis tarp žmonių. 

— Nori pasakyti, kad jis sociopatas? - Džekas juokdamasis 
atidarė jos miegamojo duris. 

— Noriu pasakyti, kad jis visą gyvenimą čia nugyveno vienas 
ir nedaug tebendravo su kitais, - atsakė ji lyg teisindamasi. 

— Kaip ir sakiau, visiškas keistuolis. Aiškiai mačiau, kaip jam 
nepatiko, kad aš miegu su tavim vienam kambary. Tik nesakyk, 
kad jis yra už seksą tik po vestuvių, - kalbėjo Džekas, sliuogda- 
mas ranka jai per šlaunį ir ieškodamas kojinių segtuko. 

— Nežinau, ar jis iš viso yra už seksą, - susijuokė Rebeka, o 
Džekas parvertė ją ant lovos ir nutildė bučiniu. 


Po pietų Rebeka turėjo filmuotis sudėtingoje scenoje, kuriai rei- 
kėjo poros valandų. Džekas pasakė važiuosiąs į Džeimso vieš- 
butį pasinaudoti jo belaidžiu ryšiu. 

— Tu juk nejuokavai, kad čia aplink niekur nepagausi sig- 
nalo? — pasakė bučiuodamas ją į nosį. - Džeimsas pasiūlė iš- 

lenkti po bokalą jo sąskaita už tai, kad vakar mane suklaidino. 
Viskas gerai, Beke, tikiu tavim, ir atleisk, kad įsikarščiavęs pasi- 
dariau klaidingas išvadas. 

— Visai suprantama. Ir tu man atleisk. 

— Džeimsas siūlo po pintą karčiojo alaus. Bet man arčiau šir- 
dies taurelė ar dvi baltakės. 

— Smagiai pasibūkit, - palinkėjo ji ir su šypsena pagalvojo, 
koks paradoksas toji Džeko draugystė su Džeimsu. Tam tikru 
požiūriu jie buvo labai panašūs ir ji nedrįso net pagalvoti, kokia 
bus vietinių moterų reakcija, kai abu bičiuliai įžengs į viešbučio 
barą. 


— Tu šį vakarą daug žvitresnė, brangute, - mirktelėjo Rebekai 
Robertas, po valandos jai pasirodžius aikštelėje. - Ką tik žiūrė- 
jau filmuotą medžiagą ir turiu pasakyti, kad ekrane tu tiesiog 
švytinti. Gal į būsimas sutartis kaip sąlygą reikėtų įrašyti, kad 
tave į filmavimą lydėtų sužadėtinis? Nepyk, tik paerzinau, bran- 
gute. Viskas, pradedam. 

Dėl įvairovės jie greitai perbėgo sceną ir jau pusę aštuntos 
Rebeka, vėl įlindusi į marškinėlius ir džinsus, nusileido paieškoti 
Entonio. Norėjo iki jo vakarienės su Ariu atsiprašyti dėl netikėto 
Džeko atvykimo. Manydama rasianti jį sode, nusileido terasos 
laiptais. Tačiau vietoj rūmų šeimininko rožyne rado ant suolelio 
sėdintį Arį. Jis pakėlė į ją akis. 

— Sveika, Rebeka. 

— Labas, ką čia veiki lauke? 

— Ponia Trevatan pasakė, kad Entonis dar nenusileido iš savo 
kambario, ir pasiūlė pasivaikščioti po sodą, kol jo sulauksiu. 
Atvirai kalbant, manęs ji, rodos, nemėgsta. 

Jis atsiduso. 

— Manau, ji nemėgsta visų, kurie trikdo įprastą jos dienos 
ritmą, —- pasvarstė Rebeka. 

— Gal pasivaikštom? 

Aris pakilo nuo suolelio. 

— Galim. 

— Kaip čia gražu, ar ne? Anglijos kaime viešpatauja tokia... — 
kartu su Rebeka žingsniuodamas pievele Aris pamėgino rasti 
taiklesnį žodį, - ramuma, kokią vargiai rasi Mumbajuje. 

— Arba Niujorke, - pridūrė Rebeka. 

— Tu ten gyveni? 

— Taip, ten. 

— Na, o čia visai kitas erdvės pojūtis negu Indijoje. Mano tė- 
vynės miestai tiesiog sausakimši, visi ten grumiasi dėl kiekvieno 
erdvės colio. Triukšmas gatvėse netyla nei dieną, nei naktį. Net 
mūsų šventyklose žmonės dainuoja ir klega lygiai kaip gatvėse. 
Rasti ten ramybės beveik neįmanoma. 

— Niekada nebuvau Indijoje, - prisipažino Rebeka. - Tiesą 
sakant, beveik niekur nebuvau išvykusi iš Valstijų. Įdomu gir- 
dėti, kad ten toks šurmulys. Kiek skaičiau knygose, žmonės va- 
žiuoja ten ieškodami vidinės ramybės. 

— O, šito gero mes turim su kaupu, - sutiko Aris. - Kita ver- 
tus, jei gyveni viename kambaryje su vyresniais giminaičiais, 
vyru ir vaikais ir teturi kelias rupijas nusipirkti ryžių, tiesiog bū- 
tina tvirtai tikėti. Vakaruose gal ir nebėra būtinybės tikėti kuo 
nors didesniu už save. Fizinis komfortas - jei nori, materializ- 
mas — manau, yra didžiausias dvasingumo priešas. Šiltai apsi- 
rengus ir sočiai pavalgius siela gali būti ir tuščia, bet mes vis tiek 
būsime patenkinti. O pastaruoju metu patyriau, kad tai ir yra 
didžiausias skurdas, - pridūrė jis atsidusdamas. 

— Niekada apie tai negalvojau, bet tu teisus. 

— Gal aš tiesiog turėjau atvykti į Angliją, kad atrasčiau savo 

sielą, - pasakė puse lūpų šypsodamasis Aris, žvelgdamas į blės- 
tančią gintarinę saulėlydžio žarą. 

— Liūdna, bet iš mano pažįstamų tik labai nedaugelis yra iš 
tikrųjų laimingi, - tarė Rebeka. - Daugelis tokie godūs. Jiems 
niekada negana to, ką turi. 

— Mūsų šalyje mokoma, kad nirvana pasiekiama tik atsisa- 
kius žemiškųjų gėrybių. Jei esi skurdžius indas, kaip tik beveik 
neturi ko atsisakyti. Manau, daugiausia viskas priklauso nuo 
mūsų lūkesčių, ko mes norime iš gyvenimo. Kuo mažiau tikiesi, 
tuo labiau esi patenkintas. Pažvelk, - Aris rankomis tarsi ap- 
glėbė visatą, - mes statomės savo švenčiausią ašramą seno anglų 
dvaro valdose. 

Rebeka nusišypsojo nuo šios minties. 

— Jau vėsoka, - tarė jis. - Gal grįžtam? 

— Gerai. 

— Vakarieniausi kartu su mumis? 

— Ne, pati turiu svečią. Vakar netikėtai užgriuvo mano drau- 
gas, - paaiškino ji. 

— Supratau. Ir, jei prisiminsim, ką anądien kalbėjome pelky- 
nuose, koks jausmas jam atvykus? — paklausė jos Aris. 

— Nnn... neblogai. Geriau, negu maniau. 

— Tada gerai. Na, palinkėk man sėkmės per vakarienę. Ti- 
kiuosi, Entonio per daug nenuliūdino mano prosenelės istorija. 

— Na, kadangi neskaičiau, kas buvo toliau, negaliu spręsti, - 
pasakė Rebeka jiems žengiant į didįjį vestibiulį. 

— Kada nors papasakosiu, bet jei dabar nepaskubėsiu, pavė- 
luosiu pas šių namų šeimininką, o tai nepadės man iš jo išklausti 
daugiau informacijos. 

— Sėkmės, - palinkėjo Rebeka, eidama laiptų link. 

— Ačiū. 

Aris pasuko į valgomąjį. 

Entonis jam įėjus pakėlė galvą. 

— Sveiki, pone Malikai. Prašom sėsti, bet pirmiau gerai užda- 
rykite duris - nenorėčiau, kad mūsų pokalbį kas nors nugirstų. 
Kaip jums sekasi? 

— Ačiū, gerai, - atsakė Aris, uždaręs duris, kaip lieptas Ento- 
nio, ir atsisėdo greta jo prie stalo. - O kaip jums sekasi? 

— Tiesiai pasakysiu - esu sukrėstas to, ką perskaičiau. 

— Suprantu, - tarė Aris jausdamas, koks Entonis įsitempęs. 

Entonis į savo ir Ario taurės įpylė vyno. 

— Taigi, - atsiduso jis, - turime pasikalbėti apie praeitį... 

Grįžusi į mokyklą iš visų jėgų ėmiau ruoštis egzaminams žino- 
dama, kad jeigu išdrįsiu bandyti Britanijoje įgyti mediko profe- 
siją, turiu baigti mokyklą geriausiais pažymiais. Ruošiantis abi- 
tūros egzaminams teko ir naktinėti iki tavaravimo akyse plyš- 
tančia galva, ir patirti nemažai nerimo. Man atrodė, kad juos iš- 
laikiau gerai, bet rezultatai turėjo paaiškėti tik vasaros pabaigoje. 

Iškart po egzaminų, dar nepradėjusi dirbti Selinos kūdikio 
aukle, su savo drauge, pastoriaus dukterimi Šarlote, iš Istborno 
nukeliavau į jos gimtuosius namus Jorkšyre. Ne kartą jai buvau 
prisipažinusi, kad norėčiau pamatyti kleboniją, kurioje gyveno 
seserys Brontės. 

Šarlotės tėvas skleidė krikščionybę tolimoje Afrikoje ir tur- 
būt pameni, kaip sakiau, kad pernai mirė jos motina. Šarlotės 
brolis dvynys Nedas buvo gerumo įsikūnijimas, abu jie man pa- 
laikė draugiją kelionėje autobusu iš pastoriaus namų į Hauvorto 
viržynus. 

Tą vakarą mes trise sėdėjome žaviame klebonijos sode ir 
kartu vakarieniavome. 

— Ką dabar ruošiesi veikti, baigęs mokslus? - paklausiau 
Nedo mūsų trijulei geriant kavą. 

— Deja, jei tučtuojau nesibaigs karas (kad jis kur pra- 

smegtų!) - o dabar jau retas to tikisi - nepraeis nė pusantro mė- 
nesio, ir būsiu kariuomenėje. Man labiau prie širdies ne karyba, 
o kūryba, - pernelyg nesikuklindamas paaiškino Nedas, - mie- 
liau pasekčiau Brončių pėdomis. 

— Vadinasi, tavęs nevilioja mintis pasekti tėvu ir tapti pasto- 
riumi“ 

— Nė iš tolo! Gal prieš karą ir buvau bent kiek tikintis, deja, 
dabar iš mano tikėjimo nieko neliko. 

— Ak, Nedai, - sudraudė jį Šarlotė, - nekalbėk taip, neabe- 
joju, karo baisybės tuoj baigsis. 

— Ir niekada neturim prarasti tikėjimo, Nedai, - pridūriau 
aš. - Kas mums apskritai liktų, jei jo neturėtume? 

Rytojaus dieną, Šarlotei išvykus aplankyti giminaitės, mudu 
su Nedu išėjome pasivaikščioti į Kitlio viržynus. Pasikalbėjom 
apie literatūrą, šiek tiek apie filosofiją, galop jis ėmė klausinėti 
apie ankstesnį mano gyvenimą Indijoje. Man patiko jo mąslu- 
mas ir geraširdiškumas - prisipažinsiu, paskui keletą mėnesių 
dažnai apie jį pagalvodavau. Dar po dienos apsiašarojusi atsi- 
sveikinau su Šarlote Kitlio geležinkelio stotyje ir prasidėjo ilga 
mano kelionė į Devoną. 


— Ani! Sveika atvykusi, mieliausioji! — išlipusią iš dviračio 
vežimėlio Selina apsikabino mane nuoširdžiai šypsodamasi. — 
Eime į vidų - labai atsiprašau, kad niekaip negalėjom į stotį pa- 
siųsti automobilio tavęs pasitikti. Žiauriai normuojamas benzi- 
nas, O taip nuošaliai gyvendami turim iš paskutiniųjų jį taupyti. 
Įkurdinsiu tave pagrindiniame aukšte, šalia vaikų kambario, — 
pasakė vesdama mane laiptais. - Mažoji Eleonora paprastai iš- 
miega visą naktį, bet pagalvojau, kad būtų gerai tau būti arti jos, 
jei netyčia pabustų. | 

— Ačiū jums, - pasakiau sujaudinta tokio šilto sutikimo. - 
Turbūt žinote, kad mažai turiu patirties su mažais vaikučiais. 

— Ani, tu padėjai Eleonorai ateiti į pasaulį! Visiškai tavimi 
pasitikiu. Nagi, - paklausė ji atlapojusi mano kambario duris, — 
ar tiks? 

Apžvelgiau kambarį, pro kurio langus vėrėsi žavingas regi- 
nys — sodai ir toliau plytintys pelkynai. 

— Labai gražu, ačiū jums. 

— Gal norėtum išgerti arbatos - paskambinčiau, kad atneštų. 

- Šiaip jau mieliau nulipčiau į žemutinį aukštą - noriu virtu- 
vėje susitikti su senais draugais. Ten ir išgersiu arbatos. 

— Kaip džiaugiuosi tave čia matydama, Ani. Neįsivaizduoji, 
kokius kančių kelius nuėjau ieškodama reikiamo žmogaus sau 
į pagalbą prižiūrėti Eleonoros. Mamos rasta sena gailestingoji 
sesuo buvo baisiai nemaloni, liepiau jai eiti iš kur atėjus - ma- 
mai labai tas nepatiko, - pavartė akis Selina. - Kelis mėnesius 
pati viena žiūrėjau mažylę. Kai įsikursi ir pasilabinsi su virtuvės 
draugija, abi nueisim į vaikų kambarį. 

Kraudamasi daiktus iš lagamino nevalingai nusišypsojau 
prisiminusi Selinos pasibaisėjimą, kad jai, motinai, teko pačiai 
prižiūrėti savo vaiką. Apsitvarkiusi nulipau į virtuvę pas saviš- 
kius. Mane apsupo visas tarnų būrys, ponia Tomas ėmė primyg- 
tinai siūlyti arbatos su pyragaičiais, Tilė nenorėjo manęs paleisti 
iš glėbio - nepaprastai maloniai sušildė bendrystės jausmas. 

Pabuvusi virtuvėje grįžau į savo aukštą ir užėjau į vaikų kam- 
barį pažiūrėti Eleonoros. Linksmutė, gražutė jau beveik trejų 
metukų mergytė iškart mane pripažino. Motinos prižiūrima ją 
numaudžiau, apvilkau naktinukais ir paguldžiusi užmigdžiau 
niūniuodama lopšinę. 

— Tu nepaprasta, - pasakė Selina, pirštų galais mums ištyki- 
nus iš mažylės kambario, - man atrodo, Eleonora jau dabar tave 

pamilo. Ką tik pagalvojau: kai ji dar labiau prie tavęs pripras, gal 
išleistum mane į Londoną, Ani? Jau metus niekur nebuvau iškė- 
lusi kojos iš namų, o turiu tiek draugių, norėčiau jas aplankyti. 

— Be abejo, ledi Selina. Tam aš čia ir esu. Jei tik manimi pasi- 
tikite, prašom vykti kur jums reikės. 

- Taip ir padarysiu! Čia taip nyku. Paskui kviečiu pavakarie- 
niauti kartu su manim ir mama. Nekantrauju išgirsti, kaip sekasi 
Mintei, Indirai ir visai Koč Biharo šeimai. 

Apsivilkusi geriausią savo suknelę iš „Harrods“, nusileidau 
vakarieniauti į didįjį valgomąjį. Ledi Astberi kaip ir anksčiau 
žiūrėjo į mane iš aukšto ir man tiesiogiai tepratarė kelis žodžius. 
Supratau, kad aš, paprasta auklė, ją varžau sėdėdama prie to pa- 
ties stalo. Tačiau Selina su malonumu klausėsi, kaip mes su In- 
dira pramogavome Londone, kai maharani pavyko karo laivu 
atkakti į Angliją. 

— Mama, gal dabar, kai Ani ėmėsi prižiūrėti Eleonorą, galė- 
čiau kitą savaitę nuvažiuoti į Londoną? - mums valgant desertą 
Selina atsiklausė ponios Astberi. 

Tiesiog širdį skaudėjo klausantis, kaip ištekėjusi moteris, 
tvarkanti visą namų ūkį, ką nors sumaniusi prašo motinos lei- 
dimo. Taip jau lėmė likimas, kad savarankiškas Selinos gyveni- 
mas baigėsi beveik neprasidėjęs. 

— Jei jau taip reikia, važiuok, mano miela, - kreivai į ją pa- 
žiūrėjo ledi Astberi. - O jūs tikrai susitvarkote su vaiku, panele 
Čavan? - paklausė ji manęs. — Aš neturėsiu kada su ja būti. 

- Žinoma, ledi Astberi. Mes su Eleonora kuo puikiausiai pa- 
būsime kartu, - atsakiau jai. 

Į Londoną Selina susiruošė po kelių dienų. Pakiliai nusitei- 
kusi ir kartu būgštaudama užsimovė kelionines pirštines ir įlipo 
į dviratį vežimėlį, turintį ją nugabenti į geležinkelio stotį. 

— Smagios kelionės, ledi Selina. Jums, jaunai ir gražiai, bū- 

tinai reikia nors truputį prasiblaškyti po visų nelaimių, - pa- 
sakiau jai. 

— Ačiū tau, Ani, tu visada randi reikiamą žodį. Jei tik turėsi 
bent menkiausios bėdos dėl Eleonoros, siųsk telegramą į Lon- 
doną mūsų adresu. 

- Gerai, pažadu, - pasakiau modama jai pavymui. 


Taip išėjo, kad Selina, būdama rami dėl dukrelės, Londone už- 
sibuvo kone mėnesį. Ir kas galėtų ją kaltinti, - tariau sau vieną 
vakarą apie tai pamąsčiusi. Astberį sakytum gaubė nevilties 
skraistė. Net aš, pratusi gyventi be tokių patogumų kaip karš- 
tas vanduo iš čiaupo ir nesukti galvos dėl trupančio sienų tinko, 
mačiau, kad rūmai virsta nebeatstatoma griuvena. 

Negana to, giminės tęsėjas ir dvaro paveldėtojas, mano nu- 
mylėtasis Donaldas, vis dar kariavo svetur. Jau kelias savaites 
apie jį nieko nebuvo girdėti ir, nuėjusi su Eleonora į arklides pa- 
glostyti žirgelių, prisiglausdavau prie šilkinio Glori kaklo. 

— Tavo šeimininkas tuoj grįš, pamatysi, - kuždėdavau jai. 

Atėjo rugpjūtis ir auksiniai javų laukai nurudavo, nes trūks- 
tant vyrų rankų javai liko nekirsti ir nekulti. Viržynuose besiga- 
nančios avys liko nekirptos ir per vasarą kaito su storais kaili- 
niais, kuriais buvo galima aprengti daugybę svečiuose kraštuose 
šąlančių kareivių. 

Virš šios suirutės lyg paminklas stojiškumui stūksojo Modės 
Astberi figūra. Kartais matydavau, kaip ji lygiai pusę ketvirtos 
popiet pievelėje sėda gerti arbatos, paskui šeštą eina į rūmų kop- 
lyčią - aklavietė, kurioje atsidūrė dvaras, nė trupučio nesutrikdė 
įprastos jos dienotvarkės. 

Mėginau ją pateisinti, sau primindama, kad prieš dvidešimt 
penkerius metus, kai Modė ištekėjo už Donaldo tėvo, buvo kiti 

laikai. Tie, kurie ją auklėjo, nemokė, kaip vienai pačiai tvarkytis 
tokiame dideliame ūkyje kaip Astberio dvaras. Mėginau tai aiš- 
kinti tarnams, jau ėmusiems niurnėti dėl regimo savo šeiminin- 
kės negebėjimo pataisyti apverktinos padėties. 

— Vadinasi, jos šviesybė nenori mokytis tvarkytis ūkyje, — 
nusprendė ponia Tomas. - Jei ji tuoj pat nesusiims, grįžusiam 
jaunajam lordui nebebus ko valdyti! 

— Tikėkimės, kad tu, Eleonora, sulauksi geresnių laikų, — 
sukuždėjau jai vieną dieną popiet išsivedusi pasivaikščioti į 
parką. - Meldžiu, kad mano dvasios būtų neklydusios ir tavo 
dėdė grįžtų gyvas ir sveikas. 


Rugpjūčio viduryje sužinojau savo abitūros egzaminų rezul- 
tatus. Išlaikiau juos daugiau negu puikiai ir apsnūdusi, niūri 
vasara dar labiau sustiprino mano nuostatą pradėti savo gyve- 
nimą, o ne sėdėti sudėjus rankas laukiant karo pabaigos kaip kiti 
Astberio dvaro gyventojai. 

Selinai grįžus iš Londono porą dienų palaukiau ir tada užve- 
džiau su ja kalbą. 

— Ledi Selina, - pradėjau, - nusprendžiau, kad iš tiesų norė- 
čiau padėti besikaunantiems mūšiuose kariams. Pateikiau pra- 
šymą stoti į Savanorių medicinos būrį. 

— O varge, - nusiminė Selina. - Maharani minėjo, kad va- 
saros pabaigoje galbūt eisi į savanores, bet turėjau vilties, kad 
pamirši šį sumanymą. 

- Išeitų, kad nepamiršau. Rugsėjį pradėsiu medicinos seserų 
mokslus Londone. Suprantu, jums reikės ieškoti dukrelei kitos 
auklės - beje, pastebėjau, kad iš kaimo naujai atėjusi jauna kamba- 
rinė Džeinė labai ją myli, o Eleonorai, kaip atrodo, ji irgi patinka. 
Manau, ir jūs pamatysite, kad iš Džeinės gali išeiti puiki auklė. 

Selina pratisai atsiduso. 

— Na ką gi, Ani, tikiuosi, suvoki, kur eini. Viena mano draugė 
išėjo į VAD ir ištvėrė vos savaitę. Jai reikėjo nešioti basonus! - ji 
suraukė nosį. - Neprašysiu tavęs apsigalvoti, nes tai būtų bur- 
nojimas prieš karalių ir tėvynę, tad daryk, kaip nusprendei. O 
aš liksiu šitame Dievo ir žmonių apleistame mūsų lauže ir kaip 
ketvirta lošėja palaikysiu draugiją mamai, kunigui ir jo septy- 
niolikmetei seseriai kas savaitę sėdant lošti bridžo. 

Pagauta nuojautos suėmiau smulkutes blyškias jos rankas. 

— Ledi Selina, matysite, ateitis jums neša didelę laimę. Regis, 
dar Londone pradėjote tai numanyti. 

Ji apstulbusi išpūtė į mane akis. 

— Ak, Ani, iš kur apie tai žinai? Taip, ten sutikau vieną žmogų, 
bet dar bus tik metai, kai našlauju, ir mamai jis tikrai nepatiks. 
Jis svetimšalis, prancūzų grafas, dirba Londone kaip Prancūzi- 
jos vyriausybės tarpininkas, - ji žaviai nuraudo, paskui droviai 
pakėlė į mane akis. - Jei atvirai, Ani, man jis patiko labiau, negu 
pridera. 

— Ledi Selina, patikėkite, jei klausysite savo širdies ir nesilei- 
site kitų atkalbama, viskas bus gerai. 

— Ačiū tau, Ani, labai ačiū. Regis, tu visiems aplinkui įkvepi 
viltį. 

— Aš tik pasakiau, ką man pakuždėjo nuojauta. 

— Tad leisk ir man pasakyti, kad tu taip pat verta paties nuos- 
tabiausio žmogaus. 

— Ačiū, ledi Selina. 

Eidama iš jos pagalvojau, kad vargu ar net ji būtų patenkinta 
sužinojusi, apie kokį žmogų svajoju. 


* Voluntary Aid Detachment (angl.) - Savanorių medicinos būrys. 

Mielas vaikeli, nenorėčiau smulkiai pasakoti, ką mačiau slau- 
gydama vargšus mūsų vaikinus Prancūzijoje. Manau, apie tuos 
baisumus būsi skaitęs istorijos knygose. Galiu tik tiek pasakyti, 
kad į jokias knygas neįmanoma surašyti to siaubo, kurio liudi- 
ninke man teko būti. 

Į Prancūziją buvau išsiųsta po kelias savaites trukusių pirmi- 
nių mokymų. Pasirodžiau neblogai nusimananti apie mediciną, 
o sužeistiesiems fronte labai trūko slaugytojų. Kaip ir visiems, 
kuriems teko ten būti, man liko neišdildomi prisiminimai. 
Mano tikėjimas buvo išbandytas pačia didžiausia neviltimi, ky- 
lančia matant, kaip žmonių padermė naikina pati save. Galiu tik 
dėkoti savo motinai, mane mažą vedžiojusiai po Džaipuro apy- 
linkių kaimus, kad jau iki tol buvau regėjusi tikras žmogaus kan- 
čias. Dėl to buvau bent jau geriau pasiruošusi negu daugelis kitų. 

Vis dėlto papasakosiu, kaip susidūriau su Šarlotės broliu dvy- 
niu Nedu. Jis kelias dienas gulėjo mano karo lauko ligoninėje su 
gilia žaizda kaktoje. Teko keisti jam tvarsčius ir buvo malonu 
matyti pažįstamą veidą iš ramesnių laikų. 

Nedas turbūt jautė tą patį ir, kai buvo dislokuotas užnuga- 
ryje šalia mūsų ligoninės, retomis laisvesnėmis dienomis nusi- 
vesdavo mane į gretimą Albero miestelį, kur praleisdavome bent 

kelias atokvėpio valandas. Kalbėdavomės apie knygas, dailę, 
teatrą - apie viską, kas buvo toli nuo baisios kasdienės mūsų 
tikrovės. 

Kaip tik su juo leidau tą dieną, kai buvo paskelbtos paliau- 
bos. Apkasai jau iki jų buvo pusiau ištuštėję - iš dalies tai buvo 
siaubingo Antrojo Somos mūšio padarinys, be to, nebuvo pras- 
mės į užjūrius plukdyti naujos patrankų mėsos pamainos, nes 
darėsi vis akivaizdžiau, kad vokiečiams nėra kitos išeities, tik 
pasiduoti. 

Su pulkeliu medicinos seserų ir kareivių džipu nuvažiavome 
į Alberą negalėdami patikėti gauta naujiena. Į miestelio aikštę 
plūdo visų tautybių kareiviai iš fronto linijos - anglai, prancū- 
zai, amerikiečiai, net indai - ir per visuotinę euforiją susibūrus 
improvizuotam orkestrui visą naktį netilo džiaugsmingų garsų 
kakofonija. 

Gerai pamenu, kaip kažkas paleido fejerverkus ir staiga visa 
aikštė nuščiuvo. Mūsų pojūčius tebevaldė baimė, kad gauta Ži- 
nia buvo klaidinga ir ką tik išgirsti sprogimai sukelti vokiečių 
raketų. Tačiau danguje pažirus fejerverkų ugnims kibirkščiuo- 
jantys spalvingi šviesos raštai mus nuramino. 

Vos užgesus fejerverkams pajutau ant peties kažkieno ranką. 

Tuo metu susikabinę su Nedu šokome pagal džiazo diksi- 
lendo muziką. Stabtelėjom, aš atsigręžiau ir susidūriau su Do- 
naldo Astberio, kurio suvyriškėjusiame veide iš buvusių vai- 
kiškų bruožų buvo likęs tik tolimas prisiminimas, akimis. 

— Anahita! Tai tu? 

— Donaldas? 

Man atėmė žadą - negalėjau patikėti. 

— Taip, aš, - jis nusišypsojo. - Selina man rašė, kad išėjai į 
VAD, - koks sutapimas, kad šįvakar tave sutikau! 

Nedas atsistojo „ramiai“ prieš Donaldą, kaip aukštesnio 

rango karininką, tad aš, kaip dera, juos supažindinau ir abu vy- 
rai paspaudė vienas kitam ranką. 

Donaldas į mane žiūrėjo švelnumo kupinomis akimis. 

— Ar žinote, seržante Brukneri, kad pastarąjį kartą mačiau 
šią jauną damą, kai jai buvo penkiolika. O dabar štai kokia tu, 
Ani! - jis susižavėjęs negalėjo atitraukti akių nuo mano figū- 
ros. - Visiškai suaugusi. Vos tave pažinau. Ir dar ką jums pa- 
sakysiu, - Donaldas toliau aiškino Nedui, - ne kas kitas kaip 
Ani man pasakė, kad aš gyvas ir sveikas sulauksiu karo pabaigos. 
Kiek kartų apkasuose skaičiau tavo laišką, Ani, ir tikėjau, kad 
išeisiu iš jų gyvas. Ir štai, - Donaldas nusišypsojo ir pavargęs, 
papilkėjęs jo veidas staiga nušvito, - pati matai! 

Muzikantai užgrojo „Leisk vadint tave „mano meile“ prie- 
dainį. 

— Bičiuli, neprieštarausi, jei pašoksiu su Ani? - paklausė Do- 
naldas Nedo. 

— Tikrai ne, sere, - atsakė Nedas su liūdna gaidele balse. 

— Ačiū. Nagi, Ani, atšvęskim laimingą dieną. 

Ir Donaldas paėmęs už rankos įtraukė mane į minią. 

Gėda prisipažinti, bet tąkart nebegrįžau pas Nedą. Visą naktį 
šokom su Donaldu Šiaurės Prancūzijos miestelio aikštėje, saky- 
tum tik dabar būtų prasidėjęs mūsų gyvenimas. Galbūt taip ir 
buvo. 

— Negaliu patikėti, kokia tu užaugusi! - kartojo jis man šim- 
tus kartų. - Ani, kokia tu graži! 

— Ką tu, - kaskart tai išgirdusi nurausdavau, - mano suknelei 
jau treji metai, o plaukai nematė kirpėjo žirklių bent pusantrų 
metų. 

- Tavo plaukai nuostabūs, - sakė Donaldas braukdamas per 


* Angl. Let Me Call You Sweatheart - 1910 m. pirmąkart atlikta populiari Leo Friedmano 
daina pagal Beth Slater Whitson žodžius. 

juos pirštais. - Tu visa nuostabi! Mums buvo lemta šiąnakt su- 
sitikti. 

Supratau, kad tą naktį visi skrajojo padebesiais nuo nenusa- 
komos euforijos. Donaldo apipilta komplimentais ir klausyda- 
masi, kaip jis trejus metus kasdien apie mane galvojęs, savo jaus- 
mus užrakinau nuo širdies atskirtoje skrynelėje, nes suvokiau, iš 
kur liejasi jo žodžiai. 

Lapkričio nakties žvarbos smelkiama aikštė pamažu ištuš- 
tėjo, mes su Donaldu atsisėdom ant fontano krašto jos vidury ir 
užvertėm galvas į giedrą žvaigždėtą dangų. 

— Gal norėtum? - Donaldas pasiūlė cigaretę. 

Neatsisakiau ir abu, sėdėdami kone susiglaudę, draugiškai 
traukėm dūmą. 

— Vis dar netikiu, kad tikrai baigta, - pasakė jis negalėdamas 
atsistebėti. 

- Tikrai sunku patikėti, tik... tuoj turiu grįžti į ligoninę. Ne- 
svarbu, kad paliaubos - turiu daug sergančių ir sužeistųjų, jiems 
manęs reikia. 

— Esu tikras, Ani, kad tavo pacientai išeina iš ligoninės sveiki 
kaip ridikai. Garbės žodis, tu esi gimusi medike. 

— Norėčiau, kad ateityje išgyventų daugiau mano pacientų, — 
atsakiau sudrebėjusi. - Stengiausi iš visų jėgų, bet daugybę kartų 
tiesiog niekuo negalėjau padėti. Kai baigsis karas, manau, ir to- 
liau norėčiau dirbti šį darbą. 

— Karas jau baigėsi, brangioji Ani, - pajuokavo Donaldas ir 
abu susijuokėm, mat aš iš įpratimo pakartojau žodžius, kuriuos 
visas pasaulis kasdien kartojo ketverius metus. 

— Tikrai jau turiu grįžti. Vyriausioji sesuo man kailį nudirs, 
jei dar užsibūsiu. 

— Na, šiąnakt turbūt nenudirs. Jei jau tikrai turi eiti, palydė- 
siu tave. 

— Betgi tau ne pakeliui, - tariau pakilusi. 

— Nesvarbu. Šiąnakt galėčiau nueiti tūkstantį mylių. 

Išėjom iš miestelio susikibę rankomis į vienišą kelią, ore te- 
betvyrant ilgus metus netilusių sprogimų parako tvaikui. 

- Žinok, aš šventai tikiu, kad tu buvai mano talismanas, — 
pasakė Donaldas mums priėjus stovyklą, kur buvo įsikūrusi li- 
goninė. - Kiek kartų beatodairiškai rizikavau ir visada atsipirk- 
davau daugių daugiausia įdrėskimais. 

— Aš gi žinojau, kad tu laimės kūdikis, - išsišiepiau jam į akis. 

— Gal ir taip, bet tu man padėjai tuo patikėti. O tai ir buvo 
svarbiausia. Labanakt, Ani. 

Donaldas pasilenkė ir mane pabučiavo. Drovu sakyti, bet tai 
buvo begalinis bučinys. 


Kitas dvi savaites darbų turėjau iki kaklo, nes lopėme ligoninėje 
dar likusius vyrus ruošdami kelionei atgal į Angliją. Donaldas 
kas naktį atvažiuodavo džipu ir mane išsiveždavo. Kitos seselės 
susižvalgydamos kikeno tarpusavyje. 

— Mūsų Ani įsitaisė jaunikį, ir dar karininką! Negana to, su 
rankom ir kojom. Na, tau ir sekasi! — geraširdiškai pasišaipy- 
davo. 

Beviltiškai stengiausi neįsileisti Donaldo į širdį, nes suvo- 
kiau, kad ji gali likti sužeista. Tomis nepakartojamomis akimir- 
komis, kai buvome kartu, nevaržomi nei taisyklių, nei papro- 
čių, nei visuomenės, kuri būtų mums aiškinusi, kaip elgtis ir ką 
mylėti, nei jis, nei aš nė karto neužsiminėm apie ateitį. Tiesiog 
gyvenome ta diena ir mėgavomės kiekviena jos akimirka. 

Artėjant mano kelionei per Lamanšą į Angliją ligoninės 
laivu, kuriame turėjau lydėti kai kuriuos savo ligonius, mūsų 
jausmai įkaito iki karštligės temperatūros. 

- Ašjuk pamatysiu tave Londone? - desperatiškai klausinėjo 
manęs Donaldas paskutinę mūsų naktį. - O tu atvažiuosi į Ast- 
berį ir pasiliksi? Ten visi tave tiesiog dievina. 

- Išskyrus tavo motiną, - pavarčiau akis patogiai įsitaisiusi jo 
glėbyje mums abiem sėdint džipe. 

— Neimk į galvą, ji nieko nemėgsta. Velniai rautų, kol siautė 
karas, nieko daugiau nenorėjau, kad tik jis baigtųsi, bet dabar, 
kai pagalvoju, kad grįžus namo teks akis į akį susitikti su my- 
lima mamyte, džiaugsmo iškart mažiau, - jis nutaisė rūgščią gri- 
masą. - Prieš porą savaičių, per dvidešimt pirmą mano gimta- 
dienį, Astberis juridiškai galutinai perėjo į mano rankas. 

— Taip, rodos, ten turėsi ką veikti, - meistriškai sušvelninau 
tikrąją padėtį. 

— Kur apsistosi grįžusi? 

— Prie ligoninės, į kurią siunčia mane su ligoniais, yra gai- 
lestingųjų seserų bendrabutis, - atsakiau. - Jis Vaitčapele', kurį 
laiką dirbsiu toje ligoninėje. 

- Ani, - staiga ėmė mane įkalbinėti Donaldas, - niekur neik 
šiąnakt. Važiuojam į miestelį. Aš turiu ten kambarį. Bent kelias 
valandas ilgiau pabūsim kartu. 

— Nežinau... 

— Ani, džentelmeno žodis, su manim nebijok dėl savo doros. 

- Ša, - nutildžiau jį, pati nepajėgdama jam atsispirti. — Eisiu 
su tavim. 

Žinoma, tą naktį du vienas kitą mylintys žmonės negalėjo 
nepaklusti troškimui susijungti, kaip visais laikais visame pasau- 
lyje yra skirta susijungti mylimiesiems. Tamsiame kambarėlyje, 
pro langines sunkiantis prislopintai aikštės žibintų šviesai, lei- 
dausi Donaldo švelniai išrengiama ir nejutau nė lašo kaltės. Kai 


* Londono Ist Endo rajonas. 

jis visą mane bučiavo ir mes tapome vienu kūnu ir siela, atgimė 
mano tikėjimas dievais ir žmogumi. 

— Myliu tave, brangiausioji Ani, mes turime būti kartu, - tie 
žodžiai skambėjo kaip aimana, - aš negaliu be tavęs, negaliu. 

- Ir aš tave myliu, - kuždėjau jam į ausį, kai mums iš naujo 
kaito kraujas, — ir visada mylėsiu. 


23 


Mums abiem grįžus į Angliją, Donaldo nemačiau visą mėnesį. 
Buvo Kalėdos - po trejų metų jis pirmąkart jas šventė su šeima 
Astberio dvare. Tačiau kasdien man rašė - ilgus, širdies padik- 
tuotus laiškus, kuriuose kalbėjo, kaip manęs ilgisi, myli ir ne- 
kantriai laukia, kada vėl susitiksime. 

Mano laiškuose jam buvo daug ligoninės kasdienybės. Nors 
širdis krūtinėje netilpo iš meilės jam, tramdžiausi, neleidau sau 
taip išsilieti popieriuje kaip jis. Grįžus į Angliją praktiškoji mano 
asmenybės pusė draudė pasiduoti jausmams, nes aš tiesiog ne- 
mačiau kelio į bendrą mūsų ateitį. Iš dievų malonės buvau labai 
užsiėmusi Londono Vaitčapelo ligoninėje, o vieną dieną, ką tik 
prasidėjus naujiesiems metams, mane į savo kabinetą pasikvietė 
vyriausioji medicinos sesuo ir pasiūlė prisėsti. 

— Sesele Čavan, šiandien per savaitinį pasitarimą apie jus 
kalbėjomės su gydytojais. Visų mūsų nuomone, turite išskirtinių 
medicinos sesers gabumų. Atsiliepimai apie jūsų darbą Prancū- 
zijoje mus pasiekė dar iki jums atvykstant, o ligšiolinis jūsų dar- 
bas pas mus atitinka aukščiausius reikalavimus. 

— Ačiū, malonu girdėti, - apsidžiaugiau išgirdusi pagyrimą. 
Jais niekas nesišvaistė. 

- Jei neklystu, prieš išvykdama į Prancūziją išėjote tik jau- 
nesniųjų medicinos seserų pirminius mokymus? 

— Taip, vyriausioji sesele, tačiau Prancūzijoje teko visiems 
imtis darbo ir aš daug ko išmokau iš gydytojų. Moku profesio- 
naliai siūti ir tvarstyti žaizdas, leisti injekcijas, esu daug kartų 
asistavusi gydytojams per skubias operacijas. 

— Taip, visa tai man žinoma. Be to, ramus, pasitikėjimą ke- 
liantis jūsų autoritetas įkvepia ligoniams stiprybės. Pastebėjau, 
kad į jus pagarbiai žiūri ir aukštesnio pasirengimo lygio seserys. 
Taigi ligoninė norėtų jums pasiūlyti toliau mokytis ir įgyti rei- 
kiamą kvalifikaciją, kad galėtumėte tapti medicinos seserimi, o 
vėliau gal ir palatos vyresniąja. 

Iš nuostabos negalėjau atsitokėti - nemaniau, kad mano pa- 
stangos buvo pastebėtos. 

- Ačiū, vyriausioji sesele, man didelė garbė. 

- Jūs ir toliau liktumėte ligoninėje, bet tris dienas per savaitę 
vaikščiotumėte į mūsų vietinį koledžą ir įgytumėte specialių 
medicinos slaugos žinių, kurių nesate gavusi. Per metus būtu- 
mėte oficialiai paskirta į medicinos sesers pareigas. Ką apie tai 
manote“ 

— Labai norėčiau lankyti kursus, - atsakiau. 

— Puiku. Iš karto jus įtrauksiu į sąrašus ir kitą savaitę pradė- 
site juos lankyti. 

— Ačiū, vyriausioji sesele, - pasakiau atsistojusi prieš išei- 
dama iš kabineto. 

Už durų nejučia šūktelėjau iš džiaugsmo ir pamaniau, kokie 
dėl manęs dabar būtų laimingi tėvai. O kad nieko netrūktų iki 
visiškos laimės, po dviejų dienų į Londoną atvyko Donaldas. Jis 
apsistojo Astberių namuose, Belgreivo aikštėje, kur pastaruoju 
metu buvo įsikūrusi Selina su mažąja Eleonora ir Džeine - ta 
pačia mergaite, kurią mano patarta paėmė dukrelei į aukles. 

Žinodama, kad jis atvyksta, iš anksto ligoninėje pasiėmiau 
laisvadienį ir nuvažiavusi autobusu į „Selfridges“ dalį iš algos 
sutaupytų pinigų išleidau naujam madingam paltui. Artėjant 
prie Pikadilio aikštės - buvome sutarę susitikti prie Eroto skulp- 
tūros - širdis, rodės, iššoks iš krūtinės. Minioje ieškodama Do- 
naldo veido pradėjau galvoti, gal jis apsigalvojo ir neateis. Bet 
galiausiai pamačiau jį besidairantį lygiai tokiu pat sunerimusiu 
veidu. Pripuolęs griebė mane į glėbį. 

— Brangioji, Dieve mano, kaip tavęs pasiilgau! - suėmęs už 
smakro įrėmė akis man į veidą ir negalėjo atsižiūrėti. - O tu 
manęs? 

— Žinoma, pasiilgau, o kiek visko turiu tau papasakoti. Gal 
eime kur nors išgerti arbatos? - pasiūliau. 

— Gerai, - jis įsikniaubė veidu man į kaklą, - nors šią aki- 
mirką arbata man mažiausiai rūpi. Betgi neužtruks - viens du, 
ir viskas. 

Susėdome „Lyons“ restorane Šaftsberio prospekto kampi- 
niame name - turėjome tiek kalbos, kad sulaukėm, kol už langų 
ėmė temti. Širdis tirpo iš gerumo matant Donaldą džiūgaujantį 
su tokiu pat virpuliu, su kokiu sutikau žinią apie savo karjeros 
galimybes. 

- Tu nuostabi slaugytoja, - žavėdamasis kalbėjo jis. - Tave 
prisimena visi mano pažįstami vaikinai, perėję per tavo švelnias 
rankas Prancūzijoje. Ką jau kalbėti apie mano seserį, ji tave die- 
vina. Beje, sakiau jai, kad šiandien su tavimi susitinku, ir ji kartu 
su Eleonora labai norėtų tave pamatyti. Gal kaip nors galėtum 
rytoj vakare pas mus ateiti? Pasimatytum su Eleonora, pava- 
karieniautum su Selina, manim ir nauja Selinos amour - Anri 
Fontenu. 

— Ledi Selina įsimylėjusi? Taip ir maniau! - suplojau ranko- 
mis apsidžiaugusi šia Žinia. 

— Taip, ir labai rimtai, - patvirtino Donaldas. - Nors dėl tau 
gerai suprantamų priežasčių šiuo metu mūsų mama nieko apie 
tai nežino. Jai visai nepatiktų. 

— Pasitikrinsiu savo budėjimų tvarkaraštį, bet vis tiek manau, 
kad galėsiu. Kitą savaitę pradėsiu vaikščioti į koledžą, tada bus 
kur kas lengviau. Paskaitos baigsis ketvirtą. O ledi Selina žino 
apie... mus? — atsargiai jo paklausiau. 

— Taip, žino, nors smulkiai nepasakojau, juo labiau kad per 
Kalėdas buvome su motina, bet Selina tikrai žino, kad mes su 
tavim Prancūzijoje dažnai matėmės. Ir, žinoma, - nusišypsojo 
jis, - mus pamačiusi kartu, susiprotės tą pačią minutę. 

— O tu dėl to nesibaimini? 

— Ani, ko man baimintis? Selina tave dievina, be to, ji ir 
pati motinai dar neprisipažino, kas ją taip dažnai traukia į Lon- 
doną, - pridūrė Donaldas. 

— Tavo motina apskritai nemėgsta svetimtaučių, - tyliai pri- 
tariau jam. 

— Mano motina gyvena praeitimi, ji liko kitoje epochoje. Ir 
pati Žinai, Ani. 

— Taip, Žinau. Bet... 

— Ša! —- Donaldas prispaudė pirštą man prie lūpų. - Jos čia 
nėra ir nenoriu, kad jos šmėkla nuodytų mums brangias valan- 
dėles, kai esam kartu. 

Žvilgtelėjau į savo laikrodį ir pamačiau, kad liko mažiau nei 
valanda, kol uždarys medicinos seserų bendrabutį. 

— Man jau reikia eiti. 

— Tikrai? 

— Tikrai. 

Donaldas paprašė sąskaitos ir išėjom į gryną nakties orą. Ly- 
dėdamas į Pikadilio aikštę, kur turėjau sėsti į autobusą, Donal- 
das įsitraukė mane į tarpdurį ir aistringai pabučiavo. 

— Vadinasi, - pasakė galiausiai mane paleidęs, - rytoj vakare 
pamatysiu tave mūsų namuose? Belgreivo aikštė, dvidešimt de- 
vyni. Klube rytoj sutariau susitikti sa mūsų šeimos banko valdy- 
toju ir galiu truputėlį vėluoti - viskas priklausys nuo to, ar labai 
baisi mūsų finansinė padėtis. 

— Ar ji tokia bloga? 

— Paprastai kalbant, Ani, jei bankas atsisakys atidėti pasko- 
los grąžinimo terminą, neturėsiu kitos išeities, kaip tik parduoti 
visą dvarą - ir rūmus, ir žemę. Tad galiu atsakyti į tavo klau- 
simą, - atsidusęs tarė Donaldas, - kad blogiau turbūt nebūna. 

— Vis dėlto neprarask vilties. Rytoj susitiksim. 

Pabučiavau jį ir įšokau į autobusą. 

Rytojaus vakarą nukakau į Belgreivo aikštę. Selina su Eleo- 
nora, kaip Donaldas ir sakė, nepaprastai apsidžiaugė man atėjus. 

— Ani, kaip smagu tave matyti, - kalbėjo Selina vesdama 
mane pas Eleonorą, ant kilimėlio priešais židinį vartančią kny- 
gelę su paveikslėliais. - Žiūrėk, Eleonora, Ani pas mus atėjo. 

Selina paprašė kambarinės atnešti arbatos, o Eleonora nieko 
nelaukdama įsitaisė man ant kelių. 

— Kol nėra Donaldo, papasakok apie savo nuotykius Prancū- 
zijoje. Ir, žinoma, - nusišypsojo kaip sąmokslininkė, - kaip judu 
ten susitikote. 

Pateikiau jai kruopščiai apdorotą pasakojimo apie savo 
darbą fronte versiją ir lygiai taip pat glaustai pavaizdavau, kaip 
mes su Donaldu atnaujinome pažintį. Pasikvietusi Džeinę Selina 
paprašė nuvesti Eleonorą į antrą aukštą paguldyti nakčiai, o kai 
likome vienos, kamantinėjo mane toliau. 

— Taigi, Ani, vėl susitikote su Donaldu paliaubų dieną Pran- 
cūzijoje ir šokot visą naktį. Kaip romantiška. Tik man atrodo, - 
pasilenkusi arčiau manęs ji nuleido balsą, - tu ne viską sakai. 
Pažįstu savo mažąjį broliuką ir vos jį pamačiusi supratau, kad jis 

įsimylėjęs. Ak, Ani, gali manimi pasitikėti - labai prašau. Jei jis 
tave myli - kaip būtų gerai! 

Ir ji susijuokė skambiu kaip varpelis juoku. 

— Manau, šito reikėtų paklausti paties Donaldo. 

— Būk rami, paklausiu. Prisimink, juk tai tu pasakei, kad ma- 
nęs ateityje kai kas laukia. Ir tu neklydai, Ani. Aš tokia laiminga. 

— Labai dėl jūsų džiaugiuosi, ledi Selina. 

— Būk gera, vadink mane Selina - šiaip ar taip, mes jau be- 
veik giminės, - ji nusišypsojo. - Kad ir kaip būtų, - kalbėjo to- 
liau, - patikėsiu tau paslaptį - beprotiškai myliu Anri, ketiname 
kuo greičiau susituokti ir nesvarbu, ką apie tai pamanys mama. 
Viliuosi, kad jis tau patiks, — turėtų tuoj ateiti. Žinai, Ani, kartais 
mane baisiai graužia sąžinė. Rodos, vargšui Eleonoros tėveliui 
niekada nejaučiau to, ką dabar. 

— Gal ir taip, bet juk širdžiai neįsakysi, ką iš tikrųjų mylėti, — 
atsakiau jai. 

— Greičiausiai tavo tiesa. Hugas buvo geras žmogus ir, kaip 
motina sakydavo, puiki partija pagal padėtį visuomenėje, tačiau 
mano širdis jam nepriklausė. 

— Tad judu ketinate likti Londone ar keltis į Prancūziją? 

— Manau, gyvensim ir ten, ir ten. Anri turi pilį savo šalies 
pietuose - regis, labai gražią, bet labai mėgsta ir Londoną. 

Po šių jos žodžių įžengė Donaldas. Atrodė pavargęs, bet iš- 
vydus mane jo akys nušvito. Jau buvo beeinąs pas mane, bet pa- 
matęs priešais sėdinčią seserį susilaikė. 

— O, Selina, šįvakar graži kaip visada, - kreipėsi į ją. - Ani, 
kaip tu? 

Ir pabučiavo man ranką, akimis pasakydamas tai, ko neleido 
sau ištarti žodžiais. 

— Ačiū, gerai, Donaldai, - oficialiai jam atsakiau degančio- 
mis akimis. 

Mačiau, kaip Selina gėrėdamasi mus stebi, tačiau nė vienas 
neturėjom kada daugiau ko nors paklausti. Vėl atsidarė svetainės 
durys ir kambarinė įvedė žemaūgį vyruką su ūsais, tik per plauką 
nesiekiančiais to ilgio, kuris Anglijoje būtų palaikytas bohemišku. 

— Sveikas, Anri, - palabino jį pasitikdama Selina ir jiedu taip 
pat oficialiai pasisveikino. - Leisk pristatyti savo brolį lordą Do- 
naldą Astberį ir mūsų draugę panelę Anahitą Čavan. 

— Enchantė, mademoiselle', - tarė grafas bučiuodamas man 
ranką. 

— Na, kas ko norėtumėt išgerti? - paklausė Selina. 

Visi įsitaisėme prie stalo ir per vakarienę besiliejantis vynas 
ištirpdė susivaržymą. Visi keturi ėmėme aptarinėti Selinos ir 
Anri ateities planus. 

Kažkuriuo metu Anri pasilenkęs prie manęs sukuždėjo: 

— Ar jų motina tikrai tokia gąsdinanti, kaip Selina man pa- 
vaizdavo? 

— Deja, taip. Ir nemėgsta svetimtaučių. 

Abu vienas kitą supratę atsitiesėme ir nusijuokėme pagal- 
voję, kad šį vakarą čia susirinkusi draugija - tikras likimo pokš- 
tas. Donaldo ranka po stalu įsitaisė man ant kelio, o Anri toliau 
dalijosi sa manimi rūpesčiais: 

— Po savaitės kitos ketinu su Selina vykti į Devoną pranešti 
Madame le Dragon“ apie savo ketinimus vesti jos dukterį. Kaip 
manot, ar gyvas iš ten grįšiu? 

— Labai gali būti, kad ten paliksite porą pirštų. Bet vargu ar ji 
visą jus suės. Juk jūs prancūzas, taigi ne jos skonio. 

Po vakarienės to meto papročiu Donaldas su Anri liko val- 
gomajame prie stalo su brendžiu ir cigarais, o mudvi su Selina 
pasišalinome į svetainę. 


* Labai malonu, panele (pranc.). 
** Poniai Drakonei (pranc.). 

— Na, ar Anri ne nuostabus? - prašneko ji patenkinta atsisė- 
dusi į krėslą prie židinio. 

— Tikrai labai man patiko. Manau, jis tau bus geras vyras, - 
patikinau ją. 

— Matau, kad ir Donaldas tave dievina kaip Anri mane. Gal 
vienu kartu iškelkim dvejas vestuves? - pasakė ir užsikvatojo. 

— Selina, - staiga man išlakstė visi juokai, - manau, tavo pa- 
dėtis visiškai kitokia negu Donaldo. Jis Astberio paveldėtojas. 
Kaip kadaise pats man sakė, turės vesti tokią nuotaką, kuri pa- 
dėtų jam išgelbėti tą palikimą. Puikiai žinai, kiek reikėtų įdėti į 
rūmų remontą. 

— Neabejoju, kad tu teisi, tik aš nieko neišmanau apie ūkio 
reikalus. 

— Ką gi, Donaldas man sakė, kad šeimos finansinė padėtis 
beviltiška. 

— Taigi juo labiau jam reikia tokio stipraus žmogaus kaip 
tu, kad palaikytų jo pastangas atgaivinti dvarą, - paprieštaravo 
Selina. 

— Deja, kaip abi žinom, judviejų motinai atrodo kitaip. 

— Tu jį myli, Ani? 

— Labiau už viską pasaulyje, — atvirai prisipažinau. - Bet ne- 
noriu jam griauti gyvenimo, Selina. Neturiu kraičio, o į santuo- 
kas su kitos rasės atstovais anglai iki šiol žiūri kreivai. Be to, ir 
Donaldas dar man nepasipiršo, - lyg prabėgom pridūriau. 

— Niekai! Vos prieš savaitę iš savo draugės Mintės, Indiros 
vyresniosios sesers, gavau laišką ir sužinojau, kad viena jos 
draugė neseniai ištekėjo už anglo. 

— Turbūt jos draugė yra ne paprasta medicinos sesuo, 0 prin- 
cesė, - atsidusau. - Juk abi suprantam, kad judviejų motina pa- 
sibaisėtų tokiomis vestuvėmis. 

— Dievai nematė tos mūsų motinos! Donaldas pilnametis, jis 

Astberio šeimininkas ir pats atsakingas ir už dvaro, ir už savo 
likimą. Ko dar trūksta? 

Šį pokalbį mums teko nutraukti, nes į svetainę atėjo vyrai 
prisidėti prie mūsų. Žvilgtelėjusi į savo laikrodį pamačiau, kad 
jau po vienuoliktos. Turėjau leidimą vėlai grįžti į bendrabutį, ta- 
čiau privalėjau spėti iki dvyliktos. 

— Man jau laikas, - tyliai pasakiau Donaldui, nenorėdama 
kitų priversti skirstytis. 

— Gerai. Iškviesiu taksi, kad tave parvežtų. 

Atsisveikinau su Selina ir Anri, o Donaldas palydėjo mane 
laiptais ir kartu išėjome į Belgreivo aikštę. Kol stovėjom lauk- 
dami pasirodant taksi, atsisukusi į jį paklausiau: 

— Kaip praėjo pokalbis su banko valdytoju? 

— Bjauriai, kaip ir tikėjausi, - atsakė jis. - Dvaras atsidūręs 
ties bankroto riba ir šįvakar man buvo kategoriškai pasakyta, 
kad bankas nebegali atidėlioti paskolos įmokų. Motina nesiteikė 
taupyti ir piršto nepakrutino smunkančiam dvarui gelbėti. Taigi, 
jį reikia parduoti. Labai paprasta. 

— Tau gal ir paprasta, bet kaip manai, ar tavo motina su tuo 
susitaikys? — paklausiau jo. 

— Turės susitaikyti, kaip ir mes visi. Kito pasirinkimo nėra. 
Deja, - atsiduso Donaldas, stabdydamas man taksi, - viskas da- 
bar kitaip nei kadaise. 

Padaviau vairuotojui adresą, o Donaldas, laikydamas mane 
glėbyje, įspraudė į delną banknotą. 

— Ryt pasimatysim? - paklausė jis. 

— Ryt mano pamaina baigiasi tik aštuntą. 

— Tada aš pas tave atvažiuosiu į Vaitčapelą ir galėsim kur 
nors kartu pavakarieniauti. 

— Nemanau, kad tau ten patiks, - pasakiau taksistui jau ruo- 
šiantis važiuoti. 

— Man ir Prancūzija nepatiko, kol tavęs ten nesutikau, - nu- 
sišypsojo jis. - Lauksiu tavęs aštuntą prie ligoninės, Ani. Laba- 
nakt. 

Atsilošiau ant patogios, minkštos odinės sėdynės, o mintys 
be paliovos sukosi apie to vakaro įvykius ir Selinos pasakytus 
žodžius. Jei Astberio dvaras tikrai turės būti parduotas, tada gal- 
būt - galbūt - yra menkutė viltis, kad mes su Donaldu liksime 
kartu. 

Ir pirmą kartą leidausi į šias pavojingas svajas. 


Ateinančias dvi savaites mudu su Donaldu įsigudrinom vienaip 
ar kitaip matytis kiekvieną mielą dieną. Selina grįžo į Astberį 
paruošti motinos Anri atvykimui ir žiniai apie jųdviejų sužadė- 
tuves, taigi Londono namai liko mūsų su Donaldu žinioje. 

- Klausyk, vyriausioji sesuo gali mane išmesti dėl nerimto 
požiūrio į darbą, - vieną naktį pasakiau Donaldui, kai abu lai- 
mingi gulėjome didelėje lovoje. - Pastarąsias dvi savaites pasi- 
prašiau septynių laisvų naktų. 

— Betgi ji žino, kad į Angliją pasimatyti su dukterėčia yra 
atvykusi tavo „teta; pačios Koč Biharo maharani pusseserė, — 
paerzino mane Donaldas, švelniai glostydamas plaukus. - Ani, 
paklausyk, - staiga surimtėjęs jis pažiūrėjo man į akis. - Kuo 
greičiau turiu grįžti į Devoną pasikalbėti sa motina dėl dvaro 
pardavimo. Norėjau palaukti, kol Selina jai praneš ištekanti už 
Anri. Dviejų smūgių iškart ji gali nepakelti. 

— Manau, taip. 

— Be to, dar esam mes - tu ir aš... 

— Ką nori pasakyti? 

— Ani, juk tu žinai, ką noriu pasakyti. Tu ir aš, - pakartojo 
jis. - Myliu tave, Ani. Tu mano geriausia draugė, mano myli- 

moji, išmintingiausia ir gražiausia moteris, kokią tik esu sutikęs 
gyvenime. Prašau tavęs, būk mano žmona. 

Apstulbusi išpūčiau akis. 

— Tavo žmona? 

— Taip, Ani, mano žmona. Ko čia taip stebėtis? Net pagalvoti 
negaliu, kaip be tavęs gyvenčiau. Tad kas trukdo mums tuoktis? 

— Niekas. Bet... 

— Jokių „bet“ - Donaldas prispaudė pirštą man prie lūpų. 
Apsikabino mane ir pasimuistęs patogiau įsitaisė lovoje. - Tu 
žinai, kokių man yra iškilę problemų, ir aš turiu visas jas paeiliui 
išspręsti. Tačiau noriu tau jau dabar pasakyti, kad žūtbūt ketinu 
tave vesti. Tikiuosi, supranti, kad tu nebūsi rūmų šeimininkė. 
Pardavus dvarą nedaug liks, juo labiau kad iš tų pinigų turėsiu 
motinai nupirkti patogų būstą. Svarstau, gal mums kurį laiką pa- 
gyventi čia, Londone, o paskui, kai turėsim mažiukų, nusipirkti 
mažesnį namą kaime. 

— Ak, Donaldai. 

Ir čia aš apsiverkiau. 

— Brangioji, kas tau? 

— Aš tik... — išpūčiau nosį ir vėl pamėginau pratarti žodį. - Aš 
tik priblokšta, kad tu rimtai galvoji apie ateitį sa manim. 

— Kodėl tu priblokšta? O tu negalvoji? - Donaldas apstulbo 
ir net kiek nusiminė. 

— Donaldai, kaip nesupranti - nedrįsau apie tai galvoti. Mes 
iš skirtingų planetų: aš indė slaugytoja be skatiko, o tu šitos ka- 
ralystės lordas. 

— Tuesi iš savo šalies aukštakilmių, Ani, - priminė jis. 

— Taip, bet mano šeima liko be turtų, kaip ir tavo. Mat mano 
mama ištekėjo iš meilės. 

— Na štai, dar vienas sutapimas, - nusišypsojo Donaldas. 

— Donaldai, - man teko labai pasiryžti tai ištarti, - suprask, 

kad ne tik tavo motina pasmerks mūsų santuoką. Anglijoje aš 
daug kartų buvau pažeminta dėl savo rasės ir odos spalvos. Ar 
tau tikrai bus pakeliama gėda, kurią užsitrauksi vesdamas indę? 

— Man nieko nėra gražiau už nuostabią tavo odos spalvą, 
mano brangiausioji, - pasakė bučiuodamas man kaklą. - Tiesą 
sakant, tegul galvoja kas ką nori, nieko nenoriu žinoti. 

Žiūrėjau į jį nemirksėdama ir man atrodė, kad dar niekada 
jo taip nemylėjau. 

- Tokių vyrų kaip tu nedaug pasaulyje, Donaldai Astberi. 

- Ir tokių moterų kaip tu. Aš tave dievinu. 

Rytojaus dieną jis išvažiavo į Devoną, o aš iš tiesų ėmiau įsi- 
vaizduoti bendrą mūsų gyvenimą. Ir pamažu toji skrynelė, ku- 
rioje laikiau užrakinusi tikruosius savo jausmus, ėmė skeldėti ir 
aižėti. 


24 


Kol Donaldas buvo Devone, uoliai kibau į mokslus lankydama 
medicinos seserų kursus. Žinojau, kad niekas manęs neverčia 
skirti jiems šitiek dėmesio. Tačiau, kad ir ką žada mums ateitis, 
norėjau pasiekti šį tikslą pati dėl savęs. 

Gal ir tikrai teisingai sakoma, kad jei esi mylimas, imi švytėti 
laime ir pasitikėjimu savimi, prieš kurį neatsispiria ir kiti. Iki tol 
niekad iš ligoninės gydytojų nebuvau sulaukusi tiek kvietimų į 
šokius ar iškylas. 

— Vaikinai prie jos limpa kaip musės prie medaus, - pasakė 
viena seselė, kai aš vėl atmečiau merginų numylėtinio jauno chi- 
rurgo pasiūlymą. 

Pirmąkart gyvenime man atrodė, kad gal ji ir tiesą sako. 

Tada ir patyriau, kad niekada negalima tikėtis ilgai užtruk- 
siant laimės akimirkas. Jos tokios lakios - nuskrieja į nebūtį kaip 
tik tada, kai jautiesi nepažeidžiamas: deja, turiu pasakyti, kad 
mano laimė truko labai trumpai. Donaldui išvykus praėjo sa- 
vaitė ir į medicinos seserų bendrabutį atėjo laiškas, persiųstas 
man į Londoną Selinos. 

nežinau, kur apsistojai grįžusi iš Prancūzijos, bet pama- 
niau, kad galbūt žino Astberiai. Gal ir rašei savo naująjį 
adresą, bet abi gerai žinome, koks kartais būna lėtas Indi- 
jos paštas. Galiu pasakyti viena - visi labai didžiuojamės 
tavo savanoryste fronte. Tikiuosi, kad gerai laikaisi ir po 
pastarųjų ketverių metų pervartų galiausiai radai savo 
kelią. 

Todėl man ir nelengva rašyti šį laišką, nes nenorėčiau 
tavęs atitraukti nuo susikurto gyvenimo. Tačiau man rei- 
kia tavo pagalbos. 

Abi žinome, kad Indira jau seniai įsimylėjusi princą 
Varuną. Pasibaigus karui visi pradėjome ruoštis vestu- 
vėms. Tačiau ji kategoriškai atsisako tekėti už Dharam- 
puro maharadžos. Mėginome ją permaldauti, įtikinė- 
jome, kad ji neturi pasirinkimo, - juk įsivaizduoji, koks 
kiltų triukšmas, jei ji dabar nutrauktų sužadėtuves, - be 
to, Dharampuro maharadža geras žmogus, nesvarbu, kad 
šiek tiek vyresnis už ją. Indira negali pamiršti pareigų 
savo šeimai, kad ir ką sakytų širdis. 

Šiuo metu ji nieko nevalgo ir, tiesą sakant, nesikelia iš 
lovos. Niekam rūmuose nepavyko atvesti jos į protą ir aš 
maldauju tavęs, Ani, kaip žmogaus, kurį ji myli, gerbia ir 
kuriuo pasitiki, bent trumpam grįžti namo ir padėti jai 


Vidurnakčio rožė 329 


parodyti, kokiu keliu ją veda pareiga. Visiems mums at- 
rodo, kad tu esi bene vienintelė, kurios ji sutiktų klausytis. 
Prie šio laiško pridedu pirmos klasės bilietą į namus. 
Kaip matai, jame nepažymėta data, nes neįsivaizduoju, 
po kiek laiko tave pasieks šis laiškas, tačiau tau tereiks 
kreiptis į Pe+O jūros kelionių biurą ir susitarti dėl datos, 
kada norėtum išvykti. 
Žinau, tai nepaprastai didelis prašymas, kita vertus, 
tu jau seniai buvai gimtinėje ir visi tave mylime iš visos 
širdies. 


Brangioji mano Ani, mums reikia tavęs. 


Su meile ir geriausiais linkėjimais... 


Laiškas buvo pasirašytas vardu - Aješa, o po juo - karališkasis 
antspaudas. 

Atsisėdau ant siauros bendrabučio lovelės ir galva ėmė suktis 
nuo užgriuvusių minčių. Taip pasinėriau į naują gyvenimą Ang- 
lijoje, kad buvo net sunku prisiminti, kaip atrodė rūmai, juose 
kasdien matyti žmonių veidai, kurie kadaise buvo visas mano 
pasaulis. 

Kokių tik minčių tąkart neatėjo man į galvą, o svarbiausia — 
ką sakys Donaldas. 

Arne per daug iš manęs prašoma - viską metus tegul ir trum- 
pam grįžti ten, kur viskas man jau seniai tik praeitis? Žingsniais 
matuodama miegamąjį mąsčiau, kad jei viešėsiu Indijoje tik dvi 
savaites, mano kelionė pirmyn ir atgal užtruks beveik du mėne- 
sius. Dabar išvykti buvo pats netinkamiausias laikas. 

Tačiau kartu puikiai suvokiau, kad už tai, kuo tapau, ir už 

viską, ką pasiekiau gyvenime, turiu dėkoti maharani ir jos šei- 
mai, kuri vienintelė mane rėmė ir globojo. Kai pastarąjį kartą 
mačiausi su maharani, ji man siūlė rinktis, tačiau šįkart žinojau, 
kad neturiu pasirinkimo. 


— Nepaprastai gaila, - kitą rytą pasakė vyriausioji sesuo iš 
manęs išgirdusi naujieną, kad turiu skubiai grįžti į Indiją dėl 
šeimos aplinkybių. - Ar bent apytikriai įsivaizduojate, kada grį- 
šite? 

— Tikiuosi, kad ne vėliau kaip po trijų mėnesių, - patiki- 
nau ją. 

— Vadinasi, galėtume jus išleisti atostogų dėl asmeninių prie- 
žasčių. Tai reiškia, kad laikytume jums vietą ir ligoninėje, ir me- 
dicinos seserų kursuose. Nenorėtume jūsų prarasti. 

— Vyriausioji sesele, labai apgailestauju, kad jus apvyliau, bet 
tiesiog privalau išvykti. Tai neatidėliotini šeimos reikalai. 

— Suprantama, tik noriu patvirtinimo, kad tikrai grįšite, se- 
sele Čavan. 

- Žinoma, grįšiu, - stodamasi eiti iš vyriausiosios seselės ka- 
bineto nusišypsojau savo žodžiais neabejojančio žmogaus šyp- 
sena. - Anglijoje dabar visas mano gyvenimas. 


Kaip maharani buvo nurodžiusi, nuėjau į PRO biurą ir užsisa- 
kiau vietą į artimiausią reisą. Išsiunčiau jai telegramą praneš- 
dama, kada atvyksiu, o tada pasisėmusi tvirtybės ėmiau laukti po 
kelių dienų iš Devono į Londoną grįžtančio Donaldo, kuriam tu- 
rėjau pranešti šią žinią. Kaip ir numaniau, jis pasibaisėjo išgirdęs. 

— Ak, Ani, - pasakė man išklojus naujienas tą patį vakarą, kai 
sugrįžo. - Būtinai turi ten keliauti? 

— Būtinai. Artimesnių žmonių už juos neturiu. Maharani 
man buvo tokia gera, kai vaikystėje netekau mamos. Tai ji mane 
išsiuntė į Angliją ir savo lėšomis išmokslino. 

- Ir vis dėlto, Ani, - nenorėjo su manimi sutikti Donaldas, - 
ką tu pakeisi? Jei Indira nusprendė netekėti už to maharadžos, 
vargu ar net geriausia vaikystės draugė ją perkalbės. Juk ir tavęs 
niekas nepriverstų manęs nemylėti, - pridūrė šypsodamasis. 

— Tikrai taip, nemanau, kad iš mano kelionės bus naudos, bet 
maharani mane kviečia ir negaliu jos nuvilti. 

— Kiek laiko užtruksi? 

— Manau, apie tris mėnesius. 

Donaldas suėmė mane už rankų ir tvirtai suspaudė. 

— Pažadėk - nė dienos ilgiau, gerai? 

— Viskas, ką galiu pažadėti, tai išplaukti į Angliją tą pačią 
minutę, kai tik galėsiu, - pasakiau suraukusi kaktą. 

— Seniai nematei namų Indijoje. Gal atsitiks taip, kad tave 
apžavės jos kerai ir privers pasilikti. 

— Šito tikrai nebus, — tvirtai atsakiau. — O dabar papasakok 
apie Devoną ir kaip jūsų motina sutiko žinią apie Selinos suža- 
dėtuves. 

— Tos dešimt dienų buvo košmaras, - tiesiai pasakė Donal- 
das. - Atvažiavęs iš Selinos išgirdau, kad motina vos neapalpo 
sužinojusi ją ruošiantis tekėti už Anri ir greičiausiai gyventi Pran- 
cūzijoje. Motina, žinoma, užgynė jai tekėti ir pareiškė, jei duktė 
išdrįsianti susituokti su Anri, neleisianti jai daugiau kojos kelti į 
Astberį ir neduosianti nė penso. Nors ji ir taip neturi nė penso 
Selinos daliai, - niūriai pridūrė Donaldas. - Po kelių dienų atva- 
žiavęs radau ją atgulusią ir nesikeliančią iš lovos. Sakėsi serganti 
ir nieko nenorinti matyti. Šiaip ji daugių daugiausia peršalusi — 
kartą įsigudrinęs pas ją patekti mačiau, kad ji toli gražu ne prie 
mirties. Ir vis dėlto, - jis atsiduso, - žinodamas, kaip audringai 

ji priėmė Selinos naujienas, ir matydamas ją išties negaluojan- 
čią, nusprendžiau, kad dar ne metas jai sakyti, jog reikia parduoti 
dvarą. Arba kad myliu tave, brangioji, - pridūrė jis. 

— Išties tai būtų ją per daug sukrėtę, - pritariau jam. 

- Taigi, šiuo metu esame impasse'. Dabar, kai išgirdau iš ta- 
vęs naujienas, manau, kol būsi Indijoje, mėginsiu grįžti į Devoną 
ir paieškoti dvaro pirkėjo. Ir tinkamo meto pasakyti apie tai mo- 
tinai. 

— Nepavydžiu, Donaldai. Kur dabar Selina? - paklausiau. 

— Su Eleonora ir Anri išvyko į Prancūziją. Jis nusivežė jas 
parodyti savo chūteau" Provanse. Kaip jai gerai, - susimąstė Do- 
naldas. - Norėčiau ir aš su tavim keliauti į Indiją. 

- Ir aš to norėčiau, - atsakiau iš širdies. 

Abu patylėjom mąstydami apie mus ištikusį likimo pirštą. 

— Tu juk man rašysi? - prisaikdino mane Donaldas. 

- Žinoma, rašysiu. Tik neilgai tetruks mūsų susirašinėjimas. 
Manau, turėsi ką veikti pardavinėdamas Astberį. 

— Neprimink. Vien pagalvojus, kad kelis mėnesius turėsiu 
praleisti motinos draugijoje, kūnas pagaugais eina. Ir tikrai ke- 
tinu jai pasakyti, Ani, ne tik apie tai, kad reikia parduoti dvarą, 
bet ir apie mudu ir mudviejų ateities planus, - paaiškino jis. — 
Buvau sumanęs, kai tik jai pranešiu, oficialiai tavęs paprašyti 
rankos. Taip, kaip pridera: priklaupti ant kelio, užmauti žiedą. 
Dabar bent jau norėčiau, kad prieš išvykdama žinotum mane 
turint kuo rimčiausių ketinimų dėl tavęs ir bendros mūsų atei- 
ties. Prisiekiu, mes susituoksim, Ani. Juk ir tu šito nori? 

- Taip noriu, kad mane tai net gąsdina, - nuoširdžiai prisi- 
pažinau. 


* Aklavietėje (pranc.). 
** Pilies (pranc.). 

— Vadinasi, tu mane myli, brangioji? 

- Žinoma, myliu, Donaldai. 

— Kartais man atrodo, kad tu kur kas tikresnė anglė už mane -— 
taip moki tvardyti jausmus, - paerzino jis mane. - Kaip Žinai, 
man tai niekada nebuvo būdinga. Nuo gimimo vaikštau atlapa 
širdimi. Tad ką vienas kitam pasakysim neoficialių sužadėtuvių 
proga“ 

Pažiūrėjau į jį su meile - jaučiau, kaip ji dega mano akyse. 

— Ačiū už tai, ką pasakei. Aš toks laimingas. 

Paskutinėmis dienomis, grėsmingai artėjant išsiskyrimui ir 
Donaldui be svyravimų rodant pasiryžimą visada būti su ma- 
nimi kartu, nukrito visos mano jausmus varžančios grandinės ir 
aš atvirai ir nuoširdžiai parodžiau jam visą savo meilę. Jau bu- 
vau iš ligoninės išėjusi atostogų ir turėjau išsikraustyti iš medi- 
cinos seserų bendrabučio, tad susikroviau lagaminą ir įsikūriau 
Belgreivo aikštėje su Donaldu. Savo ruožtu jis davė kambarinei 
laisvą savaitę, kad niekas mums netrukdytų. 

Darėm tai, ką, mumis dėta, būtų dariusi bet kuri vienas kitą 
pamilusių jaunų žmonių pora - dienomis klaidžiojome po ža- 
vingus Londono parkus, naktis leidome susipynę vienas kito 
glėbyje jo lovoje. Aš lioviausi paisiusi atsargumo, man neberū- 
pėjo saugotis, nes niekas man tada buvo nesvarbu, tik pančius 
nusimetusi mūsų meilė. 

Atėjus dienai, kai turėjau iškeliauti į Indiją, Donaldas nuvežė 
mane į Sautamptoną. Įlipo kartu su manimi į laivą ir liko suža- 
vėtas dailios kajutės, kurioje buvau įkurdinta. 

— Princesė grįžta į savo rūmus, - plačiai nusišypsojęs suėmė 
manė į glėbį ir įtraukė į plačią lovą. - Kaip manai, gal niekas nė 
nepastebėtų - palįsčiau po tavo lova ir prasmukčiau be bilieto? 

— Aišku, nepastebėtų. 

— Kaip norėčiau, bet negaliu, - atsiduso suskambus varpui, 

pranešančiam, kad visiems pašaliniams reikia palikti besiruo- 
šiantį išplaukti laivą. - Verčiau jau grįšiu namo ir mėginsiu su- 
kurti tau tokią buitį, prie kurios akivaizdžiai esi įpratusi, - pa- 
šmaikštavo jis, mėgindamas mums abiem praskaidrinti nuotaiką. 

— "Tu gi Žinai, man nereikia ištaigos, Donaldai. 

— Tada gerai, nes kai tapsi mano žmona, jos ir nematysi, - 
paerzino mane. 

Tačiau ilgu koridoriumi išėję į denį paskutinį kartą atsisvei- 
kinti užmiršome juokus. 

Jis apkabino mane ir stipriai priglaudė. 

— Myliu tave, mano Anahita. Kuo greičiau grįžk, kai tik galėsi. 

— Grįšiu, pažadu, - Donaldo akyse pamačiau ašaras, jos iš- 
tryško ir man. 

- Sudie, - pasakė jis po ilgo paskutinio bučinio, - sudie, mano 
brangioji. Laimės tau, kol aš vėl galėsiu pasirūpinti tavo laime. 

- Ir tau laimingai. | 

Man gerklę gniaužė sukilę jausmai, vos galėjau žodį pratarti. 

Pamojavęs plaštaka nusigręžė ir kartu su paskutiniais sve- 
čiais ėmė lipti trapu. Prieš pat jam žengiant ant grindinio šūk- 
telėjau: 

— Lauk manęs, Donaldai! Kad ir kiek truktų - būk geras, lauk 
manęs. 

Tačiau tądien buvo vėjuota ir mano žodžius nusinešė pūste- 
lėjęs gūsis. 


29 


Kelionė į Indiją praėjo be nuotykių ir būtų buvusi visai maloni, 
jei manęs nebūtų kamavęs ilgesys likus be Donaldo. Šiaip jau ne- 
buvo kada nuobodžiauti, laive pakako pramogų, taip pat jaunų 
vyrų - ir anglų, ir indų, besisiūlančių man į draugiją prie vaka- 
rienės stalo, o po vakarienės kviečiančių šokti. 

Šioje kelionėje ėmiau suprasti, kad nerangi trylikametė, 
prieš šešerius metus per jūras marias atplaukusi į Angliją, išsi- 
nėrė iš senosios odos ir virto elegantiška, visai patrauklia mer- 
gina. Mane tai džiugino, kaip džiugintų kiekvieną moterį, ir dėl 
šios paprastos priežasties pasijutau bent kiek vertesnė Donaldo 
negu anksčiau. Jis siuntinėjo į laivą pilnas meilės ir sąmojo tele- 
gramas, kuriose pasakojo, kaip jam sekėsi parduoti paveikslą ar 
įsigyti naują avį, kaip per aukcioną nukrito antros kuliamosios 
kaina. Ir kad motina vis dar nesikelia iš lovos, apsimesdama ser- 
ganti. Nusišypsojau gavusi paskutinę jo telegramą: 


Motina atsisako eiti į Selinos vestuves tšk Kitą savaite Londone 
tšk Vesiu ją prie altoriaus tšk O paskui tave mano brangioji tšk 


Donaldas 

Laivui skrodžiant ramius jūros vandenis ir vis labiau artė- 
jant prie tėvynės krantų, vis daugiau galvojau apie Indirą. Žino- 
dama, kokia ji užsispyrusi, abejojau, ar man bent kiek pavyks 
ją palenkti. Vyliausi, kad mano pastangos atvesti ją į protą sa- 
vaime pasirodys bevaisės ir maharani man bus dėkinga bent už 
bandymą padėti. O atlikusi savo pareigą galėsiu kuo greičiausiai 
grįžti į Angliją. 

Nenorėjau klausytis balsų, giedančių man atsigulus į lovą ka- 
jutėje, švelniai sūpuojamą jūros alsavimo: tie balsai man sakė, 
kad nebus, kaip tikiuosi. Kuždėjau jiems, kad aš dabar pati savo 
likimo šeimininkė. Bet kokia kaina padarysiu, kad būtų, kaip 
noriu. 

Tą rytą, kai laivas įplaukė į Kalkutos uostą, storus vilnonius 
megztinius nugrūdau į lagamino dugną ir apsivilkau visko ma- 
čiusią seną vasarinę suknelę. Išėjusi ant denio įkvėpiau karšto, 
tvankaus oro. Žemai prieplaukoje spalvinga, triukšminga minia 
laukė išsiilgtų mylimųjų. 

Aš vėl namie. 

Manęs pasitikti ir palydėti važiuojant traukiniu iš Kalkutos 
į Koč Biharą maharani atsiuntė vieną iš savo adjutantų Surešą. 
Buvo sunku supaisyti jo hindi greitakalbę. Juk taip seniai bu- 
vau kalbėjusi gimtąja kalba. Ilgoje kelionėje traukiniu į Koč 
Biharą supratau, kad prireiks laiko iš naujo aklimatizuotis be- 
veik pamirštoje kultūroje. Kankino neapsakomas karštis, au- 
syse spengė nuo nepaliaujamo Indijos ir jos gyventojų keliamo 
triukšmo. Pripratus prie nuosaikesnio Anglijos ir to krašto 
žmonių ritmo buvo sunku prisitaikyti prie čionykštės skubos 
ir įkarščio. 

Taip pat supratau pamiršusi svaigų Koč Biharo rūmų grožį. 
Automobiliu važiuodama per įspūdingą parką, išbadėjusi ryškių 
reginių akimis godžiai rijau kiekvieną kampelį. 

— Maharani norėtų su jumis susitikti saulei leidžiantis, — 
pranešė man Surešas. - Ji ateis į jūsų kambarį. Iki tol prašom 
ilsėtis. 

Man buvo suteikti puikūs kambariai prašmatniose svečių 
patalpose ir nusilenkus bei pasišalinus kambarinei susivokiau, 
kad greičiausiai Indira nė neįtaria mane čia esant. Gulėdama lo- 
voje svarsčiau, kaip aš, pati būdama įsipainiojusi į slaptą meilės 
ryšį, galėčiau kitą moterį įtikinti neklausyti savo širdies balso. 

Šeštą vakaro pajutau po rūmus pasklidusius dhuan, buvo už- 
degta daugybė aliejinių lempų ir tada tarpduryje pasirodė ma- 
harani. 

— Anahita, - kaip visada grakščiai įplaukė, tokia pat graži, 
kokia išliko mano prisiminimuose, ir apsikabino, - sveika sugrį- 
žusi namo, - pasakė ir žingtelėjusi atgal nužiūrėjo mane nuo gal- 
vos iki kojų. - Kokia tu gražuolė, ir turbūt nesuklysiu spėdama, 
kad nuo tada, kai pastarąjį kartą tave mačiau, įgijai daug naujos 
patirties. Iš Selinos laiškų Mintei sužinojau apie tavo didvyriš- 
kus darbus Prancūzijoje. 

— Ačiū, jūsų aukštybe, buvau tik viena iš tūkstančių, kurie 
tiesiog stengėsi padėti kiek galėdami. Šiuo metu turiu tik vaka- 
rietiškų drabužių, - pasakiau sumišusi apžiūrinėdama dailiau- 
sio darbo purpurinį jos sarį, puoštą auksu siuvinėtais kinrožių 
žiedais. 

— Ne bėda, rytoj atsiųsiu savo siuvėją. O dabar eime į lauką 
pasikalbėti. 

Išėjome į vidinį kiemą, apsodintą jostrais ir palisandrame- 
džiais - ore sklandė saldus jų žiedų aromatas. Ir saulei pasislėpus 
už didžiojo centrinių rūmų kupolo maharani papasakojo man 
apie Indirą. 

- Ji grasinasi tol nekelsianti kojos iš savo kambario, kol mudu 
su tėvu nesutiksime atšaukti vestuvių sutarties su Dharampuro 


338 Lucinda Riley 


maharadža ir neleisime jai tekėti už princo Varuno. Abi žinome, 
kokia Indira kartais būna aikštinga, ir manau, ji išties tariasi 
mylinti tą žmogų. Tačiau turbūt supranti, kad tai tiesiog neįma- 
noma, - maharani elegantiškai sumosavo žieduotomis ranko- 
mis išsiduodama esanti įsitempusi kaip styga. - Tarp Indijos ku- 
nigaikštysčių įsižiebs skandalas ir tikrai nenorėčiau, kad mano 
duktė ar mano šeima atsidurtų tokio įvykio centre. 

— Indira žino, kad aš čia? 

— Ne, aš jai nesakiau. Pamaniau, bus geriau, jei atrodys, kad 
atvykai nekviečiama, vien norėdama pamatyti gerą draugę. 

— Atleiskite, jūsų aukštybe, kad ir ką kalbėtume apie Indirą, ji 
tikrai nekvaila. Neabejotinai supras, jog mane iškvietėt. 

— Taip, žinoma, tu teisi, — maharani iš nevilties papurtė 
galvą, — tačiau tu vienintelis žmogus, kurį, tikiuosi, ji sutiks 
išklausyti. Indira nesupranta štai ko: meilę galima užauginti. 
Mano santuoka su Indiros tėvu irgi buvo sutarta. Ne aš jį rin- 
kausi, tačiau išmokau jį mylėti, kaip jis mane mylėjo, ir mes abu 
labai laimingi. 

- Žinau, jūsų aukštybe. Visi tai mato ir jaučia. 

— Be to, pradedu suprasti, kad vis dėlto Indiros vaikystė buvo 
visai kitokia negu mano. Ji naudojosi visomis Vakarų kultūros 
laisvėmis. Tai mergina, išaugusi tarp dviejų pasaulių. Mudu su 
jos tėvu manėme plečiantys jos akiratį, bet iš tikrųjų tik sukė- 
lėme jos dvasioje painiavą. Leidome patikėti, kad ji turi pasi- 
rinkimą, kurio nėt minties neturėjome jai suteikti, - maharani 
liūdnai įsižiūrėjo į tirštėjančias sutemas. - Tačiau tu, Ani, - ji vėl 
prisiminė mane, - turėtum visa tai suprasti. 

— O, kaip suprantu. Žinau, ką reiškia pasijusti niekieno že- 
mėje. 

— Tu bent jau nesi niekam pažadėta ir gali klausyti savo šir- 
dies. Deja, Indira negali. Tad prašau tavęs šįvakar pas ją nueiti. 


Vidurnakčio rožė 339 


Mėgink ją atvesti į protą, kad neužtrauktų gėdos šeimai, įvel- 
dama mus į skandalą. 

— Nedaug turiu vilties, kad pavyks, - atsidusau. — Tačiau iš 
širdies pasistengsiu. 

Ji paplekšnojo man ranką. 

— Tikiu, kad taip ir padarysi. 

Dar po valandos buvau nuvesta į Indiros kambarį. Įėjusi pa- 
mačiau tuščią lovą, kurioje kadaise miegojau vaikystėje. Indira 
užsimerkusi gulėjo gretimoje lovoje. 

— Indi... - sukuždėjau. — Čia aš, Ani, atkeliavau su tavim su- 
sitikti. 

— Ani? — Indira pramerkė vieną akį. - Nieko sau, tikrai tu! 
Ak, Ani, negali būti, kad tave matau. 

— Dar ir kaip gali būti - štai aš čia. 

— Kokia laimė, kad atėjai. 

Ji ištiesė į mane liesutes kaip šakaliukai rankas ir aš apka- 
binau sunykusią jos figūrėlę. Šįkart Indiros būklė neperdedant 
buvo gąsdinanti. Iš pažiūros išties buvo panašu, kad ji pasišovusi 
nusimarinti badu. 

— Man tavo mama parašė, kad sergi, Indi, - pasakiau atsisė- 
dusi ant jos lovos krašto, o ji įsikniaubė man į petį. 

— Taip, sergu. Nebenoriu gyventi, - atsiduso. 

Kažkoks manyje lindintis kipšiukas norėjo nusijuokti, mat 
Indira nepasikeitė nė per nago juodymą. Vaikystėje jai buvo pa- 
saulio pabaiga, jei negaudavo kokios smulkmenos. Tąkart suvo- 
kiau, kad nors suaugę susiduriame su didesniais sunkumais nei 
vaikystėje, mūsų elgesys ir požiūris į sankumus nesikeičia nuo 
pat gimimo. 

— Ir kodėl gi nebenori gyventi? - tyliai paklausiau glosty- 
dama jai plaukus. 

— Nekalbėk su manim kaip su maža, Ani, - atsiduso ji kel- 

dama galvą man nuo peties ir įsisegė į mane degančiomis aki- 
mis. - Nesigink, tave atsiuntė mano motina ir turbūt jau spėjo 
pasikalbėti, taigi tu žinai, kas man yra. Ir jei atvykai manęs per- 
kalbėti, tada labai prašau - dabar pat išeik. Nes aš nesiklausysiu. 
Nesiklausysiu. Ak, Ani, kaip man... 

Ir Indira pasikūkčiodama apsiverkė - rauda supurtė visą 
gležną jos kūną. Beveik nieko nesakydama sėdėjau šalia jos, 
kaip sėdėdavau šalia savo ligonių, ir laukiau, kol atslūgs pirmoji 
jausmų banga. 

— Imk nosinę, - galiausiai tariau, kiek prislopus kūkčiojimui. 

— Ačiū, - šniurkštelėjo Indira. 

— Taip, žinau, dėl ko sergi. Ir tikrai mane siuntė tavo mo- 
tina, - nemėginau jai prieštarauti. - Tačiau aš pati nusprendžiau 
atvykti. Anglijoje palikau daug svarbių reikalų, kad pamatyčiau 
tave, Indi, ir tik dėl to, jog tu mano draugė. Myliu tave ir noriu 
tau kiek galėdama padėti. 

— Kuo tu gali man padėti? - paklausė Indira, garsiai išpū- 
tusi nosį. - Kad ir kokia esi išmintinga ir įžvalgi, negali pakeisti 
fakto, kad jau po keturių mėnesių turėčiau ištekėti už senio, kurį 
mačiau dukart gyvenime, ir iki gyvos galvos tupėti tų kraupių, 
dievų ir žmonių pamirštų jo rūmų zananoje, kur niekada ne- 
užsuka svečių. Tad verčiau jau mirti čia, kur bent jau esu savo 
namuose, 0 ne uždarytai vienui vienai tame kalėjime. 

— Na, vargu ar tai visiška tiesa. Tu nelaiminga, nes myli 
kitą, - švelniai pasakiau. 

- Taip, kai pagalvoju, kokia galėčiau būti laiminga gyven- 
dama su Varunu, kuris nedaug vyresnis už mane, kurį myliu ir 
kurio visais atžvilgiais trokštu, kaip tik moteris gali trokšti vyro, 
pasijuntu dar nelaimingesnė. 

— Labai gerai tave suprantu, - tyliai pasakiau. - Žinau, ką 
reiškia mylėti. 

— Tikrai? O, kad ir mano tėvai suprastų. 

— Indi, tuoj paskambinsiu ir paprašysiu valgyti - gal tu ir 
nealkana, bet aš išalkau, - ir kol valgysim, viską papasakosi apie 
savo princą. 

Paskambinusi varpeliu persimečiau keliais žodžiais su tar- 
naite ir ši linktelėjusi išnyko iš kambario. 

— Nagi, - tariau, - kelkis iš lovos, eisim kur nors prisėsti į 
lauką, kur niekas mūsų negirdės, ir viską man apie jį papasakosi. 

Indira sverdėdama išlipo iš lovos ir aš padėjau jai patogiai 
įsitaisyti verandoje tarp pagalvėlių. 

Ji man papasakojo, kaip jiedu su Varunu trejus metus grieb- 
damiesi įvairių gudrybių naudojosi kiekviena proga pasimatyti. 
Per karą rasti tokių progų buvo labai sunku, bet prieš penkis mė- 
nesius vyresnysis Indiros brolis Radžas ne kartą buvo pasikvietęs 
Varuną į rūmus ir jų aistra vienas kitam dar labiau įsiliepsnojo. 

- Ani, mes negalim gyventi vienas be kito, - pareiškė Indira. 

Jai kalbant šaukštas po šaukšto pamaitinau ją kambarinės at- 
nešta sriuba - tokio taktinio manevro dažnai griebdavausi slau- 
gydama apetito neturinčius ligonius. Kartu sunkia širdimi turė- 
jau pripažinti, kad Indira yra visiškai apsisprendusi ir beviltiška 
mėginti ją perkalbėti. Viskas, ką galėjau, tai ją išklausyti ir kaip 
profesionali slaugytoja padėti jai fiziškai atsigauti. Apgailėtina 
sveikatos būklė neleido jai mąstyti logiškai. 

O iš tikrųjų visa širdimi stojau į brangios savo draugės pusę. 
Net sudrebėdavau nuo minties, kad ji verčiama tekėti už nemy- 
limo, o paskui iki gyvos galvos bus uždaryta zananoje. 

— Štai taip viskas ir yra, — baigė Indira savo pasakojimą ir 
kartu nurijo paskutinį sriubos šaukštą, ištuštindama visą lėkštę. 

— Kaip šiandien pamenu tą dieną laive, kai tau krito į akį Va- 
runas ir pasakei, kad štai tas žmogus, už kurio ištekėsi. 

— Taip ir bus! Turi būti! - Indira atsigręžė į mane. - Kaip 

gera atvirai ir laisvai pasikalbėti su žmogumi, kuris supranta, ką 
jaučiu. 

— Deja, tikrai suprantu. 

Po tų žodžių Indira apsikabino mane abiem rankomis ir pri- 
siglaudė. 

— Ani, kaip gera tave matyti. Buvau pamiršusi, kokia tu nepa- 
prasta. Ir man atrodo, - pasakė staiga atšlijusi ir pažvelgusi man 
į akis, - tu ne tik išaugai į gražuolę, bet ir tapai dar išmintin- 
gesnė. Vadinasi, - pasakė imdama iš lėkštės čapatį ir atsignyb- 
dama kąsnelį, - tu nemėginsi manęs įkalbėti tekėti už to senio? 

— Net minties tokios neturiu, - pasakiau šypsodamasi. - Ne- 
pamiršk, puikiai tave pažįstu ir žinau, kad bergždžias reikalas 
mėginti tave nuo ko nors atkalbėti. Artimiausia mūsų užduo- 
tis - sugalvoti, kaip tau ištekėti už mylimojo nesukėlus karo tarp 
dviejų kunigaikštysčių. 

Pasakiusi tai žybtelėjau akimis - laimė, ji atsakė tuo pačiu. 
Abi sukikenom kaip kadaise, kai buvom vaikai. 

— Kaip manai, gal tas senis iškvies mano tėvą į dvikovą, kaip 
daro anglai įžeidus jų garbę? 

— Gal ir taip, - pritariau jai, - tik būtų gerai, kad niekas ne- 
žūtų dėl tavo meilės Varunui. 

— Tikrai, - pagaliau Indiros akyse vėl sužibo silpna kibirkš- 
tėlė, tegul ir ne tokia ryški kaip anksčiau. - Tik kaip šito pasiekti? 

Aš irgi atsiplėšiau čapačio ir ėmiau krutinti smegenis svars- 
tydama apie susiklosčiusią padėtį. 

— Leisk pagalvoti. 

— Brangioji Ani, duodi žodį, kad esi mano pusėje? - kvotė 
mane Indira. - Neišduosi mamai, ką aš kalbėjau? 

- Žinoma, aš tavo pusėje ir nė žodžiu tavęs neišduosiu. Bet 
mainais ir tu man turi šį tą pažadėti, Indi. Jei sukursiu kokį planą, 
tau reikės sveikatos jam įvykdyti. Gulėdama ir kaip kankinė nė 

kąsnio neimdama į burną nieko nepasieksi. Jei imsiuosi tau pa- 
dėti, turi pažadėti, kad pradėsi valgyti. Tai yra sočiai pavalgysi 
tris kartus per dieną ir nebetįsosi savęs gailėdama. 

— Žiūrėk tu man, - pavarčiusi akis ji nusišypsojo, - kokia 
pasidarei valdinga nuo tada, kai paskutinįkart tave mačiau. 

— Žiūrėdama, į ką esi pavirtusi, abejoju, ar Varunas dabar 
norėtų tave vesti, net jei rasčiau kokią išeitį. Iš tavęs nieko ne- 
liko! Jei ir toliau taip save marinsi, dings visas tavo grožis. 

— Tiesą sakai, - sutiko ji. - Baisiai atrodau ir baisiai jaučiuosi. 
Bet iki tavo atvažiavimo nemačiau prasmės ką nors keisti. 

— Ką gi, kas buvo, pražuvo, dabar viskas kitaip, - tvirtai pasa- 
kiau. - Vadinasi, sutarėm? 

— Tikrai galiu tavim pasitikėti, Ani? 

— Indi, - staiga susierzinau, - ar aš tave kada apvyliau? Atlė- 
kiau iš kito pasaulio krašto tau padėti. Ir tegul man dievai atlei- 
džia, bet turiu savų priežasčių norėti kuo greičiau išspręsti tavo 
galvosūkį. Nes ir manęs kai kas mirdamas iš nekantrumo laukia 
grįžtančios į Angliją. 

— Tikrai? Ką tu sakai! Rytoj būtinai turėsi papasakoti. 

— Papasakosiu. Nagi, sutarta? — klausiamai pažiūrėjau į ją. 

— Gerai, - ji ištiesė ranką. - Sutarta. 

Slaugytojos patirtis man sakė, kad Indirai atgauti jėgas prireiks 
laiko — ji buvo smarkiai sulysusi ir nusilpusi. Taigi mano pa- 
skatinta Indira per kelias dienas atsikėlė iš lovos ir ėmė pusry- 
čiauti. Prieš pietus truputį pasivaikščiodavome po sodą, paskui 
ji pagulėdavo. Virtuvėje paprašiau patiekti paprastų, maistingų 
valgių. Taip ilgai badavusio žmogaus skrandis nepakeltų rie- 
baus, sunkaus maisto. Vakarais valgydavome verandoje prie 
jos miegamojo. Kad turėtų dar didesnį akstiną atsigauti, pasa- 
kiau neatskleisianti savo plano, kol ji pakankamai nesustiprės 
jo įvykdyti. 

Vis dėlto mano planas kol kas buvo labai miglotas, nors gal- 
voje jau kilo šiokių tokių minčių. Indirai prigulus pokaičio, ma- 
harani kasdien ateidavo su manimi susitikti ir negalėjo atsiste- 
bėti šitokiu dukters persimainymu. 

- Tu tikra stebukladarė, Ani, kaip aš tau dėkinga, kad atvy- 
kai. Gal netrukus ji pradės sveikai mąstyti. 

- Ji vėl nori gyventi - kol kas šito pakanka, - perspėjau per- 
nelyg neskubėti. 

Naktimis savo kambaryje rašydavau Donaldui, pasakojau 
jam apie Indirą ir rūmų gyvenimą. Perspėjau jį, kad, kaip ma- 
tyti, grįšiu į Angliją vėliau, negu iš pradžių vaizdavausi. Beveik 

nepakeliamai jo ilgėjausi, tad stebėti, kaip lėtai Indira atgauna 
sveikatą, man prireikė visos kantrybės. 

Praėjo mėnuo ir Indira ėmė panašėti į buvusią save. Kasdie- 
nės veiklos imdavosi jau su šiokia tokia ugnele ir tiek sustiprėjo, 
kad abi galėjom rytais truputį pajodinėti po parką. Per tuos pa- 
sijodinėjimus aš galiausiai jai ir papasakojau apie savo meilę Do- 
naldui ir apie tai, kaip mes ketiname gyventi, kai grįšiu į Angliją. 

Pasidalijau su Indira savo būgštavimais dėl Donaldo moti- 
nos ir priešiško jos nusistatymo. 

— Bet iš to, ką pasakoji, neatrodo, kad Donaldui rūpėtų, ką 
mano jo motina, - tarė Indira. - Dvaras yra jo ir jis gali vesti ką 
tinkamas. 

— Gal ir taip, bet jis kažkodėl dar neišdrįso jai to pasakyti. 

— Neabejoju, kad pasakys ir judu ilgai ir laimingai gyvensit 
kartu. Be to, vienintelė tavo kliūtis yra susiraukusi anyta, o man 
gresia sukelti karą tarp kunigaikštysčių. Kokia tu laiminga, Ani, 
gali daryti, ką nori. 

Ji atsiduso. 

Mane kiek paguodė Indiros žodžiai, nors mačiau, kad ji iki 
galo nesupranta, kokia kebli mano padėtis. O pastaruoju metu 
mane privertė itin susirūpinti dar viena aplinkybė. Man buvo 
mieliau nekreipti į ją dėmesio - kaip ir kiekviena į mano padėtį 
patekusi mergina, vyliausi, kad apsirinku. Tą vakarą palydė- 
jau Indirą miegoti ir grįžusi į savo kambarį ėmiau sukti ratus 
laužydama galvą, kaip jai padėti. Žinojau, kad jeigu ji bus pri- 
versta ištekėti už nemylimo ir iki dienų galo uždaryta jo zana- 
noje, paprasčiausiai nunyks. O aš nebebūsiu šalia ir negalėsiu 
jai padėti. 

Tą naktį kreipiausi į žvaigždes, kad parodytų man kelią, — 
motina man buvo įskiepijusi, jog į kitų žmonių likimą reikia kiš- 
tis labai atsargiai. 

— Saugokis, mano mažoji, - kartą ji mane perspėjo, - nes 
suteikdama pagalbą tu tapsi žmogaus lemties dalininke. 

Suvokiau - kad ir kokius planus regzčiau, beveik neišven- 
giamai išduosiu maharani - moterį, kuri šioje žemėje po mo- 
tinos man buvo artimiausias žmogus, - tačiau nieko negalėjau 
paveikti. 

Išaušus rytojui, prieš eidama pusryčiauti su Indira, raita nu- 
jojau per parką prie šventyklėlės, šalia kurios prieš šešerius me- 
tus užkasiau savo palikimą. Iš duobutės išėmiau džiuto maišelį ir 
aptikusi, kad jame tebėra trys akmenėliai, lengviau atsikvėpiau. 
Du mažesnius rubinus įsidėjau į sario kišenę, o didžiausią užka- 
siau atgal į tą pačią slaptavietę. 

Vėliau, per mūsų su Indira popietinį pasivaikščiojimą, nusi- 
vedžiau ją į atokesnį sodo kampelį, kad niekas nenugirstų mūsų 
pokalbio. Nekantraudama ji mėgino išskaityti iš mano akių, ką 
pasakysiu, o aš pasodinau ją ant žolės po jazminaičių krūmu. 

— Na, ir kaip? Sugalvojai kokį planą? 

— Nežinau, ar tai galima pavadinti planu, - atsakiau, - bet, 
kiek Žinau, kai žmogus susiduria su fait accompli , paprastai jis 
su tuo susitaiko. Indira, ar žinai, kur šiuo metu yra Varunas? 

— Manau, kažkur Europoje, - ieškodama atsakymo, Indira 
pasitrynė nosį, - bet jo tarnai persiųs jam laišką, kad ir kur jis 
būtų. 

— Tada turi jam parašyti, kad po kelių savaičių atvyksi pas jį į 
Europą. Pavyzdžiui, į Paryžių, - pasiūliau. - Paskirtum dieną ir 
vietą, kad jis tave pasitiktų. 

Ji suglumusi pažiūrėjo į mane. 

— Siūlai man pabėgti? 

— Nematau kitos išeities. Tavo motinai pasakyčiau, kad, 


* Įvykusiu faktu (pranc.). 

mano galva, norint visiškai pasveikti tau reikėtų išvykti į Šveica- 
riją. Kad tyras kalnų oras ir kita aplinka sustiprintų tau jėgas ir 
kartu atitrauktų mintis nuo Varuno. Ir kad tu sutinki atsigavusi 
grįžti į Indiją ir ištekėti už Dharampuro maharadžos. 

— Ak, Ani, - Indira sugriebė mane už rankų, - argi mama 
tavim patikės? 

— Labai liūdna, bet turiu pasakyti, Indi, kad tavo motina vi- 
siškai manimi pasitiki. Aš iki galo suvaidinčiau savo vaidmenį 
ir pasakyčiau, kad įkalbėjau tave atlikti savo pareigą. Bet tu irgi 
turėsi ją įtikinti esanti pasiruošusi tekėti. 

— Tai sakai, - Indira ėmė nervingai kramtyti lūpą, - jie nie- 
kada nepalaimins mano santuokos su Varunu? 

— Tikrai ne. Ir jeigu vis tiek ketini už jo tekėti, tau teks su tuo 
susitaikyti, - tvirtai pasakiau. 

Pamėginau įsivaizduoti ją vykdant tai, ką siūlau. Ir negalėjau 
sau atsakyti, ar jai nebūtų per didelis išmėginimas prarasti tėvų 
meilę ir juos nuvylus neišvengiamai užsitraukti rūstybę. Jai tai 
būtų baisus pasirinkimas. Tačiau prieš pritardama mano planui 
ji privalėjo iki galo suvokti savo veiksmų padarinius. 

— Vadinasi, man reikėtų su Varunu susituokti slapta? 

— Taip. Ir jeigu Varunas taip pat karštai tave myli kaip tu jį, 
jis taip pat turi pripažinti, kad tai vienintelė išeitis. Tai nebus di- 
delės iškilmės dviejų kunigaikštysčių sąjungos garbei, tačiau kol 
kas turės pakakti ir tiek. Indi, - atsidusau, - jei nori būti su savo 
princu, nematau kitos išeities. 

— Bet aš visiškai neturiu savų pinigų. Net vestuvinės suknelės 
neturėsiu užką nusipirkti! - nervingai nusijuokė Indira, priblokšta 
minties apie tolesnius pamintų sužadėtuvių padarinius. - Žinau, 
vos apie tai išgirdę, mama su tėčiu man nebeduos nė rupijos. 

— Aš turiu truputį atsidėjusi, - pasakiau ir čia pat pagalvo- 
jau: kokia likimo ironija — sėdžiu rūmuose, priklausančiuose 

vieniems turtingiausių pasaulio žmonių, ir siūlausi jų dukteriai 
padėti pinigais. 

— Kažin, jie kada nors man atleis? 

— Negaliu pasakyti. Tiesiog turi nepraleisti šios progos, jei esi 
apsisprendusi būti su Varunu. Dirbdama Prancūzijoje slaugytoja, 
Indi, daug ką supratau, be kita ko - kad gyvenimas trumpas. Ir dėl 
to, kas mums gyvenime atrodo reikalinga, tenka ką nors aukoti. 

— Taip, aš žinau, kad mes su Varunu turime būti kartu. Taigi 
parašysiu jam, kad susitiktume Paryžiuje. 

— Gerai, ir jei jis pritars, pasikalbėsiu su tavo motina. 

Pakilusi nuo žemės Indira pavaikštinėjo pirmyn atgal kankin- 
damasi, ryžtis ar nesiryžti. Galiausiai sustojusi atsisuko į mane. 

— Nuspręsta. Dabar pat jam parašysiu - gal galėtum šiandien 
išsiųsti mano laišką paštu? 

- Žinoma. 

Tos pačios dienos popietę, išsiuntusi Indiros laišką princui 
Varunui, o kartu savąjį - Donaldui, lyg apkvaitusi išėjau iš pašto 
į triukšmingą gatvės minią, susitaikiusi su mintimi, kad prisidė- 
jusi prie Indiros apgavystės beveik neabejotinai visiems laikams 
tapsiu nepageidautina rūmuose. 

Tačiau manęs laukia naujas gyvenimas visai kitur. Tad kai 
įėjau į juvelyro dirbtuvę, meilė Donaldui suteikė man stiprybės 
ir ištiesiau du rubinus vyriškiui už prekystalio. 

Pas rikšą grįžau po pusvalandžio, iš vyriškio akių išskaičiusi, 
kokie reti ir vertingi mano akmenys. Buvau tikra, kad jis man 
sumokėjo ne daugiau negu ketvirtadalį jų vertės, užtat į kišenę 
įsidėjau pakankamai pinigų, kad būtų galima Indirai bent jau 
nupirkti vestuvinę suknelę, o man pačiai, jei reikės, metus pra- 
gyventi. Nes jau pradėjau suprasti, kad gali prireikti. 

Dvi savaites abi su Indira nerimaudamos laukėme Varuno 
atsakymo. Kai jis galiausiai atsiuntė laišką, tučtuojau padaviau 

Indirai ir ši atplėšė jį karštligiškai degančiomis akimis. Greitai 
permetusi, pakėlė į mane šįkart džiaugsmu nušvitusias akis. 

— Jis irgi mano, kad tai vienintelė išeitis. Sako, kad negali be 
manęs gyventi! Taigi, kas toliau? 

— Kuo greičiau pasikalbėsiu su tavo motina. 

— Ak, Ani! - Indira apkabino mane abiem rankomis. - Kaip 
aš tau atsilyginsiu už pagalbą? 

— Neabejoju, ateis diena, kai bus tokia proga. 

Tą vakarą giliai įkvėpusi oro pasiprašiau priimama maha- 
rani. Išdėsčiau jai savo suregztą planą ir matydama, su kokiu 
pasitikėjimu ir pritarimu į mane žvelgia gražiosios jos akys, pa- 
sibaisėjau, kaip lengvai ją apgavau. Man baigus kalbėti ji suėmė 
mano rankas ir nusišypsojo. 

— Ačiū tau už pagalbą, Ani. Nujaučiau, kad ji tavęs vieninte- 
lės paklausys. Mes labai tau dėkingi. 

Išėjau iš maharani kambarių jausdamasi melagė ir apgavikė, 
tokia ir buvau. Nuvedžiau Indirą pas motiną ir ji taip pat be prie- 
kaištų atliko savo vaidmenį. Kitą dieną mudviem buvo užsakyti 
bilietai po dešimt dienų išvykti į Europą. 

Tuo metu aš pati buvau patekusi į tokią padėtį, kurią, kaip 
žinojau, turiu sukandusi dantis nedelsdama išspręsti. Rytojaus 
dieną susitikau zananoje su sena savo drauge ir mokytoja Zyna. 
Abidvi išėjome pasivaikščioti į sodą ir paėmusi mano ranką ji 
patikrino pulsą. Pažiūrėjo man į akis ir linktelėjo. 

- Žinau, dėl ko pas mane atėjai. 

— Taip, dėl šito. Galite man padėti? - paklausiau ir pati savo 
balse išgirdau neviltį. 

— Tu nenori kūdikio? 

— Noriu, bet ne dabar. Bus kitų... 

Ji nuleido galvą. 

— Ateik į pavakarę ir žiūrėsim, ką galim padaryti. 

Atėjau, kaip buvau liepta, ir nervingai trūkčiojančią ji mane 
apžiūrėjo. | 

Paskui pasodino, įrėmė į mane skvarbų žvilgsnį ir papurtė 
galvą. 

— Jau daugiau kaip dvylika savaičių. Jei šito imsiuosi, įstum- 
siu į pavojų tavo gyvybę - neketinu užsikrauti tokios atsakomy- 
bės. Pati puikiai žinai, kad jau per vėlu, norint saugiai apsieiti. 

Be abejo, žinojau. Juk pagaliau buvau medicinos sesuo. Bet 
bailiai bandžiau kišti galvą į smėlį, kaip ir kiekviena išsigandusi 
į mano padėtį patekusi mergina. 

Zyna nenuleido nuo manęs akių. 

— Vaiko tėvas myli tave? 

— Taip. 

— Tai kodėl tu čia? - nusišypsojo ji. 

— Tai... sudėtinga. 

— Meilė visada sudėtinga, - ji sukrizeno ir papurtė galvą. — 
Pasakyk, kad turi jam labai brangią dovaną. Jei jis tave tikrai 
myli, kaip sakosi, bus laimingas. 

Ūmai su siaubu suvokiau visus savo padėties padarinius. 

- Zyna, tu nesupranti. Nežinau, ką daryti. 

— Neabejoju, Anahita, kad rasi išeitį. 

Išėjau iš jos nematydama kelio pro ašaras. Pasukau į arkli- 
des, paprašiau arklininko pabalnoti man žirgą ir paleidusi jį 
šuoliais išrėkiau į karštą, dulkiną orą, kokia aš kvailė. Juk jau 
seniai žinojau. Kodėl, kodėl nenorėjau anksčiau to pripažinti? 
Aš, išmintingoji medicinos sesuo, kuo sumaniausiai padedanti 
kitiems susidoroti su gyvenimo sunkumais, sugebėjau pati sau 
sugriauti gyvenimą. 

Vis labiau ragindama žirgą svarsčiau, gal verčiau pulti žemėn 
iš balno, kad nereikėtų žvelgti į savo gyvenimo griuvėsius. Kad 
ir kaip Donaldas mane mylėtų, mūsų išsvajotos sąjungos laukia 

begalė sunkumų, o jei dar grįšiu iš Indijos nėščia, net jam šito 
gali būti per daug. Pagalvojau apie uolią katalikę jo motiną, kuri 
tik apsidžiaugtų, jei nesantuokinis kūdikis gimtų negyvas, ką jau 
kalbėti apie kūdikį, jos sūnaus pradėtą su „pagone“ inde. 

Staiga sustabdžiusi žirgą nusileidau žemėn ir suklupusi pra- 
trūkau raudoti. Nes žinojau, kad nieko negaliu kaltinti, tik save. 

Galiausiai pakilau ramindamasi mintimi, kad bent jau turė- 
siu kelias savaites laive pagalvoti, ką daryti toliau, taip pat kad 
turiu už rubinus gautų pinigų, kurie leis man įgyvendinti bet 
kokį sprendimą. Viena buvo visiškai aišku — po šešių mėnesių 
ant rankų sūpuosiu kūdikį. 

Dažnai savo ligonius tikindavau, kad reikia priimti dievų va- 
lią ir melsti jėgų su ja susitaikyti. Dabar pati sau turiu kartoti šią 
mantrą, kad išgyvenčiau. 

Kitą savaitę abi su Indira išvykom į Europą. Laivui plaukiant 
iš uosto stovėjom denyje, Indira susirado mano ranką ir abi žiū- 
rėjom, kaip Indija tolsta ir nyksta iš akių. Paniurusios nugrimz- 
dom kiekviena į savo mintis. 

Indira netrukus atgijo ir visą naktį prašoko su jaunais fran- 
tais, pasišovusiais jai asistuoti. Pagaliau gavau progą pasitraukti 
į vienumą, kurios man taip reikėjo, ir ėmiau kurti planą. 

Laivui prisišvartavus Marselyje, sėdome į Paryžiaus traukinį 
ir ten užsisakėme numerį „Ritze . Iškart maharani telegrama pra- 
nešiau, kad laimingai atvykome ir po kelių dienų ketiname trau- 
kiniu važiuoti į vieną kliniką Šveicarijos Alpėse. Princas Varunas 
turėjo pasirodyti rytojaus rytą ir pagauta jaudulio Indira mata- 
vosi vieną suknelę po kitos, netvarkingai mėtydama jas ant lovos. 

— Visiškai neturiu kuo apsivilkti! Kaip seniai ką nors pirkausi 
Europoje. Viskas, ką turiu, išėję iš mados. 

— Tavo princas mylės tave su bet kokia suknele. 

Tąkart abi savo lovose visą naktį bluosto nesudėjom. 

— Kaip įsivaizduoji, kur jūs su Varunu iš čia trauksit toliau? - 
paklausiau Indiros. 

- Jis laiške rašė, kad kuo greičiau susituokę liksim Europoje, 
kol namie viskas nusistovės. Ak, Ani, kaip manai, ar aš blogai 
darau? Mamai ir tėčiui širdis plyš. 

- Ilgainiui jie susitaikys. Kaip sakiau, Indi, žmogus turi viską 
daryti, kad būtų laimingas. 

— Net jei skaudina tuos, kuriuos myli? 

— Kartais - taip. Bet turėkime vilties, kad tai ilgai netruks. 
Tėvai per daug tave myli, kad atsižadėtų, nors abejoju, ar tavo 
motina man kada atleis, - pasakiau jai tamsoje. 

— Aišku, atleis, nes pasakys sau, kad aš tave į visa tai įvėliau. 
Ani, matysi, jie kaltins mane. Aš pati tuo pasirūpinsiu. 

— Ir gausi į vyrus gražuolį princą, kuris tave myli, — lygiai 
kaip svajojom tą naktį, kai susipažinom. 

— O tu grįši pas savąjį ir abi ilgai ir laimingai gyvensim. 

Iki aušros prasivarčiau nuo šono ant šono kankinama nuo- 
jautos, kad mano pasaka tuoj virs į baisų sapną. 


Kitą dieną abi su Indira sėdėjom viešbutyje ir laukėm jos princo. 
Galiausiai atsivėrė durys ir jis įžengė į svetainę. Suklikusi iš 
džiaugsmo Indira puolė jam į glėbį. Aš kuo diskretiškiau pasi- 
šalinau. 

Grįžusi po kelių valandų radau Indirą sėdinčią prie rašo- 
mojo stalo, giliai susimąsčiusią su plunksnakočiu rankoje. 

— Kokia laimė, kad pasirodei, Ani. Padėk man. Varunas sako, 
turiu kuo greičiau savo tėvams parašyti, kad ruošiamės tuoktis. 
Kol laiškas pasieks Indiją, jau bus per vėlu mums sutrukdyti. O 
dabar, - Indira sunerimusi suraukė kaktą, - sėdžiu ir nežinau, 


ką rašyti. 

- Žinoma, padėsiu tau sukurti laišką. Bet pirmiau sakyk, ar 
lavo princas toks, apie kokį svajojai? 

— O taip, - svajingai tarė Indira. - Jis jau gavo mums specialų 
leidimą tuoktis. Sako, negalima gaišti, nes mano šeima Paryžiuje 
turi daug šnipų ir jie gali suuosti, ką čia veikiame. Taigi jungtu- 
vių ceremonija paskirta poryt. Tuoksimės rotušėje, man reikia 
liudytojo. Sutiktum, Ani? 

— Į balą puolęs, sausas nekelsi, - maždaug taip atsakiau britų 
priežodžiu. - Žinoma, sutinku. O dabar metas rašyti laišką. 

Varunas kitą dieną atėjo aplankyti Indiros ir mes trise jos 
kambariuose susėdom prie arbatos. Bent tiek galėjau džiaugtis, 
kad Indiros meilė princui akivaizdžiai neliko be atsako. Abu 
švytėjo laime vėl susitikę. 

— Kur po vestuvių su Indira įsikursite? - paklausiau jo. 

— Vienas geras mano draugas leido kiek tinkamiems gyventi 
jo namuose Sen Rafaelyje, - paaiškino Varunas. - Mūsų abiejų 
šeimoms prireiks laiko apsiprasti su tuo, ką padarėme. Garsiai 
skelbdamiesi Europos aukštuomenei, kad susituokėme, savie- 
siems dar labiau užduotume širdį, tad verčiau kurį laiką tykiai 
ramiai palauksime. 

— Manau, daugeliui Europoje ši istorija pasirodytų neapsa- 
komai romantiška, - pasakiau šypsodamasi. — Princas ir prin- 
cesė bėga iš namų - išties lyg iš pasakos, ar ne? 

— Varunas sako, kad turiu parašyti gražų laišką savo pames- 
tam maharadžai, - papūtė lūpas Indira sėdėdama prie rašomojo 
stalelio. - Na ir ką man rašyti? „Brangus prince Sukriošėli, tu 
storas ir bjaurus ir aš niekada tavęs nemylėjau. Bijau sakyti, bet 
ištekėjau už kito. Tavo princesė Indira.“ 

Visi pakikenom, o paskui Varunas riteriškai apkabino Indirą 
per pečius. 

— Suprantu, kad nenori jam rašyti, brangioji, bet mes įskau- 

dinsime nemažai žmonių. Turime su jais elgtis kiek įmanoma 
padoriau. 

— Taip, - atsiduso Indira, - suprantu. 

— Ačiū tau, Anahita, už viską, ką padarei dėl mano prince- 
sės. Mes abu tau liekame didžiai skolingi. Tuo tarpu jus paliksiu, 
turiu pats parašyti laišką namiškiams. Rytoj rytą, Indira, susitik- 
sime rotušėje. 

— Bon nuit, mon amour, - pasakė ji siųsdama oro bučinį. 
Tada atsigręžė į mane: - Negaliu patikėti, kad rytoj mano ves- 
tuvės. Visada įsivaizdavau, kad mano vestuvės Koč Bihare bus 
didelis valstybinis įvykis, mano princas ant dramblio įjos į di- 
džiąją durbarų salę, pasipuošęs iškilmių drabužiais. O štai mes 
viso labo kviečiamės taksi ir vykstam į rotušę! 

— Ar tau didelis skirtumas? - paklausiau. 

— Nė kiek, kaip ir jam. 

— Manau, Varunas geras žmogus, Indi. Tu laiminga, kad jį 
radai. O svarbiausia, matau, kad jis tave myli. 

— Suprantu, - rimtai pasakė ji. - Tapusi jo žmona pasisteng- 
siu atprasti elgtis kaip išlepintas vaikas — Žinai, apie ką kalbu, juk 
kartais tokia būnu. 

— Pritariu, - atsakiau su šypsena, kurią man sukėlė jos prisi- 
pažinimas. - Na, o dabar būsimoji nuotaka gal norėtų pavaka- 
rieniauti vestuvių išvakarėse? 


Nors niekas Indiros kelias valandas nemaudė, neištepė aliejais, 
neįsupo į sudėtingai klostytus tradicinio vestuvinio sario sluoks- 
nius ir aš vienintelė sudariau jos svitą, rytojaus dieną su balta 
nėrinių suknele ir kreminių rožių pumpurėliais juoduose kaip 
rašalas plaukuose ji man atrodė graži kaip iš paveikslėlio. Kartu 
su Varuno tarnu sėdėdama niūrioje rotušės salėje ir žiūrėdama, 

kaip brangioji mano draugė tuokiasi su savo princu, pajutau, kad 
užsidarė nerūpestingo mūsų jaunystės gyvenimo ratas. Ateityje 
mūsų laukia ne pasaka, apie kurią svajojome vaikystėje sugulu- 
sios ant žolės ir žiūrėdamos į žvaigždes, - mus abi palytėjo meilė 
ir taip permainė mūsų gyvenimą, kad būtume negalėjusios net 
įsivaizduoti. 

Po jungtuvių jaunavedžiai išgėrė šampano viešbučio nume- 
ryje, Varuno užsakytame medaus mėnesiui. 

— Brangioji Ani, būtinai palik savo adresą prieš išsiskiriant 
mūsų keliams. 

— Žinoma. Grįžusi į Londoną parašysiu tau į Sen Rafaelį. 

Po dvidešimt minučių išėjau matydama, kad jaunoji pora 
nekantrauja likti dviese. Drąsinamai nusišypsojau Indirai Ži- 
nodama, kad ji ir nuogąstaudama, ir su džiaugsmingu jauduliu 
laukia aistringų glamonių, kurias šiąnakt pirmąkart patirs su 
savo princu. Išėjusi su baime ir kartu palengvėjimu pagalvojau, 
kad pagaliau rytoj galėsiu susitelkti į savo ateities planus. 

Rytojaus vidurdienį, jaunajai porai ką tik pasirodžius pro 
savo numerio duris, jau buvau susikrovusi daiktus ir pasiruo- 
šusi išvykti. Pamačius užsegtą mano lagaminą Indirai nusviro 
lūpų kampučiai. 

— Tikrai nenorėtum kurį laiką palaikyti mums draugijos Sen 
Rafaelyje? 

— Ne, manau, judu neabejotinai turėsite kuo užsiimti. Ten 
tikrai manęs nepasigesit slampinėjančios aplinkui. Be to, — 
linksmas, žvalus mano balsas toli gražu neatspindėjo, kaip jau- 
čiausi, - turiu grįžti pas savo pačios meilę. 

- Iš tikrųjų. Nemoku apsakyti, kokia esu tau dėkinga, kad 
padėjai man susirasti meilę. 

— Tad metas viena kitai tarti sudie. 

Apsikabinusios abi pravirkom. 

— Būk laiminga, brangiausia mano drauge, - pasakiau atėjus 
nešikui mano lagamino. 

— Pasistengsiu. Ir tu būk laiminga, Ani. Niekada nepamiršiu, 
ką dėl manęs padarei. Neįsivaizduoju, ar kada nors sugebėsiu 
tau atsilyginti, bet jei tau manęs prireiktų, tik pašauk, ir ateisiu. 

— Ačiū tau, - linktelėjau gniaužiama gerkle, pritrūkusi žo- 
džių. - Sudie. 

Giliai įkvėpusi oro nusigręžiau nuo jos ir pasukau durų link. 
Neatsigręžiau, nes žinojau, kad atsigręžusi galutinai palūšiu. 

Išėjusi į Vandomo aikštę minutę pastovėjau stengdamasi su- 
imti save į rankas. Priėjusi prie artimiausios pašto dėžutės įme- 
čiau Donaldui laišką, kuriame paaiškinau kurį laiką praleisianti 
kelyje. O tada pakėliau nuo žemės lagaminą ir žengiau pirmą 
žingsnį nežinomybės link. 

— Gal išgertumėt brendžio? Aš - būtinai, - kreipėsi Entonis 
į Arį, poniai Trevatan atėjus į valgomąjį nurinkti deserto lėkščių 
ir nutraukus tarp abiejų vyrų pakibusią tylą. 

— Dėkoju, - atsakė Aris žiūrėdamas, kaip Entonis ima iš in- 
daujos grafiną, pila į taures gėrimą ir vieną paduoda jam. 

— Į sveikatą, - tarė Entonis. 

- Ir į jūsų sveikatą. Nuoširdžiai atsiprašau, jei ši istorija jums 
sukėlė liūdnų minčių. 

— Prisipažinsiu, turėjau liautis skaitęs, kai paaiškėjo, kad 
Anahita laukiasi. Tiesiog neįsivaizduoju, ar viskas, ką rašė jūsų 
prosenelė, yra tiesa. 

- Esu tikras, kad ji rašė tiesą - tiek, kiek pati jos žinojo. Meilė, 
rodos, yra keistas dalykas, - susimąstė Aris. 

— Bent jau vienu atžvilgiu Anahitos pasakojimas tikrai 
skamba įtikinamai - tai tos vietos, kur pavaizduota mano prose- 
nelė Modė. Ji buvo baisus žmogus. Iki paskutinės jos gyvenimo 
dienos abu su mamyte mirtinai jos bijojome. 

— Galiu jums pranešti, kad Modės vaidmuo toliau įvykusioje 
tragedijoje labai svarbus, - atsiduso Aris. 

- Ir vis dėlto faktas lieka faktu - kol kas nėra nė menkiausio 

įrodymo jūsų prosenelę turėjus ryšį su mano seneliu ar gyvenus 
Astberyje. 

— Jei Donaldas buvo Anahitos vaiko tėvas, nenuostabu, kad 
baiminantis galimo skandalo buvo ištrinti bet kokie Anahitos ir 
jos sūnaus buvimo pėdsakai. 

Entonis regimai krūptelėjo ir tai neprasprūdo pro Ario akis. 

- Betgi vaikas, šiaip ar taip, mirė - juk sakėte, kad jūsų pro- 
senelė iš savo draugės Indiros rankų gavo sūnaus mirties liu- 
dijimą. 

— Taip, tiesa, ir iki šiol neturiu jokio pagrindo spėti, kad jis 
liko gyvas, - pripažino Aris. - Šiuo atžvilgiu aš gainiojuosi vai- 
duoklį. Ir vis dėlto džiaugiuosi čia atvykęs - nuostabu savo aki- 
mis pamatyti jai buvusį tokį svarbų pasaulio kampelį. 

— Norėčiau kuo nors prisidėti prie tolesnių jūsų tyrimų, bet 
neturiu kuo, - abejingai pareiškė Entonis. - Manau, tikrai mąs- 
tėte apie tai, kad jūsų prosenelės pasakojimas gali būti išgalvotas. 
Jis rašytas praėjus trisdešimt metų po įvykių, o visi juk žinome, 
kaip bėgant laikui susipainioja prisiminimai. 

— Sutinku, kai kuriuose puslapiuose kai kas gali būti persū- 
dyta. Vis dėlto norėčiau kiek daugiau sužinoti apie vienintelį 
dalyką. Tolesniame pasakojime minimas dviaukštis namas, ku- 
riame ji metus ar dvejus labai laimingai gyveno. 

— Kuris dviaukštis? Mūsų dvare jų daugybė. 

— Tas, kuris stovi pelkynuose, dauboje prie upokšnio. Mes 
su Rebeka jodinėdami jį aptikome. Neabejoju, kad Anahita jį ir 
mini. 

— Varge mano! Ta sena griuvena visiškai apleista, viduje 
nieko nelikę. Ketinu liepti jį nugriauti. 

— Matėte, kas jo viduje? - paklausė Aris. 

— Mačiau, - nesvyruodamas atsakė Entonis. 

— Na, tada, jei galima, vėl pasinaudočiau jūsų pasiūlymu pa- 

jodinėti žirgu ir dar kartą nujočiau į pelkynus, jei tas namas te- 
bestovi, - pasiteiravo Aris. 

- Žinoma, - sutiko Entonis ištuštindamas taurę. - Na, o kada 
ketinate grįžti į Indiją? 

— Nelygu kaip pakryps reikalai. Mane poryt išprašydina iš 
užeigos. Dabar pats sezono įkarštis ir to viešbutuko šeimininkė 
yra pažadėjusi apgyvendinti vieną šeimą, užsisakiusią numerį 
dviem savaitėms, tad turėčiau susirasti nakvynę kitur. 

- Na, tokiu atveju, - Entonis staiga pakilo nuo stalo, - būtinai 
prieš išvykdamas pasirodykite Astberio rūmuose atsisveikinti. 

— Ačiū, ateisiu. 

Supratęs, kad priėmimas baigtas, Aris taip pat atsistojo. 

Priėjęs prie durų Entonis tarsi dar kažką prisiminęs sustojo 
ir atsigręžė. 

- Jei rytoj imsite žirgą jodinėti, pažadėkite, kad neisite į dvi- 
aukštį prie upokšnio. Jis pripažintas esantis avarinės būklės ir 
nenorėčiau atsakomybės už kokį nelaimingą atsitikimą, jei su- 
galvotumėte eiti į vidų. Supratote? 

— Supratau, - Aris įkandin Entonio išėjo iš valgomojo ir abu 
atsidūrė didžiajame vestibiulyje. - Ačiū už vakarienę. 

— Pagrindinės durys neužrakintos, lengvai išeisite, - Entonis 
linktelėjo ir pasuko prie laiptų. - Apgailestauju, kad bergždžiai 
keliavote į Astberį. Labanakt. 

— Labanakt. 

Perėjęs vestibiulį Aris pro pagrindines duris išėjo į tylią 
žvaigždėtą naktį. Eidamas prie kieme stovinčio savo automobi- 
lio, mąstė apie pokalbį su Entoniu. Ir negalėjo nuspręsti, ar tas 
žmogus tiesiog nieko nežino apie giminės praeitį, nes jam būtų 
nepakeliama tiesa apie savo protėvius, dėl to jos ir vengia, ar iš 
tikrųjų žino kur kas daugiau, negu atrodo. 

Išsimaudžiusi vonioje ir grįžusi į savo kambarį Rebeka pamatė, 
kad jau po dešimtos, o Džekas vis dar negrįžęs po vakarojimo su 
Džeimsu. Sumetusi, kad nors jis ir sakė vėlai grįšiąs, greičiausiai 
prisidėjo prie Entonio ir Ario, vakarieniaujančių žemesniame 
aukšte, Rebeka pasistengė nesierzinti ir mėgino susitelkti į sce- 
narijų. 

Pusę dvyliktos kažkas atsargiai pabeldė į duris. 

— Prašom, - pakvietė ji. 

Tarpduryje pasirodė ponia Trevatan. 

— Atleiskite, kad trukdau, panele Rebeka, bet norėjau pa- 
klausti, ar jūsų jaunikis šįvakar ketina grįžti? 

— Labai atsiprašau, ponia Trevatan, Džekas su Džeimsu Vo 
užtruko Ašbertone. Aš jo palaukčiau, o jūs galėtumėte ilsėtis. 

— Dėl šito ne bėda, vaikeli, bet kitą kartą gal jis galėtų mane 
iš anksto perspėti, kada grįš? 

— Be abejo. Tikėjausi, kad grįš kur kas anksčiau. 

— Nesijaudinkite. Saldžių sapnų, vaikeli, susitiksim ryt rytą. 

Poniai Trevatan uždarius duris Rebeka pagalvojo, kad jei 
Džekas ketina ilgiau pasilikti, geriausia jiems būtų persikelti į 
viešbutį. Taip, sužinojusi juos abu esant Anglijoje žiniasklaida 
ims ūžti kaip avilys, labai gali būti, kad prie viešbučio ims dieną 
naktį budėti paparacai, betgi negalima piktnaudžiauti Entonio ir 
ponios Trevatan svetingumu. 
Gera buvo jį matyti, o mylėdamasi pajuto, koks stiprus jųdviejų 
ryšys. Gal pirmiau deramai neįvertino tikrųjų jo jausmų? Juos 
liudija vien tai, kad Džekas dabar atvyko į Angliją, ir tai aki- 
vaizdu. 

Išmušus vidurnaktį Rebeka liovėsi laukusi ir išjungė šviesą. 
Rytą reikės anksti keltis. 

Paryčiais kambaryje kažkas subildėjo. Įjungusi šviesą pa- 

matė Džeką pasliką išsitiesusį ant grindų - jis ką tik užkliuvo už 
kavos staliuko ir parkrito. 

— Nepyk, - sukikeno jis. - Bandžiau įeiti tyliai, kad tavęs ne- 
pažadinčiau. 

Rebeka nupuolusia širdimi įsmeigė į jį akis iš aukštesnių 
savo pozicijų lovoje. Buvo aišku, kad jis girtutėlis. 

— Tai neblogai pavakarojai? 

— Džeimsas ką moka, tai moka - gerai pasilinksmint. Palikau 
jį su kažkokia moterim, ta susiruošė palaikyti jam draugiją jo 
kambary. Tiek to... 

Jis pamėgino stotis - pavyko tik iš antro karto. Nukeverzojęs 
prie lovos, griuvo į ją su visais drabužiais. Atsimerkė ir kniūbs- 
čias įsistebeilijo į ją. 

— Žinai, kad tu pasiutusiai graži? - suvebleno. 

Rebeka pamatė išdavikiškai išsiplėtusius jo vyzdžius. 

— Džekai, šįvakar turbūt sušniaukštei kelis takelius? 

— Tik porą. Eikš. 

Jis pamėgino ją prisitraukti, bet ji ryžtingai jį atstūmė. 

— Turiu išsimiegoti, Džekai, būk geras, nereikia, man kel- 
tis... - Rebeka dirstelėjo į žadintuvą, - po keturių valandų. 

- Eikš, mažyt, garbės žodis, neužtruksiu, - jis ėmė grabalioti 
jai krūtis po marškinėliais. 

- Sakau, ne! - Rebeka išsisuko iš jo rankų ir išjungė šviesą. 

— Na ir pikčiurna, norėjau tik pamylėti savo mergaitę. Norė- 
jau tik pamylėti savo mergaitę... 

Rebeka palaukė, iš patirties žinodama, kad po poros minučių 
jis jau miegos. Ir iš tikrųjų tuoj pasigirdo pažįstamas knarkimas. 

Akis ėmė peršėti nuo besitvenkiančių ašarų ir Rebeka iš visų 
jėgų susiėmusi pasistengė užmigti. 

Kitą rytą Aris privažiavo prie Astberio arklidžių. Debė pabal- 
nojo jam bėrąjį eržilą ir Aris pasileido pelkynų link. Buvo žavus 
rytas, jis smarkiai pavarė žirgą. Po dvidešimt minučių prijojęs 
dviaukštį namą prie upokšnio, nušoko nuo žirgo ir patraukė 
prie aukštos medinės tvoros su vartais iš kitos namo pusės. Tie 
vartai atrodė geresnės būklės negu likusi tvoros dalis ir Aris pa- 
manė, kad už jų gali būti užpakalinis įėjimas į kotedžą. Timpte- 
lėjo vidury įtaisytą juodą žiedą, bet vartai nekrustelėjo iš vietos 
ir jis pastebėjo po žiedu užraktą. Porą kartų bergždžiai pamė- 
gino peršokti ar perlipti tvorą, bet ji buvo per aukšta. 

Nuvedęs žirgą prie tvoros, Aris įlipęs į balną rankomis įsi- 
tvėrė tvoros viršaus. Prisitraukęs perkėlė per tvorą kojas ir nu- 
šoko žemėn. Minkštai nusileidęs apsižvalgė ir pamatė bestovįs 
kieme su dar keliais statiniais. Jie buvo tušti, tik vieno kampe 
stovėjo senas arkliu kinkomas dviratis vežimėlis. 

Vėl sutelkęs dėmesį į dviaukštį namą, Aris priėjo prie vienų 
užpakalinių durų ir paklibino rankeną. Labai nustebo, kad 
lengvai ją nuspaudė ir durys atsivėrė. Atsargiai įžengė vidun ir 
atsidūrė virtuvėje. 

Prisiminęs neįveikiamus gebenių brūzgynus iš kitos kotedžo 
pusės ir vakarykščius Entonio žodžius, Aris tikėjosi viduje rasti 
dulkių klodus ir voratinkliais apkibusias kertes. Bet apsiriko. Per- 
braukė pirštu per vidury virtuvės stovinčio medinio stalo pavir- 
šių: jis buvo dulkinas, tačiau kažin ar nevalytas devyniasdešimt 
sukabintus puodelius, seną, juodą, bet nesurūdijusią viryklę, o 
lėkštės spintelėje buvo įdužusios, bet švarios. Metęs akį į plytelė- 
mis klotas grindis nepamatė savo pėdsakų, kurių tikrai būtų likę 
apleistame name per ilgą laiką nusėdusiame dulkių sluoksnyje. 

Paskui ant bufeto šalia viryklės jis aptiko šiuolaikinį elektrinį 
virdulį. Atitraukęs iš už stalo kėdę, Aris klestelėjo ant jos. Aki- 

vaizdu, kad tai nėra apleisti namai, kuriuose, anot Entonio, taip 
pavojinga būti, kad reikėtų juos nugriauti. 

Staiga pamanęs, kad kur nors po šių namų stogu gali būti jų 
gyventojas, Aris atsistojo ir tyliai perėjęs virtuvę atidarė iš jos ve- 
dančias duris. Prieškambaryje įsiklausė, ar ko neišgirs, bet ausis 
nieko nepagavo. Pravėręs kairėje rastas duris, pateko į nediduką 
kambarį. Jis skendėjo prieblandoje, mat langų stiklai buvo akli- 
nai apėję gebenėmis, ir Ario akys tik po kiek laiko prisitaikė prie 
tamsos. Židinio groteles dengė plonytis, visai neseniai iš kamino 
nusėdęs suodžių sluoksnis. Priešais židinį stovėjo aptriušęs, bet 
švarus krėslas. 

Eidamas palei knygų lentynas Aris rado jas nustatytas anglų 
literatūros klasikų kūriniais. Tai buvo knygos, kurias sakė mė- 
gusi Anahita. 

Užlipęs siauručiais vidiniais laiptais Aris pastovėjo ankštoje 
aikštelėje ir tik tada stumtelėjo vienas iš dvejų durų. Už jų rado 
tvarkingą miegamąjį su išblukusiomis gėlėtomis langų užuolai- 
domis ir nudėvėtu skiautiniu apklota žalvarine lova. Pagalvės 
buvo jaukiai apvilktos užvalkalais, paklodės ir antklodė, regis, 
tik ir laukė, kada į patalą atsiguls šių namų gyventojas. Tualeti- 
nis staliukas nukrautas įvairiais moteriškais tepalais ir tirpalais, 
tarp jų stovėjo didelis flakonas kvepalų. 

Aris suglumęs pasikrapštė pakaušį. Viskas rodė, kad šiuose 
namuose kažkas tebegyvena. 

Kas? 

Šie namai - puiki slėptuvė, pagalvojo sau Aris eidamas iš 
miegamojo ir ketindamas apžiūrėti kambarį kitame laiptų aikš- 
telės krašte. Pažiūrėjęs iš lauko pusės niekas nė nejtartų, kad šie 
namai gyvenami. 

Užmetus akį į kitą miegamąjį Arį užplūdo nauja jausmų 
banga. Beveik pusę mažučio kambarėlio užėmė geležinė vai- 

kiška lovelė, jos čiužinys tebebuvo apklotas kandžių sukapota 
antklodėle. Iš lovelės žvelgė dvi liūdnos akys ir paėmęs senovinį 
meškutį Aris priglaudė jį prie krūtinės kaip vaiką. 

— O Viešpatie, - sukuždėjo. 

Dabar jau Aris tikėjo, kad jo prosenelė rašė tiesą. 


28 


Kol Rebeka neišlipo iš lovos, Džekas nė nekrustelėjo. Stengda- 
masi negalvoti, kaip jis elgėsi, Rebeka užsitempė šiltas sportines 
kelnes ir nusileido laiptais į grimuotojų kambarį. 

Diena buvo sunki, filmavimas truko ilgai ir nusivariusi ji tik 
po šeštos vakaro užlipo į savo miegamąjį. 

- Išvažiuoji? - nustebusi paklausė Džeko, mat įėjusi pro du- 
ris rado jį kraunantį savo marškinius atgal į vienadienį kelion- 
krepšį. 

— Taip, bet tik į Londoną. Naujas mano draugelis Džeimsas 
užsiminė, kad Semas Džefris stato filmą. Telefonu iš kabineto 
"paskambinau savo vadybininkui ir liepiau šįryt pranešti, kad esu 
čia atvykęs, tad Semas manęs laukia ryt rytą. 

— Aišku, - žioptelėjusi atsakė Rebeka. 

— Pasirodo, padariau gerą ėjimą, išlėkdamas paskui tave į 
Angliją, - priėjęs jis apkabino ją ir pabučiavo. - Tad palinkėk 
man sėkmės ir pažadėk, kad kol grįšiu, nepulsi į glėbį naujam 
mano draugužiui, - tai pasakęs paėmė savo krepšį ir pasuko prie 
durų. - Žinau, koks jis. Myliu tave, mažyt, iki. 

Pamerkęs jai Džekas išėjo ir uždarė duris. 

— Maniau, atskridai su manim susitikti, - sukuždėjo sau Re- 
beka atsisėdusi ant lovos sutavaravus akyse. 

Kelias minutes pasėdėjusi, kol apsiprato su mintimi dėl ne- 
tikėto Džeko išsidanginimo, ji atsistojo ir nuėjo į vonią. Buvo 
žavingas vakaras, tad nusprendė pasivaikščioti ir pakvėpuoti 
grynu oru. Ant pagrindinių laiptų sutiko ponią Trevatan. 

— Sustokite, Rebeka. Prasilenkti ant laiptų labai blogas 
ženklas. 

— Tikrai? Turbūt tai tik angliškas prietaras, - truktelėjo pe- 
čiais. 

— Tikėkimės, jūs teisi, - atsakė ponia Trevatan. Rebekai ji pa- 
sirodė labai sutrikusi. - Jūsų jaunikis išvyko? 

— Taip, bet rytoj grįš. 

— Supratau. Norėsite ko nors vakarienei? 

— Ačiū, ne, tarp filmavimų sočiai papietavau. 

— Tad vėliau jums į kambarį atnešiu sumuštinių ir jūsų mėgs- 
tamos ramunėlių arbatos. 

— Ačiū jums, ponia Trevatan. 

Filmavimo komanda buvo išvykusi į kaimą sukti vakarinių 
scenų, tad namie ir sode buvo tylu. Rebeka nuėjo į siena aptvertą 
sodą ir prisėdo ant suolelio. Rožės buvo išsiskleidusios visu gro- 
Žiu ir dieviškai kvepėjo. 

— Sveika, - ją iš susimąstymo pažadino Entonio balsas. — 
Girdėjau, jūsų jaunikis išvykęs į Londoną. 

— Taip, tiesa. Bet rytoj grįš. Labai prašau pasakyti, jei dėl to 
jums kyla nepatogumų, mes persikeltume į viešbutį. 

— Ne, kokie jau ten nepatogumai. Nors... 

— Sakykite. 

— Tarkim, nesitikėjau jį atvyksiant, - nebesigynė Entonis. — 
Atleiskite, nesu mėgėjas aptarinėti vyrų ir moterų santykių. 

— Jūs teisus, Entoni. 

— Na, bet jeigu jis rūpinasi jumis ir jūs dėl to laiminga, tada 
nieko daugiau nė nereikia. 

— Išties. 

Rebeka susilaikė nuo komentarų - pastaruoju metu jai rei- 
kėjo prikąsti liežuvį, kad nepasakytų ko nors nederama. 

— O ką manote apie mūsų jaunąjį draugą indą? 

— Man jis patinka, - atvirai atsakė Rebeka. 

— Taip, atrodo, neblogas vaikinas, tačiau man sunku pati- 
kėti ta jo istorija. Jei patikėčiau, tektų kitomis akimis pažiūrė- 
ti į Donaldą ir Violetą, o mane tai labai nuliūdintų, - prisipa- 
žino jis. 

- Veikiausiai ne iki galo žinau tą istoriją, bet nematau, dėl ko 
jis arba jo prosenelė galėjo ją išgalvoti, - pasvarstė Rebeka. 

— Šiaip nėra dėl ko, nebent siektų kokios naudos. 

— Ko jis galėtų norėti? 

— Gal pinigų? Gal pasiskelbti dvaro paveldėtoju? 

— Entoni, skaičiau tik pirmuosius šimtą puslapių, tad nieko 
negaliu komentuoti. Tačiau Aris man atrodo garbingas žmogus. 
Nemanau, kad jis čia pasirodė norėdamas kam nors pridaryti 
bėdos - jis tik domisi savo giminės praeitimi. 

— Net jei gvieštųsi pinigų, turėtų kuo puikiausiai matyti, kad 
čia nieko nepeš, - susiraukė Entonis. 

— Kiek kalbėjausi su Ariu, susidariau įspūdį, kad jo verslas 
klesti. Neatrodo, kad jam trūktų pinigų, Entoni. 

— Tikrai taip manot? 

Ir vėl Rebekai pasirodė, kad Entonis žiūri į ją kaip mažas vai- 
kas, laukiantis mamos pritarimo. 

— Tikrai. 

— Jei jau taip, - aiškiai su palengvėjimu tarė Entonis, - tai 
aš pasirodžiau ne itin svetingas. Vakar jis man sakė, kad nuo 
rytojaus neturi kur nakvoti. Taigi gal pasiūlyti jam čia pagyventi 
kelias dienas, kol išvyks į Indiją? 

— Manau, būtų labai gražu, - pritarė Rebeka. 

— Kas galėjo pamanyti - šių namų sienos seniai regėjo šitiek 
svečių, - pasakė Entonis. 

— Ojums patinka? - paklausė ji. 

- Sakyčiau, patinka. Nors, žinoma, ponia Trevatan man ne- 
pritartų. Einu į vidų paskambinti ponui Malikui. 

Ir šyptelėjęs jai pasuko namų link. 

Rebeka patraukė į parką priešais rūmus. Norėjo prasivaikš- 
čioti, kad šviesia galva ką nors nuspręstų dėl Džeko. Nuo tada, 
kai jis atsirado šalia, nė para nepraėjo, o Rebeka jau spėjo prisi- 
minti, kodėl neįstengė ištarti „taip jam pasipiršus. Klajodama 
po saulėtais lopinėliais marguojančią žolę tarp kuplių parko kaš- 
tonų susimąstė, kad Astberyje prabėgusios dvi savaitės gerokai 
ją pakeitė. Viską ėmė matyti aiškiau, tarsi aplinkinė erdvė būtų 
tapusi jos vidinės erdvės veidrodžiu. Ir sąžiningai turėjo sau pri- 
pažinti vakar pasibjaurėjusi nuo svaigalų ir kvaišalų apdujusiu 
Džeku, įgriuvusiu į miegamąjį. 

Astberio scenovaizdžio fone ir Džeko elgesys, ir žodžiai at- 
rodė tarsi nuvalkiotos Holivudo klišės. Sapnų fabriko tuštybės 
mugėje Džeko egoizmas ir nuolaidžiavimas savo silpnybėms 
nekrito į akis. Tačiau tikrame pasaulyje, kuriame paprasti žmo- 
nės gyvena savo gyvenimą, grumdamiesi su įvairiais sunkumais, 
tie jo įpročiai tikrai neatrodė sveiki. Kad ir kaip Rebeka bandė 
pateisinti Džeko priklausomybę nuo narkotikų ir alkoholio, vis 
tiek negalėjo gyventi su tokiu žmogumi. Žinojo iš karčios patir- 
ties, kad tai kelias į aklavietę. 

Taigi ji niekaip negali atiduoti jam rankos. Kas bus, jei pa- 
saulis to nesupras? Betgi ne pasauliui reikės su juo gyventi. Re- 
beka suprato turinti jam pasakyti, kad negali būti jokios kalbos 
apie vedybas, kol jis nesiliaus svaigintis. Pagalvojo, kad jam tai 
pasakiusi saugioje Astberio aplinkoje bent jau išvengs šalutinio 
žiniasklaidos poveikio. Žinoma, įsiutins savo agentą, bet Rebeka 

pamažu ėmė pripažinti, kad pastaruosius kelerius metus jos li- 
kimą pernelyg dažnai sprendė kiti žmonės, dažniausiai vyrai. 
Kad ir kiek tai atsieitų, vėl reikia imti vadžias į savo rankas. 

Galbūt atsisakydama tekėti už Džeko ji pralauš ledus - pa- 
dės jam stoti akistaton su savo demonais. Tačiau kažkodėl pati 
nelabai tuo tikėjo. 

Pakėlusi akis susivokė nuklydusi į dar nevaikščiotą parko 
kampelį. Čia medžių guote aptiko graikų šventyklą primenantį 
pastatą, nederantį prie pastoralinio angliško gamtovaizdžio. Pri- 
ėjusi užkopė laiptais tarp baltų marmurinių kolonų. Tikėjosi 
milžiniškas duris būsiant uždarytas, tačiau gavo nustebti - nu- 
spaudus rankeną jos atsidarė. 

Įžengusi į vėsa dvelkiantį, prieblandoje skendintį pastato 
vidų Rebeka suvirpėjo prisiminusi Entonį minėjus, kad jo pro- 
tėviai palaidoti mauzoliejuje dvaro žemėse. Instinktyviai pa- 
noro tučtuojau iš čia dingti, tačiau nužvelgus sienas ją suintri- 
gavo akmeninėse plokštėse surašyti vardai tų, kieno kaulai čia 
ilsisi. Perskaitė šešioliktą amžių siekiančius įrašus apie Astberių 
protėvius - vyrus ir žmonas, susijungusius amžinybėje. Rebeka 
perėjo prie naujesnių antkapinių plokščių ir atsidūrė ties lordo 
Donaldo ir ledi Violetos Astberių amžinojo poilsio vieta. 


DONALDAS ČARLZAS ASTBERIS 
Gimė 1897 m. gruodžio 1 d., mirė 1922 m. rugpjūčio 28 d. 
25 metų 


VIOLETA RozA ASTBERI 
Gimė 1898 m. lapkričio 14 d., mirė 1922 m. liepos 25 d. 
23 metų 

Šiurpas perbėgo Rebekai per nugarą dar kartą įsižiūrėjus į 
Donaldo Astberio mirties datą. Mirė toks jaunas... ir praėjus vos 
mėnesiui po Violetos mirties. Ar tai tik sutapimas? Rebekai ne- 
apsakomai parūpo sužinoti. Šalia Donaldo ir Violetos kapavie- 
tės buvo antkapinė plokštė, skirta ledi Modei Astberi, trisdešimt 
trejais metais pergyvenusiai sūnų, sulaukusiai aštuoniasdešimt 
trejų ir mirusiai 1955 metais. Ji atgulė amžinojo poilsio šalia 
savo vyro Džordžo, mirusio 1911-aisiais - keturiasdešimt ketve- 
riais metais anksčiau už ją. 

Naujausias buvo Entonio motinos antkapis: 


DeizĖ VIOLETA ASTBERI 
Gimė 1922 m. liepos 25 d., mirė 1986 m. rugsėjo 2 d. 
64 metų 


ENTONIS DONALDAS ASTBERIS 
Gimė 1952 m. sausio 20 d., mirė 


Galutinė data po Entonio vardu dar nebuvo iškalta. 

Po šia akmenine plokšte buvo pastatyta didelė vaza su švie- 
Žiai skintų rožių puokšte. Priklaupusi įtraukti jų aromato Rebeka 
pamąstė, kad Entonio tėvas greičiausiai nėra palaidotas šalia jo 
motinos Deizės. Vietoj jo čia ilsėsis Entonio kaulai. Nupurtyta 
šalčio Rebeka išėjo iš mauzoliejaus svarstydama, kodėl Entonis 
prieš dvidešimt penkerius metus nusprendė, kad norėtų būti pa- 
laidotas šalia motinos, o ne šalia savo moters, kurią būtų galėjęs 
sutikti ir paimti į žmonas. 

Žingsniuodama per parką atgal į rūmus Rebeka vėl pagal- 
vojo, kad Entonis greičiausiai yra gėjus. O gal nuo jaunumės 
nesidomėjo nei viena, nei kita lytimi ir puikiai pats tai suprato. 

Kad ir kokie būtų jo polinkiai, apsilankiusi mauzoliejuje 
Rebeka dar tvirčiau apsistojo prie minties, kad gyvenimas per 
trumpas švaistyti laiką būgštavimams dėl padarinių, jei elgiesi 
tinkamai. Kai Džekas grįš iš Londono, ji pasakys, ką nusprendusi. 


29 


Rytą atsibudus Rebeką vėl suėmė pažįstamas šleikštulys ir pa- 
mažu įsiskaudėjo galvą. Ponios Trevatan atnešta arbata užgėrusi 
dvi ibuprofeno piliules, ji nulipo laiptais pas grimuotojus. 

— Tu vėl pablyškusi, Beke, - pastebėjo Džeimsas kartu su ja 
eidamas į dar vienos scenos filmavimą salone. 

- Šiaip nieko nėra, tik prikibo tas galvos skausmas, - atsakė ji. 

— Klausyk, rimtai reikėtų Stivui pasakyti, kad iškviestų tau 
gydytoją. Tu juk kaip nesava, širdele. 

Rebeka. - Nenoriu būti palaikyta tipiška amerikiete hipochon- 
drike. 

- Kažin ar kas tau galėtų tai prikišti, matydamas tavo būklę, - 
nuramino ją Džeimsas. - Karšta kaip krosnyje, o tu visa pašiur- 
pusi lyg šalčio krečiama. | 

- Gerai, pažadu, jei netrukus nepagerės, pasirodysiu gydy- 
tojui. 

— Beje, kada iš Londono grįžta naujasis mano bičiulis Dže- 
kas? 

— Tiksliai nežinau. Girdėjau, tąkart gerai pasilinksminot, - 
sarkastiškai mestelėjo ji. 

— Kas tiesa, tai tiesa. Tavo sužadėtinis man prie širdies, atsi- 

imu savo žodžius, kad Holivude vien negeriantys. Šalia Džeko 
pasijutau kaip mažvaikis, - nusiviepė Džeimsas. 

Po pietų Rebeka liko nei pakarta, nei paleista - vakare te- 
rasoje turėjo būti surengtos vaišės Roberto Houpo gimtadienio 
proga. Nusileidusi laiptais ūmai panoro nueiti į biblioteką. Įžen- 
gusi priėjo prie židinio ir įsižiūrėjo į Violetos Astberi portretą, 
kabantį virš jo atbrailos. 

— Išties nepaprastas panašumas, - už nugaros išgirdo kaž- 
kieno balsą. 

Atsisukusi Rebeka pamatė jai besišypsantį Arį Maliką, įsitai- 
siusį odiniame krėsle aukšta atkalte. 

— Išgąsdinai - nemačiau tavęs. 

— Atleisk, - Aris pakilo iš krėslo ir priėjo arčiau. Atsistojęs 
šalia pakėlė galvą į portretą. - Visiškai pagrįstai kyla klausimas, 
ar tu ne giminė Violetai Astberi. 

— Kaip jau sakiau Entoniui, kai jis man pirmąkart parodė 
šį paveikslą, mano gimdytojai kilę iš Čikagos ir nebuvo turčiai. 
Taigi, mano žiniomis, tikrai ne giminė. 

— Šiaip ar taip, vargšas Entonis turbūt išties pasijuto persekio- 
jamas staiga prisikėlusios jo giminės praeities, - atsiduso Aris. 

— Taip, vakar su juo apie tai kalbėjausi — jis labai išmuštas 
iš vėžių. Rodos, šventai saugo Violetos ir savo motinos Deizės 
atminimą, - atsakė Rebeka. — Šiandien su juo susitiksi? 

— Manyčiau, kuriuo nors metu susitiksim, nors įsikraustęs 
jo dar nemačiau. Nei iš šio, nei iš to vakar vakare sulaukiau jo 
skambučio ir buvau pakviestas čia apsistoti, kol išvyksiu į Indiją. 
Beje, ponia Trevatan nebuvo labai patenkinta vesdama į mano 
kambarį. 

— Ar čia radai, ko ieškai? 

— To, ką pamačiau, visiškai pakanka įsitikinti, kad mano pro- 
senelės čia būta ir kad jos pasakojimas iš esmės teisingas. Čia 

keliaudamas niekam nenorėjau sumaišyti kortų, ir suprantama, 
kad Entonis jautriai reaguoja atskleidęs daug nežinomų savo gi- 
minės istorijos faktų. Manau, jis įtaria mane turint slaptų mo- 
tyvų. 

— O tujų turi? 

— Ne, - Aris papurtė galvą, - neturiu jokių motyvų, išskyrus 
norą išsiaiškinti, ar mano prosenelė tikrai yra gyvenusi Astbe- 
ryje ir ar jos sūnus tikrai mirė vaikystėje, kaip teigiama jo mir- 
ties liudijime. 

— Tau neatrodo, kad Entonis žino daugiau, negu sako? 

— Kartais išties taip atrodo - kita vertus, kai tada per vaka- 
rienę pamačiau jį ką tik perskaičiusį istorijos pradžią, jis pa- 
reiškė nebeįstengiantis skaityti toliau, ir aš patikėjau. Visa ta 
istorija buvo tragedija visiems jos veikėjams, - atsiduso Aris. — 
Pradedu rimtai manyti, kad Entonis ne be pagrindo sakė, esą 
po jo senelių Violetos ir Donaldo mirties laimė apleido Astbe- 
rių tėvoniją. 

— Ari, neskaičiau viso pasakojimo, bet iš to, ką jau sužinojau, 
numanau, kad visų tų įvykių ištakos galėjo būti Anahitos ir Do- 
naldo meilės ryšys. Ar aš klystu? 

— Neklysti, - patvirtino Aris. 

— Nenoriu kaišioti nosies, bet ar tai nereiškia, kad tarp tavęs 
ir Entonio esama kokios nors giminystės? 

— Keblus klausimas, Rebeka. Jis sukelia daugybę kitų klau- 
simų. 

— Pirmiausia man ateina į galvą, kad jeigu judu esate gimi- 
nės, tai tu galėtum juridiškai pareikšti teises į šiuos rūmus. 

— Nė minties apie tai neturėjau, - nuoširdžiai nustebęs atsakė 
Aris. 

— O štai Entonis galbūt turi tokią mintį. Gal vertėtų jį dėl to 
nuraminti. Kaip pats matai, Astberis yra visas jo gyvenimas. 

— "Tu teisi. Prisipažinsiu, visiškai neperkandu Entonio. 

— Gal tavo judinami faktai jam per skaudi tema. Kartais pra- 
eitis labai žeidžia, - pasakė Rebeka. 

— Garbės žodis, daugiau jo nebespausiu. Pagaliau apčiuopiau 
kelias galimas tyrimo kryptis ir toliau pats mėginsiu aiškintis. 
Na, šiandien man jau gana praeities paslapčių. Kaip tau sekasi? 
Kaip filmavimas? - paklausė jos Aris. 

— Man viskas gerai, o filmavimas sekasi tikrai puikiai. Tiesa, 
mane kelis kartus baisiai kankino migrena. 

— Keista. O anksčiau esi turėjusi migrenos priepuolių? - pa- 
klausė jis įdėmiai žvelgdamas jai į akis. 

— Ne, niekada. Bet neketinu leistis, kad migrena man apkar- 
tintų viešnagę Anglijoje. 

— O kaip tavo sužadėtinis? 

— Dabar Londone, susitinka su režisieriumi dėl naujo filmo. 
Jei visai atvirai, Ari, nėra tarp mūsų viskas gerai, - atsiduso Re- 
beka. 

— Kiek pamenu, sakei, kad jam atvažiavus viskas pakrypo į 
geresnę pusę. 

Rebeka iš lėto papurtė galvą. 

— Turbūt tada tik norėjau tuo tikėti. Manau, turiu pradėti 
kliautis savimi ir pati savo gyvenime priimti sprendimus. 

— Tu ką tik apytiksliai pacitavai neseniai mano skaityto eilė- 
raščio eilutę. Radjardo Kiplingo „Jei. Mano tėvo mėgstamiau- 
sias. Žinai tą eilėraštį? 

— Ne, - atsakė Rebeka. —- Turbūt ne. 

— Na, kada nors reikėtų perskaityti. Tame eilėraštyje kalbama 
apie tai, kad reikia būti savimi. 

— Gerai, pasiieškosiu, - pažadėjo ji. - Bet dabar jau man me- 
tas. Terasoje šįvakar puota mūsų režisieriaus garbei, turiu pasi- 
ruošti. 

— O aš pavaikštinėsiu po vietos kapines ir paieškosiu Ana- 
hitos sūnaus kapo, paskui nuvažiuosiu į Ekseterį patikrinti, ar 
buvo oficialiai įregistruota jo mirtis. 

Aris pasuko durų link, Rebeka pasekė įkandin jo. 

— Papasakosi, jei ką nors sužinosi? Kvailai nuskambės, bet 
kažkodėl jaučiuosi įtraukta į šį reikalą. Galbūt tas mano panašu- 
mas į Violetą verčia taip jaustis. Ar tavo prosenelė ją pažinojo? 

— Akivaizdu, kad pažinojo, - pasakė Aris jiems išėjus iš bib- 
liotekos ir koridoriumi patraukus į vestibiulio pusę. - Gražaus 
vakaro, Rebeka, o jei nepraeis galvos skausmas, pasirodyk gydy- 
tojui, gerai? 

— Gerai. Ačiū tau. 

Aris nulydėjo akimis ją grakščiai plaukiančią didžiaisiais 
laiptais. Nė kiek nesistebėjo, kad Entonį taip paveikė jos esybė. 
Net jam, pašaliniam stebėtojui, darėsi nejauku matant šitokį 
Rebekos panašumą į Violetą. Nepaisant sėkmingos karjeros ir 
šlovės, Rebeka rodėsi iš prigimties trapi ir pažeidžiama. Arį nu- 
smelkė nuojauta, kad likimas stumtelėjo ją į Astberį kaip nieko 
nenutuokiantį pėstininką sudėtingoje šachmatų partijoje. 

Jo nepaleido mintis, kad istorija kartojasi - juo labiau ši 
mintis turėjo paveikti Entonį: Donaldas ir Entonis, viengungiai 
Astberio rūmų paveldėtojai, Violeta ir Rebeka, turtingos gra- 
žuolės amerikietės, jis ir Anahita, atkeliavę iš tolimo egzotiško 
krašto... | 

Užvertęs galvą po didžiuoju centriniu kupolu Aris pagalvojo, 
kad jeigu Anahita dabar išties yra tarp dvasių, jos tvirtinimu, ve- 
dusių ją gyvenimo keliais, tai turbūt su didžiuliu susidomėjimu 
iš viršaus žiūri, kaip nauja karta bando žaisti tą painų Žaidimą, 
vadinamą gyvenimu. 

Nors Rebeka išgėrė tiek vaistų nuo galvos skausmo, kiek leido ri- 
zikuoti nuovoka, vis vien tą vakarą kankinosi per Roberto gim- 
tadienio vakarėlį terasoje. 

— Kažin kokia labai tyli šį vakarą, mieloji, - pasakė Džeimsas 
viena ranka apkabindamas ją per pečius. - Nepagerėjo? 

— Nieko baisaus, Džeimsai. Ačiū už rūpestį. 

- Taigi blogiukas Džekas pasirodys kiek vėliau? 

— Turbūt, tik į Astberį neįmanoma man prisiskambinti, tad 
jis negali pranešti, kada atvyks. 

— Beke, tau didžiausi komplimentai, kad jį sutramdei. Tą va- 
karą bare moterys jį atakavo iš kairės ir dešinės, o jis nė akies 
krašteliu į jas nepažvelgė. Jis tikrai tave myli, širdele. 

- Sakai? 

— Kaip mane matai! - Džeimsas maktelėjo šampano. - Galiu 
pasakyti, kad bent jau aš amžiams prisiekčiau ištikimybę tik iš- 
ties prašmatniai moteriai. 

— Priimsiu tai kaip komplimentą, - atsakė Rebeka. - Ketinu 
patyliukais išsmukti ir pamiegoti. Susitiksime rytoj. 

Lipdama į savo kambarį ir klausydamasi terasoje aidinčio 
juoko, Rebeka galvojo apie tai, ką pasakė Džeimsas. Gal Džekas 
ją ir myli, gal ir nekreipia dėmesio - bent kol kas - į besisiūlan- 
čias kitas moteris, tačiau lieka nepaneigiamas faktas, kad jis turi 
bėdų, kurios bus tol neįveikiamos, kol jis nesutiks jų pripažinti. 

O galji per daug jam griežta? 

Matydama, kad skaudama galva šį vakarą nieko nenuveiks, 
bet nenorėdama, kad išblėstų ankstesnis pasiryžimas tiesiai jam 
viską iškloti, Rebeka nusirengė ir šmurkštelėjo į lovą. Gurkštelė- 
jusi vis dar drungnos ponios Trevatan paliktos ramunėlių arba- 
tos, užmetė akį į laikrodį ir nusistebėjo, kur prasmego Džekas. 
Išjungusi šviesą pagalvojo beveik nenorinti, kad jis šiąnakt atsi- 
belstų ir sutrikdytų jai nakties poilsį. 

Kai jis atsirado miegamajame, buvo jau po vidurnakčio. 

— Labas, mažyt. 

Žvaliai prie jos pripuolęs pabučiavo ir apkabino per pečius. 
Nuo jo trenkė perdegusiu alkoholiu, ir Rebeka, jau ir taip tą- 
soma šleikštulio, nusisuko į šalį. 

— Beke, nesergi? Labai jau keista tavo spalva. 

— Vėl skauda galvą, pykina. Jei rytoj nepraeis, kviesiu gydy- 
toją. 

— Aha, reikės, — atsisėdęs ant lovos krašto Džekas paėmė ją 
už rankos. - Vargšiukė, - nutęsė paploninęs balsą. - Klausyk, o 
gal tu nėščia? 

— Ne, Džekai, tai neįmanoma. Geriu tabletes - neprisimeni? 

- Prisimenu, bet kaip būtų klasiška. Mano galva, tas vaikas 
būtų gražiausias pasaulyje. Ir, kaip mane gyvą matai, jei kas, nė 
pusės žodžio nesakyčiau. Jokiu būdu, gerbiamieji ponai. Man 
jau būtų visai laikas tapti tėtuku. 

— Džekai, aš beveik šimtu procentų esu tikra, kad nesu nėš- 
čia, - vangiai atsakė Rebeka. - Na, kaip susitikimas? 

— Klasiškai. Mes su tuo biču režisierium žaibiškai radom 
bendrą kalbą. Paskui nuėjom papietauti ir, taip sakant, sutvirti- 
nom vyriškos draugystės saitus, - tai prisiminęs jis nusišypsojo. 

— O kada sužinosi dėl vaidmens? 

— Po kelių dienų. Tvarka, jei niekur nėra dušo, nusimaudy- 
siu toje senoje geldoje kitapus koridoriaus. Po šimts, na ir keista 
vieta, kaip čia ir gyventi, - Džekas pabučiavo ją į nosį. - Atsipa- 
laiduok, tuoj grįšiu. 

Rebeka linktelėjo ir, Džekui išėjus pro duris su savo tualeto 
reikmenų krepšeliu, užsimerkė. 

Jis grįžo po penkiolikos minučių ir įsliuogė į lovą šalia jos. 

— Galjau kiek atkutai - imkim ir pasidarykim šiąnakt vaiką, - 
sukuždėjo mėgindamas ją prisitraukti. 

— Klausyk, Džekai, aš tikrai nekaip jaučiuosi. Gali man leisti 
ramiai pamiegoti? 

— Pikčiurna. 

Jis pasilenkė jos pabučiuoti ir Rebeka su siaubu pastebėjo 
vienoje jo šnervėje kelias baltų miltelių kruopeles. 

— Nepyk, Beke, bet tu irgi mane suprask - juk aš lipu į lovą 
pas moterį, kurią kiekvienas vakarietis norėtų išdulkint, nes ana 
prakeiktai graži. Užtai ir užsivedu. 

— Labai prašau! Sakiau, kad blogai jaučiuosi ir turiu pamiegoti. 

— Atleiskite, - jai nusisukus ir užgesinus šviesą, įsižeidęs tarė 
Džekas. 


Rytą Rebeka Stivo paprašė iškviesti gydytoją. Negalėdama laukti 
jo lovoje, mat nedegė noru priimti gydytojo su sužadėtiniu pa- 
šonėje, besigaivelėjančiu nuo narkotikų ir alkoholio, ji nusver- 
dėjo laiptais į žemutinį aukštą ir ėmė laukti salone. 

Po dvidešimt minučių kartu su Stivu pro duris įžengė aukš- 
tas pusamžis vyriškis su Gladstono lagaminėliu. 

— Palieku jus, - pasakė Stivas nuo slenksčio, gydytojui įėjus 
ir prisėdus šalia Rebekos. 

— Labą dieną, panele Bradli. Aš daktaras Trefjuzis. Kuo skun- 
džiatės? 

Rebeka papasakojo apie simptomus ir gydytojas ją atidžiai 
apžiūrėjo. | 

— Ką gi, - tarė baigęs apžiūrą, - pulsas dažnesnis, negu tikė- 
jausi, pakilęs ir kraujospūdis. Tačiau visa tai gali sukelti stresas, 
ypač kai nepažįstamas gydytojas ieško jūsų organizme ko nors 
negera, - taip kalbant geros jo akys šypsojosi Rebekai. 

— Nesuprantu, kas darosi, aš beveik niekada nesergu, - at- 
sakė ji ir atsiduso. 

- Ką darysi, visi mes žmonės, visiems visko nutinka. Norėsiu 
gauti jūsų šlapimo mėginį ir paimsiu kraujo tyrimams - pati- 
krinsime, ar nepasitvirtins kuri nors iš galimų diagnozių. Pasi- 
stenkite nesijaudinti, panele Bradli. Beveik neabejotina, kad už- 
sikrėtėte kokia nors virusine infekcija. Temperatūra nepakilusi, 
bet gal dėl to, kad, kaip sakėte, gėrėte ibuprofeno. 

Rebeka į vonios kambarį nusinešė mėginių indelį ir atliko, kas 
liepta, paskui, kai gydytojas į veną jai įbedė adatą, nusisuko, kad 
nematytų. Tas vaizdas jai kėlė niūrius prisiminimus apie motiną. 

— Na štai, viskas atlikta. Dėl visa ko prašom mano telefono nu- 
merį, jei pasijustumėte prasčiau. Su jumis susisieksiu, kai tik bus 
atlikti tyrimai. Įspėju, kad atsakymą gausime tik po kelių dienų. 
Iki tol norėčiau, kad gulėtumėte lovoje. Vartokite daug skysčių, 
toliau gerkite ibuprofeną - matysim, gal pasitaisysite. 

— Gulėti lovoje? Bet aš negaliu, daktare! Ryt ir poryt visą 
dieną turiu filmuotis, negaliu trikdyti visos komandos darbo, - 
pasibaisėjo Rebeka. 

— Sirgdama, panele Bradli, komandai niekuo nepadėsite. 
Šiuo metu jūsų būklė tikrai neleidžia filmuotis. Gal tarsiu žodį 
vaikinui, kuris mane čia atvedė? Paaiškinsiu, kokia padėtis. 

Uždaręs savo lagaminėlį, gydytojas Trefjuzis susiruošė eiti, 
bet stabtelėjo prie durų dar kažką prisiminęs. 

— O negali būti, kad jūs laukiatės? 

— Geriu tabletes nuo nėštumo. 

— Vis tiek dėl visiško tikrumo šiandien atliksime nėštumo 
testą iš šlapimo mėginio. Iki pasimatymo, panele Bradli. 

Rebeka prigulė ant sofos - blogai jautėsi ir dėl negalavimo, ir 
dėl sąžinės graužimo. Labai norėjosi pakilti laiptais į savo mie- 
gamąjį ir pamiegoti užsitraukus užuolaidas. Tačiau negalėjo net 
pagalvoti, kad reikės būti akis į akį su Džeku esant tokiai pažei- 
džiamai. 

Po dešimt minučių įėjo Stivas. 

— Na štai, viskas sutvarkyta, mieloji. Apsitariau su Robertu, 
perdėliojom grafiką ir jums susidarė pora dienų pailsėti. 

— Atsiprašau, Stivai, taip nesmagiai jaučiuosi pridariusi bėdos. 

— Rebeka, juk tai paranoja. Visa filmavimo komanda jus pa- 
milo matydama, kokia jūs darbšti ir atsidavusi savo profesijai. 
Mes tik jus užjaučiame, kad apsirgot. Na, tikėkimės, porą dienų 
pailsėjusi būsit vėl sveika. 

— Ir aš taip manau, - pajutusi jam dėkingumą tarė Rebeka. — 
Ačiū. 

— O gal jums būtų geriau eiti pamiegoti į savo kambarį? — 
pasiūlė Stivas. 

— Džekas dar neatsikėlęs. Pavargo po Londono. Trupučiuką 
čia pabūsiu, kol jis išsimiegos. 

— Na gerai... - Stivas mestelėjo į ją keistoką žvilgsnį. - Bet 
mes pirmiausia suinteresuoti jumis, o jums reikia patogiai išsi- 
tiesti lovoje. Šnektelėsiu su ponia Trevatan, gal tuo tarpu ji ga- 
lėtų skirti jums kitą kambarį. 

Jam išėjus Rebeka susigūžė iš nesmagumo. Šit kaip nutinka, 
kai susergi ir neturi jėgų susidoroti su tokia kliūtimi kaip tavo 
miegamajame riogsantis draugužis. 

— Sveika, vaikeli, - po kelių minučių į saloną įžengė ponia 
Trevatan ir užjaučiamai į ją pažiūrėjo. - Kaip jaučiatės? 

— Prastai, - atsakė Rebeka, pamiršusi visą savo santūrumą, 
mat jį ištirpdė motiniškas ponios Trevatan rūpestingumas. 
Akyse pašoko ašaros ir ji nusibraukė jas atgalia ranka. 

— Neverk, vaikeli, neverk, - ponia Trevatan švelniai uždėjo 
ranką Rebekai ant plaštakos. - Stivas man paaiškino padėtį ir aš 
jums surasiu tam kartui kitą kambarį. 

Po pusvalandžio Rebeka jau gulėjo didžiulėje lovoje su bal- 
dakimu, o ponia Trevatan trepsėjo pirmyn atgal su vandeniu, 

arbata ir skrebučiais, taip pat atnešė žurnalų, kuriuos manė bū- 
siant įdomius Rebekai. 

— Man atrodo, poroje žurnalų esate ir jūs, - draugiškai paer- 
zino paduodama. 

— Koks gražus miegamasis. Jaučiuosi tarsi paaukštinta, - ne- 
linksmai šypsodamasi pasakė Rebeka. 

— Patinka? Tai buvo vienas iš ledi Violetos Astberi kamba- 
rių ir nors čia dirbu jau keturiasdešimt metų, per tą laiką niekas 
juose negyveno. Tai pats jo šviesybė pasiūlė jus perkelti į šį kam- 
barį, kai rytą apie tai paklausiau. Iš čia atsiveria gražiausias vaiz- 
das į sodą ir pelkynus, be to, šis miegamasis vienintelis rūmuose 
yra sublokuotas su vonios kambariu. Taip pat štai pro tas duris 
galima patekti į asmeninę svetainę ir persirengimo kambarį, — 
mostu parodė ūkvaizdė. 

— Tada prašom padėkoti Entoniui mano vardu. Pažadu ne- 
užsibūti, pagulėsiu tik kol atsikels Džekas. 

— Jumis dėta, pasilikčiau čia, kol atsigaučiau. Jums, vaikuti, 
būtų gerai daugiau nusnūsti. 

- Labai jums ačiū už visa ką gera. 

— Tam čia ir esu, paikute, - nusišypsojusi jai ponia Trevatan 
išėjo pro duris. 

Atsibudusi Rebeka pasijuto kiek geriau ir sėdėdama lovoje 
ėmė gurkšnoti ponios Trevatan atneštą arbatą. Tik dabar ati- 
džiau apžiūrėjo kambarį, kuriame buvo įsikūrusi. Buvo sunku 
patikėti, kad šitiek metų jame nebūta nė gyvos dvasios. Viskas 
buvo nepriekaištingos būklės - net grindjuostės atrodė ką tik 
perdažytos. Akis užkliuvo už nublizginto iki spindesio art deco 
stiliaus tualetinio staliuko - ant jo buvo sustatyti kvepalų bu- 
teliukai, gulėjo plaukų šepetys, ant užveriamo trijų dalių veid- 
rodžio kabėjo karoliai. Išlipusi iš lovos Rebeka priėjo prie tu- 
aletinio staliuko, paėmė vieną kvepalų flakoną ir pauostė. Net 

krūptelėjo atpažinusi kvapą... tai buvo lengvas gėlių aromatas, 
kuriuo kelias naktis dvelkė ankstesniame jos miegamajame. 

Basomis kojomis tyliai nupėdinusi prie gretimos patalpos 
durų, pateko į vonios kambarį. Čia vėl gavo nustebti pamačiusi 
pirmapradį vonios įrangos spindesį. Vonia buvo sena, tačiau ne- 
buvo nė žymės to nusidėvėjimo, kuris krito į akis likusiose rūmų 
patalpose. Vieną sieną ištisai užėmė drabužių spinta veidrodinė- 
mis durimis. Atidariusi vienas duris Rebeka gąstelėjo pamačiusi 
krūvą ant pakabų sukabintų idealiai išsilaikiusių žavingų drabu- 
žių, apvilktų peršviečiamais plastikiniais maišais. 

— Violetos drabužiai... - sumurmėjo. 

Skubiai užvėrusi spintos duris, parkulniavo atgal į miegamąjį 
ir priėjo prie kitų durų. Už jų buvo dailiai apstatyta svetainė. 
Ant biuro stovėjo nuotraukos sidabriniuose rėmeliuose ir jose 
Rebeka išvydo Violetos veidą - savo veidą - bei įdėmiai į ją žvel- 
giančias akis. Šalia Violetos stovėjo gražus frakuotas jaunas vy- 
riškis - kaip matyti, Donaldas, Entonio senelis. 

Dar vienos durys vedė į menkai apstatytą mažesnį kambarį — 
vyriškai atšiaurų, be jokių moteriškų aksesuarų. Supratusi, kad 
tai turėjo būti Donaldo persirengimo kambarys, Rebeka akimis 
permetė siaurą medinę lovą, raudonmedžio drabužių spintą, ko- 
modą ir pilną knygų lentyną. Paskaitinėjusi pavadinimus knygų 
nugarėlėse Rebeka aptiko, kad ten būta visko - nuo vaikiškų 
knygelių iki Tomo Hardžio. Jos dėmesį ypač patraukė storas, 
ruda oda trauktas tomas, kuriame aukso raidėmis buvo įspausta: 
„Radjardas Kiplingas. Jei“. Prisiminusi, kad kaip tik vakar Aris 
paminėjo garsiojo rašytojo eilėraštį „Jei, Rebeka atsargiai iš- 
traukė knygą iš lentynos. Viršelyje buvo pagal sudėtingą šabloną 
įspaustos auksinės insignijos. Atsisėdusi ant lovos atsargiai at- 
vertė knygą. Vidinėje viršelio pusėje perskaitė išblukusį įrašą: 

1910 metų Kalėdos 


Brangusis mano Donaldai, po penkerių metų rezidento 
tarnybos man išvykstant atgal į Angliją, šią ypatingą do- 
vaną įteikė Jo Aukštybė Koč Biharo maharadža. Žinoda- 
mas, kad Radjardas Kiplingas yra mano mėgstamiausias 
rašytojas ir poetas, įteikė šį specialiai man pagamintą 
tomą. Jo pradžioje yra kaligrafiškai ranka perrašytas ei- 
lėraštis, bet iš tikrųjų šis sbaudinys skirtas dienoraščiui. 
Palieku jį tau - gali jame rašyti, ką nori. 


Tavo amžinai mylintis tėvas 
Džordžas 


Rebeka prisiminė Astberio mauzoliejaus akmeninėje plokštėje 
iškaltą Džordžo Astberio mirties datą - 1911 metų sausį, taigi jis 
mirė vos po kelių savaičių. 

Atvertusi pirmą pageltusį puslapį, kaip ir minėjo Donaldo 
tėvas, rado ranka rašytą eilėraštį ir dailų auksu spaustą orna- 
mentą. Perskaičiusi eiles suprato, kad tėvas negalėjo palikti 
brangesnės paskutinės dovanos sūnui - saldžiai skaudaus mei- 
lės liudijimo. 

Tie prieš šimtą metų rašyti žodžiai ir jai įkvėpė stiprybės. 
Atsistojo ketindama padėti knygą atgal į lentyną, tačiau vieno iš 
paskutinių puslapių apačioje išsiliejusi rašalo dėmė sukurstė ją 
atsiversti antrą lapą. 

Vėl atsisėdusi perskaitė pirmąjį tvarkingu braižu išvedžiotą 
įrašą. 

1911 metų sausis 


Prieš keturias dienas mirė tėtis. Man apie tai pasakė, kai 
buvau mokykloje, dabar parvažiavau namo į laidotuves. 
Mama beveik neišeina iš koplyčios ir verčia mus ten eiti. 
Tiesą sakant, šią minutę nežinau, ar iš tiesų JĮ tikiu, bet 
pasistengsiu kiek įmanydamas būti atrama jai, prislėgtai 
gedulo. Selina irgi netekusi galvos. Suprantu, kad jei jau 
likau vienas vyras namuose, turiu būti ryžtingas ir tvir- 
tas. Tėti, garbės žodis, man baisiai tavęs trūksta ir neži- 
nau, kaip reikia guosti moteris. 


Toliau tas puslapis buvo tuščias, naujų įrašų nebuvo, bet perver- 
tusi lapą Rebeka rado dienoraščio tęsinį nuo 1912 metų - trejus 
metus retkarčiais jame atsirasdavo vienas kitas įrašas, paskui vėl 
tarpas ir nuo 1919 metų vasario - kaip Rebeka suprato, iškart po 
Pirmojo pasaulinio karo - prasidėjo nuoširdus išsipasakojimas. 

Rebeka išgirdo kažką šaukiant ją vardu. Nenoromis padėjo 
dienoraštį atgal į lentyną ir mikliai parsirado į miegamąjį. 

- Kaip jaučiatės, mieloji? - paklausė ką tik įėjusi ponia Tre- 
vatan. 

— Kiek geriau. 

— Na, bent jau nebe tokia išbalusi. Rebeka, Džekas atsibudo 
ir nori jus matyti. Pasakiau, kad atsigulėte miegoti. Norėjau pa- 
siteirauti, ar esate nusiteikusi priimti lankytojus. 

Iš ponios Trevatan žvilgsnio Rebeka suprato, kad padėtis jai 
aiški. 

— Ne, dar ne, - neslėpdama atsakė Rebeka. 

— Ką gi, gal galėtumėt man pasakyti, ar jis pasiliks iki ry- 

tojaus? Spėju, kad susiruošė vėliau vykti į Ašbertoną susitikti 
viešbutyje su savo draugu aktoriumi. Beje, prieš tai apie jūsų 
sveikatą teiravosi ponas Džeimsas, prašė perduoti geriausius 
linkėjimus, - pridūrė. 

— Labai jums ačiū. Bet jeigu Džekas ruošiasi susitikti su 
Džeimsu, gali vėlai grįžti. O tada... 

— Taip, vaikeli, suprantu, - pasakė ponia Trevatan. - Nesijau- 
dinkit, aš su juo susitvarkysiu. 

- Jei su juo bus bėdos, labai prašau, siųskite pas mane. 

— Būkite rami, man yra tekę tramdyti ir kur kas smarkesnių 
vyrukų už jūsų jaunikį, - trumpai ir aiškiai atsakė ponia Treva- 
tan. - Štai, atnešiau jums šiokią tokią vakarienę, daug vandens ir 
stiklinę šilto pieno, kaip prisaikdino jo šviesybė. Jis irgi pagarbiai 
siunčia jums linkėjimų ir linki kuo greičiau pasveikti. Ak, tiesa, 
indas džentelmenas, kuris dabar taip pat pas mus apsistojęs, irgi 
labai susirūpinęs ir norėjo jus aplankyti, - pridūrė ji. - Ką gi, pa- 
sirūpinsiu, kad šį vakarą jūsų netrikdytų jokie vyriškosios gimi- 
nės gerbėjai, - ponia Trevatan žybtelėjo akimis. - Jei ko reikėtų, 
prie lovos yra skambalas. 

Rebeka dirstelėjo į skambalą. 

— Jis vis dar veikia? 

— Taip, mieloji, veikia, - atsakė ponia Trevatan. - O kas, jei 
iki valiai pagulėtumėt šioje vonioje ir tada anksti atsigultumėt? 
Galiu jums atnešti daiktų iš jūsų senojo kambario. 

— Ačiū, taip ir padarysiu. Tiesą sakote, man reikia bent kiek 
ramybės. 

— Suprantu, vaikeli, matau. Ir, kaip sakiau, pasikliaukite ma- 
nimi. 

Pagauta impulso Rebeka priėjusi apkabino ponią Trevatan. 

— Ačiū jums. 

Aiškiai nustebinta ir susidrovėjusi dėl tokio proveržio, ponia 

Trevatan mikliai išsprūdo iš Rebekos glėbio ir nukurnėjo prie 
durų. 

— Labanakt, vaikeli, saldžių sapnų. 

— Ačiū, tikrai saldžiai miegosiu. 

Dabar jau ramesnė žinodama, kad pernakt negresia Džeko 
apsilankymas, Rebeka nusimaudė, paskui išsitraukė oda įrištą 
dienoraštį iš Donaldo persirengimo kambario. Lipdama į lovą 
atsivertė lapus su įrašais po Pirmojo pasaulinio karo. Pirmajame 
įraše buvo pasakojama apie A. išlydėjimą jai išplaukiant į Indiją. 

Veikiausiai, - pamanė Rebeka, - Donaldas čia pasakoja apie 
Anahitą! 

Ojei taip, šis nekaltai atrodantis tomelis, dešimtmečius sto- 
vintis lentynoje tarp kitų knygų, gali būti tas įrodymas, kurio 
reikia Ariui Anahitos pasakojimo tikrumui patvirtinti. 

Rebekai pakako paskaityti porą tolesnių įrašų, kad visiškai 
įsitikintų paslaptingąją A. esant Anahitą. Pakėlusi akis ironiškai 
nusišypsojo dangaus aukštybėms. 

— Tu mus abu čia atvedei, Ani, ir štai ką aš radau, - sukuž- 
dėjo patogiai įsitaisiusi lovoje ir leidosi Donaldo žodžių nešama 
į praeitį... 


p 
Donaldas 
14949 metų vasaris 
22 


30 


Vasario 1 d. 


Šiandien palydėjau ją į laivą, plaukiantį į Indiją. Esu toks 
nelaimingas, kad negaliu net paaiškinti, kodėl. Ji tokia 
nuostabi - nuostabi viskuo: kitos tokios šiltos, išmintingos 
merginos niekada nemačiau. Neišmanau, kaip reikės be 
jos gyventi mėnesį ir kitą. O rytoj turiu grįžti į Astberį ir 
motinai pasakyti, kad mums teks parduoti dvarą. Tiesą 
sakant, bijau jos reakcijos. 


Vasario 19 d. 


Aš Astberyje. Motina vis dar nekelia kojos iš savo kam- 
bario, grasinasi mirsianti nuo kažkokios baisios ligos, bet 
gydytojas neranda jokių fizinių sutrikimų. Visi namai 
žino, kad ji tebeniršta dėl Selinos jungtuvių su Anri. Ga- 
vau labai gražią telegramą iš A., jai laive prieš tris dienas 
suėjo devyniolika. Mane palaiko jos meilės žodžiai. Po 
dviejų savaičių ji bus Kalkutoje. Man lieka tikėtis, kad 

ji netrukus grįš namo. Išsiunčiau telegramą - parašiau, 
kaip stipriai ją myliu. Nesvarbu, motinai patiks ar ne, 
ketinu su ja šiandien pradėti kalbą. Tai nebegali tęstis. 

Sukaupęs drąsą Donaldas pabeldė į motinos duris. Už jų skimb- 
čiojo porcelianas, galiausiai pasigirdo silpnu balsu ištartas „Pra- 
šom.. 

— Sveika, mama, galėčiau atitraukti užuolaidas? Čia taip 
tamsu, kad vos jus įžiūriu. 

— Jei jau taip reikia, atitrauk, tik man nuo šviesos skauda 
akis, - išdrebino Modė. 

Atitraukęs užuolaidas Donaldas priėjo prie motinos. 

— Galiu atsisėsti? 

— Prisitrauk kėdę arčiau manęs, - kruopščiai apgalvotu jude- 
siu ji pakrutino ant antklodės gulinčius pirštus. 

Donaldas padarė, kaip lieptas. | 

— Kaip sveikata? 

— Nesitaiso. 

— Bet iš veido atrodote kiek atsigavusi. 

— Turbūt dėl to, kad šįryt liepiau Besei parausvinti man skruos- 
tus, - paprieštaravo Modė. - Kasdien man vis blogiau. 

Donaldas giliai įkvėpė. 

— Mama, suprantu, nesveikuojate, bet apie kai ką vis tiek tu- 
rime pasikalbėti. 

- Gal apie tai, kaip tavo sesuo ištekėjo už to baisybės prancū- 
ziūkščio? Tavo tėvas karste vartosi. 

Donaldui prieš akis iškilo šiltas mylinčio jų tėvo paveikslas 
ir jis puikiai suprato, kaip tėvas būtų džiaugęsis, kad Selina po 
šitokios tragedijos susirado artimą žmogų. 

— Kas buvo, jau nepakeisi, nė vienas iš mudviejų negalėjome 
nieko kitaip pasukti. Selina yra suaugusi ir turi pati spręsti savo 
likimą. 

— Jei jau taip nepritari, kodėl dalyvavai tose niekingose ves- 
tuvėse? — rėžė Modė. - Niekas iš Londono aukštuomenės ne- 
buvo toje vakaruškoje. 

— Mama, Selina mano sesuo. Be to, man visai patinka Anri. 
Manau, jis myli Seliną ir rūpestingai globos ją su Eleonora. 

— Tada apie ką nori su manimi kalbėtis? - kitur nukreipė 
kalbą Modė. 

Jis pasiryžo pasakyti jai, ką reikia. 

— Mama, dvaro finansinė padėtis bjauri - blogesnė negali 
būti, ir jei tuoj pat nieko nesiimsiu, jis žlugs tiesiogine prasme. 
Esam tiek įsiskolinę, kad bankas gali jį atimti. 

Motina į tai nieko neatsakė, tad Donaldas, nors sunkiai rink- 
damas žodžius, tęsė: 

— Kad ir kaip būtų tragiška, vienintelė išeitis yra dvarą par- 
duoti. Reikėtų melstis, kad rasčiau pakankamai pinigingą pir- 
kėją, kuriam šis pirkinys atrodytų perspektyvus. 

Modės akys ėmė neramiai lakstyti. Net prieblandoje Donal- 
das jose matė neapsakomą siaubą. 

— Parduoti Astberio dvarą?! 

Motina atsilošusi užsikvatojo, o jis tik žiūrėjo ir tylėjo. 

— Donaldai, sutinku, kad rūmus reikia kiek aplopyti, bet, 
manau, tu pernelyg dramatizuoji. Negali būti nė kalbos apie par- 
davimą! Jis buvo šios giminės rankose nuo septyniolikto šimt- 
mečio! 

— Motin, aš visą mėnesį kalbėjausi su mūsų bankininkais, są- 
skaitininku ir dvaro valdytoju, ir visi kaip susitarę kartojo tą patį. 
Dvaras yra bankrutavęs, ir tuo kalba baigta. Gaila, bet taip yra. 

— Donaldai... - staiga Modės balsas sustiprėjo, lyg ką tik ne- 
būtų drebėjęs kaip mirtimi besivaduojančio ligonio. - Aš galiu 
viską iškęsti, bet niekada, girdi - niekada - nesutiksiu parduoti 
Astberio dvaro. 

— Mama, - Donaldas tvardėsi kiek įmanydamas, - turėtumėt 
prisiminti, kad prieš tris mėnesius, kai tapau pilnametis, dvaras 
teisiškai perėjo į mano rankas. Taigi aš spręsiu, ką su juo daryti. 

Kad ir kaip mums visiems būtų liūdna ir nemalonu, turime par- 
duoti. Arba sulauksime antstolių ir jie mus išmes iš namų. 

Čia Modė susigriebusi už širdies krito ant pagalvių. 

— Kaip tu gali būti toks žiaurus? Kaip drįsti su tokiomis ži- 
niomis rodytis ligotai moteriai! Man siaubingai skauda krūtinę, 
prašau, kviesk Besę, kviesk daktarą... 

Donaldas įsižiūrėjo jai į veidą ir pamatė, kad ji išties mirtinai 
išblyško. 

— Mama, labai prašau atleisti, nenoriu jūsų liūdinti, tačiau 
mes paprasčiausiai neturime kitos išeities. 

Dabar ji ėmė švokšdama gaudyti orą. Donaldas atsistojo. 

— Pakviesiu gydytoją Trefjuzį. Atleiskite, kad jums taip užda- 
viau širdį. 


Daktaras Trefjuzis atvyko negaišuodamas. Apžiūrėjęs Modę 
rado už durų sunerimusį Donaldą. 

— Ją ištiko nervų priepuolis. Daviau jai išgerti migdomųjų, 
rytą grįšiu pažiūrėti, kaip laikosi. Tačiau visų mūsų labui, - įsak- 
miai tarė gydytojas, - siūlau kol kas nė žodžiu jai nebeužsiminti 
apie tai, ką pirmiau kalbėjote. 


Kovo 10 d. 


Iš A. gavau telegramą, kad laivas sėkmingai atplaukė į 
Indiją ir kad ji jau pakeliui į Koč Biharo rūmus. Motina ir 
toliau neina iš kambario, manęs taip pat neįsileidžia, tad 
aš trypčioju po rūmus pjaunamas nerimo ir nevilties. Kad 
apsiraminčiau, visą pusdienį rašiau ilgą laišką A. į rūmus. 
Virš Astberio pakibo beveik akimi įžiūrimas niūrus šešėlis. 
Pirmieji bėdą užuodžia tarnai, manau, visi jie supranta 

artėjant pabaigą. Šįryt buvau išsikvietęs nekilnojamojo 
turto agentą. Buvo įkainotas dvaras - tai būtų labai kukli 
suma, turint omenyje, kas jį sudaro. Tačiau jos bent jau 
pakaktų skolai padengti ir mums su A. nusipirkti kur kas 
mažesnius namus kaime. Užtektų ir panašiam būstui ma- 
mos daliai. 


Atėjo balandis ir Donaldą džiugino saulėtomis pavasario die- 
nomis atgijęs sodas bei pelkynuose ryškiai geltonai pražydę dy- 
giakrūmiai. Tačiau vieną rytą išvedęs Glori iš arklidžių ir pa- 
leidęs risčia ūmai pajuto, kaip į širdį įsivogė baimė. Jau beveik 
mėnesį - nuo pat Ani atvykimo į Koč Biharą - nieko iš jos ne- 
girdėjo. Paragino Glori pagreitinti žingsnį ir šuoliuodamas per 
viržynus pajuto, kaip ima graužti nepasitikėjimo kirminas. 

Gal grįžusi į Indiją ji sutiko kitą? Šiaip ar taip, ji graži, rafi- 
nuota moteris - ne, ne princesė, tačiau aristokratiškos kilmės 
ir išsiauklėjimo, maloni ir protinga, taigi patraukli kiekvienam 
vyrui. Taip, jis Britų imperijos lordas, tačiau be skatiko kišenėje, 
o pardavus Astberį liks ir be savo viešpatystės. 

Prieš mėnesį Donaldas pradėjo suvokti, kad jo išsilavinimo 
užtenka tik kaimo dvarininkui valdyti savo ūkį ir tarnus. Jei ne- 
grįš į kariuomenę (ši mintis jį tiesiog gąsdino), ką jam veikti par- 
davus dvarą? Nulipęs žemėn prie upokšnio, kur kalbėdavosi su 
Ani tą pirmąją vasarą, atsigulė ant žolės ir susimąstė. 

Po to, ką patyrė per karą, betikslis dykinėjimas atrodė be- 
prasmybė. Ir dar graužė sąžinė - kad ne kieno kito, o jo ranko- 
mis po kelių šimtmečių iš Astberio dvaro istorijos bus ištrintas 
Astberių giminės vardas. Jis vėl sugavo save mąstantį, ar neat- 
sirastų koks būdas išgelbėti dvarą, tačiau į galvą neatėjo jokia 
įmanoma mintis. Donaldas suvokė - jei atsirastų išeitis, mielai 

ja pasinaudotų ne tik iš pagarbos giminės istorijai, bet ir kaip 
proga padaryti gerą darbą, mat išsaugojus savo rankose dvarą iš- 
liktų ir pragyvenimo šaltinis geriems dviem šimtams samdomų 
vietos gyventojų bei žemės nuomininkų, ką jau kalbėti apie jo 
motiną, kurią, nepaisant visos vaidybos, iš tiesų pribloškė žinia, 
kad gali tekti išsikraustyti. 

Donaldas pakilo nuo žemės ir vėl sėdęs į balną paragino 
Glori. Tarė sau, kad tiesiog teks susitaikyti su padėtimi ir sutelkti 
jėgas bendram gyvenimui su Ani, tai ir bus naujas jo tikslas. 


Gegužės 15 d. 


Vakar (pagaliau) motina iškėlė koją iš savo kambario. 
Tačiau iš A. jau trečias mėnuo nė žodelio. Daug kartų 
rašiau jos duotu rūmų adresu, bet ji neatsakė nė į vieną 
laišką. Kas galėjo nutikti? Dar niekad nebuvau taip nuka- 
binęs nosies. Gal ji mane pamiršo? Gal, kaip ir jos draugė 
Indira, sutiko indų princą ir su juo pabėgo... 


Donaldas padėjo plunksnakotį ir atsistojęs įrėmė apsiniaukusį 
žvilgsnį į vaizdą už lango. Aukštai įkopusi į dangaus skliautą 
švietė saulė, tačiau graži diena jo nedžiugino. Negalėjo atsikratyti 
niūrių minčių apie Ani ir galimas jos tylos priežastis. Paskui pa- 
galvojo, kad gal tiesiog jo nepasiekia jos laiškai. Paštas tarp Ang- 
lijos ir Indijos buvo liūdnai pagarsėjęs netvarkingu darbu. Tačiau 
vis tiek žinojo nenurimsiąs, kol negaus iš jos kokių nors žinių. 

Žemesniame aukšte jis rado motiną kertančią pilną lėkštę 
kiaušinienės su kumpiu. 

— Džiaugiuosi, mama, atrodote kur kas sveikesnė. 

Su didelėmis pastangomis jis išspaudė šypseną. 

- Juk žinai, kaip mane veikia žiema. Bet dabar jau beveik 
vasara ir yra tiek veiklos. 

- Ką jūs sakote? - Donaldas nenutuokė, apie ką ji kalba. 

— "Tai, ką girdi, - Modė ištiesė ranką per stalą su pusryčiais ir 
padavė jam laišką. - Vieni iš senųjų tavo tėvo draugų užsiminė, 
kad norėtų atvykti mūsų aplankyti. Žinoma, sutikau. 

Donaldas atidžiai įsiskaitė į laišką su atgaliniu Niujorko 
adresu. 

— Rašo, kad atvyks po kokio pusantro mėnesio. Beje, kas tie 
Dramneriaiė 

— Ralfas Dramneris - vienos seniausių ir, turiu tau pasakyti, 
vienos turtingiausių Niujorko šeimų galva. Kiek suprantu, jis 
banko savininkas, o jo žmona Sisi mano atminime išliko kaip 
žavinga būtybė. Jų duktė Violeta panašaus amžiaus kaip tu. Ma- 
tyt, ji dabar keliauja po Europą ir ketina kuriuo nors metu vasarą 
susitikti su tėvais. 

Donaldą nustebino regimas jos entuziazmas. Kone visus 
amerikiečius Modė laikė prasčiokais. 

— Ką gi, jei jums, mama, užteks sveikatos juos užimti, man 
lieka tik džiaugtis, kad jus taip teigiamai paveikė būsima senų 
draugų viešnagė. 

- Išties, turbūt dėl to ir atsigavau. 

Modė patenkinta nusišypsojo sūnui. 

Matydamas ją puikiai nusiteikusią, Donaldas nusprendė pa- 
keliui išspręsti ir Selinos klausimą. 

— Gal per jūsų draugų viešnagę pasikviesti ir Seliną? Kiek 
žinau, mažoji Eleonora pasiilgusi močiutės ir Astberio. 

— Donaldai, tu puikiai žinai, kad kol tas žmogėnas bus jos 
vyras, Selinai šių namų durys uždarytos. Ar aiškiai pasakiau? 

Donaldas atsiduso - žinojo, kad jis, lordas Astberis, teisėtas 
dvaro savininkas, besąlygiškai turi prieš ją viršenybę ir gali kada 

panorėjęs kviestis seserį. Tačiau neturėjo jokio noro sulaukti ne- 
išvengiamų padarinių, jei vėl sugadintų motinai ūpą, kai ji ro- 
dėsi smarkiai atkutusi. 


Birželio 9 d. 


Buvau Londone, vėl susitikau su banko valdytoju. Dar 
prastesnė padėtis - laikas senka ir turiu tučtuojau 
pasiruošti parduoti dvarą. Aplankiau ir Ani ligoninės 
Vaitčapele vyriausiąją seserį, ji man sakė irgi iš jos 
nieko negirdėjusi. Buvau trumpai susitikęs su Selina, ji 
pasakojo Pietų Prancūzijoje mačiusi Indirą su naujuoju 
vyru. Gegužės mėnesį išvažiuodama iš Paryžiaus Ani 
Indirai sakė grįžtanti tiesiai į Angliją. Nebežinau, kur 
dėtis iš nerimo. Kas man dar liko, jei jos netekau? 


Liepos 14 d. 


Prieš savaitę į Astberį atvyko Ralfas Dramneris su žmona 
Sisi. Visai mieli žmonės ir, nepaisydami varganos nu- 
šiurusių rūmų būklės, gėrisi viešnage tikrame sename 
dvare ir tikro anglų lordo draugija. Sisi mums pirmąkart 
susitikus net tūptelėjo! Manau, kad Ralfas Dramneris gu- 
dresnis, negu apsimeta. Iš tolo matyti, kad turtingas kaip 
Krezas: Sisi išsipusčiusi pagal naujausią Paryžiaus madą 
ir apiberta deimantais nuo galvos iki kojų. Atvyko dviem 
mėnesiams, jų žodžiais, apsižvalgyti Anglijoje, o rytoj 
atvyksta jų duktė Violeta. Iš A. ir toliau nieko negirdėti. 
Kraujas stingsta gyslose pagalvojus, dėl ko ji dar nesusi- 
siekė su manimi - neišmanau, ką tai galėtų reikšti, į galvą 
lenda tik viena mintis. 

— Dramneriai grįš pusę ketvirtos, kaip tik išgersim popieti- 
nės arbatos, - pranešė Modė. - Siūlau padengti stalą terasoje. 
Gal nežinai - jie išvažiavo į Londoną pasiimti dukters. Ji vakar 
atvyko iš Paryžiaus. 

— Supratau, mama, - išsiblaškęs atsakė Donaldas prie pusry- 
čių stalo. 

— Jūs bendraamžiai, būtų gražu, jei prisėstum prie mūsų ir 
ją užimtum. 

Sulankstęs „Ihe Times“ Donaldas pakilo nuo stalo. 

— Nesijaudinkit, prisistatysiu į paradą. 

Popiet Donaldas apjojo dvaro valdas. Žemės nuomininkai 
pagaliau atrodė smagiai nusiteikę, mat džiaugėsi palankiais orais 
gausų derlių subrandinusiems kviečiams - jau po kelių savai- 
čių turėjo prasidėti pjūtis. Nė neįtardami, koks likimas jų laukia, 
manė jį pradžiuginsiantys šiomis naujienomis. 

Atsirado galimas dvaro pirkėjas. Iš Kornvalio kilęs verslinin- 
kas ponas Kinghornas karo metais smarkiai praturtėjo iš alavo 
kasyklų. Atrodė visai šaunus, padorus žmogus, rimtai nusiteikęs 
palypėti į aukštesnį visuomenės sluoksnį įsigydamas Astberių 
dvarą. Būtų nusipirkęs jį pusvelčiui, mat nelengvais pokario me- 
tais nebuvo konkurentų dėl tokio pirkinio. Donaldas jau buvo 
beveik sukirtęs su juo rankomis. Atiduodamas kumelę arkli- 
ninkui pagalvojo, kad gali guostis bent tuo, jog budriai naujo 
savininko priežiūrai atitekęs dvaras gal bus kur kas ūkiškiau ir 
pelningiau tvarkomas. 

Įėjęs į sodą Donaldas užmatė Dramnerius ir motiną jau 
susėdusius terasoje prie arbatos ir susigriebė vėluojantis. Ge- 
riau neerzinti motinos dar labiau vėluojant - gal jie kaip nors 
nenumirs, jei jis sės prie stalo su jodinėjimo bridžiais. Žen- 
giant laiptais jam į akį krito prie stalo sėdinti mergina. Vyriška 
jo prigimtis akimirksniu įvertino, kad ji tikra gražuolė. Laibą 

jos figūrą buvo apgulusi daili popietės suknelė, šviesūs plau- 
kai madingai trumpai apkirpti. Atsidūręs arčiau pamatė išraiš- 
kingas rudas akis, tobulą lūpų liniją ir nepriekaištingai baltą 
odą. 

— Gerą dieną visiems, - tarė įžengęs į terasą ir priėjęs prie 
stalo. - Mama, Ralfai, Sisi, atleiskite, kad vėluoju, o panelę 
Dramner, - Donaldas kreipėsi į nepažįstamą merginą, - svei- 
kinu atvykusią į Astberį. Galima jus vadinti Violeta? 

— Žinoma, prašom, — nusišypsojo ji, trumpai atidengdama 
baltutėlių lygių dantų eilę. 

— Labai malonu su jumis susipažinti, - tai pasakęs atsisėdo 
ir tarnaitė pripuolusi įpylė jam arbatos. - Kaip sekėsi kelionė į 
Astberį? 

— Tiesiog nuostabiai, - atsakė Violeta. - Tiesą sakant, tik da- 
bar ištrūkau iš Londono į užmiestį. Vasaros pradžioje visi mano 
lankyti šokiai Anglijoje vyko mieste. 

— Na, ir, žinoma, praėjusią vasarą buvo Violetos debiutas 
Niujorko aukštuomenėje, - įsiterpė Sisi. 

— Čionykštis sezonas jums irgi patiko? 

— Ką ir kalbėti! Sutikau tiek įdomių žmonių. Tiesiog dievinu 
Angliją, - atsakė Violeta smagia niujorkietiška šnekta. 

— Violeta visais atžvilgiais buvo šio Londono sezono kara- 
lienė, - tarė Ralfas. - Ją ėmė sekioti būrys tituluotų jaunikių. Tik 
nesigink, Violeta. 

— Ką tu, tėti, - žaviai nuraudo Violeta. - Visos mergaitės tu- 
rėjo didelį pasisekimą. 

— Ar kuris nors vaikinas jums krito į akį? - paklausė Modė. 

— Regis, aš dar per jauna apsispręsti, - diplomatiškai atsakė 
mergina. 

— Mėgstate jodinėti, Violeta? - paklausė Donaldas, nukreip- 
damas pokalbį kitur. 

— Labai mėgstu, dažnai jodinėju po Centrinį parką, o mūsų 
vasarnamyje Niuporte turiu nuosavą žirgą. 

— Tad kol čia viešėsite, leiskite jus pakviesti pajodinėti po vir- 
žynus. 

— Su mielu noru, Donaldai. 


Liepos 24 d. 


Šįryt vėl išjojome su V. Ji įgudusi jojikė, bet laikosi balne 
kaip mergaitė, o A. jodinėjo kaip vyras. Vis dėlto ji miela, 
smagi ir išsilavinusi mergina, o matydamas jos žavėji- 
mąsi Anglija dažnai nusišypsau. Ir dar ji labai graži - 
kartais žiūrėdamas į baltą jos odą ir šviesius plaukus 
galvoju, kad tai visiška egzotiškos, aistrios A. išvaizdos 
priešingybė. Jos buvimas, įgimta užkrečiama energija 
bent jau padėjo man mintimis atitrūkti nuo A. 


Donaldas per pastarąsias porą savaičių pasijuto nors kiek atgi- 
jęs — bent eigastis pagyvėjo. Dramneriai su amerikiečiams bū- 
dinga ugnele prasklaidė Astberį užgulusią sunkią atmosferą. 
Donaldo motina tiek išsijudino, kad prieš kelias dienas pakvietė 
vietos dvarininkus į vakarėlį - Astberis seniai nebuvo matęs 
pobūvių. Net tarnai, regis, nuoširdžiai džiaugėsi papildomu 
darbu viešint svečiams. Kambarinės lakstė aukštyn žemyn tai 
ruošdamos dviem amerikietėms karštą vonią, tai tvarkydamos 
didžiules jų spintas. Koridorių, palei kurį buvo išsidėstę svečių 
kambariai, persmelkė Violetos kvepalų aromatas — lengvas ir va- 
sariškas kaip ji pati. 

Tą rytą prie pusryčių stalo jį sutiko giedros šypsenos, o Ral- 
fas gyrėsi savo planais per kelias dienas „paimti Kornvalį . 

— Mama, - tarė Violeta, - nepyksit, jei neprisidėsiu prie jūsų? 
Londone Eimė Venables rengia šokius ir laiške klausia, ar daly- 
vausiu. Prieš grįždama į Niujorką mielai dar kartą susitikčiau su 
savo draugais anglais, su kuriais susipažinau per sezoną. 

— Suprantu, kad mielai susitiktum, dukrele, bet kaip tu viena 
važiuosi į Londoną. Net kalbos negali būti, - atsakė Sisi. 

— Mūsų namuose Londone vietos per akis, - įsiterpė Modė. - 
Galėtumėt ten apsistoti, mieloji Violeta. 

— Labai malonus pasiūlymas, ledi Astberi. 

— O tu, Donaldai, ar nežadėjai šiomis dienomis vykti su rei- 
kalais į Londoną? 

— Tai kad... taip, ketinu vykti į Londoną, - sumišęs atsakė, 
nenorėdamas pasirodyti storžievis. 

— Oi, negali būti geriau - tu mane palydėtum į šokius! Net 
neabejoju, Eimė Venables tikrai nesupyks, - suplojo rankomis 
Violeta. 

— Kokia puiki mintis! - tarė Modė. - Vadinasi, sutarta. 

Ir ji nusišypsojo visai užstalei. 

Po pusryčių Donaldas su „Ihe Times“ išėjo į biblioteką, bet 
negalėjo susikaupti. Nors jau penkis mėnesius nieko negirdėjo 
iš Ani, nesmagiai pasijuto pagalvojęs, kad turės lydėti Violetą į 
šokius. Vis dėlto motina, regis, jį pergudravo ir dabar atsisakyti 
būtų labai nemandagu. 

Susimąsčius apie netikėtą motinos prisikėlimą gyvenimui ir 
neįprastą svetingumą Donaldui pirmąkart dingtelėjo, ar tikrai 
atsitiktinai Dramneriai pasirodė Astberyje. Šiaip ar taip, nėra 
jokios abejonės dėl jų turtų, o Ralfas kaip tik šiomis dienomis 
paminėjo patikėtinių valdomą kapitalą, kuris po trijų mėnesių, 
kai Violeta taps pilnametė, pereis į jos rankas — be abejo, šias 
lėšas ištekėjusi ji atsineš kraičio. 

— Velniai rautų, motin! - Donaldas numetė „Ihe Times“ ant 

stalo ir atsistojęs priėjo prie lango. Ėmė koneveikti save, kad buvo 
toks naivus, - kaip galėjo nematyti motinos jam rezgamo tinklo? 

- Nesileisiu pardavinėjamas ar tampomas už virvelių, - iš- 
košė pro dantis žiūrėdamas į švelnioje rugpjūčio šviesoje sken- 
dintį parką. 

Be to, kai kas ir Modei nepavaldu — pavyzdžiui, Violetos 
jausmai. Donaldas pasvarstė, kad mergina su tokiais turtais, as- 
meniniu žavesiu ir neginčytinu grožiu kaip Violeta gali išsirinkti 
vyrą, kokį tik panorėjusi. Ir kartu prisiminė, kaip ji šypsosi jam 
žvelgdama iš po ilgų blakstienų, kaip, regis, noriai imasi visko, 
ką tik jis siūlo... 

Per visą ilgą kelionę traukiniu į Londoną Donaldas klausėsi 
Violetos čiauškėjimo apie savo gyvenimą Niujorke, apie gražius 
namus Parko aveniu, kuriuose ji gyvena su tėvais, apie kelionėje 
po Europą regėtas įdomybes. 

— Bijau, sunku bus man grįžus. Žinai, nemažai amerikiečių 
labai riboti, - galėjai pamanyti, kad tris mėnesius praleidusi Eu- 
ropoje ji spėjo tapti pasaulio piliete. 

— Vadinasi, tau labiau patinka Anglijoje? - mandagiai pasi- 
teiravo Donaldas. 

- Tikrai taip - aš didelė jūsų literatūros gerbėja. O jūsų kaimo 
gyvenimas mane tiesiog pakerėjo. Viskas čia taip žavu. 

Jiems atvykus į namus Belgreivo aikštėje, kambarinė nuvedė 
Violetą aukštyn laiptais į jai skirtą kambarį, o Donaldas įėjęs į 
svetainę rado prie biuro sėdinčią Seliną - ji rašė laišką. 

— Donaldai! - Selinos veidas nušvito pamačius brolį ir ji at- 
sistojo apsikabinti. 

— Kaip tu, Selina? 

— Ką tik grįžau iš Anri pilies Prancūzijoje. Jis dar pasiliko tvar- 
kyti šiokių tokių reikalų. Mes su Eleonora čia pagyvensim, kol bus 
galutinai įrengti nauji mūsų namai Kensingtone. Gal arbatos? 

— Mielai, - atsakė Donaldas sėsdamasis į krėslą, o Selina pa- 
skambino kambarinei. 

— Na, ir kaip laikosi Astberis? 

— Motina visiškai pasveiko - tiesiog atgijo, nepalyginsi, kokia 
buvo, kai paskutinįkart ją matei. 

Donaldas reikšmingai kilstelėjo antakį. 

— Kaip atrodo, vis dar nenusiteikusi man atleisti? 

— Tiesą sakant, pastaruoju metu aplenkiu šią temą. Dabar ji 
kur kas linksmesnė, nenoriu jai numušti ūpo. 

— Be to, turbūt tau labiau rūpėjo aprodyti turtingai nuotakai 
iš Amerikos Devono grožybes. 

— Teko aprodyti, bet tik iš pareigos, - labai nesigynė Donal- 
das. - Šįvakar turėsiu lydėti ją į kažkokius kokčius šokius su vi- 
somis inženiu - debiutantėmis jos draugėmis. 

— Tau patinka Violeta, Donaldai? Tikiuosi, su ja susipažinsiu. 

— Taip, ji puiki mergaitė. Tačiau... - Donaldo veidas apsi- 
niaukė. - Tu juk supranti, kad tai nieko nekeičia. 

- Žinoma, suprantu. Iš Ani nieko negirdėti? 

— Nė žodelio, - jis atsiduso. - Net į Skotland Jardą kreipiausi, 
kad mėgintų jos ieškoti, bet jie nieko nepešė. Dingo kaip į van- 
denį. 

— Na, vis šis tas, - mėgino jį guosti Selina. - Bent jau galime 
tikėtis, kad ji nemirusi. 

- Selina, ji gali būti bet kur. Galėjo net negrįžti į Angliją, kaip 
sakėsi. Prisipažinsiu, pradedu manyti, kad nusprendė pasilikti 
Indijoje ir tiesiog nesiryžo man apie tai pasakyti. 

Abu nutilę susimąstė - tokius juos ir rado arbatos padėklą 
atnešusi kambarinė. Selina įpylė arbatos ir sau, ir Donaldui, įdė- 
miai žiūrėdama į jį ir kažką galvodama. 

— Donaldai, broleli, baisiai nenoriu sakyti, bet... 

- Žinau, žinau - nekalbėkim apie tai, - nutraukė ją Donal- 

das. - Pradedu suvokti, kad turbūt neturiu iš ko rinktis ir reikia 
mėginti gyventi toliau. 

- Bijau, kad taip ir yra, - pritarė Selina. - Žinau, kaip ją my- 
lėjai, bet... 

— Myliu, - pertraukė ją Donaldas. 

— Taip, myli, — pasitaisė Selina, - tačiau bet kokiu atveju 
jūsų vedybinis gyvenimas būtų nelengvas. Pats žinai, kokia yra 
anglų aukštuomenė ir kiek jums reikėtų pastangų, kad jus pri- 
imtų. 

— Man to visiškai nereikia, - atšovė Donaldas. - Apkasuose 
aš susidūriau akis į akį su visų įmanomų tikybų ir rasių žmonė- 
mis ir mačiau jų drąsą. Ir, leisk pridurti, mačiau, kad jie miršta 
lygiai tokiose pat kančiose kaip ir baltaodžiai. 

— Tikiu, - tyliai pasakė Selina, - tačiau tai tik liudija, kad tu 
neturi prietarų, užtat puikiai Žinai, jog daugelis jų turi ir turės. 

- Sakai, Ani mane paliko norėdama nuo to apsaugoti? 

— Ne, nesakau, tik spėju, kad galėjo būti ir tokia priežastis. 
Aš nė kiek ne mažiau už tave suglumusi, kodėl ji neatsišaukia. 

— Viliuosi, Ani nepasirodė, kad aš prieš ką nors varžausi dėl 
jos odos spalvos. 

— Broliuk, - ėmė raminti jį Selina, - nesakau, kad ji tai pa- 
juto iš tavęs, bet galėjo pajusti iš kitų. Pažiūrėk kad ir į mūsų 
motiną. Ir dar - kas lauktų jūsų vaikų? Juk jie būtų maišytos 
rasės ir... 

— Liaukis! - Donaldas trinktelėjo puodelį į lėkštutę. 

- Atleisk, - vos neverkdama ištarė Selina. - Aš tik mėginau 
parodyti vilkduobes, kurios būtų tykojusios, jei viskas būtų vykę 
pagal tavo sumanymą. 

— Viskas niekis, jei tik būtume buvę kartu, - Donaldas atsi- 
stojo. - Verčiau einu persirengti prieš tą nelemtą vakarėlį. 

Užlipęs laiptais į miegamąjį Donaldas krito į lovą ir susidėjo 


408 Lucinda Riley 


rankas už galvos. Gal Selinos teorija tikrai turi pagrindo? Gal iš 
tikro Ani pasitraukė, gelbėdama jį nuo savęs paties? 

Jis tiesiog nenorėjo tuo tikėti. Ani žinojo, kad jis niekina bet 
kokius prietarus. 

Ir vėl Donaldas priėjo prie tos pačios išvados. Galutinai pati- 
kėjo ją supratus, kad iš tikrųjų jo nemyli, kaip pačiai pirmiau at- 
rodė. O gal pamilo kitą, - pagalvojo Donaldas ir sudrebėjo nuo 
tos minties. 

Akys sudrėko, nes pirmąkart jis ėmė rimtai galvoti apie savo 
ateitį be jos. Ir suvokė, kad jį apleidžia viltis. 

Rugpjūčio 25 d. 


Vakar šokiuose patiko labiau, nei galėjau tikėtis. Sutikau 
porą draugų iš Harou, jie atlydėjo dvi merginas. Labai 
apsidžiaugiau juos pamatęs, šnektelėjom apie senus lai- 
kus. Abu po kelių savaičių ketina vesti ir pakvietė mane 
į vestuves. Abu, žinoma, laidė juokelius dėl V., esą kaip 
man pasisekė, kad šoku su gražiausia mergina salėje... 


Violeta nutarė mieste pasilikti ilgiau, nei planavusi. Kadangi 
Donaldo netraukė vykti į Devoną susitikti su ponu Kinghornu 
dėl galutinio sprendimo parduoti dvarą, jis irgi atidėjo savo iš- 
vykimą. Kai nelydėdavo Violetos į vakarėlius ar išvykas apžiū- 
rėti Londono įdomybių, eidavo į klubą Pal Male. Su malonumu 
atnaujino senas pažintis ir iki išnaktų dalydavosi karo prisimi- 
nimais. 

Kuo toliau, tuo labiau aiškėjo, kad visas jo gyvenimas Lon- 
done po paliaubų sukosi apie Ani ir meilę jai. Niekas daugiau 
Donaldui nerūpėjo, tik būti su ja, ir nebuvo kada atsidėti ki- 
tiems polinkiams. Anksčiau tarytum gyveno užsidaręs burbule, 

ir nors tebeskaudėjo širdį, kad ją prarado, bendravimas su drau- 
gais bent atitraukdavo dėmesį. 

Reikia pripažinti, Donaldui glostė širdį draugų pavyduliavi- 
mas dėl santykių su Violeta, kuri, regis, išties karaliavo Londono 
aukštuomenės gyvenimo sūkuryje. Ji buvo graži, žavi, nuovoki 
ir, kaip Donaldas ėmė pastebėti, ištrūkus iš tėvų globos kokono 
atsiskleidė gyvas jos būdas ir šelmiškas sąmojis. 

Net jį sužavėjo jos humoro jausmas ir nedrumsčiamas gyve- 
nimo džiaugsmas - mokėjimas džiaugtis vien tuo, kad gyveni. 
Ani buvo gili, aistringa, paslaptinga, o Violeta - džiugi, lengva, 
šviesi. Donaldas atkreipė dėmesį ir į jos širdies dosnumą - Vio- 
leta nuolat pateikdavo draugams rūpestingai paruoštų malonių 
staigmenų. 

Kvietimų ji gaudavo šūsnimis, visame Londone buvo lau- 
kiama prie kiekvieno vaišių stalo, vyrai rungėsi dėl teisės mė- 
gautis jos draugija užstalėje. Donaldas nė nepasijuto, kaip tapo 
nuolatiniu jos palydovu pobūviuose ir kituose susibūrimuose, ir 
negalėjo ginčyti, kad jam ima tai patikti. 

Violetos viešnagei Londone artėjant prie pabaigos, jiedu 
buvo pakviesti vakarienės į lordo ir ledi Čarlzvortų namus prie 
Haid Parko. Jų sūnus Haris buvo vieno didžiausių ir žymiausių 
šalies dvarų paveldėtojas. Be visa kita, nepaprastai gražus, žavus 
ir energingas. Kaip ir dera, šalia jaunojo šeimininko prie stalo 
buvo pasodinta gražiausia vakaro mergina - Violeta, o Donal- 
tolo buvo matyti, kad Hariui ji padarė didžiulį įspūdį, o jis taip 
pat jai patiko. Atnešus desertą Donaldas pajuto tą maudulį, koks 
kyla į nuosavą teritoriją įsibrovus varžovui, ir net loštelėjo suvo- 
kęs, kad tai pavydas. 

Priblokštas šios išvados, pakeliui į namus susimąstė. Violeta 
kaip visada buvo pakiliai nusiteikusi, tik ir čiauškėjo apie Harį, 

apie tai, kaip jis pakvietė ją prasidėjus medžioklės sezonui apsi- 
lankyti savo dvare Derbišyre, o medžioklės sezonas turėjo prasi- 
dėti po kelių dienų. 

Kitą rytą į prieškambarį ant padėklo buvo atneštas laiškas 
Violetai. Donaldas, pro šalį eidamas pusryčiauti, apvertęs laišką 
pamatė Čarlzvortų antspaudą. Tą vakarą Violeta, kitaip nei vi- 
sada, nepasiprašė lydima Donaldo - šįkart jos lydėti atvyko 
viena jos draugė, ir Violeta, gaubiama kvepalų debesies, išplaukė 
iš namų su pribloškiama Paken" suknele. Jam nepavyko užmigti, 
kol po vidurnakčio išgirdo lengvus jos žingsnius ant laiptų. 

Rytą ji neatėjo pusryčiauti, užtat žiovaudama pasirodė per 
pietus. 

— Kaip praleidai vakarą? - mandagiai paklausė Donaldas. 

— Puikiai, - svajingai atsakė ji. - Haris Žino geriausias vie- 
tas Londone. Nusivedė mane į slaptą klubą, kur groja geriausią 
džiazą! Linksminomės iki išnaktų - taip prisišokau, kad rytą net 
kojas skaudėjo. O kokia smagi jo draugų kompanija! 

— Vėl susitiksi sa Hariu? 

— Tikiuosi. Jis toks linksmas. 

— Na, o aš turiu grįžti namo į Devoną. Gal paliksiu tave Lon- 
done? - pasiūlė Donaldas. - Rodos, tu kuo puikiausiai savimi 
pasirūpinsi. 

Ji pažiūrėjo į jį iš po ilgų blakstienų ir staiga pasijuto ne- 
saugiai. 

— Kažin ar labai džiaugsiuosi viena važiuodama šitokį kelią. 

— Ir man nedidelis džiaugsmas apkartinti tau linksmybes, - 
tarė jis, staiga pasijutęs senas. - Gal priimkim tarpinį spren- 
dimą - išvykim kartu į Devoną savaitės pabaigoje? 


* Jeanne Paguin (1869-1936) - prancūzų drabužių modeliuotoja. 

— Gerai, šitaip bus tiesiog puiku! Kaip šauniai pabuvau Lon- 
done! Ačiū tau, Donaldai. 

— Nėra už ką. Džiaugiuosi, kad tau buvo smagu. O dabar at- 
siprašysiu, esu sutaręs klube su kai kuo susitikti, - Donaldas at- 
sistojo, nuėjo prie durų, bet stabtelėjęs atsigręžė į ją. - Gal prieš 
mums išvažiuojant nusivestum į kurią nors iš tų naujų vietų, ku- 
rias Žino Haris? 

— Ak, Donaldai, kaip bus smagu! 


Ir staiga jie susikeitė vaidmenimis. Trokšdamas palinksminti 
Violetą, Donaldas tris vakarus pagret mokėsi šokti pagal naująją 
džiazo muziką, visuotinai pamėgtą Amerikoje ir jau sukėlusią 
susidomėjimą Anglijoje. Namo į Belgreivo aikštę jie suplukę 
krizendami grįždavo apyaušriu. Donaldas santūriai ją pabu- 
čiuodavo laiptų papėdėje, ji nusišypsodavo, o paskui moteriškais 
žingsniukais nukicendavo laiptais į miegamąjį. 

Paskutinę jų naktį Londone Violeta kaip visada išnyko viršu- 
tiniuose kambariuose, o Donaldas nuėjo į svetainę įsipilti bren- 
džio. Gurkštelėjęs pagalvojo, kad šiąnakt norėjo pabučiuoti ją iš 
tikrųjų. Atsidusęs sau pripažino, kad laukia rytojaus, kai iške- 
liaus atgal į Devoną ir ji bus tik su juo. 

— Ani, - sukuždėjo į orą ir pakirstas sąžinės priekaištų su- 
smuko krėsle. - Atleisk. 

Traukinyje Violeta, matyt, nuvarginta Londono linksmybių, 
beveik visą kelią miegojo, o Donaldas per tą laiką mėgino susi- 
gaudyti savo jausmuose. 

Turėjo šiokių tokių abejonių, kad vis karštesni jo jausmai 
Violetai gali būti paprasčiausia reakcija, sukelta Ani netekties 
skausmo, tačiau negalėjo ir išsiginti, kad gražiose Violetos akyse 
regi slypint savo ateities raktą. Jei parduos Astberį, jo gyvenime 

neliks tikslo. Tada, kai dar tik pradėjo svarstyti šį scenarijų, vie- 
nas lygties dėmuo buvo Ani ir mintis apie naujo gyvenimo pra- 
džią atrodė pakeliama, nes tas gyvenimas turėjo prasidėti kartu 
su ja. O dabar, atsidusęs susimąstė Donaldas, kokia prasmė bus 
gyventi, jei pardavęs dvarą liks vienas? 

Kita vertus, ar tikrai jau būtų taip baisu, jei vestų Violetą, 
kuri jam tikrai patinka ir kuri savo pinigais, žavesiu ir ryšiais 
aukštuomenėje atgaivintų Astberio dvarą? 

Susimąstė, kad iš dalies Selina gali būti teisi: kelis mėne- 
sius po karo jo mąstymas ir jausmai tebebuvo sužaloti patirtų 
baisybių. Buvo gyvybiškai būtina pasidalyti šiais išgyvenimais 
su žmogumi, kuris puikiai visa tai supranta. Tačiau jei žvelg- 
tume į ateitį... Donaldas įrėmė žvilgsnį į traukinio langą ir tie- 
siai savęs paklausė, ar tai būtų ilgai tvėrę. O gal jis tik statė oro 
pilis? 

Taip pat prisipažino, kad buvo malonu grįžti į senąją savo 
aplinką, su kuria per pastarąjį mėnesį atnaujino ryšius. Tegul ta 
aplinka kartais atrodo lėkšta, tačiau jis pats priklauso tai aplin- 
kai. Donaldas gerai suprato, kad niekada nieko taip nemylės 
kaip Ani, tačiau kam iš jo sluoksnio tenka tokia prabanga kaip 
vedybos iš meilės? Tiksliai žinojo, kad ir jo tėvai nebuvo išim- 
tis - paprasčiausiai jų sąjunga nusisekė. 

O žavesnės nuotakos ir ieškodamas nerasi, mąstė Donaldas 
žvelgdamas į Violetą, sėdinčią priešais už pirmos klasės kupė 
staliuko. Juk mylėtis su ja tikrai nebūtų sunku. Akivaizdu, kad 
jau dabar jos fiziškai geidžia. 

Žinoma, jis suprato, jog labai gali būti, kad Violeta nesutiks 
už jo tekėti. Juk jis tik vienas iš daugelio jos gerbėjų, negana to, 
plikas kaip tilvikas. 

Tačiau kol traukinys sustojo Ekseterio stotyje, Donaldas ap- 
sisprendė paprašyti jos rankos. 

Tą vakarą visiems susėdus prie stalo Dramneriai sušneko 
apie kelionę namo po kokios savaitės. 

— Gaila bus palikti Anglijos krantus. Tiesa, Violeta? - pa- 
klausė dukters Sisi. 

— Neapsakomai gaila, - atsidususi tarė Violeta. - Anglija 
mane visiškai pakerėjo. 

— O tu pakerėjai Angliją, - išgirdo save sakant Donaldas ir 
nusišypsojo. 

Vėliau, bibliotekoje gurkšnodamas brendį ir traukdamas ci- 
garą su Ralfu Dramneriu, Donaldas prisisėmė ryžto ištarti tai, 
ką turėjo ištarti. 

— Pone Dramneri... 

— Prašom vadinti mane Ralfu, lorde Astberi. 

— Tada ir jūs turite vadinti mane Donaldu, - pasakė jis. — 
Ralfai, turbūt negalėjote nepastebėti, kaip man patinka Violeta. 

Ralfas kilstelėjo antakį. 

— Tikrai? Vadinasi, per pastarąjį mėnesį jūsų santykiai pasi- 
stūmėjo į priekį. 

— Taip ir atsitiko, - pritarė jam Donaldas. - Violeta tiesiog 
nepaprasta ir... - Donaldas kruopščiai rinkosi deramus žo- 
džius, - tapo man visokeriopai brangi. 

— Ji tikrai nepaprasta, - Ralfas įdėmiai pažvelgė jam į akis. — 
Be to, labai turtinga. Jūs mane supraskite: nenorėčiau, kad joks 
vyriškis pasinaudotų mano dukterimi. 

— Savaime aišku, - suskubo jam pritarti Donaldas. - Galiu 
jus patikinti, kad tai ne mano būdui. 

— Nors Astberiui šiuo metu reikia nemažų finansinių injek- 
cijų? - įrėmęs žvilgsnį jam į akis paklausė Ralfas. - Patikėk, Do- 
naldai, aš neaklas ir nekvailas. Turėjau laiko čia apsidairyti ir 
savo akimis mačiau, kiek reikia pinigų šiems namams pastatyti 
ant kojų. 

— Atleiskite už tokius žodžius, Ralfai, bet aš kalbu apie savo 
jausmus jūsų dukteriai, o ne apie savo finansinę padėtį, - nesvy- 
ruodamas atrėmė Donaldas. - Jei jau apie tai prašnekom, turiu 
šiam dvarui pirkėją ir jau rimtai ketinu priimti jo pasiūlymą. 

Ralfas nuoširdžiai nustebo išgirdęs šiuos žodžius. 

— Tikrai? Tu pasirengęs parduoti pirmagimio palikimą, savo 
giminės istoriją? Pataisyk, jei klystu, bet šie namai buvo jūsų tė- 
vonija nuo septyniolikto amžiaus. 

- Teks parduoti. Šiuo metu man šie namai - kilpa ant kaklo: 
jei jau neturiu lėšų skoloms sumokėti ir rūmams suremontuoti, 
turiu būti realistas, nebevilkinti laiko ir parduoti dvarą. 

Ralfas kiek patylėjo - Donaldas matė, kad sveria tai, kas pa- 
sakyta. 

— Kur gyvensi, kai parduosi tėvoniją? 

— Kol kas neįsivaizduoju, tačiau pasakysiu, kad man tai ant- 
raeilis dalykas, pirmiausia reikia pasirūpinti, kad mes abu su 
motina, taip pat žmona, kurią išsirinksiu, ir mūsų vaikai būtų 
saugūs finansiškai. 

— Matau, kad būsiu tavęs deramai neįvertinęs, jaunuoli. Man 
nuolat tenka priimti sunkius finansinius sprendimus, kurių ne- 
gali nepaveikti - kitaip sakant, kuriuos turi paveikti emocijos. 
Savo praktikoje nedaug esu matęs žmonių, kurie į tokius rei- 
kalus gebėtų žiūrėti pragmatiškai. Ypač jei tie reikalai susiję su 
gimtaisiais namais. 

— Galiu jus, Ralfai, tik patikinti, kad šios savaitės pabaigoje 
susitinku su galimu dvaro pirkėju ponu Kinghornu. Ketinu jam 
pranešti galutinį savo sprendimą. 

— Tai yra parduoti dvarą? 

— Taip, - atsakė Donaldas. - Tiesiai kalbant, neturiu pasirin- 
kimo. 

- Tačiau tavo motinai tai bus baisus smūgis, ar ne? 

— Kaip jūs ką tik pasakėte, negaliu sau leisti vadovautis emo- 
cijomis. Pirmiausia turiu veikti pragmatiškai. 

— Kalbėjaisi apie tai su Violeta? - paklausė Ralfas. 

— Ne, bet tariuosi, jei ji norės už manęs tekėti, vadinasi, mane 
myli ir jai bus nesvarbu, kur gyvensim. 

Donaldas mintyse nusišypsojo pastebėjęs, kad smūgis buvo 
taiklus. 

- Žinoma, - patylėjęs pritarė jam Ralfas. - Ar pardavus Ast- 
berį kiek nors tau liks, kai atsiskaitysi su kreditoriais? 

- To, kas liks, pakaks įsigyti padorius namus kaime ir išlai- 
kyti namus Londone. 

— Supratau. 

— Tikiuosi, to pakaks būsimiems jūsų dukters poreikiams, — 
pridūrė Donaldas. 

— Ar šituos tavo žodžius turėčiau laikyti prašymu leisti už 
tavęs savo dukterį? 

— Taip, - patvirtino Donaldas. - Nors galiu suprasti, kad po 
to, ką dabar kalbėjom, jums galbūt atrodytų neišmintinga duoti 
sutikimą. Juk iš manęs ji negautų to, ką galėtų suteikti kiti ger- 
bėjai. 

— Ką gi, paklausyk, jaunuoli: kad ir ką dabar kalbėjom, net ir 
aš suprantu, kad pinigai čia negali būti svarbiausias klausimas. 
Labiausiai man rūpi, į ką linksta dukters širdis ir kokia ateitis jos 
laukia. Kalbėjaisi su ja apie savo jausmus? 

— Ne, man atrodė, kad nedera, kol nepasikalbėjau su jumis. 

— Na ką, Donaldai, po mūsų šio pašnekesio turiu apie ką pa- 
galvoti. Bet galiausiai viską lems Violetos sprendimas. 

— Taigi leidžiate man prašyti jos rankos? 

— Taip, leidžiu. Bet nenorėčiau, kad jai užsimintum apie savo 
svarstymus parduoti Astberį. Abu suprantam, kad tai nenulems 
jos atsakymo į tavo piršlybas. Aš esu tėvas ir noriu savo dukrelei 

visa ko geriausia, - Ralfas ištuštino taurę su brendžiu ir įdėmiai 
pažiūrėjo Donaldui į akis. - Jaunuoli, turiu pripažinti, turėjau 
dėl tavęs abejonių, tačiau palenkei mane garbinga savo kalba. 
Manau, būsi mano dukteriai geras vyras. 

— Ačiū, Ralfai. Džiaugiuosi, kad taip manote. 

— Jei mano dukrelė bus laiminga, ir aš būsiu laimingas. Na, 
eime į saloną pas damas? 

Gali būti, kad įvyko tam tikras emocijų osmosas, nes visos 
trys moterys tarsi ko laukdamos sužiuro į tarpduryje pasiro- 
džiusius Ralfą ir Donaldą. 

— Aš jau eičiau miego. Gal ir tu, Sisi? - reikšmingai kreipėsi 
Ralfas į žmoną. 

— Be abejo, - atsakė Sisi ir prieš išeidama pabučiavo Violetą 
linkėdama labos nakties. 

Modė irgi pasekė jų pavyzdžiu, linkėdama Violetai ir Donal- 
dui saldžių sapnų. 

— Štai visi ir išsiskirstė, - nejaukiai pasijutęs tarė Donaldas. 

— Taip, išsiskirstė, - pakartojo Violeta. 

Donaldas atsisėdo priešais ją į krėslą. 

- Žinai, ką tik tavo tėvui pasakiau, kaip tavęs pasiilgsiu, kai 
kitą savaitę išvyksi atgal į Niujorką. 

— Tikrai? — išplėtė akis Violeta. - Čia tai bent! 

— Tikrai, taip ir pasakiau. Per šį mėnesį pajutau, kad vis la- 
biau man patinki. 

— Ką gi, labai miela girdėti, ačiū, Donaldai. 

— Ir ką tik su tavo tėvu tariausi, kaip tave įkalbėti, kad pasi- 
liktum ilgiau. 

— Kaip tai turėtų atrodyti? 

— Na ką... - Donaldas giliai įkvėpė oro. - Violeta, aš suprasiu, 
jei tau pasirodys netinkamas mano pasiūlymas, nes neįsivaiz- 
duoju, ką man jauti. Bet jaučiu, kad rimtai kritai man į širdį. 

Taigi norėčiau tavęs paklausti, gal sutiktum... mmm... būti mano 
žmona“ 

Ji šyptelėjusi metė jam žvilgsnį. 

— Donaldai Astberi, gal tu man peršiesi? 

— Taip, ir atsiprašau, kad taip nesklandžiai. Juk žinai, ne kas- 
dien tenka. 

Donaldas dar kartą giliai įkvėpė ir priklaupė prieš Violetą 
ant kelio. Suėmė ją už rankų. 

— Violeta Dramner, leisk paklausti, ar norėtum mane pada- 
ryti laimingiausią iš visų vyrų ir suteiktum man garbę už manęs 
ištekėdama? 

Ji palenkusi galvą pažvelgė jam į akis, bet nieko nesakė. 

Sutrikęs stojus nejaukiai tylai Donaldas tęsė: 

— Visiškai tave suprasiu, jei kitas pavergė tavo širdį, ir pažadu 
tavo atsisakymą vyriškai priimti. 

Tai išgirdusi Violeta atsilošusi nusikvatojo. 

- Kalbi apie Harį Čarlzvortą? 

— Taip, iš esmės apie jį, - atsakė Donaldas, nepastebėjęs pa- 
šaipos. 

— Ak, Donaldai, atleisk man, — Violetą vis dar ėmė juokas, 
nors mėgino susitvardyti. - Haris nejaučia man jokių roman- 
tiškų jausmų. Tiesą sakant, jo apskritai nedomina merginos, jei 
supranti, ką noriu pasakyti. 

— Jis homoseksualus? 

— Taigi, kad taip! Juk tai akivaizdu. Ar nematyti? 

— Man - ne. 

— Na, tiek bėdos, - atsakė Violeta, įveikusi juoko priepuolį, - 
tikiuosi, Haris ir toliau bus vienas geriausių mano draugų. Jei 
jau apie jį prašnekom, prisipažinsiu, su juo daug apie tave kal- 
bėjau, - staiga Violetos akys surimtėjo. - Jis man sakė, kad tu — 
neaiškus paukštis. 

— Nagi, įdomu. 

— Taip ir pasakė — rodos, pernai apie tave Londone sklandė 
tam tikros kalbos. 

— Nejaugi? 

— Taip, neva turėjai kažkokią paslaptingą moterį ir kažkur ją 
paslėpei. 

— Še tau, kad nori, - Donaldas nuoširdžiai nustebo. - Net 
neįtariau, kad mano žingsniai taip atidžiai stebimi. 

— Donaldai Astberi! - patraukė jį per dantį Violeta. - Tu ka- 
ralystės peras, taigi geidžiamas jaunikis. Nėra ko abejoti, kad 
žmonės tave stebi. Taigi prieš atsakydama noriu paklausti, ar tai 
tiesa. Ar turėjai slaptą meilę? 

Donaldas pasistengė pasitelkti visą savo iškalbą - žinojo, kad 
viskas priklausys nuo šio atsakymo. 

— Taip, su kai kuo turėjau artimų ryšių. Tačiau duodu žodį, 
Violeta, viskas seniai baigta. 

— Tikrai? 

— Visiškai. 

Šįkart Donaldas iš tikrųjų patikėjo savo žodžiais. 

— Ką gi, turiu pasakyti, kad pasipiršdamas mane nustebinai. 
Įsivaizdavau, kad aš tau visai neįdomi, - prisipažino Violeta. 

— Ką tu kalbi? 

— Taip, noriu pasakyti, kad... - ji žaviai nuraudo. - Manau, 
turėjai gerokai anksčiau suprasti, kad tu mane nepaprastai su- 
dominai. 

— Tada vienintelis klausimas - ar tebedominu? 

— Atsipeikėk, Donaldai! Koks dar gali būti klausimas? Man 
atrodė, kelias savaites dariau kone viską, kad tau parodyčiau, ką 
jaučiu. Negi iš tikrųjų nematei? 

— Tiesą sakant, maniau, kad įsižiūrėjai mūsų draugą Harį 
Čarlzvortą. 

— Na, tu ir kvailiukas! Su juo tik tą ir dariau, kad skundžiausi, 
kaip tu nekreipi į mane dėmesio. Nors visas Londonas mato, kad 
aš beprotiškai tave įsimylėjusi. 

— Ar gali būti? - apstulbęs paklausė Donaldas. 

— Dar ir kaip - nuo pat pirmos akimirkos, kai pamačiau tave 
kopiantį laiptais į terasą su jodinėjimo bridžiais! 

Ji koketiškai nudelbė akis. 

— Ir tai reikštų, kad tu pagalvosi ir galbūt tapsi mano žmona? 

— Taip. Iš tikrųjų man didžiausia laimė būtų jau dabar pasa- 
kyti „taip. 

— Tada ir aš nepaprastai laimingas. 

Donaldas pakėlė Violetą ant rankų. 

— Vadinasi, jei jau oficialiai susižadėjom, galiu tave pabu- 
čiuoti? 

— Na taip, tik turiu dar kai ko tavęs paklausti: ar dovanosi 
man žiedą? 

— Violeta... - persigando Donaldas. - Jis viršutiniuose kam- 
bariuose, galiu dabar pat atsinešti. Maniau, kad... 

Violeta pirštu užspaudė Donaldui lūpas. 

— Ša, tai buvo tik patikrinimas. 

Donaldas prisilietė prie jos lūpų - jos buvo švelnios ir pasi- 
ruošusios priimti bučinį. Jis nejautė tokios visagalės aistros, ko- 
kia apimdavo būnant su Ani, tačiau džiugino neabejotinas jos 
įkarštis. Galiausiai atsitraukęs pirštu kilstelėjo Violetos smakrą, 
kad galėtų įsižiūrėti jai į akis. 

— Tad rytoj visiems pasakysim, kad lordas Astberis išsirinko 
savo būsimąją ledi? 

— Tai bus nuostabu. Tik kažin ar labai ką nustebinsim. Mes, 
damos, šįvakar numanėm, dėl ko jūs su tėčiu taip ilgai užtrukot 
su brendžiu ir cigarais - dėl to, kad tu paprašei mano rankos. 
Neabejoju, mano tėvai bus patenkinti. Mama žino, ką tau jaučiu, 

o iš staigaus tėčio noro taip anksti eiti gulti supratau, kad jis ne- 
protestavo. Matydama tėtį patenkintą supratau, kad tau pavyko 
su juo sukirsti rankomis. 

— Taip, rodos, tikrai pavyko, - atsakė Donaldas su šypsena, 
kurią jam sukėlė jos posakis. Staiga jis nusižiovavo. - Atleisk, 
Violeta, krentu nuo kojų. Turbūt mane išsunkė įtampa kalbantis 
su tavo tėvu. Eime ilsėtis? 

Jis ištiesė jai ranką ir ji padėjo jam ant delno laibus šaltus 
savo pirštelius. Iš salono išėję į didįjį vestibiulį sustojo didžiųjų 
laiptų papėdėje. 

— Negaliu patikėti, kad tai bus naujieji mano namai, - pasakė 
ji su nuostaba žvelgdama į didžiulį kupolą virš galvos. - O jiems 
nepakenktų šen ten padažyti sienas - kaip manai? - paklausė 
kartu su Donaldu lipdama laiptais. 

— Tikrai nepakenktų. 

— Ir turbūt čia nėra padoraus šildymo - žiemą turėtų būti 
šaltoka. 

— Tu vėl teisi, - tarė Donaldas kartu su Violeta užlipęs iki 
laiptų viršaus. - O dabar labanakt, gražioji Violeta. 

— Labanakt, - tyliai atsakė ji ir nužingsniavo ilgu korido- 
riumi į miegamąjį. 

Donaldas pasuko priešinga kryptimi. Užsidaręs savo kam- 
baryje, atsisėdo ant siauros lovos ir įsižiūrėjo į mėnulį už lango. 

— Ani, kad ir kur būtum, žinok, amžinai tave mylėsiu. Atleisk 
man. 

Ir nuleidęs galvą ant rankų pravirko. 

Rugsėjo 30 d. 


V. gimdytojai, kaip ji pratusi juos vadinti, ruošiasi grįžti į 
Niujorką. Tėtušį Dramnerį šaukia verslo reikalai - tikriau- 
siai grįžta skaičiuoti savo milijonų. Violeta lieka Astberyje 
kartu su motina rengti vestuvių. Tikėjausi, kad viskas 
praeis tyliai ramiai, bet mano lūkesčiams, kaip matau, ne- 
lemta išsipildyti. V. užsimojusi sukviesti tokias minias, kad 
tūlas palaikytų tą pobūvį karališka puota. Laimė, tėtušis 
Dramneris savo dukrelei išklojo, kiek visa tai kainuotų. Va- 
kar jis pasikvietė mane pasikalbėti į biblioteką... 


— Taigi, — tarė Ralfas dosniai įsipylęs brendžio, atsisėdęs į 
krėslą ir prisidegęs cigarą, - širdis džiaugiasi matant, kaip švyti 
mano dukrelė. 

— Padarysiu viską, kas mano galioje, kad ji niekada nesiliautų 
švytėjusi, sere, - pasakė Donaldas, sėsdamasis priešais. 

— O dabar pasikalbėkime smulkiau - apie Violetos turtą. Po 
pusantro mėnesio, kai jai sukaks dvidešimt vieni, turtas pereis į 
jos rankas. Tai padori suma, tačiau man aišku, kad didelį gabalą 

iš jos teks atriekti dvaro skoloms padengti ir suremontuoti pas- 
tatui, kuris taps jos namais. 

— Ralfai, kaip jau sakiau tą vakarą, kai jūsų paprašiau Viole- 
tos rankos, jei jums toks planas netinka, mielai ponui Kinghor- 
nui pasakysiu, kad dvaras jo. Mes galime persikelti į kur kas ma- 
žesnį būstą. 

— Tu puikiai žinai, jaunuoli, kad mano duktė pasibaisėtų 
tai išgirdusi, - paprieštaravo Dramneris. - Eikim prie reikalo: 
norėčiau iš tavęs išgirsti, kiek tiksliai reikia. Ir gali pridėti dar 
penkiasdešimt gabalų interjerui sutvarkyti. Kaip matysi, mano 
dukteriai galima siūlyti tik tai, kas geriausia. Gali man pateikti 
skaičius, sūneli? 

— Būtinai pasistengsiu apytiksliai suskaičiuoti, - nesipriešino 
Donaldas. 

— Tai gerai, ir nesidrovėk. Aš iš tų, kurie mano, kad nuo pat 
pradžių reikia viską daryti, kaip dera, ir - trauk mane velniai — 
noriu, kad Violeta turėtų gražiausius rūmus visoje Anglijoje. 
Kad ir kiek kainuotų, patikėk, pinigų užteks. Ir dar šis tas, - pri- 
dūrė Ralfas. - Jos investicijų grąža per karą šovė iki padebesių. 
Violeta - labai turtinga mergina. Viskas, ko tavęs prašau, tai kad 
mano dukrelė būtų su tavim laiminga. Jei susidirbsi - Žinai, apie 
ką kalbu, - būsiu labai nepatenkintas. Supratai? 

— Supratau, - atsakė Donaldas ir pagalvojo, kad Ralfas Dram- 
neris puikiai moka išsiversti ne tik be emocijų, bet ir be etiketo. 

— Kad jau taip gražiai sutarėm, dabar aš visom keturiom už 
jūsų vestuves. Kaip atrodo, šį sumanymą teks vykdyti tau, o tu- 
rint galvoje, kad aš būsiu tas asmuo, kuris, kaip Violetos finansų 
patarėjas, išrašo čekius, siūlau tau kuo greičiau pasidomėti kai- 
nomis. 

— Bus padaryta. 

Donaldui pradėjus skaičiuoti rūmų pastato atnaujinimo išlaidas, 
Violeta pasinėrė į interjero dizaino kūrybą. Namai buvo užversti 
užuolaidų audinių pavyzdžiais, iš Londono važinėjo prekiauto- 
jai siūlyti modernaus stiliaus baldų, spalvingų kilimų, lempų 
gaubtų ir naujų lovų čiužinių, kuriuos Violeta užsispyrė išmė- 
ginti kartu su Donaldu. 

- Jei ruošiamės savaitgaliais kviestis svečių, tiesiog negalėsiu 
jų guldyti į tokias lovas kaip dabar. Jose gal net įsiveisę blakių. 

Violeta net sudrebėjo lipdama nuo čiužinio, numesto ant sa- 
lono grindų. Čiupusi auksinio damasto atraižą ėmė tinkinti prie 
lango. 

— Kaip tau atrodo, būtų visai miela? Sušildytų visą kam- 
barį. Arba, - prisidėjo audeklą prie savo šviesių garbanų, - gali 
būti man šydas, - priėjusi prie Donaldo meiliai pabučiavo jį į 
skruostą. - Būtų šaunu, jei į mūsų vestuves susirinkę draugai 
rastų rūmus įgijusius padorų pavidalą. 

Donaldas matė, kad jeigu kas per tokį trumpą laiką ir gali 
įvesti namuose tvarką, tai tik Violeta. Visuose rūmuose jau buvo 
išardytos medinės grindys, santechnikai bei elektrikai svarstė, 
kaip būtų galima įvesti modernų šildymą ir apšvietimą, o su- 
sirinkę dažytojai kūrė planą, kaip įvykdyti milžinišką užmojį 
perdažyti visų rūmų sienas, kai bus atlikti pagrindiniai darbai. 
Donaldas gavęs sąmatas išsiuntė jas Ralfui paštu ir telegrafu — 
jam pačiam net akys iššoko pamačius skaičius. Tačiau iš Ralfo 
neišgirdo jokių priekaištų. 

Violeta jau buvo nusamdžiusi interjero dizainerį Vincentą 
Plezansą, rekomenduotą vienos puošeivos draugės iš Londono. 
Donaldas tiesiog negalėjo pakęsti po visus rūmus bidzenančio 
Vincento, kuris neatstodamas nuo Violetos liaupsino savo su- 
kurtą naujojo Astberio viziją. 

— Varge mano, - vieną rytą prie stalo tarė Modė, Violetai su 


Vidurnakčio rožė 425 


Vincentu vietoj pusryčių pasinėrus į rūmų šeimininkų miega- 
mojo pertvarką. - Nejaugi ji nemato, kad tai dar vieni nauji ka- 
raliaus drabužiai? Jei neįsikiši, Donaldai, tas bjaurus žmogėnas 
įtaisys tau kekšės buduarą. 

— Jau liepiau jam neliesti mano persirengimo kambario, 
mama. Pasakiau, kad man patinka, kaip yra dabar. 

— Tikiuosi, paklausys. Violeta siūlėsi atsiųsti Vincentą už- 
mesti akies į našlės namus ir juos, girdi, saumoderninti iki jūsų 
vestuvių, kai į juos persikelsiu. Tiek pasakysiu, kad atsisakiau jo 
paslaugų. Man visai gerai ir taip. 

Vestuvių data buvo paskirta 1920 metų balandžio pradžioje. 
Donaldas buvo laimingas galėdamas išvykti į Londoną ir palikti 
Violetai paruošti namus vestuvėms ir organizuoti puotą. Ji ne- 
nuilsdama sukosi viskuo rūpindamasi iki smulkmenų ir Donal- 
das matė, kad geriausia šį darbą palikti jos nuožiūrai. 

Klube visi tik ir plojo jam petį, šampano butelių buvo at- 
kimšta be skaičiaus. 

— Nair laimikis, brolyti! 

— Matysi, padarys ji iš tavęs žmogų, įves tvarką tarp tų De- 
vono mūrų. 

— Kažkas neįtikėtina, taip nekantru laukti jūsų vestuvių — 
galvą guldau, tau irgi? 


Spalio 14 d. 


Praėjusį savaitgalį buvau Devone su dvaro valdytoju pa- 
sikalbėti apie jam reikalingą naują įrangą. Namie visiškas 
sąmyšis, visur šmirinėja prekybininkai ir darbininkai, o virš 
viso to karaliauja V. Vis dėlto ja žaviuosi - tas atkaklumas 
ir jokių kliūčių nepaisymas toks nebūdingas britams. Beje, 
kartais savęs klausiu, ką ji labiau myli - Astberį ar mane... 

Dramneriai iš Niujorko vėl atvyko per Kalėdas - Donaldas matė, 
kokį jiems padarė įspūdį dukters nuveikti darbai. Donaldas iš- 
sisuko nuo diskusijos apie siūlomą salono grindų patiesalą. Tai 
buvo žymios Italijos dizainerės kūrinys, pasiūtas iš aštuonioli- 
kos leopardų kailių. Matydamas, kokiu veidu motina nužvelgė tą 
įdomybę, Donaldas negalėjo susilaikyti nenusišypsojęs. 

— Kaip jums patinka, mama? 

Violeta jau buvo pradėjusi šitaip kreiptis į Modę. 

— Ką gi, niekada tokio nesu turėjusi, - maloniu balsu pripa- 
žino Modė. 

— Man jis atrodo tiesiog pasakiškas, dukrele, - tarė Sisi, sės- 
damasi ant naujai raudona oda trauktos Česterfildo sofos. - Se- 
nieji rūmai tavo pastangomis tiesiog atgijo. 

— O tau patinka, Donaldai? - kiek sunerimusi atsigręžė Vio- 
leta į sužadėtinį. - Dabar labai madingi žvėrių kailiai. 

- Sakyčiau... pribloškiantis, - diplomatiškai atsakė Donaldas. 

Daugiau statybos darbų buvo numatyta atlikti per ilgą Do- 
naldo ir Violetos medaus mėnesio kelionę po balandį įvyksiančių 
vestuvių. Pirmoji jų stotelė turėjo būti Niujorkas, kur Donaldą 
reikėjo pristatyti visuomenei. Tada Violeta pageidavo grįžti į Eu- 
ropą, taigi vasarai jie ketino išsinuomoti namą Italijoje. 

— Kaip bus romantiška Venecijoje - tik tu ir aš, - spindinčio- 
mis akimis kalbėjo Violeta, pateikusi šį pasiūlymą. 

Vėliau Donaldas sau pagalvojo, kad žinant Violetos būdą 
galima beveik neabejoti, jog dviese jie ilgai nebus. Ji jau da- 
bar minėjo savo draugus, vasarojančius kaimynystėje. Niekada 
nemėgęs triukšmingo šurmulio, Donaldas vylėsi, kad bent po 
medaus mėnesio jiems grįžus į Astberį Violeta aprims. Tačiau 
savaitgalį iš Londono susirinkus visam būriui draugų, nuo kurių 
juoko skambėjo visi koridoriai, ir be perstojo sukantis gramofo- 
nui Donaldas ėmė tuo abejoti. 

— Turim nusamdyti daugiau tarnų, Doni, - pasakė Violeta 
vieną vasario rytą, po itin siautulingo savaitgalio išvykus pasku- 
tiniam svečiui. - Tiek, kiek yra dabar, visur nebespėja. 

- Žinoma, - atsakė jis ir ant Glori išjojo į viržynus. 

Atsisėdęs pamėgtoje upokšnio pakrantėje, drebėdamas nuo 
rytinio šalčio, savęs paklausė, ar kada nors įgis drąsos paprieš- 
tarauti nors vienam Violetos pageidavimui. Tačiau kaip priešta- 
rauti, jeigu ji už viską moka? 

Atsistojęs ir ėmęs žingsniuoti, mat įsitaisyti balne ir vėl neju- 
dant sėdėti būtų buvę per šalta, Donaldas susimąstė, ar Violetai 
užbaigus darbus dar kas nors bus likę iš senųjų Astberio rūmų. 
Naujausias jos sumanymas buvo susijęs su sienas puošiančiais 
meno kūriniais. Šįryt Violeta pareiškė, esą jai nepatinka palei 
laiptus iškabinti giminės portretai. 

— Mielasis, jie tokie niūrūs! Būtų galima pakabinti šiuolai- 
kinių dailininkų kūrinių, nuo jų senoji gūžta pašviesėtų. Ką tik 
įsimylėjau Pikasą, - tarė užsisvajojusi. - Tėčiui užsiminiau, kad 
jį dievinu, taigi tikiuosi, kad per vestuves gausim dovanų jo pa- 
veikslą. Būtų šaunu, ar ne? - pasakė jį apsikabindama. 

Jis prikando liežuvį nusprendęs, kad tokius ginčus geriausia 
atidėti iki to laiko, kai jie bus grįžę po medaus mėnesio, o rūmai 
bus visiškai suremontuoti. 

Donaldas paniuręs paspyrė sušalusį šiurkščios žolės kuokštą. 
Jau dvi savaites prastai miegojo, vidury nakties pašokdavo išpiltas 
lipnaus prakaito, surakintas paniškos ateities baimės. Jį palaikė 
vien mintis apie tai, kad Astberis išsaugotas bent dviem būsi- 
moms kartoms, net jei rūmus užtvindys minios Violetos draugų. 

Donaldas atsiduso. Regis, gelbėdamas Astberį paaukojo savo 
paties gyvenimą. Tačiau suprato, kad dabar jau kelio atgal nėra. 
Ratas įsuktas ir kaip įsibėgėjęs traukinys vis didesniu greičiu 
darda pirmyn. 

Balandžio 2 d. 


Rytoj vesiu V. Visuose namuose didžiulis sambrūzdis 

ir nervai, V. laksto tikrindama, ar viskas taip, kaip turi 
būti, - nuo gėlių puokščių ant stalo pokylių salėje iki pa- 
mergių šukuosenų. Vakar įtūžusi grąžino svečių susodi- 
nimo tvarkos korteles, nes jai neįtiko šriftas. Lieka tikėtis, 
kad bent aš įtiksiu... 


Donaldas baigė tos dienos įrašą ir pastatė dienoraštį į lentyną 
tarp knygų. Pagalvojo, kad jam liko tik tokia forma reikšti 
mintis - su kuo dar pasikalbėti apie baimę dėl ateities? Ma- 
tydavo, kaip prastas ar pretenzingas Violetos skonis tolydžio 
vertė jo motiną kilstelėti antakius. Bet kadangi ji pati pradėjo 
procesą, kuris paskatino sūnų žengti prie altoriaus, vargiai ga- 
lėjo skųstis. 

Donaldas paskutinį kartą atsigulė į siaurą savo lovą kaip 
viengungis. Rytoj persikels į naujai išdažytą ir apstatytą šeimi- 
ninkų miegamąjį, iš kurio veda durys į atskirą svetainę ir vonios 
kambarį, ir dalydamasis guoliu su Violeta pradės su ja bendrą 
gyvenimą. 

Po vidurnakčio vis dar negalėjo sumerkti akių, ilgėdamasis 
ramios, išmintingos Ani tvirtybės. Ir tamsaus jos gymio, kara- 
melinės odos. O, kad ją rytoj galėtų nusivesti prie altoriaus ir 
paskui - į sutuoktinių lovą... 

Nuo tos minties staiga sukilus geiduliams, graužiamas sąži- 
nės Donaldas apsivertė ant šono ir pamėgino užmigti. 

Kelis mėnesius netilo susižavėjimo pilnos kalbos apie Violetos 
Dramner ir lordo Donaldo Astberio vestuves. Laimingieji, pa- 
kviesti į svečius, kaip stebuklą liaupsino gėlių žieduose sken- 
dinčią koplyčią, prašmatnius vestuvių pusryčius, šokius ilgojoje 
galerijoje muzikuojant „Savojos“ kvartetui, atkeliavusiam net iš 
Londono. 

Ir, žinoma, visi garsiai žavėjosi nuotaka, pribloškiamai atro- 
džiusia su rankomis siuvinėta prancūziškų nėrinių suknele, ku- 
rios šleifas nusidriekė kone per visą koplyčią. „Tatler“ žurnale 
šioms vestuvėms buvo skirtas reportažas per aštuonis puslapius 
(tokios garbės iki tol nesulaukė nė vieni jaunavedžiai) sa Ame- 
rikos ir britų visuomenės grietinėlės, būrio politikų ir kerinčių 
scenos bei ekrano žvaigždžių nuotraukomis. 

Kitą rytą per pusryčius Donaldas nusileidęs aukštu žemiau 
rado Dramnerius ulbančius apie nuotraukas visuose šalies laik- 
raščiuose. 

— Rodos, kuklus mūsų vakarėlis sukėlė nemažai atgarsių, sū- 
nau, - spindėdamas iš laimės, šypsodamasis nuo ausies iki au- 
sies tarė Ralfas. 

— Kaip nuostabiai nuotraukose atrodo Violeta - žinoma, ir 
tu, Donaldai, tikras gražuolis. Nagi, - mirktelėjo Sisi kaip su- 
simokėlė bendrininkui, - kaip šįryt nusiteikusi mano dukrelė? 

— Manau, puikiai. Kambarinė jai į lovą atnešė pusryčius, tad 
palikau ją ramiai pasiruošti. 

— Nuovokus berniukas, - sumurmėjo Ralfas, - pamažu jau 
perpranti taisykles. 

Prie pusryčių stalo pradėjus rinktis apsinakvojusiems sve- 
čiams, Donaldas išnyko jiems iš akių ir pasitraukė į savo persi- 
rengimo kambarį. 


430 Lucinda Riley 


Balandžio 4 d. 


Na, štai aš ir vedęs. Visi sužavėti iškilmių dienos - turiu 
pripažinti, kad V. puikiai padirbėjo. 


Pažvelgė pro langą mąstydamas, kokiais žodžiais išreikšti savo 


jausmus. 


Mūsų pirmoji naktis buvo puiki. V. su šilko naktiniais 
buvo tiesiog svajonė (man tas drabužis buvo labiau prie 
širdies negu nėrinių kalnas, su kuriuo ji ištekėjo už ma- 
nęs) ir manau, kad viskas praėjo visai neblogai. Žinoma, 
nepalyginsi, kaip buvo su A., bet aš jau susitaikiau su 
mintimi, kad niekada nebebus nieko panašaus. Nuo šiol 
esu vedęs vyras ir nuoširdžiai stengsiuosi būti pareigingas 
šeimai. V. miela mergaitė ir to nusipelno. Dabar turiu su- 
sikrauti daiktus, nes ryt anksti rytą išvykstam į Ameriką 
su motuše ir tėtušiu Dramneriais. 


Po mėnesio vieną dieną sėdėdama Astberių namų svetainėje 
Londone, Selina vartė „Tatler“ išspausdintas Donaldo ir jo nuo- 
takos nuotraukas. 

Prieš vestuves Donaldas buvo atvykęs Selinai pranešti, kad 
motinai įsakmiai pareiškęs kviečiantis į vestuves seserį su Anri 
ir Eleonora. Selina paklausė, ar jis laimingas. 

— Sakyčiau, laimingas, - atsakė jis ir greitai nusuko kalbą kitur. 

Selina popiet atvyko į Belgreivo aikštę susikrauti paskutinių 
daiktų, kuriuos ketino pasiimti į naujuosius savo ir Anri namus 
Kensingtone. Kai Donaldas su Violeta grįš po medaus mėnesio, 

čia bus jų vienų namai, dėl to kambarinė viršutiniame aukšte 
rinko sename Selinos miegamajame likusias paskutines smulk- 
menas. 

Išgirdusi skambinant į duris Selina nepasijudino iš vietos. Po 
trijų minučių pasigirdo beldimas į svetainės duris ir pro jas įkišo 
galvą ūkvaizdė. 

— Atleiskite, grafiene, jus nori matyti... kažkokia svetimšalė. 
Buvo atėjusi vakar, sakė čia prieš kelis mėnesius kažką palikusi, 
bet aš ją išprašiau. 

— Mat kaip. Kuo ji vardu? 

— Sakosi esanti Anahita. 

Selinai širdis apmirė. 

— Gerai, - pasakė atsitokėjusi. - Prašom ją pakviesti. 

Ani įėjus pro duris Selina atsistojo. Iškart pamatė, kaip bai- 
siai Ani sulysusi. 

— Sveika, Selina. Atėjau pasiimti savo lagaminėlio. Prieš iš- 
vykdama čia jį palikau. 

— Ani, mieloji, - tarė Selina, - prašau, prisėsk. Liepsiu atnešti 
arbatos. 

— Ačiū. 

Ji prisėdo ir išėjus kambarinei Selina paklausė: 

— Ani, kas tau nutiko? Kur buvai dingusi? Tokia sunykusi. 
Mes su Donaldu iš proto dėl tavęs ėjom. 

— Reikėtų ilgai pasakoti. Būdama Prancūzijoje susirgau. Grį- 
žusi į Angliją kelis mėnesius gulėjau ligoninėje. 

— Ani, kodėl nesikreipei į mane? Juk žinai - tikrai būčiau 
padėjusi. 

— Taip, žinau, Selina, ir esu tau už tai dėkinga, bet sirgdama 
nesusivokiau kur esanti. Įvyko kai kas netikėta. 

Ani atsiduso. 

— Liūdna girdėti. 

— Ačiū už supratimą. Aš dabar kasdien vis stipresnė, - pa- 
sakė Ani ir pirmąkart nusišypsojo. 

— Kur tu gyveni? - paklausė Selina matydama Ani saugantis 
apie tai prasitarti, kad ir dėl ko buvo taip ilgai dingusi. 

- Jorkšyre gyvena mano mokyklos laikų draugė Šarlotė. Ji 
buvo man labai gera ir pasiūlė ten pagyventi, kol atsigausiu. Jų 
šeima turi namus Jorkšyro viržynuose ir mes... aš ten gyvenu. 
Netrukus viliuosi visai sustiprėti, grįžti į Londoną ir vėl įsidar- 
binti gailestingąja seserimi. 

— Tačiau bent su vienu iš mūsų galėjai susisiekti, - pasakė 
Selina vėl pasirodžius tarnaitei - šįkart su arbata. 

- Selina, aš juk išsiunčiau Donaldui ilgą laišką iš Paryžiaus ir 
jam rašiau, kad kurį laiką nesirodysiu, bet prašiau manęs laukti. 
Pastaruoju metu rašiau jam ir daugiau laiškų. Argi jis negavo? 

— Ne, Ani, negavo. Tiesą sakant, jis daugiau kaip metus iš 
tavęs negirdėjo nė žodžio nuo tada, kai išlipai iš laivo Kalkutoje. 

Selina matė, kaip Ani išblyško ir ilgi laibi jos pirštai mėšlun- 
giškai suspaudė arbatos puodelį. 

— Kaip laikosi Donaldas? - paklausė ji. 

— Gerai, labai gerai, jis... dabar užsienyje, bus per vasarą, — 
paaiškino Selina, visiškai nepasiruošusi tokiai kalbai ir neįsteng- 
dama šiai liūdnai, vėjo papučiamai moteriai sakyti tiesos. 

— O, supratau. Turbūt praeis dar keli mėnesiai, kol jį pama- 
tysiu, - ji blausiai nusišypsojo Selinai. - Ką gi, abu taip ilgai lau- 
kėm. Kas tos kelios savaitės? 

- Žinoma. 

Selina vos neapsiverkė iš nevilties. 

Ani atsargiai gurkštelėjo arbatos. 

— Taigi kur iš tikrųjų yra Donaldas? 

— Šiuo metu Niujorke, o paskui iki vasaros pabaigos turbūt 
keliaus po Europą. 

— Spėju, pardavė Astberį ir turėjo išsikraustyti? 

— Ne, Ani, Astberis neparduotas. 

— Ką tu sakai? Tada džiaugiuosi. Žinau, jam buvo liūdna, kad 
reikės parduoti namus. 

— Taip. Ir labai pasisekė, kad šiandien čia mane radai. Atėjau 
tik pasiimti paskutinių savo daiktų persikeldama į namus Ken- 
singtone, kuriuose dabar gyvename kartu su Anri. Laukiamės 
dar vieno vaikelio. 

— Selina! - Ani akys džiaugsmingai sušvito. - Kaip matau, 
tavo meilė įveikė visus sunkumus ir dabar esi laiminga. 

— Taip, atrodo, taip ir yra. 

Ani gurkšnojant arbatą Selina apsisprendė, kaip elgtis. Te- 
gul šiai mergaitei, kuri sakė laiške prašiusi Donaldo jos palaukti, 
kas nors kitas praneša apie jos mylimo žmogaus vestuves su 
kita. 

- Gal pasiųstum kambarinę atnešti mano lagaminėlio? - pa- 
prašė Ani. - Manau, Donaldas jį laikė savo miegamajame. 

— Būtinai pasiųsiu. O geriausia būtų, jei parašytum savo 
adresą - perduočiau Donaldui, kai grįš. Neabejoju, jis iškart tave 
susiras, mieloji Ani. 

— Dėkoju. 

Selina paskambino kambarinei ir liepė suieškoti lagaminėlį, 
o pati rašomojo stalo stalčiuje ėmė ieškoti popieriaus ir pieštuko. 

— Sakyk atvirai, Ani, ar tau netrūksta pinigų? 

— Ne, ačiū, man užtenka, - išdidžiai atsakė ši. 

Selina padavė jai popieriaus ir pieštuką. 

— Prašom, parašyk savo adresą, o aš tau duosiu savo naująjį 
Kensingtone. Kol nėra Donaldo, būtinai man rašyk, jei ko pri- 
reiks. Pažadėk, kad rašysi. 

— Gerai, bet, kaip sakiau, tikiuosi visai netrukus grįžti į darbą, — 
atsakė Ani, o kambarinė tuo metu atnešė jos lagaminėlį. - Turi 

Donaldo adresą Niujorke? Norėčiau ir jam parašyti. Jei jis ne- 
gavo nė vieno mano laiško, turbūt labai nerimavo. 

— Tikrai taip ir buvo, tik gaila, neturiu jo adreso Niujorke — 
jis važinėja iš vietos į vietą, - sumelavo Selina. - Kai kitąkart pa- 
skambins telefonu, pasakysiu, kad buvai atėjusi. Jam nepaprastai 
palengvės sužinojus, kad tu sveika ir gyva. 

Ani pastatė puodelį ant stalo. O tada jos akis užkliuvo už 
„Tatler“ žurnalo, atversto ties vestuvių nuotraukomis. 

— Čia Donaldas? - paklausė ji lenkdamasi iš arčiau pažiū- 
rėti. 

— Taip, viename viešame renginyje... 

Bet jau buvo per vėlu. Ani čiupo žurnalą į rankas. 


„Tatler“ žurnalas - apie metų vestuves: 
lordas Donaldas Astberis vedė Violetą Rozą Dramner... 


Ani per kelias sekundes permetė akimis nuotraukas ir loštelėjo 
su širdgėla akyse. 

— Jis vedęs? - paklausė suspausta gerkle, vos prakvėpuo- 
dama. - Jis vedęs... ir aš... kodėl man nesakei? Kaip galėjai ne- 
pasakyti? 

— Ani, aš... 

— Negaliu patikėti, kad jis vedė. Prašiau, kad lauktų... 

Jos galva nusviro ant rankų ir sugniaužusi kumščius ji ėmė 
daužyti sau kaktą. 

— Ani, prašau, paklausyk manęs, Donaldas ištisus mėnesius 
iš tavęs negavo nė žinelės. Tavo draugė Indira sakė, kad iš Pa- 
ryžiaus vyksti tiesiai į Angliją. Bet tu nepasirodei ir mums ne- 
liko galvoti nieko kita, tik kad nebenori jo daugiau matyti. Pati 

pagalvok - juk nuo tada, kai išplaukei į Indiją, praėjo metai ir 
trys mėnesiai. Ani, kaip man tavęs gaila, tu tikrai šito nenusi- 
pelnei, - iš bejėgiškumo Selina teįstengė užbaigti kalbą banaly- 
bėmis. 

— Turiu eiti, - vėl atsistojusi sverdėdama pasakė Ani. - Sudie. 

Ji pasuko prie svetainės durų. 

— Ani, patikėk, jis jos nemyli, žinau, kad nemyli. Jis mylėjo 
tik tave ir mylės amžinai! 

Trinktelėjo durys ir Ani dingo iš akių. 


Rugpjūčio 21 d. 


Na, štai mes ir vėl Astberyje. Iš vidaus mano senieji 
namai visiškai neatpažįstami. Kol buvom išvykę, darbš- 
čiosios bitelės tęsė savo darbą ir dabar eidamas į saloną, 
valgomąjį ar vaikščiodamas koridoriais jaučiuosi lyg at- 
sidūręs kokiame nors prabangiame viešbutyje. Turės pra- 
eiti kiek laiko, kol apsiprasiu, bet, turiu pasakyti, Violetos 
organizaciniai gebėjimai man padarė įspūdį. Niujorke 
viskas buvo nuostabu, Violetos giminės ir draugai sutiko 
mane išskėstomis rankomis. Nesistebiu, kad ji tokia ne- 
nustygstanti, - šis miestas kunkuliuoja tokia energija, 
kokios niekur kitur nesu jutęs. Jo pulsas kiaurą parą 
muša pašėlusiu ritmu - palyginti su Niujorko skuba, 
Londonas atrodo pedantiškas ir nuobodokas. 

Europa, kiek pamenu, stebino civilizacijos aukštumo- 
mis, o Violeta mūsų pramogai nuolat rengė pobūvius ir 
kviestines vakarienes. Ji tiesiog stebuklas, visi ją dievina. 
Net karaliaus Jurgio jaunasis sūnus princas Henrikas 
Italijoje rado laiko pasimėgauti pagarsėjusiu jos svetin- 
gumu. 

Laimė, man ji vis arčiau širdies - žavus jos noras mo- 
kytis ir gyvenimo geismas, nors šalia jos jaučiuosi it senis. 
Kartais man sunku patikėti, kad mes bendraamžiai. Ji 
tartum nenuorama vaikas, kurį reikia globoti ir mokyti, - 
ją globodamas ir mokydamas pagaliau radau nusirami- 
nimą. Dar nemačiau jos išsigandusios ar subjurusios. 
Kad ir kokių iškiltų keblumų, ji stengiasi juos įveikti. 
Pakaks pasakyti, kad iki vestuvių mane persekiojusios 
baimės pasitraukė. Ir, ačiū Dievui, dabar jau tvirtai tikiu, 
kad praeities šmėklos mane pagaliau paliko... 


Donaldas sėdėjo bibliotekoje prie rašomojo stalo ir vieną po 
kito žiūrinėjo laiškus, kurių per keturis mėnesius susikaupė 
visas kalnas. Dabar jis turėjo tokią prabangą kaip rami galva 
dėl laiškų su sąskaitomis - juos krovė į atskirą krūvelę ketinda- 
mas atiduoti Violetai, kad ji persiųstų tėvui. Bibliotekoje buvo 
karšta - Donaldas pirmąkart gyvenime panoro atverti senus į 
viršų stumdomus langus, kad įeitų gryno oro. Violeta nutarė 
išmėginti centrinio šildymo sistemą ir visur pasklido įkaitusių 
šviežių dažų kvapas. Donaldo kojos nugrimzdo į kilimą, ku- 
ris buvo toks storas, kad norėjosi net nušienauti kaip veją, ir 
jis toliau gurkšnojo kavą iš naujo Limožo porceliano puodelio. 
Visi namai prisipildė komforto ir ištaigos - nuo naujų minkštų 
čiužinių iki naujų vonių, iš kurių auksu blizgančių čiaupų bet 
kuriuo metu galėjai leisti karštą vandenį. Vėl sutelkęs dėmesį 
į korespondenciją, ant vieno voko Donaldas atpažino Selinos 
braižą ir atvertė laišką. 

Pito gatvė 21, 
Kensingtonas, Londonas 


1920 m. rugpjūčio 15 d. 
Brangusis Donaldai, 


tikiuosi, šis laiškas ras tave grįžusį iš kelionių. Ačiū už 
atvirlaiškius iš žavingų vietų, kurias turėjai laimę pa- 
matyti. Gal grįžęs namo rasi laiko aplankyti mane nau- 
juosiuose namuose Kensingtone. Nemanau, kad jie nors 
truputį primena atnaujinto Astberio didybę, tačiau labai 
norėčiau kuo greičiau su tavimi susitikti. Reikalas toks, kad 
buvau sutikusi vieną mūsų bendrą pažįstamą. Paskam- 
bink man - kai tik galėsi, iškart atvažiuok į miestą. Galbūt 
mieste turi ir kitų reikalų, tad galėsi viską kartu atlikti. 


Linkėjimai su didžiausia meile, Donaldai, 
o Eleonora tave bučiuoja. 
Selina 


Donaldas dar kartą perskaitė laišką norėdamas pasitikrinti, ar ne 
klaidingai suprato užuominą, tačiau įsitikino, kad nesuklydo. Pa- 
sėdėjo atsilošęs krėsle ir daugiau negaišuodamas pakėlė ant stalo 
naujai atsiradusio keisto prietaiso - telefono ragelį, paskambino į 
telefono stotį ir atsiliepusiai moteriai padiktavo Selinos numerį. 

Po dviejų dienų Donaldas išvažiavo į Londoną ir patraukė 
tiesiai į Selinos namus Kensingtone. 

— Ji atėjo į namus Belgreivo aikštėje? Matei ją? Kaip ji laikosi? 
Kur buvo visą tą laiką? Aš... 

— Donaldai, nurimk, tuoj papasakosiu, - pažadėjo Selina, - 
tik eikim į svetainę, ten galėsim niekieno netrikdomi ramiai pa- 
sikalbėti. 

— Atleisk, Selina, bet aš, kaip gali numanyti, dvi naktis 
bluosto nesudėjau. 

Jis atsiduso. 

— Suprantu. Saulė jau beveik virš nokrėjos - kaip žiūrėtum į 
stiprų džiną? 

— Manai, prireiks? 

— Tavim dėta, tikrai norėčiau išgerti. 

Atsidususi Selina paprašė vyresniojo liokajaus į svetainę nu- 
nešti padėklą su gėrimais. 

Sandariai uždariusi duris Selina nužvelgė brolį nuo galvos 
iki kojų. 

— Pirmiausia turiu pasakyti, Donaldai, kad puikiai atrodai. 
Turbūt linksmai praleidai vasarą? - paklausė nerangiai sėsda- 
masi ir Donaldas pastebėjo atsikišusį jos pilvą. 

— O, ką aš matau, Selina! Tu juk nėščia. Tiesiog nuostabi nau- 
jiena! - priėjęs apkabino seserį. - Sveikinu. Kada laukti? 

— Maždaug po dviejų mėnesių - tiesą sakant, jei galėčiau, 
paskubinčiau. Įstrigom Londone šitą ilgą, karštą vasarą. Anri 
nesutiko vykti į Prancūziją, kad kelionė nepakenktų kūdikiui. 

— Leisk pasakyti, tu tiesiog švyti, Selina. 

- Išties esu neapsakomai laiminga. Geras jausmas apsukus 
visą ratą. Puiku, kad su Anri susilauksim mūsų abiejų vaikelio. 

— Žinoma. Ir kokie žavūs jūsų namai. 

— Persikėlėm čia dėl to, kad vaikai pagaliau turėtų kur pa- 
bėgioti lauke, kai būsim Londone, - paaiškino ji. - Tik neseniai 
supratau, kokie mes buvom laimingi, kad užaugom Astberyje 
tarp viržynų. 

Atėjęs vyresnysis liokajus įpylė į taures gėrimo ir Donaldas 

gerokai truktelėjo džino. Vėl likęs vienas su seserimi, nebegalėjo 
tverti nežinios. 

— Selina, sakyk, kaip ji laikosi? 

— Ką gi, bent jau gyva, tik labai jau varganai atrodė, Donal- 
dai. Liesutė kaip šiaudas. Sakė, buvo smarkiai susirgusi ir gulėjo 
ligoninėje. 

— O Viešpatie, - Donaldui kraujas sustingo gyslose. - Ar ji 
taisosi“ 

— Tas ir yra, kad nežinau. Garbės žodis, nieko nesakiau, kas 
įvyko tavo gyvenime, bet ji pamatė jūsų vestuvių nuotraukas 
„Tatleryje“ - buvau jį pasidėjusi ant kavos staliuko ir kaip tik tuo 
metu ji įžengė į namus. O pamačiusi - bijau ir sakyti - puolė pro 
duris. 

Selina prikando lūpą. 

Donaldas susiėmė galvą rankomis. 

- Pats bjauriausias būdas sužinoti naujienas. Ar ji sakė, kodėl 
man nerašė“ 

— Sakė, kad rašė, Donaldai, - norėjo tave perspėti, kad už- 
truks ilgiau, negu tikėjosi. Ir paprašyti, - Selinos akys sudrėko 
apie tai pagalvojus, - kad jos lauktum. Aš jai pasakiau maniusi, 
kad tu negavai iš jos nė vieno laiško, nes nė karto apie tai nepa- 
sakojai. Tikrai negavai? 

— Tikrai, - Donaldas smarkiai papurtė galvą. - Jei būčiau 
gavęs tokį laišką, būčiau elgęsis kaip prašomas. Žinai, kur ji 
dabar? 

- Ji spėjo užrašyti savo adresą, kol dar nebuvo sprogusi „Tat- 
Europos. 

— Kur ji gyvena? 

Atsistojusi Selina priėjo prie rašomojo stalo. Išėmusi popie- 
riaus lapelį padavė Donaldui. 

- Štai adresas. Sakė gyvenanti kažkur Jorkšyre pas mokyklos 
laikų draugę. 

— Ką ji ten, po galais, veikia? Juk Ani žinojo, kad jeigu jai 
reikės pagalbos, visada turi mane. Žinojo, kad ją myliu ir viską 
dėl jos padarysiu, kad tik... 

— Donaldai, atleisk, bet nuo tada, kai prieš tris mėnesius ją 
mačiau, nebuvo dienos, kad savęs neklausinėčiau lygiai to pa- 
ties, - grąžydama rankas pertraukė jį Selina. - Neabejoju, kad ji 
turėjo svarbių priežasčių. 

— Ką gi, žinoma, tuoj pat turiu ją susirasti. Pridengsi mane? — 
paprašė maldaujamu balsu. 

- Žinoma, bet niekas negarantuoja, kad ją ten rasi. Gal per- 
sikėlė kur nors kitur. 

— Na, bent jau pasiklausiu jos draugės, kur iškeliavusi. O 
Dieve, Selina, galvoje netelpa, kodėl aš negavau tų laiškų? 

— Ir aš apie tai galvojau, - atsakė Selina žiūrėdama į kupinas 
skausmo brolio akis, - ir bijau, kad galiu būti dėl to kalta. 

— Dėl Dievo meilės, kuo tu gali būti kalta? - nepatikėjo Do- 
naldas. 

— Ogi tuo, kad prieš pat vaidus su motina dėl Anri ir mūsų 
ketinimų tuoktis netyčia jai prasitariau, kaip karui pasibaigus tu 
vėl buvai sutikęs Ani Prancūzijoje. Ir kad Ani svečiavosi mūsų 
namuose Belgreivo aikštėje. 

Čia Donaldas taip ir atsisėdo, iškart supratęs, kur lenkia sesuo. 

— Aišku, - tarė jis. 

— Be abejo, nieko tikro nežinau, bet turint galvoje, jog mo- 
tina matė dvarą atsidūrus ties žlugimo riba, bet jokiu būdu ne- 
norėjo, kad jį parduotum, galimos tavo vedybos su inde mergina 
smarkiai prieštaravo jos interesams. 

— Selina, nori pasakyti, kad motina nuslėpė Ani man rašytus 
laiškus? - pašiurpęs paklausė Donaldas. 

— Prašau, neklausk manęs - šito turi jos pačios paklausti, 
jei išdrįsi. Betgi aišku, kad motina susigaudė, kas ir kaip, jei tie 
laiškai buvo adresuoti tau ir antspauduoti Indijoje ar kitame už- 
sienio krašte. Ir galiausiai, kai tu patikėjai, kad Ani dingo visam 
laikui, brangioji mūsų mamytė pasikvietė turtuolę gražuolę Vio- 
letą Dramner gydyti tavo sužeistos širdies ir pripildyti Astberio 
iždo. 

— Stačiai negaliu patikėti, kad ji galėjo suregzti tokias pinkles. 

Donaldas papurtė galvą. 

— Taip ir negali? O aš galiu - jei tikrai nuslėpė Ani laiškus, 
sakyčiau, pasielgė kaip tik pagal savo būdą. Noriu pasakyti, kad 
motinos gyvenime viskas sukosi apie vieną žmogų - ją pačią. 
Gal sakysi, kad yra kitaip? Deja, Donaldai, ji niekuo manęs ne- 
nustebintų. Tik tiek gero, kad pati daviau sau žodį būti savo 
vaikams rūpestinga motina. Vienas Dievas žino, kaip tėtis su 
ja apsikentė, - Selina papurtė galvą. - Ji visada buvo šalta kaip 
ledas. 

— Jei ji tai padarė, Selina, - Donaldas iš nevilties sugniaužė 
kumščius, - gali būti, greitai sėsiu į kalėjimą už žmogžudystę. 
Negi ta moteris visai neturi širdies? 

— Matyt, turi, bet tik tiek, kad vis dar kruta. Reikia pripažinti 
ją nemenkai paaukojus, kad išgelbėtų Astberį. Net neabejoju, 
kad jai nelabai malonu matyti tavo žmoną užvaldžius jos numy- 
lėtus namus. Per vestuves tik ir klausiausi, kaip ji baisisi klaikiu 
Skjapareli kilimu iš aštuoniolikos leopardų kailių. 

- Tikrai kad baisi beskonybė, - Donaldas nepasidrovėjo nu- 
taisyti niekinamą grimasą. - Vis dėlto, Selina, ką man, velniai 
rautų, daryti? 

— Nežinau, Donaldai. Abejoju, ar Ani dar į tave kreipsis Ži- 
nodama apie tavo vedybas. Ji visada buvo labai išdidi. 

— Taip, tikrai - be to, nors prieš vesdamas Violetą dėl daug ko 


442 Lucinda Riley 


abejojau, pastarosiomis savaitėmis mes pradėjom taip gerai su- 
tarti, - prisipažino Donaldas. - Nenoriu jos skaudinti. Tą dieną, 
kai ją vedžiau, prisiekiau būti geras vyras. Gal jos ir nemyliu taip, 
kaip mylėjau Ani, tačiau ji tikrai dėl to nekalta. 

Selina ištiesė ranką ir uždėjo jam ant peties. 

— Suprantu tave. Ką gi, gal ir geriau nesišaukti bėdos. 

Donaldas pakėlė į ją pilnas liūdesio akis. 

— Manau, abu suprantam, kad tas posakis ne man. 


33 


Rugsėjo 1 d. 


Neišeina iš galvos Selinos pasakojimas, kaip A. atėjo pas 
ją Londone. Blogiausia, kad ji man rašė. Jei motina iš 
tikrųjų, kaip spėja Selina, nuslėpė A. laiškus, nežinau, ką 
padarysiu iš pykčio. Tiksliai sužinosiu tik tiesiai paklausęs 
motinos. Bet kol kas svarbiausia yra rasti A. Net jei ji ne- 
begyvena Selinai duotu adresu, tikiuosi, ty namų šeimi- 
ninkai pasakys, kur ji išsikėlė. V. pasakiau, kad išvažiuoju 
apžiūrėti naujos technikos ūkiui. Bjauru, kad reikia jai 
meluoti, bet nepaisant nieko reikia rasti A. 


Donaldas pastatė automobilį prie Jorkšyro tyrlaukiuose įsikū- 
rusio jaukaus Oksenhopo kaimelio klebonijos. Išlipęs smarkiai 
plakančia širdimi priėjo prie medinių vartų. Nužvelgė namą ne- 
drįsdamas patikėti, kad kažkur už jo sienų gali būti moteris, apie 
kurią svajojo daugiau kaip pusantrų metų. 

— Dieve, maldauju, padaryk, kad ji tebebūtų čia, - ištarė pa- 
šnibždomis. 

Sukaupęs visą drąsą, paskambino į duris. 

Po kelių sekundžių jas atvėrė tarnaitė. 

— Kuo galiu padėti? 

- Taip, prašyčiau - ieškau Anahitos Čavan. Draugas man 
sakė, kad ji čia gyvena. 

- Atleiskite, nesu tokios girdėjusi, sere. Šiuo metu čia įsikū- 
ręs pastorius Brukneris su dukterimi. Aš čia tik du mėnesiai, bet, 
kaip supratau, jis nuo pat pradžių buvo šio namo savininkas. 

— Supratau. Gal namie yra pastorius arba jo duktė? 
sode. 

— Gal galėčiau su ja pasikalbėti? 

Donaldas padavė savo kortelę. 

Ją perskaičiusi tarnaitė pasitraukė į šalį, praleisdama pirma 
savęs Donaldą. Įvedė jį į tamsią svetainę. 

— Prašom palaukti, pakviesiu panelę Brukner. 

— Dėkoju. 

Prislėgtas Donaldas ėmė laukti Šarlotės. Pagaliau į svetainę 
įėjo paprastos išvaizdos jauna moteris šiltomis protingomis 
akimis. 

— Jūs turbūt lordas Astberis? — paklausė ji iš vidaus uždary- 
dama svetainės duris. - Spėju, kad tai jūs, jei ieškote Anahitos. 

— Taip, tai aš, - atsakė Donaldas tiesdamas jai ranką. - O jūs 
turbūt Ani draugė panelė Brukner? 

— Taip, tiesa. Prašom sėsti. 

— Ačiū jums. Be abejo, numanote, dėl ko pas jus atvykau, — 
sėsdamas įsitempęs tarė Donaldas. 

— Turbūt numanau. 

Ji liūdnai pažvelgė į jį rudomis akimis. 

— Ar žinote, kur ji dabar? 

— Žinau, bet prisiekiau nesakyti. 

- Arji sveika? Man sesuo sakė, kad' Ani sunkiai sirgo. 

— Kai pastarąjį kartą ją mačiau, jautėsi neblogai. 

— Ji mano seseriai sakė, kad jūs buvote jai labai gera. 

— Kiek galėdama padėjau jai... sunkiomis aplinkybėmis. Ta- 
čiau prieš du mėnesius iš Afrikos grįžo mano tėvas ir, turint gal- 
voje Ani padėtį, jai reikėjo išsikraustyti. 

— Gal leisite paklausti, apie kokią padėtį kalbate? - paklausė 
Donaldas. 

— Mano tėvas - dvasininkas, lorde Astberi, ir nors jis užjau- 
čia bėdų prispaustus vargšus, po savo namų stogu laikydamas į 
tokią padėtį patekusią moterį būtų nesuprastas ne tokių plačių 
kaimelis, - kiek patylėjusi Šarlotė pridūrė: - Turiu pasakyti, nu- 
stebau jus čia radusi. 

— Patikėkite, jei būčiau gavęs laiškus, kuriuos ji, kaip atrodo, 
man siuntė, būčiau čia atskubėjęs prieš gerus metus. Deja, — 
gūžtelėjo Donaldas, - Ani laiškų negavau. 

— Galiu patvirtinti, kad ji rašė jums, lorde Astberi. Pati vieną 
laišką nunešiau į paštą, kai ji pasiligojusi gulėjo viršutiniuose 
kambariuose neturėdama jėgų atsikelti. 

— Galiu tik maldauti jūsų patikėti, kad kalbu tiesą. Daugiau 
kaip metus iš jos negavau nė vieno laiško. 

— Atvirai kalbant, kai Ani ilgus mėnesius nesulaukė iš jūsų 
atsako, bijau, kad lioviausi iš jūsų tikėtis ko nors gera. Ir Ani 
pasakiau, kad nesitikėtų. Ji manęs neklausė, dėl to ir važiavo į 
Londoną jūsų ieškoti. 

— Supratau. 

Donaldas juto, kad tas Šarlotės mandagumas slepia priešiš- 
kumą. 

— Tąkart jūs turbūt buvote išvykęs medaus mėnesio, - niūriai 
pridūrė ji. - Kaip sekėsi kelionė? 

- Taip, man... klausykite, panele Brukner... Šarlote... man bū- 

tinai reikia sužinoti, kur yra Ani, - bent jau paaiškinčiau, kodėl 
neatsakiau į jos laiškus. Vos neišprotėjau jaudindamasis, kur ji 
dingo. Net nežinojau, ar ji gyva. Niekada nebūčiau vedęs kitos 
moters, jei nebūčiau patikėjęs, kad Ani mane paliko. 

— Ji mylėjo jus labiau už viską pasaulyje ir niekada iš jos ne- 
girdėjau apie jus blogo žodžio. Kad ir kaip dažnai jai kartojau, 
kad šito nusipelnote. 

— Suprantu - manote, kad niekšiškai ją pamečiau... 

— Ne, lorde Astberi, mano įsitikinimu, jūsų visuomeninė pa- 
dėtis niekaip neleistų rimtai puoselėti minties apie vedybas su 
inde, - atvirai paaiškino Šarlotė. 

— Tačiau Ani turėjo jums pasakyti, kad išlydėdamas ją į In- 
diją prašiau už manęs tekėti? 

— Taip, žinoma, sakė. Tačiau nenustebau, kad blaiviai pažvel- 
gęs į padėtį apsigalvojote. 

— Tiesiog taip nebuvo! - ėmė gintis Donaldas. - Jei norite 
žinoti, esu beveik įsitikinęs, kad tai savo motinos pastangomis 
negavau iš Ani nė mažiausios žinelės nuo pat jos atvykimo į In- 
diją. Taip, pripažįstu, motinai iš tikrųjų būtų netikę, jei būčiau 
vedęs Ani. Arba pardavęs Astberį, ką iš tikrųjų ketinau daryti. 

— Ir jau po kelių mėnesių vedėte turtingą nuotaką iš Ame- 
rikos? 

— Taip, vedžiau, bet tik ilgiau nei metus laukęs iš Ani nors 
žodelio, o dėl turtų galiu tiek pasakyti: man buvo visiškai vis 
vien, ką vesti, jei Ani netapo mano žmona, - Donaldo akys neju- 
čia sudrėko. - Panele Brukner, dėl Dievo meilės, prašau manimi 
patikėti. Aš labai gailiuosi, labai... 

Matant Donaldo nuoširdumą Šarlotės nusistatymas, regis, 
sušvelnėjo. Ištiesusi ranką ji atsargiai paplekšnojo jam plaštaką. 

— Jei patikėsiu jūsų pasakojimu, tada, be abejonės, turėsiu 
pripažinti, kad tai nepaprastai tragiška įvykių virtinė. Liūd- 

niausia, kad dabar nematau, kaip būtų galima pataisyti tai, kas 
įvyko. 

— Maldauju, pasakykite, kur ji, mes kartu su ja ir nuspręsime, 
ką daryti. 

— Prisiekiau, kad nesakysiu... 

— Bet turite pasakyti! - primygtinai įkalbinėjo ją Donaldas. 

Galiausiai Šarlotė linktelėjo. 

— Gerai, pasakysiu. Pagalvojau - nesvarbu, ar Ani norės jus 
matyti, ar ne, jūs bent gausite galimybę jai pasiaiškinti. Galbūt 
jau niekas neužgydys žaizdų, tačiau gal jai palengvės sužinojus, 
kodėl viskas įvyko. 

- Labai dėkoju, - su palengvėjimu kvėptelėjo Donaldas, Šar- 
lotei atsistojus ir priėjus prie rašomojo stalo svetainės kampe. 

Paėmusi iš jo užrašų knygelę ir popieriaus lapelį, perrašė iš 
knygelės kelias eilutes. 

- Ji gyvena Kitlyje, gamyklų miestelyje, nuo čia maždaug ke- 
turiasdešimt penkios minutės kelio. Prisipažinsiu, po išsikraus- 
tymo jos dar neaplankiau. Negalėjau atsitraukti nuo tėvo - jis iš 
Afrikos grįžo, galima sakyti, invalidas. 

Donaldas jau buvo pašokęs ant kojų. 

— Nežinau, kaip jums ir dėkoti, panele Brukner, kad sutikote 
su manimi pasikalbėti ir davėte adresą, - pasakė kišdamas po- 
pieriaus lapelį į viršutinę švarko kišenę. - Dabar pat važiuoju 
pas Ani. 

— Gal ir man duotumėt žinią, kaip ji laikosi? - paprašė ly- 
dėdama jį prie laukujų durų. - Neįsivaizduoju, kokiomis są- 
lygomis ten gyvena. Matote, ji labai išdidi. Siūliau pinigų, bet 
atsisakė. 

— Taip, labai panašu į Ani, - atsiduso Donaldas. - Sudie, pa- 
nele Brukner, dar kartą labai dėkoju. 

Donaldas per Jorkšyro tyrlaukius greitai įveikė trumpą ke- 

lią ir sudrebėjo priartėjęs prie pramoninio Kitlio miestelio. Ieš- 
kodamas, kur pastatyti automobilį, sukiojosi po siaurų gatvelių 
labirintą - visų namų sienos buvo pajuodusios nuo medvilnės 
fabrikų dūmijamų suodžių. Ant namų slenksčių sėdėjo basi vai- 
kai, nors buvo šaltas rugsėjo vakaras. 

Praeivių pasiklausęs kelio, galiausiai rado Lundo gatvę ir visą 
ją perėjo, kol rado reikiamą numerį. Pabeldė į duris ir galiausiai 
jas atidarė suvargusi moteriškė su kūdikiu ant rankų, parėmusi 
savo naštą atstatytu klubu, ir metinuke mažyle, įsikibusia jai į 
sijoną. Ji įtariai nužvelgė nelauktą svečią. 

— Bene būsit naujas šeimininkas? Sakiau ankstesniam - su- 
mokėsiu nuomą iki penktadienio. Suprantat, mano senis ką tik 
neteko darbo gamykloj. 

— Man sakė, kad šiuo adresu gyvena Anahita Čavan, - paaiš- 
kino Donaldas. - Gal ne taip supratau? 

— Kadgi taip, Ani mūsų gyventoja, tik šeimininkui nesaky- 
kit. Mums draudžia pernuomoti, bet kai reik išmaitint septynias 
burnas, nėr kur dėtis. Tai jūs jos draugas? 

— Taip, mano vardas Donaldas. Ji namie? 

— Mūsų Ani retai kada išeina, jai nereikia kompanijų, štai 
kokia ji mergina. Labai miela, jums pasakysiu. Na, užeikit, - pa- 
kvietė moteriškė ir Donaldas prasispraudė pro siaurutį korido- 
rių į kambarėlį, kuris, kaip matyti, buvo pagrindinė virtuvė. 

— Sėskit, sere, o aš ją pakviesiu. 

Moteriškei išėjus, smalsiai stebėti Donaldo tarpduryje liko 
bent kelios poros žvitrių akučių. 

— Koksai jūsų vardas, pone? - paklausė vienas vaikas - kokių 
septynerių metų berniukas. 

— Donaldas. O tavo? 

— Tomas, - atsakė berniukas, prieidamas arčiau. - Kalbat 
baisiai poniškai ir jūsų rūbai poniški. Gal turit gamyklą? 

— Ne, gamyklos neturiu. 

— Kai užaugsiu, turėsiu gamyklą, - pareiškė Tomas, - ir tada 
būsiu turtingas kaip jūs. 

Į kambarėlio vidurį atšliaužė metinukė ir pabandė stotis 
stverdamasi į Donaldo kelnių klešnę, o kartu išdėmėdama au- 
dinį murzinomis rankutėmis. 

— Džoana, atstok, kam užpuolei vargšą žmogų! - grįžusi į vir- 
tuvę subarė mažylę vaikų motina. - Truputuką palaukit, Ani tuoj 
bus, sakė, ateis į gerąjį kambarį. Žinokit, nelabai apsidžiaugė, kai 
apie jus pasakiau. Nagi, eikšekit. 

— Ačiū jums, - tarė Donaldas. 

Moteriškė nusivedė jį atgal į koridorėlį, o iš jo - į palyginti 
ramų svečių kambarį. Jai uždarius duris Donaldą nukrėtė šiur- 
pas matant tokią varganą buitį. Į ką bus pavirtusi pati Ani nuo 
tada, kai matė ją paskutinį kartą? 

Atsidarė durys ir ant slenksčio pasirodė Ani, savo egzotišku 
grožiu smarkiai išsiskirianti iš nykios pilkumos aplinkui. Buvo 
smarkiai sulysusi, tad dar labiau išryškėjo skruostikauliai ir di- 
džiulės gintarinės akys. 

Grakščiai uždarė iš vidaus duris - tas grakštumas Donaldui 
buvo įsirėžęs į atmintį — ir liko ten pat stovėti, neprieidama ar- 
čiau. 

— Ani, čia aš. 

Donaldas ant savęs supyko, kad tokią svarbią akimirką viso 
labo konstatavo akivaizdų faktą, tačiau buvo toks sutrikęs, kad 
daugiau nesumojo, ką sakyti. 

— Matau, - ne iš karto atsakė ji. - Matau, kad tu. 

— Kaip tu... ar sveika? 

— Sveika, - šaltai atsakė ji. - O tu? 

— Taip, taip. Ani... - staiga Donaldas krito ant kėdės pajutęs, 
kad pakirto kojas. - Nežinau, ką sakyti. 

Jis susiėmė galvą rankomis. 

- Įsivaizduoju. 

— Ar tiki - nuo tada, kai išplaukei, negavau nė vieno tavo 
laiško. Nežinojau, tu gyva ar mirusi. Buvau nuėjęs į ligoninę, 
kurioje anksčiau dirbai, net kreipiausi į Skotland Jardą. Buvau 
netekęs vilties. Galiausiai man nieko daugiau neliko, tik patikėti, 
kad aš tau nebereikalingas. Kad tu galbūt susiradai kitą Indijoje. 

— Tad pats vedei kitą? — aštriai, kapotai paklausė ji - visada 
toks švelnus jos balsas nuskambėjo lyg svetimas. 

— Taip, vedžiau, — iš nevilties tiesiai atsakė jis. - Tavęs nega- 
lėjau vesti, tad man buvo vis vien, ką imti į žmonas. Šiurkščiai 
kalbant, mano žmonos pinigai bent jau išgelbėjo Astberį. 

— Žurnale skaičiau, kad tavo jaunoji žmona - turtinga nuo- 
taka. Tikiuosi, jūs abu laimingi, — tarė ji tuo pačiu bejausmiu 
balsu. 

- Žinoma, ne - kaip aš galiu būti laimingas! 

— Nuotraukos rodė ką kita. 

— Gal, - pasidavė Donaldas. - Betgi visiems liepiama šypso- 
tis prieš objektyvą. 

Stojo tyla, Ani žiūrėjo kažkur pro šalį, kad tik nesutiktų jo 
akių, o jis tiesiog negalėjo ja atsigėrėti. 

— Dėl ko atėjai - ką nori man pasakyti? 

— Pats nežinau! - karčiai nusijuokė Donaldas. - Norėjau tau 
paaiškinti, kad greičiausiai tavo rašytus laiškus nuo manęs nu- 
slėpė motina. 

— Donaldai, net ir nė žodžio iš tavęs negirdėdama, aš amži- 
nai tavęs laukčiau ir niekada netekėčiau už kito. Tačiau dabar tai 
jau nieko nereiškia. 

Tas šaltas oficialumas jam buvo kažkas nauja, tokios jos nie- 
kada nematė. Jam neapsakomai norėjosi ją apkabinti, pajusti tą 
pačią aistringą, karštą moterį, kokia ji buvo kadaise. 

— Gal mes galėtume kur nors kitur pasikalbėti? - ėmė mal- 
dauti Donaldas. - Čia tiesiog klaiku. 

— Jei nežinai, pasakysiu, kad čionykštėse apylinkėse nėra 
viešbučių, kuriuose galėtume išgerti arbatos, - atsakė ji su sar- 
kazmo priemaiša balse. - Be to, tai mano namai. 

— Ani, maldauju, žinau, kaip kentėjai ir ką apie mane turė- 
tum galvoti, bet patikėk, tuos pusantrų metų aš tave mylėjau 
kaip mylėjęs ir nebuvo dienos, kad apie tave negalvočiau. 

Anahita pažvelgė į jį negyvu žvilgsniu. 

— Kad ir kas buvo anksčiau, Donaldai, dabar aš čia, o tu ten, 
vedęs kitą. | 

— Kad ir kaip susiklostė aplinkybės, mano jausmai tau nepa- 
sikeitė. Pažiūrėk, juk tu kalbi su manim, - atkakliai meldė jis. — 
Tu mane pažįsti geriau už visus — geriau už mane patį. 

— Kadaise ir aš taip maniau. O dabar kas iš to? 

- Ogi tas, mano brangioji, kad po šitiek ilgai trukusios kan- 
kynės aš tave radau, mes sėdim kartu po vienu stogu ir kalba- 
mės. Ar bent įsivaizduoji, ką man tai reiškia? 

Ji nieko neatsakė. Kažkas trumpai pabeldė ir durys atsidarė. 
Į kambarį įėjo Ani namų šeimininkė su klykiančiu kūdikiu ant 
rankų. 

— Atleisk, kad trukdau, Ani, bet jis virtuvėj sukėlė tokį pra- 
garą, kad nebegalima apsiklausyti. 

- Ačiū, - padėkojo šeimininkei, kuri dar kartą įtariai nužiū- 
rėjo Donaldą, paskui kūdikį, o tada pasišalino. 

Donaldas liko nesupratęs, kas čia dedasi. 

— "Tai jos vaikas? 

Ani atidžiai įsižiūrėjo jam į akis, tarsi svarstydama, ar kaž- 
kam pasiryžti. Pagaliau atsidususi ištarė: 

— Ne, jis mano. 

Donaldas nustėręs įsisiurbė akimis į kūdikį ir smegenys pa- 
mažu suvedė į bendrą paveikslą medaus atspalvio rusvą vaikelio 
odą, kupetą juodų plaukų ir klausiamai į jį žvelgiančias žydras 
akis. 

Galiausiai jis atgavo Žžadą. 

— Ar'jis... 

— Taip, Donaldai, tai Mohas, tavo sūnus. 


34 


Rugsėjo 4 d. 


Įrodinėdamas, kad šito reikalauja mūsų sūnelio gerovė, ir 
nesiklausydamas jokių prieštaravimų, galop priverčiau A. 
susikrauti savo menką mantą. Ir tada ją su mūsų sūne- 
liu išvežiau iš baisiyjų namų, kuriuose juos radau. Prieš 
iškeliaudami į pietus pirmą naktį apsistojom viešbutyje. 
Neįsivaizdavau, kur ją dėsiu. Tiesiog supratau, kad nebe- 
galiu vėl jos palikti likimo valiai. Iš ankstesnės jos ugnies, 
regis, nieko neliko, sakytum jos viduje liko tuščia ir niekas 
jai neberūpi. Per visą ilgą kelionę ji ištarė vos kelis žo- 
džius, ir tie patys buvo vienskiemeniai atsakymai į mano 
klausimus. 


— Gal nori valgyti? - paklausė Ani Donaldas, vairuodamas 
per Derbišyro Deilsą. 

— Ne. Bet turiu pervystyti vaiką. 

- Žinoma. 

Donaldas pastatė automobilį prie viešbučio Matloko prie- 
miestyje ir vis trys išlipo. Viešbučio restorane laukdamas sugrįž- 
tant Ani, paklausė, ar čia yra telefonas, nes jam reikia paskam- 

binti. Tylomis važiuodamas visą tą ilgą kelią ėmė kurti tolesnį 
planą. Paliks Ani su vaiku Selinos globai - neabejojo, kad sesuo 
kurį laiką sutiktų priglausti juos Kensingtono namuose. Tuo 
kartu, jo galva, tai bus geriausia laikina išeitis, be to, būdama jo 
seseriai po akių Ani bent jau vėl nesugalvos dingti. 

Padavėjas atsakė, kad telefonas išties yra, ir Donaldas nuėjo 
paskambinti. Grįžęs rado Ani su miegančiu kūdikiu ant rankų. 

— Ką tik kalbėjausi su Selina, pagyvensi pas ją, kol surasiu 
būstą ilgesniam laikui, - pasakė jai Donaldas. 

— Supratau, - atsakė Ani neparodydama, pritaria šiai minčiai 
ar ne. 

— Užsakiau sriubos ir sumuštinių - gal dar ko nors? 

— Ačiū. 

Vis labiau puldamas į neviltį Donaldas ištiesė į ją ranką. 

— Ani, paklausyk, galiu tik įsivaizduoti, ką iškentėjai ir kaip 
dėl to manęs nekenti, bet dabar aš čia ir prisiekiu, niekada tavęs 
nebeapleisiu. Prašau, patikėk manim ir žinok - jei nebūčiau ma- 
nęs, kad amžiams tave praradau, niekada nebūčiau vedęs Vio- 
letos. 

Ani iš lėto pakėlė į jį akis. 

— Tu ją myli? 

— Taip, ji man prie širdies, - sąžiningai atsakė jis. - Labai 
miela ir kažkokia vaikiška, nors ir vyresnė už tave, ir aš tikrai. 
nenorėčiau jos skaudinti. Bet ne, aš jos nemyliu ir niekada ne- 
mylėjau. Galima sakyti, tai buvo sutartos vedybos, tokios kaip 
pas jus Indijoje. 

— Ji labai graži. 

— Taip, bet... Dėl Dievo meilės... - Donaldas iš nevilties pa- 
purtė galvą. - Nebeturiu jėgų tūkstantąjį kartą savęs klausti, ko- 
dėl taip atsitiko. Visi padarom klaidų, kurių gailimės visą gyve- 
nimą. 

Ani tylomis baigė valgyti sriubą ir pamėgino atsikąsti su- 
muštinio. Užvalgiusi regimai atkuto, net skruostai parausvėjo. 
Donaldui kilo įtarimų, kad ji greičiausiai gyveno pusbadžiu. 

Trijulė grįžo į automobilį ir Ani su kūdikiu beveik visą kelią 
pramiegojo. Privažiavęs Selinos namus Kensingtone Donaldas 
švelniai ją pažadino. 

— Jau atvažiavom? - paklausė Ani. 

— Jau. Gal palaikyti vaikelį? 

— Ne! - Ani veidu perbėgo baimės šešėlis. — Selina apie jį 
žino? Kai buvau atvažiavusi į Londoną, apie tai nutylėjau. 

— Pasakiau Selinai - jos tai neišgąsdino, - nuramino ją Do- 
naldas. - Dabar jai aišku, kodėl buvai dingusi. 

Kol kambarinė padėjo Ani su kūdikiu įsikurti miegama- 
jame antrame aukšte, Donaldas su Selina gerokai gurkštelėjo 
džino. 

— Ak, Donaldai, kaip viskas tragiška. Puikiai suprantu, kaip 
ji turėjo jaustis. Matyt, buvo pasibaisėjusi. O čia dar aš su savo 
mažąja saugiame ir patogiame vaikų kambaryje, ir dar antras 
pakeliui. Nesugalvosi žiauresnio kontrasto, - atsiduso Selina. 

— Tikrai. Dieve mano, Selina, kad būtum mačiusi, kur gy- 
veno Ani - tikroje landynėje. 

— Klausyk, žinoma, Ani su kūdikiu čia kurį laiką gali pa- 
gyventi, tačiau varge mano - ką paskui daryti? — ėmė svarstyti 
Selina. - Šiaip ar taip, tai tavo sūnus ir kol judu su Violeta ne- 
susilaukėt palikuonių, jis gali būti tavo įpėdinis, bet bijau net 
pagalvoti, kas būtų, jei apie jį sužinotų Violeta. 

— Tegul šimtas, kokia kebeknė. Bet vis tiek svarbiausia, kad 
radau Ani. Aš myliu ją, Selina. Tada nieko daugiau negalvojau, 
tik kaip ją ištraukti iš tos pragaro skylės. Neturėjau kada galvoti, 
kas bus toliau. Viena iš galimų išeičių - apgyvendinti ją su sū- 
neliu kur nors mieste ir lankyti, kai atvažiuosiu į Londoną, bet 

nenoriu su Ani elgtis lyg su paprasta meiluže - esu tikras, kad ir 
jai tai netiktų. 

— O ji kaip nors užsiminė, ko pati norėtų? - paklausė Se- 
lina. 

- Ji beveik nekalba, - paniuręs atsakė jis. - Pastaruosius mė- 
nesius jai tiesiog teko grumtis už būvį. Nėra abejonės, reikės 
laiko, kol atgaus ir dvasines, ir fizines jėgas. 

— Ką gi, aš bent jau parūpinsiu jai šiltą lovą, skaniai pamai- 
tinsiu ir liepsiu auklei pagloboti vaikelį, kad Ani galėtų ramiai 
pailsėti. Nedidelis skirtumas, vaikų kambaryje vienu gyventoju 
bus daugiau ar mažiau, - nusišypsojo Selina. - Pagaliau juk jie 
pusbrolis ir pusseserė. 

— Kaip norėčiau, kad visas pasaulis tai žinotų. 

— Na, tai neįmanoma, ir tiek. Vargšė Violeta čia niekuo dėta 
ir nors nepasakyčiau, kad būtume labai artimos draugės, nelin- 
kėčiau jai tokio pažeminimo kaip pasklidusi žinia, kad jos vyras 
turi... - Selina susilaikė tiesiai nepasakiusi savo minties - vaiką 
su kita moterimi. 

— Žinoma, tu teisi, - nesiginčijo Donaldas ir nuo padėklo 
paėmęs grafiną įsipylė dar džino. - Pirmiausia ketinu grįžti į De- 
voną ir priremti prie sienos motiną. Noriu tiksliai išsiaiškinti, ar 
tai ji mums visiems sugriovė gyvenimą. 

— Pasakysi jai apie kūdikį? 

— Tikrai pasakysiu, - niūriai nusišypsojo Donaldas. - Ma- 
nau, niekas jai neįvarys didesnio siaubo už žinią, kad ji turi ne- 
teisėtą maišytos rasės anūką, kurį aš galiu pripažinti Astberio 
dvaro įpėdiniu. 

— O Dieve, Donaldai. Tokia žinia ją pribaigtų! 

— Nemanau. Nors dedasi galudienė, lyg būtų devintoje de- 
šimtyje, nepamirškim, kad mūsų motinai dar nėra nė penkias- 
dešimt, - priminė seseriai Donaldas. - Nepaisant visų dramų, ji 

stipri kaip arklys ir, žiūrėk, dar mus visus pergyvens. Jei mudu 
teisingai spėjam, šita pasibaisėtina padėtis - jos nuopelnas. Aš 
paprasčiausiai jos nebebijau. 

Ani prisipažino esanti tokia pavargusi, kad šįkart nepajėg- 
sianti nusileisti į pirmą aukštą pavakarieniauti su Selina ir Do- 
naldu, tad kambarinė nunešė jai vakarienę ant padėklo. Prieš 
eidamas gulti Donaldas priėjo prie jos miegamojo durų ir pa- 
beldė. 

— Kas ten“ 

— Aš, Donaldas. Galiu užeiti? 

Neišgirdęs atsako pravėrė duris ir rado Ani lovoje žindančią 
kūdikį krūtimi. 

— Prašau atleisti, - pasakė atitraukusi Mohą nuo krūties ir 
prisidengusi. 

— Nėra už ką, - atsakė Donaldas. - Man net gražu. Daugelis 
moterų, kiek žinau, pačios nemaitina. 

— Neturėjau iš ko rinktis, neįpirkau pieno. Bet jis jau didelis, 
kitą mėnesį sueis metukai ir mano pieno jam nebeužtenka. Tur- 
būt dėl to taip dažnai verkdavo, kai gyvenom Kitlyje. 

— Ak, Ani, - atsidusęs tarė Donaldas, - galima, aš užeisiu ir 
prisėsiuė 

— Kaip nori. 

Donaldas atsisėdo ant lovos krašto ir užsižiūrėjo į kūdikį, 
kuris pasisotinęs miegojo Ani glėbyje. 

— Galiu jį palaikyti? 

- Žinoma, - atsakė Ani ir padavė jam Mobhą. 

Donaldas pajuto pieniškai šiltą jo kūnelio kvapą su salsva 
talko miltelių, kuriais numaudžiusi jį pabarstė auklė, priemaiša. 
Pažvelgė į sūnaus veidą ir jį užplūdo tokia meilės banga, kad 
akyse ištryško ašaros. 

— Neįtikėtina, kad jis mūsų kūrinys. 

- Kiekvienas kūdikis yra stebuklas, kad ir kokiam gyvenimui 
atėjęs į pasaulį, - ištarė Ani. 

— Ani, tu manęs nekenti? 

Patylėjusi ji atsakė: 

— Norėjau nekęsti, Donaldai, dažnai norėjau. Tegul dabar tu 
man nelabai mielas, bet visada mylėjau tave nuo pat tos dienos, 
kai pirmąkart susitikom. 

— O kaip dabar, kai tave radau? Leisi man rūpintis tavimi ir 
mūsų sūneliu? 

— Kokią aš dar turiu išeitį? - liūdnai atsakė ji. 


Kitą dieną Donaldas, palikęs Ani su Mohu gerose Selinos ir 
auklės rankose, nuvairavo į pietus - į Astberio dvarą. Atvažiavęs 
nuėjo tiesiai į našlės namus rūmų valdų pakraštyje, kur dabar 
gyveno jo motina. 

- Ji namie, Bese? - ryžtingai žengdamas į vidų paklausė per- 
sigandusios kambarinės. 

— Manau, ilsisi viršutiniuose kambariuose, milorde. 

Peršokdamas kas antrą pakopą Donaldas užkilo laiptais ir 
pabeldė į motinos duris. 

— Prašom, - pasigirdo iš vidaus, ir įėjęs į Modės miega- 
mąjį Donaldas rado ją sėdinčią krėsle prie židinio ir skaitančią 
knygą. 

— Donaldai, koks nelabasis čia tave atnešė? - susiraukusi pa- 
klausė motina. 

— Turime pasikalbėti. Prašom padėti į šalį knygą, mama. Tu- 
riu jums keletą klausimų ir noriu išgirsti atsakymus, - atsakė jai 
Donaldas, sėsdamasis priešais. 

Išgąsdinta sūnaus smarkumo, Modė pakluso. 

— Kas atsitiko? - pasiteiravo ji. 

— Neseniai išsiaiškinau, kad manęs nepasiekė nemažai laiškų, 
per pastaruosius metus man siųstų į Astberį, ir turiu rimtą pa- 
grindą manyti, jog jūs prie to pridėjote ranką, nenorėdama, kad 
aš gaučiau tuos laiškus. 

— Kokius laiškus? 

Donaldas matė, kaip motina stengiasi apsimesti nieko neži- 
nanti. 

— Jūs žinote, kokius. Laiškus iš Indijos, Paryžiaus, paskui iš 
Jorkšyro - nuo vienos jaunos damos, kuri, kaip jūs išsiaiškinote, 
man labai krito į širdį. Kurią, pasakysiu tarp kitko, aš vis dar 
myliu, motin. 

— Tai kad... ką tu, Donaldai, juk mes gaunam tiek korespon- 
dencijos iš viso pasaulio. Gal paštas kaltas, kad tie laiškai neat- 
ėjo? Nejaugi mane kaltinsi, kad jie kažkur pasimetė? 

— O štai ir apkaltinsiu, motin. Man nieko nereiškia apklausti 
dvaro tarnus - kuriuos, jei malonėsite prisiminti, dabar aš sam- 
dau - ir sužinoti, kaip buvo iš tikrųjų. 

Donaldas pamėgino stotis, bet motina iškart mostelėjo, kad 
liktų sėdėti. 

— Gal tau protas pasimaišė? To tik ir trūko, kad tarnai aptari- 
nėtų mūsų asmeninius reikalus, - sušnypštė ji. 

- Jūsų žiniai, mane tai mažai jaudina. 

— Net jei tos kalbos pasieks Violetos ausis? 

— Jau ir taip galėjo pasiekti. Pagaliau radau Anahitą. Kol kas 
ji įkurdinta pas Seliną Londone, kol nuspręsiu, kaip geriausia 
pasielgti. 

Donaldas vos piktai nenusikvatojo pamatęs siaubą motinos 
veide. 

— Kaip geriausia pasielgti?! - pakartojo Modė jo žodžius. — 
Ką turi galvoje? Tik jau nesakyk, kad prisipažinsi Violetai... tu- 
rėjęs ryšių su ta inde? 

- Dar nenusprendžiau, bet jei tiesiai neprisipažinsit, kad tai 
jūs nuslėpėt tuos laiškus, mane ima didelė pagunda taip ir pa- 
daryti. 

— O Viešpatie švenčiausias, Donaldai! Visai išprotėjai? Tu su- 
žlugdysi šiuos namus. Violeta tučtuojau su tavim išsiskirs ir kas 
tada bus su Astberiu? 

— Manot, man labai rūpi Astberis? Ar kada nors rūpėjo? - 
atšovė jis. - Puikiai žinote, kad buvau pasiruošęs jį parduoti ir 
net buvau radęs pirkėją. O jums tai buvo labai ne prie širdies, juk 
taip, motin? Nagi prisipažinkit, kol dar nenuėjau visko iškloti 
Violetai. Patikėkit, — jis sužaibavo akimis, - aš neturiu ko pra- 
rasti. Pirmiausia ketinau parduoti Astberį. Būčiau tyliai ramiai 
gyvenęs su mylima moterimi ir buvęs visiškai laimingas. Beje, - 
metė Donaldas kozirį, - Ani susilaukė bendro mūsų kūdikio. Tai 
reiškia, kad aš turiu sūnų, o jūs - anūką. 

Donaldas matė, kaip persimainė motinos veidas. Bet vis tiek 
neatlyžo. 

— Vadinasi, mama, norite, kad dabar visa tai papasakočiau 
dabartinei savo žmonai? Įsivaizduojat, koks kils skandalas! 

- Liaukis! Liaukis! Kaip gali būti toks žiaurus! Aš tavo mo- 
tina! - sudejavo ji. 

- "Taip, motina, kuriai savi poreikiai ir norai svarbiau už sū- 
naus. Ani - išsilavinusi, aukštos kilmės indų moteris. Ne kokia 
nors kaimietukė, ištraukta iš viešnamio! 

— Maldauju, gana! 

- Ir, jei norite žinoti, aukštuomenėje šiomis dienomis atsi- 
rado nemažai mišrios rasės sutuoktinių porų. Tačiau, žinoma, 
jūsų prietarai neleis pritarti sūnaus santuokai su tokia moterimi. 
Kaip buvot, taip ir esat nepakanti, šaltai apskaičiuojanti savo 
naudą. 

- Liaukis! Pakaks! - sukliko Modė ir staiga pratrūko ašaromis. 

Matydamas ją verkiant Donaldas kaipmat nutraukė savo ti- 
radą. 

— Štai, mama, nusišluostykit. 

Nevikriai išėmęs iš kišenės padavė jai nosinę, o ši paėmė. 

— Taip, atspėjai, - galiausiai išstenėjo Modė. - Aš paslėpiau 
tuos laiškus - liepiau paštą nešti tiesiai man, kad galėčiau jį at- 
sijoti. Bet argi nematai, kad tik norėjau tave apsaugoti? Sakai, 
dabar visai priimtinos vedybos su tokiomis kaip ji. Nežinau, gal 
tu ir teisus. Tačiau, negana to, tu dar ir ruošeisi parduoti dvarą. 
Kaip būtum gyvenęs su inde jaunamarte, likęs be tėvonijos? 

— Būčiau turėjęs meilę, motin, - tyliai atsakė Donaldas. - Bū- 
čiau buvęs laimingas. Bet vargu ar jūs tai suprasit. 

Ji nieko neatsakė - regis, staiga susimąstė. 

— Ačiū, kad pripažinote paėmusi tuos laiškus, - galiausiai 
tarė Donaldas. - O dabar turiu pamėginti iškabinti šitą jūsų už- 
virtą košę. 

— Ką ketini daryti? 

— Ką gi, galiu jus nudžiuginti, kad neturiu jokio noro skau- 
dinti Violetos. Ji dėl ničnieko nekalta, - Donaldas metė motinai 
piktą žvilgsnį ir ši iš mandagumo nukaito. - Tačiau kartu ne- 
siruošiu lyg kokios purvinos dėmės kuo toliau nuo akių slėpti 
moters, kurią myliu, ir kūdikio, kurį ji man pagimdė, kad paskui 
nematyčiau, kaip jis auga. Tad ketinu pasiūlyti Ani sau Mohu ap- 
sigyventi kur nors kaimynystėje. Kur nors dvaro valdose įtaisy- 
siu jiems namus. 

— Donaldai, o kas, jei apie tai sužinos Violeta? 

— Apie tai žino tik penki žmonės visame pasaulyje. Galvą gul- 
dau, nė vienas iš jų neprasitars. Tai vienintelė išeitis, kuri leistų 
man ištverti apgaulės pilną gyvenimą, į kurį mane įstūmėte. 

— Tu pats nusprendei vesti Violetą, Donaldai, - papriešta- 
ravo jam Modė. - Aš prievarta tavęs netempiau prie altoriaus. 

— Ne, motin, netempėt, - atsakė Donaldas. - Tačiau netekus 
vilties mažai rūpi, kas laukia ateityje. Vadinasi, sutarta? 

— Kaip sau nori, - nuleidusi akis atsakė ji virpančiu balsu. 

— Tvarka. Tada ieškau Ani patogaus namo. Galbūt vieną 
dieną, - tarė jis pasukęs prie durų, - panorėsite aplankyti savo 
anūką. Jis paveldėjo iš jūsų akis. 


= 
(stberio dvaras, 


20114 metų liepa 
2 


35 


»-y0- oe 


rankoje Donaldo dienoraštį. Nesusigaudė, kada užsnūdo, bet 
sapnus jai vėl išbaidė aukšta kažkokios giesmės gaida. 

Pervertusi tolesnius dienoraščio puslapius aptiko, kad rug- 
sėjį įrašai staiga baigėsi, ir liko nusivylusi, nes norėjo sužinoti 
daugiau, ypač apie Violetą. Žvilgtelėjusi į laikrodį ant rankos pa- 
matė, kad jau devinta ryto. 

Išlipo iš lovos, suvaikščiojo į vonios kambarį ir plaudamasi 
rankas veidrodyje įsižiūrėjo į savo veidą. Jokios abejonės - tai, 
ką Donaldas rašė apie Violetą, visiškai tinka ir Rebekai. 

Ją nukrėtė drebulys. Buvo liūdna, kad iš to, ką perskaitė, 
buvo aišku, jog Donaldas mylėjo ne Violetą, o egzotišką gra- 
žuolę indę iš visai kito pasaulio. Vaikštinėdama po sublokuotus 
kambarius ir kilnodama Violetos daiktus, užuodė jau pažįstamą 
kvepalų aromatą, vis atkakliau persekiojama keisto jausmo. Štai 
Violetos guolis, kuriuo ji kadaise dalijosi sa Donaldu. Negana 
to, kasdien vilkėdama Violetos drabužius, Rebeka vaidina filme, 
atkuriančiame Violetos gyventą laiką... 

— Kad tave kur, - Rebeka svetainėje klestelėjo į krėslą ir susi- 
mąstė apie likimo vingius, atvedusius ją į Astberį. Buvo neįma- 

noma nepastebėti panašumo tarp jos ir senosios dvaro šeimi- 
ninkės. 

— Tu čia, Beke? 

Iš susimąstymo Rebeką pažadino pažįstamas balsas. 

— Čia, — atsišaukė ji ir po kelių sekundžių pro duris įgriuvo 
Džekas su įraudusia ponia Trevatan iš paskos. 

— Labas, meilute, - pasilabino eidamas vidun. 

— Atleiskite, Rebeka, žinau, jums reikia poilsio, ir bandžiau 
ponui Heivardui paaiškinti, kad jūsų netrukdytų. 

— Ačiū, ponia Trevatan, - ramiai atsakė Rebeka. - Nesijau- 
dinkite. Šiandien man geriau. 

— Supratau - aš tik stengiausi daryti, ko prašoma, - atsakė 
ūkvaizdė ir apsisukusi išeidama uždarė duris. 

— Dėkui, - Džekas sudribo krėsle, mėgdžiodamas palengvė- 
jimo atodūsį. - Kas ji, po galais, tariasi esanti? Kaip ji drįsta ma- 
nęs neleisti pas sužadėtinę? Na, eikš, apkabink mane. 

Rebeka nė nekrustelėjo. Sėdėjo įrėmusi šaltą žvilgsnį į krauju 
pasruvusias jo akis ir susiriebalavusius, nešukuotus plaukus. 
Matyt, vėl ūžavo su Džeimsu. 

— Ir kaip vakaronė? 

— Aha, gerai pakvailiojom. 

— Miela girdėti. 

Džekas nepatikliai žiūrėdamas jai į akis mėgino išskaityti, ką 
reiškia tie žodžiai. Galiausiai supratęs, kad tai buvo pašaipa, pe- 
rėjo į puolimą. | 

— Baik su manim kalbėt kaip su vaiku, Beke! Pažiūrėk į save, - 
tarė bakstelėdamas į ją pirštu. - Atsirado mat šventeiva - nei 
rūko, nei geria, nei pakvailioja kaip visi žmonės. Ir vaizduoja, 
kad yra aukščiau už mus, paprastus mirtinguosius. 

- Visai taip nemanau, Džekai, - atsakė ji pavargusiu balsu. — 
Paklausyk. Mums tikrai reikia pasikalbėti. 


Vidurnakčio rožė 467 


— Vajėzau, prasideda - vėl pamokslas, koks aš blogas berniu- 
kas. Tvarka, varyk, mamele, ir pabučiuok man kur nesutenka, — 
pagiežingai drėbtelėjo. 

— Džekai, tu įklimpai ir turi kaip nors išlipti, - ramiai tarė 
Rebeka. - Taip kalbu tik dėl to, kad man ne tas pat, ir bijau, kad 
jei nesustosi, bus tik blogiau. 

- Ir į ką gi aš įklimpau? 

— Nesišaipyk, Džekai. Puikiai Žinai, kad per daug geri, - taip 
buvo jau tada, kai susipažinom, be to, nuolat uostai koksą. Dže- 
kai, tu priklausomas. Ir kol nieko nesiimsi, - čia Rebeka sukaupė 
visą tvirtybę, kad įstengtų ištarti tolesnius žodžius, - aš negalė- 
siu su tavimi palaikyti santykių. 

Džekas atkraginęs galvą užsikvatojo. 

— Beke, mirsiu iš juoko! Kai tik išdūmei į Angliją, iškart su- 
pratau, kad kažkas ne taip. Gal meilė praėjo, gal atsirado kitas. 
O tu čia sėdi ir bandai prastumt seną kaip pasaulis triuką: mė- 
gindama pasiteisint, kodėl mane meti, verti kaltę man ir pro- 
blemoms, kurių net nėra. Taaaip, - palingavo galvą Džekas su 
išminčiaus mina, - kiaurai tave matau. 

— Džekai, garbės žodis, jei negertum ir nevartotum narko- 
tikų, viskas man su tavim būtų gerai. Kai tu blaivus ir neprisiuos- 
tęs, esi neprilygstamas ir aš myliu tave. Bet kai esi apsvaigęs, o 
taip būna vis dažniau, tiesiog nenoriu su tavim turėti reikalų. 
Taigi siūlau grįžti į Los Andželą ir ko nors imtis šiuo klausimu. 
Jei taip padarysi, palaikysiu tave kiekviename žingsnyje. Bet jei 
ne... - ir taip buvo aišku, ką Rebeka norėjo pasakyti. 

— Vadinasi, perėjom prie ultimatumų? - Džekas atsistojo 
priešais ją sukryžiavęs rankas. - Arba aš išsprendžiu problemą, 
kurios neturiu, arba tarp mūsų baigta? Taip turėčiau suprasti? 

— Ne, ne taip, ir tu puikiai pats tai Žinai. Kas kitas, jei ne aš, 
tau pasakys tiesą? - bandė ramdyti jį Rebeka. - Argi nesupranti, 

kad man šitaip kalbėti ne lengviau, negu tau šito klausytis? Ne- 
noriu, kad išsiskirtume, Džekai. Myliu tave nuo tada, kai pirmą- 
kart pamačiau. Ir iki šiol nedaviau pažado už tavęs tekėti tik dėl 
to, kad tu nesusidoroji su savo problema. 

— Vadinasi... - Džekas ėmė sukti ratus po kambarį, - ...liepi 
man gultis į reabilitacijos kliniką vien tam, kad įrodyčiau, kaip 
tave myliu? 

— Ak, Džekai, kad ir kokiais žodžiais visa tai įvardytum, ši- 
taip tverti nebegaliu. Aš sergu, turiu filmuotis ir noriu tau pa- 
dėti, kad ir kas mūsų laukia ateityje. Gal atidėkim šį pokalbį, kol 
grįšiu namo ir matysiu, kaip tau sekasi. 

— Po perkūnais, Beke! Tu baigsi kalbėt su manim kaip panelė 
mokytoja? - Džekas vėl krito į krėslą. - Jei nori žinot, labai gali- 
mas daiktas, kad vaidinsiu to bičo, su kuriuo buvau šiom dienom 
susitikęs, filme. Ir dar man skambino vadybininkas, kad visai 
neseniai gavo porą ledinių scenarijų. Taigi kad ir kaip norėčiau 
tave pamaloninti, reabilitacija niekaip netelpa į mano grafiką. 

— Džiaugiuosi, kad tau atsirado galimybių vaidinti, Džekai, - 
atsakė Rebeka, jau kone alpdama iš nuovargio. 

— Kurgi ne - pasirodo, tavo bičas dar ne visai baigtas, kaip tu 
manei. Ir jei kiek padaugindavau maktelt, tai tik iš nuobodulio. 
Tai ką, - Džekas įbedė į ją akis, - vadinasi, tu rimtai? Nori viską 
tarp mūsų užraukt? 

— Ne, nenoriu, bet matau, kad neturiu pasirinkimo. 

— Tvarkelė! - pliaukštelėjęs sau per šlaunis, Džekas atsi- 
stojo. - Nesiruošiu daugiau teisintis. Jei šito nori - prašom. 

— Džekai, man labai gaila, tikrai. 

Rebekos akys pritvinko ašarų. 

— Kurgi ne, — nusivaipė jis. - Bet šiaip jau pagalvok, dėl ko 
mane atstatai - dėl kažkokio menkniekio, vakarėlio su draugais. 
Aš - ne prasilakėlė tavo mamytė, manęs su ja nepainiok. Gal 

tau reikėjo susidėt su kokiu pamokslininku, o ne su vyru, kurio 
kraujas - ne vanduo. Et, ką aš kalbu - nebe mano reikalas. Vadi- 
nasi, galim atsisveikint. 

Rebeka pasijuto lyg šlapiu skuduru gavusi per veidą. Sėdėjo 
ir tylėjo, neįstengdama žodžio ištarti. 

— Dar šis tas, - pridūrė Džekas, - kadangi esu pamestas ir 
išsiųstas namo, nes buvau blogas berniukas, būtų sąžininga, kad 
aš ir praneščiau šią žinią žurnalistams. Paprašysiu savo vadybi- 
ninko parengt trumpą pranešimą. Tinka? 

— Gerai - ką nori, tą sakyk. 

— Taip ir bus. Tikiuosi, nesigailėsi, ką šiandien padariusi. 
Viso, Beke. 

Rebeka liko sėdėti, kai jis išeidamas trenkė durimis. Užsi- 
merkusi atsilošė ir padėjo galvą ant vėsiu šilku trauktos krėslo 
pagalvėlės - ausyse tebeskambėjo žiauri Džeko užuomina apie 
jos motiną. Pagalvojo, kad jis beveik teisus. Vaikystės patirtis ją 
įjautrino piktnaudžiavimui bet kokiais svaigalais. 

Tačiau dėl to Džeko elgesys netapo pakenčiamesnis. 

Supratus, kad po to, ką dabar padarė, laukia neišvengiami pa- 
dariniai ir kelio atgal nebus, Rebekai iš akių vėl ištryško ašaros. 
Džekas buvo pratęs, kad moterys iš kailio neriasi vien dėl laimės 
atsidurti arti jo. Kažin ar bent kartą buvo pamestas ir kažin ar 
ilgai užtruks ieškodamas jai pamainos. Spaudoje pamačius ap- 
čiuopiamą šio fakto įrodymą širdį jai katės draskys. Tačiau Re- 
bekai teko pripažinti, kad to Džeko, kurį ji mylėjo, nebėra. 

— Gal kas nutiko, mieloji? 

Atsimerkusi Rebeka pamatė prie durų stovinčią ponią Tre- 
vatan ir tylomis truktelėjo pečiais. 

— Nenoriu kištis ne į savo reikalus, bet, manau, pasielgėt tei- 
singai, - švelniai pasakė ponia Trevatan. - Kaip sakydavo mano 
mama, ne vienas - tai kitas, ypač tokiai mielai merginai kaip jūs. 

— Ačiū jums už gerą žodį, - kimiai sukuždėjo Rebeka. - Gal 
man praneštumėt, jei nesunku, kai jis išvažiuos? 

— Žinoma, nesunku, vaikeli. 

Užjaučiamai nusišypsojusi Rebekai, ponia Trevatan paliko ją 
vieną. 

Po pusvalandžio ponia Trevatan atnešė arbatos su skrebučiu 
ir pasakė, kad Džekas jau išsidangino iš namų. 

— Kaip jaučiatės? 

— Prisipažinsiu - prastai. Lieka tikėtis, kad nesuklydau. 

— Jei tai galėtų paguosti, kadaise buvau ištekėjusi už žmo- 
gaus, panašaus į Džeką. Išgyvenom metus, kol buvau priversta jį 
palikti. Nesakau, kad Džekas toks pat mušeika, koks buvo ma- 
nasis, bet kai žmogus kasdien vaikšto užsipylęs akis, niekas ne- 
gali pasakyti, kas jam šaus į galvą. 

— Iš tikrųjų. Mylėjote savo vyrą? 

- Žinoma, mylėjau, - liūdnai atsiduso ponia Trevatan. - 
Bent jau pradžioje. Bet į galą negalėjau į jį net žiūrėti. Patikėkit 
manimi, Rebeka, gal dabar ir labai skauda širdį, bet tai tikrai į 
gera. 

— Ačiū jums, ponia Trevatan, - nuoširdžiai padėkojo jai Re- 
beka. 

— Ką gi, o norinčių jus aplankyti jau susidarė visa eilė, bet aš 
jiems pasakiau, kad dabar ilsitės. Ar gerai padariau, mieloji? 

— Gerai - gal susitiksiu su jais kiek vėliau. 

- Kaip galva - tebeskauda? 

— Ačiū, šiandien geriau. 

— Vis dėlto dar esat išblyškusi, tik nė kiek dėl to nesistebiu, - 
sušneko ūkvaizdė. - Vėliau ateisiu ir pasakysit, ar jau pasiruo- 
šusi priimti lankytojus. 

Nusikamavusi Rebeka išmiegojo kelias valandas ir atsibudo 
jausdamasi kur kas geriau. Nusiprausė, apsirengė ir, graužiama 

sąžinės, kad visiems stabdo darbą, paprašė ponios Trevatan pa- 
kviesti Stivą, kuris, savaime suprantama, prašėsi įleidžiamas. 

— Atleiskit, kad jums trukdau, širdele, norėjau tik pasitei- 
rauti, kaip jaučiatės, - su šiais žodžiais jis įėjo į Rebekos svetainę. 

— Nebe taip skauda galvą, manau, rytoj jau gerai jausiuosi ir 
galėsiu filmuotis. 

- Šaunu girdėti, Rebeka. Turbūt tas stresas, kurį patyrėt šio- 
mis dienomis, nepadėjo jums sveikti. 

— Ką turite omenyje? - neva nekaltai paklausė Rebeka. 

— Brangioji, sukant filmą viskas būna kaip ant delno. Mes 
neakli, matom Džeko problemėlę. Vos su manim susipažinęs jis 
nieko nelaukdamas paklausė, ar neturiu ko užsimesti. 

— O varge, labai atsiprašau, Stivai. 

— Nėra dėl ko, argi jūs kalta. Mačiau jį prieš kelias valandas — 
prašė skirti vairuotoją, kad nuvežtų jį į Londoną. Neklausinėsiu 
apie jėgų santykį žaidime, bet iš jo veido supratau, kad Džeko ir 
Rebekos planetoje nekokie reikalai. 

— Tikrai nekokie, - nesigynė Rebeka ir nusprendė, kad ge- 
riausia bus iškart tiesiai paaiškinti padėtį. - Aš jam pasakiau, 
kad jei nebaigs vartoti, tarp mūsų viskas baigta. Tik nenorėčiau, 
kad apie tai visi sužinotų. 

— Deja, visi jau numano, - atsakė Stivas. - Kaip žinote, filma- 
vimo aikštelėje naujienos sklinda žaibišku greičiu. Kad ir kaip 
būtų, Rebeka, svarbiausia jūsų sveikata. Jei jau nebėra Džeko, 
galima tikėtis, kad dabar galėsite ramiai atsigauti. 

— Manau, taip - pažadu, per rytojaus filmavimą būsiu sveika. 

— Na, matysim. Rytoj į grafiką jums įtraukėm tik vieną sceną 
po pietų. Aukščiau nosį, širdele! - šūktelėjo išeidamas. 

Po pusvalandžio vėl pasigirdo beldimas į svetainės duris ir 
pro jas įėjo Entonis. Pastovėjo išpūtęs į ją akis, kažko suirzęs 
kvėptelėjo ir galiausiai prisivertė nusišypsoti. 

- Šiaip užėjau pažiūrėti, - kimiai sugergždė. - Kaip jaučiatės? 

- Atrodo, geriau, - atsakė Rebeka. - Labai dėkoju, kad įlei- 
dote į šiuos nuostabius kambarius. 

— Na, niekam kitam, be jūsų, netiktų juose apsistoti, - pasakė 
atgavęs balsą. - Girdėjau, jūsų jaunikis išvyko. 

— Taip, ir nebegrįš. 

— Supratau. 

Jis stovėdamas žvelgė į ją išplėstomis akimis. Galiausiai pra- 
kalbo: 

- Šįvakar vėl vakarieniausiu su mūsų jaunuoju draugu iš In- 
dijos. 

— Aaa, - Rebeka nelabai žinojo, ką į tai sakyti. 

— Ką gi, tikiuosi, rytoj būsite žvalesnė. 

— Ir aš tikiuosi. Ačiū, kad aplankėte. 

- Iki pasimatymo, - tarė Entonis, apsisuko ir išėjo pro duris. 

Likusi viena Rebeka leido sau pasilepinti didelėje vonioje. 
Taip ilgai miegojus dabar visai neėmė miegas. Poniai Trevatan 
atnešus arbatos ir paplotėlių, su apetitu juos suvalgė. 

— Rodos, tikrai taisausi, - pasakė ūkvaizdei. 

— Kaip smagu girdėti, mieloji. 

— Ponas Malikas namie? - paklausė Rebeka. 

— Kažkur buvo išvykęs, bet, manau, jau turi būti čia. Kiek 
vėliau vakarieniaus su jo šviesybe. 

- Jei jį sutiksit, gal galėtumėt jo paprašyti ateiti pas mane, jei 
turės kada? 

— Kai sutiksiu, pasakysiu, - išeidama pažadėjo ponia Trevatan. 

Po dvidešimt minučių pasigirdo beldimas į duris. 

— Prašom, - pakvietė Rebeka. 

— Sveika, Rebeka, - norėjai mane matyti? 

— Taip, Ari, užeik. Kaip tau sekėsi vietos bažnyčioje? - pa- 
klausė ji. 

— Apėjau visas kapines, bet nemačiau nė vieno antkapio su 
Mobho vardu. Tada nuvažiavau į Ekseterį jo paieškoti gimimų ir 
mirčių registre, bet ir ten nieko. Taigi, bijau, kad dar viena akla- 
vietė. 

— Ar ne keista? - suabejojo Rebeka. - Juk kiekvienas mirties 
liudijimas turėtų būti įtrauktas į registrą. 

— Ir aš taip iki šiol maniau. 

— Ari, vakar aš šiuose kambariuose radau šį tą įdomaus - ne- 
nuginčijamą įrodymą, kad Anahitos tikrai būta Astberyje. 

— Ką tu sakai! Ir kas tai? 

— Donaldo Astberio dienoraštis. Tu turbūt jau daug ką žinai 
iš to, kas jame parašyta, bet tas dienoraštis patvirtina, kad Do- 
naldas tikrai mylėjo tavo prosenelę ir kad jie turėjo vaiką. 

— Rebeka, kažkas neįtikėtina! Kaip norėčiau paskaityti, - už- 
sidegė nekantrumu Aris. 

— Manau, tau padarys įspūdį ir pats dienoraščio pavidalas. 
Palauk, atnešiu. 

Nuėjusi į Donaldo persirengimo kambarį Rebeka išėmė die- 
noraštį iš knygų lentynos. 

- Štai, - padavė jį Ariui. 
viršelio. O atvertęs rado eilėraščio nuorašą. 

— O Viešpatie, - žioptelėjo, - juk tai tas pat eilėraštis, kurį tau 
minėjau prieš porą dienų. 

— Prisimenu - dėl to pirmiausia iš lentynos ir išėmiau šį 
spaudinį. Sakytum, mus kas vedė prie jo už rankos. 

- Tikrai. Žinai, Rebeka, niekada per daug netikėjau savo 
prosenelės pučiamomis miglomis, kaip jas vadinau, bet dabar, — 
jis rankose pavartė dienoraščio tomelį, - pradedu galvoti kitaip. 
Kaip manai, Entonis skaitė šiuos užrašus? 

— Nemanau, - atsakė Rebeka. - Greičiausiai tas dienoraštis, 


474 Lucinda Riley 


užsimaskavęs kaip paprasta knyga, čia taip ir prastovėjo visus 
tuos metus. 

— Galėčiau šiam vakarui jį pasiskolinti? 

— Na, ne manęs juk turėtum klausti. 

— Teisybė, bet turbūt nerizikuosiu klausti Entonio, - kilste- 
lėjo antakį Aris. - Ačiū, Rebeka. 

— Aš irgi kai ko noriu mainais. 

— Mielai - ir kas tai būtų? 

— Suprantu, juokingai skamba, bet išties pradedu jausti kaž- 
kokį ryšį tarp savęs ir Violetos. Tos mintys jau ima jaukti man 
protą. 

— Kuo puikiausiai suprantu, - atjaučiamai pasakė Aris. 

— Taigi... norėčiau sužinoti, kaip mirė Violeta. 

- Aišku. Štai kaip, - Aris žvilgtelėjo į laikrodį ant rankos, — 
po dvidešimt minučių turiu nusileisti laiptais vakarieniauti su 
Entoniu. Turbūt bus geriausia, jei duosiu tau visą Anahitos ra- 
šytą pasakojimą. Jame viskas kuo puikiausiai paaiškinta, bus 
daug geriau, negu aš perpasakočiau. 

— Tad gal atneštum? - paprašė Rebeka. - Dabar pat pradė- 
čiau skaityti. 

— Gerai. 

Aris atsistojo ir išėjo po pažastimi pasikišęs dienoraštį. Grįžo 
po kelių minučių su plastikiniu aplanku. 

— Perspėju, Rebeka, tai nėra linksmas skaitinys, bet, manau, 
tavo noras pagrįstas. Turi žinoti, kas ištiko Violetą. 

— Manau, taip, - sutiko Rebeka. 

Vos Ariui uždarius duris Rebeka susirangė ant sofos, išėmė 
iš aplanko lapų pluoštą ir pervertusi susirado vietą, iki kurios 
buvo perskaičiusi pasakojimą... 

Kai Donaldas pasakė, kur ketina mus įkurdinti, likau priblokš- 
ta ir sutrikusi. Pirmiausia jo paklausiau, ką apie tai pasakys jo 
motina. 

— Okąji gali pasakyti, Ani? - tvirtai pareiškė Donaldas. - Juk 
savanaudiškais savo pačios veiksmais ji ir sukūrė šią situaciją. Jei 
ne ji, dabar būtume susituokę, kartu augintume savo vaikelį, o 
Astberis būtų parduotas. 

Nors Donaldas mėgino mane raminti, vis tiek mano nuo- 
gąstavimai niekur nedingo. Modė Astberi niekada manęs ne- 
mėgo ir nuojauta man sakė: čia kalti ne vien rasiniai prietarai. 
Ji suprato, kad aš kiaurai matau po jos išoriniu kiautu slypinčią 
savimylos širdį. 

- O kaip tarnų kalbos? - klausinėjau Donaldo. - Šiaip ar taip, 
jie Žino, kas aš tokia. 

— Taip, žino, - pasakė Donaldas, - bet aš apie tai jau pagal- 
vojau. Mes tiesiog pasakysim, kad Indijoje buvai ištekėjusi, bet 
tavo vyras, deja, mirė ir tu likai našlė. Gal vertėtų sugalvoti tau 
naują pavardę? - jis uždėjo ranką man ant plaštakos. - Važiuok 
su manim į Astberį, Ani. Noriu, kad tu su mūsų vaikeliu bū- 
tum šalia. Tai nebus ideali išeitis, bet šiuo metu ji man atrodo 
geriausia. 

Paprašiau leisti man kiek pagalvoti. Šis sumanymas man 
daug kuo nepatiko. Gyventi šalia Donaldo ir matyti jį su jauna- 
marte man turėjo būti menkas malonumas. 

Dabar žvelgdama į tą laiką matau, kad tada buvau itin pa- 
žeidžiama. Taip, aš likau gyva, bet tik tiek. Kitlyje man tik rū- 
pėjo, brangusis Mohai, išgyventi pačiai ir išsaugoti tavo gyvybę, 
apie jokią ateitį nė minties neturėjau. Už rubinus gauti pinigai 
baigėsi - dalį išleidau už gydymąsi ligoninėje, dalį nuomai, kas 
liko - pravalgėm. Kad ir kaip būčiau nenorėjusi priimti Donaldo 
paramos, tuo metu, kai jis mane rado, skurdas mums jau žvelgė 
į akis. Nebegalėjau atsisakyti pagalbos. 

Gal ir mieliau būčiau be laiko žengusi į kapą, negu pamy- 
nusi savo brangiąją savigarbą, tačiau tavęs negalėjau pasmerkti 
tokiam likimui. Apvaizdos valia Donaldas mus rado pačiu laiku, 
ir nors kaskart man sukildavo kartėlis pagalvojus, kad jis mudu 
su tavim slapstys kažkur netoliese, tiesiog neturėjau kito pasi- 
rinkimo, tik pritarti Donaldo sprendimui, kad ir koks jis būtų. 

Įsikūrusi Selinos kilniai man skirtame jaukiame miegama- 
jame, per savaitę pajutau, kad ima grįžti jėgos. Geras maistas ir 
poilsis buvo pirmoji būtina sąlyga atsigauti, o tada ėmė šviesėti 
ir galva. Blogiausiu atveju, jei aplinkybės pasirodytų nepaken- 
čiamos, Donaldo pasiūlymas vis tiek man leistų kurį laiką lais- 
viau atsikvėpti. Galbūt sustiprėjusi galėčiau vėl įsidarbinti medi- 
cinos seserimi ir šitaip mudu su tavimi taptume nepriklausomi. 

Bet ar tikrai pajėgsiu susitaikyti su mintimi, kad iš mūsų Do- 
naldas grįš pas žmoną? Apie tai daugiausia ir sukosi mano min- 
tys. Mūsų meilė buvo pasiekusi visišką pilnatvę - sunkiai galėjau 
įsivaizduoti, kad ji nemirtų įsiterpus kam nors trečiam. 

O tada per Seliną, kuri savo draugei Mintei buvo pasakiusi, 
kad Donaldas mane surado, gavau laišką iš Indiros ir sužinojau, 
kad ji nėščia. Kaip visada rėksmingai ji skundėsi rytiniu pyki- 

nimu, taip pat pirmosios Varuno žmonos nedraugiškumu - jei ne 
vyro širdyje, tai rūmų gyvenime ji turėjo viršenybę prieš Indirą. 

Tas laiškas privertė mane susimąstyti apie savo padėtį ir savęs 
paklausiau, ar ji kuo nors skiriasi nuo tos, į kurią pateko Indira. 
Mūsų abiejų mylimieji yra vedę ir jų žmonos oficialiai už mus 
viršesnės, nors, Indiros žodžiais, mums priklausė vyro širdis. Jei 
būčiau ištekėjusi už Indijos princo, būčiau turėjusi juo dalytis 
mažiausiai su dar viena žmona. Ir nors ant piršto nemūvėjau 
Donaldo žiedo, iš tikrųjų mes visais atžvilgiais buvome vedę. 

Šitaip pažiūrėjusi į aplinkybes, ėmiau mažiau joms priešin- 
tis. Donaldo vedybos su Violeta, įvykusios dėl to, kad ji visuo- 
menės požiūriu buvo jam tinkama partija ir atsinešė didelį kraitį 
Astberio dvarui išgelbėti, faktiškai buvo lygiai tokia pati sutartis 
kaip bet kurio mano šalies karališkojo palikuonio vedybos. Jei 
įstengčiau pasijusti Donaldo antrąja žmona, o ne meiluže, mano 
padėtis pasirodytų kur kas priimtinesnė. 

Be to, paskutines abejones išsklaidė paprasčiausias faktas, 
kad aš mylėjau tavo tėvą. 

— Mes vyksim su tavim į Devoną, - galiausiai pasakiau jam. 

— Ak, brangioji! Koks aš laimingas, kad sutikai. Suprantu, 
Ani, tai toli gražu ne idealu, bet aš taip noriu parsivežti tave 
namo į Astberį. Turiu nusižiūrėjęs vieną dviaukštį namą, jis pa- 
statytas ne rūmų teritorijoje ar kaime, o viržynuose. Be to, jis 
nuošalioje vietoje, o tai svarbu, nes ketinu nuolat tave lankyti. 

— Būsiu labai laiminga galėdama gyventi ramiame, atokiame 
kampelyje, juolab kad man palaikys draugiją Mohas. 

- Tiesa, tas kotedžas daug metų stovėjo tuščias, tad reikės 
bent kelių savaičių jam paversti žmonišku būstu. Ar pabūsi Ken- 
singtone, kol aš jame padarysiu tvarką? 

- Jei tik Selinai mes nekliūsim. 

- Tu gi Žinai, ji tave dievina, o artėjant kūdikio gimimui ir 

Anri tebesant Prancūzijoje, manau, jai labai pravers draugija. 
Vadinasi, sutarta? 
— Manau, taip, - atsakiau. 


Pabuvęs su mumis porą dienų, Donaldas pasakė turintis savait- 
galiui grįžti į Astberio dvarą. Jo žmona surengė pobūvį naujiems 
interjerams parodyti ir, anot Donaldo, jis privalo dalyvauti. Iš 
visų jėgų stengiausi dėl to nesisieloti - juk tai tik pirmas iš dau- 
gybės atvejų, kuriuos turėsiu ištverti, jei ateityje noriu būti su 
juo. Pamojavau jam linksmai šypsodamasi, o pati pagalvojau, 
kaip Indira turbūt griežia dantimis, turėdama lankstytis savo 
vyro pirmajai žmonai. 

Tas savaites, kai mudu su tavim laukėm, kol bus įrengti mūsų 
naujieji namai, prisimenu kaip giedrą, ramų laiką. Apsčiai gero 
maisto, švarus ir šiltas vaikų kambarys, nebe tokios bejėgės mo- 
tinos rankos padarė savo darbą - tu ėmei tiesiog tarpti. Nepraėjo 
nė mėnuo, 0 jau priaugai kelis svarus, pradėjai šliaužioti ir su- 
tvirtėjęs greitai įveikdavai atstumą per vaikų kambario grindis. 

Selinos kūdikis be jokių komplikacijų gimė spalį ir aš su di- 
deliu džiaugsmu nors iš dalies atsilyginau už jos gerumą prižiū- 
rėdama ją ir naujagimę, kuriai jiedu su Anri davė Elerės vardą. 
O tada, gruodžio pradžioje, Donaldas nusivežė mus į Devoną. 
Mačiau, kaip jaudinasi prieš pirmąkart man įžengiant į mūsų 
naujuosius namus. 

Duobėtas keliukas, einantis per pelkynus, atvedė mus į nuo- 
kalnę, kur jaukiai buvo prisiglaudęs dviaukštis namukas. Jis 
buvo sumūrytas iš vietos akmenų, dviejų galų ir labai dailus, 
primenantis mažąją Šarlotės kleboniją Oksenhope. Priešais na- 
muką tekėjo upelis, kurio pakrantėje mudu su Donaldu kadaise 
susėdę šnekučiuodavomės vasaros dienomis. 

Donaldas pastatė savo „Crossley“ už dviaukščio ir iš vidaus 
dėl visa ko užšovė aukštos medinės tvoros vartus, kad mūsų ne- 
pastebėtų kieno nors smalsios akys. Paėmęs mane už rankos, 
privedė prie užpakalinių durų ir atidarė. Įžengę vidun patekome 
į virtuvę žemomis lubomis, o paskui siauru koridoriumi nuė- 
jome į jaukią, mažutę naujai dažytą svetainę su židiniu. 

Antrame aukšte paguldžiau tave į lovelę mažyčiame antrame 
miegamajame, kurį Donaldas apdairiai įrengė kaip vaikų kam- 
barį. Paskui įžengiau į didesnį miegamąjį - čia mano dėmesį 
atkreipė šviesios gėlėtos užuolaidos ir didelė dvivietė žalvarinė 
lova, apklota linksmų spalvų skiautinių antklode. 

— Na, kaip, Ani? - paklausė nesitverdamas nekantrumu. 

— Tiesiog nuostabu, Donaldai, - atsakiau nuoširdžiai susiža- 
vėjusi. Po Kitlio skurdo čia man pasirodė tikras rojus. 

— Pakeičiau langų rėmus, įvedžiau elektrą, o apačioje šalia 
indų plovyklos įrengiau vonios kambarį. O čia... tau. 

Iš palto kišenės išėmęs pluoštą popierių, padavė man. 

Perbėgau juos akimis mėgindama susigaudyti, kam jie rei- 
kalingi. 

- Čia parašyta, mano brangiausioji, kad aš, lordas Donaldas 
Astberis, tau visam gyvenimui perleidžiu šį namą. Tai reiškia, 
kad ir kas man nutiktų, niekas tavęs iš čia negalės išvaryti. Kiek 
tik tau reikės, tai bus tavo namai. 

Akys man nejučia prisipildė ašarų. Nuo tos dienos, kai mirė 
mano tėvas ir mudvi su mama persikėlėm į zananą, aš niekada 
neturėjau tikrų savo namų. 

— Ačiū, Donaldai. 

— Brangiausioji Ani, visiškai nėra už ką dėkoti. Tu nusipelnai 
kur kas daugiau. 

Jis mane apkabino, stipriai priglaudė ir ėmė bučiuoti. Tur- 
būt man palengvėjo pagaliau atsidūrus saugioje pastogėje, taip 

rūpestingai globojamai — staiga pajutau, kad mano kūnas jam 
pasiduoda. Abu kritom į plačią, patogią lovą. Gal dėl to, kad ilgą 
laiką - ne mėnesį ir ne du - buvom arti vienas kito, tačiau be 
kūniško ryšio, šįkart mylėjomės dar karščiau negu kadaise. Po 
visko gulėjom prisiglaudę vienas prie kito, apsikabinę, o mūsų 
sūnelis ramiai miegojo už sienos. Iš paskutiniųjų stengiausi ne- 
prisileisti minties, kad jis tą patį daro su žmona. 

Likimo ironija - jis pats apie tai prakalbo. 

— Pagaliau prisiminiau, kaip viskas turėtų būti, - svajingai 
pasakė. - Myliu tave, Ani, taip myliu, kad neįsivaizduoji. 

- Ir aš tave myliu, Donaldai. 

Paskui užmigom - jaučiau, kad nuo tada, kai išplaukiau į In- 
diją, abu pirmąkart pasinėrėm į ramybę. Nesvarbu, kad mūsų 
buvimas kartu prilygo sutarčiai su velniu, nesvarbu, kad pamy- 
nėm moralę, tą akimirką nieko negalėjo būti teisingiau. 

Šitaip praėjo geras dienos gabalas, paskui pasisodinau tave 
virtuvėje pavalgydinti, o Donaldas man parodė, kiek maisto pri- 
krovė į spinteles. 

— Parodysiu tau paskutinę staigmeną. Eime į kiemą. 

Apmuturiavusi tave šilta skara, kad lauke neperšaltum, nu- 
sekiau paskui Donaldą. Kvadratiniame kieme šalia daržinės 
stovėjo arklidės ir atidaręs jų duris Donaldas uždegė ant vinies 
pakabintą žibintą. 

- Eikš, gerute, susipažink su nauja šeimininke. 

Donaldas paglostė kumelaitei snukį. Jos plaukas žvilgėjo 
kaip nusvidintas raudonmedis, kaktoje baltavo žvaigždė. 

— Dar nedaviau jai vardo, pamaniau, kad turėtum pati sugal- 
voti, nes ji bus tavo. 

Paglosčiau šilkinį kumelaitės snukį, o tu, labai susidomėjęs 
nauju žaislu, irgi ištiesei rankutę pačiupinėti arkliuko. 

- Kokia graži, Donaldai, labai tau ačiū. Pavadinsiu Šeba“, nes 
ji tikra karalienė. 

— Puiku. Nelabai panaši į tą eržilą, kuriuo mėgai jodinėti, už- 
tat romi, tiks mokytis jodinėti Mohui, kai paūgės. Daržinėje yra 
ir dviratis vežimėlis, jei ko prireiks, galėsi nuvažiuoti į kaimą. 

Arklidėje ilgai neužsibuvom, greitai grįžom į kotedžą. 

— Kaip matau, apie viską pagalvojai, - pasakiau ant viryklės 
kaisdama virdulį užplikyti arbatos. - Bet klausyk, vietiniai ne- 
trukus pastebės mane čia atsiradus, ypač jei imsiu rodytis kaime 
pasikinkiusi arkliuką į vežimaitį, - paaiškinau. 

— Aišku, jie tave atpažins, Ani. Neabejoju, daugelis bus labai 
patenkinti tave matydami. Nepamiršk, kad su mūsų šeima ilgai 
palaikei ryšius, ir savaime suprantama, jog po vargšo tavo vyro 
mirties mes suteikėme tau pastogę, - ėmė jis mane raminti. 

— O Violeta? — toliau klausinėjau. - Kas, jei iš tarnų išgirs 
apie mane ir ką nors įtars? 

— Kas jau kas, bet Violeta man kelia mažiausiai nerimo. Šiuo 
metu ji aukštuomenės numylėtinė, laikoma gražiausia moterimi 
Londone, jei ne visoje Anglijoje. Nerasi moters, labiau pasitikin- 
čios savo žavesio galia ir ramesnės dėl savo padėties. Abejoju, ar 
jai bent sekundę kiltų įtarimas, kad jos vyras meilinasi tyrlau- 
kiuose įsikūrusiai našlei indei. 

Donaldas pastebėjo po šių žodžių mane ūmai įsitempus. 

— Atleisk, brangioji, - paplekšnojo man ranką. - O jei kalbė- 
sim apie jos ryšius su mūsų tarnais, tai tų ryšių neįžvelgsi ir pro 
didinamąjį stiklą - mažai jai rūpi jie ir jų gyvenimas. Jie tiesiog 
atlieka savo darbus, o visa kita jai neįdomu. Darbo jie turi iki 
kaklo. Ji maudosi vonioje dukart per dieną. Kas rytą keičiami 
jos lovos skalbiniai. 


* Biblijoje (1 Kar 10) minima Šebos karalienė, aplankiusi karalių Saliamoną. 

- Kaip karalienė, - sukuždėjau prisiminusi tokius pat maha- 
rani įpročius. Kita vertus, Indijoje kiekvienas tampa karščio ir 
dulkių auka. 

- Išties - o Amerikoje Violeta ir buvo karališkai užauginta, 
gavo visa ką geriausia. Man atrodo, ji mus, anglus, įskaitant ir 
mane, laiko nevalomis, - nusišypsojo Donaldas. - Mėginu pa- 
sakyti, kad visas pasaulis Violetai sukasi apie ją pačią. Kai jai 
pasakiau, kad tu atvyksti į mūsų dvarą, regis, nė neišgirdo. 

— Pasakei jai apie mane?! 

- Žinoma. Bet ji šiuo metu visa galva pasinėrusi į kalėdinio 
šokių vakaro Astberyje organizavimą. Susikvietė visus puošei- 
vas savo draugus iš Londono. Man rodos, ji iškart išmetė iš gal- 
vos, ką pasakiau apie tave. 

— Tikiuosi, taip ir yra, Donaldai, - nevalingai nusipurčiau. — 
Ji dėl nieko nekalta. Negalima jos skaudinti. 

— Suprantama, - pritarė jis mano žodžiams, žvilgtelėdamas į 
laikrodį. - Deja, po valandos vakarienė ir ji laukia iki tol mane 
grįšiant iš Londono. Ryt iš ryto ateisiu pažiūrėti, kaip jums abiem 
sekasi. Nebijosi čia būti viena? Šiaip jau čia labai jauku. Iš visos 
širdies norėčiau pasilikti, bet negaliu. 

— Nieko mums nenutiks, - atsakiau žiūrėdama, kaip įsitvėręs 
stalo kojos tu nesėkmingai bandai stotis. 

— Mobhas tuoj kalbės - ar ne, vyruti? - pasilenkęs Donaldas 
švelniai pabučiavo tau į kaktytę. - Na gerai, teks eiti, - pasakė 
sagstydamasis paltą ir pasuko prie durų. - Gerai, kad iš čia galiu 
per tyrlaukius įvažiuoti į pagrindinį kelią ir į rūmus atvažiuoti 
pro priekinius vartus. Arba tiesiog pasibalnoti Glori ir per vir- 
žynus atšuoliuoti per penkiolika minučių. Matysi, aš tau dar at- 
sibosiu. 

— Kažin, - atsakiau bučiuodama jį į lūpas. - Ačiū, Donaldai. 
Po šitokio ilgo laiko pagaliau jaučiuosi saugi. 

Jis atsakė man oro bučiniu, be garso ištarė „sudie“ ir išėjo. 

Paguldžiusi tave miegoti į lovelę, apėjau naujuosius savo na- 
mus, gėrėdamasi kiekviena su didžiausia meile Donaldo man 
abipus jo lentynose sustatytas knygas. Donaldas buvo parinkęs 
mėgstamiausių mano romanų - žinojau, kad vakarais jo lauk- 
dama ne kartą perskaitysiu tas istorijas. 


Tais pirmaisiais ilgais žiemos mėnesiais, kai tyrlaukiai virto 
sniego dykuma, kurios nelaisvėje atsidūriau, o Donaldas negai- 
lėdamas jėgų klampojo per ją su Glori, nešdamas mums maistą, 
pieną ir meilę, aš skaičiau kaip apsėsta. Nors gyvenau kaip at- 
siskyrėlė, jutau vis stiprėjant vidinę ramybę. Galbūt sniegynai 
man suteikė apgaulingą saugumo jausmą - jie atkirto mane nuo 
Astberio rūmų ir nematomų jų gyventojų, tad gyvenau pati sau, 
vien tavo ir Donaldo draugijoje. 

Dabar žvelgdama atgal matau, kad kaip tik tų kelių mėnesių 
reikėjo išgyti sužeistai mano sielai. Pirmaisiais varganais tavo 
gyvenimo metais būdavo akimirkų, kai mane beveik apleisdavo 
viltis. Kai nebemačiau, nebejaučiau, nebegirdėjau ir net nebeti- 
kėjau tuo, kas visada mane vedė į priekį. Kai labiau norėjau mirti 
negu gyventi ir pirmąkart supratau, ką reiškia iš tikrųjų būti vie- 
nai. Nors dabar Donaldo kartais nematydavau ir kelias dienas, 
tikrai žinojau esanti mylima. 

Gerai prisimenu Kalėdas - tai buvo sunkus metas. Donaldas 
buvo užsiėmęs rūmuose šventinėmis linksmybėmis, švęsti kartu 
su Violeta buvo atvykę daug jos giminaičių iš Amerikos, tad aš 
labai retai jį mačiau. Trumpam buvo užsukęs Kūčių vakarą su 
pintine, kurioje po dangčiu buvo pavožtas tokio dydžio kalaku- 
tas, kad galėjai juo pasotinti dvylikos asmenų šeimą, ir dovano- 

mis mums abiem. Kalėdų rytą išpakavau man skirtą dovaną, pa- 
dėtą po eglute. Tai buvo kreminių perlų vėrinys, o dėžutėje dar 
radau meilės laiškelį. Pasipuošiau tais perlais 1920 metų Kalėdų 
rytą ir jie iki šios dienos kabo man ant kaklo. 


Kovo pradžioje pamažu prasidėjus atlydžiui, mano gyvenimas 
kotedže prie upelio ėmė keistis. Donaldas pasakė, kad susirgo 
Violetos motina ir duktė nutarė grįžti į Niujorką jos slaugyti. 

- O ji neprašė tavęs vykti kartu? - paklausiau sėdėdama su 
juo prie židinio svetainėje ir žiūrėdama į pirmuosius tavo ban- 
dymus vaikščioti. 

- Aišku, prašė, - atsakė Donaldas, - bet paaiškinau, kad jei 
laikysiuosi tėtušio Dramnerio priesakų ūkiškai tvarkytis Astbe- 
ryje, pavasarį ypač blogas metas išvykti iš šalies, nes dabar avys 
kaip tik pradeda ėriuotis. Violeta, regis, labai ir nesisielojo, kai 
pasakiau, kad pasilieku. 

Tas pavasaris, kai Violeta viešėjo Amerikoje, man buvo pats 
geriausias laikas. Donaldas su Selina susitarė visiems sakyti, kad 
jis vieši pas ją Londone. O pats atvažiuodavo pas mus į tyrlau- 
kius, paslėpdavo automobilį už namo ir mes kelias dienas iš eilės 
kartu gyvendavome kaip tikra šeima. 

Atgijo mūsų namelį supantys tyrlaukiai, o mes visi trys at- 
siskyrę nuo viso pasaulio mėgavomės ramybe. Liūdna buvo tik 
viena - kad negalėjai Donaldo vadinti tėčiu ir mudu labai saugo- 
jomės, kad prie tavęs netyčia lemtingai neprasitartume. Tačiau 
tu, be abejo, saviškai pavadinai žmogų, kuris buvo toks svarbus 
tavo gyvenime. 

— Dėde Donai, opapa! - ištiesęs rankutes reikalaudavai, kad 
tėvas tave apkabintų. 

Donaldas pradėjo tave sodinti ant arkliuko, vedžiodavo jį po 

kiemą, o tu krykštaudavai iš malonumo. Jis dažnai atnešdavo 
tau lauktuvių įvairių skanėstų, o man - margaspalvių žydinčių 
augalų šakelių iš Astberio želdynų pasisodinti prie savo namų. 

— Žiūrėk, ką atnešiau, - pasakė lipdamas nuo žvilgančios 
Glori nugaros ir duodamas man spygliuotą augalėlį - rožių 
krūmelį. - Man jį parodė Astberio sodininkas persodindamas 
augalus ir pasakė, kad tai vidurnakčio rožė - reta egzotiška rū- 
šis. Iš karto pagalvojau apie tave, - jis nusišypsojo ir pabučiavo 
mane. - Gal dabar pat pasodinkim? Tarkim, priešais namus, - 
pasiūlė jis. 

Praeityje likus tiems klaikiems mėnesiams, kai abejojau, ar 
Donaldas mane myli, dabar jo meilę jaučiau visa širdimi. O klau- 
sydamasi didžiulio jo piktinimosi skurdu, kuriame Anglijoje iki 
šiol gyvena tokia daugybė žmonių, ir neteisybe, kai tiek daug 
turto sukaupta mažos saujelės rankose, kurią jis, negalėdamas 
pakeisti pasaulio, stengėsi ištaisyti bent gerindamas savo sam- 
domų darbininkų gyvenimo sąlygas, ėmiau dar labiau jį gerbti. 

— Kad ir kiek stengiasi Deividas Loidas Džordžas“, sunku 
pramušti tarp politikų įsigalėjusią permainų baimę - juk dau- 
guma jų kilę iš aukštesnių sluoksnių, dėl to sunku prastumti re- 
formas, - atsiduso Donaldas vieną vakarą mums susėdus sode. 

— Mano tėvas sakydavo, kad per gyvenimą pastumti uolą co- 
liu į priekį - tas pat, kaip kasdien numesti į jūrą šimtą akmenų. 
Didžiosios permainos ateina lėtai, bet jos ateis, Donaldai, - tiki- 
nau jį. - Dabar tavo mintys atrodo neįprastos, tačiau ateis metas, 
kai daugelis žvelgs į pasaulį tavo akimis. 

— Motina mane visada laikė keistuoliu, nes mažas draugavau 
su vieno arklininko vaikais. Pamenu, kaip reikalaudavau, kad 
arklininką sodintų su mumis rūmuose prie stalo, nes man jis 


* David Lloyd George (1863-1945) - britų politikas liberalas, valstybės veikėjas. 

atrodė nuolat alkanas. Vogdavau maistą iš virtuvės ir nešdavau 
jam. Nuo mažumės negalėjau susitaikyti sa žmonių skirstymu į 
skirtingas klases - ir dabar negaliu. 

— Įdomu, - pasukau kalbą kitur, - ar galėčiau kurią dieną nu- 
eiti į rūmus, kol dar tavo žmona negrįžusi iš Amerikos? Pažiūrė- 
čiau, ar darže dar gyvi mano sodinti vaistiniai augalai. Norėčiau 
pasiimti atžalų ir čia įveisti vaistažolių daržiuką. 

- Žinoma, gali! Ani, atsimink, kad vienintelė paslaptis yra 
toji, kurią saugom mes abu, o ne tavo buvimas Astberyje. Atėjus 
pavasariui tau nebėra jokios būtinybės būti čia niekur nekeliant 
kojos. Tiesą sakant, jei pasirodytum dvare, būtum kur kas ge- 
riau suprasta negu jo vengdama, - jis ištiesė ranką ir švelniai 
paglostė man skruostą. - Žinoma, jei tik aš nepamiršiu, kad prie 
kitų negaliu tavęs liesti, - jis nusišypsojo ir dirstelėjo į virtuvės 
laikrodį. - Ką gi, man pačiam metas ten grįžti, - jis atsiduso. — 
Avys gali apsiėriuoti bet kurią minutę. 

Po kelių dienų pasikinkiusi į vežimėlį arkliuką ir pasisodinusi 
tave nuvažiavau į rūmus, o ten daržo pakrašty radau užuovėjoje 
tarpstančius visus savo pasodintus vaistinius augalus. Atsiklau- 
pusi ant žemės žiūrėjau, kad jų neišrautų nenuoramos tavo ran- 
kutės, tik staiga už nugaros išgirdau pažįstamą balsą. 

— O, ką aš matau! 

— Ponia Tomas! 

Ji priėjo arčiau nešina pintine, kurioje ketino parsinešti šviežių 
daržovių vakarienei gaminti, o aš nusišypsojau pakėlusi galvą. 

— Girdėjau, kad grįžote pas mus, panele Ani. Tilė sakė jus 
aną savaitę mačiusi kaime, bet aš nuginčijau, kad jai vaidenasi. 

— Aš čia ir žiemojau, bet tyrlaukiai buvo storai užkloti sniegu, 
o ir nesveikavau, - paaiškinau. 

— Girdėjau girdėjau, ir dar žmonės kalbėjo, kad jūsų vyras 
mirė. Užjaučiu, mieloji. Vienai sa mažiuku turėtų būti nelengva. 
Na, bet jis šaunus vaikinas, - tarė ponia Tomas, neatitraukdama 
nuo tavęs akių. 

Tu atsigręžęs įsistebeilijai į ponią Tomas ir draugiškai jai pa- 
mojavai rankute. 

— Oooo, kokios mėlynos akys, - nustebo virėja. - Dievaž ne- 
žinojau, kad būna mėlynakių indų! 


490 Lucinda Riley 


— Jo tėvas buvo mėlynakis - taip, Indijoje yra ir tokių, - atsa- 
kiau mėgindama neišsiduoti staiga sunerimusi. | 

— Na, vadinasi, nežinojau. Et, niekis - jis toks mielas vaiku- 
tis, jūs čia irgi ne svetima. Kai atliksit, kas jums reikia, užeikit į 
virtuvę, parodysit mažylį visiems tarnams. Visi apsidžiaugs jus 
pamatę, mieloji. 

— Malonu girdėti, ponia Tomas. Tuoj ateisiu, neužtruksiu. 

Vos jai nusigręžus įsibauginusi dar kartą įsižiūrėjau į tave ir 
supratau, kad mėlynos tavo akys iškart išduoda mūsų su tavo 
tėvu saugomą paslaptį. 

Virtuvėje aplink mus susispietė visi tarnai. Kelis mėnesius 
iš eilės gyvenau kaip atsiskyrėlė, tad dabar širdį glostė nuoširdi 
jų šiluma ir bičiulystė. Gavai tiek pyragaičių ir šokolado, kad ne 
viską tau daviau bijodama susargdinti. Buvau pasodinta prie 
virtuvės stalo išgerti arbatos ir tarnų apiberta klausimais. Kaip 
išmanydama į juos atsakinėjau, net sugalvojau tariamam savo 
velioniui vyrui Džaivalo Prasado vardą. 

— Na, o jūs turbūt jau žinote apie dvaro permainas, - kils- 
telėjusi antakius pasakė ponia Tomas. - Lordas Donaldas per- 
nai vedė amerikietę merginą ir mums visiems teko mokytis ledi 
Violetos įvestos naujos tvarkos. 

— Kurgi ne, - tylomis pasakė Tilė. 

— Ką gi, turim pripažinti, kad atėjus naujai dvaro šeimininkei 
kai kas pasikeitė ir į gera, - pasakė ponia Tomas. - Pavyzdžiui, 
aš gavau naują viryklę, - ji išdidžiai parodė savo įrangą, - ir visą 
kalną naujų puodų ir keptuvių. Ji pasakė, kad senieji nehigieniški, 
o aš paaiškinau, kad niekas dar nenumirė nuo mano valgių. Bet 
nesiginčysiu - esu patenkinta naujais blizgančiais rykais. 

— O kaip jums pati ledi Violeta? - nesusilaikiau nepaklaususi. 

— Sakyčiau, visai nebloga, - pasakė ponia Tomas, - paiso 
mūsų nuomonės. Pavyzdžiui, ničnieko neišmano apie anglų vir- 

tuvę ir ką kokiomis progomis reikia patiekti, tad aš tiesiai jai ir 
pasakiau. Ir ji paliko man tvarkytis savo nuožiūra. Nelabai jai ir 
rūpi, kuo pastiprinti kūną. Jai svarbiausia, kuo jį aptaisyti! 

Tai išgirdę visi tarnai sukrizeno. 

— Tokios pliuškės kaip gyva neregėjau, - pridūrė Tilė. - Nors, 
kiek teko kalbėtis su mūsų ponios iš Amerikos atsivežta kam- 
barine, visi jankiai tokie. Naujai pastatyta ledi Astberi drabužių 
spinta užima visą sieną, bet ir į ją apdarai nebetelpa. 

— Užtat kokia graži. Gražesnės už ją nemačiau, - droviai pa- 
prieštaravo indų plovėja. 

— Graži tai graži, - atsiliepė ponia Tomas, - tačiau visos bū- 
tume ne prastesnės, jei šitiek laiko gaištume gražindamosi ir tu- 
rėtume tiek pinigo gražiausioms suknelėms. 

— Ojji gera? - nesilioviau klausinėjusi, nes iki šiol girdėjau tik 
kokia ji graži ir turtinga, o koks tai žmogus, taip ir liko neaišku. 

— Nebloga, - atsakė Tilė. - Kai prieš naktį jai šukuoju plau- 
kus ir padedu persirengti, ji nieko neapkalbinėja, visos kalbos 
sukasi tik apie jos drabužius ir papuošalus. Man rodos, nė karto 
nepasidomėjo, kaip aš gyvenu. 

— Sakyčiau, būna ir blogiau, - pasvarstė ponia Tomas. - Bent 
jau negavom dar vienos pasiutbobės kaip ta, kuri išsikraustė į 
našlės namus. Ir pagaliau namai pilni jaunimo šurmulio, o ne 
susiraukusių kilmingų našlių. Pasirodžius ledi Violetai Astberis 
atgijo, galima jai už tai padėkoti. 


Nuo tada man nebetrūko draugijos. Mudu su tavim tarnai nuo- 
lat kviesdavosi į savo namelius kaime išgerti arbatos ar kartu pa- 
vaikštinėti po mugę, Astberi Grine rengiamą kas keli mėnesiai. 
Pasistengiau pati lankytis pas kitus, o ne kviestis juos paviešėti — 
visiems aiškinau, kad man nukeliauti į svečius kur kas patogiau, 

mat turiu arkliuką ir vežimaitį, o pėsčiomis iki mano namų rei- 
kėtų eiti tris mylias per pelkynus. Net taip apsidraudusi nuolat 
baiminausi, kad pas mane esant Donaldui netyčia neužsuktų kas 
nors iš draugų. 

Netruko pasklisti žinia apie mano grįžimą į Astberį, taip pat 
apie tepalus ir antpilus, kuriais vėl ėmiausi gydyti poniai Tomas 
artritą, Tilei - bronchitą ir net podagrą vyresniajam liokajui. Iš 
rūmų daržo parsinešti želmenys gerai prigijo ir suvešėjo perso- 
dinti prie mano namų. Donaldas man pastatė šiltnamiuką gydo- 
mosioms žolėms apsaugoti nuo žiemos šalčių, o vaikštinėdama 
po tyrlaukius radau nemažai vietinių vaistinių augalų ir jais taip 
pat papildžiau savo daigyną. 

Tą vasarą Žmonės dažnai mane matydavo per tyrlaukius 
riedančią vežimaičiu, į kurį pasisodinusi ir tave važinėjau pas 
karščiuojančius kaimiečių vaikus. Tie žmonės negalėjo tikėtis 
kitokios medicinos pagalbos. Už gydytojo vizitą reikėdavo pa- 
kloti nemažus pinigus ir daug kas tiesiog negalėjo sau leisti į jį 
kreiptis. Aš neimdavau jokio užmokesčio - man pakakdavo ma- 
tyti palengvėjimą susirūpinusiame motinos veide. 

Pastebėjau, kad tradicinės medicinos sesers praktiką galima 
sėkmingai derinti su mano žiniomis apie ajurvedinius žolių pre- 
paratus. Man užteko išmanymo nustatyti, kada žoliniai mano 
gydalai gali padėti, kada jau ne. Jei liga būdavo pernelyg toli pa- 
žengusi ir matydavau, kad mano pagalbos neužteks, patardavau 
kreiptis į vietos ligoninę, nes tai vienintelė galima išeitis. 

Liepos mėnesį vėl sutikau gydytoją - pamačiau jį kaime per 
krikštynas. Nebuvau jo sutikusi bent keletą metų - pastarąjį 
kartą mačiau, kai jis per vėlai atvyko priimti Selinos gimdymo. 

- Leiskite jums padėkoti, ponia Prasad, - linktelėjo man 
daktaras Trefjuzis. - Jūs palengvinate man darbų naštą, o ir kai- 
miečiai gauna iš jūsų naudingų žinių. Neketinate tęsti mediko 

karjeros? Vietos gyventojams būtų tikras išganymas turėti apy- 
linkės medicinos seserį. 

— Galvoju apie tai, bet turiu prižiūrėti sūnelį, jis dar per ma- 
žas, kad galėčiau dirbti visu krūviu, - atsakiau jam. - Be to, abe- 
joju, ar man, kaip profesionaliai medikei, būtų leidžiama gydyti 
ligonius vaistažolėmis. 

— Gal jūs ir teisi, - nesiginčijo daktaras Trefjuzis. - Tačiau aš 
ir pats norėčiau apie jas daugiau žinoti. Bet kokias nieko nekai- 
nuojančias gydymo priemones derėtų vertinti teigiamai - juk 
vargšams tai didelė pagalba. 


— Tai gražiausia, beveik nematau tavęs per tas gailestingumo 
misijas, - rugpjūčio pabaigoje kartą prašneko Donaldas. 

Violeta bet kurią dieną galėjo parsirasti namo iš kelionės, tad 
Donaldas „išvažiavo į Londoną“ ir leido laiką kartu su mumis 
tyrlaukių namelyje. 

- Šitaip randu kuo užsiimti, be to, man patinka padėti žmo- 
nėms, - atsakiau. 

— Taip, Žinau, — toliau kalbėjo kabindamas šaukštu mano 
virtą troškinį. - Bet žiemą juk nebus taip paprasta važinėti. 

- Šeba - stipri kumelaitė, jau pripratusi risnoti per pelkynus. 
Manau, jei ir šiemet bus sniego, jai vis tiek bus įveikiamas kelias 
į kaimą. 

— Gal man reikėtų čia įvesti telefoną? - pasvarstė Donal- 
das. - Jei tau nutiktų kokia bėda, aš bent galėčiau su tavim susi- 
žinoti, o kaimiečiai paskambintų tau iš pašto, jei ligoniui skubiai 
prireiktų pagalbos. 

— Ačiū už malonų pasiūlymą, Donaldai, bet telefonas bran- 
giai kainuoja, o aš nebenorėčiau iš tavęs imti daugiau pinigų. 

— Ani, brangioji, tave išlaikyti man ir taip beveik nieko nekai- 

nuoja, - bandė mane raminti Donaldas. - Pagalvok - jei būtume 
vedę, tu net nekeltum tokio klausimo. O mes ir esam vedę, mie- 
loji, - visais požiūriais, tik popieriuje to neparašyta. Be to, tiesiog 
nuostabu, kad padedi vietos žmonėms, aš labai tave už tai gerbiu. 
Tad leisk ir man prisidėti prie tavo darbų - bent telefoną įvesiu. 

— Ką gi, gerai, - sutikau atsidususi, - ačiū tau. 

— "Tai, ką tu darai gyvenime, visiška mano brangiosios žmo- 
nos priešingybė, - atsiduso ir Donaldas. - Violeta nė piršto ne- 
pajudina kam nors padėti, rūpinasi tik savimi. Tiesą sakant, net 
bijau, kas bus, kai ji parsiras iš Niujorko. Mums liko paskutinė 
naktis iki jos sugrįžimo. Nelabai linksma, ar ne? 

— Aš dėkinga ir už tai, ką turėjom, Donaldai, - atsakiau, ta- 
čiau man kąsnis įstrigo burnoje. 

— Gali būti, praeis bent kelios dienos, kol ištrūksiu, - per- 
spėjo mane Donaldas kitą rytą grįždamas į rūmus. - Iki pasima- 
tymo, mano brangioji. Būkit abu sveiki su mūsų mažyliu, gerai? 

— Gerai, - atsakiau ir akyse pašoko ašaros. 

Tegul netrukus jį pamatysiu, bet jis ateis iš kito pasaulio ir 
nebebus vien tik mano. 

Artėjo dar viena žiema, atšalus orams ligoniams teko skirti 
vis daugiau laiko. Tačiau buvau patenkinta, kad jie atitraukia 
mano dėmesį. Violetai esant namie, Donaldą matydavau kur kas 
rečiau. Būtų keistai atrodę, jeigu pusę metų jos nematęs jis per- 
nelyg dažnai būtų kur nors važinėjęs iš Astberio. Užsukdavo pas 
mus kiek galėdamas dažniau - būdavo, užbėga pakeliui į Lon- 
doną, susiruošęs į pobūvį ar šokius. 

— Dauguma jos draugų tokie pasipūtėliai ir nuobodos - ne- 
įmanoma kęsti. Ir vis tiek, - pridurdavo atsidusdamas, - turiu 
daryti tai, ko iš manęs reikalaujama. 

Įpusėjus gruodžiui vieną vakarą Donaldas netikėtai pasirodė 
mūsų namuose. Nusikamavęs, perkreiptu veidu. 

— Kas tau? - paklausiau pajutusi kažką negera. 

— Turiu naujienų, - pasakė sudribęs ant kėdės prie virtuvės 
stalo. 

— Blogų? - paklausiau dėdama ant viryklės virdulį. 

- Turbūt niekas nepasakytų, kad blogų, bet bijau, kad tavęs 
nenudžiugins, Ani. Ir noriu tau pats pasakyti, kol dar kiti nepa- 
sakė. Žinai, kaip būna, - gandai, ypač tokios rūšies, plinta kaip 
miško gaisras. Manau, dauguma tarnų jau Žino. 

— Tai sakyk, - meldžiau bijodama ir pagalvoti, kokios tos 
naujienos. 

Donaldas giliai įkvėpė oro ir nedrįsdamas man pažiūrėti į 
akis nudūrė žvilgsnį į žemę. 

— Violeta... laukiasi. 

— Aišku. 

Dabar supratau, kodėl man vienai ši žinia neturėjo sukelti 
džiaugsmo. 

— Ani, labai susisielojai? 

Žinoma, susisielojau! Ne dėl gimsiančio vaikelio, o dėl su- 
artėjimo proceso, be kurio jis nebūtų atsiradęs. Net nusipurčiau 
nuo tos minties. Tačiau norėjau prieš Donaldą išlikti ori. Juk pati 
jau nuo pradžių buvau susitaikiusi su tokia padėtimi. 

— Visiškai suprantama, kad jūs su žmona norite šeimos pa- 
gausėjimo. Ir dvaro paveldėtojo, - labai stengiausi tai ištarti be 
kartėlio. - O žinodama savo padėtį juk neturiu teisės sielotis, 
ar ne? 

— Aišku, kad turi, - pyktelėjo Donaldas. - Tai yra, tavim dė- 
tas, negalėčiau ramiai klausytis tokių naujienų. 

— Šiuo atveju neturiu pasirinkimo, tik iškęsti, - ryžtingai pa- 
reiškiau. 

— Taip pat žinok, Ani, kad procesas, dėl kurio atsirado vai- 
kas, vyko ne iš malonumo, o iš pareigos. 

Norėjau tikėti jo žodžiais ir šiaip jau neabejojau, kad jis sako 
tiesą, tačiau vis tiek mintis apie tai degino kaip įkaitinta geležis. 

— O blogiausia, kad Violeta jau dabar sunkiai pakelia nėš- 
tumą. Atšaukė visus pobūvius kelias savaites į priekį - kaip pati 
sako, jaučiasi tikra ligonė, retai keliasi iš lovos. Deja, tai reiškia, 
kad artimiausioje ateityje beveik niekas neblaškys jos dėmesio 
kaip iki šiol. Turėsiu kur kas daugiau būti su ja namie. Labai 
gaila, Ani. 

— Neabejoju, kaip nors visa tai išgyvensim. Juk išgyvenom ir 
anksčiau. 

— Taip, tik matau, kad gyvendamas rūmuose su Violeta vis 
giliau klimpstu į melą, - pasakė jis rūškanu veidu. 

— Ką gi, nieko nepadarysi, abu turim tiesiog ištverti. 

Supratau, kad striuka mano kalba šiurkštoka, tačiau man pa- 
čiai galvoje sukosi spiečius minčių apie galimus ką tik išgirstos 
naujienos padarinius. Šią minutę nevaliojau dar ir užjausti jo. 

- Tikrai, - viską supratęs jis žiūrėjo į mane lyg nusikal- 
tęs. - Atleisk, brangioji, šiandien kaip niekada turėčiau pats tave 
guosti, o ne tau guostis. Deja, turiu eiti. Netrukus ateis daktaras 
Trefjuzis apžiūrėti Violetos. 

Atsistojęs Donaldas pabučiavo man viršugalvį. 

- Ateisiu, kai tik galėsiu. 

Kaip man sakė Donaldas, gydytojas Trefjuzis tvirtai pareiškė, 
kad Violeta esanti visiškai sveika. Paskyrė anglies nuo pykinimo 
ir liepė sublogavus pagulėti, kol praeis. Nėštumui perkopus dvy- 
lika savaičių ši žinia buvo paskleista plačiau, nors iki tol ja buvo 
pasidalyta su abiejų sutuoktinių tėvais. 

— Šiandien popiet motina pasikvietė mane į našlės namus, 
anot jos, pasikalbėti vienu delikačiu klausimu, tad tuoj išeisiu, - 
atsiprašė manęs Donaldas, po kelių dienų atėjęs mūsų aplan- 
kyti. - Dievas žino, ko jai prireikė. 

Jam išėjus ir aš susimąsčiau, ko jai prireikė. Modė Astberi 
buvo mano nelemtis, juoda varna ant peties, tik ir tykanti nu- 
gvelbti iš manęs laimės kąsnelį. Donaldui pasirodžius rytojaus 
dieną, iš veido supratau, kad jis buvo iškviestas dėl manęs. Už- 
plikiau mums abiem arbatos ir susėdę prie židinio ėmėm gurkš- 
noti mėgaudamiesi ugniakuro šiluma. 

— Taigi ką ji tau sakė? - paklausiau Donaldo. 

- Sakė, esą mūsų apylinkėse ėmė sklisti gandai, kad aš nuolat 
kažkur lankausi. Matyt, kas nors nužiūrėjo mane jodinėjant po 
tyrlaukius. 

— Betgi tai ne nusikaltimas. 

— Dabar supratau. Ir kas galėjo pamatyti? 

— Turbūt kaimo piemuo žmonai pasakė daug kartų pavasarį 
ir vasarą mane matęs sukiojantis aplink šį kotedžą, jo žmona pa- 
sakė poniai Tomas, o ši - mano motinos kambarinei Besei. Ži- 
noma, motinai pasakiau, kad pats savaime tas faktas negali su- 
kelti apkalbų, - pridūrė Donaldas. - Šiaip ar taip, aš visada jodi- 
nėju po viržynus šiuo keliu ir sustoju prie upelio pagirdyti Glori. 

Sėdėjau ir tylomis jo klausiausi. 

— Motina ilgai man postringavo, girdi, aš esąs dvaro šeimi- 
ninkas ir kiekvieną mano žingsnį atidžiai stebi ir apšneka tar- 
nai, - pavargusiu balsu tęsė Donaldas. - Sakė norėjusi atkreipti 
mano dėmesį dėl to, kad Violeta nėščia, o gydytojas liepė atsi- 
žvelgti į jos gležnumą. Pareiškė nenorinti, kad tokie gandai — 
nesvarbu, melagingi ar pagrįsti - pasiektų Violetos ausis, kol ji 
nešioja Astberio dvaro paveldėtoją. Ir pridūrė, kad bent iš pado- 
rumo turėčiau tučtuojau kuriam laikui liautis lankęsis pas tave 
tyrlaukiuose. 

— Supratau. 

— Prisipažinsiu, Ani, ji privertė pasijusti mane paskutiniu 
niekšu — esą blogai vien jau palaikyti ryšius su kita moterimi 
žmonai po nosimi, bet tęsti tuos santykius Violetai nešiojant kū- 
dikį tiesiog pasibjaurėtina. 

— Ką gi, kad ir kaip mane tai žeistų, šįkart, manau, tavo mo- 
tina teisi, - galiausiai ištariau. — Violeta nieko nežino. Galima 
sakyti, ji iš visų mūsų yra didžiausia auka. 

- Suprantu, Ani, - Donaldas susigėdęs nunarino galvą. - Ji 
šito niekuo nenusipelnė, ypač dabar. 

— Tikrai taip. Ir nesvarbu, kad motina tavo žmonos nėštumu 
galbūt naudojasi kaip ginklu siekdama mus išskirti - abu turime 
atjausti Violetą. Nemanyk, kad manęs kasdien nekankina sąžinė, 
nes ir aš prisidedu prie jos apgaudinėjimo, - pridūriau. - Šiuo 

metu abu privalom turėti bent kiek padorumo. Taigi liaukis pas 
mane vaikščiojęs. 

— Tačiau ką tu darysi, Ani? Kaip gyvensi? Tiksliau - kaip aš 
gyvensiu“ 

— Gal išeitis galėtų būti laiškai - vėl rašytume vienas kitam. 

- Juokinga, - nelinksmai nusijuokė Donaldas. 

— Viskas į gera. 

— Tačiau kaip man susilaikyti pas tave neatėjus? 

— Teks. 

Jis paėmė mano ranką ir švelniai pabučiavo. 

— Ką gi, atrodo, dar kartą turim atsisveikinti. Bet tik laikinai, 
kol gims kūdikis. 

— Matysi, tie mėnesiai greitai praeis, - mėginau jį raminti. 

— Mano Mohas jau bus beveik trejų metukų, kai vėl jį pama- 
tysiu, - svajingai ištarė Donaldas. 

Pakilę abu nuėjom prie virtuvės durų ir stipriai apsikabinom. 

— Rasiu būdų tave pasiekti, nesisielok, brangioji mano Ani. 
Myliu tave. 

— Lik sveikas, Donaldai, - sukuždėjau. 


Po to pokalbio dar kartą pradėjau gyvenimą atskirta nuo žmo- 
gaus, kurį mylėjau. Tačiau šįkart buvo lengviau, nes tai buvo 
abipusis mūsų susitarimas manant, kad tai bus teisinga. Turėjau 
daug darbo su ligoniais ir kiek įmanydama stengiausi negalvoti 
apie priverstinį mūsų išsiskyrimą. 

Atėjo Kalėdos ir rytą prie durų slenksčio radau pintinę su 
dar vienu didžiuliu kalakutu, įvairiais skanėstais ir dovanomis 
man ir tau. Vakare kartu su visais nuėjau į kalėdinį vakarą kaimo 
bendruomenės salėje. Buvo nuostabu matyti džiaugsmu švytintį 
tavo veidelį išvydus šventinius blizgučius. 

Pasitikti Naujųjų metų į savo dviaukštį namuką mus pasi- 
kvietė Tilė su mielu savo vyru Džimu. Jie turėjo to paties am- 
žiaus kaip tu dukrytę Meibelę. 

- Laimingų Naujųjų metų, - pakuždomis palinkėjau Donal- 
dui, vidurnaktį skambinant bažnyčios varpams. 

Kažkodėl buvo dar sunkiau žinant, kad jis taip arti, o kartu 
taip toli. 

- Liūdnos mintys, Ani? - Tilė uždėjo man ant peties ranką. - 
Turbūt pagalvojai apie vargšą savo vyrą. 

— Taip, tikrai, - atsakiau. 

— Neabejoju, kad vieną dieną ką nors sutiksi, Ani. Tu tokia 
graži ir protinga, vargu ar užsibūsi viena. 

Tą akimirką širdis taip ir veržėsi išsakyti draugei visą tiesą, 
kam nors išpažinti savo išgyvenimus, tačiau supratau, kad ne- 
galiu. Neturėjau iš ko rinktis, privalėjau viena saugoti savo pa- 
slaptį. 

Taip lėmė likimas, kad Donaldą pamačiau kur kas greičiau, 
nei tikėjausi. 

Vieną giedrą sausio vakarą, maudydama tave vonelėje, pa- 
statytoje virtuvėje prie viryklės, išgirdau kieme kaukšint pasa- 
gas. Kadangi vakarais niekas daugiau pas mane nesilankydavo, 
tai galėjo būti tik Donaldas. Jis mandagiai pabeldė ir pravėrė ga- 
lines virtuvės duris. 

— Ką čia veiki? Maniau, kad susitarėm... 

— Taip, susitarėm, bet atvykau su žmonos žinia, - pasakė dar 
ne visai atsikvapstęs, nes ką tik nulipo nuo šuoliais per tyrlau- 
kius lėkusio arklio. 

— Kaip suprasti“ 

— Galiu užeiti? - paklausė. - Tada paaiškinsiu. 

Pasitraukiau į šalį ir įleidau jį vidun. 

— Dėde Donai! 

Pamačius tėvą linksmai sužibo tavo akutės ir ėmei patenkin- 
tas taškyti vandenį vonelėje. 

— Sveikas, vyruti, - plačiai nusišypsojo Donaldas ir pabu- 
čiavo muiliną tavo galvytę. Tada atsigręžė į mane. - Bėda ta, kad, 
deja, mano žmona ir toliau bloguoja. Negali pakęsti jokio maisto 
kvapo, nieko nevalgo. Daktaras Trefjuzis labai nesirūpina, sako, 
kad galiausiai vis tiek praeis, bet Violetos savijauta apverktina. 

— Kai kurios moterys kankinasi per visą nėštumą, - atsargiai 
pasakiau mėgindama atspėti, dėl ko jis tai pasakoja. 

— Dėl to ir atėjau pas tave. Rodos, Violeta nugirdo tarnus kal- 
bant apie stebuklus, kuriuos darai žolių antpilais. Ji kviečia tave 
ateiti - gal kaip nors jai pagelbėtum nuo pykinimo. 

Išpūčiau į jį akis kaip į beprotį. 

— Tu rimtai kalbi?! 

— Visiškai rimtai, Ani. Garsas apie tave plačiai pasklidęs ir 
labai keistai atrodytų, jei dabar atsisakytum aplankyti pačią ledi 
Astberi, besikreipiančią į tave pagalbos, - Donaldas papurtė 
galvą ir bejėgiškai gūžtelėjo. - Visko tikėjausi, bet kad pas tave 
ateisiu savo žmonos liepiamas... 

— Oi, Donaldai, na ir... 

Gal taip prasiveržė ilgas savaites jo nematant gniaužta įtam- 
pa, gal ūmai suvokiau mūsų padėties absurdiškumą, bet staiga 
mane ėmė purtyti juokas. Galiausiai ir Donaldas ėmė juoktis 
iš palengvėjimo, o tu, mano mieliausiasis, apstulbęs spoksojai į 
savo tėvus iš vonelės. 

— Šiaip jau nejuokinga, - galiausiai pratariau šluostydamasi 
ašarotas akis vonios rankšluosčiu. 

— Ne, - atsakė Donaldas, - visai nejuokinga. Ak, Ani, kaip 
gera tave matyti, - pasakė glausdamas mane. - Pasiilgai manęs, 
kaip ir aš tavęs? 

— Dar labiau, - neslėpdama atsakiau pasijutusi laiminga, kad 

vėl esu jo glėbyje. - Žodžiu, jos šviesybė teikiasi kviestis mane 
audiencijos, - pasakiau išsprūdusi iš jo glėbio ir keldama tave iš 
vonelės. 

— Tikrai taip. Sakiau jai, kad galiu tavęs ir nerasti, bet vis tiek 
paliksiu raštelį. Ji norėtų, kad kuo greičiau ateitum, kai tik galėsi. 
Gal pavyktų ryt rytą? 

— Turiu pasižiūrėti į užrašus, - linksmai žybčiodama akimis 
pasakiau šluostydama tave pasisodinusi ant kelių. - Bet kaip 
nors įterpsiu ir tavo Žmoną. 

— Ačiū, Ani, - nuoširdžiai padėkojo Donaldas. - Padėk jai, 
kuo galėsi, viskas tiks. Vargšė taip kankinasi, visuose namuose 
nėra gyvenimo. 

— Rytoj pasikinkiusi arkliuką negaišuodama atvažiuosiu. Pa- 
sakyk, kad manęs lauktų apie pusę dešimtos, - su tais žodžiais tu 
nusprūdai man nuo kelių ir ištiesęs rankutes nukepėstavai pas 
tėvą. 

— Mylu mylu, dėde Donai, - pareikalavai, o jis pakėlęs tave 
pasisodino ant kelių. 

— Kaip jis paaugo per dvi savaites, - pasakė glostydamas 
švelnius juodus tavo plaukučius. 

— Labai paaugo. Ir čiauška nesustodamas. Paprašysiu Tilės 
su juo pabūti, kai kalbėsiuosi su tavo žmona. Turbūt Žinai - ji 
nebetarnauja rūmuose. Jos vyras Džimas buvo paaukštintas tar- 
nyboje, dabar jis pašto viršininko padėjėjas. 

— Puiku - o kad jau atėjau... - pasirausęs kišenėje Donaldas 
išėmė piniginę ir padavė man kelias kupiūras. - Bent šįkart ne- 
reikės siųsti voke per Tilės vyrą, - nusišypsojo. 

— Ačiū. 

Nekenčiau tokių akimirkų, bet tuo metu neturėjau kitos 
išeities. 

— Dėde Donai, yhaha? - paklausei pilnas lūkesčių. 


Vidurnakčio rožė 503 


- Kitą kartą, mažiuk, - apgailestaudamas atsakė Donaldas. — 
Kai vėl ateisiu, būtinai užkelsiu tave pajodinėti ant Šebos. Dabar 
skubu. 

Tavo veidelis ištįso ir nutrepsenai paskui Donaldą prie durų. 
Paėmusi tave ant rankų, kad nuraminčiau, Donaldo paklausiau: 

— Rytoj būsi su Violeta? 

— Manau, visų mūsų labui verčiau pasišalinsiu. 

— Ir man taip atrodo, - pritariau jam. 

Donaldui išėjus paguldžiau tave į lovelę ir atsisėdusi prie 
židinio kelis kartus perkračiau galvoje tą pribloškiantį apsi- 
lankymą ir jo priežastį. Nors iš pradžių mane ir suėmė juokas 
pagalvojus apie likimo ištaisytą pokštą, kurį prie Donaldo tarsi 
nesunkiai priėmiau, vis dėlto širdis nedainavo iš džiaugsmo. 

Tanakt mėgindama užmigti išgirdau giedant. Tarsi iš tolo, 
tačiau ne kur kitur, o čia. Tai buvo perspėjimas apie besiartinantį 
pavojų. 

Rytojaus rytą palikusi tave Tilės namuose kaime, vežimėliu 
nudardėjau į Astberio rūmus. Pro įprastas duris įėjusi į prieš- 
kambarį, o iš jo - į virtuvę, buvau sutikta draugiškų šypsenų. 

— Koks džiaugsmas jus matyti, panele Ani, - tarė ponia To- 
mas. - Pasakiau jos šviesybei - jei kas ir padės, tai tik jūs. O ką 
jūs manot? Nes aš jau, žinokit, nebeišmanau, kuo ją maitinti. 

— Tikiuosi, padėsiu, tik pirmiau turiu apžiūrėti, - atsakiau 
virėjai, o tuo metu virtuvėje pasirodė naujoji ponios kambarinė 
prancūzė Ariana - atėjo manęs palydėti į viršutinius kambarius. 

— Na, tai laikysim kumščius. Jau visi pradedam dėl jos neri- 
mauti, - pridūrė ponia Tomas. 

— Pažadu - iš širdies pasistengsiu, - ją patikinusi nusekiau iš 
virtuvės paskui Arianą koridorių labirintu, vedančiu į pagrin- 
dinį vestibiulį. 

Lipdama laiptais negalėjau atsistebėti vestibiulyje įvykusio- 

mis permainomis - mačiau, kad Violeta pasiekė savo ir palei 
didžiuosius laiptus vietoj šeimos portretų galerijos dabar puika- 
vosi ryškūs šiuolaikinės tapybos kūriniai. 

— Palaukite čia, s'il vous plait, - tarė kambarinė, įvedusi mane 
į prabangiai apstatytą asmeninę šeimininkės svetainę. - Prane- 
šiu jos šviesybei, kad atėjote. 

Kambaryje buvo karšta kaip orkaitėje - tvanka man priminė 
dusinančius Indijos karščius. 

— Jus kviečia jos šviesybė, - atidariusi miegamojo duris pa- 
sakė Ariana. 

Atsargiai paskui ją įžengiau į miegamąjį ir radau jį lygiai taip 
pat prikūrentą kaip ir kambarys už sienos. Instinktyviai iškart 
panorau atverti didelius langus ir įleisti šviežio oro. 

Po baldakimu, nuo kurio iš abiejų pusių krito brokato klos- 
tės, gulėjo išbalusi figūrėlė, atrodanti dar smulkesnė milžiniš- 
koje lovoje. 

— Labą rytą, jūsų šviesybe, - tūptelėjau prieš ją. - Aš Anahita 
Prasad. Girdėjau, mane kvietėte. 

— Taip, pakviečiau išgirdusi tarnus kalbant apie stebuklingus 
jūsų antpilus, - pasakė ji švelnia amerikietiška tartimi. - Pra- 
šom, prieikite arčiau... Ariana, gal galėtumėte arčiau pastatyti 
kėdę poniai Prasad, tegul ji atsisėda šalia. 

Ariana padarė, kas liepta, ir aš atsisėdau, atidžiai įsižiūrė- 
dama į moterį, tapusią Donaldo žmona. Ji atrodė visiškai jau- 
nutė - beveik vaikas. Šviesūs plaukai, didelės rudos akys, tobula 
lūpų linija ir nepriekaištingai lygi oda man priminė porcelianinę 
lėlę. Iš judesių iškart supratau, kokia ji nusilpusi, - neabejotinai 
dėl neprivalgymo. 

— Labai džiaugiuosi jus matydama, ponia Prasad, net dakta- 
ras Trefjuzis sakė, kad tikrai nepakenks su jumis pasitarti. 

— Malonu girdėti, jūsų šviesybe. Manau, daktaras Trefjuzis 

jus informavo, kad aš ne tik išmanau ajurvedos gydymo meto- 
dus, bet ir turiu medicinos sesers išsilavinimą. 

— Man tiks bet kas, kad tik pagerėtų, - atsiduso Violeta. - Jau 
kelias savaites tiesiog šuniškai jaučiuosi. 

— O dabar, jūsų šviesybe, gal leisite jus trumpai apžiūrėti? 

— Prašom. Pastaruoju metu aš tiek maigyta ir baksnota, kad 
jau seniai pamečiau savigarbą. 

Patikrinau pagrindinius organizmo būklės požymius, iš 
anksto įtardama, kad pulsas bus kiek tankesnis, nors nėščioms 
moterims tai įprasta, tačiau temperatūra buvo normali, širdies 
ritmas lygus. Apčiuopiau vaisių — atsižvelgiant į nėštumo savai- 
čių skaičių jis atrodė mažokas, tačiau beveik be abejonių gyvas. 
Jos oda buvo lipni nuo prakaito, bet man tai pasirodė labiau 
kambaryje tvyrančio slogaus karščio padarinys, o ne sveikatos 
sutrikimo požymis. Apžiūrėjau paakius ir pastebėjau akivaiz- 
džius mažakraujystės požymius. 

Kruopščiai atlikusi ir tradicinę, ir holistinę apžiūrą, nusi- 
ploviau rankas į stovą įtaisytoje kriauklėje ir nusišluosčiusi at- 
sisėdau. 

Violeta iki tol laikėsi tyliai, klusniai leidosi apžiūrima, bet 
dabar jos akyse pamačiau lūkestį. 

— Ką gi, manau, galėčiau jums padėti, jūsų šviesybe. 

— O, ačiū Aukščiausiajam! Gulėdama per dienas jau kartais 
galvodavau, kad mirštu. 

— Patikėkite, jūs visiškai sveika. Ar gydytojas Trefjuzis jums 
ką nors minėjo dėl mažakraujystės? 

— Ne, - papurtė galvą Violeta. - Vietoj vaistų paskyrė pa- 
prasto vištienos sultinio, o nuo jo man šleikštu. Kas ta maža- 
kraujystė? Labai blogai? 

— Nieko bloga, jei laiku nustatoma ir gydoma. Paprasčiausiai 
kūdikis eikvoja jūsų organizmo geležies atsargas, - paaiškinau. — 

Dėl to nuolat jaučiatės vangi, mieguista, tačiau nebijokite, patai- 
syti padėtį labai paprasta. Jūsų šviesybe, ar esate girdėjusi tokį 
gėrimą kaip porteris? 

— Tai ne tas gėralas, kurį laka jūrininkai uostuose? — Violeta 
bjaurėdamasi patempė lūpas. 

— Taip, tas pats, bet nėščioms moterims jis labai naudingas, 
nes jame yra daug geležies. Nėra labai skanus, bet, patikėkite, 
tikrai padeda. Taip pat ponios Tomas paprašysiu viską jums ga- 
minti geležiniuose rykuose. Į maistą įsigeria geležies ir šitaip or- 
ganizmas jos gauna natūraliu būdu. 

— Bet čia ir bėda, - sudejavo Violeta, - kad aš nieko negaliu 
imti į burną! Žiaukčioju vien nuo maisto kvapo. 

— Manau, ir su tuo susidorosim. Turiu šviežio imbiero - at- 
nešiu ir ponios Tomas paprašysiu išvirti jums arbatos. Tai puiki 
priemonė nuo šleikštulio, pasijusite kur kas geriau. Šiuo metu 
jums reikia gerti šios arbatos bent tris kartus per dieną. 

— Imbiero? - Violeta suraukė dailią nosytę. - Vajė, nuo jūsų 
paskirtų vaistų man bus dar blogiau! 

— Tikrai ne, pamatysite. Ir dar ketinu jums paruošti žolių 
mišinio, kuris ne tik slopins blogavimą, bet ir suteiks jums žva- 
lumo bei parausvins skruostus. Ant buteliuko surašysiu, kaip 
vartoti. O dėl skonio, - perspėjau ją, - tai tikrai nepažadu, kad 
bus skanu. Ir dar šis tas, jūsų šviesybe: jūsų kambaryje tiesiog 
per karšta. Reikia sumažinti šildymą ir išvėdinti patalpas. Taip 
pat reikėtų kasdien bent trumpai pasivaikščioti sode - pajudėti 
nepakenks nei jums, nei kūdikiui. Jei gulėsite čia viena ir liūdna, 
tikrai niekas jums nepadės. 

— Bet lauke taip šalta, - sudrebėjo Violeta. 

— Taip, šalta, - pasakiau, — bet galima šiltai apsirengti. Ir jei 
paklausysite šių mano patarimų, netrukus laigysite po sodą kaip 
ėriukas pavasarį. 

— Iš tikrųjų? 

— Kaip mane matot. 

— Na gerai, - nuolankiai atsiduso ji. - Turbūt nieko neprara- 
siu, jei pabandysiu. Juk niekas iš to, ką siūlot, kūdikiui nekenkia, 
ar ne“ 

- Jei bent kiek kenktų, jūsų šviesybe, aš jums tų priemonių 
nesiūlyčiau. 

— Taip, be abejo. 

Violeta nuraudo supratusi savo netaktą. 

— Na, o dabar nusileisiu į žemutinį aukštą pasikalbėti su po- 
nia Tomas. Mes su ja sugalvosim ką nors skanesnio, bet kad būtų 
ne mažiau maistinga už vištienos sultinį. 

— Va čia tai bus patobulintas gydymas. 

Ir abi su Violeta susižvalgėm kaip susimokėlės. 

— Po dienos kitos ateisiu pažiūrėti, kaip laikotės, - pasakiau 
stodamasi. - Bet jei prireiktų anksčiau, atsiųskite ką nors manęs 
pakviesti. 

— Gerai, ir nesivarginkite veždama man vaistus, kuriuos no- 
rėjote paskirti. Ir taip jau jus sutrukdžiau - iš tarnų žinau, kad 
turite mažą vaikutį. Ką nors atsiųsiu šiandien po pietų ir tada 
perduosite. 

— Ačiū jums. Man vienas džiaugsmas, jei galiu kam nors 
padėti. 

— Iki pasimatymo, ponia Prasad, - Violeta šypsodamasi aki- 
mis nulydėjo mane išeinančią pro duris. - Prašom palikti są- 
skaitą vyresniajam liokajui apatiniame aukšte. 

— Oi ne, aš neimu užmokesčio. Mano paslaugos nemokamos. 
Gražios dienos, jūsų šviesybe. 

Nulipusi laiptais į virtuvę, surašiau poniai Tomas nurody- 
mus ir juos paaiškinau. 

— Na, jei padeda šitoks gydymas, tada aš Anglijos karalienė, 

bet žinodama, kiek tarp mūsų yra tokių, kuriems pataisėt svei- 
katą, esu pasiruošusi tikėti. 

— Ačiū, ponia Tomas. Daugiau nebegaliu būti, turiu paimti 
sūnelį iš Tilės. Jis jau turbūt manęs pasigedo. 

Į mūsų namus atjojo pats Donaldas ir aš jam daviau imbiero 
bei savo pagamintų žolinių vaistų, kad sustiprintų Violetos gy- 
vybines jėgas. 

— Ačiū tau, Ani, - pasakė kišdamas į palto kišenę imbierą ir 
vaistus. - Paraginsiu Violetą klausyti tavo patarimų. Kaip gerai, 
kad jai padedi, turint galvoje aplinkybes. 

- Ji tiesiog yra kenčiantis žmogus, - pasakiau lydėdama jį 
pro duris. — Ir, žinoma, kiek galėdama pasistengsiu jai padėti. 


Po savaitės grįžusi į rūmus vėl buvau nuvesta į viršutinius kam- 
barius, bet šįkart mane Violeta pasitiko svetainėje apsirengusi 
viršutiniais drabužiais. 

— Ponia Prasad! - ji atsistojo ir priėjusi mane apkabino - net 
sumišau. — Jūs stebukladarė! Tik pažiūrėkit, kokia aš! 

Nužvelgusi ją pamačiau, kad skruostai parausvėję, o akys vėl 
šviečia gyvenimo džiaugsmu. 

— Regis, sveikata smarkiai pasitaisiusi, - nusišypsojau. 

— Taip ir yra! Vis dar negaliu patikėti. Iš pradžių maniau, kad 
liepta gerti tas bjaurastis dar labiau pasiligosiu, bet ne - priešin- 
gai! Viską kasdien dariau, kaip jūs surašėte, ir ką jūs manot - pa- 
dėjo! Ak, Ani, - galima, vadinsiu jus Ani? Rodos, tarnai jus taip 
vadina... kaip jums ir atsidėkoti? 

— Kad nėra dėl ko dėkoti. Labai džiaugiuosi, kad jums page- 
rėjo. 

Ji mostu pakvietė mane sėstis į krėslą priešais. 

— Vakar mane buvo aplankęs daktaras Trefjuzis - jis nega- 

lėjo patikėti šitokia permaina. Žinoma, pasakiau, kad buvote pas 
mane atvykusi ir kad jūs pati lyg tonizuojantis vaistas, - kalbėjo 
Violeta susižavėjimu ir dėkingumu švytinčiomis akimis. - Vakar 
nusiunčiau telegramą mamai į Niujorką - ji taip jaudinosi, kad 
jau buvo besėdanti į garlaivį ir beplaukianti pas mane. Bet ji pati, 
žinoma, ne kažin kokios sveikatos, tad jai pranešiau, kad visai 
nebėra ko dėl manęs rūpintis, nes jaučiuosi kuo puikiausiai. Kai 
ji atvyks per gimdymą, gal ir ją galėtumėt apžiūrėti, jeigu jai ne- 
bus pagerėję? 

— Mielai - žinoma, jeigu ji norės. 

— Taip atsigavau, kad, rodos, vėl turėčiau sveikatos priimti 
kelias drauges paviešėti. Kol sirgau, namai buvo tušti. 

Mane išties pradžiugino pagerėjusi Violetos būklė, o šian- 
dien matydama ją tokią pagyvėjusią supratau, kad tai įprasta jos 
būsena. Man patiko jos būdas. 

— Ką gi, džiaugiuosi galėdama pranešti, kad imbiero arbatos 
jums nebereikia nuolat vartoti. Išgerkite tik pajutusi pykinimą. 
Duosiu poniai Tomas šviežių mėtų lapų, jie slopina šleikštulį, o 
jums ši arbata greičiausiai labiau patiks. Bet dėl porterio nenu- 
džiuginsiu - teks ir toliau vartoti. 

— O, aš prie jo net pripratau. Doniui baisiai juokinga žiūrėti, 
kaip geriu porterį, - sukikeno ji. - Ak, panele Ani, jis toks mie- 
las, taip manimi rūpinasi. Man atrodo, ir jis norėtų jus apkabinti 
kaip aš! 

Pasistengiau, kad išgirdus šią pastabą nevirptelėtų nė vienas 
mano veido raumenėlis, ir atsistojau. 

— Man jau metas, kaime skubiai turiu aplankyti sergantį kū- 
dikį. 

— Suprantama, - pakilo ir Violeta. - Labai tikiuosi, kad kuo 
dažniau mane aplankysite ir gal ištaikysite laisvo laiko su ma- 
nimi pavakarieniauti. 

- Šiaip jau... - pradėjau svyruodama, ką atsakyti. - Deja, ka- 
Žin ar pavyks. Viena auginu vaiką ir neturiu su kuo jo palikti. 

- Taip, Donis sakė, kad jūsų vyras miręs. Labai jus užjaučiu. 
Jei jūsų mažiukas atsigimęs į mamą, turėtų būti gražus vaikutis. 
Jūs tokio egzotiško grožio - galima pažaliuoti iš pavydo! 

— Ačiū... jūs pernelyg gera. Na, dabar jau tikrai skubu. 

— Gal aš kurią dieną galėčiau pas jus apsilankyti - susipažin- 
čiau ir su jūsų sūneliu, - pasakė kaip šuniukas sekdama paskui 
mane durų link. - Čia taip mažai ką pažįstu. Visa mano draugija 
Londone. 

— Manęs dažnai nebūna namie, - atšaldžiau jos įkarštį. - Pir- 
miau paskambinkite telefonu. 

— Taip ir padarysiu. Iki pasimatymo, Ani, dar kartą jums ačiū. 

— Kaip matau, vėl grįžo senoji mano žmona, - po poros dienų 
pasakė Donaldas, Violetos įpareigotas užsukti pas mus su gėlių 
puokšte, šokoladu ir šampanu. - O tu įgijai dar vieną gerbėją, — 
nuo savo žmonos nešiosiu tau dovanas. Gyvenimas - tikra ko- 
medija. 

— Ne kitaip, - atsakiau jam, mėgindama atitraukti tavo ran- 
kutes nuo šokolado. 

— Tu tiesiog nepaprasta, - apkabindamas mane tarė Donal- 
das. - Nepasakysi, kad tavo gydymo būdai tradiciniai, bet ilgai- 
niui jie gali įsitvirtinti. 

— Indijoje jie visiškai tradiciniai, be to, visiškai natūralūs. 

— Ką man lieka sakyti - tu nežmoniškai protinga, nors bijau, 
kad iš to išeina ne vien gera, - pareiškė Donaldas. - Atkutusi 
Violeta kaip be galvos metėsi organizuoti draugų subuvimą - 
dievaižin kiek jų prisikvietė į namus. Turbūt nori atsigriebti už 
prarastą laiką. Tu gi žinai, man jos draugužiai ne prie širdies. Na, 
bet ir aš kai ką laimėjau, - jis pasisodino mane ant kelių. - Turė- 
jau progą tave aplankyti. 

Jis mane pabučiavo, aš rankomis apsivijau jo kaklą. 

— Tikrai gerai išėjo. Kita vertus, tavo Žmona teiravosi, ar ne- 
galėtų ateiti pas mane į svečius ir susipažinti su Mohu. 

— Mat kaip, - susiraukė Donaldas. - Ir ką atsakei? 

— Sakiau, kad pirmiau paskambintų, nes dažnai nebūnu 
namie, bet apskritai juk negaliu jai uždrausti - kaip tau at- 
rodo? 

— Aišku, ne. Bet tada padaugės keblumų. Aš apskritai neno- 
rėčiau, kad Violeta tiksliai žinotų, kur tu gyveni. 

— Manai, aš norėčiau? Tačiau ką man daryti? 

— Turbūt nėra ką. Nors gal būtų geriau, jei nuimtum nuo 
naktinio staliuko mūsų trijų nuotrauką. Jai gali pasirodyti keis- 
toka, - mėgino pašmaikštauti. 

— Klausyk, menkas juokas. Violeta nuo pat pradžių man 
buvo įsirėžusi į sąmonę, bet dabar, kai turiu apsimetinėti jos 
drauge... - mane nupurtė drebulys. — Šito man jau per daug. Be 
to, Donaldai, ji man patinka. Ji labai miela ir jaučiu, kad, nepai- 
sant visų jos pinigų, labai pažeidžiama. 

— Žinau, Ani. Lieka tikėtis, kad jos prisirišimas prie tavęs lai- 
kinas. Kadangi, rodos, tu vienintelė jai sugebėjai padėti, dabar 
ji tiesiog į tave įsikibusi. Tu, jos akimis, išminties šaltinis visais 
nėštumo klausimais, - nusišiepė Donaldas. - Manau, daktaras 
Trefjuzis čia smarkiai prakišo. 

— Tiesą sakant, jis man jau skambino ir rytoj ateina į sve- 
čius, - pasakiau jam. - Sakė norintis pamatyti mano žolių dar- 
želį ir smulkiau sužinoti, ko dedu į savo gaminamus vaistus. 

— Ką tu sakai? Stebiuosi. Man jis atrodė toks senamadis ir 
siaurakaktis. 

— Na, matyt, jis imlesnis naujoms idėjoms, nei manei. 

— Rimtai pradėjau galvoti, ar tau nevertėtų imti atlygio už 
visą tą pagalbą, kurią teiki žmonėms, - pasvarstė Donaldas. — 
Nenorėčiau, kad būtum išnaudojama. 

— Kai Mohas paūgės, gal ir rimčiau pagalvosiu apie ateitį ir 
galbūt grįšiu į profesionalią mediciną. O dabar kaip yra, taip 
gerai. 

— Tik per daug nesivargink, brangioji, pažadi? - paprašė švel- 
niai glostydamas man skruostą. - Ir nesileisk mano žmonos šok- 
dinama. Ji gali būti labai įkyri. 


Rytojaus dieną į mūsų namus atvyko gydytojas Trefjuzis. Nusi- 
vedžiau jį parodyti savo mažojo šiltadaržio ir jis, vaikštinėdamas 
tarp lovelių su įvairių rūšių augalais, klausinėjo apie kiekvieną 
žolyną. 

— Svarbu ne tik vaistai, - paaiškinau jam. - Labai svarbu nu- 
statyti vyraujantį ligonio došos tipą — tai yra ar jo organizme 
vyrauja pita, vata ar kapha. Tai galima sužinoti iš žmogaus su- 
dėjimo ir gymio, taip pat uždavus keletą paprastų klausimų, 
leidžiančių nustatyti jo emocinę būseną ir asmenines savybes. 
Tada ir galima parinkti tinkamus vaistus. Mano gaminami vais- 
tai Indijoje buvo vartojami tūkstančius metų. Jiems naudoju ir 
šviežius augalus, ir džiovintus - lapus laikau stiklainiuose arba 
sutrinu į miltelius. Stipriausias yra vaistinių augalų šaknų po- 
veikis. 

— Nuostabu, tiesiog nuostabu, - murmėjo jis po nosimi. — 
Na, ir kokiam tipui priklauso ledi Astberi? 

— Jos organizme vyrauja vata, daktare, nes ji yra smulkių 
kaulų, turi ploną riebalų sluoksnį ir labai bijo šalčio. Taip pat turi 
jautrią, į sutrikimus linkusią virškinimo sistemą, kuri ir galėjo 
būti kalta dėl tokių sunkių pykinimo priepuolių. 


* Ajurvedoje došos - trijų tipų organizmo energijos (vata, pita ir kapha), reguliuojančios 
darnią gyvybinių sistemų veiklą. 

— Supratau. O gal leistumėt išsikasti kelis ūglius - mėginčiau 
pats auginti vaistažoles. Paskui pamokytumėte mane gaminti 
pagrindinius preparatus. Pavyzdžiui, jei žmogus yra silpnos 
krūtinės. 

— Prašom, imkite, ką norite. Atleiskite, turiu eiti pažiūrėti sū- 
naus. Jis jau gali būti pabudęs po pietų miego. 

- Žinoma, eikite, - atsakė daktaras Trefjuzis. — Aš pasiliksiu 
ir išsirausiu ūglių, o tada grįšiu pas jus į vidų. 

Gydytojas išėjo žadėdamas grįžti kurią nors kitos savaitės 
dieną ir pasimokyti iš manęs gaminti vaistus. Bet daugiau nė 
karto neperžengė mano namų slenksčio. 


Užtat pasirodė Violeta - aikčiodama gyrė namų jaukumą ir 
svajingai gėrėjosi grynai anglišku jų stiliumi. Kai pirmąkart 
pamatė tave, sulaikiusi kvapą laukiau, kada atkreips dėmesį į 
mėlynas tavo akis, kurios ir išduos mus visus tris. Laimė, to 
neįvyko. 

— Ak, koks jis gražus! Grynas tavo paveikslas, Ani. 

Regis, tu iškart palinkai prie Violetos, nors gali būti, kad prie 
to prisidėjo. dosnios jos lauktuvės - žaislai ir saldumynai, be ku- 
rių ji nė karto nebuvo atėjusi į svečius. 

— Ak, liaukis, - kartą pasakiau Violetai, kai jos vairuotojas 
iš bagažinės iškėlė blizgantį raudoną triratuką, o tu ant jo aki- 
mirksniu užsėdai ir apsvaigęs iš džiaugsmo ėmei sukti ratus po 
kiemą. - Tu jį per daug lepini. 

— Niekai! Mano nuomone, lepinimo vaikui niekada ne per 
daug, - užginčijo Violeta. - Be to, Ani, aš juk žinau, kad padedi 
žmonėms už dyką, o tavo pajamos nedidelės, tad leisk man bent 
tiek atsidėkoti. 

Kelias savaites iš eilės mudvi su Violeta praleidom daug šaltų 

vasario popiečių, kartu sėdėdamos prie židinio ir kramsnoda- 
mos sviestu apteptus jos atsineštus pampučius. 

— Aš per stora važinėti į Londoną, o taip nuobodu sėdėti 
užsidarius namuose vien su tarnais ir Doniu, - kalbėdavo 
ji. - Kaip džiaugiuosi, kad turiu tave ir galiu ateiti pasišneku- 
čiuoti. 

Nors prie Violetos nuolat būdavau įsitempusi, kad nepra- 
rasčiau budrumo, bet vis tiek lyg užburta klausydavausi jos pa- 
sakojimų apie Amerikos išrinktųjų, kuriems priklausė ir ji, gy- 
venimą. Ji taip pat susidomėjusi klausydavosi, kai pasakodavau 
apie savo vaikystę Indijoje. Nejučia mane palenkė mielas jos bū- 
das ir kilniaširdiškumas, o su savo naiviu įsitikinimu, kad viskas 
jos gyvenime bus tiesiog puiku, ji man dar labiau priskrudo prie 
širdies. Pradėjau iš anksto laukti mūsų tėte-d4-tėte, nes Violeta 
savo gyvybingumu lyg saulė nušviesdavo ilgos žiemos dienas. 
Net ėmiau mintyse ją vadinti savos rūšies drauge. 

Ji nė vienu atžvilgiu nežiūrėjo į mane iš aukšto - atvirkščiai, 
turėdama omenyje mano kraujo ryšius su Indijos karališkaisiais 
asmenimis, ne kartą sakė pati sau atrodanti tokia kaip visi. 

— Kaip ir kitiems mano padėties amerikiečiams, man tą pa- 
dėtį suteikė sėkmingas šeimos verslas. Mano tėvynėje duris į 
aukštuomenę atveria ne kilmė, o pinigai. Na, žinoma, - perkreipė 
ji lūpas, - baisuoklė Donio mamelė man neleidžia pamiršti, iš 
kur aš atėjusi. Tu ją matei? 

— Taip, kai čia buvau apsistojusi mokyklos laikais, ji gyveno 
rūmuose. 

— Baisiai riečia nosį - ką tik darau, jai per prasta, - apie kažką 
susimąsčiusi Violeta atsikando pampučio. - Nors nebūtinai, — 
ji man nusišypsojo, - buvo dar ir kokia patenkinta matydama, 
kaip kišu kapitalą jos giminės palikimo gautai griuvenai remon- 
tuoti. Kokia aš patenkinta, kad Donis po mūsų vestuvių prispyrė 

ją persikelti į našlės namus. Neįsivaizduoju, kaip gyvenčiau po 
vienu stogu su ta moteriške. 

— Taip, ji sunkaus būdo, - atsargiai pritariau Violetai. 

— Aš pasakyčiau - sena ragana! - Violeta sukrizeno iš stačio- 
kiškų savo žodžių. 

— Kaip ir dauguma anytų. Ji tiesiog kitų laikų žmogus, jai 
sunku prisitaikyti prie naujų vėjų. 

— Ak, Ani, kokia tu geraširdė. Su visais maloni, nors pati 
daug iškentėjai. Norėčiau iš tavęs pasimokyti būti geresnė. 

Įdėmiau pažiūrėjusi Violetai į veidą mačiau, kad ji tai ištarė 
su nuoširdžiu užsidegimu, ir kaip niekad skaudžiai man nudiegė 
širdį dėl savo dviveidystės. 

Atėjo kovas, tyrlaukių jau nebalino šarma, dygiakrūmiai 
apsipylė geltonais žiedais - sakytum, kas priešais mūsų namelį 
būtų paklojęs aukso kilimą. Donaldas retkarčiais trumpam už- 
bėgdavo siunčiamas Violetos ir pusiau juokais skundėsi, girdi, 
žmona dažniau mane matanti negu jis. Ir dar pastebėjau, kad 
jam mestelėjus apie ją kokį nemeilų žodį imdavau ją ginti. 
Balandį man jau atrodė, kad jo žmoną mėgstu labiau negu jis 
pats. 

Kol Violeta buvo nepažįstamoji, kurią mačiau vien Donaldo 
akimis, buvo lengviau susitaikyti su esama padėtimi. Tačiau vis 
labiau prie jos prisirišdama pradėjau svarstyti, kiek dar visi trys 
išsilaikysime įsipainioję į tą pasibaisėtinos apgaulės sukurtą am- 
žiną trikampį. 

Vieną rytą gavau iš Londono Selinos man persiųstą Indiros 
laišką. 

1922 m. kovo 29 d. 
Ani, brangioji senoji mano drauge, 


kaip laikaisi? KUR tu? Džiaugiuosi, kad pagaliau atsira- 
dai - kai buvau su Selina susitikusi Prancūzijoje, ji manė 
tave visam laikui pražuvus. Kodėl man nerašei? 

Būk gera, kuo greičiau parašyk ir viską man papa- 
sakok. 

Apie save galiu pasakyti, kad Varunas Europoje, o aš 
uždaryta zananoje su baisiąja žmona Pirmu Numeriu. 
Brangiausia Ani, maldauju, atvažiuok pas mane ir mie- 
liausią mano kūdikėlį. Turiu sūnelį, mes jį pavadinome 
Kunvaru. Man juo labiau malonu, kad Pirmas Numeris 
turi tik dvi dukras, o tai reiškia, kad Varunui po tėvo 
mirties tapus maharadža brangusis mūsų sūnelis bus 
kronprincas. Varunas žadėjo atvykti birželį, kai sūnelis 
bus paūgėjęs, kad galėtume jį pasiimti į ilgesnę kelionę, ir 
mus abu išsiveš į namus Pietų Prancūzijoje. Gal ir tu ga- 
lėtum prie mūsų prisidėti? 


Pasiilgau tavęs, brangioji Ani. 
Būk gera, kuo greičiau parašyk - 
Indi xxx 

Tiesą sakant, nerašiau dėl to, kad nežinojau, ką jai sakyti. Indira 
su savo vyru sukosi tuose pačiuose sluoksniuose kaip Astberiai, 
o diskretiškumas nebuvo didžiausia jos dorybė. 

Surašiusi jai mandagų atsakymą, kuo mažiau pasakodama 
apie save ir savo padėtį, likau priblokšta, kad nebegaliu atvirai 
kalbėtis net su sena drauge. Visas mano gyvenimas dabar buvo 
apgaulės pinklės - tarsi juodas debesis vis sunkiau slėgė jaus- 
mas, kad taip gyventi iš pagrindų neteisinga. Kad ir kaip žiū- 
rėsi, apgavystė, galinti iki širdies gelmių sukrėsti kitą žmogų, 
kaip amaras graužė savaiminį gėrį, kylantį iš meilės, dėl kurios 
ir buvo griebtasi apgavystės. 

Nuo šiol kaskart girdėdama ką nors dėkojant, kad padėjau 
išgyti jam ar jo giminaičiams, ar šlovinant mano gerumą ir kil- 
niaširdiškumą, jaučiau tik dar giliau į sielą įsirėžiančią kaltę. Nes 
nebuvau tokia, kokia mane laikė - nebuvau vargšė našlė, dosniai 
aukojanti laiką ir gebėjimus ją mylinčiai ir ja pasitikinčiai bend- 
ruomenei. Buvau išlaikoma moteris, meilužė, nuo savo meilužio 
pagimdžiusi nesantuokinį vaiką ir toliau palaikanti su juo ry- 
šius tiesiog žmonos akyse. Tos pačios žmonos, kuri tikėjo mane 
esant jos draugę... 


— Kas tau, Ani? - paklausė manęs Donaldas vieną giedrą pa- 
vasario popietę. Violeta rūmuose buvo prigulusi pokaičio ir jis 
pasinaudojęs proga vogčia atjojo pas mus. - Matau, kažkas tave 
graužia. 

— Taip, iš tikro. Nekenčiu savęs! 

Tai ištarusi apsipyliau ašaromis. 

Donaldas iškart mane apkabino. 

- Ani, paklausyk, kai gims vaikas, neabejoju, Violeta vėl grįš 
prie senojo gyvenimo būdo ir pasiners į pramogas. Ji jau dabar 

užsimojusi keliauti į Niujorką parodyti kūdikio giminaičiams ir, 
žinoma, yra prisiekusi Londono žiemos pramogų sezono ger- 
bėja. Nesmagu sakyti, bet beveik garantuoju, kad ji tave pamirš. 

Šios nuvalkiotos frazės mane paveikė tiek pat, kiek keli la- 
šai perdžiūvusią žemę - jos nepasiekė mano sielos, kuriai taip 
reikėjo išganymo. Žiūrėjau pavymui jam išeinant, nemokėdama 
paaiškinti, kad tai, ką jis kalba, tėra praktiniai klausimai, kaip 
fiziškai pašalinti Violetą iš mano akiračio, tačiau iš mano širdies 
niekur nedings sudėtingi ir skausmingi išgyvenimai. 

Tą vakarą nakčiai paguldžiusi tave į lovelę, pirmąkart susi- 
mąsčiau, kad turėčiau palikti Devoną. Gal būtų tik į gera, jei mes 
išvyktume. Galėčiau nebesislėpti, kas esu, ir turėčiau švarią są- 
žinę. Lipdama laiptais į miegamąjį pagalvojau, kad dar neaišku, 
koks likimas blogesnis, užtat visiškai aišku, kad apgaulė graužia 
mane iš vidaus. 

Lovoje vartydamasi nuo šono ant šono prisiminiau, kaip 
Violeta kone maldavo, kad per gimdymą būčiau šalia jos: „Mano 
moša Selina sakė, kad tu jai stebuklingai padėjai gimdyti.“ Pa- 
klusdama jos prašymui, bent taip su ja atsiteisčiau. Tačiau gerai 
supratau, kad gimus jos kūdikiui turėsiu aiškiai apsispręsti, kaip 
gyventi toliau. 

Lyg to dar būtų buvę negana, kasdien ausyse girdėjau vis 
garsesnį giedojimą, įspėjantį apie besiartinančią grėsmę ir mirtį. 
Galėjau guostis nebent mintimi, kad tai tik mano pačios bevil- 
tiškos būsenos išraiška, ir stengiausi numoti ranka. 


Paskutinės trys Violetos nėštumo savaitės sutapo su svilinan- 
čiais liepos karščiais ir ji kone kasdien maldavo mane ateiti į rū- 
mus. Abi kartu sėdėdavome vėsioje oranžerijoje, kurioje ji buvo 
įtaisiusi elektrinius lubų ventiliatorius. 

— Vargeli tu mano, - kalbėjo žiūrėdama sau į pilvą, - aš išsi- 
pūtusi kaip kalnas. Vos užmiegu, ypač kai taip karšta. 

— Na, jau nebeilgai truks, - bandžiau ją raminti. 

— Sakai, nebeilgai? Dabar man atrodo, kad amžiams liksiu 
nėščia. Turėsi man po visko pagelbėti suplonėti, kad vėl būčiau 
tokia kaip anksčiau. Rodos, gyvenime nebejįsisprausiu į nė vieną 
savo suknelę, - skundėsi Violeta. 

- Šiaip jau geriausias būdas atgauti buvusią figūrą, o ir vaikui 
sveikiausia - maitinti krūtimi. Gal pagalvok apie tai? 

— O siaube! - iš pasibjaurėjimo perkreipusi lūpas šūktelėjo 
Violeta. - Būčiau kaip kokia Afrikos čiabuvė. 

Ji net nusipurtė. 

— O aš žindžiau Mohą, - mandagiai atsakiau ir pamačiau, 
kaip ji nuraudo. 

— Ani, neturėjau jokios blogos minties. Na, norėjau pasakyti, 
kad tu išaugusi kitoje kultūroje ir... 

— Nieko tokio, Violeta, - paplekšnojau jai kelį, - visiškai su- 
prantu. 


Po kelių dienų pastebėjau, kad Violetos čiurnos patinusios, be 
to, pastaruoju metu ji skundėsi galvos skausmais. Pasiūliau gu- 
lint aukščiau pakelti kojas - gal atleis tinimą. 

— Jos šviesybei tikrai labai nelengva, - pasakė vieną rytą 
gydytojas Trefjuzis po apsilankymo pas Violetą, pareikalavu- 
sią, kad laukčiau jos svetainėje. - Man atrodo, rugpjūtinukai 
sunkiausiai išnešiojami, kita vertus, visus metus būna pa- 
našiai. 

Aš nuleidau šį paaiškinimą negirdomis. 

- Ji jau kelias dienas skundžiasi galvos skausmu. Jums tai ne- 
kelia susirūpinimo, daktare? 

— Ne per labiausiai, - atsakė dėdamasis į lagaminėlį steto- 
skopą. - Palpavau vaisių, pasiklausiau širdies - širdis sveika ir 
stipri. Jos šviesybei dar liko trys savaitės. Tikėkimės, kūdikis 
nesivėlins ateiti į šį pasaulį. Gal jūs turite kokių savo preparatų 
procesui paspartinti? — pasiteiravo jis. 

— Šioje stadijoje nenorėčiau kištis į gamtos darbą. Kūdikiai 
ateina, kai būna tam pasiruošę. 

— Maniau, kad visos jūsų gydymo priemonės ir yra iš gam- 
tos, - pabrėžtinai tarė daktaras Trefjuzis. - Šiaip ar taip, rytoj 
rytą vėl aplankysiu jos šviesybę. 

— Puiku. 

Nusišypsojęs man jis išėjo. Nuėjau pas Violetą — ji paėmė 
mane už rankos. 

— Ani, tas galvos skausmas tiesiog nepakenčiamas ir dar py- 
kina. Gali man ko nors duoti? 
ausyse garsiai užgiedojo stiprus balsas. Mintyse nuvijau jį šalin, 
nenorėdama pripažinti gavusi perspėjimą. 

— Liepsiu tavo kambarinei atnešti šaltu vandeniu suvilgytų 
rankšluosčių, gal bent kiek padės nuo pykinimo. Dabar paban- 
dyk nusnūsti - žiūrėsim, gal palengvės. 

— Pabūsi prie manęs? Išties bjauriai jaučiuosi, Ani. 

- Žinoma, pabūsiu - pasėdėsiu, kol užmigsi. 

Galiausiai Violetai užmigus neramiu miegu, ištraukiau ranką 
jai iš saujos ir išėjusi pro duris ėmiau leistis laiptais. Jų papėdėje 
su manim pasisveikino Donaldas. 

— Kaip ji? 

— Šiandien visai prastai jaučiasi, - pasakiau jam. - Dabar už- 
migo, o aš eisiu namo ir pagalvosiu, kuo jai galėčiau padėti. 

— Gydytojas sako, kad nėra ko jaudintis. Bet, matau, tu jau- 
diniesi, Ani. 

Donaldo padedama lipti į vežimėlį jam nepasakiau, kad jau 
esu mačiusi tokius simptomus ir jie nepranašauja nieko gera. 

Pasiskynusi mėtų lapų ir sumaišiusi su pankolių sėklomis, 
kuminais ir kalendromis, pagaminau Violetai vaistų nuo čiurnų 
tinimo ir grįžusi į kaimą pas Tilę pasiklausiau, ar negalėtų tavęs 
ilgiau pagloboti, jei ilgiau užtrukčiau ne namie, ir net nunešiau 
tavo drabužėlių pamainą. 

- Jos šviesybė susirgo? - paklausė manęs Tilė. 

- Šiandien prastai jaučiasi. 

- Ji tokia gležna, - pasakė Tilė. - Pabūk ilgiau su ja, Ani, 
kiek tik reikės. O aš visada galiu paguldyti Mohą į lovytę kartu 
su Meibele. 

— Ačiū tau. 

Atvykusi Violetą radau dar labiau išsikankinusią - esą galvos 
skausmas nebepakeliamas ir toliau pykina. 

- Štai, išgerk, - pasakiau ir priverčiau nuryti mėtų arbatos. 

Ant kaktos uždėjau levandomis pašlakstytą servetėlę, tada 
pamatavau temperatūrą - ji buvo normali, patikrinau pulsą — 
tvinksniai buvo labai padažnėję. Jei per valandą nepagerės, liep- 
siu kviesti gydytoją Trefjuzį. Galiausiai ji nurimo ir ramiai iš- 
miegojo dvi ar tris valandas, o aš sėdėjau šalia jos lovos. Vienu 
metu išgirdau beldžiant ir pro durų plyšį galvą įkišo Donaldas. 

— Kaip ji? 

- Miega. Žiūrėsim, kaip jausis, kai atsibus. 

— Gerai. 

Jis man nusišypsojo tokia miela, pilna dėkingumo šypsena, 
kad man išspaudė ašaras. Neįsivaizduoju, ką jis jautė kartu ma- 
tydamas savo žmoną ir meilužę. 

- Būk gera, kviesk mane, jei tik ko reikės. 

— Būtinai, ačiū tau. 

Violeta atsibudo prieš pat pusiaunaktį - mačiau, kad veido 

spalva jau kitokia. Staiga ji susigriebė už pilvo ir suklykė iš 
skausmo. 

Nedelsdama atklojau antklodę ir paprašiau parodyti, kur 
jaučia skausmą. 

- Čia... lyg koks diržas veržia pilvą... 

Vėl perverta skausmo, ji nebegalėjo daugiau kalbėti. 

— Violeta, tu juk gimdai! 

— Galvą... galvą... - dejavo ji. 

— Vis dar skauda? - paklausiau pasilenkusi žiūrėdama jai į 
veidą ir pridėjau ranką prie kaktos. Ji degė karščiu. 

— Siaubingai, net... 

Vėl suėmus stipriems sąrėmiams nebegalėjo ištarti nė žodžio. 

— Nėra dėl ko baimintis, - pasakiau tvirtu balsu ir timptelė- 
jau Violetai virš galvos kabantį skambalą kviesdama jos kamba- 
rinę. — Štai ką dabar reikės daryti - tai, ką tau sakys kūnas. Jis 
puikiai žino, ką daryti, tau tik reikia klausyti. 

— Kaip gerai... kad tu čia... 

— Einu kviesti daktaro Trefjuzio. Jis norės žinoti, kad tu jau 
gimdai, ir būti prie tavęs. 

— Nepalik manęs! - ji sugriebė mane už rankos ir mėšlungiš- 
kai sugniaužė. 

— Violeta, duodu žodį, užtruksiu tik kelias minutes, - pasa- 
kiau traukdama ranką iš jos saujos ir nuskridau tamsiais laip- 
tais ko nors paieškoti, kas galėtų sukelti namus ant kojų. Ausyse 
netilo giesmė, o Violetos būklė man visiškai nepatiko. Labai 
nepatiko. 

Ant laiptų nieko nesutikau, tad įbėgusi į Violetos kambarius 
ėmiau garsiai belsti į Donaldo duris. 

— Ani, kas dedasi? - paklausė išlindęs pro duris su pižama. 

— Violeta gimdo, tuoj pat kviesk daktarą Trefjuzį. Jai kyla tem- 
peratūra ir nepraeina galvos skausmas. Manau, ją reikėtų kuo 

greičiau vežti į ligoninę. Kažkas negerai, - pridūriau. - Paskambi- 
nau jos tarnaitei, bet ji neatėjo. Jei gali, pažadink ją - kol lauksim 
atvažiuojant daktaro Trefjuzio, tegul atneša karšto vandens, šaltu 
vandeniu suvilgytų flanelinių atraižų ir švarių rankšluosčių. 

— Būtinai, tik gydytojas vis dar neturi telefono, teks siųsti ar- 
klininką jo parvežti. 

Linktelėjusi jam nulėkiau atgal į Violetos miegamąjį. 

Kol buvau išbėgusi, ji buvo apvėmusi visą antklodę ir kriokė 
ne žmogaus balsu. Kūdikis jau buvo pakeliui - pernelyg greitai 
ir vėl ausyse išgirdau giedant. 

Nuklojau antklodę ir paguldžiau ją į patogesnę padėtį pa- 
kuždomis ramindama, mėgindama padrąsinti. 

— Ariana, surask jo šviesybę ir tučtuojau atvesk čia, - pasakiau 
vis labiau panikuodama dėl stiprėjančio Violetos karščiavimo. Ir 
nuojauta, ir medikės patirtis man sakė, kad būklė pavojinga. 

Donaldas kone akimirksniu išdygo kambaryje. 

— O Viešpatie! - ištarė sukrėstas žmonos vaizdo. 

— Jei po pusvalandžio neatvažiuos daktaras Trefjuzis, turėsi 
automobiliu vežti ją į ligoninę. Nebegalim ilgiau laukti. 

— Nusileisiu žemyn ir pastatysiu mašiną prie pagrindinių 
durų, - neprieštaraudamas man išbėgo pro duris. 

Po dvidešimt minučių liepiau Arianai pažadinti ponią To- 
mas, kad ši paruoštų atsigerti saldinto vandens - tą merginą iš- 
prašiau iš dalies dėl to, kad negalėjau apsikęsti žiopsojimo man 
už nugaros su siaubu ir kartu smalsumu. 

Staiga Violeta liovėsi blaškiusis ir atsimerkė. Įsmeigė į mane 
akis. 

— Kažkas negerai, ar ne? 

— Patikėk, nieko bloga, tik vaikelis labai skubiai pasiprašė 
į šį pasaulį - greičiau, negu įprasta, turi susiimti ir padėti jai 
ateiti. 

- Jai? - staiga nusišypsojo Violeta. - Tai mergytė? 

Man tas žodis išsprūdo nevalingai, bet linktelėjau būdama 
jau visiškai tuo tikra. Mačiau, kad jai svarbu tai išgirsti. 

Violetos akys užsimerkė ir galiausiai atvykus gydytojui 
Trefjuziui ji jau buvo praradusi sąmonę. Dar po dvidešimt mi- 
nučių šį pasaulį išvydo Violetos ir Donaldo Astberių naujagimė. 
Mačiau, kokia ji smulkutė, ir sunkiai įsivaizdavau, kaip išgy- 
vens. Tačiau kol kas didysis mūsų rūpestis buvo jos motina. Iš 
jos kliokė kraujas ir nors gydytojas Trefjuzis dvi valandas viską 
darė, kad sustabdytų kraujavimą, pastangos buvo bergždžios. 

— O Dieve, - tarė Donaldas sėdėdamas prie Violetos, gulin- 
čios be gyvybės ženklų, ir glostydamas jai plaukus. - Nejaugi 
niekuo negalim padėti? Vežkim ją į ligoninę! 

— Lorde Astberi, - pasakė daktaras Trefjuzis, - jūsų žmona 
per silpna, jos negalima judinti. 

— Bet, dėl Dievo meilės, negi dabar stovėsim ir žiūrėsim, kaip 
ji mirtinai nukraujuoja. 

Daktaras Trefjuzis žvilgtelėjo į mane be vilties ir vos regimai 
papurtė galvą. 

— Labai gaila, lorde Astberi, bet daugiau nieko nebegalime pa- 
daryti, kad ją išgelbėtume. Manau, norėtumėt su ja atsisveikinti. 

Žiūrėjau, kaip Donaldas padėjo galvą Violetai ant krūtinės ir 
ėmė kūkčioti. 

Suprasdama, kad man nedera jo guosti, paėmiau ant rankų 
kūdikėlį, paguldytą į lopšį ir beveik užmirštą, kol bandėme išgel- 
bėti jo motinai gyvybę. 

— Nuprausiu ir pamaitinsiu mažylę, - sukuždėjau Donaldui. 

Jis vos linktelėjo ir aš išėjau. 

Šeštą ryto gydytojas Trefjuzis konstatavo ledi Violetos Ast- 
beri mirtį. Taip ir neatgavusi sąmonės ji niekada nepamatė savo 
dukters. 

Astberio kaimas pasinėrė į gedulą. Tragiška ledi Violetos mirtis 
paženklino visą dvarą - jį tartum apgobė slogi migla. Glūdė- 
dama savo namelyje kankinau save tos baisios dienos prisimi- 
nimais. Paskutinėmis jos gyvenimo valandomis supratau, kad 
kažkas čia siaubingai blogai. Mėginau guostis mintimi, kad pats 
daktaras pareiškė, esą jai negresia pavojus, bet vis tiek negalėjau 
pamiršti Violetos akių - pilnų pasitikėjimo ir įsitikinimo, kad 
jai padėsiu. Ir galiausiai dėl to, kad neklausiau savo nuojautos, 
apvyliau ją pačiu liūdniausiu būdu. 

Po jos mirties dar nebuvau mačiusi Donaldo. Jis kartu su visu 
kaimu irgi buvo įsitikinęs, kad mano globoje jo žmonai nieko 
nenutiks. Jie besąlygiškai tikėjo manimi. Mano telefonas tylėjo - 
tai buvo neįprasta ir tuo viskas buvo pasakyta. Supratau, kad esu 
kaltinama, ir niekas nebūtų klausęsis jokių pasiteisinimų. Taip, 
galėjau padėti susuktiems strėnų skausmo, podagros, peršalu- 
siems... bet kai tikrai reikėjo pagalbos, aš juos apvyliau. 

Nors širdies gilumoje žinojau, kad išgelbėti į tokią būklę pa- 
tekusią Violetą buvo ne žmogaus jėgoms - galiausiai su manimi 
juk buvo žymusis daktaras Trefjuzis ir mes kartu mėginome 
išgelbėti jai gyvybę, - vis tiek nesilioviau savęs plakusi dėl jos 
mirties. 

Na, žinoma, dabar Donaldas našlys... 

Mintis apie tai, kad dabar jis laisvas, kitomis aplinkybėmis 
būtų mane džiuginusi, o dabar kažkodėl tik didino kankynę. 

Ar Donaldas kaltina mane? 

Jei ne, tai kodėl, velniai rautų, jis man neskambina arba neat- 
joja pas mane per viržynus? Aš atvirai ir nuoširdžiai buvau pri- 
sirišusi prie Violetos, jis tai matė įvairiausiomis progomis. Negi 
jis iš tikrųjų mano, kad?.. 


Praėjus kelioms dienoms po Violetos mirties sulaukiau viešnios. 
Pro miegamojo langą pamačiau iš automobilio išlipant ir atsar- 
giai stypčiojant siauru takeliu prie laukujų durų Modę Astberi. 
Apdėjusi tave lovelėje žaislais, kad nenuobodžiautum, giliai 
įkvėpusi oro nusileidau laiptais atidaryti jai durų. 

— Labą dieną, ledi Astberi, - pasveikinau ją. 

— Galiu užeiti? 

— Prašom. 

Ji nusekė paskui mane į prieškambarį, o iš jo - į svetainę. 

— Gal prisėsite? Galėčiau pasiūlyti arbatos. 

— Ne, ačiū - kaip pati suprantate, atėjau ne šiaip pasižmonėti. 

— Suprantu, - pritariau atsidusdama. - Kuo galiu būti nau- 
dinga? 

— Atėjau jūsų paprašyti neiti į ledi Violetos laidotuves - jos 
vyks kitą savaitę. Esamomis aplinkybėmis tai visiškai jums ne- 
derėtų. 

— Suprantu. 

— Būtų keista, jei nesuprastumėt. 

— Jei turite omenyje mano santykius su jūsų sūnumi, tada 
išties gali nederamai atrodyti, jei ateičiau į jo žmonos laidotuves. 
Tačiau su visa pagarba ledi Violetai turiu pasakyti, kad ji buvo 

mano draugė ir kad tą naktį, kai ji mirė, dariau viską, kad jai 
padėčiau. 

— Kad padėtumėte? Jūs šitaip drįstate tai vadinti? 

— Taip, ledi Violetą ištiko gyvybei pavojinga liga, vadinama 
eklampsija. Net jei ji būtų buvusi paguldyta į ligoninę, vargu ar 
būtų pavykę ją išgelbėti. Bent jau mano nuomone. 

— Nemanau, kad jūs turite teisę į kokią nors nuomonę, tu- 
rint omenyje ribotą jūsų, kaip medikės, patirtį ir dėl jos ištiku- 
sią vadinamosios jūsų pacientės mirtį, - šnirpštelėjo Modė. — 
Kad ir kaip būtų, panele Čavan, ne mano užduotis jus teisti. 
Paliksiu tai kitiems. Ką dabar ketinate daryti? - šiurkščiai pa- 
klausė. 

— Nebuvo kada apie tai galvoti, - sumelavau. - Vis dar ge- 
džiu ledi Violetos. Galėčiau paklausti, kas rūpinsis mažyle, kai 
jos mamos neliko šiame pasaulyje? 

— Žinoma, aš grįšiu į rūmus ir padėsiu Donaldui ją auginti. 
Tai tiesiog mano pareiga. Donaldas spiriasi dukrai duoti Deizės 
vardą - matyt, tokį buvo parinkusi Violeta. 

Iš Modės veido mačiau, kad toks vardas jai ne prie širdies". 
Be to, supratau, kad ji neapsiribos paprastomis smulkmenomis 
ar mandagybėmis. 

— Jūsų šviesybe, leiskite paklausti, kas jus atvedė pas mane? 

- Leisiu. Tučtuojau palikite Astberį. Pakaks tos žalos, kurios 
jau pridarėte, taigi privalote suprasti, kad mano sūnaus ir ką tik 
gimusio jo kūdikio labui tiesiog neturite kito pasirinkimo. 

— Kaip ir jūs neturėjote, kai nuslėpėte mano laiškus nuo Do- 
naldo? - atkirtau jai. 


* Deizė (Daisy) - anglų k. „saulutė“. Gėlių vardai Anglijoje paplito Viktorijos epochos pa- 
baigoje, tad šiai konservatyviai romano veikėjai toks vardas, juolab nekrikščioniškas, galėjo 
nepatikti kaip duoklė palyginti naujai madai. 

- Dariau tai, ką reikėjo, kad apsaugočiau savo šeimą. Gal ką 
ir galėjot apgauti savo maloniu, rūpestingu veidu, bet aš, panele 
Čavan, perkandau, kas jūs per viena, vos pamačiusi. 

- Ir kas aš per viena? - sukuždėjau ir pajutau, kad įsitempusi 
imu drebėti iš pykčio. 

— Paprasčiausia indų kekšė. Manai, aš tokių nemačiusi - dar 
ir kaip mačiusi, - Modė piktai pagrūmojo man pirštu. - Kai gy- 
venau Indijoje, mačiau, koks velnias apsėdęs tą moteriškę, kurią 
mano vyras laikė slapta nuo manęs. Slapčia landžiodavo pas ją į 
niekingus pasimatymus suskretusioje lūšnoje, kur ji apsigyveno 
išėjusi iš kambarinių - mes ją anksčiau samdėm. Ir kvailelis 
manė, kad aš nežinau! Mačiau, kaip ašarodamas jis paliko In- 
diją. Tos ašaros buvo dėl jos. 

Žiūrėjau, kokiu įsiūčiu ir pasidygėjimu liepsnoja jos akys. Ir 
pradėjau suprasti jos neapykantą man. 

— Koks tėvas, toks ir sūnus, ar ne? - Modė dusliai sukri- 
zeno. - Tu net kiek panaši į ją. Pagalvojau apie tai tada, prieš ši- 
tiek metų, pačią pirmą dieną tau pas mus pasirodžius. Kita ver- 
tus, turbūt visos prasčiokės indės vienodos. Ir, matyt, tokio tipo 
mergužėlės nesuvokiamai masina Astberių vyrus. Panele Čavan, 
abi esam moterys ir gerai žinom, kaip vyrai linkę į kūniškas nuo- 
dėmes. Tai mes turime už juos priimti sprendimus. Jei jau mylite 
Donaldą, kaip skelbiatės, tikrai suprasite, kad jam nedera jus, 
prisidėjusią prie ledi Violetos mirties, toliau laikyti Astberyje. 

— Jūsų šviesybe, aš nekalta dėl ledi Violetos išėjimo. Dariau 
viską, kad padėčiau ją išgelbėti. 

- Gal jums taip atrodo, mano miela, bet visi žino, kiek su ja 
praleidote laiko. Žmonėms liežuvių neužriši. Negi tikrai manote, 
kad po to, kas įvyko, įmanomas bendras jūsų gyvenimas su Do- 
naldu? Juk turite matyti, kad bet kokie tolesni jūsų ryšiai su juo 
bus ne tik bevaisiai, bet ir sugriaus jo reputaciją visuomenės akyse? 

— Turėsiu paklausti Donaldo, ką jis apie tai mano. Kol kas 
nebuvo tinkamos progos pasikalbėti apie ateitį. 

— Nebuvo dėl to, kad nėra jokios ateities. 

Galiausiai buvau priversta ištraukti paskutinį kozirį. 

— O ką pasakysite apie mūsų sūnų Mohą? Gal ir jo nėra? At- 
leiskite, gal klystu, bet galėčiau padaryti jį Astberio dvaro pavel- 
dėtoju. 

Modė atsilošusi nusikvatojo. 

— Panele Čavan, žinote, kiek gimsta nesantuokinių vaikų nuo 
tokią padėtį užimančių vyrų kaip Donaldas? Mano miela, jūsų 
pavainikis niekada nepaveldės Astberio. 
baugino. 

— Taip, žinoma, jūs teisi. Nebent mes ateityje susituoktume, 
kaip ketinome jau prieš trejus metus. 

Stovėdama ir matydama siaubą jos veide supratau, kad nuo- 
jauta manęs neapgavo. 

— Mano sūnus niekada tavęs neves, - pasakė įsmeigusi į 
mane akis. 

- Ir vis dėlto Donaldas kartą man jau tikrai piršosi. Tad gal ir 
vėl pasipirš, - tai sakydama mačiau, kaip ji susigūžė. Buvo žiauru 
taip kalbėti, tačiau aš tiek prisikentėjau per tą moterį, kuriai nie- 
kuo daugiau nebuvau nusikaltusi, tik buvau ne tos odos spalvos 
ir tautybės. - Kai mes su juo pasikalbėsime apie mūsų ateities 
planus, neabejokite, jums apie tai pranešiu, jūsų šviesybe. Bet 
jau girdžiu, kaip antrame aukšte verkia mano vaikas, tad turiu 
eiti pas jį. Ar mūsų kalba jau baigta? 

- Ko jūs norite - pinigų? Tikrai kiek nors surasčiau, jei ne- 
delsdama išsikraustytumėt. 

— Donaldas iki šiol manimi labai rūpinosi - neabejoju, kad 
rūpinsis ir toliau. Ledi Astberi, turiu paprašyti jus išeiti. 

Nulydėjau ją prie durų ir atidariau. 

— Ir vis dėlto ko jūs norite? - įsmeigė ji į mane akis. 

— Nieko, tik kad jūsų sūnus būtų laimingas, - atsakiau. 

Ji saviškai išsiaiškino mano žodžius ir jos akyse pamačiau 
neviltį. 

— Jei pasiliksite, sužlugdysite jį - manau, tai suprantate? 

Nieko neatsakiau ir išėjusi iš mano namų ji grįžo prie auto- 
mobilio, kur jos laukė vairuotojas. Uždariusi duris ir staiga pri- 
trūkusi kvapo užlėkiau į viršutinius kambarius, iškėliau tave iš 
lovelės ir priglaudžiau prie savęs. Žinojau, kad Modės žodžiai 
teisingi, bet nenorėjau suteikti jai malonumo nurodinėti, kaip 
man gyventi. 

Po Violetos mirties ilgos vienišos mano apmąstymų valandos 
baigėsi išvada, kad mums su Donaldu neliko jokių vilčių. Pas- 
kutinis Violetos atodūsis buvo ženklas, kad viskas baigta ir tarp 
mudviejų. Kad ir kokia buvo stipri mūsų meilė, šiaip ar taip, bus 
neįmanoma ištrinti tos kaltės, kurią abu jausime visą gyvenimą. 

Modė buvo teisi ir kalbėdama apie baisias išvadas, kurias kiti 
galėjo pasidaryti žinodami, kad aš buvau prie Violetos paskuti- 
nėmis jos gyvenimo valandomis. Net mane pažįstantys ir mylin- 
tys draugai Astberyje būtų neatleidę jokių būsimų mano ryšių 
su Donaldu. Kai kas galėjo net pamanyti mane surezgus kokį 
nors makiavelišką planą. 

— Mohai, - tą niūrią popietę atsidususi prigludau lūpomis 
tau prie plaukučių, - nebėra jokios vilties. 

Ateinančias kelias dienas ėmiau kurti planus. Buvau truputį 
sutaupiusi iš to, ką Donaldas man pastaraisiais metais duodavo 
namų ūkio reikmėms. Jei parduočiau per Kalėdas jo dovanotus 
perlus, galbūt tų pinigų užtektų kelionei trečiąja klase į Indiją. 
Po šventyklėlės pamatais Koč Biharo rūmų parke tebebuvo už- 
kastas vienas didelis rubinas. Jei abu ten nusigautume, pinigų 

už tą akmenį užtektų stogui virš galvos, kol sumanyčiau, kaip 
uždirbti pragyvenimui. 

Tomis ilgomis tyliomis naktimis vis iš naujo rašydavau Do- 
naldui laišką, mėgindama paaiškinti, kodėl mes išvykstame. Ir 
kaskart tą laišką suplėšydavau, nes jam vis ko nors trūko. Paskui 
pagalvojau, kad gal ir geriau nieko nesakyti. Jei jis mane myli ir 
tiki manimi, kaip aš juo, pats viską supras. 

Violetos laidotuvės truko tris begalines savaites, kad spėtų at- 
vykti jos tėvai ir galėtų reikiamai pasiruošti. Iš visos širdies juos 
užjaučiau — iš Niujorko jie išplaukė norėdami pamatyti gimsiantį 
vaikaitį, ir štai pusiaukelėje vidury Atlanto jiems buvo pranešta, 
kad mylimoji jų duktė jau mirusi. Apie tai man papasakojo Tilė, 
kai sutikau ją po laidotuvių atvažiavusi į kaimą apsipirkti. Ji mudu 
pasikvietė grįžtant apsilankyti jos namuose išgerti arbatos. 

— Ak, panele Ani, - pasakė ji, kai pratrūkau prie jos rau- 
doti, - šitaip paaiškėjo, kad per ilgai buvau viena su savo minti- 
mis, - neverkite. Žinau, kad padarėte viską, kas įmanoma. 

- Žinau, kad supranti, ir esu tau dėkinga. Bet kaimo žmonės 
ir tarnai mane kaltina. 

— Oi, tik nereikia į juos kreipti dėmesio. Paskalos - didžiau- 
sia jų pramoga. Pamažu viskas nurims ir jie vėl grįš pas jus - kai 
tik kurio nors mažylis sukarščiuos ar pasigaus kosulį, nesijau- 
dinkit, vėl būsit reikalinga. 

— Betgi iš tikro apie mane pasklido paskalos? 

— Na, visi juk žino, kad jūs ten buvot, o gydytojui juk reikia 
ant kažko suversti kaltę, ar ne? 

— Ką nori tuo pasakyti? 

— Na, kurie matė, kaip jūs tą naktį rūpinotės jos šviesybe, tie 
žino, kaip jai padėjot. O daktaras nenori pripažinti, kad tai jis 
kaltas, nes anksčiau nepastebėjo jos šviesybės sveikatai gresian- 
čio pavojaus. 

Klausantis šių jos žodžių man krūtinę lyg akmuo užgulė. 
Negi man lemta tapti gydytojo atpirkimo ožiu? 

- Šiaip ar taip, viskas nurims jai atgulus amžino poilsio. Pa- 
saulis nestovi vietoje, atsiras daugiau apie ką skleisti paskalas, - 
Tilė ramindama paplekšnojo man ranką. - Nesisielokit, panele 
Ani. Mes, kurie viską žinom, gerai suprantam, kad daugiau pa- 
daryti, negu jūs padarėte jai išgelbėti, buvo neįmanoma. 

Pakėliau į ją akis, būdama visiškai tikra dėl to, ką pasakiau: 

— Ne, tikrai buvo neįmanoma. 


Brangus vaikeli, mano pasakojimas artėja prie paskutinio karto, 
kai mačiau tavo tėvą Donaldą, ir vėliau mane ištikusios lemties. 
Pasistengsiu išdėstyti vien grynus faktus, bet prašau man atleisti, 
jei tave prislėgs mano prisiminimai apie tą klaikų metą. 

Praėjus savaitei po Violetos laidotuvių ant mano durų slenks- 
čio pasirodė Donaldas. Atrodė baisiai. Nei vienas, nei kitas ne- 
žinojom, ką sakyti, o tu, Mohai, nenutuokdamas, kas įvyko, kaip 
visada prašeisi pamyluojamas ir užsiropštei jam ant kelių. Už- 
plikiau jam arbatos ir abu kartu tylėdami susėdom prie virtuvės 
stalo. 

— Tu mane kaltini? - prisimenu, kaip paklausiau. 

— Tą dieną sakei, kad viskas bus gerai... 

— Sakiau, kad jeigu jai nepraeis galvos skausmas, reikės 
kviesti gydytoją. Bent kurį laiką atrodė, kad praėjo. Donaldai, 
prisimeni, kaip atėjai pas mus ir radai ją miegančią? - bandžiau 
jį perkalbėti. 

— Taip, taip, prisimenu, prisimenu, - atsiliepė jis, bet mačiau, 
kad iš skausmo - o gal savigraužos, šito negalėjau pasakyti - yra 
pusiau be nuovokos. - Atleisk, kad anksčiau neatėjau. 

— Suprantu, kodėl. 

— Ak, Ani, ką mes padarėm? Aš... 

Apkabinau jį ir jis apsiverkė kaip vaikas. Iki menkiausio šir- 
dies virptelėjimo supratau, ką jis jaučia, nes pati jaučiau tą patį. 
Tegul nei jis, nei aš nebuvome kalti dėl Violetos mirties, tačiau 
šiuo atveju apčiuopiami faktai neturėjo reikšmės. Abu jautėmės 
nusikaltę, o tai ir buvo svarbiausia. 

Netrukus tave paguldžiau į lovelę, kad nematytum tokio 
palūžusio savo mylimo dėdės Dono. Nulipusi laiptais į pirmą 
aukštą pasiūliau jam savo virtos sriubos. 

— Atrodai lyg kelias savaites nevalgęs, - pasakiau samčiu 
maišydama viralą. 

— Gal ir nevalgiau, - jo ranka su šaukštu sustojo pusiauke- 
lėje. - Čia nėra kokių keistų žolių, ką? 

— Donaldai, labai prašau, patikėk manim, niekas iš to, ką da- 
viau Violetai, nekenksminga. Nedaviau jai nieko, ko nebūčiau 
davusi savo vaikui ar tau... - čia man užlūžo balsas. 

— Žinoma —- atsiprašau, šlykščiai pajuokavau, — pripažino 
jis. - Atleisk man. 

Pavalgęs sriubos, regis, kiek pažvalėjo. 

— Turi brendžio? 

— Rodos, turiu. 

Jis nusekė man įkandin į svetainę, aš iš bufeto išėmiau butelį, 
jo paties įdėtą į vieną iš pintinių su Kalėdų dovanomis. Atkim- 
šau ir įpyliau jam gėrimo. Žiūrėjau, kaip truktelėjo vieną mauką, 
paskui kitą ir netrukus ištuštino visą taurę. 

— Jau geriau. 

Jis pirmąkart man pažvelgė tiesiai į akis ir ištiesė rankas. 

- Atleisk, Ani. Tu iš manęs šito nenusipelnei, jaučiuosi tikras 
niekšas. Suprask, gandai. Nesiginsiu, ir mane jie paveikė. 

— Taip, matau, - liūdnai atsakiau. 

— Aišku, tu viską padarei, kas įmanoma, kad jai padėtum, aš 

gi pats mačiau. Eikš, - jis išskėtė rankas ir aš prie jo prisiglau- 
džiau, nežmoniškai išsiilgusi jo artumo, šilumos ir tikėjimo ma- 
nimi. - Atleisk man, - vėl pasakė, pradėjęs mane bučiuoti. - Aš 
myliu tave, o kaltės jausmas dėl to, kad tave myliu, - jo rankos 
ėmė visą mane glamonėti, - aptemdė man protą. Myliu tave, 
Ani, myliu tave, myliu tave... 

Iki tol Donaldo, kurį pažinojau, glamonės būdavo švelnios ir 
subtilios. Tačiau tą vakarą jis paėmė mane ant svetainės grindų 
ir jam šaukiant mano vardą jutau, kaip į mane išsilieja jo neviltis, 
kaltė ir skausmas. 

Po visko abu likom gulėti ant grindų. 

— Atleisk man, atleisk, - kuždėjo jis. - Aš kaip nesavas. 

— Abu mes tokie pat, - guodžiau jį. 

— Galiu nakčiai pas tave pasilikti, Ani? 

- Žinoma, gali, - švelniai atsakiau. 


Tą naktį gulėdama jo glėbyje vos laikiausi nepasakiusi, kad po 
kelių dienų kartu su tavimi ketinu palikti Astberį. Bet supratau — 
jei pasakysiu, jis mėgins mane sulaikyti, o man pritrūks ryžto 
atsispirti savo pačios meilei jam. Žiūrėjau, kaip jis miega, ir žiū- 
rėdama vėl išgirdau giesmę, perspėjančią apie mirtį. Ji skambėjo 
garsiai, vadinasi, mirtis čia pat. Suglumusi ėmiau save tikinti, 
kad tai galima paaiškinti faktu, jog po kelių dienų Donaldas jau 
bus toli nuo manęs, prarastas amžiams. Artėja mūsų meilės pa- 
baiga. 

Auštant jis atsikėlė, apsirengė ir pasakė turintis grįžti, kol 
tarnai nepastebėjo jo nesant rūmuose. Nusekiau paskui jį Že- 
myn laiptais, norėdama išlydėti pro duris. Jis mane neapsakomai 
švelniai apkabino, smarkiai priglaudė prie krūtinės, ir aš pasku- 
tinįkart pajutau jo širdies plakimą. 

— Sudie, Donaldai, - pirštų galiukais perbraukiau jam veidą, 
kad bruožai dar labiau įsirėžtų man į atmintį. 

— Niekada nepamiršk - myliu tave, Ani, - jis kilstelėjo man 
veidą už smakro. - Niekada nepamiršk. 

Žiūrėjau, kaip jis tolsta, ir stengiausi tramdyti vos nugalimą 
troškimą jį vytis. Širdis plyšo žiūrint, kaip jis išjoja per pelkynus, 
bet turėjau rasti tvirtybės mylėti jį tokia stipria meile, kad galė- 
čiau jį palikti. 

Tą dieną medinėmis rankomis kroviau į lagaminą mudviejų 
drabužius ir įsidėjau kelias brangenybes. Nusprendžiau važiuoti 
į Londoną ir ten apsistoti pensione, kol parduosiu savo perlus 
Haton Gardene ir užsisakysiu bilietus į Indiją iš Sautamptono. 

Kitą rytą pasigirdo smarkus beldimas į lauko duris. Jas atida- 
riusi pamačiau prie slenksčio stovinčius du policininkus. 

— Jūs ponia Anahita Prasad? 

— Taip, aš, - nuoširdžiai atsakiau. - Kuo galiu būti naudinga? 

— Jūs esate suimama dėl ledi Violetos Astberi mirties. Ga- 
lite nieko nesakyti, tačiau tai gali jums pakenkti, jei klausiama 
nepaminėsite to, kuo paskui galėtumėte remtis teisme. Viskas, 
ką pasakysite, gali būti panaudota kaip įrodymas - supratote? O 
dabar prašysime eiti su mumis į policijos nuovadą. 

Nustėrusi spoksojau į pareigūnus lyg į bepročius. Priblokšta žo- 
džio neįstengiau pratarti - be žado stovėjau it mietą prarijusi. 

— Prašom eiti su mumis, ponia Prasad, - vienas iš polici- 
ninkų ištiesė ranką ir sugriebęs man virš alkūnės ėmė tempti 
pro duris. - Apsieikime be keblumų. 

Dėl tokio agresyvaus elgesio atgavau žadą. 

— Antrame aukšte lovelėje miega mano vaikas. Turiu jį pa- 
siimti. 

— Dėl to nesijaudinkite. Vėliau kas nors ateis ir jį paims. 

— Ne! - sušukau mėgindama išsivaduoti iš jo gniaužtų. - Ne- 
galiu jo vieno palikti. Turiu tuoj pat jį pasiimti. 

Man mėginant ištrūkti, gniaužtai dar stipriau surakino 
ranką. Kitas policininkas nedelsdamas stvėrė mane už kitos ran- 
kos ir atplėšė nuo laukujų durų. Įgrūdę į automobilį ant užpaka- 
linės sėdynės išvežė atskirdami nuo tavęs. 


Nuo čia mažai ką prisimenu. Gali būti, kad sąmonė išstūmė bai- 
sius prisiminimus - kaip daugeliui nutinka tokiais atvejais. Tik 
esu tikra, kad per tą baisią kelionę, vos mums pervažiavus Ast- 
berio kaimą, pamačiau pelkynais ant Glori prajojantį Donaldą. 

Atsigręžusi ėmiau iš visos sveikatos šaukti jam tavo vardą, kol 
burną užspaudė šiurkšti vyriška ranka. 

Vis dėlto labai aiškiai prisimenu garsiai giedant ausyse, 
tik tada mėginau save tikinti, kad dėl to kaltas patirtas sukrė- 
timas. 


Kai buvo oficialiai pareikšti kaltinimai, galiausiai mane perkėlė 
į Londono Holovėjaus kalėjimą - tokį siaubą galima išvysti ne- 
bent baisiame sapne. Labiausiai prisimenu šaltį ir drėgmę, pro 
geležines grotas kameros sienoje pliaupiantį lietų ir amžinas 
dvasinių ir fizinių kančių kamuojamų sielų aimanas bei šauks- 
mus. Pirmosiomis dienomis apie nieką daugiau negalėjau gal- 
voti, tik apie tave ir kas tave ištiko, tad prisidėjau prie tos balsų 
kakofonijos, klykaudama tavo vardą. Kiekvieno įeinančio į ka- 
merą meldžiau tave surasti. Nė sekundės manęs nepaliko mintis 
apie tave, paliktą vieną namuose tarp tyrlaukių. 

Nežinau, kiek laiko prabėgo, kai sulaukiau pirmo lanky- 
tojo, - gali būti, kad praėjo vos kelios dienos, bet motinai, atplėš- 
tai nuo savo kūdikio ir kankinamai nežinios, tos dienos atrodė 
amžinybė. 

Į tamsų susitikimų kambarį įžengus Selinai, kuri stojo prieš 
mano akis kaip gailestingumo angelas, puoliau ant kelių ir ėmiau 
raudoti apsikabinusi jai kojas. 

— Garbė dievams, garbė dievams, kad atsiuntė tave! Selina, 
kaip mano sūnelis? Nežinau, ką jie padarė Mohui. 

Prižiūrėtojas jėga atplėšė mane nuo Selinos ir pasodino ant 
kėdės perspėdamas, kad jei dar kartą mėginsiu ją paliesti, man 
suriš rankas. 

- Ak, Ani... Kaip... 

Mačiau, kad Selina irgi apsiverkė. 

— Kaip baisu, kaip baisu, - kartojo ji. 

— Prašau, dėl manęs nesijaudink, man tik reikia sužinoti, kur 
mano sūnelis, - pasakiau nevilties smaugiamu balsu. 

— Ak, Ani, kokia nelaimė, brangioji, kokia nelaimė... 

Prisimenu, mane buvo beištinkanti isterija, bet iš paskuti- 
niųjų mėginau tvardytis, kad išaiškinčiau jai padėtį. 

— Selina, labai prašau, pasakyk, ar žinai, kur jis? Gal jis tebėra 
kotedže prie upelio? Kai mane išvežė automobiliu, rodos, pro 
langą mačiau Donaldą, bet jis galėjo neišgirsti, ką jam šaukiu. 
Selina, labai prašau, nuvažiuok ir pažiūrėk, gal Mohas tebėra 
ten. Jei taip, tai jis baisiai alkanas ir išsigandęs... 

Neišlaikiau ir vėl pratrūkau raudoti susiėmusi galvą ran- 
komis. 

— Atleisk man, Ani, mes su Anri keliavom po Europą. Tik 
prieš kelias dienas grįžom į savo pilį Prancūzijoje ir tada gavau 
abi telegramas. Žinoma, iškart atvažiavau į Angliją. Koks sukrė- 
timas. Siaubinga tragedija... Vis dar negaliu patikėti. 

- Tikėk manim, Selina, aš nežudžiau Violetos. Niekas jos ne- 
galėjo išgelbėti. Kartu su manim buvo daktaras Trefjuzis ir gali 
tai patvirtinti. Aš nieko jai nedaviau, kas bent kiek galėtų pa- 
kenkti. 

— Nė kiek neabejoju, kad padarei viską, kas įmanoma, Ani, - 
atsakė Selina. 

— Tikrai, prisiekiu, viską padariau. O kaip Donaldas? Kaip jis? 

— Ak, Ani, tai tau dar niekas nesakė? 

— Ko nesakė? Nuo tada, kai patekau į šitą pragarą, nemačiau 
nė vieno Žmogaus. 

Selina surėmė smilkinius pirštų galais. 

— Tada teks man. Ani, net nežinau, kaip pasakyti... Donaldas 
turbūt jojo į kotedžą paimti Moho. O tada... Dieve gailestingas, 
suteik man jėgų tai ištarti... 

— Selina, labai prašau, - ėmiau maldauti. - Kad ir kas tai 
būtų, sakyk. 

— Ani, niekas nežino, kas įvyko, bet Donaldą su Mohu rado 
kartu prie upelio. Lieka tik manyti, kad Glori suklupo ir išmetė 
juos iš balno. Kai juos rado, Donaldas jau buvo... miręs. Susi- 
trenkė galvą į dantytą akmenį ir, kaip manoma, žuvo iškart. O 
Mohas... - Selina stengėsi suimti save į rankas, kad pajėgtų iš- 
tarti tolesnius žodžius. - Manoma, kad nukritęs nuo Glori jis 
nusirito į upelį. Ir... paskendo. 

Išpūčiau į ją akis kaip į beprotę. 

— Sakai, kad mano sūnelis mirė? Ir Donaldas? Selina, sakyk, 
kad pamelavai, dėl Dievo meilės, sakyk... sakyk... 

— Ne, Ani, nepamelavau. Tai siaubinga, siaubinga, neapsa- 
koma nelaimė. Tai... 

Sienas sudrebino gerklinis, lyg iš pačių vidurių išsiveržęs 
riksmas ir aš nuo kėdės nukritau ant grindų. Mačiau siaubo iš- 
kreiptą Selinos veidą, kai vienas prižiūrėtojas pakėlęs mane iš- 
vilko pro duris ir klumpančią pusiau nunešė per koridorių, pas- 
kui žemyn laiptais, galop įmetė į kamerą. 

— Kai apsiraminsi, galėsi išeit, - pasakė užtrenkdamas duris. 

Ausyse nesiliovė kurtinamas klyksmas ir tik po kiek laiko 
suvokiau, kad tai mano balsas. 

Galop isterijos priepuolis baigėsi ir tada nugrimzdau į apa- 
tiją. Pamenu, kartkartėm mane nuvesdavo į susitikimų kambarį, 
kur keistus šešėlius primenančios figūros mėgino su manimi 
kalbėtis, kažką aiškinti, bet tai nepasiekė mano sąmonės. Nu- 
grimzdau giliai į save, į niekio tuštumą. Manęs tiesiog nebebuvo, 
antraip mane būtų sutraiškiusi kančia. Nepažįstamieji kalbėjo 
apie man pareikštus kaltinimus ir aiškino, kaip gintis, nes grėsė 
kartuvės. Sakė, jei ir toliau neatsakinėsiu į klausimus, mane iki 
teismo išsiųs į pamišėlių namus. 

Sūnau, gal pagalvosi, kad tavo motina labai jau silpna, jei ne- 
mėgino gintis. Tačiau mane sutriuškino žinia apie tavo ir tavo 
tėvo mirtį. Gulėdama kameroje meldžiau, kad greičiau ateitų 
mirtis ir vėl galėčiau su jumis abiem susitikti. 


— Kelkis! Pas tave atėjo. 

Iš viršaus į mane, susirietusią ant gulto, žvelgė prižiūrėtojas. 
Vangiai papurčiau galvą. 

Jis mane pasodino, tada paėmęs purviną skudurą, kuris buvo 
vienintelė mano apsišvarinimo priemonė, pamirkė dubenyje su 
vandeniu ir aptrynė veidą. 

— Tegul niekas nekalba, kad mes nesirūpinam kaliniais, - tai 
pasakęs pastatė mane ant kojų ir kaip už virvelių tampomą lėlę 
išvilko lauk. 

- Tik šįkart kad man be klyksmų ir kitų pokštų prieš lanky- 
toją, - įsakė man. 

Susitikimų kambaryje jo nublokšta ant kėdės nunarinau 
galvą ant krūtinės, nes buvau per silpna ją nulaikyti ir man nė 
trupučio nerūpėjo, kas mane aplankė. Pasibaigus šiai kankynei 
vėl grįšiu į savo nebūties vienumą. 

Išgirdau kažką įeinant pro duris ir šnervės sugavo pažįstamą 
kvepalų aromatą, nors nesumečiau, iš kur jį pažįstu. 

— Ani! Ani, pažiūrėk į mane. 

Pažinau ir balsą, bet pamaniau sapnuojanti ir toliau sėdėjau 
nuleidusi galvą. 

— Ani, tai aš, Indira. Būk gera, pasakyk, kad mane atpažinai. 

Balsas galvoje sukikeno nuo juokingos minties, kad tokioje 
klaikumoje galėtų atsirasti Indira. Buvau tikra, kad mano vaiz- 
duotė vėl žiauriai iš manęs pasityčiojo, nes su brangiąja mano 
drauge buvo susiję šilumos, saugumo ir laimės pilni prisiminimai. 

— Ani, - trečiąkart pasigirdo maldaujamas balsas, - prašau, 
pažiūrėk į mane. 

— Tu netikra, - sušnibždėjau pašydama skystą kartūną, den- 
giantį mano kelius, - tai apgaulė, akių dūmimas... 

Išgirdau besiartinančius žingsnius ir kažkieno šiltos rankos 
suėmė mano plaštakas. 

— Ani, atsimerk! Garbės žodis, tu nesapnuoji, aš tikrai čia. 
Greičiau, nes tuoj patikėsiu, kad tu tikrai pamišai, kaip man sakė. 

Galiausiai sukaupiau drąsą padaryti, kaip liepiama, ir pasisė- 
miau tvirtybės nesugniužti, kai atsimerkusi pamatysiu, kad jos 
nėra. 

— Sveika, Ani. Na, matai? Čia tikrai aš. 

Priešais mane atsitūpusi Indira žvelgė susirūpinusiomis aki- 
mis. 

— "Taip, tai tikrai aš! Būk gera, pasakyk, kad mane atpažinai, 
Ani. 

Linktelėjau, vis dar nepajėgdama ištarti žodžio. 

— Na, ačiū Dievui nors už tai. 

O kai mane apglėbė jos rankos, galiausiai pradėjau tikėti, 
kad ji tikra, o ne vaizduotės kūrinys. 

— Ak, Ani, ką jie tau padarė, - atsitraukusi pažiūrėti į mane, 
su ašaromis kuždėjo Indira. - Bet dabar aš su tavim ir dėl nieko 
daugiau nebesirūpink. 

— Kas tau pasakė? - vargais negalais sušnibždėjau atgavusi 
žadą. 

- Selina. Mes su ja susitikom Prancūzijoje prieš pat ją pasie- 
kiant baisioms žinioms. Prieš kokią savaitę ji man paskambino 
telefonu, melsdama mano ir mano šeimos pagalbos. Visa laimė, 
kad mane pagavo, nes jau ruošėmės išplaukti į Indiją. Ir štai aš čia. 

— Kiek... - apsilaižiau išdžiūvusias lūpas, kad būtų įmanoma 
tarti žodžius. - Kiek laiko aš jau čia? 

— Man rodos, maždaug tris savaites. Na, kai tik tave iš čia 
ištrauksim, apie viską pasikalbėsim. 

— Ne, Indi, - liūdnai palingavau galvą. - Neišleis. Mane kal- 
tina nužudžius Violetą Astberi. Manau, greitai pakars, bet man 
vis tiek. Mohas... mano vaikelis... mirė. Ir Donaldas. Nebenoriu 
gyventi. 

Indira įrėmė man į akis griežtą žvilgsnį. 

- Anahita Čavan, prisimeni, kaip aš lygiai tą patį kalbėjau 
prieš keletą metų, kai tu grįžai į Indiją man padėti? 

— Prisimenu. 

— Na, o dabar aš atėjau padėti tau, brangiausia mano drauge. 

— Ne, Indi. Tai kas kita. Nebėra Moho nei Donaldo. Aš iš 
tikrųjų noriu mirti. Palik mane. 

— "Taip, sutinku, tai ir žiauriausia. Bet aš tave pažįstu nuo vai- 
kystės, Ani. Mačiau, kaip tu įkvepi stiprybės kitiems, o dabar 
turi jos įkvėpti pati sau. Žinau, kad rasi jos savyje, tikrai rasi. 

— Indi, ačiū tau, - atsakiau galutinai nusikamavusi, - betgi 
tu nieko nepakeisi. Net neabejoju, teismas man paskelbs mirties 
nuosprendį. 

— Ani, nebus jokio teismo. Kaltinimai atšaukti. Aš atėjau pa- 
siimti tavęs namo. 

Ničnieko nesuvokdama įsistebeilijau į ją. 

— Bet turbūt negalėsiu grįžti į namus prie upelio, manęs ten 
juk tikrai nejleis. 

— Ne, Ani, pasiimsiu tave namo. Ten, kur tikrieji tavo namai. 
Grįžtam į Indiją. 


Miglotai prisimenu ir kaip buvau paleista iš Holovėjaus, ir kaip 
atsiradau Indiros tėvų namuose Naitsbridže, kur gyvenau vai- 
kystėje. Ryškiausias prisiminimas — staiga mane apgaubęs ste- 

buklingas švelnumas: švelnios rankos, pūkinės pagalvės, pakuž- 
domis su manimi kalbantys balsai. Nebebuvo girdėti sielvar- 
tingų šūksnių, vien tyla. Regis, beveik visą laiką miegojau - pati 
prigimtis pasirinko geriausią vaistą kūnui ir sielai. 

Gerai prisimenu, kaip pabudusi kaskart rasdavau šalia lovos 
šaukštu girdė sultiniu, savo rankomis prausė ir gydė sumenkusį 
kūną, per kelias savaites dėl nešvaros nusėtą bjaurių opų. Mane 
slaugydama ji dažnai minėdavo juokingus nutikimus iš mūsų 
praeities - klausinėjo, ar prisimenu, kaip prieš išvažiuodama į 
Angliją mokytis internatinėje mokykloje ji miegojo su Gražutė 
dramblių aptvare arba kaip mudvi laive tą vakarą apmulkinome 
panelę Ryd ir Indira, persivilkusi persikų spalvos šifono suknele, 
užkariavo savo princo širdį. 

Aš neatsakinėjau, bet klausiausi. 

Kai dabar prisimenu tas dienas, neabejoju, kad mane tada 
išgelbėjo tik Indira ir jos parodyta meilė. Ir galiausiai pradėjau 
suvokti, kad nebegaliu ilgiau slėptis po miego šydu, kad turiu 
rasti jėgų grįžti pas gyvuosius. 

— Ani, man rodos, jau atsigauni, - vieną rytą pasakė Indira, 
kai paėmiau iš jos šaukštą ir pareiškiau, kad pavalgysiu pati. 

— Ir man taip atrodo, - pritariau jai. 

- Ačiū aukštybėms. Jei atvirai, kartais imdavau abejoti, ar 
kada atsigausi. Jau buvau pradėjusi abejoti savo, kaip slaugės, 
gebėjimais, - nusišiepė ji. - Nesu labai gabi rūpintis kitais. 

- Indi, - man sudrėko akys, - tu tiesiog nuostabi. Jei ne tu... — 
neužbaigiau ir taip aiškaus sakinio. 

— Niekis, nesvarbu. Ani, Žinau, tu dar silpna, bet norėčiau 
kuo greičiau užsakyti bilietus į Indiją. Ką Žinai, ar ta piktadarė iš 
Astberio dar ko nors nesumanys. 

— Apie ką tu kalbi? - man net širdis apmirė. 

Iki šiol neklausinėjau smulkmenų apie savo paleidimą iš ka- 
lėjimo ir niekas man jų nepasakojo. 

— Et, nesijaudink, - nerūpestingai numojo ranka Indira. — 
Tiesiog noriu kuo greičiau tave parsivežti namo. Kai tik susti- 
prėsi, viską papasakosiu. 

— Gerai, - atsakiau suprasdama, kad kol kas tam neturiu 
jėgų. - Ar tavo motina žino, kad aš pas tave? - paklausiau. 

— Aišku, žino! Ne kas kitas kaip ji tave ir išvadavo. 

— Vadinasi, ji man atleido? 

— Ak, Ani, kaip ji galėjo neatleisti. Man taip pat atleido - o 
tai irgi šis tas. Vos gimus anūkui, neištvėrė jo neaplankiusi. Kas- 
dien rašo, su meile siunčia linkėjimus ir nori kuo greičiau tave 
pamatyti. O dabar, Ani, žiūrėkim, gal tau pavyks atsistoti - su- 
vaikščiotume į vonią. 

Praėjo dar kelios dienos, ir jaunas mano kūnas jau buvo 
smarkiai sustiprėjęs - fiziškai pasijutau visiškai gerai. Pasakiau 
Indirai, kad jau gali užsakyti bilietus į laivą, artimiausiu metu 
plaukiantį į Indiją. Bet dar abejojau dėl savo dvasinio ir emoci- 
nio atsparumo, tad vengiau klausimų, į kuriuos, kaip supratau, 
turėjau išgirsti atsakymus dar prieš iškeliaudama iš Anglijos. 

Vieną popietę Indira įėjusi į mano kambarį pasakė, kad turiu 
viešnią. 

— Ani, tai Selina - manau, prieš kelionę turėtum su ja pasi- 
kalbėti. 

Suėmė baimė, pajutau, kad veide kraujo neliko nė lašo. In- 
dira suėmė mane už rankos. 

— Nebijok, aš būsiu šalia. Klausyk, Ani, mes po dviejų dienų 
išvykstam ir tu būtinai turi su ja susitikti. 

Nuolankiai linktelėjau ir po penkių minučių abi su Indira 
nusileidom laiptais į svetainę. 

— Ani... - atsistojusi prie manęs priėjo Selina, išbalusi ne ma- 

Žiau negu aš. - Kaip tu sveika? - paklausė tiesdama rankas ir 
gniauždama mano plaštaką. 

— Ačiū, geriau. 

— Ačiū Dievui! Vos iš proto neišsikrausčiau tave pamačiusi 
toje siaubo buveinėje. 

- Galiu tik atsiprašyti, kad pridariau tiek rūpesčių, - nelinks- 
mai tariau. 

— Ani, nedrįsk savęs kaltinti dėl to, kas įvyko, - neįprastai 
griežtai sudraudė mane Selina. - Šita kraupi tragedija yra vie- 
nintelio asmens darbas. Nagi, - ji paėmė mane už parankės, - 
prisėskime. 

Abi susėdome ant Česterfildo sofos, Selina tebelaikė suėmusi 
mane už rankų. Indira įsitaisė krėsle priešais mus kaip budri 
tigrė, sauganti beginklį jauniklį. 

— Ačiū tau už pagalbą, Selina. 

— Ką tu, ne man reikėtų dėkoti. Tai Indira ir jos šeima darė 
stebuklus. 

— Selina, prašau tavęs — pasakyk, kad tiki manim ir suvoki, 
kad nenorėjau nužudyti Violetos. Ji buvo mano draugė, aš rū- 
pinausi ja iki pat pabaigos - net tada, kai mačiau, kad jau nėra 
vilties, viską dariau, ką galėjau. 

- Žinoma, tikiu tavim, brangioji Ani. Tavo širdis kupina 
gerumo. Tačiau leisk papasakoti viską nuo pradžių. Šitaip bus 
lengviau paaiškinti. Kai Prancūzijoje mane galiausiai pasiekė dvi 
telegramos, kuriomis buvo pranešta apie Violetos ir brolio mirtį, 
tučtuojau nuvykau į Astberį. Tik tada išgirdau, kad esi suimta ir 
kaltinama žmogžudyste. Iš anksto supratau, kas tas kaltintojas. 
Taigi pasistengiau su ja susitikti. 

— Kalbi apie savo motiną? - paklausiau Selinos. 

- Apie tą pačią. Žinoma, ji gynėsi piršto neprikišusi ir tvir- 
tino, kad daktaras Trefjuzis pats pirmas pareiškė abejones dėl 

Violetai tavo duotų žolinių vaistų ir per visą nėštumą, ir jos mir- 
ties dieną. Tuo metu į Violetos laidotuves jau buvo atvykę jos 
tėvai ir daktaras su jais pasidalijo savo įtarimais. Savaime su- 
prantama, jie buvo greiti ką nors apkaltinti dėl dukters mirties, 
tad ir Violetos tėvai, ir mano motina prikalbėjo daktarą Trefjuzį 
pranešti apie savo įtarimus policijai. 

— Tačiau jis puikiai žinojo, kad pats yra kaltas, - įsiterpė In- 
dira. - Galų gale jis, kaip gydytojas, pirmiausia atsakingas už tai, 
kas įvyko. 

— Du Žmonės iš to ketverto turėjo daug priežasčių pašalinti 
tave iš kelio, Ani, - atsidususi pasakė Selina. - Daktaras Trefjuzis 
tave pavertė atpirkimo ožiu, o mano motina... ką gi, tu pati pui- 
kiai žinai, kodėl ji norėjo tavęs atsikratyti. 

— Ji buvo pas mane atėjusi kelios dienos po Violetos mir- 
ties, - garsiai susimąsčiau. - Ji pašiurpo, kad po Violetos mirties 
Donaldas gali žengti tolesnį žingsnį ir vesti mane, kaip iš pra- 
džių ir ketino. 

— Jei būtų gyvas, greičiausiai taip ir būtų padaręs, - pasakė 
Selina, mėgindama mane kaip nors paguosti. - Jis tave nepa- 
prastai mylėjo. 

— O ašjį... 

Man užlūžo balsas ir mintis apie tai, ką praradau, išaugo į pa- 
niką. Turėjau kaip nors tvardytis, kad be isterijos tęsčiau pokalbį. 

— Selina, turiu pasakyti, kad dar prieš tavo motinos apsilan- 
kymą jau buvau apsisprendusi amžinai palikti Astberį. Supratau, 
kad nei jis, nei aš niekada neatsigausim dėl Violetos mirties. Ta- 
čiau iš kur buvo paimti įrodymai, kad aš ją nunuodijau? 

- Ani, prisimeni, kaip daktaras Trefjuzis kartą buvo atėjęs 
tavo auginamų vaistažolių ūglių? 

— Kaip neprisiminsiu. Sakė norintis daugiau sužinoti apie jų 
vaistines savybes. 

— Deja, - atsakė Selina, - gerasis daktaras išrovė ne tik ne- 
kenksmingų žolių, bet ir tokių rūšių, kurios gali būti pavo- 
jingos, ypač nėščioms moterims, ir pateikė jas kaip įrodymą. 
Viena jų - taškuotoji mėta: nustatyta, kad ji gali pakenkti nėš- 
čiai moteriai. Violetos mirties dieną tu jai atnešei savo pačios 
gamintų vaistų nuo čiurnų tinimo ir girdei mėtų arbata pyki- 
nimui nuslopinti. 

— O Dieve, - griebiausi už burnos, akys nevalingai prisipildė 
ašarų. — Taip, girdžiau mėtų arbata, bet ne taškuotųjų mėtų! Pa- 
prasčiausių, visiems žinomų mėtų lapais, kurių taip pat turėjau 
savo darželyje. Selina, ajurvedos medicinos aš mokiausi kone 
nuo lopšio. Taškuotųjų mėtų galima truputį dėti į arbatą be pa- 
vojaus sveikatai. Jos Devone savaime auga gamtoje ir labai tinka 
gydyti nuo peršalimo ir gripo. Bet kuo puikiausiai žinau, kokios 
jos pavojingos nėščioms moterims. Jos gali sukelti pirmalaikį 
gimdymą, apopleksiją, kraujavimą... 

Toliau nebepajėgiau kalbėti - tik dabar supratau, kaip pui- 
kiai buvo paspęsti spąstai. 

— Ani, labai prašau, pasistenk nesikrimsti. Visi žinome, kad 
tu niekada nepadarytum nieko bloga, - įsiterpė Indira, norė- 
dama mane nuraminti. 

— Negana to, - toliau pasakojo Selina, - daktaras Trefjuzis 
gavo raštą iš žymaus amerikiečio profesoriaus. Tame rašte išvar- 
dytas galimas taškuotųjų mėtų neigiamas poveikis nėščiosioms. 
Taip pat daktaras Trefjuzis parodė kekinės juodžolės, dar vieno 
nėštumo metu pavojingo augalo, pavyzdį. Viena virtuvės tar- 
naitė sakė, esą tu pastaruoju metu davusi jai gerti šių žolių ar- 
batos. 

— Taip, daviau, nes ji labai padeda nuo reumato! - širdis, ro- 
dės, per gerklę išlėks. 

- Taigi nuėjusi į tavo namus policija rado, kad tu iš tikrų- 

jų auginai šiuos ir kitus augalus šiltnamyje ir darže, - pasakė 
Selina. 

— Tačiau net išrovus ūglių iš mano daržo vis tiek nebuvo įro- 
dymų, kad kaip tik tų žolių daviau Violetai. 

— Brangioji Ani, mėgink būti ne tokia naivi, - suimta pik- 
tumo papurtė galvą Indira. - Tiek ir tereikėjo. Modė Astberi 
savo valdose viešpatauja kaip karalienė ir kumštyje laiko visą 
vietos valdžią. Violeta mirė, ir kai Modė įsigeidė ką nors apkal- 
tinti jos nužudymu, vietos policija iškart ėmė veikti, kad ir kokie 
nepakankami buvo įrodymai. 

- Išties, - bejėgiškai atsidusau. - Dabar jau turbūt suprantu. 
O kaip atsitiko, kad kaltinimai buvo atšaukti? 

— Iškart griebiau motiną už atlapų ir ėmiau ją spirti, kad įkal- 
bėtų policiją atsiimti kaltinimus. Ji nenorėjo nė girdėti - neva tai 
ne jos valioje ir viršų turi imti teisingumas, - Selina nutaisė iro- 
nišką grimasą. - Ani, prisipažinsiu, tądien man trūko kantrybė. 
Rodos, išsakiau viską, ką metų metus tylomis nešiojausi, - kokia 
ji pikčiurna, veidmainė, savimyla, ir pareiškiau, kad man ji nuo 
šiol mirusi, kaip ir vargšas mano brolis. Pasakiau, kad kol ji bus 
gyva, kojos nekelsiu į Astberį. 

— Tada Selina ir surado mane, - perėmė pasakojimą Indira. 
Laimė, mano mama kur kas protingesnė už Modę ir pažįsta kur 
kas aukštesnių asmenų negu ji, - paaiškino pergalingai blyks- 
telėdama akimis. - Manau, užteko vieno skambučio telefonu, 
ir kaltinimai buvo atšaukti. Su vienintele sąlyga - kad tu grįši į 
Indiją ir niekada nebesirodysi Anglijoje. 

— Supratau. O kaip Dramneriai? Nejaugi jie tebetiki, kad aš — 
jų dukters žudikė? 

— Manyčiau, jie turi kitų rūpesčių, - pasakė Selina. - Sisi 
sveikata nekokia, bet ji vis tiek baudėsi parsivežti anūkę į Niu- 
jorką. Žinoma, mano motina paprieštaravo - girdi, Deizė, kaip 

teisėta įpėdinė, turinti likti Astberio dvare. Į Niujorką Dram- 
neriai grįžo pasiryžę per teismus atsikariauti teisę į anūkės 
globą. 

— Vadinasi, vargšui kūdikėliui gresia augti pas Modę? - su 
siaubu paklausiau. 

- Beveik neabejotinai, - atsakė Selina. — Šiaip ar taip, Deizė 
yra gimusi kaip Britanijos pilietė ir net begaliniai Dramnerių 
turtai greičiausiai nepadės jiems prisiteisti globos. Tą atmintiną 
dieną maldavau motinos atiduoti man Deizę, kad ji augtų pas 
mane kartu su pussesere ir pusbroliu, bet ji, aišku, liko kurčia. 
Motina jau persikėlusi į Astberio rūmus, vėl viešpatauja savo 
karalystėje ir turi laisvas rankas savo nuožiūra formuoti naująją 
kartą. Jau seniai nemačiau jos tokios guvios, - su kartėliu baigė 
pasakoti Selina. 

Visos trys nutilome, aš jutau kylant šleikštulį. Modė Astberi 
vienai kartai jau sugriovė gyvenimą, o dabar gavo įgaliojimus 
sugriauti ir kitai. 

— Man ji nuo pat pradžių pasirodė kuoktelėjusi, - nusišyp- 
sojo Indira, kad tik praskaidrintų niūrią nuotaiką. 

— Juokai juokais, bet man tikrai taip atrodo, - pasakė Se- 
lina. - Kalbėdamasi su motina jos akyse mačiau kažką keista. 
Kažką tikrai pamišėliška. 

— Ji velnio įsikūnijimas, - krūptelėdama sumurmėjau. - At- 
leisk, Selina, - suskubau pridurti. 

— Nesijaudink, sakyk, ką nori, - patikino ji mane. - Galiu 
tave nuraminti, kad manau tą patį. Priėjau iki to, kad abu su 
Anri nutarėm visam laikui su vaikais persikelti į Prancūziją. Ne- 
noriu su ja gyventi net toje pačioje šalyje. 

— Raganos bent jau negali persikelti per tekantį vandenį, - 
pasakiau vos šyptelėjusi. 

Selina žvilgtelėjo į laikrodį ant židinio atbrailos. 

— Labai atsiprašysiu, bet man jau metas. Meldžiu, Ani, ne- 
prapulk, rašyk man. Jei galėsi atvykti į svečius, labai lauksiu ta- 
vęs Prancūzijoje. O kur judvi pirmiausia trauksit atplaukusios į 
Indiją? 

— Pradėsim nuo mano tėvų rūmų Koč Bihare, - atsakė In- 
dira. - Mama nekantrauja pamatyti nelaimingąją Ani, o tai reiš- 
kia, kad galėsiu kiek ilgiau užtrukti prieš grįždama į savo vyro 
zananą. 

Indira šelmiškai šyptelėjo Selinai. 

Visos atsistojom, Selina mane apsikabino. 

— Be galo tave užjaučiu, kad turėjai šitiek iškentėti. Esu 
tikra — kad ir kur dabar yra Donaldas, jis iš aukštai žiūri į tave 
kartu su jūsų mažyliu ir tave myli. 

— Selina, kur palaidotas mano sūnelis? 

Ji stabtelėjo prie slenksčio, dustelėjo, galiausiai atsigręžė. 

— To paties klausiau atvykusi į Astberį. Ani, kaimo gyventojai 
ir tarnai nežino apie Moho mirtį. Jiems buvo pasakyta, kad tave 
suėmus jis buvo išvežtas kartu. Matyt, mano motina nenorėjo 
paskleisti žinios, kad Donaldas žuvo nujojęs į kotedžą gelbėti 
savo tikro vaiko. Be jos, tiesą žino vienintelis žmogus - daktaras 
Trefjuzis, jis man ir pasakė, kad Mohas slapčia palaidotas kaimo 
kapinių prie parapijos bažnyčios pakrašty. Nuėjusi į kapines, ra- 
dau šviežiai supiltą kapą, tačiau kunigas man sakė per laidotuves 
paklausęs, ar giminės statys antkapį, ir iš daktaro Trefjuzio išgir- 
dęs atsakymą, kad nereikia. Vikarui buvo pasakyta, kad vaikas 
gimė negyvas ir neturi vardo. Ani, atleisk - kaip liūdna, - pasakė 
Selina pilnomis ašarų akimis. 

— Net po mirties jis slepiamas, - sukuždėjau. 

— Suprantu, tai ne paguoda, bet jis palaidotas labai ramioje 
vietoje, Ani. Ant jo kapelio už tave pasodinau gražiausių rožių. 
Žinau, tu kito tikėjimo, bet, tikiuosi, teisingai padariau. Man... 

trūksta žodžių, neįsivaizduoju, koks tau turėtų būti sielvartas, 
Ani. Be galo gaila. 

Ji vargiai rinko žodžius, visa širdimi stengdamasi dar labiau 
manęs neįskaudinti, ir pati man sukėlė užuojautą. Juk ji irgi mo- 
tina. 

— Ačiū tau, Selina. Tai, ką padarei, buvo geriausia. 

— Taip pat atnešiau Indirai daktaro Trefjuzio pasirašytą Moho 
mirties liudijimą, - pridūrė ji. - Sudie, Ani, lik sveika. 

Jai išėjus pamačiau, su kokiu susirūpinimu į mane žiūri In- 
dira. Supratau ją baiminantis, kad vėl palūšiu galutinai suvokusi 
savo vaikelio mirtį kaip negailestingą tikrovę. Šiaip ar taip, tai 
buvo pirmas kartas, kai kalbėjausi šia tema. 

— Lipu į viršutinius kambarius pagulėti, - pasakiau jai. 

— Ani, tau gal negera? 

— Ne, viskas gerai, - nuraminau ją ir išėjau iš svetainės. 

Dabar prisimenu, kaip užlipusi laiptais ir įžengusi į saugų 
savo miegamojo prieglobstį, kuriame Indira slaugydama mane 
grąžino į gyvenimą, suvokiau, kad iš tiesų esu rami. 

Bet kodėl? 


Supratau tada, kai po dviejų dienų mums palikus Anglijos kran- 
tus pamažu ėmė šviesėti kelių savaičių siaubo ir kančių aptem- 
dytas mano protas. 

Ir tada susivokiau, kad giesmė, mano išgirsta paskutinę naktį, 
kurią praleidau su Donaldu, buvo giedama jam. Ne tau, Mohai. 
Tą paskutinį rytą, prieš pat atvykstant policijai, guldydama tave 
pamiegoti į lovelę ir kaip visada bučiuodama į kaktytę, nieko 
nejutau ir negirdėjau. 

Kas vakarą stovėdama ant denio prašydavau aukštybių duoti 
žinią, įsiklausydavau mėgindama išgirsti balsus, kuriuos pagau- 

davo mano pojūčiai kam nors turint išeiti iš šio pasaulio, kaip 
buvo ir prieš Violetos, ir prieš Donaldo mirtį, tačiau dėl tavęs 
neišgirdau nė menkiausio garso. 

Mūsų laivui artėjant prie uosto Indira, mano ramybę palai- 
kiusi susitaikymu, vieną vakarą prieš sėdant prie stalo padavė 
man du vokus. 

— Pirmiau atplėšk šitą, - drąsinamai parodė į mažesnįjį. 

Paklausiau jos ir voko viduje mano pirštai apčiuopė vėsius 
Donaldo man dovanotus šilko švelnumo perlus. 

— Kai išėjom iš kalėjimo, radau juos tarp tavo drabužių, bet 
pagalvojau, kad jie tave per daug nuliūdins, jei iškart parodysiu. 
Leisk, užsegsiu, - pasakė Indira man iš voko išėmus vėrinį. 

— Ačiū tau. 

Vėl pajutau po kaklu perlų svorį, kartu su jais grįžo mano 
paguoda ir, kaip jau buvo begalę kartų, pirštai patys pakilo jų 
palytėti. 

Indira parodė man ir kitą voką. 

— O čia yra tavo nuotrauka su Mohu. Taip pat jo mirties liu- 
dijimas, Ani. Pamaniau, kad norėtum turėti. 

Kiek patylėjau prieš atsakydama. Pati sau nusišypsojau. 

— Ačiū tau, Indi. Bet jo mirties liudijimo man nereikia. 

— Suprantu, - atsiliepė ji su užuojauta. 

— Nes mano sūnus nemiręs. Žinau - jis gyvas. 

Padėjusi lapus į šalį Rebeka žvilgtelėjo į laikrodį prie lovos. 
Buvo jau po pusiaunakčio. Apsidairė po blausiai apšviestą 
miegamąjį, klausydamasi adrenalino įjaudrintos savo širdies 
plastėjimo. 

Kaip tik šioje lovoje, kurioje guli ji, Rebeka, gimdė Violeta 
Astberi. Visiškai sveika dvidešimtmetė skundėsi galvos skaus- 
mais ir šleikštuliu, o galiausiai mirė. 

— Liaukis! - pašnibždomis įsakė sau Rebeka, tramdydama 
kylančią paniką. - Violeta mirė gimdydama! 

Išlipusi iš lovos ėmė žingsniais matuoti grindis ir mėgino ra- 
mintis kalbėdama su savimi: 

— Dėl Dievo meilės, tu nenėščia, Rebeka... 

Bet čia ji prisiminė gydytoją sakius, kad tai vis dėlto įma- 
noma, o tyrimų atsakymų dar tik laukiama. Iš baimės ir nusi- 
minimo net apsiverkė. Net jeigu kalta tik įsiaudrinusi jos vaiz- 
duotė, aišku viena: ji nebeištvers nė minutės tarp šių sienų, per- 
sisunkusių Violetos tragedija. Krečiama panikos Rebeka nutarė 
ieškoti Ario. 

Pirštų galais išsėlinusi iš savo kambarių ėmė klaidžioti prie- 
blandoje skendinčiais koridoriais, tylutėliai stuksendama ir pra- 

slypi kambarių tamsoje. Kaip atrodė, visos patalpos palei jos 
koridorių buvo tuščios, tad perėjusi didžiųjų laiptų aikštelę ėmė 
tyliai varstyti kitapus jos nutįsusio koridoriaus duris. 

Staiga ausyse pasigirdo jau pažįstamas garsas. Silpnas, tarsi 
skambantis iš tolo, tačiau tai buvo ta pati sapnuose jau girdėta 
aukštu balsu traukiama giesmė. Pakraupusi, bet pasiryžusi rasti, 
iš kur sklinda tas keistas garsas, kurį Anahita apibūdino kaip 
perspėjimą apie kieno nors mirtį, Rebeka patraukė jo vedama. 

Kiek paėjusi stabtelėjo tamsiame koridoriuje. Giesmė sklido 
iš už durų, prie kurių ji buvo sustojusi. Sukaupusi visą drąsą, 
apčiuopė bumbulo pavidalo rankeną, patyliukais suktelėjo ir per 
porą centimetrų pravėrė duris. 

Pridėjusi akį prie plyšio, Rebeka dirstelėjo į vidų. Kambarys 
buvo užlietas švelnios šviesos, o kairėje priešais veidrodį sėdėjo 
kažkokia figūra. Plačiau pravėrusi duris Rebeka pamatė, kad toji 
figūra sėdi prie tualetinio stalelio ir dainuodama šukuojasi ilgus 
šviesius plaukus. Net iš atstumo buvo justi vasaros gėlių - Viole- 
tos kvepalų - aromatas, naktimis sklandantis jos miegamajame. 
Rebeka kiek plačiau pravėrė duris, norėdama veidrodyje pama- 
tyti moters veidą, tačiau giesmė staiga nutrūko. Moteris turbūt 
pajuto, kad kažkas ją stebi. 

Ji palengva ėmė gręžtis į duris ir Rebeka be kvapo tekina 
pasileido koridoriumi. Jau buvo beveik atsidūrusi išganingame 
savo kambario prieglobstyje, tik staiga ją sugavo iš tamsos išni- 
rusi kažkokia žmogysta. 

Rebeka garsiai suriko, bet už rankų sučiupusi žmogysta 
įtraukė ją pro duris į miegamąjį. 

— Nešauk! Čia aš, Aris, - pasakė jai tebesimuistant, išgąs- 
tingai su padejavimais gaudant orą ir mėginant ištrūkti iš jo 
rankų. - Rebeka, sakyk, kas čia dedasi? Kas tave taip išgąsdino? 
Būk gera, nurimk, - šnekino Aris, o ji tuo metu įsirėmusi ran- 

komis į lovos kraštą, palinkusi į priekį bandė išlyginti kvėpa- 
vimą. 

— Ari, labai prašau, paimk mane iš čia... man atrodo, mane 
nuodija kaip Violetą - ką tik viename kambaryje mačiau sėdin- 
čią keistą moterį, ji šukavosi plaukus ir dainavo, - keliskart žiop- 
telėjusi Rebeka įkvėpė oro, kad pajėgtų kalbėti toliau. - Nežinau, 
ar tai tikras Žmogus, ar vaiduoklis, bet prisiekiu, aš ją mačiau, 
Ari. Dabar suprantu, kad tai ji buvo mano kambaryje, kai mie- 
gojau... o Viešpatie... čia mirė Violeta! - Rebeka susmuko ant 
grindų. — Ari, išvesk mane iš čia —- dabar pat, šiąnakt! Kaip aš 
bijau, kaip bijau! - inkštė ji. 

Aris atsargiai priklaupė prie jos. 

— Rebeka, suprantu, esi sukrėsta - vis dar blogai jautiesi ir 
galbūt karščiuoji, gal tai sukėlė haliucinacijas ir... 

— Ne ne! Mačiau ją savo akimis ir girdėjau savo ausimis. Pra- 
šau, patikėk, Ari, - meldė ji. - Aš ne beprotė. Toji moteris buvo 
tikra! 

— Gerai, - tarė Aris, - tikiu tavim. O dabar pagalvokim apie 
tai šaltu protu. Vienas Dievas težino, kiek šiame milžiniškame 
pastate yra kambarių, taigi Entonis gal ir turi apnakvindinęs dar 
vieną viešnią. Juk jis neprivalo mums apie tai pasakoti, ar ne? 

— Taip, bet aš jau ne kartą jaučiau ir girdėjau ją esant, - pri- 
mygtinai tvirtino Rebeka, - o kartais naktimis užuosdavau jos — 
tai yra Violetos - kvepalus. Jei po šių namų stogu yra dar viena 
moteris, tai ne nuo šiandien. Bet kodėl mes jos iki šiol nematėm 
ir ko jai naktimis reikia mano miegamajame? Tikrai žinau, kad 
ji buvo atėjusi, Ari. Pastarąją savaitę taip blogai jaučiausi - klai- 
kiai skaudėjo galvą ir pykino visai kaip Violetą. Nieko daugiau 
nenoriu, tik iš čia ištrūkti! 

— Rebeka... - Aris matė, kaip iš baimės ir įsijaudrinimo ji 
įtraukė galvą į pečius. - Visiškai suprantu, kad šįvakar perskai- 

čiusi Anahitos pasakojimą, lygindama save su Violeta, pastebėjai 
keistų sutapimų. Tačiau neįmanoma rasti logiško paaiškinimo, 
kam būtų reikėję tave čia įvilioti norint pakenkti. Įtarimus lyg ir 
sustiprina tavo negalavimai, bet vis tiek, man rodos, davei per 
didelę valią vaizduotei. Prašau, patikėk, Rebeka. Kalbu, ką man 
sako sveikas protas. 

- Šiuo metu man nesvarbu sveikas protas, Ari, aš tik noriu 
ištrūkti iš šių namų, - sukūkčiojo ji, - ir dabar pat. 

— Girdžiu, ką sakai, Rebeka, bet aplink visi viešbučiai nakčiai 
uždaryti. Jau beveik pirma nakties. O štai rytą jau tikrai galėsi 
išsikraustyti. 

— O Viešpatie, - sudejavo Rebeka, - aš net durų negaliu už- 
sirakinti, nėra užrakto, bet kas gali pas mane įeiti... 

— Rebeka, - kantriai toliau mėgino ją raminti Aris, - ar su 
manimi jautiesi saugi? Tai yra ar manimi pasitiki? 

Kiek pasvarsčiusi ji atsakė: 

— Šiąnakt jau nebežinau, kuo pasitikėti. 

— Klausyk, norėjau pasisiūlyti iki ryto pabūti svetainėje už 
durų. Nes labiau už viską tau reikia miego. 

— O dangau, jei dar iš ko nors apie tai išgirsiu, turbūt išeisiu 
iš proto, - atsidususi pasakė Rebeka. 

— Net jei bus teisingai pasakyta? - nusišypsojo jai Aris. - Gal 
tau padėti nueiti į lovą? 

— Ne, aš kaip nors pati, - pasakė stodamasi netvirtomis kojo- 
mis ir nusvirduliavo į patalą. - O šiaip tikrai būčiau tau dėkinga, 
jei atsigultum ant sofos už durų. 

— Su malonumu. Labanakt, Rebeka. 

— Ačiū tau. Atleisk, ištižau kaip lepšė. 

— Nieko baisaus. Viskas suprantama. 

— Ari... 

— Taip, klausau, - jis stabtelėjo prie durų ir jai nusišypsojo. 

— Rytoj norėsiu tavęs kai ko paklausti dėl tavo prosenelės pa- 
sakojimo. 
— Būtinai pasikalbėsim, bet dabar, Rebeka, miegok. 


Rytą Rebeka atsibudusi krūptelėjo nesusivokdama, kur esanti. 
Prisiminusi, kas nutiko naktį, pašoko iš lovos, purptelėjo į sve- 
tainę, bet rado ją tuščią. Išėjusi pro miegamojo duris patraukė 
koridoriumi. 

Pagrindinių laiptų aikštelėje rado stovinčius ponią Trevatan 
ir Arį. Abu kalbėjosi prislopinę balsus ir jai prisiartinus sutarti- 
nai atsigręžė. 

— Labą rytą, miegų puodeli, - pasakė Aris. - Jau po pusiau- 
dienio. 

— O Viešpatie! Popiet turiu būti filmavimo aikštelėje ir dar 
susikrauti mantą, išsikraustyti iš čia ir... 

— Rebeka, vaikeli, labai prašau, nurimkit, - tarė artindamasi 
ponia Trevatan, o Aris nusekė jai iš paskos. - Aris man pasakojo, 
ką naktį matėte, - patikėkit, viskas labai paprasta. Grįžkim į jūsų 
kambarį ir aš paaiškinsiu. 

- Iš tikrųjų, Rebeka, - mėgino ją raminti ir Aris, - tikrai pa- 
prasta. 

— Ką gi, norėčiau išgirsti viena. Puikiai Žinau, kad man ne- 
sivaidena, - tarsi gindamasi tvirtino Rebeka, žengdama į savo 
miegamąjį. Sukryžiavusi ant krūtinės rankas atsisėdo lovūga- 
lyje. - Na, ir kas buvo ta moteris? Ir ko ji keliskart man miegant 
buvo atėjusi į mano kambarį? Nes aš tikrai žinau, kad ji buvo 
atėjusi, ponia Trevatan! 

— Taip, mieloji, tikiu, - atsakė ponia Trevatan. - Naktį jūsų 
matyta moteris yra mano motina Meibelė. Ji kadaise buvo jo 
šviesybės auklė, augino jį nuo pat gimimo. 


562 Lucinda Riley 


- Jūsų motina? Bet dėl ko ji yra čia? 

— Leiskite paaiškinti, Rebeka. Mano tėvas mirė prieš dvide- 
šimt metų, o mama, senatvėje išėjusi iš tarnybos rūmuose, viena 
tyliai ramiai gyveno kaime. Bet prieš porą metų keliskart buvo 
parkritusi, be to, suprastėjo nuovoka. Supraskit, jai jau devynias- 
dešimt vieni. 

- Žinoma, suprantu, - atsakė Rebeka. 

— Taigi turėjau jo šviesybei pasakyti, kad neturiu kur dingti, 
teks ir man palikti tarnybą ir grįžti į kaimą jos prižiūrėti. O tada 
jis nusprendė savaip. Pasiūlė patogiai sutvarkyti porą kambarių 
palėpėje ir ją ten įkurdinti. Iš pradžių buvo labai gerai, bet ilgai- 
niui mamos sveikata dar labiau suprastėjo. Jo šviesybė buvo toks 
geras, kad nusamdė jai nuolat budinčią slaugytoją. Man rodos, 
kaip tik ją ir matėte pačią pirmą dieną atvykusi į rūmus. 

— Tikrai mačiau, - patvirtino Rebeka, - ir dar vieną kartą 
mačiau lauke. Ji stūmė neįgaliųjų vežimėlį su jame sėdinčia sena 
ponia. Tiesą sakant, pamaniau, kad tai filmo statistės. 

— O iš tikrųjų tai buvo mano mama. Bėda ta, Rebeka, kad 
kartais ji ima klejoti. Ypač naktimis, kai užmiega slaugytoja. 
Patalpa, kurioje naktį ją matėte, kadaise buvo vaikų kambarys, 
jame augo jo šviesybė. Na, mieloji, ar ne palengvėjo tai išgirdus? 

— Bet dedu galvą, kad naktį mano matyta moteris nebuvo 
sena, - susiraukė Rebeka. - Nemačiau jos iš priekio, bet ji buvo 
ilgais gelsvais plaukais ir juos šukuodamasi dainavo. 

- Mano mamos plaukai tikrai ilgi, - atsakė ponia Trevatan, — 
tik greičiau balti negu gelsvi. Labai apgailestauju, kad porą pas- 
tarųjų savaičių turėjot tiek išgąsčio, bet duodu žodį, šiuose na- 
muose nėra vaiduoklių ir niekas nemėgina jums pakenkti. Yra 
tik nukaršusi, kartais aplinkoje nesusivokianti senutė. 

— Gali būti, kad mane paveikė liūdna Violetos Astberi isto- 
rija, kurios aprašymą davė Aris, - pripažino Rebeka. - Jai skau- 

dėjo galvą kaip ir man, o galiausiai ji mirė ir kilo įtarimų, kad 
buvo nunuodyta. 

— Rebeka prieš miegą turėjo stiprių išgyvenimų, - tarė Aris. — 
Ir ji nemano, jog kas nors bando ją nunuodyti, ar ne, Rebeka? 

— Ne, žinoma, ne, - paskubėjo ji atsakyti suprasdama, ką 
reiškia jo intonacija. 

— Viskas aišku, - pasakė ponia Trevatan. - Manau, paliksiu 
jus palaikyti Rebekai draugijos, o pati tuo metu ką nors paruo- 
šiu jai pusryčių. Tarkim, plaktos kiaušinienės su skrebučiais. Ga- 
lite paprašyti pono Maliko pirmiau paragauti, mieloji, kad jums 
būtų ramiau, - išeidama pro duris pašmaikštavo ponia Trevatan. 

— Varge mano, - sudejavo Rebeka. - Aš juk ją įžeidžiau. 

— Neabejoju, ji kaip nors išgyvens, - atsakė Aris, nesuval- 
dydamas šypsenos. - O dabar kitas klausimas po labai įtikimo 
ponios Trevatan paaiškinimo: ar norėtum pasilikti čia, ar man 
paprašyti Stivo rasti tau viešbutį? 

— Net nežinau. Manau, naktį per daug opiai reagavau. 

— Tvarka - jei kas, šauk mane. Prireikus paseksiu britams 
tarnavusių savo protėvių pavyzdžiu - atsigulsiu ant grindų prie 
tavo miegamojo durų ir saugosiu. 

— Ari, nesišaipyk! Bet klausyk, tai, ką vakar perskaičiau, — 
tikra tragedija, - atsiduso ji. - Kokia baisi buvo ta Modė Astberi. 
Ir vargšei Entonio motinai Deizei teko pas ją augti. Nesistebiu, 
kodėl Entonis toks keistuolis. 

— Ką gi, kad garsi giminė gyvuotų keturis šimtus metų ir iš- 
laikytų savo rankose šitokį dvarą, jos galvos neabejotinai turėjo 
būti kietos ir negailestingos. Modė Astberi matė, kad giminei 
gresia išnykimas, ir buvo viskam pasiryžusi, kad ją išgelbėtų. 

— Tačiau juk neišgelbėjo? Jeigu Entonis neturės vaikų, jo gi- 
minės linija nutrūks. 

— Tu teisi, taip ir bus. Vakar iki išnaktų skaičiau Donaldo 

dienoraštį - dėl to ir išgirdau tave vaikštinėjant po koridorių. 
Kai pabeldei į mano miegamojo duris, buvau vonioje, - paaiš- 
kino jis. - Tas dienoraštis užpildė kai kurias spragas, tad esu tau 
dėkingas. 

— Kaip manai, gal turėtume parodyti dienoraštį Entoniui? 

— Atvirai kalbant, vakar kartu su juo vakarieniaudamas ma- 
čiau, kad jis, sakyčiau, dar labiau užsisklendęs. Nežinau, ar iš to 
kas gera išeitų. Bent jis pats akivaizdžiai nieko nenori žinoti. Ir 
aš jį suprantu. 

— Aš taip pat, - įsijautusi atsakė ji. 

— Rebeka, galiu tavęs kai ko paklausti? Dabar, kai jau per- 
skaitei visą istoriją —- kaip manai, ar Mohas tą dieną tikrai nu- 
skendo upelyje? 

Prieš atsakydama Rebeka giliai įkvėpė oro. 

— Negaliu tvirtai atsakyti į šį klausimą. Manau, kol kas nėra 
įrodymų, patvirtinančių vienokį ar kitokį atsakymą. 

— Ne, nėra, ir nors ne iki galo tikiu Anahitos pasakojimu, 
nuojauta man sako, kad jis nenuskendo, - tyliai atsakė Aris. — 
Prieš išvažiuodamas trūks plyš noriu išsiaiškinti visą tiesą. 

— O tu supranti, kad kaime gyvenusi Anahitos draugė Tilė 
buvo ponios Trevatan senelė? Tai yra devyniasdešimt vienų 
metų jos motina, kuri, kaip pasirodo, šiąnakt mane ir išgąsdino, 
vaikystėje žaidė su Mohu. 

- Ojuk iš tikrųjų! Beveik neabejotina, kad ji tada buvo per 
maža ką nors prisiminti, bet ką gali Žinoti. Gal paskui ir su ja 
pasikalbėsiu. 

— Ir dar esu tikra, kad ponia Trevatan žino daugiau, negu 
parodo, - pasakė Rebeka. 

— Galji per daug ištikima lordui Entoniui ir apskritai visiems 
Astberiams, kad iš jos būtų galima bent žodį ištraukti. Vis dėlto 
esu tikras, jog tau čia niekas negresia, Rebeka. Nenorėčiau, kad 

iš čia išsikraustytum manydama šiuose namuose vaidenantis 
arba Violetos Astberi dvasią persikūnijus į tave. 

— Gerai jau, baik pamokslauti, - ji nuolankiai jam šypte- 
lėjo. - Dienos šviesoje viskas gana kvailai atrodo. 

— Tada tvarka. O dabar tau leidus turiu dar šį tą nuveikti — 
nebent lieptum degustuoti tau atneštus patiekalus. 

— Ari! 

— Tik pajuokavau. Iki, susitiksim. 

Kad ir nelabai išalkusi ir nebūdama didelė plaktos kiaušinie- 
nės mėgėja, Rebeka klusniai aliai kąsnelio suvalgė viską, kas jai 
buvo atnešta ponios Trevatan. Po pietų aplankyta Stivo pareiškė 
visai neblogai besijaučianti ir galinti po pietų filmuotis, nors te- 
beskaudėjo galvą. 

Pasirodžiusią aikštelėje Rebeką aktoriai ir filmavimo grupė 
pasitiko draugiškai sveikindami ir glėbesčiuodami. Ji ne visai 
suprato, dėl ko buvo apgaubta tokia šiluma, - ar dėl išsiskyrimo 
su Džeku, ar dėl ją paguldžiusios ligos. 

Prieš įjungiant kameras prie jos priėjo Robertas pasikalbėti 
akis į akį. 

— Mieloji, visų vardu noriu tau padėkoti už atsidavimą 
bendram darbui. Šiandien mėginsiu kuo greičiau užbaigti šią 
sceną, kad paskui galėtum eiti tiesiai į lovą ir pailsėti. Rytoj tavęs 
laukia didelis krūvis. 

Kartu su Rebeka laukdamas scenos filmavimo pradžios 
Džeimsas stipriai kaip niekada ją apkabino ir priglaudė prie savęs. 

- Gaila, kad taip išėjo su Džeku, - pasakė jis. - Ką, tikrai 
taškas? 

- Jei nesusitvarkys, tada tikrai. 

— Mane gerokai graužia sąžinė - lyg ir prikišau nagus, kad jis 
patektų į tavo nemalonę. Nesiginsiu, kad jis kaip nekaltą avinėlį 
prievarta nutempė mane ūžti Ašbertone. 

— Kaip tau patiko su padavėja? - kandžiai mestelėjo Rebeka. 

Džeimsas raustelėjo ir ji suprato paleidusi taiklų šūvį. 

Tą akimirką Robertas šūktelėjo: 

— Veiksmas! 

— Tiesą sakant, nelabai ją ir prisimenu, - atsakė Džeimsas, 
Robertui pranešus, kad liko patenkintas nufilmuotu epizodu. — 
Nenoriu mesti kaltės Džekui, nes pats įsivėliau, bet tas vaikinas 
išmano, ką reiškia gerai pasilinksminti. 

Nuo prievolės atsakyti Džeimsui Rebeką išgelbėjo dar kartą 
Roberto riktelėtas „Veiksmas!“ 

Po pusvalandžio filmavimo su pertrūkiais Robertas paskelbė, 
kad scena nufilmuota, ir Rebeka tekina pasileido į kostiuminę. 
Išėjusi po dešimt minučių sutiko ponią Trevatan. 

— Kaip džiaugiuosi, kad jus pagavau, Rebeka. Jo šviesybė tei- 
ravosi, ar šįvakar negalėtumėt su juo pavakarieniauti. Sakė ke- 
lias dienas jūsų nematęs. 

— Taip, žinoma, galėsiu, - atsakė ji, pajutusi sąžinės priekaiš- 
tus, kad senokai nerodė dėmesio namų šeimininkui. 

— Puiku, jis tikrai nudžiugs. Pastaruoju metu kaip nesavas. 

— Gal serga? 

— Ne, mieloji, šiaip jau neserga. Tiesiog truputėlį visko per 
daug susidėjo - ir filmavimo komanda, ir kalbos apie jo senelius 
atvažiavus ponui Malikui. Beje, kad nepamirščiau, skambino 
daktaras Trefjuzis, sakė ryt atvyksiąs su tyrimų rezultatais. 

— Ačiū, ponia Trevatan, vėliau susitiksim. 

Lipant į viršutinius kambarius Rebekai galvoje vis sukosi 
Trefjuzio pavardė, kol galiausiai prisiminė gydytoją iš Anahi- 
tos rankraščio. Šiuose rūmuose kiekviename žingsnyje dabartis 
maišosi praeitimi... 

Valandą pamiegojusi, atsibudo kur kas žvalesnė ir nusi- 
maudė vonioje. Septintą pradėjusi svarstyti, kuo apsirengus eiti 

prie vakarienės stalo, išgirdo beldžiant į duris. Atidariusi prie 
slenksčio rado Arį. 

— Labas, užeik. 

— Kaip sveika? - paklausė jis. 

— Gerai. Šiandien vakarieniauju su Entoniu, - Rebeka kilste- 
lėjo antakį. - Jei atvirai, mielai be to apsieičiau. 

— Visa laimė, kad jis niekad neužsisėdi ilgiau nei iki pusės 
dešimtos, tad bent nereikės kiurksoti iki išnaktų. 

— Man labai nesmagu dėl Džeko sukelto triukšmo, tad dabar 
bus proga pasiaiškinti ir atsiprašyti. Tu būsi kartu? - paklausė 
Rebeka, vildamasi išgirsti teigiamą atsakymą. 

— Ne - beje, manęs ir nekvietė, - atsakė Aris. 

— Tiesa, - prisiminė Rebeka, - šiandien susivokiau, kad mane 
prieš porą dienų apžiūrėjęs gydytojas gali būti to Modės Astberi 
parankinio giminaitis. Bent jau bendrapavardis - irgi Trefjuzis. 

— Mat kaip, - atitarė Aris. - Dar vienas galimas pašnekovas 
mano tyrimams - lieku dėkingas už žinias. Gero tau vakaro su 
Entoniu, o jei manęs prireiktų, mano kambarys pasukus korido- 
riumi nuo tavo durų - iškart į dešinę. 

— Manau, nieko nenutiks. Stivas sakė, kad šįvakar bent iki 
vidurnakčio bus filmuojama parke. Kiek atsiliko nuo grafiko dėl 
nesukalbamo arklio - tas pamiršo savo vaidmenį. Gerai, kad ne 
per mane bėdos, - pamėgino šyptelėti Rebeka. 

— Ką gi, pasimatysim vėliau. 

Aris išėjo ir žvilgtelėjusi į laikrodį ant rankos Rebeka pa- 
matė, kad jau tuoj laikas eiti vakarieniauti su Entoniu. 

Po dvidešimt minučių įžengusi į valgomąjį nustebo pama- 
čiusi Entonį lyg ir su nauju tvido švarku. Plaukai buvo išplauti ir 
tvarkingai sušukuoti, barzda švariai nuskusta. 

— Labą vakarą, Rebeka, - tai buvo vienas iš tų retų kartų, kai 
Entonis nusišypsojo. - Prašom prie stalo. 

- Ačiū. 

— Ponia Trevatan sakė, kad dar nekaip jaučiatės, tad paklau- 
siau jos patarimo ir šį vakarą valgysime žuvį. Kad neapsunkin- 
tume jautraus jūsų skrandžio. 

- Jūs labai malonus, Entoni, - atsakė ji sėsdamasi. 

— Leiskite pasakyti, šį vakarą esate nepaprastai žavinga. 

— Ačiū už komplimentą, - atsakė Rebeka, kiek sugluminta 
nelabai subtilių Entonio pastangų jai įtikti. 

- Tikiuosi, jau atsigavote po dramų, kai turėjote išsiųsti savo 
jaunikį pro duris? 

— Taip, tikrai geriau jaučiuosi. Išėjo ne visai taip, kaip norė- 
jau, deja, nelabai turėjau iš ko rinktis. 

— Ką gi, jei meilė praeina, reikia tai pripažinti. 

— Na, taip tiesiai nepasakyčiau, tačiau iš tikrųjų dabar jau- 
čiuosi geriau. 

— Plaukim į ramesnius vandenis - pakelkime taures ir grįž- 
kime į normalų gyvenimą, - užbaigė temą Entonis keldamas 
vyno butelį. 

— Vis dėlto šį vakarą pasitenkinsiu vandeniu, - pasipriešino 
Rebeka, uždengdama savo taurę ranka. 

— Sako, vanduo daug sveikiau, - pareiškė Entonis. — Jūs, 
amerikiečiai, regis, mėgstate žuvį? Žinau, kad Violeta siųsdavo 
tarnus į Linmutą atvežti jai šviežių žuvų. Mes, britai, labiau mė- 
sėdžiai. 

— Daugeliui amerikiečių irgi patinka jautienos kepsnys, - at- 
sakė Rebeka. 

— Vadinasi, - tarė Entonis, imdamas peilį ir šakutę, - liko tik 
savaitė ir, kiek suprantu, vėl kelsit sparnus į Didįjį Obuolį'? 

— Maždaug taip, tik dar praleisiu porą dienų Londone dėl 


* Niujorko „pravardė“ (angl. Big Apple) - jos kilmė aiškinama įvairiai. 

montavimo. Manau, bus keista grįžus į Niujorką. Pasigesiu Ast- 
berio dvaro tylos ir ramybės. 

— Iš tikrųjų? 

— Taip, čia man buvo labai gera, Entoni. Nežinau, kaip jums 
ir dėkoti už svetingumą ir gerumą. 

— Tikrai nėra už ką, man buvo vienas malonumas jus priimti. 

Kurį laiką abu patylėjo. 

— Iš tikrųjų nepaprastai skanu, - pasakė Entonis baigęs val- 
gyti ir nusišluostė lūpas servetėle. 

— Ir man, - pritarė Rebeka. 

— Miela Rebeka, jūs visiškai tikra, kad nesate mano senelės 
Violetos giminaitė? - staiga paklausė Entonis. - Man iš tiesų at- 
rodo, kad ne veltui jus pats likimas atsiuntė į Astberį. 

— Kiek žinau, tikrai nesu giminaitė. Manau, tai tiesiog suta- 
pimas. 

Ji nusišypsojo mėgindama kiek išsklaidyti staiga kilusią 
įtampą, kurią pajuto jam padėjus peilį ir šakutę ir įsispitrijus jai 
į akis. 

— O man taip neatrodo. 

Rebeka žiūrėjo į sunertus ir gniaužomus ilgus Entonio pirštus. 

— Rebeka, toks reikalas, kad... 

— Sakykit, Entoni, - paragino jį Rebeka matydama, kad jis 
kažko nesiryžta ištarti. 

— Atleiskite, dabar turbūt netinkamas metas, bet turiu jums 
tai pasakyti, kad turėtumėte laiko apgalvoti prieš išvykdama. 
Aš... ką gi, nuo pat pirmos akimirkos, kai jus pamačiau, supra- 
tau, kad jūs man siųsta. Jūs - gyvas amerikietės mano senelės 
Violetos paveikslas. Rebeka, jūs tikite reinkarnacija? 

— Iš teisybės, niekada apie tai negalvojau, - sunerimusi at- 
sakė ji, su baime matydama, kur pasisuko pokalbis. 

— O aš tikiu, - atsakė Entonis. - Mama vaikystėje man saky- 

davo, kad aš labai panašus į Violetą, ir iš tikrųjų taip yra. Tačiau 
štai jūs atvykote iš Amerikos - jauna ir graži kaip ji, - palietęs 
Rebekos ranką Entonis staiga smarkiai ją sugniaužė. - Jums ne- 
atrodo, kad tai iš anksto buvo lemta? 

— Kas lemta? - sumišusi paklausė Rebeka, lyg replėmis su- 
čiupta už rankos. 

— Savaime aišku - kad buvo lemta mums susitikti! Tragiška 
Donaldo ir Violetos mirtis pačioje jaunystėje užkirto kelią jiems 
pasirūpinti Astberio dvaro ateitimi. Tačiau dabar, kai susitikom, 
mes galime tai įvykdyti. 

— Na... 

— Suprantu, jums tai netikėta, - iš įkarščio veldamas žodžius 
tęsė Entonis, - tačiau, be abejo, žinodamas jus susižadėjus su kitu, 
kaip džentelmenas negalėjau sau leisti kalbėti apie savo jausmus. 
Tačiau jo nebėra - vėlgi tarsi paties likimo valia. Mums jau niekas 
nebestos skersai kelio. Nejaugi nematot, Rebeka? - kvotė ją. 

— Entoni, aš... net nežinau, ką sakyti. 

Rebeka sušnairavo į duris, pro kurias turėjo įžengti visur 
esanti ponia Trevatan nurinkti indų ir išsklaidyti įtampos. 

— Ponios Trevatan paprašiau leisti mums ramiai pasikalbėti 
ir įeiti tik mano pakviestai, - pamatęs, kur dairosi Rebeka, En- 
tonis perskaitė jos mintis. - Taigi nesijaudinkite, niekas mums 
netrukdys. Šįvakar pradėjau šią kalbą suprasdamas, kad jums 
reikia bent keletą dienų apie tai pagalvoti, - įkišęs ranką į kišenę 
Entonis išėmė apšiurusią oda trauktą dėžutę. - Rebeka Bradli, 
prašyčiau suteikti man garbę ir tapti mano žmona. 

Jis atidarė dėžutę ir Rebeka joje išvydo nuostabaus grožio su- 
žadėtuvių žiedą su safyru, apsodintu deimantais. 

- Šį žiedą Donaldas pasipiršęs dovanojo Violetai. Nuo tos die- 
nos ji mūvėjo šį žiedą iki mirties. Bus teisingiausia, jei nuo šiol jis 
puoš jūsų ranką. Duokite ranką, Rebeka, pamatuokim, ar tinka. 

Entonis paėmė jos ranką ir apstulbusi Rebeka žiūrėjo, kaip 
jis mauna žiedą jai ant piršto. Jis tiko it čia buvęs. 

— Na štai! - patenkintas nusišypsojo Entonis. - Jis grįžo į tas 
rankas, kurioms ir buvo skirtas. 

Rebeka stebeilijo į žiedą, žaižaruojantį elektros šviesoje. 

— Taigi, ką pasakysite, Rebeka? — nekantriai paklausė Ento- 
nis. - Ką apie tai manote“ 

Rebeka suprato, kad turi labai atsargiai rinktis žodžius. 

— Atleiskite, Entoni. Jūsų pasiūlymas nepaprastai malonus, 
bet, kaip jūs ir sakėte, aš dar vakar buvau kito vyro sužadėtinė. 
Nemanau, kad dabar pat galėčiau pasižadėti kitam. Be to, mažai 
jus pažįstu - kaip ir jūs mane. 

— Suprantu, Rebeka, kad norėtumėte kiek pagalvoti, tačiau 
mes kartu praleidome jau nemažai valandų - priėmiau jus į savo 
namus, kai jums reikėjo saugaus prieglobsčio. Neabejoju, jūs 
esate toji, kurios laukiau visą gyvenimą. Įsivaizduokite, mudu 
atstatytume Astberį! Jums čia esant visi namai nušvito, lygiai 
kaip kadaise pasirodžius Violetai. Su jumis - naująja ledi Ast- 
beri - prie šalies man užtektų jėgų ir tikėjimo grąžinti šiems na- 
mams buvusią šlovę ateinančių kartų, kurias mudu paleisime į šį 
pasaulį, labui. Violeta, tarkite „taip“. 

— Entoni, mano vardas Rebeka. 

— Atsiprašau, - jis švelniai jai nusišypsojo. - Mane galima 
suprasti - šiuo atveju lengva apsirikti. 

— Taip, bet... 

— Prieikite arčiau. 

Persilenkęs per stalą Entonis suėmė ją už pečių ir prisitraukė 
prie savęs. Rebeka nespėjo nė krustelėti ir jis įnirtingai įsisiurbė 
jai į lūpas. Ji ėmė muistytis, bet pečius buvo stipriai surakinę ge- 
ležiniai gniaužtai. Staiga jis atsiplėšė ir ją paleido. Rebeka kaipmat 
atsistojo ir pasuko durų link, bet jis stvėrė ją už rankos ir sustabdė. 

— Prašom atleisti, mane staiga užplūdo jausmai. Jūs tokia 
graži, - pridūrė su kvaiša šypsena. - Atleiskite, nesusivaldžiau. 

Atsigręžusi į jį Rebeka truktelėjo ranką iš jo gniaužtų. En- 
tonis ją paleido nesipriešindamas - nevilties pilnomis akimis, 
nusvirusiais pečiais. Tokiu savo pavidalu sukėlė jai užuojautą, 
sumišusią su pasibjaurėjimu. Dešinioji Rebekos ranka palengva 
priartėjo prie kairiosios ir numovė nuo piršto Violetos žiedą. 

— Labai apgailestauju, Entoni, bet negaliu tekėti už jūsų. Ma- 
nau, bus geriausia, jei kuo greičiau paliksiu šiuos namus, - pri- 
dūrė ji. - Labai dėkoju už jūsų svetingumą per visą ilgą mano 
viešnagę. Sudie. 

Rebeka nusigręžė ir nudrožė prie durų. 

— Neišeik, Violeta, prašau, nepalik manęs... 

Ji jau buvo išėjusi iš valgomojo ir laiptais bėgte pasileido 
slėptis į savo kambarį. Įbėgusi pro duris besikilnojančia krūtine 
krito į krėslą. 

Dabar jau nė trupučio neabejojo turinti tučtuojau palikti 
Astberį. Vargšelis Entonis suklaidintas iliuzijų išties patikėjo ją 
esant Violetą. Apdujusi Rebeka ėmė kaip pakliuvo mesti į laga- 
miną savo daiktus, o galvoje sukosi mintis, kaip ištrūkti iš rūmų, 
kad Entonis nepastotų kelio. Pirmiausia reikės pažiūrėti, ar Aris 
savo kambaryje, o jei ne, susiras filmavimo komandą, kažkur 
parke sukančią naktinę sceną. 

Rebeka atsargiai pravėrė duris ir iškišusi galvą apžvelgė kori- 
dorių. Atrodė, kad jame nieko nėra, tad pabeldė į Ario duris, o 
nesulaukusi atsako pravėrė ir rado kambarį tuščią. Nenorėdama 
nė sekundės ilgiau būti šiuose namuose, prabėgo pro didžiuo- 
sius laiptus ir pasileido prie užpakalinių, vedančių į virtuvę, o iš 
jos jau bus atviras kelias iš rūmų. Vilkdama į pakopas dunksintį 
lagaminą, nubrazdėjo žemyn siaurais laiptais, atlapojo duris ir 
perbėgo per tuščią virtuvę. Įlėkė į prieškambarį, su palengvė- 

jimu atsiduso išėjusi į kiemą rūmų šone ir smuko tarp dviejų 
sunkvežimių su filmavimo įranga. 

Buvo naktis be mėnulio - tamsu, nors į akį durk. Užsiglau- 
dusi prie kiemą juosiančios tvoros, Rebeka užgniaužusi kvapą 
ėmė klausytis, ar neišgirs kokių garsų, kurie nuvestų į filmavimo 
aikštelę. Tačiau nieko nebuvo girdėti. Ėmė laužyti galvą, kuri gi 
scena šiuo metu filmuojama, ir prisiminusi, kad joje lyg ir turėta 
būti žirgo, nusprendė, kad filmavimo komandą ras kur nors pa- 
lei pagrindinį keliuką. Stengdamasi kuo tyliau žengti per Žvyrą 
ir laikydamasi arčiau krūmų, kad nebūtų susekta, patraukė fa- 
sado pusėn. Iš šono apėjusi rūmus Rebeka pasuko į parką, per 
kurį ėjo keliukas, ir suprato apsirikusi. Iš čia buvo matyti, kad 
pelkynuose už sodo kitapus rūmų. 

Krūmuose paslėpusi lagaminą (jį bus galima paimti vėliau, 
dabar jis tik trukdė), Rebeka ėmė kreivezoti atgal tuo pačiu ke- 
liu, grįžo prie rūmų iš užpakalinės pusės, o tada nusėlino palei 
tamsoje dūluojančią aptverto sodo sieną. Už aukštos kukmedžių 
gyvatvorės, skiriančios sodą nuo pelkynų, pagal šviesas susiras 
filmavimo komandą ir tada jau niekas nebegrės. Dvigubai pa- 
spartinusi žingsnį, nusikapstė iki gyvatvorės, išėjo pro jos spragą 
ir galiausiai pamatė filmavimo aikštelę, iki kurios nebuvo nė 
trijų šimtų jardų. 

— Ačiū Dievui, - pratarė su palengvėjimu ir stabtelėjo ke- 
lioms sekundėms atgauti kvapo, kad su naujomis jėgomis nu- 
bėgtų paskutinius porą šimtų jardų per atvirą lauką. 

Staiga kažkas už nugaros sušlamėjo. Rebeka jau ruošėsi atsi- 
gręžti, bet nieko nespėjo pamatyti - kažkieno ranka su skuduru 
saujoje smarkiai užspaudė jai burną ir nosį. Įnirtingai gaudy- 
dama orą šnervėse pajuto aštrų kvapą ir akimirksniu apsvaigo. 

Po kelių sekundžių Rebeka prarado sąmonę. 

Teko kiek paklaidžioti ieškant laiptų, vedančių į Astberio rūmų 
palėpę, bet galiausiai Aris pateko į tamsų siaurą koridorių. 
Vaikštinėdamas koridorių labirintais bandė atspėti, kuriame 
kambaryje Anahita praleido pirmąją savo vasarą Astberyje. 

Kažkur įjungtas televizorius Arį atvedė į šiuo metu gyvena- 
mas palėpės patalpas ir jis pabeldė į duris. Po kelių sekundžių 
ant slenksčio pasirodė moteris medicinos sesers uniforma. 

— Kuo galiu būti naudinga? - įtariai paklausė ji. 

— Norėčiau pasikalbėti su ponios Trevatan motina. Spėju, ji 
gyvena šiuose kambariuose. 

— Taip, gyvena, bet leiskite paklausti, apie ką norite kalbėtis? 

- Šiuo metu svečiuojuosi šiuose rūmuose ir šiek tiek do- 
miuosi Astberių giminės istorija. Žinau, kad ponios Trevatan 
motina kadaise čia tarnavo, ir norėčiau jos šio to paklausti. 

- Supratau. 

Slaugytoja kažko dvejojo. 

— Kas ten, Vike, vaikeli? — iš vidaus kažkas paklausė ryškia 
Devono tarme. 

— Vienas ponas nori su jumis pasikalbėti apie tuos laikus, kai 
tarnavote rūmuose, Meibele, - atsiliepė slaugytoja. 

— Tai tegul užeina, - tarė balsas. 

Slaugė pasitraukė į šalį ir įleido Arį vidun. Jis pateko į jaukią, 
pernelyg prikūrentą svetainę ir pamatė krėsle įsitaisiusią žila- 
plaukę ponią, žiūrinčią visu garsu paleistą televizorių. Baltutė- 
liai plaukai buvo pakaušyje supinti į kasą ir Aris pastebėjo, kad 
žalios jos akys tokios pat smalsios kaip dukters. 

— Sveikas, - tarė ji, - ir kas toks būsit? 

— Aš Aris Malikas. Jūsų duktė man sakė, kad čia gyvenate. O 
aš šiuo metu svečiuojuosi rūmuose pas lordą Astberį. 

— Ak taip, rodos, mano Brenda jus minėjo, tik nesakė, kad 
sulauksiu lankytojo, - tarė senoji. - Ne bėda. Pro langą mačiau 
jus sode. Pritildyk, Vike, pati savęs negirdžiu, - liepė ji slaugei. - 
Taigi, ko norėjot manęs paklausti, mielasis? 

— Galima prisėsti? - pasiteiravo Aris. 

— Aišku, galima. O aš, beje, esu Meibelė Smerden. 

— Malonu su jumis susipažinti, ponia Smerden, ir dėkoju, 
kad sutikote su manimi pasikalbėti. Į Astberį atvykau paaiškė- 
jus, kad šiame dvare pirmuosius trejus savo gyvenimo metus 
gyveno vienas iš mūsų giminės pirmtakų. Jis buvo vardu Mohas 
Prasadas, o jo motina Anahita, kaip supratau, artimai draugavo 
su jūsų motina Tile. Jūs vaikystėje žaisdavote kartu su Mohu. 

Jam šitaip kalbant, staiga iš Meibelės veido dingo šypsena ir 
ji suzmeko krėsle. 

— Mano motina mirusi, o aš nieko nepamenu. 

— Suprantama, kad greičiausiai nepamenate, - švelniai atkar- 
tojo jos žodžius Aris, pajutęs ją sunerimus. - Tačiau net mažiau- 
sia smulkmena, kurią jums pavyktų prisiminti, man padėtų aiš- 
kinantis jo likimą. Pavyzdžiui, man įdomu, ar jums neteko kur 
nors matyti Moho nuotraukos. Žinau, jis kartais būdavo jūsų 
namuose paliekamas pagloboti jūsų motinai. 

Senolė šnirpštelėjo nosimi. 

— Gal tarp mamos mažmožių ir buvo kokia nuotrauka. 

— Mielai pažiūrėčiau, - pasakė Aris. 

— Vike, - įsakė slaugytojai žilagalvė. - Ištrauk iš po mano 
lovos kartoninę dėžutę. 

Slaugė padarė, kas liepta, ir grįžo į kambarį nešina dėžute. 

— Paduok ponui Malikui, Vike. Turėtumėt rasti bent vieną 
savo giminaičio nuotrauką, o gal ir porą. Kai buvau maža, tikrai 
buvo bent kelios. 

— Dėkoju. 

Atidaręs dėžutę Aris aptiko šūsnį nespalvotų nuotraukų - 
praėjusios epochos liudijimą. Ant viršaus buvo naujausios, tarp 
jų daugiausia ponios Trevatan vaikystėje. Atsargiai vartydamas 
besimainančios kokybės ir turinio nuotraukas, Aris murmėjo 
gėrėdamasis kelione atgal į praeitį. Pagaliau arti dugno rado 
nuotraukoje moterį, kuri neabejotinai buvo jo prosenelė Ana- 
hita, kartu su drauge - greičiausiai Tile. Abi tiesiai sėdėjo krės- 
luose, pastatytuose prie akmeninio kotedžo sienos, ant kelių 
pasisodinusios po kūdikį: viena - Meibelę, kita - Mohą. Berniu- 
kas, kaip ir visi mažyliai, buvo tikras cherubinas, iš tamsių plau- 
kučių ir didžiulių akių labai panašus į motiną. Aris rado dar dvi 
nuotraukas, jose Anahita su Mohu buvo šventiniame Kalėdų su- 
sibūrime. Žiūrėdamas nuotraukas Aris matė, kad Anahita buvo 
tikra gražuolė. 

- Taigi radote bent vieną? - paklausė Meibelė. 

— Radau. Labai linksmos, - atsakė Aris rodydamas jai nuo- 
traukas. 

— Tikrai linksmos. Jei norite, galite pasiimti. Man jų nereikia. 

- Labai jums ačiū, - padėkojo jis, - turbūt neįsivaizduojate, 
ką jos man reiškia. 

— Norėtumėt ko nors gurkštelėti, mielasis? Maždaug šiuo 
laikų aš visada geriu kakavą. Šiais laikais ne kasdien sulaukiu 
svečių. 

— Mielai išgerčiau arbatos. 

— Puiku - Vike, vaikeli, pastatysi virdulį? 

Slaugytojai išėjus iš svetainės, Aris jai tarė: 

- Žinau, Meibele, kai visa tai įvyko, jūs buvote maža, bet gal 
jūsų mama yra minėjusi, kaip mirė Mohas? Žinau, jis nukrito 
nuo arklio netoli dviaukščio namo, kuriame gyveno su motina. 

- Iš kur apie tai žinot? - apstulbusi išpūtė į jį akis Meibelė. - 
Kas jums sakė? 

— Prieš pat mirtį Anahita įteikė man aprašytą savo gyvenimo 
istoriją. Ledi Selina jai pasakojo, kad iškart po jos suėmimo Do- 
naldas buvo atvykęs pasiimti Moho iš jųdviejų namų ir kad tė- 
vas kartu su sūnumi nukrito nuo arklio ir žuvo. Regis, Mohas 
nuskendo upelyje. 

— Kas gi... varge mano... - staiga Meibelės akys pritvinko 
ašarų. - Pone Malikai, ar suprantate, kad kuo toliau į mišką, 
tuo daugiau medžių? - tarė ji slaugytojai grįžus su karštais gė- 
rimais. - Ačiū, - paėmusi iš Vikės kakavos puodelį Meibelė 
susikaupė prieš toliau kalbėdama. - Gal galėtum pabūti savo 
kambaryje, kol aš kalbėsiuosi su ponu Maliku? - kreipėsi ji į 
slaugytoją. 

— Jei ko prireiks, kvieskite, - pasakė išeidama Vikė. 

— Meibele, manau, jūs suprantate, apie ką kalbu? 

— Deja, taip, - atsakė ji patylėjusi. - Juk vargšei jo mamai jie 
turėjo ką nors pasakyti, ar ne? Antraip ji būtų tol nenurimusi, 
kol būtų radusi savo vaiką. Ja dėta, taip elgtųsi kiekviena motina. 

— Liūdniausia, Meibele, kad Anahita taip ir nenurimo. Net ir 
turėdama sūnaus mirties liudijimą, įteiktą prieš grįžtant į Indiją, 
ji netikėjo, kad tądien Mohas žuvo kartu su Donaldu. 

Meibelė nukreipė akis į tolį, o tada sunkiai atsiduso. 

— Jei toji moteris, - galiausiai pratarė, - ką nors susimany- 
davo, niekas jos negalėjo sustabdyti. 

— Kalbate apie ledi Modę? 

— Apie ją, mielasis, apie ką gi dar. Kad ir kiek sėdėjo kop- 
lyčioje, jos širdyje Viešpačiui buvo nedaug vietos - štai ir visa 
tiesa, - sumurmėjo Meibelė. - Mačiau tai savo akimis, kai Deizė 
paėmė mane prižiūrėti vargšo mažojo Entonio. Mes visi kentė- 
jom jos naguose. 

— Iš to, ką sužinojau, taip ir atrodo, - niūriai pritarė jai 
Aris. - Anahitos pasakojime labai aiškiai pavaizduota, kokia 
buvo Modė Astberi. 

- Ir dar pasakysiu, kad sendama ji nė trupučio nepagerėjo, - 
tęsė Meibelė. - Nelikus Donaldo ir Violetos, ledi Modė gavo 
valią savo nuožiūra auklėti jų vaiką. Vargšė mergytė šituose di- 
džiuliuose namuose augo vienui viena. Senelė vertė Deizę tris 
keturis kartus per dieną melstis koplyčioje ir aiškino, kad visi 
vyrai niekšai. Nėra ko stebėtis, kad augindama savo sūnų, tai yra 
lordą Entonį, Deizė pridarė tiek kvailysčių, - kalbėjo Meibelė. — 
Aš buvau paimta į jo aukles, turėjau į visa tai žiūrėti negalėdama 
pasakyti nė pusės žodžio. Vargšas vaikas, - atsiduso ji, - iš tiesų 
nesuvokė, ar jam būti tuo, kuo jį norėjo paversti Deizė. Ir visų 
bėdų šaknis buvo toji piktadarė, sužlugdžiusi savo šeimą, savo 
elgesį teisindama tuo, kad šito neva norėjęs jos Dievas. O veikiau 
velnias, - neaiškiai sumurmėjo senolė. 

— Meibele, - toliau ją kalbino Aris, gerai suprasdamas, kad 
čia reikia atsargumo, - man pasirodė, kad, paminėjęs Moho 
mirtį tądien prie upelio kartu su Donaldu, jūsų nenustebinau. 
Jei kaimo žmonėms ir tarnams buvo pasakyta, kad suėmus Ana- 
hitą Mohas buvo išvežtas kartu su motina, iš kur jūs žinojote, 
kaip buvo iš tikrųjų? 

— Nežinojau, - atsakė Meibelė ir truktelėjo pečiais lyg ko var- 
žydamasi. - Paūgėjusią mane tepasiekė gandai ir nuogirdos. Juk 
žinote, kokie tarnų liežuviai. 

- Ką gi, tada aš jums pasakysiu, kad Mohas tą rytą nebuvo 
išvežtas kartu su Anahita. Atėję jos suimti policininkai neleido 
motinai pasiimti vaiko ir ji niekada daugiau jo nematė. Bet, ma- 
nau, jūs ir pati tai Žinote. 

— Sakau, kad nežinau nieko tikra, - pakartojo ji. 

— Meibele, - Aris ištraukė paskutinį kozirį, - po kelių dienų 
išvykstu į Indiją. Aš niekada nebegrįšiu į Astberio dvarą. Pildy- 
damas paskutinį savo prosenelės norą mėginu išsiaiškinti tiesą 
apie dingusį jos sūnų. Vėl atsimušu tarsi į mūro sieną. Jei Ento- 
nis ką nors ir žino, nenori kalbėti, o... 

- Jo šviesybė nieko nežino! — nukirto ji. - Tikrai nežino ir 
jokiu būdu jo netrikdykite, pone Malikai. Jis labai trapios sielos, 
mano duktė su juo ir taip turi vargo. 

— Pažadu, tikrai netrikdysiu, tačiau jūs esate paskutinė mano 
viltis. Maldauju, Meibele, jei žinote, kas iš tikrųjų tą dieną nu- 
tiko Mohui, papasakokite. Prisiekiu, niekam nė žodžiu apie tai 
neprasitarsiu, bet manau, kad po visko, ką Anahita patyrė iš Ast- 
berių, to reikalauja teisingumas. Meibele, ar tą dieną prie upelio 
Mobhą ištiko mirtis, ar vis dėlto Anahita buvo teisi ir jis gyveno 
dar daugelį metų? 

Senoji nervingai markstydamasi atsitiesė krėsle ir Aris matė, 
kad ji stengiasi viską prisiminti. 

— Ne, tą dieną mažasis Mohas nemirė, - galiausiai prabilo 
atsidususi, - bet tegul tave perkūnas trenkia, jei nors žodžiu kam 
nors prasitarsi. Nei Brenda apie tai nieko nežino, nei jo švie- 
sybė - supratai? 

- Supratau, - atsakė Aris ir staiga jam lyg kas gerklėje įstrigo 
galiausiai sužinojus, kad nuojauta Anahitos neapgavo ir visus 
tuos metus ji buvo teisi. - Ačiū, Meibele, - tyliai ištarė. 

- Na, nesijaudinkit taip, mielasis, - suramino jį Meibelė. — 
Žinokit, mano mamytė Tilė apie tai papasakojo tik mirties pa- 

tale. Mat norėjo kam nors tai išpažinti. Visą gyvenimą nešiojo 
šią paslaptį ir jautėsi išdavusi savo draugę Anahitą. Tik ką ji ga- 
lėjo padaryti? Jei bent žodeliu būtų prasitarusi, ką matė mano 
tėvelis, žinokit, visi būtume likę be stogo virš galvos ir be duonos 
kąsnio. 

— Ir ką matė jūsų tėvas? - jau visiškai susipainiojęs paklausė 
Aris. 

— Pasakysiu. Ir gal taip buvo lemta, kad mamytė dienų gale 
apie tai man pasakė, o štai dabar jūs ieškote Moho. Taigi širdis 
man sako, kad turiu jums papasakoti, ką mano tėvelis tą dieną 
matė prie upelio. Matote, jis buvo pašto viršininko padėjėjas... 


5 
Oviaukštis prie upelio, 
1022 metų rugpjūtis 

Džimui Fentonui dviračiu važiuojant per tyrlaukius, nugarą 
maloniai šildė vidurdienio saulė. Tokiomis dienomis jam atro- 
dydavo, kad geriausias darbas pasaulyje - vežioti paštą, tačiau 
atėjus Žiemai ir pasnigus viskas apvirsdavo kitu šonu. Džimas 
ypač mėgdavo tas retai pasitaikančias progas nuvežti paštą pa- 
nelei Ani, kuri jam atvykus kartais išeidavo pro priekines du- 
ris ir pasikviesdavo šnektelėti prie karštimo. Paprastai jis vengė 
žmonių vaišingumo, bet jos dviaukštis buvo toks nuošalus, kad 
niekas nebūtų užmatęs jo tinginiaujant kokias penkiolika mi- 
nučių. 

Be to, Džimas užjautė Ani, kad jai tenka čia gyventi vienai 
su mažu vaiku. Tilė dažnai kalbėdavo, kad Ani reikėtų persikelti 
į kaimą, arčiau žmonių, bet toji, regis, buvo visiškai patenkinta 
savo gyvenimu. 

Už nugaros išgirdęs neįprastą garsą —- automobilio variklio 
burzgimą - Džimas atsigręžė į duobėtą kelią. Į pelkynus retai 
užsukdavo mašinos ir aplenktas jis pamatė tolyn nuvažiuojantį 
policijos automobilį. Džimui pasidarė įdomu, kur jis važiuoja. 
Šioje vietovėje tebuvo vienintelis namas, ir jame gyveno panelė 
Ani. Ir tikrai - po kelių minučių privažiavęs prie jos dviaukščio, 
Džimas rado šalia stovintį policijos automobilį. 

Tada jis išgirdo viduje kažką garsiai kalbant. Vos atrėmęs 
dviratį į tvorą pamatė atsilapojančias priekines namų duris ir 
priblokštas stebėjo, kaip du vyrai velka pro jas klykiančią panelę 
Ani. 

— Aš negaliu palikti sūnelio! Leiskite jį pasiimti! Jis labai išsi- 
gąs - negaliu palikti jo vieno, labai prašau... 

Matydamas, kaip policininkai grūda isteriškai klykiančią 
Ani į automobilio galą, Džimas nejučia pritūpė slėpdamasis už 
tvoros. Išgirdo, kaip suburzgė variklis, mašina apsigręžė ir visu 
greičiu nuvažiavo kaimo link. Jis nesusigaudė, kas iš tikrųjų 
ką tik įvyko jo akivaizdoje, tačiau buvo aišku viena - mažasis 
Mohas liko namuose vienas. 

Pro tvoros plyšį Džimas matė tolumoje išnykstantį automo- 
aukščio duris pribėgo prie jų ir stumtelėjęs atidarė. Pamatė kažką 
čirškant ant viryklės, o ant virtuvės stalo - krepšį su šlapiais skal- 
biniais. Kad ir kas čia įvyko, panelė Ani tikrai nesitikėjo skubiai 
palikti namų. Džimas nukėlė keptuvę, išjungė ugnį, paskui pro 
virtuvės duris pateko į prieškambarį, o iš jo - į svetainę pažiū- 
rėti, ar ten nėra Moho. Nieko neradęs užlipo laiptais ir kyštelėjo 
galvą į mažąjį miegamąjį. Čia lovelėje ramiai miegojo Mohas - 
žemutiniuose kambariuose kilęs sąmyšis jo neprižadino. 

Džimas nusprendė, kad bus geriausia panelės Ani telefonu 
paskambinti Dorinai į telefono stotį kaimo pašte ir paprašyti 
perbėgus per gatvę pasakyti Tilei, kad toji jam paskambintų. Tilė 
sugalvos, ką daryti, bet sąžinė jam neleido palikti vieno vargšo 
mažylio. Nulipęs laiptais į prieškambarį, pasuko prie staliuko, 
ant kurio stovėjo telefonas. Nespėjęs prie jo prieiti išgirdo prie 
dviaukščio stabdant dar vieną automobilį. Nematydamas, kieno 
tai mašina, ir suprasdamas, kad jam ne vieta panelės Ani na- 
muose nesant šeimininkės, Džimas apsigręžė ant kulno ir vėl 

užbėgęs laiptais į viršų įėjo į miegamąjį priekinėje dviaukščio 
dalyje, iš kur buvo matyti, kas tie naujieji svečiai. 

Jam širdis apmirė pamačius, kad iš automobilio išlipa ledi 
Modė Astberi, lydima gydytojo Trefjuzio. Takeliu per sodą ledi 
Modė priėjo prie priekinių durų ir persigandęs Džimas slėpda- 
masis įsirangė po didele žalvarine lova. Ten lindėdamas išgirdo 
atsidarant ir užsidarant duris, o paskui pirmame aukšte negar- 
siai sušneko du balsai. 

— Vaikas turbūt miega antrame aukšte. Nagi, eikit ir jį paimkit. 

Džimas girdėjo sunkius laiptais lipančio daktaro žingsnius 
ir sulaikė kvapą atsivėrus jo prieglobsčiu tapusio kambario du- 
rims. Iš po lovos jis matė porą didelių juodų nublizgintų batų, 
šie stabtelėję per porą pėdų nuo jo kelias sekundes palaukė, o 
paskui dingo iš akiračio ir grįžo į laiptų aikštelę. 

— Jis čia, ponia Astberi. Gal paimti bent kiek jo daiktų? Ke- 
lionėje reikės jį perrengti ir pakeisti vystyklus, - Džimas išgirdo 
šūktelint daktarą iš kito miegamojo. 

— Imkit, ko jums reikia, tik paskubėkit, - pasigirdo irzlus ledi 
Modės balsas nuo laiptų papėdės. 

Džimas girdėjo gretimame kambaryje bruzdant daktarą, 
paskui garsiai pravirko Mohas ir galiausiai žingsniai nuaidėjo 
laiptais. 

— Cit, vaike, - daktaras bandė nuraminti Mohą, teisėtai reiš- 
kiantį nepasitenkinimą, kad jį netikėtai pažadino nepažįstamas 
žmogus. - Paimsiu buteliukų jam pamaitinti, jūsų šviesybe. Mo- 
tina tikrai ką nors turėjo virtuvėje. 

- Imkit, jei jau taip sakot, nors nemanau, kad iki Londono 
vaikas numirtų iš bado, - atsakė ledi Modė. - Labai prašau, pa- 
skubėkite! 

Džimui širdis, rodės, iššoks per gerklę. Gal jie ketina vežti 
vaiką į Londoną pas panelę Ani? Nuo mažens išauklėtas ne- 

svarstyti ponų poelgių, Džimas liko kiūtoti savo slėptuvėje ir tik 
klausėsi, kas vyksta. 

— Ar pagaliau susiruošėt? - po kelių minučių paklausė Modė. 

— Taip, ponia Astberi. 

— Gerai. Dabar vežkite mane į našlės namus, o tada jau ke- 
liaukit su vaiku į Londoną. 

— Gerai, jūsų šviesybe. Tai gerą vardą turinti įstaiga, vaikai 
ten puikiai prižiūrimi. 

— Ojūs, žinoma, ten pasakysite, kad vaikas yra pamestinukas 
ir kad neturite supratimo, iš kur jis atsirado ir kas jo tėvai. 

- Žinoma, jūsų šviesybe, — atsiliepė daktaras ir Džimas iš- 
girdo juos atidarant lauko duris ir užtrenkiant sau iš paskos. 

Džimas pagaliau iškvėpė orą - pats nepajuto, kad nenorė- 
damas praleisti nė vieno jųdviejų pasakyto žodžio visą tą laiką 
pragulėjo sulaikęs kvapą. 

Tada lauke vėl išgirdo variklio burzgimą ir šiurkščioje žolėje 
stringančias padangas stengiantis apsukti automobilį. 

Išlindęs iš palovio Džimas vogčia dirstelėjo pro langą ir kaip 
tik tada pamatė dviaukščio link lekiantį žirgą su raiteliu. 

Turėdamas ereliškas akis, Džimas pritūpęs prie lango ir pu- 
siau iškišęs veidą iš už užuolaidų viską matė ir girdėjo, mat lan- 
gas buvo atlapotas vėdinant kambarius. 

Raitelis nulipo žemėn - tai buvo lordas Donaldas Astberis. 
Automobiliui pasiruošus važiuoti, Donaldas šoko iš priekio ir jį 
sustabdė. 

— Kur Ani, motin? - paklausė atplėšęs keleivio dureles. - Ir 
kur veži Mohą? Kas čia, po velnių, dedasi? 

Įlindęs į automobilio vidų Donaldas čiupo Mohą savo moti- 
nai nuo kelių ir paėmė ant rankų. Iki tol zirzęs vaikas, apsižiūrė- 
jęs, kieno glėbyje atsidūrė, plačiai nusišypsojo. 

- Dėde Donai! - džiaugsmingai sukrykštė. 

- Taip, Mohai, čia aš, dėdė Donas, ir tavim pasirūpinsiu, tik 
prieš tai išsiaiškinsiu, kas čia, po galais, vyksta! 

Tuo metu iš automobilio išlipo ledi Modė ir Donaldas atsi- 
gręžė į ją. 

— Ką tik mačiau, kaip policijos mašina per kaimą išsivežė ant 
galinės sėdynės pasodintą Ani. Ji klykė kaip be nuovokos ir šūk- 
telėjo man Moho vardą. Kur sumanei dėti mano sūnų? 

— Donaldai, išgirdusi, kas atsitiko panelei Čavan, tuoj pat su 
daktaru Trefjuziu atvykau paimti vaiko ir pasirūpinti jo prie- 
Žiūra, kol kas nors paaiškės. 

— Ką tu sakai, motin? Na, tada Mohas grįš su savo tėvu į rū- 
mus ant žirgo — gerai, mažiuk? 

Donaldas vėl užlipo ant Glori ir pasisodino priešais save 
Mohą. 

— Visai iš proto išsikraustei? - sužvigo Modė. - Kaip tu gali 
imti į Astberio rūmus šitą... mergvaikį. Donaldai, dėl Dievo mei- 
lės, atsipeikėk! Ką tik mirė tavo žmona, o meilužė suimta už jos 
nužudymą ir prieš valandą išvežta policijos mašina. Supranti, 
ką tai reiškia? Neturi likti jokių pėdsakų, rodančių tavo ryšius 
su ta inde ir... šita išpera, - parodė ji į savo anūką. - Jei pasklis 
nors kokios kalbos, užsitrauksi nešlovę! O Astberių vardas bus 
sumintas į purvą. 

Donaldas nustėręs spoksojo į ją, negalėdamas patikėti savo 
ausimis. 

— Ani suimta už Violetos nužudymą? Dėl ko? Juk tai visiška 
nesąmonė, šlykštu klausytis! 

— Donaldai, bent kartą gyvenime nesileisk apakinamas gei- 
dulių. Daktaras Trefjuzis jos šiltadaržyje rado pavojingų augalų. 
Jau ir anksčiau jam buvo kilę įtarimų, tad pranešė apie tai poli- 
cijai ir galiausiai jai buvo pareikšti kaltinimai. Deja, Donaldai, 
dabar jau nebe mano valioje ką nors pakeisti. 

- Gal ir taip, bet neabejoju, kad visa tai pradedant be jūsų 
neapsieita, motin, - pasakė jis su šalta neapykanta. - Tad prieš 
mėgindamas iš kalėjimo išvaduoti savo vaiko motiną dėl įdo- 
mumo paklausiu - kur ketinote dėti mano sūnų? Gal sumanėte 
visai jo atsikratyti? Nenustebčiau tai sužinojęs. 

— Nekalbėk kvailysčių! Daktaras Trefjuzis man sakė Lon- 
done žinantis labai gerą našlaičių prieglaudą, į kurią kreipiamasi 
tokiais atvejais. 

— Kokiais atvejais? Dėl Dievo meilės, motin! - pratrūko Do- 
naldas svilindamas ją žvilgsniu. - Dabar tikrai matau, kad tu 
pamišėlė. Rodos, pačiu laiku pasirodžiau. O dabar, tau leidus, 
pasiimsiu savo sūnų į Astberio rūmus. 

— Niekada! - subliuvo ji Donaldui tapšnojant Glori šonus ir 
ruošiantis pasileisti risčia. - Neleisiu tau pasiimti šito vaiko, - 
pašokusi ji atsistojo žirgui iš priešakio. - Atiduok vaiką man! 

— Motin, siūlau trauktis iš kelio, jei ne, būsi sutrypta, ir tikrai 
šito nusipelnai! 

— Daktare, privažiuokit ir sustabdykit jį, - įsakė Modė. 

— Paskutinįkart įspėju - traukis iš kelio! 

Glori ėmė neramiai trypčioti, priešais stovinčiai moteriškei 
nejudant nė per žingsnį. Donaldas mėgino pasukti žirgą į de- 
šinę, tačiau daktaras Trefjuzis čia jam buvo spėjęs pastoti kelią 
automobiliu. Glori iš siaubo suprunkštė ir visu ūgiu pasistojo 
piestu, numesdama savo šeimininką su Mohu glėbyje. 

Pasigirdo šiurpus smūgis - neturėdamas laisvų rankų kris- 
damas atsiremti, Donaldas trenkėsi į greta riogsantį dantytą 
akmenį. Sūnus ir tėvas liko kartu tįsoti ant žemės - Mohas ir 
dabar buvo padėjęs galvelę tėvui ant rankos. 

Iš automobilio kaipmat iššokęs daktaras Trefjuzis pribėgo jų 
pažiūrėti, o Modė suakmenėjusi stebėjo, kas vyksta. 

— Jūsų šviesybe, beveik neapčiuopiu pulso. Lordas Astberis 

krisdamas susitrenkė galvą į akmenį. Iš ausies bėga kraujas. Tu- 
rime tučtuojau vežti jį į ligoninę. 

— O vaikas? - paklausė Modė. - Gyvas? 

Tarsi patvirtindamas esąs gyvas, Mohas staiga suspurdėjo ir 
sukliko iš skausmo. 

— Jį taip pat reikia vežti į ligoninę. Negaliu pasakyti, ar jis 
nepatyrė vidinių sužalojimų. 

— Nekvailiok, žmogeli! Tas vaikas apskritai neturėjo gimti, o 
tu privalai nuvežti jį į Londoną, kaip ir buvo planuota. 

- Jūsų šviesybe, meldžiu jūsų, negalima gaišti brangaus laiko. 
Lordą Astberį būtina tučtuojau vežti į ligoninę! - pakartojo dak- 
taras Trefjuzis. 

— Darysi, kaip sakau. Imk vaiką ir važiuojam. 

— Nesuprantu jūsų... - Džimas matė, kaip persikreipė gydy- 
tojo veidas. - Ruošiatės palikti savo sūnų? Ledi Astberi, jei tuoj 
pat nesuteiksime jam pagalbos, jis mirs. 

— Nagi, judinkis! Pakelk vaiką! 

Daktaras Trefjuzis nenoromis paėmė apsiverkusį, persigan- 
dusį Mohą ant rankų ir pasodino ant užpakalinės automobilio 
sėdynės, o ledi Modė atsisėdo priekyje. Jie visu greičiu nurūko 
tolyn nuo kotedžo. 

Iš išgąsčio neįstengdamas pakrutėti, Džimas spoksojo pro 
langą į tįsantį Donaldo kūną, šalia kurio už kelių žingsnių saky- 
tum ėjo sargybą jo žirgas. 

— O Viešpatie, - žioptelėjo Džimas, neklausančiomis kojo- 
mis iš lėto gręždamasis nuo miegamojo lango. 

Prie lovos jis pamatė Moho, Ani ir Donaldo nuotrauką. Jei 
reikėtų įrodymo, patvirtinančio tai, ką dabar išgirdo, kaip tik 
praverstų ši nuotrauka. Paėmęs ją nuo stalelio šalia lovos, Dži- 
mas nulėkė žemyn laiptais ir išbėgo į lauką pažiūrėti, kuo galėtų 
padėti Donaldui. 

- Jūsų šviesybe, jūsų šviesybe, girdite mane? - atsitūpęs pri- 
mygtinai ėmė jį kalbinti Džimas ir pasigailėjo nieko neišma- 
nantis apie pirmąją pagalbą. Staiga Donaldas krustelėjo ir atsi- 
merkė. - Puiku, jūsų šviesybe, neužsimerkite, kol prisišauksiu 
žmonių. Dėl Dievo meilės, sere, tik neužsimerkit! - meldė jį 
Džimas. 

Donaldas įsmeigė akis į Džimą. Jo veide staiga nušvito šyp- 
sena. 

— Ani, - sumurmėjo jis. Ir tada paskutinįkart užsimerkė. 

Meibelei baigus pasakoti Aris pajuto, kaip akys sudrėko nuo 
ašarų. 

Žiūrėjo į kitapus stalo sėdinčią Meibelę, pro langą žvelgian- 
čią į besileidžiančias sutemas. 

— Tai... tiesiog nesuvokiama, - krenkštelėjęs prakalbo Aris, - 
kad motina paliktų sūnų vieną mirti tyrlaukiuose. - Galvoje ne- 
telpa. 

— Tikrai taip, - atitarė Meibelė. - Tėveliui parėjus namo ir 
papasakojus, kaip ant jo rankų mirė lordas Astberis, o Mohas 
buvo pagrobtas, mamytė, anot jos, pamanė, kad jis įkaušęs. 

— Kaip manote, ar Modė norėjo sūnaus mirties? 

— Tėvelis sakė, kad prireikė dviejų valandų, kol atėjo pagalba. 
O tada tėvelis išsigando. Nusprendė niekam nesakyti, ką matęs. 
Juk ledi Astberi galėjo ir su juo susidoroti. Kokia baisi istorija, — 
nusipurtė Meibelė. - Ji persekiojo mano tėvus iki dienų galo. 

— Neabejoju, Meibele. Kokią baisią paslaptį jiems teko sau- 
goti. Gal turite minčių, kur gydytojas galėjo nuvežti Mohą? 

— Tėvelis buvo įsitikinęs, kad Mohas buvo atiduotas į našlai- 
čių prieglaudą Londone. 

— Stebiuosi, kaip Modė iškart jo nepaskandino upelyje, - pa- 
sakė Aris. 

— Tėvelis sakydavo, kad ji taip ir būtų padariusi, jei šalia ne- 
būtų buvę gydytojo. 

— Kad ir kaip žiūrėsi, gerai, kad jis ten buvo, - atsidusęs pa- 
svarstė Aris. 

— Supraskite, pone Malikai, anuomet žemvaldžiams tarnau- 
jantys žmonės buvo visiškai jų rankose. Niekas nedrįsdavo ne- 
paklusti jų įsakymams. Daktaras Trefjuzis neturėjo kitos išeities, 
tik daryti, kas liepiama. Puikiai žinojo, kad nepaklausęs vienaip 
ar kitaip būtų sužlugdytas. 

- Jis ir pasirašė mirties liudijimą, kurį Selina Astberi perdavė 
Indirai, o ši - Anahitai, - pasakė Aris. - Juk tai kriminalinis nu- 
sikaltimas. 

— Tačiau kas gi žinojo, kad jis meluoja? - atsakė Meibelė. - 
Niekas, tik vargšas mano tėvelis. Po viso šito mamytė, net kai 
aš užaugau, niekada nebenorėjo dirbti dvare, o aš nesupratau 
kodėl. Jei būtų galėję, tėvai būtų išvis iš ten išsikraustę, bet anuo- 
met tai buvo paprasčiau pasakyti negu padaryti. 

Pasigirdo beldimas į durų staktą ir abu pašnekovai pakėlę 
galvas sužiuro į tą pusę. 

— Atleiskite, kad trukdau, bet vakaras jau traukia į naktį - 
jums negerai pervargti, Meibele, - pasakė slaugytoja, pro du- 
ris stumdama vežimėlį. - Gal rytoj galėtumėte pratęsti pokalbį, 
pone Malikai? 

— Gerai, - tarė Meibelė, slaugytojos rūpestingai sodinama į ve- 
žimėlį. - Nors kažin ar dar liko kas nepasakyta - nebent primin- 
siu, ko jūsų prašiau: tai, ką iš manęs išgirdote, pasilaikykite sau. 

— Pažadu. Ir esu nepaprastai dėkingas už tai, ką papasako- 
jote, Meibele, - atsakė Aris. 

— Manau, reikėjo papasakoti. Jaučiu atitaisiusi bent vieną ne- 
teisybę. Labos nakties, pone Malikai, užeikite atsisveikinti išva- 
žiuodamas - gal pasikalbėsime ir apie ką nors linksmesnio. 

- Tikrai užeisiu, - atsistojęs jis pasuko prie durų, bet čia jam 
smigtelėjo viena mintis. 

— Meibele, jūs galite vaikščioti? 

— Dabar jau ne. Mano mielas artritas neleidžia. Be vežimė- 
lio nė iš vietos. Kartais lordas Astberis nuneša mane per laiptus, 
kad Vikė galėtų pavežioti po sodą, tada pakvėpuoju grynu oru. 
Štai koks jis man geras, — nusišypsojo Meibelė. - Užtat mano 
pilkosios ląstelės dar visai neblogai kruta - ar ne, Vike, vaikeli? 

— Kas tiesa, tai tiesa, Meibele, - nusišypsojo jai Vikė. - Mūsų 
senolės nepaimsi. 

— Visiškai tikiu. Ką gi, labos nakties, - galiausiai Aris išėjo 
pro duris. 

Žemyn laiptais lipo nuo naujienų gausos išsipūtusia galva. 
Jį tebebuvo apėmusi euforija sužinojus, kad nuojauta Anahitos 
neapgavo. Kita vertus, kas nutiko Mohui, jam palikus Devoną? 

Staiga jis pagalvojo apie vieną žmogų, galėjusį... 

Ariui nedavė ramybės ir primygtinis ponios Trevatan tvirti- 
nimas, neva praėjusią naktį Rebeka miegamajame mačiusi Mei- 
belę. Senoji pati jam sakė nepaeinanti, tad kokiu stebuklu ji būtų 
galėjusi vidury nakties klaidžioti po rūmus? O dėl dukters mi- 
nėtos motinos silpnaprotystės, tai Aris galėjo tik tiek pasakyti, 
kad po Anahitos nebuvo matęs šviesesnio proto ilgaamžės už 
Meibelę. Akivaizdu, kad ponia Trevatan meluoja. Įdomu, kodėl? 


Rebeka sapnavo - vėl sapnavo kažkokią giesmę, gėlių aromatais 
dvelkiančius kvepalus, save bėgančią iš Astberio ir visus jame 
gresiančius pavojus. 

Staiga pašoko iš miego ir atsimerkė — viskas atrodė it pro 
rūką. Pakrutino ranką norėdama pasitrinti akis, bet rankos, re- 
gis, buvo surištos už nugaros, ir jai labai norėjosi, kad kas at- 

rištų, nes rankas veržė ir maudė. Kaip ir pirmiau, aplink tvyrojo 
stiprus kvepalų aromatas ir blausioje šviesoje Rebeka išvydo jau 
matytą nepažįstamą moterį. 

Aš sapnuoju, - pagalvojo, - miegu, o kai pabusiu, ji išnyks. 

Po kiek laiko pojūčiai Rebekai pasakė, kad ji jau dabar pabu- 
dusi, tad prisivertė atsimerkti. Laimė, prašviesėjo akyse, ir dabar 
Rebeka aiškiai matė anąnakt regėtos moters nugarą - toji sė- 
dėjo prie tualetinio stalelio ir šukavosi plaukus. Palenkusi galvą 
Rebeka pamatė savo kelius. Ji sėdėjo ant kėdės aukšta atkalte ir 
mėgindama pakrutinti galūnes sumetė, kad rankos surištos už 
nugaros, o kojos supančiotos ties čiurnomis. Vis dar apsvaigusi, 
plyštančia galva - ankstesnė sopė dabar atrodė vieni niekai - Re- 
beka iš visų jėgų pamėgino susikaupti ir susigaudyti, kur esanti. 
Iš lėto keldama galvą iškart instinktyviai permanė, kad tai nėra 
jos miegamasis Astberio rūmuose. 

Rebeka užsimerkė. Apkvaitusios smegenys labai pamažu 
atkūrė informaciją: Entonio piršlybas, netikėtą agresyvų jo pa- 
bučiavimą, jos bėgimą iš Astberio rūmų ieškant viržynuose dir- 
bančios filmavimo grupės, prie veido prispaustą skudurą ir tada 
stojusią tamsą. 

Atsargiai vėl prasimerkusi ji ėmė apžiūrinėti nepažįstamąją. 
Stengėsi giliai kvėpuoti - kuo daugiau deguonies pateks į kraują, 
tuo greičiau išsiblaivys galva, kad ir kuo apsvaiginta. Prie tualeti- 
nio stalelio prieš akis sėdėjo kas tik nori, bet tik ne devyniasde- 
šimties metų senutė. Iš nugaros atrodė esanti kresno ir tvirto stoto. 

Apsižiūrėjusi kojas Rebeka pamatė, kad jos jau neaptemptos 
džinsais - kulkšnis glostė iki žemės krintantis šilkinis sijonas. 
Vogčiomis metusi akį į priekinę kūno dalį pamatė, kad ir lie- 
menį dengia to paties audinio drabužis. 

Ji buvo apvilkta suknele. Vadinasi, toji moteris ją buvo nu- 
rengusi. 

Rebekai per nugarą perbėgo šiurpas. 

Aš mirsiu - lygiai kaip Violeta, žinau, taip ir bus... 

Ji užsimerkė - smilkiniai tvinkčiojo, širdis daužėsi kaip kūjis. 
Kad ir kaip stengėsi neišleisti nė garso, nejučia garsiai iškvėpė orą. 

- Žinau, tu atsipeikėjai. Matau, kaip virpčioja vokai, - staiga 
pasigirdo skambus kaip varpelis juokas. - Atsimerk, parodyk, 
kokios gražios tavo akys. Pažadu, niekas tau nieko nedarys. Beje, 
aš Alisa. Kaip iš „Alisos stebuklų šalyje“. 

Visomis dvasios išgalėmis Rebeka pasistengė įvykdyti, kas 
liepta, ir atsimerkusi pamatė veidu į ją atsigręžusią Alisą. Iš 
siaubo jai surakino gerklę, nes tai buvo ne moteris, o šlykšti mo- 
teriškumo parodija. Ilgi šviesūs plaukai krito apie prastai nute- 
pliotą veidą su pridžiūvusia dažų pluta. Mėlyni vokai, tušu da- 
žytos dirbtinės blakstienos, juodylais riebiai apvedžiotos akys. 
Ryškiai raudoni lūpų dažai įsigėrę į vystančios odos įtrūkius, ant 
skruostų skaistalais išpiešti ryškūs apskritimai. 

— Štai kaip viskas apsisuko, — šypsodamasi tarė jai Alisa. — 
Matai? — ji patapšnojo sau per plaukus. - Ar aš tokia baisi? 

Rebeka prisivertė vien lūpomis ištarti „ne“. 

— Ką gi, labai atsiprašau, kad turėjau imtis tokių priemonių 
pasilaikyti tave sau. Būtų buvę labai negerai, jei būtum išvažia- 
vusi. Tikiuosi, pati suprasi. Tu mano nauja draugė. 

Nuojauta Rebekai sakė, kad reikia tiesiog pritarti viskam, ką 
sako Alisa, o pačiai tuo metu pamėginti suvokti, kas čia vyksta 
ir ko griebtis. 

— Vargšiukė, kokia tu išblyškusi, nulipsiu į pirmą aukštą ir 
užplikysiu tau gardžios arbatos. 

Rebeka vėl linktelėjo. 

- Atsakyk man, brangioji. Mamytė sakydavo, kad nieko ne- 
atsakyti nemandagu. 

— Ačiū, gerai, - išspaudė Rebeka. 

— Na va, kaip puiku. 

Alisa atsistojo ir Rebeka pamatė, kokia ji aukšta. Sėdint ir 
žiūrint iš apačios apskritai atrodė kaip bokštas. Nusekė akimis iš 
kambario išeinančią Alisą ir pamatė ją vilkint senamadę suknią, 
nedaug besiskiriančią nuo tos, kuria buvo aprengta pati Rebeka. 
Kiek įmanoma pasukusi galvą į išeinančią Alisą, pamatė į šilki- 
nius batelius įspraustas dideliausias pėdas. 

— O Viešpatie, o Viešpatie... - giliai alsavo melsdama aptingu- 
sių savo smegenų greičiau krutėti ir paaiškinti, ką visa tai reiškia. 

Galėdama laisvai sukioti galvą, Rebeka galop apsidairė ap- 
linkui ir pamatė esanti nepažįstamame miegamajame. Senovinė 
žalvarinė lova apklota skiautiniu, išblukusios gėlėtos užuolaidos 
užtrauktos. Marmurinis tualetinio stalelio paviršius nukrautas 
kosmetika. Ant jo stovėjo ir atkimštas buteliukas tų pačių kve- 
palų, kuriuos Rebeka matė Violetos kambaryje. 

Pasuk galvą, Rebeka, pasuk galvą... 

Iš nevilties ji sukūkčiojo. Nesuprato, ko iš jos norima. 

Ir kas gi toji Alisa? 

Išgirdusi ant laiptų sunkius žingsnius, Rebeka vėl atsuko 
galvą į pirmykštę padėtį. 

— Na štai, užplikiau tau arbatėlės. Atrišiu ir galėsi išgerti, — 
pasakė Alisa, ant tualetinio stalelio dėdama du arbatos puode- 
lius, prieš tai nušlavusi į šalį beveik visą ant jo sukrautą turtą. 
Priėjusi prie Rebekos iš už nugaros išlaisvino riešus, o paskui 
apėjusi kėdę atrišo Čiurnas. - Tikiuosi, neskaudėjo. Šito reikėjo 
tik tam, kad miegodama nenukristum nuo kėdės. Apvyniojau 
tau riešus šilkine kaklaskare, kad virvė nenutrintų. Na štai, da- 
bar geriau, ar ne? 

Alisa įrėmė į ją akis laukdama atsakymo ir tada Rebeka tiks- 
liai suprato, kas ji. 

„Vilką mini...“ - pagalvojo Aris, pamatęs ponią Trevatan korido- 
riuje, palei kurį rikiavosi miegamieji, - ši sunerimusi pažvelgė 
jam į akis. 

— Matėte Rebeką? - paklausė Ario. 

— Maniau, vakarieniauja su lordu Astberiu. 

— Taip, nuėjo vakarieniauti, o paskui dingo. Buvau užėjusi 
į jos kambarį — regis, išėjo, nes dingo visi jos daiktai, taip pat 
lagaminas. 

— Tikrai? - susiraukė Aris. - Gal ji pagaliau apsisprendė per- 
sikelti į viešbutį. Neturėčiau jai ko prikišti, jei prisiminsime, kaip 
vakar naktį buvo išgąsdinta. 

— Taip, ir aš apie tai pagalvojau, - atsakė ponia Trevatan, - 
bet maniau, kad ji prašys jūsų padėti išsikraustyti. 

— Na, pirmiausia apie tai reikėtų klausti paties lordo Entonio. 
Šiaip ar taip, ne kas kitas, o jis sėdo su ja prie vakarienės stalo. 

— Taip, bet paprastai po vakarienės jis eina į savo miegamąjį 
ir nemėgsta būti trukdomas. 

Aris matė, kad ponia Trevatan susinervinusi. 

— Vis dėlto tokiu atveju gal padarytumėte išimtį? Jei parody- 
tumėte, kur jo miegamasis, galėčiau paklausti. 

— Manau, tikrai nėra reikalo, - atsakė ji. - Gal pirmiau pa- 
skambinsiu filmo direktoriui Stivui - gal jis ką nors apie ją gir- 
dėjo. Stivas jau turėtų būti grįžęs į viešbutį. 

— Gera mintis, - linktelėjo Aris. 

Jis nužvelgė ją lipančią žemyn laiptais paskambinti telefonu 
iš Entonio kabineto. Pats Aris patikrino Rebekos kambarį ir pa- 
matė, kad jis tikrai ištuštėjęs - dingę visi daiktai. Išėjęs iš kam- 
bario nusileido laiptais ponios Trevatan paklausti, ar yra kokių 
žinių iš Stivo, bet iš surauktų jos antakių suprato, kad Stivo atsa- 
kymas nedžiuginantis. 

— Regis, jis ničnieko nežino, - atsakė ponia Trevatan. 

- Jei duotumėt man telefonų knygą, apskambinčiau aplinki- 
nius viešbučius - gal ji kuriame nors užsisakė kambarį, - pasiūlė 
Aris. 

Po penkiolikos minučių bergždžių pastangų Aris nieko ne- 
rado nė vienuose nakvynės namuose dvidešimties mylių spin- 
duliu. Paskambino Stivas - sakė tą patį sumanęs ir lygiai taip pat 
nieko nepešęs. 

Aris ėmė žingsniais matuoti mažąjį kabinetą. Jei Rebeka 
būtų tikrai nusprendusi išvykti, neabejotinai būtų jam palikusi 
raštelį ar bent jau pasakiusi poniai Trevatan. Ji tiesiog pernelyg 
mandagi, kad susimaniusi atsistotų ir niekam nieko nesakiusi 
išeitų. Be to, kas ją pavežė? Stivas sakė, kad Greihamas nieko 
negirdėjęs. Nebent ji pati išsikvietė taksi. 

— Nieko negirdėti? - grįžusi į kabinetą paklausė ponia Tre- 
vatan. 

— Ne. Dingo kaip į vandenį. Man dabar jau rimtai neramu - 
bijau, teks trukdyti lordą Entonį. Pagaliau jis matė ją paskutinis. 

— Jis manęs prašė per vakarienę netrukdyti, - staiga prisi- 
minė ponia Trevatan. 

— Tikrai? O tai neįprasta? 

— Na... - atsiduso ponia Trevatan. — Niekada negali žinoti, 
kas jo šviesybei šaus į galvą. 

— Kur jo miegamasis? - paklausė Aris, žengdamas iš kabi- 
neto ir traukdamas prie laiptų. - Jei nepasakysite, imsiu daužyti 
kiekvienas šito prakeikto mauzoliejaus duris, kol jį rasiu. 

— Gerai, gerai, - kone verkdama sutiko ponia Trevatan. - 
Nuvesiu pas jį. 

Pasukusi į koridorių, atsišakojantį į priešingą laiptų aikš- 
telės pusę negu tas, kuriame buvo Rebekos miegamasis, ponia 
Trevatan praėjo nemažai durų ir sustojo ties durimis korido- 
riaus gale. 

— Čia jo kambariai, - parodė ji. - Prašom palaukti korido- 
riuje, kol prisibelsiu. Nenoriu, kad atidaręs duris jus rastų prie 
slenksčio. Jis tikrai labai nemėgsta naktimis būti žadinamas sve- 
timų žmonių, ir tuo pasirūpinti yra pačios svarbiausios mano 
pareigos. 

Aris atsitraukė per kelis žingsnius. Tuo patenkinta ponia 
Trevatan tyliai stuktelėjo į duris. 

- Jūsų šviesybe... Atleiskite, kad trukdom, bet mums skubiai 
reikia su jumis pasikalbėti, - garsiai tarė ji. 

Niekas į tai neatsiliepė. 

- Turbūt miega, - ponia Trevatan baimingai pažvelgė į Arį. — 
Pamėginsiu dar kartą. 

Ji vėl pabeldė ir pašaukė, tačiau nesulaukė jokio atsako. 

— Turėsite eiti į vidų ir pažadinti, - įsakė Aris. 

Poniai Trevatan nesiryžtant žengti jis įžvelgė jos veide baimę. 

— Jis tikrai labai nemėgsta, kad kas nors be leidimo eitų į jo 
kambarį. 

— Po galais, pasakykit jam, kad tai neatidėliotinas reikalas! Ir 
jei pati neisite, įeisiu aš. 

Aris nieko nelaukdamas žengė prie durų ir ponia Trevatan 
iškart jas atidarė. 

— Palaukite, - pasakė žengdama į kambarį ir užsidarydama 
iš vidaus. 

Po kelių sekundžių ji grįžo. 

— Jo čia nėra. 

Aris netikėdamas įsispitrijo jai į akis. 

— Klausykite, jaunuoli, dėl Rebekos dingimo aš nė kiek ne 
mažiau susirūpinusi už jus, o dabar sakau, kad jo šviesybės čia 
nėra. Nors kartais jis vis dėlto išeina naktimis pasivaikščioti. 

- Ir kur jis paprastai vaikšto? 

— Et, šiaip aplink rūmus. 

— Ponia Trevatan! - Ariui trūko kantrybė. - Jau kažin kiek 
po vidurnakčio, o Rebekos dar nėra. O dabar paaiškėjo, kad nėra 
ir Entonio. Man labai neramu, tuoj pat kviečiu policiją. 

Ponia Trevatan pažiūrėjo į jį siaubo pilnomis akimis. 

— Labai prašau, nereikia! Neabejoju, nieko jai nenutiko. Gal 
ji išėjo su jo šviesybe... - ji neužbaigė sakinio. 

- Suprantu, kad jam jūs labiau atsidavusi negu jai, tačiau abu 
gerai suprantame, kad jūs žinote daugiau negu sakote. Ką tik kal- 
bėjausi su jūsų motina - anot jūsų, naktimis be nuovokos klai- 
džiojančia po namus. Ji pati man sakė, kad neišlipa iš vežimėlio. 
Rebeka tikrai ne ją matė praėjusią naktį, ar ne? Jūs meluojate, 
ponia Trevatan. Taigi turite lygiai trisdešimt sekundžių pasakyti, 
kur galėčiau rasti lordą Entonį, o jei ne - iškart kviečiu policiją! 

Aris spėriai nužygiavo per aikštelę, ėmė leistis pagrindiniais 
laiptais ir nudrožė atgal į kabinetą. Ponia Trevatan jį nusivijo ir 
gaudydama kvapą įpuolė pro duris jam iš paskos. Čia pamatė, 
kad Aris jau pakėlęs ragelį ir ketina sukti diską. Lygiosios truko 
kelias akimirkas ir tada ponia Trevatan pasidavė. 

— Prašau, nereikia... - jai užlūžo balsas ir ji raudodama su- 
smuko krėsle. - Žinojau, kad nesibaigs geruoju, jei bus pažeista 
jo dienotvarkė. Kol tyliai ramiai būna vienas, susitvarkom savo 
jėgomis. Dėl visko kaltas sugriautas jo dienos ritmas - turėjau 
matyti, kad tai prasideda. 

- Klausykit, pasakykit man, kur jie galėtų būti, ir tada tikrai 
galėtume apsieiti be policijos. 

Ponia Trevatan paskutinįkart dustelėjo prieš galutinai pasi- 
duodama. 

— Turėsim sėsti į jūsų automobilį. 

Per arbatos gėrimo ceremoniją su Alisa Rebekos galvoje pralėkė 
tūkstantis minčių. Ji mandagiai atsakinėjo Alisai (kaip buvo ma- 
tyti, šiai to reikėjo) ir pamažu atbundantis Rebekos protas su- 
dėliojo į vietas pastarųjų savaičių įvykius, tad jau galėjo pakišti 
teisingiausią atsakymą į kiekvieną Alisos klausimą. 

— Argi ne smagu? Tai linksma - arbatėlė dviese! 

— Taip, linksma. 

- Žinok, Violeta, mamytė tave tiesiog dievino, - pasakė 
Alisa. - Tavo kambarius laikė nepaliestus, nieko juose nekeitė, 
tik liepdavo tarnams kasdien valyti dulkes, keisti lovos skalbi- 
nius, pamerkti šviežiai skintų gėlių. Žinoma, tu buvai mirusi, bet 
ji man sakydavo, kad vieną dieną tave sutiksiu. Turbūt norėjo 
pasakyti, kad sutiksiu danguje, bet štai sutikau tave žemėje! Argi 
ne puiku? 

— Labai, - klusniai atsakė Rebeka. 

— Žinoma, kol tu buvai ten, aukštai, mamytei patikdavo įsi- 
vaizduoti, kad tai aš esu Violeta, - Alisa pasiglostė plaukus. — 
Mamytė sakydavo, kad maža aš buvau iš akies traukta Violeta. 
Augino man ilgus plaukus, ryšėjau gražius šilkinius kaspinus. 
Pirkdavo man gražiausias sukneles, panašias į tą, kurią aš dabar 
apsivilkusi, - parsisiųsdindavo iš „Harrods“. 

— Labai graži suknelė, - pasakė Rebeka, greitai sumojusi 
Alisą mėgstant pagyras. 

— Labai ačiū. Kaip gera čia sėdėti ir maloniai šnekučiuotis su 
kita jauna dama. Mamytei niekada nebuvo prie širdies berniu- 
kai — tiksliau, vyrai. Kaip ji sakydavo, šlykštūs, agresyvūs, dvo- 
kiantys padarai. Mergaite būti daug geriau. Pamenu, sakydavo, 
esą jie reikalingi tik vienam tikslui - manau, abi suprantam, ko- 
kiam, brangute. 

Alisa sukikeno ir jos skruostus nudažė tikras raudonis. 

— Visiškai pritariu tavo mamai, - atsakė Rebeka. 

Kuo daugiau Alisa kalbėjo, tuo labiau viskas aiškėjo Rebekai. 

— Pasakysiu, kad vaikystėje buvau labai vieniša. Mamytė ne- 
leisdavo man žaisti su kitomis mergaitėmis, tad neturėjau drau- 
gių. Kaip būtų buvę gerai, jei tu būtum tada buvusi su manimi, - 
liūdnai užsisvajojo Alisa. - Būtume puikiai sutarusios, ar ne? 
Juk mes tokios panašios - kaip sakai? 

— Tikrai panašios, - atsakė Rebeka, - ir labai tave užjaučiu, 
kad buvai tokia vieniša. 

— Tiesą sakant, buvau vaizduotėje susikūrusi draugę, pavadi- 
nau ją Eimi. Mes valandų valandas su ja kalbėdavomės, nors ir 
supratau, kad ji netikra. Bet dabar turiu tave. Noriu visada būti 
kartu su tavim. Tu juk manęs nepaliksi? 

Staiga Alisos akyse sužibo ašaros. 

- Žinoma, nepaliksiu. 

— Supranti, mamytė mane paliko ir aš likau visai viena. Žinai 
ką, man atrodo, ji nelabai mane mylėjo. Taip ant manęs šauk- 
davo. Taip... 

Alisa pravirko ir Rebeka matė, kaip jos skruostus išvagojo 
ašarų nuplauto juodo tušo upeliai. 

— Nori, duosiu tau nosinę? - pasiūlė Rebeka, ieškodama pro- 
gos atsistoti nuo kėdės. 

— Ačiū, kokia tu gera, - nuoširdžiai padėkojo Alisa. - Jos čia, 
komodoje prie lovos. 

Rebeka suprato - dabar arba niekada. Atsistojusi kiek įka- 
bindama nuskuodė prie miegamojo durų ir jas atidariusi klup- 
dama nubėgo siaurais laiptais. Susiradusi priekines laukujes du- 
ris ėmė klebinti rankeną, tačiau durys buvo užrakintos. 

— Kur tu eini? Grįžk! 

Perėjusi prieškambarį Rebeka metėsi ieškoti užpakalinių 
dviaukščio durų melsdama, kad rastų dar vieną išėjimą, nes už 
nugaros ant laiptų jau bildėjo Alisos žingsniai. 

— Gelbėkit! - paklaikusi suspigo Rebeka, atsidūrusi virtu- 
vėje. 

Užtrenkusi duris Alisai prieš nosį, aklinoje tamsoje ėmė gra- 
balioti užpakalinių laukujų durų. Juto, kaip įsigavusi į tą pačią 
patalpą Alisa aklinėja kliūdama už baldų. 

— Kur tu, Violeta? Liaukis, man nepatinka šitas žaidimas. Aš 
bijau tamsos... 

Taip ir neradusi išėjimo, Rebeka prisišliejo nugara virtuvės 
kertėje ir klausydamasi artėjančios Alisos šnopavimo palei sieną 
nučiaužė ant grindų. 

— Štai kur tu! - galingos rankos vėl pastatė Rebeką ant kojų. - 
Man nepatinka toks žaidimas. Kodėl neini į viršutinius kamba- 
rius su manimi pasipuošti? 

— Būk gera, paleisk mane, - maldavo Rebeka, Alisos neran- 
giai velkama per virtuvę. 

O tada ji išgirdo, kaip atsidarė kažkurios durys. 

— Nagi, vaikuti, neišdykauk, paleisk savo draugę, - pasigirdo 
pažįstamas švelnus balsas. - Žinau, tu šiaip žaidi, bet, žinok, ma- 
mytei tikrai nepatiks, jei išgirs, kas čia dedasi, - o tu kaip manai? 

Rebeką laikantys gniaužtai pamažu atsileido. Ji susmuko 
kaip numesta skudurinė lėlė. 

— Pone Malikai, prašysiu įjungti šviesą. Tos dvi neklaužados 
žaidžia žmogžudystę tamsoje. 

Staiga virtuvę nušvietė elektra ir apakinta Rebeka pamatė 
ponią Trevatan su Ariu. 

- Atsiprašau, Brenda, - prakalbo Alisa. - Aš baisi neklaužada. 

- Trupučiuką paišdykavai, bet jei būsi gerutė ir eisi su manim, 
pažadu, nieko nesakysiu mamytei. Eime, vaikuti, - ponia Treva- 
tan paėmė ją už rankos. - Tavo naujai draugei jau metas namo. 

— Bet aš nenoriu, kad ji išeitų. Tegul ji dar pabūna - galima, 
Brenda? Man... 

Rebeka su Ariu matė, kaip Alisai ėmė virpėti apatinė lūpa ir 
ji pravirko. 

- Jei būsi gera mergaitė, galbūt tavo draugė ateis rytoj ir tada 
abi pažaisit. 

— Tikrai ateis? Aš tokia viena, nieko neturiu, aš tokia viena... 

- Žinau, vaikeli, bet jau labai vėlu. O dabar, - ponia Trevatan 
metė iškalbingą žvilgsnį Ariui, - nuvesiu šitą mergaitę į viršu- 
tinius kambarius ir paguldysiu į lovytę. Parvežkite jos draugę 
namo ir rytoj jos vėl galės pažaisti. Gerai? 

Sukrėstas Aris, spoksodamas į būtybę, įsikibusią poniai Tre- 
vatan į ranką, linktelėjo be žodžių. 

— Tada labanakt, labai ačiū, kad pasisvečiavote, - įsakmiai 
tarė ponia Trevatan. 

Aris pakėlė Rebeką nuo grindų ir pusiau nešte išvedęs pro 
užpakalines duris nuėjo su ja į automobilį - eidami jie tebegir- 
dėjo raminamą ponios Trevatan šneką. Aris švelniai pasodino 
Rebeką ant keleivio sėdynės. 

— Tu nesužeista? - paklausė sėdęs prie vairo ir paleidęs va- 
riklį. - Gal važiuojam tiesiai į ligoninę? 

- Tu tik vežk mane iš čia, - sudejavo ji. - Kuo toliau nuo to 
baisaus... padaro. 

— Jis tavęs nesužalojo, Rebeka? Nesvarbu, kad poniai Treva- 
tan pažadėjau nekviesti policijos, jei man parodys, kur jis tave 
dėjo, bet tai, ką pamačiau, peržengia visas ribas. 

— Ne, tikrai nesužalojo. Greičiau važiuojam iš čia! - kūkčio- 
dama pakartojo Rebeka. 

— Gerai, - tarė jis. - Nebijok, mieloji, nuvešiu tave, kur saugu. 

Vairuodamas per pelkynus Aris susirado mobilųjį ir pa- 
skambino Stivui. 

— Rebeka su manim. Dabar smulkiai nepasakosiu, bet reikia 
ją įkurdinti viešbutyje - ir iškviesk gydytoją, kuris tada tikrino 
jos sveikatą, kad vėl apžiūrėtų. 

— Ji sužeista? 

— Atrodo, ne, bet vis tiek ją reikia apžiūrėti. 

— Tvarka, supratau - vežk ją pas mane į viešbutį Ašbertone, 
tuoj pat duosiu žinią registratūrai. Manau, ras kambarį. Jei kas, 
įkurdinsim pas mane. 

- Ir kuo greičiau kviesk gydytoją. 

Stivas pasakė Ariui adresą ir šis pagal pašto indeksą nustatė 
navigatoriaus paiešką. 

Atvažiavęs į viešbutį Aris apsidžiaugė, kad Stivas sugebėjo 
parūpinti Rebekai numerį. Šis registratūroje buvo palikęs Ariui 
raštelį, kad jei ko reikės, kviestų jį. 

Rebeka leidosi Ario nuvedama prie lifto, o paskui ilgu kori- 
doriumi - į savo kambarius. 

— Nieko su savim neturiu, - pavargusi atsiduso Rebeka, pa- 
dedama Ario atsigulusi į lovą. 

— Kur tavo lagaminas? - paklausė jis. 

— Kažkur krūmuose aplink Astberio rūmus, - atsakė jam 
blausiai šyptelėjusi. 

- Nieko baisaus. Rytoj atvešiu. Šiuo metu nieko daugiau ne- 
reikia? 

Jai nespėjus atsakyti, kažkas pabeldė į duris ir Aris nuėjo ati- 
daryti. 

— Labas vakaras, - pasisveikino gydytojas Trefjuzis, - arba 
veikiau labas rytas. Atleiskite, kiek užtrukau, buvau pas kitą li- 
gonį. Kaip ji? 

— Kiek galiu suprasti, - atsakė Aris, - fiziškai nesužalota, bet 
smarkiai sukrėsta. Jei leisite, paaiškinsiu, kas įvyko. 

— Nėra reikalo, - tyliai pasakė gydytojas. - Ligonis, kurį ką 
tik aplankiau, yra lordas Astberis. Mane buvo iškvietusi ponia 
Trevatan. 

— Supratau. Kur jis dabar? 

— Vis dar dviaukštyje tyrlaukiuose. Daviau jam stiprių rami- 
namųjų, taigi jis kietai miegos iki ryto, o per tą laiką ką nors 
dėl jo sugalvosiu. Jį prižiūri ponia Trevatan. Greičiausiai rytoj 
atsibudęs nieko neprisimins, kas įvyko per naktį. Na, o dabar 
paprašysiu leisti apžiūrėti panelę Bradli. 

— Žinoma. Paliksiu jus vienus. 

Aris taktiškai pasitraukė iš kambario ir gydytojas Trefjuzis 
priėjo prie Rebekos. 

— Girdėjau, turėjot neramią naktį, - švelniai pašnekino 
prisėdęs ant lovos krašto ir paėmęs glebią jos ranką patikrinti 
pulso. - Ar jis jūsų nesužeidė? 

— Ne, - Rebeka buvo tokia nukamuota, kad vos galėjo su- 
regzti sakinį. - Bet buvo pridėjęs prie veido aštraus kvapo sku- 
durą ir tada netekau sąmonės, o paskui atsipeikėjau kažkokiame 
name. Ir dabar neįsivaizduoju, kur buvau. 

— Neabejoju, kad tai buvo chloroformas, kuriuo kadaise chi- 
rurgai migdydavo savo pacientus. Jis nekenksmingas, nesukelia 
ilgalaikio poveikio. Ponia Trevatan mano, kad jis turbūt jo rado 
vaistinėlėje sandėliuke. Bijau ir pagalvoti, kokio senumo tas 
chloroformas. Ji man padavė buteliuką, rytoj dėl visa ko ištirsiu. 

— Maniau, - Rebeka apsilaižė sukepusias lūpas, - kad nie- 
kada neištrūksiu. 

— Galiu įsivaizduoti, panele Bradli. Jums turėjo būti didžiulis 
sukrėtimas. Viskas, ką galiu, tai nuraminti, kad žinau apie lordo 
Astberio ligą nuo pat tada, kai perėmiau medicinos praktiką iš 
savo tėvo. Ir nors šiąnakt buvote labai sukrėsta, beveik galima 
neabejoti, kad jis nebūtų jūsų sužeidęs. 

— Jis įsivaizdavo, kad aš jo senelė Violeta, - sukuždėjo Re- 
beka. 

- Taip, ponia Trevatan man apie tai sakė. 

— O Viešpatie! Tikiuosi, jis nežino, kur aš? Nepagrobs ma- 
nęs? - sugniaužusi gydytojo ranką, įrėmė į jį baimės kupinas akis. 

— Patikėkite, jūs visiškai saugi, Rebeka. Jis neturi jokio supra- 
timo, kur esate, o šiuo metu paveiktas stiprių raminamųjų ir pats 
nežino, kur esąs. Kol kas nevarginsiu jūsų prašydamas papasa- 
koti, kas įvyko per naktį, bet patikrinkime jūsų būklę. 

Rebeka ramiai gulėdama laukė, kol maigydamas ir baksno- 
damas gydytojas patikrins svarbiausias gyvybines funkcijas. Ji 
tiek daug ko norėjo paklausti, bet sujauktos, nualintos smegenys 
vargiai leido suregzti bent žodį. 

— Kaip galva? Skauda? - pasiteiravo pasiklausęs širdies. 

— Dabar tiesiog plyšta. 

— Čia blogą paslaugą padarė lordo Astberio panaudotas 
chloroformas. Beje, rytą ruošiuosi vėl jus aplankyti - manau, iš- 
siaiškinau, dėl ko pastaruoju metu taip blogai jautėtės. 

— Tikrai? 

— Manau, taip. Ir šiuo atžvilgiu galiu jus nuraminti - visiškai 
nėra dėl ko jaudintis, - nusišypsojo jis. 

— Aš nėščia? 

— Ne, Rebeka, jūs nesate nėščia. Tiesą sakant, visų tyrimų 
rezultatai nerodo jokių pakitimų. Na, rytą, kai būsite bent kiek 

atsigavusi, išdėstysiu savo teoriją. O šią minutę visas gydymas - 
tai žinia jums, kad esate fiziškai sveika, visiškai saugi ir geriausia 
dabar jums būtų pamiegoti. Labanakt. 

Už durų pirmyn atgal vaikštinėjo Aris. 

— Kaip ji? 

— Kaip ir sakėte, nesužalota, bet labai išgąsdinta. Kas gi ne- 
išsigąstų. 

— Mačiau jį su tuo... kostiumu - net aš pasibaisėjau, - pritarė 
gydytojui Aris. - Jaučiu, Rebeka tol nesijaus saugi, kol jis nebus 
uždarytas. Gal tikrai po viso to, kas šiąnakt įvyko, reikėtų skam- 
binti policijai? Šiaip ar taip, jis buvo ją pagrobęs. 

— Jei toks bus panelės Bradli noras ir sprendimas, tada - taip, 
ji turėtų paskambinti, - sutiko gydytojas Trefjuzis. - Bet prieš jai 
skambinant norėčiau su ja pasikalbėti. Grįšiu anksti rytą. Laba- 
nakt. 

Nulydėjęs išeinantį gydytoją žvilgsniu, Aris grįžo į numerį. 
Prisėdęs ant lovos krašto paėmė Rebeką už rankos. 

— Kaip dabar? 

— Gerai, - sukrutino lūpas užsimerkusi. 

— Nieko, jei šiąnakt čia su tavim pasiliksiu? Galiu atsigulti 
svetainėje ant sofos. 

— Ne! - atsimerkusi ji stvėrė Arį už rankos. - Prašau, nepalik 
manęs vienos. Pabūk čia, Ari. 

— Gerai, jei tau taip geriau. 

— Tikrai geriau, ačiū tau, - pasakė atleisdama pirštus, įsiki- 
busius jam į ranką. - Kaip viskas neaišku, - tarė atsidusdama. 

— Iš tikrųjų, - atsakė jis, mėgindamas ją nuraminti, - bet da- 
bar geriau nesiaiškinti, vėliau pasikalbėsim. Būk gera, Rebeka, pa- 
sistenk užmigti, - pasakė eidamas prie krėslo kambario kampe. 

— Ari... - droviai tarė ji. 

— Klausau. 

— Gali pabūti prie manęs ir apkabinti? Tada žinosiu, kad 
esi čia. 

- Žinoma - gal nesupyksi, jei atsigulsiu šalia į lovą? Šitaip 
būtų patogiau, - išsišiepė Aris. 

- Aišku, gulkis. 

Aris atsigulė ir Rebeka apsivertusi ant šono prisiglaudė prie 
jo kaip vaikas saugiame glėbyje. 

— Ačiū, kad tu su manim, - pavargusi sumurmėjo. 

— Na, ir puiku. Saldžių sapnų, Rebeka, - sukuždėjo jis. 


Kitą rytą Rebeka išbalusi, bet jau nurimusi, prie staliuko savo 
numeryje palengva gurkšnojo kavą klausydamasi, ką pasakoja 
gydytojas Trefjuzis. 

— Šizofrenija lordui Astberiui buvo diagnozuota įpusėjus ket- 
virtą dešimtį. Jį sugniuždė motinos mirtis ir tada ėmė reikštis 
ta elgsena, su kuria jums teko susidurti praėjusią naktį. Nieko 
keista, kad jam protas pasimaišė, - visą gyvenimą buvo visiškoje 
savo motinos Deizės valioje, ji sūnaus beveik nepaleisdavo nuo 
savęs. Lordas Astberis buvo paguldytas į vietos psichiatrijos ligo- 
ninę ir beveik metus gydytas vaistais ir psichoterapija, kol būklė 
stabilizavosi. Iki šiol nėra žinoma, kas sukelia šią ligą, - ar le- 
mia įgimtas polinkis, ar gyvenimo sąlygos, tačiau turint omenyje 
sunkią lordo Astberio vaikystę tai tikrai buvo svarbus veiksnys. 

- Jis man pasakojo, kad jį... - Rebeka nurijo gerklėje įstrigusį 
gumulą, - ...perrengdavo mergaite. Sakė, motina pirkdavo jam 
gražių suknelių iš „Harrods“. Argi taip galėjo būti? 

— Deja, tikrai taip buvo. Senelės užaugintai lordo Astberio 
motinai Deizei nuo vaikystės buvo įteigta, kad visi vyrai blogi. 
Kai Deizė buvo priversta ištekėti ir pagimdyti dvaro ir titulo pa- 
veldėtoją, gimė sūnus ir ji negalėjo su tuo susitaikyti, - paaiš- 

kino daktaras Trefjuzis. - Galite apie tai paklausti ponios Treva- 
tan, o dar geriau - jos motinos Meibelės, jos abi jį pažinojo nuo 
pat gimimo. Meibelė pati rišdavo kaspinus į ilgus lordo Astberio 
plaukus ir vaikystėje jis kasdien vilkėdavo sukneles. 

— O Viešpatie, vargšas vaikelis, - atsiliepė Rebeka. - Dabar 
su jumis kalbėdama prisiminiau jo kabinete matytą mergaitės 
nuotrauką - ji buvo labai panaši į Entonį. Tada pamaniau, kad 
tai jo sesutė, bet išeitų, kad jis pats ten nufotografuotas. O tė- 
vas? —- paklausė ji gydytojo. - Juk turėjo kaip nors tam paprieš- 
tarauti“ 

— Iš to, ką pasakojo mano tėvas, perėmęs praktiką iš savo 
tėvo ir tuo metu buvęs Deizės gydytojas, lordas Astberis mažai 
matė savo tėvą, o jo motina - vyrą. Jų santuoka pirmiausia buvo 
praktinis sandoris. Kad ir kaip Modė Astberi bjaurėjosi vyrais, 
turėjo susitaikyti, kad norint pagimdyti palikuonį anūkei reikės 
vyro. Deizei jos parinktas vyras, kaip vėliau paaiškėjo, buvo ži- 
nomas girtuoklis ir daugiausia leido laiką Londone, švaistyda- 
mas dvaro pinigus. Jis mirė, kai lordas Astberis buvo dar mažas. 

— Entonis kartą man tai minėjo. Taigi jis užaugo rūmuose 
vien su Mode ir Deize? 

— Taip - paskui Modė mirė ir tai galėjo pataisyti padėtį, bet 
žala jau buvo padaryta, - daktaras Trefjuzis lėtai papurtė galvą. — 
Deizė neleido Entonio į mokyklą, jį mokė namie visa guvernan- 
čių plejada. Deizė iki gyvenimo pabaigos buvo tiesiog apsėsta 
Violetos - mirusios gražuolės savo motinos. Tai buvo įskiepyta 
ir lordui Astberiui - jis garbino Violetą kaip dievybę. 

— Aha, šitai patyriau savo kailiu, - paironizavo Rebeka. 

— Na štai, kai buvo nuspręsta, kad jo būklė jau ganėtinai 
stabili bendrauti su žmonėmis, Entonis grįžo namo į Astberį ir 
čia ligonį ėmėsi globoti ponia Trevatan, daugybę metų dirbusi 
dvaro ūkvaizde ir jį suprantanti. Garbės žodis, panele Bradli, 

ta moteris yra šventoji. Ji beveik visą savo gyvenimą paaukojo 
jo globai, - daktaras Trefjuzis atsiduso. - Kol niekas netrikdė 
nuošalaus dvaro ramybės, lordas Astberis visai gerai laikėsi. Jis 
mėgo triūsti savo numylėtame sode - žemės darbai jau savaime 
gydo. Kasdien vartojami vaistai palaikė pusiausvyrą ir jis buvo 
daugmaž normalus. Kartais dingdavo iš rūmų - mėgo tyrlau- 
kiuose esančiame kotedže, kaip ponia Trevatan eufemistiškai sa- 
kydavo, „žaisti namus“ arba „pasipuošti“. Abu su ponia Trevatan 
manėme, kad bus geriau, jei Entonis duos valią savo alter ego 
kur nors nuošaliai, kur niekas nemato. Žinoma, aš reguliariai jį 
lankydavau, kaip ir jo psichiatras, o ponia Trevatan iškart man 
duodavo žinią, jei kas sukeldavo jai susirūpinimą. Jis jau daugelį 
metų nebuvo atkritęs. 

— Aišku, - tarė Rebeka. 

— Tačiau šių metų pradžioje Entonis nusprendė į dvarą įsi- 
leisti filmo kūrėjų komandą. Astberiui trūksta lėšų, liko neap- 
mokėtų sąskaitų. Ponia Trevatan nuo pat pradžių nepritarė šiai 
minčiai. Gerai jį pažinodama suprato, kad jį tikrai išmuš iš vėžių 
tokia permaina, tačiau ką ji galėjo padaryti? 

— Matyt, nieko, - gūžtelėjo Rebeka. 

— O tada pasirodėte jūs. Entonis iškart įžiūrėjo jūsų panašumą 
į senelę Violetą, kurią paveiktas motinos įsitikinimo laikė tobula 
moterimi ir pagal kurios paveikslą modeliavo savo alter ego. 

— Kai Entonis pirmąkart mane sutiko apsirengusią įprastais 
drabužiais, beveik neatkreipė dėmesio, - balsu pamąstė Re- 
beka. - Tik tada, kai man šviesiai perdažė plaukus ir aprengė 
praėjusio amžiaus trečiojo dešimtmečio drabužiais, jis pareiškė, 
kad esu į ją panaši. 

— Greičiausiai pamanė, kad jam vaidenasi. Ir tuo pat metu 
(iš dalies tai tik mano spėjimas, nes dar neskaičiau psichiatro 
išvadų) jis kaip normalus vyras reagavo į jus kaip į moterį. Ir čia 

jo sąmonėje prasidėjo visiška painiava. Abi jo asmenybės sukilo 
viena prieš kitą, abi buvo išmuštos iš pusiausvyros. Pagrindinė, 
vyriškoji, Entonio asmenybės dalis pamilo jus, o „maža mer- 
gaitė“ nesuprato, ką čia veikia sugrįžusi Violeta, nes jūs tarsi tu- 
rėjote būti mirusi. Suprantate, panele Bradli? 

— Taip, - iš lengvo tardama žodžius atsiliepė Rebeka, - deja, 
suprantu. Viskas, ką dabar sakote, visiškai atitinka tai, ką iš jo 
išgirdau naktį. Beje, ir iki tol mačiau jį persirengusį rūmuose. 
Ponia Trevatan saikstėsi, kad tai buvo senutė jos motina, bet 
akivaizdu, kad ne ji. Ir dar girdėjau jį dainuojant keistu aukštu 
balsu. Be to, jis naktį tikrai buvo atėjęs į mano miegamąjį, - pri- 
dūrė Rebeka ir nusipurtė. - Atpažinau kvepalus. 

— Labai jūsų atsiprašau, panele Bradli. Žinau, ponia Trevatan 
labai graužiasi, kad nesiimdama priemonių leido jam taip toli 
nueiti. Paprastai lordo Astberio kitas „aš“ nepasireikšdavo tarp 
rūmų sienų. Nesmerkime ponios Trevatan, - kalbėjo gydyto- 
jas, - tiesą sakant, ji tik bandė jį apsaugoti. 

— Vis dėlto ji puikiai žinojo, kad tada miegamajame aš ma- 
čiau Entonį. Likau kaip apdujusi. Ji man melavo, daktare, - ne- 
atlyžo Rebeka. 

— Suprantu, panele Bradli, tačiau pamėginkite jai atleisti. Ji 
stengėsi apsaugoti lordą Astberį, nes žinojo, kad jeigu jis atkris, 
bus vėl paguldytas į psichiatrijos ligoninę. O jis tiesiog neapken- 
čia tos ligoninės. 

— Tikrai galiu suprasti, tačiau tai nereiškia, kad Entoniui ar 
dar kam nors, kuo jis manėsi esąs praėjusią naktį, leistina mane 
pagavus apsvaiginti, pagrobti ir paskui surišus laikyti kažko- 
kiame name, aplink kurį nesutiksi nė gyvos dvasios! - Rebeka 
susiėmė pirštais kaktą. - Klausausi jūsų ir mėginu rasti priežas- 
čių į visa tai numoti ranka, bet naktį man tikrai atrodė, kad galiu 
mirti! 


Vidurnakčio rožė 615 


— Gerai suprantu, kokį siaubą patyrėte, panele Bradli. Labai 
apgailestauju. Pats taip pat jaučiuosi atsakingas už tai, kas įvyko, 
nes galėjau anksčiau pastebėti nerimą keliančių ženklų, - lyg nu- 
sikaltęs prisipažino daktaras Trefjuzis. - Jums turėtų palengvėti 
sužinojus, kad šiuo metu jis uždarytas gerai saugomoje psichiat- 
rijos ligoninėje, kurioje gaus visą reikiamą pagalbą. Ar kreiptis 
į policiją, lieka jūsų nuožiūrai. Nors jeigu pareikšite kaltinimus, 
labai gali būti, kad galiausiai lordas Astberis atsidurs ten, kur yra 
dabar. Be to, - priminė jai gydytojas, - jūs abu tapsite bjauriau- 
sių žiniasklaidos pranešimų herojais. 

— Aš šitai suvokiu, - pripažino Rebeka. - Kiek laiko jis gulės 
ligoninėje? 

— Kol jį gydantis psichiatras nuspręs, kad jo būklė vėl stabili. 
Atsižvelgdamas į esamą jo būklę, sakyčiau, gydymas užtruks ne 
vieną mėnesį, o gal ir ne vienus metus. Liūdna pripažinti, bet jis 
gali ir niekada neišeiti iš ligoninės. 

- Žinote, Entonis man visada atrodė turintis kažką vai- 
kiška — net tada, kai buvo savimi. Man vis kildavo noras nuo 
kažko jį apsaugoti... - Rebekos akys staiga pritvinko ašarų. - Jis 
buvo toks švelnus ir geras, tik koks buvo siaubas, kai šiąnakt jį 
tokį pamačiau — Viešpatie, tai žodžiais nenusakoma. 

— Panele Bradli, savo pačios, o ir jo labui pasistenkite lordą 
Astberį prisiminti kaip gerą, tikrai intelektualų žmogų, o ne kaip 
tą gamtos išdaigą, kokią regėjote šiąnakt. Turint galvoje, ką iš- 
kentėjo vaikystėje, jis nusipelno mūsų gailesčio. Jis niekada ne- 
turėjo galimybių gyventi kaip visi žmonės. O jūs galite visiškai 
ramiai miegoti būdama tikra, kad jis ilgą laiką niekam neprida- 
rys bėdos. 

- Puikiai suprantu. Ir man neapsakomai jo gaila. 

— O dabar, kol nepamiršau, noriu pakalbėti apie galimą jūsų 
galvos skausmų priežastį, - daktaras Trefjuzis pasirausė tarp po- 

pierių odiniame lagaminėlyje. - Kaip jau šiąnakt sakiau, kraujo 
tyrimų rezultatai geri - pakitimų nepastebėta. Vis dėlto vieno 
tyrimo duomenys rodė kiek padidėjusį adrenalino kiekį. Panele 
Bradli, jūsų nekamuoja šienligė? 

— O kaipgi, - Rebeką net nustebino klausimas. - Valstijose 
labai sunkiai ja sergu. Čia man ėmė peršėti akis ir tada ponia 
Trevatan patvirtino, kad aplink žydi ambrozijos, kurioms aš 
alergiška (tik ji kažkaip kitaip jas vadina). 

— Gerai, kitas klausimas: ar jums pastaruoju metu neteko 
gerti ramunėlių arbatos? 

— Taip, ponia Trevatan man jos nuolat paruošdavo - sakė, 
kad ramina, padeda atsipalaiduoti. Išgerdavau per dieną du tris 
puodelius. 

— Tada, manau, būsime atradę jūsų negalavimo priežastį, - 
su palengvėjimu pasakė gydytojas Trefjuzis. - Ambrozijos ir 
ramunėlės priklauso tai pačiai augalų šeimai ir dviejų alergiją 
sukeliančių augalų poveikis tuo pačiu metu - ypač jei arbata 
paruošta iš šviežių vietos vaistažolių - gali sukelti itin sunkią 
reakciją. Atitinkančią jūsų apibūdintus simptomus. Stiprus gal- 
vos skausmas ir nuolatinis pykinimas - dažnas tokios reakcijos 
požymis. Daryčiau prielaidą, panele Bradli, kad toji reakcija ir 
buvo jūsų negalavimų priežastis. Taigi, - daktaro Trefjuzio akys 
šelmiškai žybtelėjo, - kitą kartą sutikęs ponią Trevatan pasa- 
kysiu, kad ji išties jus nuodijo! - uždaręs lagaminėlį jis nusi- 
šypsojo Rebekai: — Nuo šiol atsisakykite ramunėlių arbatos ir 
pažiūrėkime, ar nepalengvės. Palieku jums dar raminamųjų, jei 
prireiktų, o jei turėtumėte daugiau nusiskundimų, mielai jus 
aplankysiu. 

— Labai ačiū už pagalbą, daktare, - pasakė Rebeka jam išei- 
nant pro duris. - Ir pagalvosiu, kaip man elgtis dėl Entonio. 

— Be abejo. O tuo tarpu iki pasimatymo. 

Daktaras Trefjuzis nuėjo prie lifto ir nusileido į priimamąjį. 

- Ir kaip ji? - paklausė Aris - žingsniuodamas pirmyn atgal 
jis laukė grįžtant gydytojo. 

- Turint galvoje aplinkybes, laikosi tiesiog puikiai, - pareiškė 
šis. - Iš pažiūros gal ir trapi, bet iš tikrųjų labai ištverminga jauna 
dama. 

— Mano akimis, iki šiol ji laikėsi tiesiog neįtikėtinai, - pasakė 
Aris. - Kol neišvykote, daktare, labai norėčiau su jumis pasikal- 
bėti vienu klausimu. 

- Ir koks tai būtų klausimas? 

Tada Aris išdėstė rūpimą klausimą daktarui Trefjuziui. 


Aris prikalbino Rebeką pavalgyti pietų, paskui pasiūlė prigulti. 
Po valandos kažkas pabeldė į duris - jis nuėjo atidaryti. 

— Na, kaip? - paklausė Džeimsas Vo. - Galima užeiti? 

- Aišku, galima, - pakvietė jį Rebeka ir nusišypsojo įėjusi į 
svetainę. 

— O, ką aš matau! 

Džeimsas žingtelėjo į vidų jos apkabinti. 

— Rebeka, kad jau nesi viena, gal bus nieko, jei aš kokiai va- 
landai kitai išsmuksiu? - paklausė jos Aris. 

— Gerai, žinoma, - sutiko ji. 

- Ilgai neužtruksiu, - pažadėjo Aris, - o grįždamas atvešiu iš 
dvaro tavo lagaminą. 

— Ačiū, Ari. 

- Jei tik norėtum, jis būtų tavo, brangioji, - tarstelėjo Džeim- 
sas išėjus Ariui. - Na, pasakok. Įsivaizduok - visa filmavimo ko- 
manda plaka liežuviais apie tai, kas tau šiąnakt nutiko. Prisiklau- 
siau istorijų, kaip lordas Astberis buvo tave nusitempęs į kažkokį 
apleistą namą tyrlaukiuose. 

— Kas tau sakė? - pašiurpusi paklausė Rebeka. 

— Dievai žino, iš kur pasklido šitas gandas, bet esu tikras, kad 
jis nepadoriai išpūstas. Juk taip? 

Kaip gydytojas Trefjuzis teisingai atkreipė dėmesį, Rebeka 
mažiausiai norėjo, kad ši istorija patektų į laikraščius. Tokių 
nuotykių paskui neatsiplausi — tai taps amžina pokalbių laidų, 
į kurias ją kviesis, tema. O ji tenorėjo viską pamiršti ir gyventi 
toliau. 

— Jis paprašė mano rankos ir buvo nelabai patenkintas, kai 
atsisakiau, - glaustai paaiškino Rebeka su ironijos priemaiša. 

— O dangau, - tarė Džeimsas, sėsdamasis ant lovos krašto ir 
kniaukdamas vynuoges iš dubens su vaisiais. - Nagi tikrai vyrai 
aplink tave kaip tos musės prie medaus! O ką tas gražuolis indas, 
vaidinantis tavo gynėją? Dar vienas gerbėjas? 

— Aris nepaprastai man pagelbėjo, - pradėjo gintis Rebeka. — 
Bet jis tik draugas. 

— Jei jau taip sakai... - pašaipiai vyptelėjo Džeimsas. - Bet 
svarbiausia, brangioji, smagu tave vėl matyti tokią kaip visada. 

— Taip, Stivui pasakiau, kad rytoj jau laisvai galėsiu filmuotis. 

— O aš nė trupučio neimu į galvą, kad atidėjo filmavimą. Vi- 
sos likusios mano scenos yra su tavim, tad maloniai sau turėsiu 
laisvadienių. 

— O tavo vienatvę praskaidrins padavėja? 
po visą viešbutį. Įtariu, nori nuo manęs vaikų. Deja, šiuo metu 
jie niekaip neįeina į mano planus. Na, paliksiu tave ramybėje, 
bet jei paskui norėtum lengvos vakarienės, mielai palaikyčiau 
tau draugiją. 


* Pataikei! (Pranc.) 

- Ačiū, Džeimsai, bet, manau, niekur nekelsiu kojos ir anksti 
eisiu miegoti, - atsakė Rebeka. 

— Na, tai kelintas aš dabar tavo simpatijų eilėje? Gal jau paki- 
lau į aukštesnį rangą, kai bent kiek jų pramėtei? 

Rebeka draugiškai niuktelėjo jam į ranką. 

— Ak tu, plevėsa. Žinau, tu nerimtai. 

— Gal ir ne, - sutiko jis. - Bet labai tikiuosi, kad ir toliau 
palaikysim ryšius, kai grįši namo. Tikrai, Rebeka, man su tavim 
buvo labai gera ir smagu. Linksma, įdomu. Robertas sakė, kad 
ekrane tarp mūsų iš tiesų matyti trauka. O ką žinai, gal tapsim 
dar vienais Olivjė ir Li arba Bredu ir Endže. Na, einu, nusileisiu į 
pirmą aukštą, gal mano padavėjukė jau patiekė gardžios arbatos 
su grietinėle, - Džeimsas šiltai ją pabučiavo ir atsistojo. - Iki, 
brangioji! 


Atvykęs į namus pas daktarą Trefjuzį, Aris nusekė paskui jį į vir- 
tuvę. 

— Gal neatsisakytumėt puodelio arbatos? Kaip tik ruošiausi 
kaisti virdulį. 

— Ačiū, išgerčiau. 

— Kaip ir prašėte, perverčiau visas savo senelio ligonių korte- 
les su 1922 metų įrašais ir niekur neradau jūsų nurodytu ar pa- 
našiu laiku paminėta vaiko, vardu Mohas Čavanas ar Prasadas, 
mirties. 

— Ką gi, - atsiduso Aris, - tiesą sakant, nenustebinote. 

— Esu kiek sutrikęs dėl to, kas ištiko jūsų giminaitį. Sakote, 
buvo išduotas jo mirties liudijimas? — paklausė gydytojas, iš 
spintelės imdamas du stačiasienius puodelius. 

— Taip, buvo, - Aris iš plastikinio aplanko išėmė mirties liu- 

dijimą. - Kaip matote, jis pasirašytas jūsų senelio. Tačiau nei 
parapijos knygose, nei šios vietovės gimimų ir mirčių registre 
neradau tokio fakto. 

— Kaip keista, - gydytojas Trefjuzis ėmė apžiūrinėti doku- 
mentą Ariui per petį. - Taip, tai mano senelio parašas, tačiau 
pagal įstatymą jis turėjo nusiųsti šio liudijimo dublikatą oficia- 
liai įregistruoti. 

— Internete tikrinau ir archyvų duomenis - jokių pėdsakų. 
Suprantama, - pridūrė Aris, - Moho motina niekada netikėjo, 
kad jis mirė tą dieną, kuri nurodyta šiame dokumente. 

— Ką jūs sakote? —- daktaras Trefjuzis neslėpė nuostabos. - 
Bet jis vis dėlto mirė? 

— Ne, nemirė. Meibelė Smerden tai patvirtintų. Ji tikra, kad 
Mohas tą dieną buvo atiduotas į kažkurią Londono našlaičių 
prieglaudą. 

— Ir kas jį ten atidavė? —- paklausė priešais už stalo sėdintis 
daktaras Trefjuzis. 

— Atsiprašau, bet turiu pasakyti, kad tai buvo jūsų senelis. 

Aris tikėjosi, kad gydytojas ims ginčytis, tačiau jis tik nu- 
leido akis. 

— Deja, nenustebinote. Tiksliai nežinau, kokiomis aplinky- 
bėmis gimė jūsų giminaitis, tačiau galiu patvirtinti, kad mano 
senelis yra padėjęs nemažai į bėdą patekusių jaunų moterų. Gi- 
mus kūdikiui jis slapta nuveždavo jį į vieną iš kelių bažnyčios iš- 
laikomų našlaičių prieglaudų. Juk suprantate, pone Malikai, kad 
tada buvo visai kiti laikai. 

— Taip, dabar jau pradedu suprasti. 

— Mano senelis nebuvo blogas žmogus, - pasakė gydytojas. - 
Kaip galėjo, taip padėjo. Beje, galėčiau sužinoti, į kokias našlaičių 
prieglaudas kreipdavosi mano senelis. Dievai žino, ar bent viena 
veikia iki šiol, tačiau vis tiek verta pamėginti. Prašom palaukti. 

Daktaras Trefjuzis pakilo nuo stalo ir netrukus grįžo su 
plona odine užrašų knygele. 

— Čia mano senelio surašyti vietos ligoninių adresai ir te- 
lefono numeriai, chirurgų pavardės ir kita medikui reikalinga 
informacija. Pabaigoje yra trijų našlaičių prieglaudų adresai. Iš 
jų tik viena buvo Londone. Jums užrašyti? 

— Dėkoju, nors, kaip sakote, kažin ar ta įstaiga tebeveikia, - 
atsiduso Aris. - Be to, neįsivaizduoju, ar Mohui buvo paliktas 
nuo gimimo duotas vardas, - kita vertus, turiu tikslią datą, kada 
jis buvo atiduotas į prieglaudą. Tai Donaldo Astberio mirties 
diena. 

— Mat kaip? Na, kai ką, manau, galima patikrinti internete, — 
patarė daktaras Trefjuzis. - Ir jei jums pavyktų aptikti kokių ži- 
nių, nesivaržykite ir kreipkitės į mane - gal dar kuo nors galėsiu 
padėti. Turiu pasakyti, sudominote šia istorija ir norėčiau suži- 
noti daugiau. 

— Vienintelis žmogus, kurio būtų galima paklausti, yra Mei- 
belė Smerden, nors ji mane ir prisaikdino saugoti paslaptį. Ta- 
čiau jau ir taip sugaišinau jums brangaus laiko, - tarė stodamasis 
Aris. - Jei sužinosiu, kas jam atsitiko, pranešiu. 

— Labai prašyčiau. Beje, kaip laikosi žavioji mano pacientė? 

— Ačiū, puikiai, - atsakė Aris ir gydytojas Trefjuzis palydėjo 
jį prie laukujų durų iš gatvės pusės. 

— Prisipažįstu, ji man padarė didelį įspūdį. Nesistebiu, kad ir 
lordui Astberiui ji krito į širdį. Jums labai pasisekė, pone Mali- 
kai, - nusišypsojo gydytojas. - Labos nakties. 


Grįždamas į Ašbertoną Aris pakeliui užsuko į Astberio dvarą, 
pastatė automobilį kieme ir nuėjo ieškoti Rebekos lagamino. 
Praėjo gerokai laiko, kol jis aptiko krūmą, po kuriuo Rebeka 

numetė lagaminą, paskui suradęs padėjo ant užpakalinės auto- 
mobilio sėdynės. Galiausiai nuėjo į rūmus ir užlipo į palėpę atsi- 
sveikinti su Meibele Smerden. 

Ši pamačiusi jį nusišypsojo. 

— Turėsite laiko išgerti sa manimi arbatos, mielasis? — pa- 
klausė Ario. 

— Ne, ponia Smerden, gaila, bet neturiu kada. Tiesiog norė- 
jau atsisveikinti. Rytoj išvažiuoju į Londoną, o šiandien mačiau 
daktarą Trefjuzį. Jis man užrašė našlaičių prieglaudos Londone 
pavadinimą, tad ten būdamas mėginsiu ką nors sužinoti. 

- Šaunu - o jei sužinosite, kas jam nutiko, praneškite man, 
gerai“ 

— Būtinai, ir labai jums dėkoju už pasitikėjimą. 

— Aš dėl mūsų visų esu patenkinta, kad pagaliau tiesa iškilo 
į paviršių. Mano mamytė Tilė laikė Anahitą puikiu žmogumi. 

— Tokia ji ir buvo, - išdidžiai atsakė Aris. 

— Beje, žiūrėkit, ką jums suieškojau, - Meibelė paėmė nuo 
stalelio prie lovos įrėmintą nuotrauką ir įteikė Ariui. - Šią velio- 
nio lordo Astberio, Anahitos ir Moho nuotrauką paėmė mano 
tėvelis iš jų dviaukščio prie upelio. 

Aris apstulbęs įsižiūrėjo į tris žmones nuotraukoje. Jų istorija 
dabar jau tapo ir jo istorija - juto tai kraujyje. 

— Ačiū jums, Meibele, saugosiu kaip didžiausią lobį. Sudie. 

Jis ėmė leistis laiptais, ketindamas pasiimti daiktus iš savo 
kambario. Pavartęs Donaldo dienoraštį, įsidėjo į kelionkrepšį 
kartu su Meibelės duota nuotrauka. Entoniui jo tikrai neberei- 
kės, be to, tai ir Ario giminės istorijos palikimas. 

Nešdamasis krepšį į pagrindinį vestibiulį, Aris stabtelėjo po 
didžiuliu kupolu ir kelias akimirkas susimąstė apie Anahitą ir 
visa, ką jai teko iškentėti Astberių rankose. Iki šiol stebėjosi, ko- 
dėl būtent jam Anahita patikėjo savo istoriją. 

O tada ir išgirdo tą garsą - iš pradžių tokį tylų, kad pamanė 
spengiant ausyse. Tačiau giesmei vis stiprėjant, kol ji suskambo 
tobula tyra gaida, besiliejančia aukštyn į milžinišką kupolą virš 
galvos, jį apėmė keista, bet įstabi euforija. 

Aris su ašaromis stovėjo ir žvelgė aukštyn, galiausiai viską 
supratęs - Anahita jam perdavė kur kas daugiau negu savo gy- 
venimo istoriją. 


47 


Tą vakarą Aris su Rebeka kartu vakarieniavo jos numeryje. 

— Tu tiesiog nepaprasta, - pasakė pildamas jai šlakelį vyno. — 
Jei man būtų tekę patirti ką tau šiąnakt, būčiau kuoktelėjęs. 

— Na, - truktelėjo pečiais Rebeka, - manau, kad maždaug su- 
prantu nenormalų elgesį. Nors mano motina nebuvo šizofrenikė 
kaip Entonis, pasigėrusi kartais tapdavo agresyvi. Tad aš įpratusi 
prie keistosios žmogaus prigimties pusės. Tai tu didvyris, Ari, 
kad neatstojai nuo ponios Trevatan, kol ji nepasakė, kur jis mane 
nusitempė. Ačiū Dievui! - krūptelėjo Rebeka. 

— Nesistebiu, kodėl Entonis nenorėjo, kad apžiūrinėčiau dvi- 
aukštį prie upelio. Kai apie jį paklausiau, Entonis pareiškė, kad 
tas namas apleistas. Žinoma, lieka didelis klausimas, ar tu tikrai 
nesi giminė Violetai. 

— Nežinau, kas mano tėvas, ir turbūt niekada nesužinosiu. 
Bet štai ką pasakysiu, - ūmai tarė Rebeka. - Aš ir nenoriu žinoti. 
Praeitis lieka praeitis. Dabar man svarbiausia ateitis. 

- Tiesą sakai, Rebeka, nėra prasmės gyventi praeitimi. Turiu 
pasekti tavo pavyzdžiu, būti tvirtas ir žvelgti į priekį, kad ir kas 
ten laukia. 

Aris atsiduso. 

- Ir aš pasistengsiu. Prisipažinsiu, kai man į kambarį atnešė 

laikraštį su Džeko ir naujos jo merginos nuotrauka, puoliau į 
ašaras. Kol kas tikrai skaudu, - atsistojusi Rebeka nuėjo prie so- 
fos, paieškojusi po ja pakėlė nuo grindų laikraštį ir susidrovėjusi 
padavė Ariui. - Štai, žiūrėk: Viskas baigta! Džekas meta Bekę dėl 
naujos meilės! Bet turbūt nieko kita ir nesitikėjau, - pasakė ji lyg 
susitaikydama su likimu. 

— Užjaučiu, Rebeka. 

— Nereikia. Viskas į gera - aš rimtai. Kai pasakiau, kad jis 
turi mesti kvaišalus ir svaigalus, supratau, jog kelio atgal nėra. Jo 
puikybei tai buvo per sunkus išbandymas. 

— O žiniasklaidos maitvanagiai aplink tave jau suka ratus, 
norėdami išpešti kitos pusės versiją? 

— Manau, taip. Kol tavęs nebuvo, skambino mano agentas. 
Na, jie bent jau nežino, kad dabar aš čia. Bet kas nors vis tiek 
išplepės - kaip visada. 

- Žiūriu, vis dėlto nelengvas tavo gyvenimas, Rebeka. 

— Mano agentas nori, kad pasirodytų viešas mano pareiški- 
mas, bet žinai, ką jam atsakiau? Kad nesutinku. Kas man darbo, 
ką kiti galvoja! Žinau, kaip buvo iš tikrųjų, o visa kita nesvarbu. 
Kaip aš nuo visko pavargau, - Rebeka papurtė galvą. - Nepati- 
kėsi - praėjo dar tik para, o aš jau iš tiesų ilgiuosi Astberio dvaro 
taikos ir ramybės. Niekas man ten nekaišiojo tokio šlamšto kaip 
šitas. Įsisukau į karuselę, kurioje mano gyvenimas buvo penas 
publikos smalsumui patenkinti, bet man jau gana. 

— Suprantu, - atsakė Aris. 

- Bijau ir pagalvoti, kad teks grįžti į tą užburtą ratą. 

— Beje, dėl sugrįžimo - turiu pasakyti, kad rytoj rytą išva- 
žiuoju. Gavau tam tikrų žinių, kurias turiu patikrinti Londone 
prieš skrisdamas namo į Indiją savaitės pabaigoje. 

- Tikrai turi važiuoti? Žinoma, suprantu tave. 

— Dabar tu jau saugi ir aš dėl tavęs ramus. Entonis prižiūri- 

mas, tu esi viešbutyje su visa filmavimo komanda ir po poros 
dienų pati išvyksi. 

— Taip, tiesa. Tad šį vakarą atsisveikinam? 

— Turbūt taip. 

— Vadinasi, galiu tau tik padėkoti už viską - nežinau, kas 
man būtų buvę šiomis dienomis be tavo pagalbos. Niekada to 
nepamiršiu. 

— Turiu vilties - gal ir manęs nepamirši, - nusišypsojo jai Aris. 

— Kaip galėčiau tave pamiršti, - tyliai atsakė ji. - Įsivaizduoji, 
prieš kelias dienas iš tikrųjų buvau įsikalbėjusi, kad esu kažkaip 
susijusi su Violeta... Gal ir tikrai, tik neturiu jokių galimybių iš- 
siaiškinti. 

Aris pažiūrėjo jai į akis ir paklausė: 

— O kodėl tau nepasiteiravus savo tėvų? 

— Negaliu - mama mirusi, o kas buvo tėvas, nežinau. Na, kad 
ir kaip bjauru sakyti, rytoj turiu sunkią dieną filmavimo aikštelėje 
ir turiu pasiruošti. O tau turbūt reikia susidėti mantą kelionei. 

— Tvarka. Paliksiu tave ramybėje. 

Abu atsistojo. 

— Na, - pasakė ji šypsodamasi, - turbūt ir viskas. 

- Turbūt. 

Abu tylėdami nuėjo prie durų. 

— Ką gi, labanakt, būk laiminga, - tarė jis. 

— Pasistengsiu. - Staiga kone pro ašaras Rebeka pasakė: - Pa- 
lydėsiu tave iki lifto. 

Išėję pro duris abu patraukė prie lifto. Jis paspaudė iškvie- 
timo mygtuką. Atvažiavus liftui nei vienas, nei kitas neištarė nė 
žodžio. 

— Na ką, sudie, Ari, - pasakė Rebeka jam įžengus į vidų ir 
beužsiveriant durims. 

Jis viduje paspaudė mygtuką, sulaikydamas lifto duris. 

— Rebeka... 

— Ką, Ari? - paklausė nudelbusi akis. 

— Pažiūrėk į mane. 

Rebeka pakėlė akis ir jis išskaitė jos jausmus. Tokius pat kaip 
savo. 

— Noriu tau dar kai ką pasakyti prieš išvykdamas. Mūsų 
abiejų kelionė baigiasi po kelių dienų ir aš turiu grįžti į Indiją. 
Bet, manau, galėtume netrukus vėl pasimatyti. Sutinki? 

Vėl ėmė čiaužti lifto durys - dar akimirka, ir užsidarys. Šį- 
kart mygtuką joms sustabdyti paspaudė Rebeka. 

— Sutinku, - atsakė jam. 

— Dar norėjau pasakyti, kad jei kada sugalvosi atvykti į In- 
diją, pranešk man. 

— Gerai. 

— Pažadi? 

— Pažadu. 

Durys susiskliaudė ir Aris dingo iš akių. 


Kitą dieną grįžusi į Astberio dvarą filmuotis Rebeka juto, kaip 
įsitempė kiekvienas nervas. 

— Pasistenkite nesibaiminti, Rebeka, mes apginsime jus nuo 
garbintojų, tykančių tamsiuose koridoriuose, - ramino ją Stivas, 
lydėdamas pas grimuotojus. - Liko tik viena diena. 

— Viskas bus gerai, - atsakė ji, nejaukiai pasijutusi, kad tam 
tikros šios istorijos detalės jau pasiekė aktorius ir filmavimo 
grupę. 

Laimė, dauguma scenų buvo filmuojama lauke ir vos išjun- 
gus kameras Rebeka iškart buvo parvežta į viešbutį. 

Grįžusi į savo kambarius ji suvokė, kad dabar, išsikrausčiusi 
iš Astberio rūmų, nieko daugiau nenori, tik kuo greičiau palikti 

Devoną. Nors viešbutyje gavo didžiausio ploto numerį, jo sienos 
varė klaustrofobiją ir Rebeka iškart pasigedo atvirų erdvių, prie 
kurių jau spėjo priprasti. 

— Dieve padėk, kai grįšiu į Niujorką, - kalbėjo sau prisimi- 
nusi butą spindinčio plieno bokšto viršūnėje, į kurio spąstus grį- 
žusią į tėvynę ją tučtuojau įvarys paparacai. 

Vis dėlto turėjo pripažinti, kad ilgisi tik plačiai išsidrieku- 
sių Astberio dvaro sodų ir už jų plytinčių pelkynų. Ir tikrai ne 
Džeko. Ji sunkiai galėjo paaiškinti, dėl ko prieš dvidešimt ketu- 
rias valandas sieloje atsivėrė tuštuma. Tarsi kas būtų atskyręs jos 
pačios dalį ir dabar liko kažkoks maudulys. Kol kas ji nenorėjo 
tiesiai prisipažinti, ką tai galėtų reikšti. 

Paskutinę filmavimo dieną režisieriui šūktelėjus „Viskas!“ 
visa filmavimo grupė ir aktoriai susirinko išgerti šampano rūmų 
terasoje, nušviestoje žavingo saulėlydžio gaisų. 

— Gaila, kad jau baigėsi, Beke, ar ne? - paklausė Džeimsas. 

— Tikrai gaila - daug ko. Tai įspūdinga patirtis. Manau, pau- 
gėjau - ir kaip žmogus, ir kaip aktorė. 

— Ne tas žodis, - tarė priėjęs Robertas ir apkabino ją viena 
ranka. - Puikiai padirbėjai, brangioji, tiesiog puikiai. Kitąmet 
lauk krūvos apdovanojimų. 

— Ačiū, Robertai. Tikiuosi, neapvyliau. 

— Ką ir kalbėti, nė trupučio, brangioji. Tikiuosi, greitai vėl 
dirbsim kartu. 

Metusi žvilgsnį skersai terasos Rebeka pastebėjo šampaną 
pilstančią ponią Trevatan. Pastarąsias dvi dienas vengė su ja kal- 
bėtis, nenorėdama minėti to, kas nutiko. Tačiau dabar suprato 
turinti su ja atsisveikinti. 

Filmavimo grupei paskutinįkart kraunantis įrangą, Rebeka 
įėjo pro salono duris ir ėmė jos ieškoti. Rado virtuvėje plaunan- 
čią taurės. 


Vidurnakčio rožė 629 


- Labą vakarą, - nedrąsiai pradėjo. - Norėjau tik atsisveikinti. 

Žiūrėjo, kaip ponia Trevatan šluostosi rankas į prijuostę — 
galiausiai atsisuko sielvartingu veidu. 

— Rebeka, labai prašau atleisti už tai, kas įvyko. Visa kaltė 
tenka man. Ne kas kitas, o aš turėjau matyti, kur viskas krypsta. 

— Prašom savęs nekaltinti, ponia Trevatan, - bent aš tikrai 
jūsų nekaltinu. Manau, visus tuos ilgus metus jūs pagirtinai rū- 
pinotės Entoniu. 

— Ką gi, viską darome dėl tų, kuriuos mylime, - ji atsiduso. — 
Kad ir kaip būtų, tikiuosi, ne vien bloguoju minėsite viešnagę 
Astberyje. 

— Jokiu būdu! Atmetus kelias paskutines dienas, man čia 
buvo nepaprastai gera. O kaip jūs toliau gyvensite? - paklausė 
Rebeka. - Juk kurį laiką Entonio nebus rūmuose. 

— Astberio dvaras perėjo į patikėtinių rankas, mieloji. Jie ir 
nuspręs, kaip geriausia pasielgti su šiuo turtu. Tačiau net jei nu- 
spręs parduoti, tai ilgokai užtruks. 

— Nejaugi patikėtiniai turi tokią teisę? Maniau, sprendimus 
gali priimti tik Entonis. 

— Taip, tiesa, tačiau jo šviesybė, deja, paskelbtas proto ligoniu. 
Ketinau jums parašyti, mieloji, nes kasdien lankau jį ligoninėje, 
o jis nori perduoti iš visos širdies besigailintis, kad jus taip išgąs- 
dino. Bėda ta, kad jus įsimylėjo, ir dėl to vargšelis visai prarado 
nuovoką. 

— Žinau, man paaiškino daktaras Trefjuzis. Labai atsiprašau. 

- Jums visiškai nėra dėl ko atsiprašyti. Juk negalite būti kito- 
kia, negu esate, ir jūs niekuo dėta, kad padarėte jam tokį įspūdį. 
Šiaip ar taip, jei kada norėtumėte jam parašyti, žinau, jis būtų 
labai laimingas, kad jam atleidote. Tai padėtų jam atsigauti. 

- Parašysiu, - Rebeka matė, kaip pragiedrėjo ponios Treva- 
tan veidas gavus jos pažadą. - Vadinasi, jam jau bent kiek geriau? 

— Ką gi, dar tik pradžia, mieloji. Man nelengva pas jį vaikš- 
čioti - matot, jis labai verkia, prašosi namo ir nesusivokia, kur 
esąs. Vargšiukui smarkiai pakrikęs protas. Kol kas tik galiu tikė- 
tis, kad netrukus jo būklė bus stabilizuota. Dėl to ir būtų labai 
puiku, jei jam parašytumėte. Suprantate, jis nieko daugiau ne- 
turi, tik mane. 

— Būtinai parašysiu, duodu žodį. Bet dabar jau man metas. 
Tiesiai iš čia važiuoju į Londoną. 

— Įsivaizduoju, kaip džiaugsitės grįžusi į tikrąjį savo gyve- 
nimą Niujorke. 

— Tiesą sakant, kol kas nelabai ten veržiuosi, - prisipažino 
Rebeka. - Pasiilgsiu jūsų, ponia Trevatan, iš tikrųjų pasiilgsiu. 

— Ak, vaikeli, liaukis! Tai man ašaras spaudžia. Kokia tu 
miela, vaikeli, net graudu. Eikš, apkabinsiu. 

Ponia Trevatan išskėtė rankas ir Rebeka prisiglaudė prie jos. 

- Žiūrėk, kiek jau laiko praėjo nuo tada, kai atvykai, - tarė 
ponia Trevatan, paleisdama Rebeką iš glėbio. - O su tuo vaikinu 
indu ruošiesi vėl susitikti? 

— Nežinau. 

- Žinoma, ne mano reikalas, bet man atrodo, jūs taip vienas 
kitam tinkat. O žiūrint į priekį toks žmogus kur kas geriau negu 
koks vėjo pamušalas aktorius, - pridūrė ji ir po šių žodžių abi 
pagerbė Džeko atminimą tylos minute. 

— Gal ir taip, - linktelėjo Rebeka. 

— Na, keliauk laimingai ir žiūrėk, kad galėčiau pelnytai ta- 
vimi visiems girtis. 

— Pažadu, pasistengsiu, o jeigu kada nors - kada nors, - pa- 
kartojo Rebeka, - norėtumėt perskristi vandenyną ir aplankyti 
mane Niujorke, jums mano namuose visada atsiras vietos neri- 
botam laikui, kiek tik norėsite. 

- Ačiū, mieloji. Tik turbūt abi suprantam, kad aš niekada net 

kelioms dienoms nepaliksiu jo šviesybės. Parašyk ir man - gerai, 
mieloji? Papasakosi, kaip sekasi. 

— Būtinai parašysiu, ponia Trevatan. 

— Ak, vos nepamiršau. Jei sutiktum paimti, kai ką turiu tau 
atminimui. 

Rebeka nusekė akimis ponią Trevatan, o ši persilenkusi per 
kriauklę paėmė nuo palangės rožę, Entonio jai nuskintą Astbe- 
rio sode. 

— Gali įsivaizduoti - ji visas tas savaites žydėjo tavo kam- 
baryje, - pasakė ponia Trevatan. - Ir tik prieš kelias dienas, kai 
išvykai, nukrito pirmas žiedlapis. Tačiau kokia nuostabi spalva. 
Gal norėtum paspaudusi sudžiovinti - įsidėtum į knygą. Prisi- 
mintum, koks buvo jo šviesybė. 

— Gerai, - atsakė Rebeka imdama rožę. 

Ji suprato, kad ponia Trevatan šito norėjo. Panardinusi veidą 
į jos žiedą įkvėpė vis dar stipraus aromato. 

— Sudie, ponia Trevatan. 

— Sudie, vaikeli. 

Pro virtuvės duris Rebeka išėjo į didįjį vestibiulį. Kiek pasto- 
vėjo po didžiuoju kupolu ir prisiminė, kaip pirmąkart pamatė 
tarpduryje Entonį. 

— Sudie, - sukuždėjo į tylą. 

Aris pro langą žvelgė į vešlią miesto sodo žalumą, kurioje sken- 
dėjo Viktorijos laikų pastatas. Lauke skambėjo žaidžiančių vaikų 
balsai. 

— Tuoj jus priims archyvarė panelė Kent, - pasakė priima- 
mojo registratorė. 

— Ačiū, - stodamasis padėkojo Aris ir nusekė paskui moterį 
siauru koridoriumi, kuriame tvyrantis pervirto maisto kvapas 
priminė jam mokyklos laikus Anglijoje. 

Moteris nuvedė jį į užgrioztą kabinetuką, kur prie stalo sė- 
dėjo smulkutė, pedantiškai tvarkingos išvaizdos į šeštą dešimtį 
įkopusi moteriškutė. 

— Labą dieną, pone Malikai. Turiu pasakyti, kad pagal tai- 
sykles turėjote elgtis visiškai kitaip. Pirmiausia dėl žinių apie 
savo pirmtaką jums reikėjo kreiptis į įvaikinimo agentūrą ir tik 
paskui į mus. 

— Labai prašau atleisti, panele Kent, tačiau bent dėl kelių 
priežasčių man liko tik atsiduoti jūsų gailestingumui - pirmiau- 
sia nežinau, koks vardas jam buvo čia duotas, antra, jau rytoj 
išskrendu į Indiją. 

- Supratau. Leiskite pasiteirauti - kaip manote, kada jūsų gi- 
minaitis buvo atiduotas į prieglaudą? 

— Manau, prieš aštuoniasdešimt devynerius metus. 1922 
metų rugpjūčio 22-ąją. 

— Na, bent šie duomenys tikslūs, - tarė panelė Kent. - Kokio 
jis buvo amžiaus? 

— Maždaug trejų. Mišrios rasės - pusiau anglas, pusiau indas. 
Mėlynų akių. Greičiausiai jį atvežė daktaras Trefjuzis, nors nesu 
tikras, ar prisistatė tikra pavarde. 

— Matau, esate puikiai informuotas, pone Malikai. Bet turiu 
perspėti, kad tokio amžiaus vaikus, juo labiau maišyto kraujo, 
čia labai retai priimdavo. Atleiskite už šiurkštų palyginimą, ta- 
čiau naujagimiams, lygiai kaip ir mažiems šuniukams, lengviau 
rasti namus negu paaugusiems vaikams. O šių namų pagrindi- 
nis tikslas visada buvo rasti savo globotiniams įtėvius. Žiaurūs 
buvo laikai, pone Malikai. 

Aris pajuto, kad ta moteris kalba be pagražinimų. 

— Šeima buvo turtinga, tad gal pasiūlė prieglaudai pinigų? 

— Galbūt. 

Ariui teko atlaikyti tiriamą skvarbių panelės Kent akių žvilgs- 
nį, iš kurio buvo matyti mintyse ją sveriant neįprastą situaciją. 

— Ką gi, nors nusprendėte apeiti nustatytą tvarką, pone Ma- 
likai, galiu jus nudžiuginti, kad būtent mūsų įstaigai suteiktas 
leidimas praėjus aštuoniasdešimt metų pateikti giminaičiams 
archyvo duomenis. Manau, suprantate, kad toks terminas buvo 
nustatytas darant prielaidą, kad rūpimas asmuo greičiausiai jau 
bus miręs, taigi jam nebekels grėsmės kitiems perduota tokia 
privati informacija. Kitose vaikų globos įstaigose yra nustatytas 
devyniasdešimties ir net šimto dešimt metų terminas, leidžian- 
tis informuoti apie tokio pobūdžio įrašus. Suprantama, juk šiais 
laikais žmonės gyvena kur kas ilgiau. 

- Pakaks pasakyti, kad giminaitis, kurio ieškau, beveik ne- 
abejotinai yra miręs, tik nežinia kada - ar prieš dešimt metų, 

ar vaikystėje, ir tai yra dar vienas klausimas, į kurį tebeieškau 
atsakymo. 

— Na, gal pradėkime - pakartokite jums žinomą datą, ir pa- 
žiūrėsime, kas yra archyvuose. 

Panelė Kent paskambino telefonu ir paprašė reikiamos ap- 
skaitos knygos. Netrukus įėjo mergina su dideliu oda įrištu fo- 
liantu. 

— Ačiū, Hedere. Na, o dabar pažiūrėkime. 

Nesitverdamas nekantrumu Aris laukė, kol ji atvers lapą ties 
reikiama data. Žinojo, kad jei ir čia laukia aklagatvis, daugiau 
nebėra kur eiti. 

— Na, štai ir rugpjūčio dvidešimt antroji... 

Sulaikęs kvapą jis laukė, kol ji perskaitys, ką radusi, - buvo 
dėkingas ir už tai, kad nors kas parašyta. 

— Taigi mažą berniuką į šiuos namus dešimtą valandą vakaro 
atnešė daktaras Smitas. Vaikas buvo rastinukas - greičiausiai ty- 
čia pamestas prie gerojo daktaro durų. 

— Vargu, - sumurmėjo Aris. 

— Pone Malikai, - panelė Kent pažiūrėjo į jį per akinių viršų, — 
galiu patikinti, kad tai buvo visiškai normalus į beviltišką padėtį 
patekusios moters elgesys. Paprastai pamestą krykštaujantį ry- 
šulėlį rasdavo arba parapijos pastorius, arba gydytojas. O jie da- 
rydavo viską, kas buvo jų galioje, kad suteiktų pagalbą. 

— Suprantama. 

— Jūs buvote teisus, - panelė Kent vėl nukreipė žvilgsnį į 
knygą. - Vaiko vardas neįrašytas. Apibūdintas kaip „eurazijietiš- 
kos išvaizdos, mėlynų akių. Sveikas, iš pažiūros gerai maitintas, 
maždaug trejų metų. Ypatingų žymių nerasta. Priimta piniginė 
auka, - panelė Kent per akinių viršų žvilgtelėjo į Arį. - Labai 
panašu į jį. 

— Taip, tai jis. 

Ariui sukilo jausmai, bet jis pasistengė susitvardyti. 

— Palaukite, dar neverkite, pone Malikai, - vos šyptelėjusi 
tarė panelė Kent, - čia dar šis tas parašyta. 

— Gal prieglaudoje jam suteiktas vardas? 

— Tikrai taip. 

- Ir koks gi? 

— Čia jam davė Nojaus vardą. Neklauskite, kodėl — gal tą 
dieną Londone buvo potvynis. Paprastai vaikams čia duodavo 
ne tokius skambius vardus - manau, tai išskirtinis atvejis. 

- Išties taip. O kokią jis gavo pavardę? 

— Adamsas. Irgi kilusi iš garbingo biblinio vardo. Ir skambi — 
kaip didysis bažnyčios varpas... 

— Nojus Adamsas, - pakartojo sau Aris. - Ar jis ilgai užsi- 
buvo prieglaudoje? 

— Kantrybės, pone Malikai, tuoj patikrinsiu. 

Pakilusi nuo stalo panelė Kent priėjo prie kartotekos. Ištrau- 
kusi peržvelgė vieną aplanką. Atsigręžusi atrodė gerokai apstul- 
binta to, ką rado. 

— Kas galėjo pamanyti! - šūktelėjo ji. 

— Apie ką? 

— Pasirodo, jis tapo mūsų globėju ir valdybos nariu - pažino- 
jau jį kaip daktarą N. Adamsą. 

— Jūs jį pažinojote? 

— Tikrai taip. Tai buvo nuostabus žmogus. Jis labai daug nu- 
veikė šių namų labui, tai yra prisidėjo prie įplaukų padidėjimo 
ir pagerino vaikų gyvenimo sąlygas. Išėjo į pensiją dėl suprastė- 
jusios sveikatos baigiantis aštuntai dešimčiai ir mirė po kelerių 
metų. Galiu pasakyti, kad jo vardas mums yra geradario sino- 
nimas. 

Aris, pasklaidęs popierius plastikiniame dėkle, išėmė advo- 
kato persiųstą voką nuo Anahitos. 

— Gal netyčia žinote tikslią jo mirties datą? 

Panelė Kent vėl atsivertė bylą ir išėmė nekrologo kopiją. 

— Štai, prašom, čia iškarpa iš „The Times“. Pridėjome ją dėl 
to, kad nekrologe jis paminėtas kaip mūsų globėjas. 

Paėmęs nekrologą Aris patikrino Nojaus Adamso mirties 
datą. O tada palygino su data, prieš dešimt metų vos įžiūrimai 
užrašyta silpna Anahitos ranka savo mirties išvakarėse. 

— O Viešpatie... 

Datos tiksliai sutapo. 

— Jums bloga, pone Malikai? Atrodote sukrėstas. 

— Taip ir yra, atleiskite. 

— Ką gi, galima guostis tuo, kad dabar jau viską, ko norite, 
galite sužinoti iš „Ihe Times“. Kaip keista, - susimąstė panelė 
Kent eidama prie kopijavimo aparato. - Žinojau, kad daktaras 
Adamsas vaikystėje pats gyveno šiuose namuose, tačiau iki šiol 
man nekilo minties daugiau pasidomėti. Aš jį labai mylėjau — 
mes visi jį mylėjome. Prašom, imkite. 

Panelė Kent įteikė Ariui nekrologo kopiją. 

— Ačiū jums. | 

Aris žvilgtelėjo į nespalvotą simpatiško pagyvenusio vyriš- 
kio nuotrauką. Jam nekilo nė menkiausių abejonių, kad mato 
savo kraujo giminaičio atvaizdą. Vis dar negalėdamas atsikvo- 
šėti, pamėgino susikaupti ir dar ko nors paklausti panelės Kent, 
ko galbūt neras nekrologe. 

- Jis buvo geras žmogus? 

— Nepaprastai. Kartą per savaitę, trečiadieniais, ateidavo ap- 
lankyti vaikų ir būtinai atnešdavo jiems lauktuvių pyrago. Kartu 
su jais sėsdavo gerti arbatos, ir įdomiausia, pone Malikai, kad 
daugiau jų klausydavosi negu pats kalbėdavo. O kadangi mūsų 
įstaiga yra ne valstybės išlaikoma, bet privati, daktaras Adamsas 
labai stengėsi padidinti jos įplaukas ir aprūpinti visais patogu- 

mais. Be to, jis rėmė pinigais ir skatino gabesnius vaikus stoti 
į universitetą — sekti jo pėdomis. Jis buvo vaikams įkvepiantis 
pavyzdys. 

— Mano prosenelė niekada netikėjo, kad jos sūnus mirė, 
kaip jai buvo tvirtinama. Gal jums netyčia žinoma, ar daktaras 
Adamsas nemėgino ieškoti savo tikrosios motinos? 

- Nežinau, pone Malikai, o tas žmogus, kuris galbūt galėjo 
apie tai jums papasakoti, - jo žmona Samanta - labai gaila, bet 
taip pat prieš keletą metų mirė. 

— Jie turėjo vaikų? 

— Deja, ne. Daktaras Adamsas sakydavo, kad čia gyvenantys 
vaikai yra jo šeima. Ir iš tikrųjų po jo žmonos mirties sužino- 
jome, kad jiedu viską, ką turėjo, testamentu paliko mūsų vaikų 
namams. Turiu pasakyti, pone Malikai, kad ši dovana labai 
mums padėjo verstis. 

— Jis buvo laimingai vedęs? 

— Mano įsitikinimu, ta pora buvo tikros meilės pavyzdys — 
kai abu pas mus lankydavosi, matydavome, kokie jie atsidavę 
vienas kitam. Tačiau apie tai rasite parašyta nekrologe. 

— Būtinai perskaitysiu. Labai ačiū jums, panele Kent, už pa- 
galbą. Daugiau jau nedrįstu jūsų gaišinti. 

— Visai negaišinate. Labai džiaugiuosi, kad bent kiek galė- 
jau padėti. Prašom paimti mano kortelę, joje rasite elektroninį 
adresą. Jei turėsite daugiau klausimų, nesidrovėkite ir kreipkitės. 

— Ačiū, kreipsiuosi, - įsidėjęs kortelę į piniginę Aris atsi- 
stojo. - Viso labo, panele Kent. 

Pats paaukojęs vaikų namams pinigų, Aris išėjo į skaisčią lie- 
pos popietės šviesą. Prie namų įrengtoje žaidimų aikštelėje du 
vaikučiai žaidė smėlio dėžėje su kibirėliais ir kastuvėliais. Aris 
klausėsi linksmo jų klegėjimo, apžvelgė išpuoselėtą sodą ir ne- 

priekaištingai prižiūrėtą, neseniai perdažytą senovinį pastatą. 

Štai Moho palikimas, pagalvojo jis ir susiradęs suolelį saulės 
atokaitoje atsisėdo skaityti nekrologo. Anahita būtų nepapras- 
tai didžiavusis savo sūnumi, kuris regimai paveldėjo iš motinos 
mediko talentą, o iš tėvo - filantropo prigimtį. 


Gydytojas Nojus Adamsas - medicinos bakalauras, 
chirurgijos bakalauras (Oksfordas), Karališkosios 
akušerių ir ginekologų kolegijos narys, Britanijos 

imperijos 4-ojo laipsnio ordino kavalierius 


2001 m. vasario 24 d. 


Žymus chirurgas akušeris Nojus Adamsas augo Randalo 
pamestinukų namuose Voltamstou, Rytų Londone. Nors 
gyd. Adamso vaikystė buvo nelengva, jis gavo stipendiją 
studijuoti mediciną Oksforde. Studijas nutraukė Antrasis 
pasaulinis karas ir jis įstojo į medikų korpusą - tarnavo 
Prancūzijoje, vėliau Rytų Afrikoje. Grįžęs į Oksfordą 
baigti studijų, vedė britę medicinos seserį Samantą Mar- 
šal, su kuria susipažino Prancūzijoje. Gyd. Adamsas per- 
sikėlė į Londoną ir ėmė dirbti Šv. Tomo ligoninėje, išlaikė 
atitinkamus egzaminus ir buvo priimtas į Karališkąją 
chirurgų kolegiją. Jo specialybė buvo akušerija ir ypač 
nėščiųjų priežiūra. Jis vienas pirmųjų ištyrė preeklamp- 
sijos — gyvybei pavojingos būklės, dėl kurios gali mirti 
motina ir negimęs kūdikis, - priežastis. Gyd. Adamsas 
parašė daug svarbių straipsnių bendrais nėščiųjų svei- 
katos klausimais. Gyd. Adamsas buvo vaikų namų, ku- 
riuose pats užaugo, valdybos narys, nenuilstamai darba- 
vęsis našlaičiais likusių vaikų labui. Už labdaros veiklą ir 

akušerijos mokslo tyrimus karalienės apdovanotas Bri- 
tanijos imperijos 4-ojo laipsnio ordinu. Gyd. Adamsas 
našle paliko žmoną Samantą. 


Tik pamatęs į juodas dėmes besiliejančius atšviestus žodžius 
Aris susivokė verkiantis. Nusišluostęs ašaras toliau sėdėjo sau- 
lėje ir žiūrėjo į linksmai žaidžiančius vaikus. 

Išėmęs iš plastikinio dėklo Moho Čavano mirties liudijimą, 
suplėšė ir išbarstė skutelius ant žemės. 

— Aš radau jį, Anahita, - sukuždėjo pakėlęs aukštyn akis. 

— Sakau tau, Viktorai, - darau pertrauką, - pakartojo Rebeka 
savo vadybininkui. - Ir negrįšiu mažiausiai pusę metų, o gal ir 
metus. 

O gal ir niekada, - tyliai pagalvojo pati sau. 

— Bet klausyk, Beke! Tavo paklausa dabar pasiutusiai išau- 
gusi. Suprantu, tau reikia pailsėti, bet gal grįžtum namo ir supla- 
nuotume veiklą metams ar kokiam kitam laikui? 

— Ne. Rytoj išvažiuoju, - tvirtai atsakė Rebeka. 

— Man atrodo, tu iš proto išsikraustei. Žiniasklaida pasidarys 
išvadas, kad Džekas tau sudaužė širdį, ir pasidalys šiomis išva- 
domis su visu pasauliu. 

- Ir tegul. Žinai ką, Viktorai? Man nusispjaut. 

Kitame linijos gale stojo tyla. 

— Nieko nesuprantu, Beke. Šitiek metų dirbom kartu, kūrėm 
tavo karjeros planus, ėmėm tokius filmus, kokių reikia. Pasiekėm 
tokias aukštumas ir dabar tu dingsti. Klausyk, o tu ne nėščia? 

— Ne, Viktorai, aš ne nėščia, - atsakė Rebeka, norėdama kuo 
greičiau baigti šį pokalbį. - Kaip sakiau, tiesiog noriu pertraukos. 

— Gerai - ir kurgi tu iškeliauji? 

— Nesiruošiu tau pasakoti. Matau, nesupranti, bet, kad ir 
ką sakytum, nepriversi manęs apsigalvoti. Taigi siūlau baigti šį 

pokalbį. Jei per ateinančius mėnesius į mano einamąją sąskaitą 
pervesi, kas priklauso mano daliai, būsiu dėkinga. 

— Aha, ir tai gali būti paskutiniai pinigai, kuriuos gausi kaip 
aktorė, jei neatsisakysi šito savo sumanymo. Abu gerai žinom, 
kaip greitai nutyla telefonas ir tampi vakarykšte naujiena. 

— Sudie, Viktorai, ir iš tikrųjų ačiū tau už viską. 

Padėjusi telefoną Rebeka su palengvėjimu krito ant lovos. 
Gal ji ir išsikraustė iš proto, bet pirmąkart gyvenime nesistengė 
apmąstyti savo vietą jame. Ji - ne prekė, kurią galima pirkti ir 
parduoti, ji - žmogus. O jei per tą laiką, kurį ketina praleisti 
kelionėje, ims strigti karjera, tebūnie. 

Kaip tąkart jai sakė Mariona Devero, tik savęs pažinimas ir 
gyvenimo patirtis leidžia puoselėti savo talentą. Priklausydama 
išrinktųjų pasauliui ir jame vaidindama nesamą moterį, kuri yra 
visų garbinama kaip princesė ir kuriai viskas visada gerai bai- 
giasi, kažin ar kada nors būtų tai supratusi. Dairinėdamasi po 
„Claridges“ viešbučio numerį kreivai nusišypsojo, mat ten, kur 
ketino rytoj iškeliauti, nieko panašaus neras. 

Ariui jau buvo palikusi porą balso pašto žinučių, prašydama 
paskambinti, bet iki šiol nesulaukė jo skambučio. Toji tyla žeidė 
labiau, negu ji leido sau prisipažinti, bet nesvarbu, ar jis norės 
prisidėti prie jos sumanymo, ar ne, - ji neapsigalvos. Suprato, 
kad lig šiol vyrai ir jų reikalavimai vaidino pernelyg didelį vaid- 
menį jos gyvenime. Atėjo laikas, kai ji labiau už savo grožį ėmė 
vertinti savo nuomonę ir protą. Gal ilgainiui su kuo nors suge- 
bės užmegzti ir atvirus, sveikus santykius. 

Taigi, ar Aris Malikas atsilieps į jos žinutę, ar ne, ji vis tiek 
rytoj rytą išskrenda į Indiją. 

Grįžęs į viešbutį Aris šio to užkando restorane ir nuėjo į savo 
kambarį. Pastarosiomis dienomis persitempęs ir nualintas 
jausmų pertekliaus, su visais drabužiais krito į lovą. Atsibudo 
šeštą ryto ir suprato, kad turi tučtuojau išvykti, jei nori spėti į 
lėktuvą. Viską kaip pakliuvo sumetęs į kelionkrepšį, išsiregis- 
travo iš viešbučio, susistabdė taksi ir paprašė nuvežti į oro uostą. 
Mestelėjęs akį į mobilųjį pamatė, kad jis išsikrovęs, ir keiktelėjo 
iš apmaudo, kad užmigo neprijungęs prie kroviklio. Būtų norė- 
jęs dar kartą atsisveikinti su Rebeka, priminti jai, kaip norėtų vėl 
su ja pasimatyti, bet dabar jau teks palaukti, kol grįš namo. 

Laukdamas verslo klasės keleivių eilėje, Aris susimąstė, kur 
jis grįžta. Nelabai patraukli perspektyva. Didžiulis butas be gy- 
vos dvasios, dėl amžino laiko stygiaus papildomos valandos po 
biure praleistos darbo dienos - toks gyvenimas nė trupučio ne- 
viliojo. Tiesą sakant, vakar jis susimąstė, ar nevertėtų parduoti 
savo įmonės ir imtis ko kita. Jis norėjo ką nors nuveikti, kas būtų 
tikrai vertinga, - panašiai kaip Anahita arba gydytojas Adamsas, 
o ne vien turėti patikimą materialų pagrindą. 

Gal atvykus iškart aplankyti motiną, jai papasakoti, ką suži- 
nojo Anglijoje, ir paprašyti jos patarimo. Ir, žinoma, reikės duoti 
paskaityti Donaldo dienoraštį močiutei Munai. Aris atsiklausė 
ponios Trevatan, ar galėtų jį pasiskolinti ir parodyti močiutei, ir 
gavo sutikimą. 

— Ką gi, jo šviesybė bent kelias savaites jo tikrai nepasiges, — 
liūdnai pasakė ponia Trevatan. 

Pasiėmęs įlaipinimo bilietą jis mestelėjo akį į ekonominės 
klasės eilę ir pagalvojo, kad be atvangos darbuodamasis bent jau 
užgyveno šiokią tokią prabangą. Vos taip pagalvojęs, atkreipė 
dėmesį į merginą toje eilėje - su kuprine ant pečių, marškinė- 
liais, nuo kelių nukirptais dėvėtais džinsais ir įsispiriamomis ba- 
sutėmis. Beisbolo kepuraite pridengtus juodus plaukus ji buvo 

susirišusi į trumpą uodegėlę, visiškai nepasidažiusi. Buvo lyg ir 
matyta, bet jis neprisiminė kur. 

Jau buvo benusigręžiąs, bet iš vidaus pasigirdo ausį glostanti 
tyli giesmė, jau girdėta Astberyje. Šįkart atidžiau įsižiūrėjo, kaip 
mergina iš lėto slenka su eile artindamasi prie kontrolės posto. 

Eidamas prie jos plačiai nusišypsojo, nes iš arčiau pamatė, 
kad tai tikrai ji. Persisvėręs per užtvarą, skiriančią verslo ir eko- 
nominės klasės keleivius, paplekšnojo jai petį. 

Nustebusi ji atsigręžė. 

— Labas, ką čia veiki? - paklausė. - Vos atpažinau tave su 
tamsiais plaukais ir kepuraite. Turiu pasakyti, - nusišypsojo, — 
dabar tu nė kiek nepanaši į Violetą. 

— Aišku, ne, - gūžtelėjo ji. - Supratau, kad tai buvo grynas 
žinutės, kad nepaskambinai? 

— Ne, negavau, mobilusis išsikrovė. Taigi, ką čia veiki? - pa- 
klausė jis. 

— Kaip matai, ruošiuosi skristi į Indiją. 

Ji nusišiepė ir abu sukrizeno. 

— Ekonomine? 

— O kaipgi, - atsakė nedvejodama. - Kaip ir dera. 

— Supratau, - linktelėjo jis, - bet gal šį vienintelį kartą įkal- 
bėčiau tave palaikyti man draugiją? Nepamiršk, aš vietinis - ar 
nebūtų apmaudu, jei ateinančias devynias valandas prarasčiau 
galimybę nukreipti tave teisingu keliu ieškant savęs? 

Pagalvojusi gal porą sekundžių ji atsakė: 

— Taip, būtų apmaudu. 

— Gal aš ir pats su tavim pasuksiu tuo keliu? Tęsdamas tavo 
dvasinio vadovo ir globėjo vaidmenį. Jei ką, Indijoje gana pavo- 
jinga jaunai damai be palydos. 

— Ką tu sakai? Ne mažiau negu Astberyje? 

Ji ironiškai nusišypsojo. 

— Ne, nesakau, kad pavojinga iki tokio lygio. Na, Rebeka, eini 
pas mane? 

Jis ištiesė delną virš užtvaros ir ji padavė jam ranką. Abu ke- 
lias sekundes pastovėjo šypsodamiesi vienas kitam. 

— Einu, - atsakė ji. 

— Tada duok, - pasakė Aris paleidęs jos ranką, švelniai nu- 
ėmė jai nuo pečių kuprinę ir perkėlė per užtvarą. - O dabar tu. 

Jis sustojęs palaukė, kol ji pralįs pro juos skiriančią užtvarą. 

- Sveika, - plačiai nusišypsojo jis. 

— Sveikas. 

Ir apglėbęs jis priglaudė ją prie savęs. 


so) 
Gpilogas 


=D 


Indija, 1957 metai 


(hahita 


Taigi, mylimas sūneli, mano pasakojimas artėja prie pabaigos. 
Liko tik papasakoti, kas įvyko man grįžus į Indiją. Maharani su- 
tiko mane išskėstomis rankomis, lyg niekada nebūtume išsisky- 
rusios. Paskutinį rubiną radau niekieno neaptiktą po šventyklė- 
lės pamatais - gerai žinojau, kad po blankiu, purvinu viršutiniu 
jo sluoksniu slypi būsima mano laisvė ir nepriklausomybė. 

Indira buvo užsidegusi parsivežti mane į savo vyro rūmus, 
kad vėl imčiausi savo senojo kompanionės vaidmens ir lydėčiau 
ją kelionėse į Europą ir atgal, tačiau nepriėmiau jos pasiūlymo. 

Matai, mielas Mohai, prieš mirtį tavo tėvas paliko man pas- 
kutinę dovaną. Vienas dangus težino, kaip paskutinę mūsų kartu 
praleistą naktį manyje sudygęs grūdelis atlaikė tokius išbandy- 
mus kaip kalėjimas, sielvartas ir išsekimas, tačiau jis išliko. Grį- 
žusi į Koč Biharą, iš senos savo draugės, išmintingosios Zynos, 
išgirdau patvirtinimą, kad esu keturis mėnesius nėščia. 

Šįkart nesuėmė išgąstis, jaučiau vien ramybę. Nors man 
plyšo širdis dėl tavo netekties - galbūt kažkieno pastangomis fi- 
ziškai atskirto nuo manęs, galbūt mirusio, - vis dėlto guodė iš 
tragedijos pelenų prasikalęs bent jau naujos gyvybės daigas. 

Mums parvykus Indira netrukus grįžo į savo rūmus pas vyrą 
ir vaiką, o aš likau Koč Bihare. Sunkėjančią mane apgaubė keis- 

tai mieguista ramuma, su kokia veislinė kumelė ganosi po švie- 
žiai nušienautos žolės pilną pievą. 

Tavo sesuo Muna gimė 1923 metų birželio penktąją - gim- 
dymą priėmė Zyna. Naujagimė mano dukrelė buvo tokia pat 
romi ir taikinga, koks buvo ir jos atėjimas į šį pasaulį. Vidury 
nakties sūpuodama ją ant rankų žiūrėdavau į veidelį ir svarsty- 
davau, ar ji paveldėjo mano dovaną. Jai augant aiškėjo, kad ne. 
Tačiau žinau, kad kažkurioje mūsų giminės kartoje toji dovana 
kam nors atiteks - gal kuriam iš jos vaikų ar vaikų vaikų. Ir kad 
laikui atėjus aš iškart tai suprasiu. 

Kai Munai suėjo penkeri, nusprendžiau, kad pagaliau turiu 
pradėti gyventi savarankiškai - prisiminusi savo svajones palikti 
saugų rūmų prieglobstį. 

Senosios mano vyriausiosios medicinos sesers iš Karališ- 
kosios ligoninės persiųsti raportai apie mano, kaip slaugytojos, 
darbą per Pirmąjį pasaulinį karą bei jos pačios pagyrų pilnas 
atsiliepimas daugiausia nulėmė, kad gavau pasiūlymą iš vietos 
ligoninės ir pradėjau oficialiai lankyti medicinos seserų kursus. 
Žinoma, visą gyvenimą svajojau būti gydytoja, tačiau 1928 me- 
tais Indijoje moterys gydytojos buvo visiška retenybė. 

Tačiau padariau viską, kiek leido mano padėtis, o gyvenimui 
Indijoje ėmus keistis pasikeitė ir mano galimybės. Tapau gerai 
girdima Gandžio šalininke, ypač moterų teisių klausimu. Bran- 
gus sūnau, turbūt nesumeluosiu sakydama, kad ir pati pelniau 
šiokį tokį vardą. 

Dabar, kai rašau šią istoriją, Indija jau dešimt metų nepri- 
klausoma nuo britų. Mūsų šalis vis dar kankinamai ieško savo 
tikrosios tapatybės, kad po šitiek metų trukusios svetimųjų val- 
džios patikėtų galinti pati spręsti savo reikalus. Tačiau aš tikiu, 
kad tai pasieksime. Šiuo metu, palaikoma Indiros ir jos motinos, 
bandau įkurti pirmąją Indijoje moterų ligoninę. Pasinaudodami 

karališkųjų asmenų ryšiais, konsultuojamės su žymiais akuše- 
riais iš viso pasaulio. 

Man ypač padeda vienas gydytojas iš Anglijos. Daktaras No- 
jus Adamsas kaip tik dirba Šv. Tomo ligoninės moterų skyriuose 
ir teikia mums gyvybiškai būtiną praktinę pagalbą, man su di- 
džiausiais vargais diegiant medicinos slaugos pradmenis. Kai 
mūsų ligoninė bus galutinai įkurta, viliuosi, kad jis kada nors 
turės laiko mus aplankyti. 

Brangusis mano Mohai, štai ir baigiu savo pasakojimą. Jei tu 
gyvas, kuo visada tikėjau, linkiu tau laimės, ramybės ir svajonių 
išsipildymo. Ir galiu tik melstis, kad jei nesusitiksime šiame gy- 
venime, susitiktume iš jo išėję. 

Mano vaikeli, žinok - visada buvai mylimas tikra meile. 

Tavo mylinti motina 

Anahita x 


Padėka 


Norėčiau padėkoti savo leidėjams visame pasaulyje, ypač Pete- 
riui Borlandui iš „Atria Books, įkvėpusiam mane imtis tokio 
drąsaus sumanymo kaip „Vidurnakčio rožė“. Tikiuosi garbin- 
gai priėmusi šį iššūkį. Ypač dėkoju Catherine Richards iš „Pan 
Macmillan“, kantriai tikrinusiai rankraštį, Jeremy Trevathanui, 
Almuth Andreae ir Georgui Reuchleinui, Judith Curr, Jorid 
Mathiassen ir Knutui Gorvellui, Fernando ir Millai Baracchini, 
Annalisai Lottini ir Donatellai Minuto. Be draugiško jų padrąsi- 
nimo ir palaikymo mano knygos nebūtų pasiekusios savo skai- 
tytojų. 

Turėjau daug pagalbininkų tyrinėdama medžiagą, tarp jų 
buvo Rajas Chahalas, gyd. Preema Vig, Rachel Jaspar iš „Co- 
ram“, Line Prasad, Pallavi Narayan, Mark iš „All Experts, Ra- 
dhika Artlotto, Gregas ir jo darbuotojai - Čiang Majaus „Dhara 
Dhevi“ viešbučio personalas, suteikę man ne tik ramybę, kurios 
reikėjo rašant Anahitos istoriją, bet ir išdėstę trumpą ajurvedos 
medicinos kursą. 

O kur dar puikioji mano asistentė Olivia Riley (kas sakė, 
kad šeimos nariai negali sėkmingai dirbti kartu?), nuostabiosios 
mano draugės ir sirgalės Jacguelyn Heslop, Susan Boyd ir Rita 
Kalagate, mano motina Janet ir sesuo Georgia. Ir, žinoma, mano 

vyras Stephenas bei vaikai Harry, Isabella, Leonora ir Kitas. Visų 
jų dėka atkaklus mano darbas įgijo prasmės. 

Ir galiausiai dėkoju nuostabiems naujiesiems savo draugams 
ir skaitytojams, kuriuos sutikau keliaudama po pasaulį ir kurių 
užsidegimas bei palaikymas įkvepia mane rašyti toliau. 

